
Această carte este ceea ce este în mare 
parte datorita lui Stuart Proffitt, director 
editorial la Penguin Press UK si redactor 
de excepţie. Redactorii atenţi remarcă 
probleme care sunt greu de sesizat şi, 
astfel, isi inspiră autorii să reflecteze mai 
bine. Stuart a îndeplinit această sarcină 
cu aplomb, perseverenţă şi înţelepciune. 
Puţini mi-au înţeles — sau contestat — 
gândirea cu o subtilitate şi un bagaj de 
cunoştinţe comparabile cu ale sale. Timp 
de doi ani, în zecile de discuţii pe Zoom, 
Stuart a fost un partener indispensabil în 
conceperea şi scrierea acestei cărţi. 

Un alt colaborator remarcabil a 
completat impactul lui Stuart cu o 
abilitate editorială excepţională. Neal 
Kozodoy a revizuit fiecare capitol. Un 
geniu în tăierea nodurilor gordiene de 
proză imbacsita si un istoric amator 
profund, el a lărgit perspectiva şi a sporit 
calitatea prozei. 

La fel ca în cazul cărţilor anterioare, am 
beneficiat de colaboratori devotați, care 
au cercetat materialele vaste folosite ca 
sursă. Matthew Taylor King a dat sfaturi 
înțelepte atât cu privire la substanţă, cat 
şi la stil. Lăsându-şi amprenta asupra 
fiecărui capitol, el a supravegheat 
realizarea cărţii de la mijlocul acesteia cu 
un devotament şi cu o percepţie 


extraordinare. 

Eleanor Runde, care posedă o 
combinaţie de entuziasm, eficienţă şi 
intelect remarcabil, a întreprins cercetări 
valoroase în prima etapă a scrierii cărţii şi 
a revenit ulterior cu jumătate de norma, 
aducându-şi o contribuţie pertinentă la 
capitolul despre Sadat. Vance Serchuk a 
fost util şi incisiv în ceea ce priveşte 
elaborarea şi analiza capitolului despre 
Nixon. Ida Rothschild a furnizat redactări 
eficiente şi comentarii atente despre 
organizarea cărţii. 

Meredith Potter, Ben Daus şi Aaron 
MacLean au efectuat cercetări despre 
arta guvernării în stadiile incipiente. 
Joseph Kiernan şi John Nelson au 
întreprins la început cercetări de fond 
utile. Austin Coffey a avut un aport 
valoros în asamblarea capitolelor 
principale în vederea publicării. 

Capitolele au fost trimise spre revizuire 
unor autori  distinşi in domeniile 
respective, a căror muncă o admir. Daniel 
Collings, care a întreprins şi cercetări cu 
privire la Margaret Thatcher, a revizuit 
textul complet despre Thatcher împreună 
cu Charles Powell (Lord Powell de 
Bayswater) şi Charles Moore. Profesorul 
Julian Jackson a citit cu atenţie capitolul 
despre de Gaulle, iar profesorul 
Christopher Clark, capitolul despre 
Adenauer. Martin Indyk, diplomat şi 
savant, a furnizat comentarii judicioase 
pentru capitolul despre Sadat. Le sunt 


îndatorat fiecăruia dintre ei pentru 
ajutorul lor. 

Diplomatul veteran Charles Hill, care imi 
este colaborator si prieten de o jumătate 
de secol, a contribuit cu note tranşante şi 
cu o analiză deosebit de utilă a lui Richard 
Nixon. De-a lungul carierei sale 
remarcabile, Charlie a avut o contribuţie 
fundamentală prin munca sa la 
Departamentul de Stat, la Universitatea 
Yale şi la dezvoltarea societatii noastre. 

O serie de prieteni mi-au permis să 
profit de bunăvoința lor pentru o judecată 
incisiva asupra unor aspecte specifice. 
Printre aceştia se numără Ray Dalio, 
Samantha Power, Joel Klein, Roger 
Hertog, Eli Jacobs şi Bob Blackwill. 

în ultimii ani, Eric Schmidt mi-a lărgit 
perspectivele, prezentându-mi universul 
high-tech şi al inteligenţei artificiale. Cu 
Dan Huttenlocher am colaborat la cartea 
The Age of Al (Epoca IA), care a influenţat 
discuţiile strategice din aceste pagini. 

Pe durata pregătirii acestui volum - a 
şaptea noastră colaborare de acest gen -, 
Theresa Cimino Amantea a demonstrat 
încă o dată că este indispensabilă. Pe 
masura ce cartea prindea contur, Theresa 
mi-a descifrat scrisul de mână şi a 
dactilografiat din nou capitolele pe 
parcursul mai multor runde de revizuiri cu 
asiduitatea care o caracterizează şi 
acuitatea sa remarcabilă. Mai mult, ea a 
ținut legătura cu Penguin Press, Agenţia 
Wylie şi cu cititorii şi redactorii mei 


externi. 

Neobosita Jody lobst Williams, o altă 
colaboratoare de încredere timp de mai 
multe decenii, a ajutat la dactilografiere 
într-o perioadă critică. Jessee LePorin şi 
Courtney Glick mi-au gestionat competent 
programul pe tot parcursul procesului. 
Chris Nelson, Dennis O'Shea şi Maarten 
Oosterbaan, angajaţii mei personali, mi-au 
oferit un ajutor nepretuit în perioadele 
lungi de izolare impusă de pandemie şi cu 
privire la multe chestiuni administrative. 

Ann Godoff, preşedinte si redactor la 
Penguin Press, si-a reluat rolul obisnuit si 
a gestionat problemele importante legate 
de lansarea pe piaţa americană cu 
profesionalismul care o caracterizează, în 
Marea Britanic, Richard Duguid, Alice 
Skinner şi David Watson au lucrat cu 
pricepere sub presiunea timpului, în 
special la editarea şi la asamblarea 
manuscrisului. 

Andrew Wylie, agentul meu literar de 
mulţi ani, şi adjunctul sâu din Marea 
Britanie, James Pullen, m- au reprezentat 
în întreaga lume cu devotament neobosit 
Si cu pricepere. 

Această carte îi este dedicată lui Nancy, 
soţia mea de aproape jumâtate de secol. 
Ea mi-a facut viaţa implinita si i-a dat 
sens. Ca si în cazul celorlalte cărţi ale 
mele, Nancy a citit si a îmbunătăţit fiecare 
capitol. 

Inutil de spus, neajunsurile din această 
carte îmi aparţin. 


INTRODUCERE 


Axe de leadership 


Orice societate, indiferent de sistemul său politic, se 
află într-o tranziţie perpetuă între un trecut care îi 
constituie memoria şi o viziune asupra viitorului care 
îi inspiră evoluţia. De-a lungul acestui traseu, 
leadershipul este indispensabil: trebuie luate decizii, 
trebuie câştigată încrederea, trebuie onorate 
promisiunile, trebuie propusă o cale de urmat. în 
instituţiile umane — state, religii, armate, companii, 
şcoli - este nevoie de leadership pentru a-i ajuta pe 
oameni să ajungă de unde se află până acolo unde nu 
au fost niciodată şi, uneori, unde cu greu îşi pot 
imagina să meargă. Fara leadership, instituţiile 
ajung in derivă, iar naţiunile riscă irelevanţa 
crescândă şi, în cele din urmă, dezastrul. 

Liderii gândesc şi acţionează la intersecţia a două 
axe: prima, între trecut şi viitor; a doua, între valorile 
şi aspiraţiile durabile ale celor pe care ii conduc. 
Prima lor provocare este analiza, care începe cu o 
evaluare realistă a societăţii lor, pe baza istoriei, 
obiceiurilor şi capacităţilor acesteia. Apoi trebuie să 
găsească un echilibru între ceea ce ştiu, care este 
negreşit extras din trecut, şi ceea ce intuiesc despre 
viitor, care este inerent conjectural şi incert. Această 
înţelegere intuitivă a direcţiei le permite liderilor să 
stabilească obiective şi să traseze o strategie. 

Pentru ca strategiile să inspire societatea, liderii 
trebuie să servească drept educatori — comunicând 
obiective, potolind îndoieli şi câştigând sprijin. Deşi 
statul deţine, prin definiţie, monopolul forţei, 
intrebuintarea constrângerii este un simptom al 
conducerii inadecvate; liderii buni determină poporul 
să îşi dorească să li se alăture. Totodată, ei trebuie 


să inspire un anturaj apropiat să le traducă gândirea, 
astfel încât să facă referire la problemele practice 
ale zilei. O astfel de echipă dinamică este 
continuarea vizibilă a vitalitatii interioare a liderului; 
sprijină parcursul liderului şi ameliorează dilemele 
decizionale. Liderii pot fi ridicaţi - sau doboráti — de 
calităţile celor din jur. 


Atributele cruciale ale unui lider pentru 
îndeplinirea acestor sarcini, precum şi puntea dintre 
trecut şi viitor sunt curajul şi caracterul - curajul de 
a alege o direcţie dintre opţiuni complexe şi dificile, 
ceea ce face necesară dorinţa de a transcende 
rutina; şi putere de caracter pentru a susţine o 
direcţie de acţiune ale cărei beneficii şi X > 

> ; , 
pericole pot fi intrezárite doar partial in momentul 


alegerii. Curajul solicită virtutea în momentul 
deciziei; caracterul sporeşte credinţa faţă de valori 
pe o perioadă îndelungată. 

Leadershipul este esenţial in perioadele de 
tranziţie, când valorile şi instituţiile îşi pierd 
relevanta, iar prefigurarea unui viitor demn este 
discutabilă. în astfel de vremuri, liderilor li se solicită 
să gândească creativ şi să pună un diagnostic: care 
sunt sursele bunăstării societăţii? Dar ale decăderii 
sale? Ce mosteniri din trecut ar trebui păstrate si 
care trebuie adaptate sau eliminate? Ce obiective 
merită devotament si ce perspective trebuie 
respinse, oricât ar fi de tentante? Şi, la extrem, este 
societatea suficient de vitală şi de încrezătoare 
pentru a accepta sacrificiul ca etapă intermediară 
către un viitor împlinit? 


Natura deciziilor de leadership 


Liderii sunt inevitabil îngrădiţi de constrângeri. Ei 
funcţionează cu putin, pentru că fiecare societate se 
confruntă cu limitele capacităţilor şi puterii sale, 
dictate de demografie şi de economie. Totodată, ei 


funcţionează într-un anumit timp, pentru că fiecare 
epocă şi fiecare cultură sunt reflecţii ale propriilor 
valori, obiceiuri şi atitudini predominante care, 
laolaltă, definesc rezultatele dorite. Liderii 
funcționează şi în concurență, pentru că trebuie să 
se confrunte cu alti jucători - fie aliaţi, potenţiali 
parteneri, fie adversari - care nu sunt statici, ci 
adaptabili, cu propriile capacități şi aspirații 
distincte. Mai mult, evenimentele se mişcă adesea 
prea repede pentru a permite un calcul precis; liderii 
trebuie să emită judecăţi bazate pe intuitii şi ipoteze 
care nu pot fi dovedite la momentul deciziei. Pentru 
un lider, gestionarea riscului este tot atât de 
importantă precum capacitatea de analiză. 
„Strategia” reprezintă concluzia la care ajunge un 
lider în aceste condiţii de strâmtorare, temporalitate, 
concurenţă şi fluiditate. în ce priveşte găsirea căii de 
urmat, leadershipul strategic poate fi asemănat cu 
mersul pe frânghie: la fel cum un acrobat va cădea 
dacă este fie prea timid, fie prea îndrăzneţ, un lider 
este obligat să acţioneze cu o marjă restrânsă, 
suspendat între certitudinile relative ale trecutului şi 
ambiguitatile viitorului. Pedeapsa pentru ambiția 
excesivă — ceea ce grecii numeau hybris - este 
epuizarea, iar preţul pentru culcatul pe lauri este 
pierderea progresivă a importanţei şi, în cele din 
urmă, decăderea. Pas cu pas, liderii trebuie să 
adapteze mijloacele la scopuri şi scopul la 
împrejurări, dacă doresc să ajungă la destinaţie. 
Liderul ca strateg se confruntă cu un paradox 
inerent: în circumstanţe care necesită acţiune, sfera 
de luare a deciziilor este adesea cea mai mare atunci 
când informaţiile relevante sunt cele mai puţine. 
Când devin disponibile mai multe date, marja de 
manevră tinde să se restrângă. De exemplu, în 
etapele incipiente în care o putere rivală acumulează 
arme strategice sau la apariţia bruscă a unui nou 


virus respirator, există tentatia de a considera că 
fenomenul în curs de dezvoltare este fie tranzitoriu, 
fie gestionabil conform unor standarde stabilite. 
Când ameninţarea nu mai poate fi negată sau 
minimalizată, sfera de acţiune deja s-a restrâns sau 
costul rezolvării problemei a devenit exorbitant. 
Timpul irosit şi limitările vor începe să se impună. 
Chiar şi cele mai bune dintre opțiunile rămase vor fi 
complicat de executat, cu sanse reduse de succes şi 
risc mai serios de eşec. 


> 


Acesta este momentul în care instinctul si judecata 
liderului sunt cruciale. Winston Ghurchill a înţeles 
bine acest lucru atunci când a scris în The Gathering 
Storm (1948) (Calmul dinaintea furtunii): „Oamenii 
de stat nu sunt chemaţi să rezolve doar chestiuni 
simple. Adesea, acestea se rezolvă de la sine. Gând 
balanţa tremură şi proporţiile sunt învăluite în ceaţă, 
se iveşte ocazia de a lua decizii care să salveze 
lumea”.' 

în mai 1953, un student american l-a întrebat pe 
Ghurchill cum se poate pregati cineva pentru a face 
fata provocarilor specifice leadershipului. ,,Studiaza 
istoria. Studiază istoria”, a fost răspunsul categoric 
al acestuia, „în istorie se află toate secretele 
mestesugului guvernarii.”* Ghurchill însuşi a studiat 
cu aviditate istoria si a scris cărţi de istorie, 
înțelegând bine continuumul în care lucra. 

Dar, deşi este esenţială, cunoaşterea istoriei nu 
este suficientă. Unele chestiuni rămân pentru 
totdeauna „învăluite în ceaţă”, de nepatruns chiar şi 
pentru cei eruditi şi experimentați. Istoria oferă lecţii 
prin analogie, solicitând capacitatea de a recunoaşte 
situaţii similare. Totuşi, ,lectiile" sale sunt, în esenţă, 
aproximări pe care liderii trebuie să le recunoască şi 
să le adapteze la împrejurările epocii lor. La 
începutul secolului XX, Oswald Spengler, specialist 
în filosofia istoriei, a surprins această sarcină când a 


descris liderul ,nascut" ca fiind „mai presus de toate 
un evaluator - un evaluator de oameni, situaţii şi 
lucruri... [care are capacitatea] de a face lucrul 
corect fără a-l «cunoaste», .? 

Liderii strategici au nevoie şi de calităţile unui 
artist care simte cum să sculpteze viitorul folosind 
materialele disponibile în prezent. După cum a 
observat Gharles de Gaulle în meditaţia sa despre 
leadership, The Edge of the Sword (1932) (Muchia 
sabiei), artistul „nu renunţă la folosirea inteligenţei 
sale” - care este, la urma urmei, sursa „lecţiilor, 
metodelor şi a cunoaşterii”. în schimb, artistul 
adaugă acestor fundamente „o anumită facultate 
instinctivă pe care o numim inspiraţie”, singura care 
poate asigura „contactul direct cu natura din care 
trebuie să sară scânteia vitală”. 

Dat fiind că realitatea este complexă, adevărul din 
istorie diferă de adevărul din stiintă. Omul de stiintă 

caută rezultate verificabile; liderul strategic care 
cunoaşte istoria se straduieste să distileze informaţii 
despre acțiune din ambiguitatea  inerentă. 
Experimentele ştiinţifice susţin rezultate anterioare 
sau le pun la îndoială, oferindu-le oamenilor de 
ştiinţă posibilitatea de a modifica variabilele şi de a 
repeta testele. De obicei, strategilor le este permis 
un singur test; deciziile lor sunt tipic irevocabile. 
Astfel, omul de ştiinţă află adevarul pe cale 
experimentală sau matematică; strategul rationeaza 
cel puţin parţial prin analogie cu trecutul - stabilind 
mai întâi ce evenimente sunt comparabile şi ce 
concluzii anterioare rămân relevante. Chiar şi atunci, 
strategul trebuie să aleagă analogiile cu grijă, căci 
nimeni nu poate, în realitate, să retraiasca trecutul; 
ni-l putem imagina doar „la lumina selenară a 
memoriei”, după cum s-a exprimat istoricul olandez 
Johan Huizinga.” 

Alegerile politice importante implică rareori o 


singură variabilă; deciziile înțelepte necesita un 
amalgam de perspective politice, economice, 
geografice, tehnologice si psihologice, toate în 
lumina unui instinct pentru istorie. La sfârşitul 
secolului XX, Isaiah Berlin a descris imposibilitatea 
aplicării gândirii ştiinţifice dincolo de domeniul său 
de activitate şi, în consecinţă, provocarea eternă a 
meşteşugului strategiei. El a susţinut că liderul, la fel 
ca un romancier sau ca un pictor peisagist, trebuie 
să absoarbă viaţa în toată complexitatea sa uluitoare: 


oamenii sunt proşti sau înţelepţi, intelegátori sau 
orbi, adică nu sunt cunoscători sau învăţaţi, sau 
bine informaţi, diferenţa fiind percepţia aromelor 
unice ale fiecărei situaţii, aşa cum este ea, cu 
diferenţele sale specifice - a acelor lucruri din ea 
prin care diferă de toate celelalte situaţii, adică 
acele aspecte ale acesteia care o fac nesusceptibilă 
la analiza ştiinţifică. 
Şase lideri în contextul lor 


Combinația dintre caracter şi împrejurări este cea 
care creează istoria, iar cei şase lideri portretizati în 
aceste pagini — Konrad Adenauer, Charles de 
Gaulle, Richard Nixon, Anwar Sadat, Lee Kuan Yew 
şi Margaret Thatcher — au fost toti modelati de 
imprejurárile perioadei lor istorice dramatice. Toti 
au devenit apoi si arhitecti ai evolutiei postbelice a 
societatilor lor si a ordinii internationale. Am avut 
norocul să-i întâlnesc pe toti şase la apogeul 
influenţei lor şi să lucrez îndeaproape cu Richard 
Nixon. Mostenind o lume ale cărei certitudini 
fuseseră dizolvate de război, ei au redefinit scopurile 
naţionale, au deschis noi perspective şi au contribuit 
cu o structură nouă la o lume în tranziţie. 

Fiecare dintre cei şase lideri a trecut, în felul său, 
prin focul celui de-al „Doilea Război de Treizeci de 
Ani” — adică seria de conflicte distructive care se 
întinde de la începutul Primului Război Mondial în 


august 1914 şi până la sfârşitul celui de-al Doilea 
Război Mondial în septembrie 1945. La fel ca primul 
Război de Treizeci de Ani, al doilea a început în 
Europa, dar sângerarea s-a extins în restul lumii. 
Primul a transformat Europa dintr- o regiune în care 
legitimitatea deriva din credinţa religioasă şi 
moştenirea dinastică într-o ordine bazată pe 
egalitatea suverană a statelor seculare şi s-a axat pe 
răspândirea preceptelor sale pe tot globul. Trei 
secole mai târziu, cel de-al Doilea Război de Treizeci 
de Ani a provocat întregul sistem internaţional să 
depăşească deziluzia din Europa şi sărăcia din 
majoritatea restului lumii prin principii de ordine noi. 

Europa intrase în secolul XX la apogeul influenţei 
sale globale, impregnată de convingerea că 
progresul său în secolele precedente era sigur - dacă 
nu destinat să fie — nesfârşit. Populaţiile şi 
economiile de pe continent creşteau într-un ritm fără 
precedent. Industrializarea şi comerţul din ce în ce 
mai liber au mijlocit prosperitatea istorică. în 
aproape toate ţările europene existau instituţii 
democratice: erau dominante în Marea Britanie şi în 
Franţa, subdezvoltate, dar din ce în ce mai relevante 
în Germania şi în Austria imperiale, şi incipiente în 
Rusia prerevolutionara. La începutul secolului XX, 
clasele educate din Europa împărtăşeau cu Lodovico 
Settembrini, umanistul liberal din romanul lui 
Thomas Mann Muntele vrajit, credinţa cà ,,lucrurile 
urmau un curs favorabil civilizatiei”’. 

Această viziune utopică şi-a atins apoteoza în 
tratatul de succes din 1910 al jurnalistului englez 
Norman Angell, The Great Illusion (Marea iluzie), 
care susţinea cà  interdependenta economică 
crescândă a puterilor europene făcuse ca războiul să 
aibă un preţ prohibitiv. Angell a proclamat 
„îndepărtarea irezistibilă a oamenilor de conflict si 
apropierea de cooperare"?. Aceasta si multe alte 


predicții similare aveau să explodeze în scurt timp — 
poate cel mai important de remarcat, afirmaţia lui 
Angell că „nu mai era posibil ca vreun guvern să 
ordone exterminarea unei întregi populaţii, a 
femeilor şi a copiilor, în vechiul stil biblic"?. 

Primul Război Mondial a secatuit vistieriile, a pus 
capat dinastilor si a spulberat vieţi. A fost o 
catastrofă din care Europa nu şi-a revenit niciodată 
pe deplin. Până la semnarea armistiţiului la 11 
noiembrie 1918, fuseseră ucişi aproape 10 milioane 
de soldati şi şapte milioane de civili.! Unul din şapte 
soldaţi care au fost mobilizați nu s- a mai întors 
niciodată.!! în Europa au fost nimicite două generaţii 
de tineri - bărbaţi tineri ucişi, femei tinere rămase 
văduve sau singure, nenumărați copii rămaşi orfani. 

Deşi Franţa şi Marea Britanie au ieşit învingătoare, 
ambele erau epuizate şi fragile din punct de vedere 
politic. Germania învinsă, lipsită de coloniile sale şi 
grav îndatorată, oscila între resentimentele faţă de 
învingători si conflictul intern dintre partidele 
politice concurente. Atât Imperiul Austro-Ungar, cât 
şi cel Otoman s-au prăbuşit, iar Rusia a cunoscut una 
dintre cele mai radicale revoluţii din istorie şi se afla 
acum în afara oricărui sistem international. 

în anii interbelici, democratiile au fost zdruncinate, 
totalitarismul a pornit în mars şi privatiunile au 
bântuit continentul. După ce entuziasmul martial din 
1914 se domolise de mult, Europa a întâmpinat 
izbucnirea celui de-al Doilea Război Mondial, în 
septembrie 1939, cu premonitie amestecată cu 
resemnare. lar de data aceasta, restul lumii a 
împărtăşit suferinţa Europei. De la New York, poetul 
anglo - american W.H. Auden scria: 


Valuri de furie şi teamă 

Se rostogolesc peste ţinuturile Luminoase 
şi întunecate ale pământului, Obsedându- 
ne vieţile personale; 


Miasma de nerostit a mortii 
Pângăreşte noaptea de septembrie.!? 


Cuvintele lui Auden s-au dovedit premonitorii. 
Tributul uman perceput de al Doilea Război Mondial 
a ajuns la nu mai puţin de 60 de milioane de vieţi, 
pierderile concentrându-se în principal în Uniunea 
Sovietică, China, Germania şi Polonia.!* Până în 
august 1945, de la Koln şi Coventry la Nanjing şi 
Nagasaki, oraşele fuseseră transformate în moloz de 
obuze, bombardamente aeriene, incendii şi conflicte 
civile. Economiile distruse, foametea larg răspândită 
şi populaţiile epuizate rămase în urma războiului 
erau demoralizate de sarcinile costisitoare ale 
reconstrucției naţionale. Statutul naţional al 
Germaniei, aproape însăşi legitimitatea sa, fusese 
anihilat de Adolf Hitler. în Franţa, a Treia Republică 
se prabusise sub impactul atacului nazist din 1940 şi, 
în 1944, abia începea să-şi revină din acel vid moral. 
Dintre marile puteri europene, numai Marea Britanie 
şi-a păstrat instituţiile politice de dinainte de razboi, 
dar era practic falimentară şi avea să se confrunte 
curând cu pierderea progresivă a imperiului său şi 
cu dificultăţi economice persistente. 

Aceste turbulente au lăsat o urmă de neşters 
asupra fiecăruia dintre cei şase lideri portretizati în 
această carte. 


Cariera politică a lui Konrad Adenauer (născut în 
1876), care a ocupat funcţia de primar al oraşului 
Koln între 1917 si 1933, avea să includă conflictul 
interbelic cu Franţa privind Renania, precum şi 
ascensiunea lui Hitler; în timpul celui de-al Doilea 
Război Mondial, el a fost întemnițat de două ori de 
nazişti. începând din 1949, Adenauer a călăuzit 
Germania, ajutând-o să depăşească momentul cel 
mai rusinos al istoriei sale, abandonandu-si ambiția 
de decenii privind dominaţia Europei, ancorând 


Germania în Alianţa Atlantică si reconstruind-o pe o 
fundaţie morală care reflecta propriile valori creştine 
şi convingeri democratice. 

Charles de Gaulle (născut în 1890) a petrecut doi 
ani şi jumătate în timpul Primului Război Mondial ca 
prizonier de război în Germania imperială; în al 
Doilea Război Mondial, a comandat iniţial un 
regiment de tancuri. Apoi, după prăbuşirea Franţei, 
a reconstruit structura politică a ţării de două ori — 
prima dată în 1944, pentru a restabili esenţa Franţei, 
şi a doua oară în 1958, pentru a-i revitaliza sufletul şi 
a preveni războiul civil. De Gaulle a condus tranziţia 
istorică a Franţei de la un imperiu înfrânt, divizat şi 
extenuat la un stat naţional stabil, prosper, sub o 
constituţie solidă. Pornind de la această bază, ela 
redat Franţei un rol semnificativ şi durabil în relaţiile 
internationale. 

Richard Nixon (născut în 1913) a învăţat din 
experienţa sa în cel de-al Doilea Război Mondial că 
tara lui trebuia să joace un rol mai important în 
ordinea mondială care se contura. în ciuda faptului 
că a fost singurul preşedinte american care a 
demisionat din funcţie, între 1969 şi 1974, ela 
modificat tensiunile superputerilor de la apogeul 
Războiului Rece şi a scos Statele Unite din conflictul 
din Vietnam. Totodata, a aşezat politica americana 
externă pe o poziţie globală constructivă prin 
deschiderea relaţiilor cu China, prin demararea unui 
proces de pace care avea sa transforme Orientul 
Mijlociu şi prin sprijinirea unui concept de ordine 
mondială bazat pe echilibru. 

Doi dintre liderii despre care se discută în aceste 
pagini au trait al Doilea Război Mondial ca supuşi 
coloniali. Anwar Sadat (născut în 1918), ca ofiţer al 
armatei egiptene, a fost închis timp de doi ani pentru 
că a încercat în 1942 să colaboreze cu feldmareşalul 
german Erwin Rommel la expulzarea britanicilor din 


Egipt şi apoi timp de trei ani, în mare parte în 
izolare, după asasinarea fostului ministru de finanţe 
probritanic Amin Osman. Animat mult timp de 
convingeri revoluţionare şi panarabe, Sadat a fost 
propulsat, după moartea subită a lui Gamal Abdel 
Nasser în 1970, la preşedinţia unui Egipt care fusese 
şocat şi demoralizat de înfrângerea în războiul din 
1967 cu Israelul. Printr-o combinaţie inteligenta de 
strategie militară şi diplomaţie, el s-a străduit apoi 
să-i readucă Egiptului teritoriile pierdute şi să-i 
restabilească încrederea de sine, asigurând totodată 
pacea cu Israelul, mult timp greu de atins, printr-o 
filosofic transcendentă. 

Lee Kuan Yew (născut în 1923) a evitat la limită să 
fie executat de ocupanţii japonezi în 1942. Lee a 
modelat evoluţia unui oraş-port sărac, multietnic, de 
la marginea Pacificului, înconjurat de vecini ostili. 
Sub tutela lui, Singapore a apărut ca un oras-stat 
sigur, bine administrat si prosper, cu o identitate 
naţională comună, oferind unitate in ciuda 
diversităţii culturale. 

Margaret Thatcher (născută în 1925) se aduna cu 
familia în jurul radioului ca să asculte mesajele prim- 
ministrului Winston Ghurchill din timpul razboiului, 
pe parcursul Bătăliei pentru Anglia. in 1979, Marea 
Britanic mostenita de Thatcher era o fosta putere 
imperială, pătrunsă de un aer de resemnare obosită 
din pricina pierderii influenţei sale globale şi a 
declinului importanţei sale internaţionale. Ea şi-a 
reînnoit ţara prin reformă economică şi printr-o 
politică externă caracterizată de echilibrul dintre 
îndrăzneală şi prudenţă. 

După al Doilea Război de Treizeci de Ani, toţi cei 
şase lideri au tras propriile concluzii cu privire la 
ceea ce a dus lumea pe cai greşite şi au constientizat 
puternic necesitatea unei conduceri politice 
îndrăznețe - şi care sădeşte aspirații. Istoricul 


Andrew Roberts ne aminteşte că, deşi în înţelesul cel 
mai larg, ,conducerea" conotà bunâtate inerentă, 
conducatorii ,sunt, de fapt, complet neutri din punct 
de vedere moral, capabili in egală măsură de a 
conduce omenirea spre abis, cât si pe culmi însorite. 
Este o forţă proteică de o putere terifianta" pe care 
trebuie sa ne straduim să o orientam câtre scopuri 
morale.!* 


întruchipări ale leadershipului:omul de stat 
şi profetul 


Majoritatea liderilor nu sunt vizionari, Ci 
manageriali. in orice societate si la orice nivel de 
responsabilitate, sunt necesari administratori ai 
activităţii de zi cu zi, pentru a calauzi instituţiile 
avute în grijă. Dar in perioadele de criză — fie cà e 
vorba de război, de schimbări tehnologice rapide, de 
dislocare economică bruscă sau de turbulente 
ideologice - gestionarea stării de fapt poate fi cea 
mai riscantă acţiune dintre toate. în societăţile 
norocoase, astfel de vremuri promovează lideri 
transformatori. Felul în care se disting poate fi 
clasificat în două tipuri ideale: omul de stat şi 
profetul.'? 

Oamenii de stat vizionari inteleg cá au douá sarcini 
esenţiale. Prima este protejarea societăţii prin 
manipularea împrejurărilor, în loc de a se lăsa 
coplesiti de ele. Aceşti lideri vor imbratisa 
schimbarea şi progresul, asigurându-se totodată că 
societatea lor îşi păstrează conştiinţa de sine 
fundamentală prin evoluţiile pe care le încurajează în 
cadrul acesteia. A doua este temperarea viziunii prin 
prudenţă, prin păstrarea unui simţ al limitelor. Aceşti 
lideri îşi asumă responsabilitatea nu numai pentru 
cele mai bune rezultate, ci şi pentru cele mai 
proaste. Fi tind să fie conştienţi ca multe speranţe 
mari au eşuat, ca nenumărate intenţii bune nu au 


putut fi realizate şi că în acţiunile umane persistă cu 
încăpățânare egoismul, foamea de putere si violenta. 
Potrivit acestei definiţii a conducerii, oamenii de stat 
sunt inclinati să ia măsuri împotriva situaţiilor în 
care planurile ar putea eşua oricât de bine ar fi 
făcute sau în care formularea cea mai elocventă ar 
putea deghiza intenţii ascunse. Ei tind să fie 
suspicioşi faţă de cei care personalizează politica, 
pentru că istoria a dovedit fragilitatea structurilor 
dependente in mare măsură de personalităţi 
individuale. Ambitiosi, dar nu revoluționari, ei 
functioneazá in ceea ce percep a fi un gràunte de 
istorie,  propulsându-şi societățile; totodată, ei 
consideră instituțiile politice şi valorile fundamentale 
o moştenire care trebuie transmisă generaţiilor 
viitoare (însă cu modificări care le susţin esenţa). 
Liderii înţelepţi de tipul omului de stat îşi vor da 
seama cand împrejurări noi fac necesară 
transcenderea instituţiilor şi valorilor existente. Dar 
ei înţeleg că, pentru ca societăţile lor să prospere, 
vor trebui să se asigure că schimbarea nu depăşeşte 
ceea ce poate susţine. Printre astfel de oameni de 
stat se numără lideri din secolul al 

XVII-lea care au modelat sistemul statal westfalian—, 
precum şi lideri europeni din secolul al XIX-lea ca 
Palmerston, Gladstone, Disraeli şi Bismarck. în 
secolul XX, Theodore si Franklin Roosevelt, Mustafa 
Kemal Ataturk si Jawaharlal Nehru au fost toti lideri 
de tipul omului de stat. 

Al doilea tip de lider — vizionarul sau profetul — 
tratează instituţiile predominante mai puţin din 
perspectiva posibilului si mai mult prin prisma unei 
viziuni a imperativului. Liderii profetici invocă 
viziunile lor transcendente ca dovada a probitatii lor. 
Tânjind după o pânză goală, pe care să-şi deseneze 
proiectele, ei îşi asumă ca sarcină principală 
ştergerea trecutului - comorile sale, precum şi 


capcanele sale. Virtutea profeților este redefinirea a 
ceea ce pare posibil; ei sunt „oamenii nerezonabili” 
pe seama cărora George Bernard Shaw a pus „tot 
progresul”.— Crezând în soluţii supreme, liderii 
profetici tind să nu aibă încredere în etapizare, 
considerând că este o concesie inutilă făcută 
timpului şi împrejurărilor; scopul lor este să 
depăşească starea de fapt, mai degrabă decât să o 
gestioneze. Akhenaton, Ioana d'Arc, Robespierre, 
Lenin şi Gandhi se numără printre liderii profetici ai 
istoriei. 

Linia de demarcaţie dintre cele două tipuri poate 
parea absolută; dar nu este deloc de netrecut. Liderii 
pot trece de la un tip la altul — sau pot împrumuta 
de la unul, manifestând în principal atitudinile 
celuilalt. Ghurchill în „anii sălbăticiei” şi de Gaulle ca 
lider al Francezilor Liberi au aparţinut, în aceste 
etape ale vieţii lor, categoriei profeților, la fel ca 
Sadat după 1973. în practică, fiecare dintre cei sase 
lideri infatisati în această carte a reuşit o sinteză a 
celor două tendinţe, deşi a înclinat către omul de 
stat. 

Pentru antici, o combinaţie optima a celor două 
stiluri a fost exemplificată de conducerea lui 
Temistocle, liderul atenian care a salvat oraşele-stat 
greceşti de la absorbţia în Imperiul Persan. Tucidide 
l-a descris pe Temistocle ca fiind „deopotrivă cel mai 
bun judecător în acele crize bruşte care permit prea 
puţină deliberare sau deloc şi cel mai bun profet al 
viitorului, chiar şi până la cele mai îndepărtate 
posibilități” t°. 

Intersecţia dintre cele două tipuri este adesea 
neconcludentă şi frustrantă, din pricina felului diferit 
în care este măsurat succesul: testul oamenilor de 
stat este durabilitatea structurilor politice sub stres, 
pe când profeţii îşi evaluează realizările raportându- 
se la standarde absolute. Daca omul de stat 


evaluează posibilele direcţii de acţiune mai degrabă 
pe baza utilității lor decât a „adevărului” acestora, 
profetul consideră această abordare un sacrilegiu, 
un triumf al oportunității asupra principiului 
universal. Pentru omul de stat, negocierea este un 
mecanism de stabilitate; pentru profet, poate fi un 
mijloc de convertire sau de demoralizare a 
adversarilor. Si dacă, pentru omul de stat, păstrarea 
ordinii internaţionale transcende orice dispută din 
cadrul acesteia, profeţii sunt calauziti de obiectivul 
lor şi sunt dispuşi să răstoarne ordinea existentă. 

Ambele tipuri de conducere au fost 
transformatoare, mai ales în perioadele de criză, deşi 
stilul profetic, reprezentativ pentru momentele de 
exaltare, implică, de obicei, dislocare şi suferinţă mai 
mari. Fiecare abordare are şi propriul inamic. în 
cazul omului de stat, deşi echilibrul poate fi condiţia 
stabilităţii şi a progresului pe termen lung, acesta 
este lipsit de elan propriu. în cazul profetului, riscul 
este ca o dispoziţie extatică să cufunde omenirea în 
imensitatea unei viziuni şi să reducă individul la un 
obiect. 


Individul în istorie 


Oricare ar fi caracteristicile lor personale sau 
modurile de acţiune, liderii se confruntă inevitabil cu 
o provocare constantă: aceea de a împiedica 
exigenţele prezentului să copleşească viitorul. Liderii 
obişnuiţi caută să gestioneze imediatul; cei însemnați 
încearcă să ridice societatea la nivelul viziunilor lor. 
Modul în care poate fi abordată această provocare 
este dezbătut de când omenirea analizează relaţia 
dintre ce este voit şi ce este inevitabil. în lumea 
occidentală, încă din secolul al XIX-lea, soluţia a fost 
subscrisă din ce în ce mai mult istoriei, ca şi cum 
evenimentele i-ar fi copleşit pe bărbaţi şi pe femei 
într-un proces vast în care ei erau instrumente, nu 


autori. în secolul XX, numeroşi învăţaţi, cum ar fi 
eminentul istoric francez Fernand Braudel, au 
considerat permanent că indivizii şi evenimentele pe 
care ei le modelează sunt doar „tulburări de 
suprafaţă” şi „creste de spumă” într-o mare mai 
vastă cu maree ample şi ineluctabile.!” Gânditorii de 
seamă — experţi în istorie socială, filosofic politică şi 
teoreticieni ai relaţiilor internationale deopotrivă - 
au impregnat forţele incoerente cu puterea 
destinului. Ni se spune că, în ciuda „mişcărilor”, 
,structurilor” si ,distributiilor de putere”, omenirii i 
se refuză oricare alegere — şi, prin extensie, nu 
poate decât să renunţe la orice responsabilitate. 
Desigur, acestea sunt concepte valide de analiză 
istorică şi orice lider trebuie să fie conştient de forţa 
lor. Dar ele sunt întotdeauna aplicate prin 
intermediul oamenilor si filtrate prin percepţia 
umană. Ga o ironie, cel mai eficient instrument 
pentru consolidarea maligna a puterii de către 
indivizi au fost teoriile despre legile inevitabile ale 
istoriei. 

întrebarea este dacă aceste forte sunt endemice 

sau + 


supuse acţiunii sociale şi politice. Fizica a aflat că A. 
realitatea este modificată de procesul de observaţie. 


În mod similar, istoria ne învaţă că bărbaţii şi femeile 
isi modelează mediul prin felul în care il 
interpretează. 

Contează indivizii în istorie? Un contemporan de-al 
lui Caesar sau Mahomed, Luther sau Gandhi, 
Churchill sau FDR- cu greu s-ar fi gândit să pună o 
astfel de întrebare. Aceste pagini vorbesc despre 
lideri care, în lupta nesfârşită dintre ce este voit şi ce 
este inevitabil, au înţeles că ceea ce pare inevitabil 
devine astfel datorită oamenilor. Fi au contat 
deoarece au depăşit circumstanţele pe care le-au 
moştenit şi, prin aceasta, şi-au purtat societăţile 
până la graniţele posibilului. 


01 Instituit în secolul al XVII-lea, după Războiul de 
Treizeci de Ani, sistemul westfalian a grupat statele 
care au supravieţuit acelui conflict pe baza 
interesului national si a suveranităţii, înlocuind 
fundamentul religios sau dinastic al perioadei 
medievale precedente. 

02 „Omul rezonabil se adaptează la lume: cel 
nerezonabil stăruie să încerce să adapteze lumea la 
sine. Prin urmare, orice progres depinde de omul 
nerezonabil." (George Bernard Shaw, Om si Supraom) 

03 Franklin Delano Roosevelt, al 32-lea preşedinte al 

SUA (n.tr.) 


ŞASE SIUDII DE 
STRATEGIE MONDIALA 


1. KONRAD ADENAUER: 
STRATEGIA SMERENIEI 


Necesitatea 


reinnoirii 


in ianuarie 1943, la Conferinta de la Casablanca, 
Aliatii au proclamat cà nu vor accepta nimic altceva 
decât „capitularea necondiționată” a Puterilor Axei. 
Preşedintele SUA, Franklin Delano Roosevelt, care a 
fost forţa motrice din spatele anunţului, a dorit ca 
orice guvern care îi va succeda lui Hitler să fie lipsit 
de posibilitatea de a pretinde cà a fost amăgit sa 
capituleze cu promisiuni neîndeplinite. înfrângerea 
militară completă a Germaniei, precum şi pierderea 
totală a legitimitatii sale morale si internationale au 
condus inexorabil la dezintegrarea progresivă a 
structurii civile germane. 

Am urmărit acest proces ca parte a Diviziei 84 
Infanterie a armatei americane, pe măsură ce 
aceasta s-a deplasat de la graniţa Germaniei, 
aproape de zona industrială Ruhr, până la fluviul 
Elba, lângă - Magdeburg — la doar 160 de kilometri 
distanţă de Bătălia pentru Berlin, care era pe atunci 
în toi. Gând divizia a trecut graniţa germană, am fost 
transferat la o unitate responsabilă cu securitatea şi 
prevenirea activităţii de gherilă pe care o ordonase 
Hitler. 

Cineva ca mine, a cărui familie fugise din micul 


oraş bavarez Furth cu şase ani înainte, pentru a 
scăpa de persecuția rasială, nu şi-ar fi putut imagina 
un contrast mai mare fată de Germania din tinereţea 
mea. La acea 


f 


vreme, Hitler tocmai anexase Austria si era pe cale 
de a  dezmembra Cehoslovacia. Atitudinea 
predominantă în rândul poporului german se apropia 
de despotism. 

Acum, la multe ferestre atârnau cearşafuri albe 
pentru a anunţa capitularea populaţiei. Germanii, 
care cu câţiva ani înainte sărbătoriseră perspectiva 
de a domina Europa de la Canalul Mânecii până la 
fluviul Volga, erau speriaţi si nauciti. Mii de 
persoane strămutate — deportate din Europa de Est 
la muncă forţată în timpul războiului - se înghesuiau 
pe străzi, căutând hrană şi adăpost, precum şi 
posibilitatea de a se întoarce acasă. 


A fost o perioadă de disperare în istoria Germaniei. 
Lipsa de alimente era gravă. Mulţi au murit de 
foame, iar mortalitatea infantilă a fost de două ori 
mai mare decât în restul Europei de Vest.! 
Schimburile statornicite de bunuri şi de servicii s-au 
prăbuşit; au fost înlocuite de pieţe negre. Serviciile 
poştale erau fie diminuate, fie inexistente. 
Transportul feroviar era sporadic, iar cel rutier, 
îngreunat foarte mult de ravagiile războiului şi de 
lipsa de benzinā. 

în primăvara anului 1945, sarcina forțelor de 
ocupație era instituirea unui soi de ordine civilă, 
până când militari guvernamentali antrenați aveau 
să poată înlocui trupele combatante. Aşa stăteau 
lucrurile în preajma Conferinței de la Potsdam din 
iulie şi august (la care au participat Churchill/Attlee, 
Truman şi Stalin). La acea conferință la nivel înalt, 
Aliații au împărțit Germania în patru zone de 
ocupație: pentru Statele Unite, o parte din sud, care 


cuprindea Bavaria; pentru Marea Britanic, Renania 
de Nord industrială şi Valea Ruhrului; pentru Franţa, 
sudul Renaniei şi teritoriul de-a lungul graniţei cu 
Alsacia; iar pentru sovietici, o zonă ce se întindea de 
la fluviul Elba până la linia Oder—Neisse, care 
constituia noua frontieră poloneză, reducând cu 
aproape un sfert teritoriul german de dinainte de 
război. Fiecare dintre cele trei zone occidentale a 
fost pusă sub jurisdicţia unui înalt funcţionar al 
puterilor ocupante, cu titlul de înalt 

comisar. 

Guvernarea civilă germană, care se dovedise 
odinioară eficientă şi de necontestat, luase sfârşit. 
Autoritatea supremă era exercitată acum de forţele 
de ocupaţie până la nivel de judeţ (Kreis). Aceste 
forţe mențineau ordinea, dar a durat aproape 
optsprezece luni pentru restabilirea comunicaţiilor la 
niveluri previzibile. în timpul iernii 1945—1946, lipsa 
de combustibil l-a obligat chiar şi pe Konrad 
Adenauer, care a devenit cancelar patru ani mai 
târziu, să doarmă îmbrăcat cu un palton gros.’ 

Germania ocupată purta nu numai povara 
trecutului sau imediat, ci şi a complexităţii istoriei 
sale. în cei şaptezeci şi patru de ani de la unificare, 
Germania fusese guvernată succesiv ca monarhie, 
republică şi stat totalitar. La sfârşitul războiului, 
singura amintire a unei guvernări stabile data de la 
începuturile Germaniei unificate, sub cancelarul Otto 
von Bismarck (1871—1890). De atunci şi până la 
izbucnirea Primului Război Mondial in 1914, 
Imperiul German a fost bântuit de ceea ce Bismarck 
numea ,cosmarul" coalitiilor externe ostile, a caror 
apariţie fusese provocată de potenţialul militar şi de 
retorica intransigentà a Germaniei. Dat fiind cà 
Germania unificată era mai puternică decât oricare 
dintre multele state din jurul sau si mai populată 
decât orice alt stat cu excepţia Rusiei, puterea sa tot 


mai mare şi cu potenţial dominant s - a transformat 
într - o provocare permanentă la adresa securităţii 
Europei. 

După Primul Război Mondial, nou  infiintata 
Republică de la Weimar a fost saracita de inflaţie si 
de crize economice şi s-a considerat abuzată de 
prevederile punitive incluse după război în Tratatul 
de la Versailles. După 1933, Germania condusă de 
Hitler a căutat să-şi impună totalitarismul asupra 
întregii Europe. Pe scurt, în prima jumătate a 
secolului XX, Germania unită a fost, rând pe rând, fie 
prea puternică, fie prea slabă pentru liniştea 
Europei. Până în 1945, ajunsese să ocupe poziţia cea 
mai puţin sigură în Europa şi în lume. 

Sarcina de a-i reda acestei societati zdrobite 
demnitatea şi legitimitatea i-a revenit lui Konrad 
Adenauer, care ocupase funcţia de primar 
(Oberburgermeister) al oraşului Koln timp de 
şaisprezece ani înainte de a fi demis de Hitler. Prin 
experienţa sa, Adenauer a fost plasat, din fericire, 
într-un rol care necesita deopotrivă smerenia de a 
gestiona consecinţele capitulării necondiționate şi 
tăria de caracter pentru a recâştiga o poziţie 
internaţională pentru tara sa, în rândul 
democratiilor. Născut în 1876 — la doar cinci ani 
după unificarea Germaniei sub Bismarck  —, 
Adenauer a fost toată viaţa asociat cu oraşul natal, 
Koln, cu falnica sa catedrală gotică cu vedere la Rin 
şi istoria sa ca loc important în constelația 
hanseatică a oraşelor-stat negustoreşti. 

Ga adult, Adenauer a cunoscut cele trei 
configurații post-Bismarck ale statului german 
unificat: brutalitatea sub Kaiser, revoltele interne în 
perioada Republicii de la Weimar şi aventurismul sub 
Hitler, culminând cu autodistrugerea Si 
dezintegrarea. Straduindu-se sa regaseasca un loc 
pentru tara sa intr-o ordine postbelica legitima, el s-a 


confruntat cu o moştenire de resentimente la nivel 
global, iar acasă, cu dezorientarea unui public greu 
încercat de lunga succesiune de evenimente: 
revoluţie, război mondial, genocid, înfrângere, 
scindare, colaps economic şi pierdere a integrităţii 
morale. A ales o cale deopotrivă umilă şi 
îndrăzneață: să mărturisească nelegiuirile germane; 
să accepte pedepsele înfrângerii si ale neputinței, 
inclusiv împărțirea ţării sale; să permită 
dezmembrarea bazei sale industriale pentru 
despăgubire de război; şi să încerce, prin supunere, 
să construiască o nouă structură europeană în cadrul 
căreia Germania putea deveni un partener de 
încredere. Germania, spera el, va deveni o ţară 
normală, deşi întotdeauna cu o memorie anormală. 


De la primii ani la exilul intern 


Tatăl lui Adenauer, Johann, fost subofițer în armata 
prusacă, a lucrat timp de trei decenii ca funcţionar 
public la Koln. Fără studii, în afară de şcoala primară 
obligatorie, Johann a fost hotărât să le ofere copiilor 
sai sanse la studii şi la o carieră. Mama lui Adenauer 

împărtăşea acest tel; fiică de funcţionar de bancă, ea 
se ocupa cu lucrul de mână pentru a suplimenta 
veniturile lui Johann. împreună, l-au pregătit cu 
asiduitate pe tânărul Konrad pentru şcoală şi s-au 
străduit să-i transmită valorile lor catolice.’ 
Conştientizarea păcatului şi responsabilitatea socială 
au strabatut copilăria lui Adenauer asemenea unui 
curent subteran. Pe cand era student la 
Universitatea din Bonn, el şi-a dobândit reputaţia de 
om tenace datorită obiceiului de a-şi scufunda 
picioarele într-o găleată cu apă rece ca gheaţa, ca să 
nu-l răpună oboseala în nopţile lungi de studiu. 
Licenţa în drept a lui Adenauer şi tradiţia familială a 
funcţiilor publice l-au determinat în 1904 să devină 
funcţionar la Koln. 1 s-a dat funcţia de 


Beigeordneter, primar adjunct, cu responsabilităţi 
speciale in domeniul 


impozitării. “in 1909, a fost avansat la functia de 
prim- viceprimar, iar in 1917 a devenit lord-primar al 
oraşului Kóln.?! 

Primarii oraşului Koln erau, de obicei, foşti 
funcţionari publici care se straduiau sa aibă un 
comportament superior politicii violente şi puternic 
partizane din acea epoca. Reputația lui Adenauer a 
sporit într-atât încât, în 1926, au existat chiar 
discuţii la Berlin cu privire la posibilitatea ca acesta 
să fie numit cancelar al unui guvern de uniune 
naţională. Efortul a eşuat din cauza dificultății de a 
găsi o alianţă nepartizana, condiţia lui Adenauer 
pentru acceptarea funcţiei. 

Prima luare de poziţie proeminentă la nivel 
national a lui Adenauer a avut legătură cu 
desemnarea lui Hitler drept cancelar la 30 ianuarie 
1933. Pentru a-şi întări poziţia, Hitler a convocat 
alegeri generale şi a propus parlamentului german 
aşa-numitul Act de împuternicire, suspendând statul 
de drept şi independenţa instituţiilor civile. în luna 
de după desemnarea lui Hitler în funcţia de cancelar, 
Adenauer a făcut trei demonstraţii publice de 
opoziţie. în Camera Superioară a Prusiei, căreia îi 
aparţinea din oficiu în calitate de lord-primar al 
oraşului Koln, el a votat împotriva Actului de 
împuternicire. A refuzat o invitaţie de a-l întâmpina 
pe Hitler pe aeroportul din Koln în timpul campaniei 
electorale. Iar în săptămâna de dinaintea alegerilor a 
ordonat îndepărtarea steagurilor naziste de pe 
poduri şi alte monumente publice. Adenauer a fost 
demis din funcţie la o săptămână după victoria 
electorală dinainte rânduită a lui Hitler. 

După demitere, Adenauer i-a solicitat azil unui 
vechi prieten din şcoală, care devenise stareţ al unei 
mănăstiri benedictine. I-a fost acordat azil, iar în 


aprilie Adenauer şi-a stabilit reşedinţa la abatia 
Maria Laach, la vreo 80 de kilometri sud de Koln, pe 
malul lacului Laach. Acolo, ocupaţia sa principală a 
fost studierea aprofundată a două enciclice papale — 
promulgate de papii Leon al XIII-lea şi Pius al Xl-lea 
— care aplicau învăţăturile catolice la evoluţiile 
sociale şi politice, în special la condiţia clasei 
muncitoare moderne aflată în evoluţie? În aceste 

enciclice, Adenauer a descoperit doctrine care se 
potriveau convingerilor sale politice: accentuarea 
identităţii creştine, mai degrabă decât a identităţii 
politice, condamnarea comunismului Şi a 
socialismului, perfecţionarea luptei de clasă prin 
smerenie şi ajutorare creştină si asigurarea 
concurentei libere în locul practicilor de tip cartel.” 

Sederea lui Adenauer la Maria Laach nu avea să 
dureze. Pentru cà a participat la o liturghie de 
Crăciun — lucru care i-a atras pe oamenii din 
împrejurimi să-l vadă şi să-l susţină oficialii nazişti au 
făcut presiuni asupra stareţului ca să-l evacueze pe 
oaspetele său admirat. Adenauer a plecat în luna 
ianuarie a anului următor. 

Următorul deceniu al vieţii sale a fost marcat de 
greutăţi şi de instabilitate. Au fost momente de real 
pericol, mai ales după atentatul eşuat împotriva lui 
Hitler din iulie 1944, organizat de reprezentanţi ai 
elitei prusace şi de figuri ale vieţii politice şi militare 
dinainte de perioada nazistă. Drept răzbunare, Hitler 
a câutat să distrugă toate aceste elemente. O vreme, 
Adenauer a evitat soarta lor călătorind din loc în loc, 
fără a rămâne undeva mai mult de douăzeci şi patru 
de ore.’ Pericolul nu i-a schimbat niciodată repulsia 
faţă de Hitler, pentru că acesta călcase în picioare 
statul de drept, pe care Adenauer îl considera 
condiţia sine qua non a statului modern. Desi era un 
disident cunoscut, Adenauer nu s-a arâtat dispus să 
se alăture conspiratorilor antiregim, civili sau 


militari, în principal pentru că era sceptic cu privire 
la şansele lor de succes.” în general, după cum s-a 
exprimat un autor, „el şi familia lui au făcut tot 
posibilul să trăiască cât mai liniştit şi mai discret 
posibil"!?. 

Desi se indepártase de politică, nazistii l-au 
încarcerat in cele din urmă. în toamna anului 1944, 
Adenauer a petrecut două luni într-o celulă de 
închisoare de la fereastra căreia a asistat la execuţii, 
inclusiv la cea a unui bâiat de şaisprezece ani; de la 
etajele de deasupra auzea tinetele altor deţinuţi care 
erau torturati. 


» Jr f t f 


in cele din urmă, fiul sáu Max, care era înrolat în 
armata germană, a reuşit să-i asigure eliberarea. 
Gând tancurile americane au intrat în Renania în 
februarie 1945, Adenauer a început să se gândească 
în ce măsură şi- ar putea găsi un rol în ţara sa 
înfrântă militar, devastată moral, zguduită economic 
si prabusita politic.!! 


Drumul câtre leadership 


Reacţia sălbatică a lui Hitler la lovitura de stat din 
luna iulie a ultimului an frenetic din al Doilea Război 
Mondial a decimat rândurile celor care ar fi putut 
încerca să-i succeadă. Unii politicieni de rang înalt 
din Partidul Social Democrat  supravietuiseraà 
lagărelor de concentrare — inclusiv rivalul de mai 
târziu al lui Adenauer, Kurt Schumacher - şi posedau 
statura politică pentru funcţia de cancelar. Dar le 
lipseau nişte adepţi suficient de importanţi ca să 
câştige sprijinul public necesar pentru a pune în 
practică capitularea necondiționată a ţării şi 
penalizările aferente — condiţii pentru a câştiga 
încrederea Aliatilor occidentali. 


f 


în mai 1945, forţele americane, primele care au 
ocupat oraşul Koln, l-au reinstalat pe Adenauer în 


funcţia de primar, dar, odată cu transferul oraşului 
câtre autoritatea britanică ca urmare a Acordului de 
la Potsdam, au apărut tensiuni, iar britanicii l-au 
demis în câteva luni. Deşi a fost temporar exclus din 
activitatea politica de câtre puterea ocupanta, 
Adenauer s-a axat discret pe construirea unei baze 
politice, pregătindu-se pentru reaparitia 
autoguvernárii germane. 


În decembrie 1945, Adenauer a participat la o 
întâlnire pentru a forma un nou partid influenţat atât 
de creştinismul catolic, cât si de cel protestant. Erau 
prezenţi foşti membri ai Partidului de Centru catolic, 
cu care Adenauer fusese asociat în calitate de primar 
al oraşului Koln, precum şi ai Partidului Popular 
National German, conservator, si ai Partidului 
Democrat German, liberal. Multi fuseseră opozanti ai 
lui Hitler, iar unii fuseseră închişi din pricina 
rezistenţei arătate. Grupului îi lipseau o direcţie 
politică clară şi o doctrină; astfel, la această primă 
întâlnire, tonul discuţiilor a fost mai mult socialist 
decât liberal clasic. în parte din cauza obiectiilor lui 
Adenauer, problema primelor principii a fost lăsată 
deoparte, iar grupul şi-a decis doar numele: Uniunea 
Creştin Democrată (CDU).!2 

Luna următoare, Adenauer a contribuit la 
impregnarea CDU cu filosofic politică ca partid al 
democraţiei, al conservatorismului social şi al 
integrării europene, respingând trecutul recent al 
Germaniei, precum şi orice formă de totalitarism. La 
un congres din ianuarie 1946 al membrilor 
importanti din CDU desfăşurat in zona de ocupaţie 
britanică din Herford, Westfalia, Adenauer a detaliat 
aceste principii şi şi-a consolidat poziţia de 
conducător al partidului la început de drum. 

Pe 26 martie 1946, primul discurs public al lui 
Adenauer de după încheierea războiului a fost o 
avanpremieră la conducerea sa politică ulterioară. 


Criticând comportamentul Germaniei sub 
conducerea lui Hitler, Adenauer a întrebat miile de 
oameni din holul principal, grav avariat, al 
Universităţii din Koln cum a fost posibil ca naziştii să 
ajungă la putere. Ei au comis apoi „infracţiuni 
grave”, a spus el, iar germanii îşi vor putea găsi 
drumul către un viitor mai bun doar împăcându-se cu 
trecutul lor. Un asemenea efort avea să fie necesar 
pentru renaşterea ţării lor. Din această perspectivă, 
atitudinea Germaniei după al Doilea Război Mondial 
trebuia sa fie opusul reacției sale la Primul Război 
Mondial. in loc să se complaca din nou în 
autocompatimire si nationalism, Germania trebuia 
să-şi caute viitorul în Europa unificatoare. Adenauer 
proclama o strategie a smereniei. 

înalt şi aparent imperturbabil, Adenauer avea 
tendinţa să vorbească concis, deşi tonul era atenuat 
de cadentele vioaie, specifice  Renaniei, mai 
conciliante decât vorbirea prusacă, în care, potrivit 
lui Mark Twain, propoziţiile mărsăluiesc prin 
conversații ca nişte formaţiuni militare. (Renania 
fusese autonomă înainte de a intra în posesia Prusiei 
în 1814-1815.) Totodată, el emana vitalitate şi 
încredere în sine. Stilul său era antiteza carismei 
Zgomotoase din epoca hitleristă şi aspira la 
autoritatea senină a generaţiei de dinainte de Primul 
Război Mondial, ale cărei acţiuni fuseseră guvernate 
de reţinere şi de valori comune. 

Toate aceste calităţi, împreună cu poziţia pe care o 
dobândise după un deceniu de distantare ostentativă 
fata de Hitler, l-au făcut pe Adenauer candidatul 
firesc la conducerea noului partid democratic. Dar 
nu a fost mai presus de unele manevre practice 
pentru a-şi atinge scopul. La prima şedinţă a GDU, 
un scaun a fost poziţionat în capul mesei. Adenauer 
s-a apropiat de el şi a anunţat: „M-am născut pe 5 
ianuarie 1876, aşa că sunt probabil persoana cea mai 


în vârstă de aici. Dacă nu se opune nimeni, mă voi 
considera preşedinte datorită vechimii”. Acest lucru 
a provocat deopotrivă râs şi acceptare; din acel 
moment, el avea să conducă partidul timp de peste 
cincisprezece ani.!4 

Programul GDU, la conceperea căruia Adenauer a 
jucat un rol-cheie, îi îndemna pe germani să-şi 
respingă trecutul si să imbratiseze un spirit de 
reînnoire, bazat pe idealuri creştine şi pe principii 
democratice: 


Gata cu lozincile unor vremuri apuse, gata cu 
uzura vieţii si a statului! Aceleaşi greutăți ne 
obligă pe toti sa ne apucam de treabă. Dacă ne-am 
afunda acum în nihilism sau în indiferenţă ar 
însemna să ne trădăm propria familie şi poporul 
german. CDU face apel la toate acele forţe care 
sunt dispuse acum să valorifice încrederea 
neclintită în bunele calităţi ale poporului german şi 
hotărârea neimblanzita de a face din ideea 
creştină si din idealul înalt al adevăratei 
democraţii baza reinnoirii.'° 


De-a lungul timpului, Adenauer a fost întotdeauna 
conştient de posibilitatea tragediei — poate chiar 
obsedat de acest lucru. în opinia sa, Germania nu era 
suficient de puternică moral sau material pentru a 
funcţiona singură şi orice încercare în acest sens s-ar 
fi soldat cu un dezastru. 

Situată în centrul continentului, Germania cea nouă 
trebuia să renunţe la multe dintre politicile şi 
atitudinile sale anterioare — în special la 
manipularea oportunistă a poziţiei sale geografice şi 
la înclinația prusacă spre relaţii bune cu Rusia. 
(Prusia, rădăcina principală a militarismului german, 
avea să fie abolită oficial ca stat din Germania de 
către Aliați in 1947.) în schimb, Germania lui 
Adenauer avea să-şi ancoreze democraţia pe plan 
intern în regiunile sale catolice şi în valorile creştine 


ecumenice, iar pe plan internaţional, în alianţa cu 
Occidentul - în special în legături de securitate cu 
Statele Unite.!9 

Neatins de atacurile aeriene din timpul războiului, 
Bonn, un oraş universitar cu aer bucolic, fusese ales 
capitală temporară a RFG în aşteptarea reunificării, 
când Berlinul avea să servească din nou drept 
capitală. A fost şi preferința personală a lui 
Adenauer, pentru că era situat aproape de satul 
natal, Rhondorf, şi departe de frământările politice. 
Adenauer a reuşit să impună alegerea oraşului Bonn 
în septembrie 1948 - înainte de a deveni cancelar - 
datorită influentei sale ca lider al CDU şi preşedinte 
al Consiliului Parlamentar, un grup de personalităţi 
politice germane însărcinate de Aliați cu planificarea 
evoluţiei politice şi întocmirea unei noi constituţii, 
adică a Legii fundamentale. Mai târziu, el a povestit 
în glumă că a convins Consiliul să susţină Bonn doar 
pentru că Rhondorf era prea mic (avea sub 2 000 de 
locuitori) ca să servească drept capitală.!” Totodată, 
el respinsese, cu mai puţin umor, Munchen, un oraş 
cosmopolit, din pricina predilectiei Bavariei pentru 
sentimentalismul impetuos şi, după cum a remarcat 
batjocoritor, pentru că o capitală nu ar trebui să se 
afle atât de aproape de câmpurile de cartofi. De 
asemenea, Adenauer desconsidera oraşele mari, ca 
Frankfurt, sediul unui parlament de scurtă durată în 
1848, unde perspectivele democraţiei puteau fi 
distorsionate de demonstraţii publice şi de revolte. 


Restaurarea ordinii civile si investirea in 
funcţia de cancelar 


în 1946 a început reconstrucţia Germaniei încetul cu 
încetul. Au fost convocate alegeri pentru niveluri din 
ce în ce mai înalte din administraţie, restabilind 
structurile si transferándu-le treptat germanilor 
responsabilitatea politică. în ianuarie 1947, SUA şi 


Marea Britanic au stabilit o politică economică 
comună pentru zonele lor. Franţa s-a alăturat în anul 
următor, alcătuind ,Trizona". Economistul Ludwig 
Erhard a fost numit director al Consiliului Economic 
şi a supravegheat tranziţia lină la noua monedă, 
marca germană. El a asociat-o cu eliminarea 
controlului preţurilor si a rationalizarii. Politica 
economică indrazneata a lui Erhard a inspirat o 
redresare care a permis, in cele din urmă, 
reconstrucţia politica bazată pe o constituţie 
aprobată de Puterile Aliate.!* 

Pe 23 mai 1949 - la patru ani de la capitularea 
neconditionatà — a intrat in vigoare noua constitutie 
germană (Legea fundamentală) si a fost înfiinţată 
oficial Republica Federală, cuprinzând cele trei zone 
vestice. Republica Democrată Germană, fosta zonă 
de ocupaţie sovietică, avea să fie constituită oficial 
câteva luni mai târziu. 

împărţirea Germaniei reflecta acum liniile de 
demarcaţie din Europa. Procesul a culminat în 
august cu alegeri pentru un parlament, Bundestag. 
Pe 15 septembrie, Bundestagul a votat alegerea unui 
cancelar care, potrivit constituţiei, necesita o 
majoritate absolută şi care nu putea fi înlăturat decât 
cu votul majorităţii absolute pentru un succesor 
numit — o măsură de stabilizare. Deşi Adenauer a 
fost ales cu o marjă de un singur vot (probabil al sàu) 
în acest parlament al unei rămăşiţe de stat, el a 
reuşit să câştige patru runde consecutive de alegeri, 
rămânând în funcţie timp de paisprezece ani. 

Cu toate acestea, suveranitatea Germaniei 
continua sa fie sever limitată. Aliaţii, care isi 
exercitau autoritatea supremā asupra Germaniei de 
Vest ocupate prin înalții lor comisari, au afirmat 
oficial că poporul german „se va bucura de 
autoguvernare în cea mai mare măsură posibilă”. 
Dar ei au identificat o serie de chestiuni - de la 


afaceri externe pana la „utilizarea fondurilor, 
alimentelor şi a altor provizii” - asupra cărora cei 
trei înalţi comisari şi alte autorităţi de ocupaţie 
urmau să aibă ultimul cuvânt.!'* Statutul de ocupaţie, 
din care au fost extrase citatele de mai sus şi care a 
fost adoptat cu două săptămâni înainte de înfiinţarea 
Republicii Federale, în luna mai, era mai presus de 
Legea fundamentală. Un document înrudit, Statutul 
regiunii Ruhr, a stabilit controlul Aliaților asupra 
centrului industrial omonim şi a precizat criteriile 
privind dezmembrarea industriei germane pentru 
despăgubiri de război.“ Totuşi, o alta zonă 
industrială — Valea Saar — a primit un statut special 
de autonomie mult mai devreme. 

Tensiunea dintre menţinerea autorităţii Aliaților şi 
restabilirea autoguvernārii germane a fost deosebit 
de evidentă pe 21 septembrie 1949, când cei trei 
înalți comisari s-au întrunit la Bonn pentru a-l 
întâmpina pe Adenauer, noul cancelar al Republicii 
Federale şi primul succesor legitim după Hitler. 
Adenauer afirmase înainte de ceremonie că nu va 
contesta împărţirea Germaniei si ştirbirea 
suveranităţii prin diversele statute impuse de Aliați 
ca preţ pentru capitularea necondiționată. Dar el a 
folosit ocazia învestirii pentru a demonstra că va face 
acest lucru cu demnitate şi cu respect de sine, I se 
rezervase un loc dincolo de marginile covorului roşu 
unde se adunaseră înalții comisari. La începutul 
ceremoniei, încălcând total protocolul, Adenauer şi-a 
părăsit locul şi s-a mutat pe covor alături de înalții 
comisari - indicând faptul cà noua Republică 
Federală va insista asupra unui statut egal în viitor, 
chiar dacă a acceptat consecinţele păcatelor din 
trecut ale Germaniei, 


într-o scurtă alocutiune, Adenauer a subliniat că, în 
calitate de cancelar, a acceptat Statutul de ocupaţie 
şi alte limitări ale suveranităţii. Subordonarea 
Germaniei fata de ; : 


prevederile acestuia, a evidenţiat el, a fost asociată 
în statut cu scindarea ţării; prin urmare, ca 
recunoaştere a acceptării acestor sacrificii, el le-a 
solicitat inaltilor comisari să aplice prevederile 
diferitelor statute într-o ,,maniera liberală si 
generoasă” şi să se folosească de clauzele care 
prevedeau schimbări şi evoluţii ce vor putea permite 
poporului german să ajungă la „libertate deplină” la 
momentul potrivit. 

Nucleul discursului sau de acceptare nu a fost 
apelul la generozitate adresat învingătorilor, ci 
viziunea fără precedent a lui Adenauer privind 
Europa nouă în care el angaja Germania nouă. 
Dezavuând orice revenire la nationalism sau la 
motivațiile Europei antebelice, Adenauer a subliniat 
argumentele pentru construirea „unei federaţii 
europene pozitive şi viabile”, menită să depăşească 


concepţia naționalistă îngustă a statelor, 
predominantă în secolul al XlX-lea şi începutul 
secolului XX.., Dacă ne întoarcem acum la 
izvoarele civilizaţiei noastre europene, născută din 
creştinism, atunci nu putem să nu reuşim să 
restabilim unitatea vieții europene în toate 
domeniile de activitate. Aceasta este unica 
asigurare eficientă pentru menţinerea pácii.?! 


Discursul lui Adenauer implica o transformare 
profundă a ţării sale. in contextul capitulării 
necondiționate, a fost si un apel iscusit la egalitate 
cu învingătorii, singura pretenţie de acest fel de care 
dispunea Germania. Discursul a deschis şi 
perspective fundamentale. 

Noul cancelar accepta simultan scindarea tarii sale 
pe termen nedefinit (eventual permanent) şi 
proclama o politică externă în parteneriat cu puterile 
străine care o ocupau acum. Deşi recunostea 
supunerea Germaniei, el anunta obiective nationale 


privind o asociere cu adversarii istorici ai ţării sale 
din Europa şi o alianţă cu Statele Unite. 

Adenauer a prezentat aceste idei vizionare fără 
inflorituri retorice. îndatoririle naţiunilor, asa cum le 
vedea el, se justificau singure; ornamentele oratorice 
nu puteau decât sa distragă atenţia de la aceasta 
înţelegere de bază. Stilul direct al lui Adenauer a 
sugerat şi rolul pe care îl prevedea pentru Germania 
cea nouă în ce priveşte formarea unei noi Europe 
prin consens. 

Trecuse mai bine de un secol de când un lider 
european se confruntase cu provocarea de a-şi 
realinia ţara la ordinea internaţională. Franţa fusese 
învinsă total la sfârşitul războaielor napoleoniene şi 
capitala ei fusese ocupată de forte straine, dar 
unitatea naţională franceză nu a fost stirbita, iar 
Congresul de la Viena l-a acceptat pe Talleyrand ca 
înalt reprezentant al Franţei cu drepturi egale ca 
stat istoric. Konrad Adenauer şi-a asumat o sarcină 
asemănătoare în împrejurări mult mai vitrege. 
Vecinii Sai nu i-au acceptat tara cu drepturi egale. 
Pentru ei, Germania era încă „în perioadă de probă”. 

în cazul unei societăţi demoralizate, învinse, 
trecerea la restabilirea suveranităţii democratice 
prezintă una dintre cele mai dificile provocări pentru 
un om de stat, învingătorii sunt reticenti să-i acorde 
unui fost inamic autoritatea legală şi cu atât mai 
putin capacitatea de a-şi recupera puterea. 
Perdantul prostrat evaluează progresul după gradul 
şi viteza cu care este capabil să recâştige controlul 
asupra viitorului său. Adenauer a avut resursele 
interioare pentru a transcende aceste tensiuni. 
Strategia smereniei era compusă din patru elemente: 
acceptarea consecinţelor înfrângerii; recâştigarea 
încrederii învingătorilor; construirea unei societăţi 
democratice; şi crearea unui parteneriat european 
care să depăşească diviziunile istorice ale Europei. 


Calea câtre o nouă identitate naţională 


Adenauer a considerat că întărirea legăturilor cu 
Occidentul şi mai ales cu Statele Unite era cheia 
restabilirii locului Germaniei în lume. în memoriile 
sale, Dean Acheson a descris cu entuziasm prima sa 
întâlnire cu Adenauer în 1949, în calitate de secretar 
de stat al SUA: 


Am fost impresionat de imaginaţia si de 
înţelepciunea abordării sale. Marea lui preocupare 
era integrarea completă a Germaniei in Europa de 
Vest. într-adevăr, el a acordat prioritate acestui 
scop în detrimentul reunificării Germaniei, din 
nefericire scindată, şi era conştient de ce vecinii 
Sai ar putea să considere acest lucru aproape o 
condiţie pentru reunificare... El dorea ca germanii 
să fie cetăţeni ai Europei, să conlucreze, în special 
cu Franța, la dezvoltarea intereselor şi 
perspectivelor comune si la îngroparea rivalitatilor 
din ultimele secole... Ei trebuie să se afle în fruntea 
renaşterii Europei.” 


Statele Unite au jucat un rol esenţial în sprijinirea 
acestor obiective printr-un plan de revigorare 
economică. La 5 iunie 1947, generalul George C. 
Marshall, predecesorul lui Acheson ca secretar de 
stat şi fost şef de stat major al armatei, a descris 
acest plan la Universitatea Harvard: 


Politica noastră nu este îndreptată împotriva 
vreunei ţări sau doctrine, ci împotriva foametei, 
sărăciei, disperării şi haosului. Scopul sau ar trebui 
să fie renaşterea unei economii funcţionale în 
lume, astfel încât să permită apariţia condiţiilor 
politice şi sociale în care să poată exista instituţii 
libere.^ 


Pentru Adenauer, discursul lui Marshall si planul 
ulterior au fost motivele acceptarii Acordului pentru 
Ruhr din 1949, unul dintre celelalte mijloace prin 


care Aliaţii şi-au pastrat controlul asupra industriei 
germane. El a interpretat Planul Marshall ca o frână 
a exigenţelor impuse Germaniei, dar, mai ales, ca un 
prim pas câtre federalizarea Europei: 


Dacă [Statutul regiunii Ruhr] este folosit ca 
instrument pentru a îngrădi economia germană, 
Planul Marshall nu are sens... Totuşi, dacă Statutul 
regiunii Ruhr este folosit ca instrument în interesul 
german şi european, dacă înseamnă începutul unei 
noi ordini economice în Europa de Vest, atunci 
poate deveni un punct de plecare promiţător 
pentru cooperare europeanàá.^ 


Ga o ironie, Partidul Social Democrat German 
(SPD), sub conducerea lui Kurt Schumacher, se 
profila acum drept principalul adversar intern al lui 
Adenauer. în trecut, SPD dovedise un angajament 
profund faţă de democraţie, datând de la crearea 
statului german; dar în perioada imperială fusese 
izolat de grupurile de la conducere, deoarece, ca 
partid marxist, nu fusese considerat sigur 
naţionalist. Liderul său actual, Schumacher, cu 
sănătatea şubrezită dupa mai bine de un deceniu de 
închisoare în epoca lui Hitler, s-a convins că partidul 
său nu va câştiga niciodată alegerile postbelice, dacă 
nu se va dovedi național prin telurile sale. Prin 
urmare, el s-a opus strategiei lui Adenauer de 
redresare prin supunere: ,,Ga popor trebuie să facem 
politică germană, ceea ce înseamnă o politică ce nu 
este determinată de o voinţă străină, ci este produsul 
voinţei poporului nostru”.*? Schumacher cerea 
insistent un fel de populism. Deşi de înţeles din 
punctul de vedere al istoriei SPD, acest lucru era 
incompatibil cu capitularea necondiționată sau cu 
experienţa Europei privind Germania condusă de 
Hitler. 

Adenauer împărtăşea principiile democratice ale 


SPD, dar exista şi un considerent strategic pentru 
care imbratisa democraţia. El era hotărât sa 
transforme supunerea într-o virtute şi şi-a dat seama 
că inegalitatea temporară a poziţiilor era preconditia 
pentru egalitatea de statut. în timpul dezbaterilor 
parlamentare din noiembrie 1949, el a subliniat 
acest lucru strigând (ceea ce era cu totul neobişnuit 
pentru el) „Cine credeţi că a pierdut rázboiul?"?9 
Supunerea era singura cale de urmat: „Aliaţii mi-au 
spus că dezmembrarea fabricilor va înceta doar dacă 
îndeplinesc dorinţa de securitate a Aliaților”, a 
explicat el înainte de a întreba ironic: „Oare Partidul 
Socialist vrea ca dezmembrarea să continue la 
nesfársit?"^ 

Un alt obiectiv de baza al lui Adenauer a fost 
reconcilierea cu Franţa. Adenauer îl întâlnise pentru 
prima dată pe Robert Schuman, pe atunci ministrul 
de externe al Franţei, în 1948. în acel moment, 
politica franceză avea ca scop dezactivarea 
producţiei industriale germane şi plasarea regiunii 
Saar sub control francez. Adenauer a redefinit 
problema; provocarea supremă nu era de ordin 
strategic sau financiar, ci de ordin politic şi etic. în 
iulie 1949, înainte de a deveni cancelar, el a abordat 
această temă într-o scrisoare adresată lui Schuman: 


în opinia mea, orice avantaj economic câştigat de 
lo alta] tara ca urmare a alocarii unor fabrici 
dezmembrate este diminuat de pagubele mari 
aduse moralului poporului german... Vă implor, din 
moment ce aveţi o apreciere cu totul specială a 
problemei reconcilierii dintre Franţa şi Germania 
şi a principiului cooperării europene, să găsiţi cài 
şi mijloace pentru a pune capăt acestor măsuri 
complet de neinteles.”° 


Pe plan intern, Adenauer insista cà singura cale 
inteleapta era cooperarea cu diferitele măsuri 


punitive ale Aliaților. La 3 noiembrie 1949, el a 
acordat un interviu săptămânalului german Die Zeit: 


Dacă pur şi simplu avem o reacţie negativă la 
Statutul regiunii Ruhr şi faţă de Autoritatea 
regiunii Ruhr, Franţa va interpreta acest lucru ca 
un semn al naţionalismului german, ca un act de 
sfidare şi de respingere a oricărei supravegheri. O 
astfel de atitudine ar părea o rezistenţă pasivă 
împotriva securităţii în sine. Iar acest lucru trebuie 
evitat mai presus de orice.?? 


Abordarea lui Adenauer s-a dovedit eficientă. Mai 
târziu în aceeaşi lună, Aliaţii l-au invitat să negocieze 
o nouă relaţie cu Autoritatea de ocupaţie, reducând 
numărul de fabrici programate pentru dezafectare şi 
stabilind o cale pentru aderarea Germaniei la 
Consiliul Europei, care fusese fondat în acel an. Pe 
24 noiembrie, el a prezentat noul acord în 
Bundestag, unde naționalismul era încă 
predominant. Schumacher a mers atât de departe, 
încât l-a numit pe Adenauer „cancelarul Aliaților”. 
Suspendat din parlament pentru această insultă, 
Schumacher a fost curând repus în drepturi şi şi-a 
reluat imediat atacul.“ în replică, Adenauer a 
subliniat că smerenia este calea câtre egalitate: 


Eu cred că în tot ce facem trebuie să fie limpede 
cà, din pricina colapsului total, suntem fara putere. 
Trebuie să fie clar că în negocierile pe care noi, 
germanii, trebuie să le ducem cu Aliaţii pentru a 
prelua treptat o putere din ce în ce mai mare, 
momentul psihologic joacă un rol foarte important. 
Nu putem cere şi aştepta încredere de la bun 
început. Nu putem şi nu trebuie să presupunem că 
ceilalţi şi-au schimbat brusc şi complet dispoziţia 
faţă de Germania, ci că, dimpotrivă, încrederea nu 
poate fi recuperată decât încet, putin câte puţin.” 


Abordarea lui Adenauer a fost primită cu mai 


multă căldură de vecinii Germaniei decât de criticii 
săi interni, în martie 1950, Republica Federală a fost 
invitată sa se alăture Consiliului Europei, desi doar 
ca membru asociat, într-un memorandum către 
cabinetul său, Adenauer a solicitat aderarea, în ciuda 
statutului discriminatoriu: „Deocamdată este singura 
cale. Trebuie să avertizez împotriva împovărării 
Germaniei cu oprobriul de a fi zadarnicit negocierile 
europene".?? 

Trei luni mai tárziu, Robert Schuman, dornic de a 
lega Germania de Franta, a prezentat un plan pentru 
a înlocui Autoritatea regiunii Ruhr. Publicat la 9 mai 
1950, Planul Schuman avea să ducă la crearea unei 
Comunităţi , Europene a Cărbunelui şi Oţelului 
(GECO), aparent o piaţă comună pentru aceste 
mărfuri, dar al cărei scop esenţial era politic. Cu un 
astfel de acord, a declarat Schuman, „războiul dintre 
Franţa şi Germania devine nu doar de neconceput, ci 
material imposibil”. 

La o conferinţă de presă, Adenauer a susţinut 
planul în termeni similari, declarând că acesta „crea 
un fundament autentic pentru eliminarea tuturor 
conflictelor viitoare dintre Franţa şi Germania”. 
într-o întâlnire cu Jean Monnet, comisarul general al 
Comisiei Naţionale de Planificare din Franţa şi, 
ulterior, primul preşedinte (1952-1955) al înaltei 
Autorităţi a CECO, Adenauer a întărit punctul de 
vedere al lui Schuman: „Diferitele guverne implicate 
nu ar trebui să fie atât de preocupate de 
responsabilitatile lor tehnice, cat de 
responsabilitatea lor morala in fata marilor sperante 
trezite de aceasta propunere".? într-o scrisoare 
câtre Schuman din 23 mai 1950, Adenauer a 
subliniat din nou obiectivele nemateriale: „De fapt, 
vom reuşi numai dacă nu vom lăsa munca noastră să 
fie calauzita doar de considerente tehnice si 
economice, ci o vom aseza pe o bază etică”“. 

Planul Schuman a accelerat intrarea Germaniei în 


Europa unificatoare. Aşa cum declara Adenauer într- 
un discurs din februarie 1951 la Bonn: 


Planul Schuman serveşte obiectivului construirii 
Europei unificate. Din acest motiv, de la bun 
început, am privit cu aprobare ideea care animă 
Planul Schuman. Am rămas fideli acesteia, deşi 
uneori lucrurile au fost extrem de dificile pentru 
noi. 

Carta CECO a fost parafata la 19 martie 1951. 
Anul urmátor, in ianuarie, Bundestagul a ratificat-o 
cu 378 de voturi pentru faţă de 143 de voturi 
impotrivà.?? Bundesrat (camera superioară 
reprezentând cele zece landuri ale Republicii 
Federale) a făcut dovada sentimentului naţional 
german remanent, solicitându-i lui Adenauer „să se 
asigure că înaltul Comisariat al Aliaților a eliminat 
toate restricţiile privind producţia de fier şi de oţel în 
Germania şi că Berlinul de Vest a fost inclus expres 
în teritoriul vizat de CECO".? în cele din urmă, 
Berlinul de Vest a fost inclus specific în teritoriul 
CECO, iar producţia germană de oţel şi de carbune a 
sporit sub auspiciile noii Comunităţi. în plus, aşa cum 
propusese Schuman, CECO a înlocuit oficial 
Autoritatea regiunii Ruhr nepopulară (cel puţin în 
Germania). 

în numai doi ani după ce a devenit cancelar, 
Adenauer a izbutit sa facă din Germania o 
participantă la integrarea europeană - şi a realizat 
acest lucru printr-o politică ce se straduia să 
depăşească trecutul ţării. Fără îndoială, motivaţia lui 
a fost parţial tactică şi naţională, dar şi etică, însă 
tactica se îmbinase cu strategia, iar strategia lui era 
transformată în istorie. 


Provocarea sovietică şi reinarmarea 


Uniunea Sovietică a văzut reconstrucţia economiei 
vest- germane şi înfiinţarea progresivă a instituţiilor 


politice germane drept o provocare directa. 
Amenințarea comunistă a început să eclipseze teama 
democratiilor occidentale cu privire la renasterea 
Germaniei când, în iunie 1948, Uniunea Sovietică a 
blocat câile de acces către Berlin dinspre zona de 
ocupaţie sovietică din jur. A fost o provocare la 
adresa acordului dintre cele patru puteri privind 
guvernarea Berlinului, care fusese încheiat la 
Conferinţa de la Potsdam din 1945. în cele din urmă, 
podul aerian american câtre Berlinul de Vest a 
zadarnicit şantajul sovietic. America a spus clar ca 
nu va permite colapsul Berlinului şi că va recurge la 
escaladare militară pentru a deschide câile de acces, 
dacă va fi necesar. În mai 1949, Stalin a anulat 
blocada. Pe 7 octombrie 1949, Uniunea Sovietică şi-a 
transformat zona de ocupaţie într- un stat suveran 
(deşi satelit), pecetluind scindarea Germaniei. 

în acest proces de sporire a implicării lor, Statele 
Unite şi aliaţii acestora au creat unul dintre viitorii 
piloni ai politicii americane: Organizaţia Tratatului 
Atlanticului de Nord. într-un demers care a echivalat 
cu garantarea de câtre SUA a teritoriului sau, 
Republica Federală a fost pusă sub protecţia NATO 
în 1949, deşi rămânea deocamdată neinarmatà si nu 
era, tehnic, membră a organizaţiei. Dar un an mai 
târziu, în 1950, invadarea Coreei de Sud de către 
nord-coreeni i-a convins pe Aliați cà se confruntă cu 
o provocare comunistă de amploare. Preşedintele 
Truman, ca răspuns la solicitările europene, l-a 
numit pe generalul Dwight D. Eisenhower 
comandant suprem al forţelor aliate ale NATO. 
Generalul a insistat cà apărarea Europei necesita 
treizeci de divizii (aproximativ 450 000 de soldati),*° 
un număr care nu putea fi atins fără participarea 
Germaniei. 

Lucru de înţeles, aliaţii SUA aveau păreri împărţite 
despre perspectiva ca tocmai ţara a cărei agresiune 


le provocase suferinţe cu câţiva ani înainte să 
contribuie acum cu o componentă militară 
semnificativă la apărarea occidentală. La început, 
liderii Europei de Vest au insistat ca trupele alocate 
pentru apărarea Germaniei să fie furnizate de alte 
tari. Dar după mai multă reflecţie — şi la presiunile 
americanilor - majoritatea liderilor europeni au 
acceptat că apărarea Germaniei nu putea fi asigurată 
farà o contribuţie militară germană. 

în memoriile sale, Adenauer avea să reflecteze 
asupra modului în care Războiul din Coreea a pus 
capat ramasitelor politicii de slăbire a Germaniei: 


Era în interesul Statelor Unite ca Germania să 
redevină puternică. Prin urmare, numeroasele 
exemple de discriminare, precum Statutul regiunii 
Ruhr, Statutul de ocupaţie şi prevederile privind 
reinarmarea Germaniei, nu puteau fi decât de 
natură tranzitorie.*! 


Adenauer a considerat că reinarmarea Germaniei 
era necesară pentru binele Europei, precum şi 
pentru recuperarea identităţii politice a ţării sale. 
Deşi iniţial a descurajat dezbaterea publică pe 
această temă, pentru a nu afecta progresul privind 
aderarea Germaniei la instituţiile europene, el şi-a 
schimbat curând abordarea. Era posibil ca 
încrederea Aliaților să fie zdruncinata, a susţinut el, 
dacă nu se puteau baza pe Germania de Vest sau 
dacă aceasta nu avea încredere în propria apărare.“ 

Reînarmarea Germaniei a fost propusă oficial de 
Marea Britanic şi de Statele Unite în august 1950 şi 
aprobată rapid de Germania. Franţa a reacţionat fara 
entuziasm, propunând în octombrie 1950 Planul 
Pleven, care avansa ideea unei armate europene cu 
naţionalităţi mixte, inclusiv unităţi germane. A fost 
elaborat un proiect de tratat, care prevedea crearea 
unei Comunităţi Europene pentru Apărare (EDC), cu 


un contingent german integrat. A urmat o 
controversă aprigă după ce Adenauer i-a informat pe 
deputatii cei mai importanti din parlamentul german 
cu privire la conţinutul proiectului de tratat.“ 
Schumacher a mers atât de departe încât a numit 
tratatul „un triumf al coaliţiei aliate de funcţionari 
împotriva poporului german”*. 

în martie 1952, pentru a împiedica întemeierea 
unei comunităţi europene de apărare si reinarmarea 
germană, Stalin a propus oficial unificarea 
Germaniei cu cinci condiţii: (a) toate forţele de 
ocupaţie, inclusiv sovietice, să fie retrase în termen 
de un an; (b) Germania unită să aibă un statut neutru 
şi să nu intre în alianţe; (c) Germania unită să 
accepte frontierele din 1945 — adică Linia Oder— 
Neisse care constituia graniţa postbelică disputată 
cu Polonia; (d) economia germană să nu fie limitată 
de condiţiile impuse de străini - cu alte cuvinte, 
abolirea Statutului regiunii Ruhr care limita 
economia germană; şi (e) Germania unită să aibă 
dreptul de a-şi dezvolta propriile forţe armate. 
Aceste propuneri au fost adresate Aliaților 
occidentali, ceea ce sublinia poziţia secundară a 
Germaniei. 

Era de bună-credintă oferta lui Stalin sau încerca 
să-l facă de râs pe Adenauer, aducându-l în postura 
de a părea că preferă Germania divizată în Europa 
decât Germania unită, naţională şi neutră? De fapt, 
Stalin îi cerea lui Adenauer să renunţe la toate 
progresele pe care le făcuse privind integrarea 
europeană în schimbul unificării. 

Dovezi de la acea vreme sugerează că Stalin a 
facut oferta numai dupa ce a primit asigurări 
repetate de la ministrul sau de externe ca aceasta va 
fi refuzata. Totuşi, el l-a pus pe Adenauer într-o 
poziţie dificilă. Pentru prima dată de la capitularea 
necondiționată, problema unificării tarii era pusă 


oficial în faţa puterilor aliate şi a poporului german. 
în Germania, Schumacher a susţinut că nu trebuia 
ratată ocazia de a negocia si cà Bundestagul trebuia 
sa refuze ratificarea Comunităţii Europene de 
Apărare şi să profite de oferta lui Stalin. „Oricine 
aprobă EDG în aceste împrejurări [actuale]", a 
argumentat el, „nu se mai poate numi german. ,,” 

Adenauer a rămas ferm pe poziţii. El a înţeles că o 
negociere era de natură să blocheze şi să mute 
unificarea Germaniei pe un teren ideologic pe care 
avea să fie singură, temută de toate părţile. Dacă 
acţiona unilateral, negocierea s-ar fi transformat în 
câmpul de luptă pe care europenii şi-ar fi disputat 
rivalitatile interne. 

Pentru a evita astfel de alegeri, Adenauer a ezitat 
sa adopte o pozitie publica cu privire la oferta lui 
Stalin, amânând discutarea acesteia până când 
conceptul de alegeri libere era acceptat de toate 
ţările ocupante şi încorporat în constituţia unei 
Germanii unificatoare. Până atunci, el a susţinut 
ratificarea Tratatului EDG în numele unei apărări 
aliate comune. 


Această abordare a declanşat ceea ce ministrul 
britanic ; 


de externe, Anthony Eden, a numit o „bătălie a 
notelor”. Adenauer era susţinut de Eisenhower, pe 
atunci candidat la preşedinţia Statelor Unite şi, până 
la 30 mai 1952, comandant suprem al forţelor aliate 
ale NATO. Preocupate mai mult de perspectiva unei 
Germanii neutre decât de presiunea sovietică, Marea 
Britanic şi Franţa au aderat la gambitul lui 
Adenauer. Consensul a fost exprimat în notele 
trimise Kremlinului de către Aliați pe 25 martie si 13 
mai, în care solicitau alegeri libere atât în Germania 
de Vest, cât şi în Germania de Est, ca 


A. 
preludiu la unificare. In răspunsul din 24 mai, 
sovieticii au afirmat câ notele aliate au blocat orice 


posibilitate de reunificare a Germaniei „pentru o 
perioadă nedeterminată”. 

Silit de nevoia stringentă de a demonstra 
potenţialul proiectului european, acum că acesta era 
aparent in detrimentul unificării Germaniei, 
Adenauer a semnat la 26 mai 1952 acordurile 
contractuale privind Comunitatea Europeană de 
Apárare.— Dar multi francezi nu erau inca impacati 
cu ideea de a avea o armată în comun cu o naţiune 
cu care patria lor purtase războaie în fiecare 
generaţie începând cu secolul al XVl-lea, care 
devastase o parte din ţara lor în Primul Război 
Mondial şi o ocupase pe toată în al Doilea Război 
Mondial. La doi ani de la acord, pe 30 august 1954, 
Adunarea Naţională franceză a refuzat să ratifice 
EDC - şi, totodată, a renunţat la Planul Pleven. 

Vorbind despre o „zi neagră pentru Europa”, 
Adenauer şi-a exprimat îngrijorarea în fata 


reprezentantilor Luxemburgului si Belgiei: 


Sunt ferm convins, sută la sută convins, cà armata 
naţională la care ne obligă [prim-ministrul francez 
Pierre] Mendes-France va fi un mare pericol 
pentru Germania şi Europa. Când eu nu voi mai fi 
în funcţie, nu ştiu ce se va alege de Germania, 
dacă nu reuşim să cream Europa în timp util.*® 


Din cauza acestor prevestiri, Adenauer a 
abandonat proiectul EDC şi a purtat personal 
negocieri secrete cu Aliaţii pentru crearea unei 
armate naţionale germane. 


Conducerea americană s-a dovedit esenţială. Ales + 
preşedinte în noiembrie 1952, Eisenhower a decis că 
unificarea Europei şi apărarea sa comună, incluzând 
Republica Federală Germania, erau, aşa cum s-a 
exprimat un istoric, 


un fel de paspartu, deblocând soluţia la o serie de 
probleme simultan şi, cel mai important, oferind un 


fel de „control dublu”. Uniunea Sovietică putea fi 
ţinută la distanţă, iar Germania menţinută în 
Europa, fără a fi capabilă să domine continentul.“ 


împreună cu Eden, ministrul de externe britanic, 
Fisenhower a modificat Tratatul EDG, permiţând 
dezvoltarea unei armate germane. La mai puţin de 
un deceniu de la capitularea necondiționată, NATO 
era formată din forţe naţionale aliate, inclusiv cele 
ale Germaniei. 

Călătoria lui Adenauer la Washington în 1953 a 
marcat punctul culminant al acestor eforturi. Pe 8 
aprilie, el a vizitat Mormântul  Soldatului 
Necunoscut. Steagul german — tricolorul negru, 
roşu şi auriu al Republicii Federale, nu vulturul 
negru, purtător de sabie al Prusiei sau svastica 
Reichului milenar - a fost înălţat deasupra 
Cimitirului Naţional de la Arlington. Momentul în 
care cancelarul s-a îndreptat către mormânt a fost 
salutat cu douăzeci şi una de salve, într-o scenă cu 
care Adenauer avea să-şi încheie volumul de memorii 
despre anii 1945— 1953: 


O fanfară americană a intonat imnul naţional al 
Germaniei. Am văzut cum curgeau lacrimi pe faţa 
unuia dintre însoțitorii mei si am fost profund 
mişcat la rândul meu. Fusese un drum lung şi 
dificil de la catastrofa totală din anul 1945 până la 
acest moment din anul 1953, când imnul naţional 
german se facea auzit în cimitirul naţional din 
Statele Unite? 


Adenauer a reclădit forţele armate germane în anii 
cât a mai rămas în funcţie, fără a resuscita 
militarismul istoric intermitent al Germaniei. La 
începutul anului 1964, Bundeswehr ajunsese la un 
număr de 415 000 de ofiţeri si soldati. Un istoric o 
numeşte „vârful de lance” al alianţei NATO şi 
„nucleul” apărării Europei de Vest împotriva unui 


atac sovietic conventional! Mai mult, armata a fost 
mijlocul de sprijin pentru reintrarea RFG în 
diplomaţia internaţională - un semn tangibil că 
Germania cea nouă se bucura de încrederea Alianţei 
Atlantice si că avea, totodată, o contribuţie 
responsabilă la apărarea comună. 

Adenauer a valorificat capitalul politic acumulat în 
timpul constituirii NATO pentru a-şi atinge scopul 
principal, anume acela de a pune capat ocupaţiei 
Germaniei. Pentru a obţine calitatea de membru cu 
drepturi depline în NATO şi a începe destrămarea 
Statutului de ocupaţie, Adenauer a consimţit în 1954 
să amâne rezoluţia privind zona Saar - pe care 
Parisul cauta să o pastreze ca protectorat neutru sub 
ocupaţie franceză - până în 1957. Au fost necesare 
manevre parlamentare complicate pentru a 
determina Bundestagul să ratifice ambele tratate în 
februarie 1955.?? 

Odată cu intrarea în vigoare a tratatelor, pe 5 mai 
1955, Republica Federală a devenit din nou un stat 
suveran. Cu şase ani în urmă, alegerea lui Adenauer 
fusese ratificată de înalții comisari aliaţi, iar acum 
aceştia au acceptat desfiinţarea propriilor funcţii. De 
pe treptele complexului sau de birouri - palatul 
Schaumburg - Adenauer a urmărit arborarea 
steagului german pe clădirile guvernamentale din 
Bonn. Prima sarcină importantă a lui Adenauer - să 
asigure încheierea paşnică, rapidă şi amiabilă a 
Statutului de ocupaţie — fusese îndeplinită.” 

Două zile mai târziu, pentru a simboliza 
angajamentul ţării sale fata de un parteneriat deplin 
în Europa şi cu Alianţa Atlantică, Adenauer s-a 
deplasat în fruntea unei delegaţii la Paris, unde 
Germania şi-a asumat statutul egal în cadrul NATO. 
în şase ani decisivi, Adenauer şi-a dus ţara de la 
scindarea postbelică, restricţiile prevăzute in 
Statutul de ocupaţie şi despăgubiri la prezenţa în 


Comunitatea Europeană si la aderarea deplină la 
NATO. 

Strategia smereniei şi-a atins obiectivul privitor la 
egalitate într-o structură nouă pentru Europa, care 
fusese prevestită de învestirea lui Adenauer. 


Trecutul intrinsec: despagubiri pentru 
poporul evreu 


Fundamentul etic al politicii externe a lui Adenauer 
în relaţiile Germaniei cu Aliatii occidentali era 
deosebit de complex în raport cu poporul evreu. 
Crimele naziste împotriva evreilor fuseseră unice ca 
amploare, sălbăticie şi înverşunare. Aproximativ şase 
milioane de evrei, mai mult de o treime din populaţia 
evreiască de la nivel mondial, au fost ucişi într-o 
politică de exterminare în masă, planificată şi 
executată metodic. 

Spre sfârşitul războiului, Aliatii occidentali au 
împărţit crimele naziste în categorii de arestare 
automată, care urmau să fie puse în practică de 
personalul din serviciile de informaţii ale Aliaților si 
care se bazau partial pe funcţia pe care acuzatul o 
deținuse în Partidul Nazist. La începutul ocupaţiei, o 
astfel de clasificare penală era valabilă pentru zeci 
de mii de indivizi. Pe măsură ce guvernarea a fost 
predată treptat Republicii Federale, la fel s-a 
întâmplat şi cu procesul de denazificare, care a 
devenit astfel o problemă de politică internă 
germană. Adenauer a considerat că despăgubirile 
pentru poporul evreu erau o datorie morală şi că 
serveau fără echivoc şi interesului naţional german; 
angajamentul său faţă de procesul de denazificare a 
fost mai opac, din moment ce era şi şef al CDU şi, în 
această calitate, era foarte conştient de faptul ca un 
efort riguros ar afecta o proporţie semnificativă a 
alegătorilor. 

Prin urmare, Adenauer a limitat procesul de 


denazificare la un număr gestionabil din punct de 
vedere politic si a militat mai putin pentru 
răzbunare, cat pentru reconciliere internă si 
despăgubirea supravietuitorilor Holocaustului. în 
practică, acest lucru însemna concentrarea 
investigaţiilor privind crimele de război în primul 
rând asupra foştilor nazişti de rang înalt sau asupra 
funcţionarilor ale caror infracţiuni specifice puteau fi 
dovedite în instanţă. Desigur, acest lucru a implicat o 
mare ambiguitate, ilustrată de faptul ca Hans Globke 
— care participase la redactarea legilor rasiale de la 
Nurnberg — a devenit şeful de cabinet al lui 
Adenauer. Totodată, Adenauer nu a ezitat niciodată 
să afirme obligaţiile morale impuse Germaniei de 
trecutul nazist. Prin urmare, ca simbol al pocaintei si 
ca punte câtre dreptate şi reconciliere cu poporul 
evreu, el a angajat Republica Federală în discuţii 
despre reparaţii cu liderii evrei şi, de asemenea, cu 
Israelul, pe care l-a recunoscut ca fiind reprezentativ 
pentru poporul evreu în ansamblu. 

în martie 1951, guvernul israelian a trimis celor 
patru puteri ocupante şi celor două guverne 
germane © cerere de despăgubiri pentru 
supraviețuitori şi moştenitori în valoare de 1,5 
miliarde de dolari. Nici Uniunea Sovietică şi nici 
Republica Democrată Germană nu au răspuns 
vreodată direct. Totuşi, Adenauer a răspuns în 
numele Republicii Federale, adresându-se 
Bundestagului pe 27 septembrie 1951: 


în numele poporului german [...] au fost comise 
crime oribile, care necesită reparaţii morale şi 
materiale / Wiedergutmachung]. Aceste crime se 
referă la prejudicii aduse persoanelor, precum şi 
proprietăţilor evreieşti ai căror proprietari nu mai 
sunt în viaţă [..] Au fost facuti primii paşi în 
această direcţie. Mai rămân multe de făcut. 
Guvernul Republicii Federale va sprijini adoptarea 


rapidă a unei legi privind restituirile şi aplicarea 
justă a acestora. O parte din proprietăţile evreieşti 
identificabile urmează să fie returnate. Vor urma şi 
alte restituiri?* 


Germaniei îi revenea acum datoria, a continuat 
Adenauer, de a rezolva această problemă, astfel 
încât „să uşureze calea către purificare interioará".?? 

Legea despăgubirilor a fost adoptată de Bundestag 
la 18 mai 1953. Cei paisprezece membri ai Partidului 
Comunist au respins-o, făcând apel la naționalismul 
german. Partidul Social Democrat a susţinut în 
unanimitate reparaţiile. Pentru guvern, rezultatul a 
fost mai ambiguu: 106 parlamentari din coaliția 
condusă de CDU au votat pentru; 86, în principal din 
aripa bavareză conservatoare a CDU, s-au abținut.” 

în ciuda rezervelor parlamentarilor, Adenauer îşi 
atinsese scopul. Istoricul Jeffrey Herf a trecut în 
revistă despăgubirile primite de Israel din partea 
Germaniei: 


Livrările vest-germane de nave, masini-unelte, 
trenuri, automobile, echipamente medicale şi altele 
către Israel au reprezentat între 10 şi 15% din 
importurile anuale israeliene. Potrivit rapoartelor 
Republicii Federale, plăţile câtre supraviețuitori 
individuali ai persecuției politice, rasiale si 
religioase naziste, dintre care cei mai multi 
supraviețuitori evrei, s-au ridicat la 40,4 miliarde 
de mărci [germane] până în 1971, 77 de miliarde 
de mărci până în 1986, circa 96 de miliarde de 
mărci până în 1995, şi ar totaliza aproximativ 124 
de miliarde de marci?’ 


Cu toate acestea, cetăţenii Israelului erau profund 
divizați în privinţa perspectivei de a accepta „bani 
patati de sânge” ca un fel de ispăşire pentru măcel şi 
genocid. Dezbaterile din Knesset, parlamentul 
israelian, au fost aspru contestate şi însoţite de 


demonstraţii de stradă. în tot acest timp, Adenauer a 
ținut personal legătura cu Nahum Goldmann, 
fondatorul Congresului Mondial Evreiesc. 

Republica Federală avea să stabilească relaţii 
diplomatice depline cu Israelul în 1965, la doi ani 
după plecarea din funcţie a lui Adenauer. în anul 
următor, acum cetăţean privat, Adenauer a vizitat 
Israelul, care adăpostea la acea vreme aproximativ 
150 000 de supraviețuitori ai Holocaustului. Când a 
sosit, a declarat: „Acesta este unul dintre cele mai 
solemne şi frumoase momente din viaţa mea... când 
am devenit cancelar, nu m-am gândit niciodată că voi 
fi invitat într-o bună zi să vizitez Israelul"?*. 


În ciuda acestei deschideri, vizita a prilejuit 
izbucnirea unor tensiuni  — poate deloc 
surprinzătoare - între Adenauer, în vârstă de 
nouăzeci de ani, şi premierul israelian, Levi Eshkol. 
„Nu am uitat şi nu vom uita niciodată”, i-a spus 
Eshkol lui Adenauer la o cină pe care o găzduia în 
onoarea omului de stat german, ,,holocaustul teribil 
în care ne-am pierdut 6 000 000 de oameni. Relaţiile 
germano-israeliene nu pot fi relaţii normale.”” El a 
adăugat cà despăgubirile Germaniei pentru Israel 
erau „doar simbolice” şi nu puteau „şterge tragedia 
care a avut loc”. Păstrându-şi cumpătul, Adenauer a 
răspuns: „Ştiu cât de greu îi este poporului evreu să 
uite trecutul, dar daca nu ne constientizati 
bunăvoința, ea nu va duce niciodată la nimic bun”. 

Imaginile cele mai impresionante din timpul 
prezenţei lui Adenauer în Israel au fost surprinse 
într-o vizită sfâşietoare (pentru toţi cei implicaţi) la 
Yad Vashem, memorialul şi muzeul Holocaustului din 
Israel, situat pe versantul vestic al muntelui Herzl 
din lerusalim.“! Păstrând o tăcere demnă, Adenauer a 
fost condus în Sala Amintirii - o încăpere 
cavernoasă, slab luminată, cu un acoperiş 
asemănător unui cort — unde a fost invitat sa 


aprindă o flacără şi să depună o coroană la un 
memorial pentru victimele necunoscute ale lagărelor 
morţii. Când i- a fost oferită pe neaşteptate o insignă 
pe care scria în ebraică ,aminteste-ti", el a răspuns: 
„Chiar şi fara această insigna, n-aş fi putut niciodată 


sa uit”. 


Doua crize: Suez si Berlin 


Pentru Adenauer, sfarsitul ocupatiei si includerea 
Germaniei in ordinea europeana si internationala au 
marcat punctul culminant al unui efort istoric. Dar 
istoria nu acorda ragaz. La un an dupa restabilirea 
suveranitatii germane in 1955, conflictul din Orientul 
Mijlociu a pus la incercare premisele de la baza 
Aliantei NATO. 

La sfarsitul lui octombrie 1956, Adenauer a fost 
zdruncinat de decizia SUA de a sprijini o rezolutie a 
Adunării Generale a ONU care condamna 
operaţiunea militară franco-britanică de inversare a 
nationalizarii Canalului Suez de câtre Egipt. 
Adenauer a presupus că Alianţa, prin definiţie, va 
proteja interesele principale ale fiecărui membru. 
Acum, opoziţia oficială la ONU a SUA fată de Marea 
Britanic şi Franţa separa America de aliatii sai cheie, 
în timp ce aceştia erau angajaţi în acţiuni militare, 
pentru ceea ce ei considerau a fi interesul lor 
naţional. Oare alţii - şi în special Germania - ar 
putea cunoaşte o soartă asemănătoare în viitor? 

Adenauer a profitat de o vizită de rutină la Paris, în 
noiembrie 1956, pentru o discuţie cu Euratom 
(Comunitatea Europeană a Energiei Atomice) ca să-şi 
exprime această părere - deşi într-un grup foarte 
restrâns, care i-a inclus pe prim-ministrul francez 
Guy Mollet şi pe ministrul de externe, Christian 
Pineau. Trenul lui Adenauer a sosit la Paris pe 6 
noiembrie la o zi după ce Bulganin, prim-ministrul 
Uniunii Sovietice, principalul finanţator şi furnizor 


de arme al regimului Nasser, amenintase Marea 
Britanic şi Franţa cu atacuri cu rachete dacă îşi 
continuau operaţiunile militare de-a lungul Canalului 
Suez. 

Guvernul francez l-a întâmpinat pe Adenauer cu o 
căldură neobişnuită. O companie a Gărzii Civile a dat 
salutul. Au fost intonate cele două imnuri naţionale.“ 
Un membru al anturajului lui Adenauer a descris 


scena: 


Cancelarul a primit salutul ca o statuie, nemişcat. 
Mi-a venit în minte scena de la Cimitirul Naţional 
din Arlington, de lângă Washington [din 1953]. 
Probabil cà si cea mai cinică persoană a fost 
miscata de semnificația momentului si de 
simbolismul său. în momentele cele 


* 


mai grele trăite de Franţa după sfârşitul războiului, 
cele două guverne stăteau umăr la umar.™ 


în timpul deplasării la Paris, Adenauer a aflat 
despre refuzul Americii de a opri un atac asupra lirei 
sterline, o lovitură importantă pentru aliatul său 
britanic. A fost consternat, dar nu într-atât încât să 
pună la îndoială semnificaţia NATO. Dimpotrivă, el a 
considerat că este imperativ ca Europa să-şi menţină 
legăturile cu America. Alianţa NATO, a susţinut el, 
era cea mai importantă componentă a securităţii 
fiecărei ţări europene. El şi-a avertizat gazdele să 
evite controversele publice cu Statele Unite şi mai 
ales orice fel de riposte, chiar şi verbale. în schimb, 
aliaţii europeni ai Americii trebuiau să îşi intensifice 
cooperarea în Europa: 


Franţa si Anglia nu vor fi niciodată puteri 
comparabile cu Statele Unite şi cu Uniunea 
Sovietică. Nici Germania, de altfel. Le rămâne un 
singur mod de a juca un rol decisiv în lume: acela 
este de a se uni pentru a crea Europa... Nu avem 
timp de pierdut: Europa va fi răzbunarea voastră.“ 


în timpul crizei Suezului, Adenauer a început să ia 
în considerare necesitatea de a folosi integrarea 
europeană — şi în special relaţia franco-germană - 
ca protecţie împotriva oscilaţiilor americanilor. 

în deceniul de după revenirea lui de Gaulle la 
preşedinţie în 1958, Franţa a urmat acest precept, 
deşi (aşa cum vom vedea în capitolul următor) de 
Gaulle nu a avut nevoie de nici o încurajare din 
partea germanilor pentru a marsa în direcţia 
autonomiei europene.— Relaţia franco-germană s-a 
intensificat în timpul preşedinţiei de Gaulle, după ce 
Adenauer a petrecut o noapte în casa lui de Gaulle 
din Colombey-les-Deux-Eglises în septembrie 1958 — 
o invitaţie care nu i-a fost niciodată adresată vreunui 
alt lider strain.— 

La doi ani după Suez, au reapărut îndoielile lui 
Adenauer cu privire la statornicia americanilor când, 
în noiembrie 1958, liderul sovietic Nikita Hruşciov a 
contestat Acordul cvadripartit asupra Berlinului. 
Deşi Autoritatea de ocupaţie cvadripartită continua 
să funcţioneze oficial, Berlinul de Vest era guvernat 
de facto, din 1957, de legile Republicii Federale; 
structura sa juridică se baza pe alegeri libere, la care 
participau partidele importante din RFG în zonele 
oraşului ocupate de Aliati.— în partea de est a 
Berlinului, in Republica Democrată Germană, 
guvernarea era impusă de sovietici. Un vestigiu al 
controlului celor patru puteri le permitea oficialilor 
din Vest şi din Est să circule prin oraş. 

Ultimatumul adresat de Hruşciov Aliaților 
occidentali, prin care acesta solicita un nou acord 
pentru Berlin în termen de sase luni, era în directă 
contradicţie cu bazele politicii externe a lui 
Adenauer şi a Alianţei Atlantice. Orice schimbare 
semnificativă a Acordului asupra - Berlinului sub 
ameninţarea sovietică ar fi semnalat o eventuală 
dominație comunistă în oras si ar fi pus în pericol 


viziunea sa de a cladi Republica Federală sub 
umbrela nucleară a Aliaților, în special a 
americanilor. Totuşi, deşi Hruşciov a ameninţat cu 
forţa, el nu a avut încrederea necesară de a o pune 
în practică în intervalul de timp dat prin ultimatumul 
Sau. 

Abil, Eisenhower a amânat o confruntare, 
atrăgându-l pe Hruşciov in discuţii prelungite, în 
mare măsură procedurale, despre problemele pe 
care le presupunea ultimatumul sau, care au 
culminat cu o invitaţie adresată liderului sovietic de 
a efectua o vizită personală în SUA, în septembrie 
1959. Prim-ministrul britanic, Harold Macmillan, a 
folosit o strategie similară, efectuând o vizită la 
Moscova în februarie 1959. Dintre aliaţii principali, 
doar de Gaulle s-a distanțat de aceasta strategie, 
insistând asupra retragerii ultimatumului sovietic 
înainte de a intra la negocieri. 

Hruşciov, neştiind cum să-şi pună în practică 
amenințările - sau cel putin nedorind să facă fata 
consecinţelor militare —, şi-a retras ultimatumul în 
mai 1959. în timpul vizitei sale în SUA, el şi 
Eisenhower au convenit asupra unui comunicat 
comun, care includea sintagma „toate chestiunile 
internationale restante [ca Berlinul] nu ar trebui 
solutionate prin folosirea fortei, ci prin mijloace 
pasnice, prin intermediul negocierilor", ceea ce a 
dus la o scurtă încălzire a relaţiilor americano- 
sovietice.99 

în ciuda acestui acord, Hruşciov a persistat in 
eforturile sale de a izola şi demoraliza Germania lui 
Adenauer. în mai 1960, eforturile lui Hruşciov au 
avut drept rezultat un summit despre Berlin, la Paris, 
între liderii celor patru puteri ocupante — fără 
Republica Federală, implicând astfel posibilitatea ca 
rezultatul să-i fie impus Germaniei. 

Participanţii la summit s-au reunit conform 


programului, dar a intervenit soarta sau hazardul. La 
1 mai 1960, un avion de spionaj american de tip U-2 
a fost doborât deasupra Rusiei, iar Hruşciov s-a 
folosit de incident pentru a solicita scuze din partea 
americanilor înainte de a purta discuţii de fond. 
Când Eisenhower a refuzat, Hruşciov a părăsit 
summitul, dar nu şi-a reiterat ameninţarea. 
Chestiunile legate de Berlin — şi încrederea în 
americani - au fost lăsate în seama lui Adenauer, ca 
să le discute cu succesorul lui Eisenhower, John F. 
Kennedy. 


Trei conversații cu Adenauer 


Ca o ironie a sorții, la mai bine de douăzeci de ani 
după ce am fugit împreună cu familia din Germania 
nazistă, am avut ocazia să particip la modelarea 
politicii americane pe termen lung în raport cu 
această ţară - acum parte a Alianţei NATO - în 
calitate de consultant al lui Kennedy la Casa Albă. 

Mai întâi la sfârşitul anilor 1950, în calitate de 
cadru universitar, specializat in studii de istorie 
europeană, iar apoi, la începutul anilor 1960, în 
calitate de consultant la Casa Albă, am început să mă 
întâlnesc cu oficiali ai guvernelor străine. în ciuda 
admiratiei mele faţă de conducerea lui Adenauer, în 
acea perioadă eram în continuare îngrijorat de 
impactul culturii politice turbulente a Germaniei 
asupra deciziilor pe care i le impunea Războiul Rece. 
După cum am scris într-o notă adresată preşedintelui 
Kennedy în aprilie 1961: 


O ţară care a pierdut două războaie mondiale, a 
cunoscut trei revoluţii, a comis crimele din epoca 
nazistă şi şi-a văzut bogăţia materială distrusă de 
două ori într-o generaţie, are cu siguranţă cicatrici 
psihologice profunde. Există o atmosferă de isterie, 
o tendinţă spre acţiuni dezechilibrate. Un prieten 
german, scriitor, mi-a spus că, dintre principalele 


tari europene, numai Germania nu a suferit nici un 
şoc psihic vizibil după război. Şi-a sublimat 
problemele în efortul frenetic de a-şi reconstrui 
economia. Dar rămâne candidată la o cădere 
nervoasă.“ 


Acest pasaj surprinde atmosfera instabilă în care 
acţiona Adenauer şi provocările psihologice la adresa 
politicilor sale. 

L-am întâlnit prima dată pe Adenauer în 1957, în 
timpul unei călătorii în scop academic în Germania, 
şi aveam să ne continuăm întrevederile până la 
moartea sa, un deceniu mai târziu. Ultimele dintre 
cele zece întâlniri ale noastre au avut loc după 
retragerea lui din 1963, când am devenit un 
ascultător înţelegător al reflectiilor sale, uneori 
melancolice, despre viaţa sa şi viitorul poporului sau 
într-o ţară care — în ciuda încheierii ocupaţiei — 
părea sortită să găzduiască armatele britanice, 
franceze şi americane pe termen nelimitat, de data 
aceasta ca mijloc de descurajare a agresiunii 
sovietice. 


Biroul cancelarului era situat în palatul 
Schaumburg, odinioară reşedinţa unui aristocrat 
renan din secolul al .. 


XIX-lea. Conceput după standardele de atunci, biroul 
era prea mic pentru a găzdui maşinăria unui stat 
birocratic - tehnologic modern. în biroul cancelarului 
dominau fotoliile si canapelele, cu un minim de 
accesorii tehnice vizibile; arâta mai degrabă ca o 
sufragerie, decât ca un centru de putere. Cu excepţia 
câtorva consilieri-cheie, personalul operaţional era 
situat altundeva în Bonn, un oraş în realitate prea 
modest pentru a servi drept capitală a unei tari 
importante. 

Autoritatea lui Adenauer deriva în parte din 
personalitatea sa, care combina demnitatea cu 
puterea. Fata lui, ramasa partial rigidă din pricina 
rănilor suferite într-un accident de maşină pe când 


avea patruzeci de ani, şi comportamentul sau, 
deopotrivă curtenitor şi distant, transmiteau un 
mesaj inconfundabil: intrai într-o lume călăuzită de 
principii şi imună la sloganuri sau presiuni. 

Vorbea calm, folosindu-şi doar ocazional mâinile 
pentru a accentua. întotdeauna bine pregătit în 
privinţa problemelor contemporane, el nu a discutat 
niciodată despre viaţa lui personală în prezenţa mea. 
Nici nu mi-a pus întrebări despre viata mea, desi - 
având în vedere eficienţa perenă a birocraţiei 
germane - cunoştea cu siguranţă istoria familiei 
mele şi înţelegea căile pe care ne plasase soarta pe 
fiecare dintre noi. 

Adenauer era un cunoscător ager al caracterului, 
iar observaţiile sale erau uneori formulate sardonic. 
într-o discuţie despre calităţile unui lider puternic, el 
m-a avertizat „să nu confund niciodată energia cu 
puterea”. Cu altă ocazie, m-a invitat în biroul lui 
exact când pleca un alt vizitator, care captase recent 
atenţia presei atacandu-1. Surprinderea mea fata de 
modul cordial în care s-au despărţit a fost probabil 
evidentă. Adenauer a început conversaţia spunând: 
„Dragă domnule profesor, în politică este important 
să ripostezi cu sánge-rece". 


Octombrie 1957 


Prima conversaţie a debutat cu relaţiile dintre 
Occident şi 

Uniunea Sovietică. Adenauer a insistat cà acest 
conflict era deopotrivă fundamental şi permanent şi 
a avertizat cu privire la concesiile făcute sovieticilor 
sau est-germanilor, în prezent, statutul de oraş 
divizat al Berlinului, deşi dificil, este suportabil, a 
spus el, adăugând că orice propunere de 
„modificare” sau  „imbunătăţire” susținută de 
sovietici era menită să slăbească unitatea 
occidentală şi ; autonomia Berlinului - la fel cum 
fusese cazul cu oferta vicleană de unificare din 


partea lui Stalin cu cinci ani înainte. 

Uniunea Sovietică nu era singura ameninţare cu 
care se confrunta ordinea mondială, în concepţia lui 
Adenauer. Eram conştient, a întrebat Adenauer, că, 
în opinia observatorilor serioşi, o ruptură între China 
şi Rusia era iminentă? în faţa unor astfel de 
provocări în evoluţie, a continuat el, Occidentul 
trebuie să fie foarte atent să nu se lase slăbit de 
disputele dintre Aliați. întrucât o separare evidentă 
între chinezi şi sovietici nu era o aşteptare larg 
răspândită la acea vreme, m-am abținut să comentez. 
Adenauer a ales să considere tăcerea drept acord. în 
conversaţia sa introductivă cu preşedintele Kennedy 
din 1961, el şi-a repetat mesajul de avertizare, 
adăugând „şi profesorul Kissinger este de acord cu 
mine”. 

Scopul principal al primei conversații a lui 
Adenauer cu mine a fost explorarea garanţiei 
nucleare americane. La acea vreme, armele nucleare 
datau de ceva mai mult de un deceniu şi nici o 
experienţă similară din istorie nu putea servi drept 
precedent pentru situaţia în care o ţară ar risca 
distrugerea în folosul alteia. în etapa incipientă a 
alianţei, NATO, după cum a recunoscut, nu avea 
suficiente forţe pentru o apărare convenţională. Prin 
urmare, întrebarea centrală era: Statele Unite îsi vor 
asuma riscurile 


nucleare? 

Când am susţinut că, în ordinea mondială care se 
prefigura, America nu va face distincţie între 
interesele aliate şi propriile interese, Adenauer a 
subliniat curtenitor, dar ferm, că în timpul crizei din 
Suez, cu doar un an mai devreme, America nu a 
abordat în acel spirit nici măcar interesele aliaţilor 
sai principali (Marea Britanie şi Franţa). 

Odată deschis subiectul, îngrijorarea lui Adenauer 
privind încrederea în SUA în chestiunea nucleară a 


devenit din ce în ce mai explicită, făcându-l să 
elaboreze scenarii ipotetice, ingenioase, care puteau 
pune la încercare hotărârea preşedintelui american. 
Ar putea, de exemplu, un lider american să-şi asume 
riscurile unei devastări nucleare în ultimele luni ale 
mandatului său? Sau în intervalul de trei luni dintre 
alegeri si investire? Sau după ce o bombă cu 
hidrogen a explodat deasupra unui oras american 
mare? în această etapă a relaţiei SUA- Germania, 
întrebările lui Adenauer, oricât de directe, erau 
concepute în primul rând pentru a evoca asigurări. 
Am repetat răspunsul american standard al 
angajamentului fara  rezerve al SUA. Dar 
preocuparea lui Adenauer cu privire la strategia 
nucleară a sporit ca amploare şi intensitate în toate 
conversațiile noastre ulterioare. 


Mai 1961 - reacţie flexibilă 


Următoarea mea conversaţie cu Adenauer a avut loc 
pe 18 mai 1961, într-un cadru politic diferit. John F. 
Kennedy, proaspătul preşedinte american, era genul 
de lider pentru care Adenauer nu era pregătit, în 
ciuda experienţei sale. Elocvent, tânăr şi dinamic, cu 
rezultate militare remarcabile în Pacific în timpul 
celui de-al Doilea Război Mondial, Kennedy 
reprezenta o ruptură generationalà de predecesorii 
săi, toţi născuţi înainte de Primul Război Mondial. 
Impregnat cu încrederea „generaţiei de aur", 
Kennedy a inceput sà canalizeze energia si credinta 
în ţară a acelei generaţii într-un proiect menit să 
atingă obiectivele globale ale  Americii.— Deşi 
petrecuse timp în Europa cât tatăl său fusese 
ambasador în Marea Britanic (1937-1940) şi vizitase 
Germania de mai multe ori ca student şi ca senator, 
Kennedy începea abia acum să se confrunte cu 
modul în care putea oferi asigurări Germaniei 
învinse, care era angajată simultan în reconstrucţia 


Europei şi în apărarea structurii sale politice de 
amenințările sovietice. 

Kennedy a fost obligat să facă politică luând în 
calcul stocul tot mai mare de arme nucleare 
sovietice. Sovieticii testaseră pentru prima dată o 
armă nucleară în 1949. Până la învestirea lui 
Eisenhower in 1953, ei construiseră aproximativ 200 
de arme nucleare; cand Kennedy a devenit 
presedinte in 1961, sovieticii detineau aproximativ 1 
500 de focoase si începeau să dezvolte sisteme 
intercontinentale — provocând astfel îngrijorări 
premature cu privire la aşa-numitul decalaj al 
rachetelor. Temerile aveau sa se dovedească 
exagerate pentru că, la începutul anilor 1960, 
Statele Unite puteau încă să se impună cu o primă 
lovitură preventivă. 

La rândul său, Adenauer considera în continuare 
că Alianţa Atlantică era cheia viitorului strategic şi 
politic al Germaniei. Dar Alianţa se confrunta cu 
dispute interne privind atât obiectivele politice 
generale, cât şi strategia militară comună. După cum 
se exprimase Adenauer în conversaţia noastră 
anterioară, dezacordurile cu privire la strategia 
nucleară vizau măsura în care Alianţa va putea 
întotdeauna să depindă de o autoidentificare aproape 
automată a americanilor cu obiectivele Alianţei, 
atunci când aliatii vor fi ameninţaţi cu agresiunea. 

Kennedy şi consilierii săi, în special secretarul 
pentru apărare, Robert McNamara, au cautat sa 
atenueze impactul unei astfel de dileme cu o 
doctrină a reacției flexibile, prin care aveau in 
vedere crearea mai multor praguri de luptă, pentru a 
le permite adversarilor să ia în calcul alte tipuri de 
riposte decât represalii masive. Dar armele aveau o 
putere de distrugere atât de mare încât proiectarea 
tehnică a acestor scenarii ipotetice s-a dovedit mai 
convingătoare decât diplomaţia propusă în numele 


lor. 

Ministrul german al apărării, Franz Josef Strauss, a 
devenit un opozant vehement al strategiei nucleare 
americane. Bavarez prin excelenţă, volubil şi 
pasionat, cu o siluetă care arăta ca se bucură de 
libaţiile din regiunea sa, Strauss a pus sub semnul 
întrebării aplicabilitatea ,,reactiei flexibile” în cazul 
crizei de la Berlin, într-o conversaţie avută cu mine 
pe 11 mai, cu ocazia aceleiaşi vizite la Bonn.“ Cât 
teritoriu s-ar pierde, a întrebat el, înainte de a fi 
atins „pragul” de reacţie? Care ar fi durata unei 
„pauze”? Cine ar lua deciziile în fiecare etapă 
preconizată, în special în ce priveşte trecerea de la 
războiul convenţional la cel nuclear? El se îndoia că 
America va fi capabilă sau dispusă să ducă o politică 
atât de complexă şi ambiguă. Strauss a fost susţinut 
de alţi participanţi germani la întâlnire, în special de 
şeful de stat major al forţelor armate nou create. 

Când ne-am aflat din nou în biroul său din palatul 
Schaumburg, Adenauer a demonstrat impactul 
gândirii lui Strauss deschizând direct conversaţia cu 
propoziția” „Voi, americanii, aţi păcătuit foarte mult 
împotriva NATO”. Adenauer fusese dezamăgit de o 
propunere a 
SUA ca Aliaţii NATO să elaboreze un sistem de 
control al forţelor nucleare independente ale Marii 
Britanii şi Franţei şi să le raporteze la o strategie 
integrată prin intermediul unei Forte Multilaterale. 
Cum, a întrebat Adenauer, era de aşteptat ca ţările 
fără arme nucleare proprii să facă propuneri 
rezonabile? Personalul secretarului general al NATO 
era prea puţin numeros şi nu cunoştea suficient 
afacerile nucleare pentru a-şi asuma o astfel de 
misiune. Dacă se viza cu adevărat coordonarea 
nucleară, a argumentat el, autoritatea secretarului 
general trebuia întărită şi personalul său, sporit. 

Propunerea Casei Albe, la care se referea 


Adenauer, fusese întocmită în ideea ca el şi anturajul 
său să conchidă, dată fiind nefamiliarizarea lor cu 
strategia nucleara, cà responsabilitatea pentru 
aceasta ar trebui să-i revină Americii. Dar Adenauer 
a ajuns la concluzia neaşteptată că ar trebui sporită 
capacitatea Europei privind forţele nucleare 
autonome. 

Acesta este motivul pentru care Adenauer a făcut 
apoi referire la de Gaulle. De Gaulle îl avertizase că 
America, în ciuda promisiunilor sale, abandonase 
Franţa la Naţiunile Unite în problema Algeriei, aşa 
cum făcuse anterior în 1956, în problema Suezului. 
Potrivit lui Adenauer, de Gaulle sustinuse că 
diplomaţia Aliaților cu privire la Berlin era lipsită de 
hotărâre şi de direcţie. în loc să temporizeze, 
America ar trebui să preia cu îndrăzneală 
conducerea si să respingă categoric cererile 
sovietice. De Gaulle il informase despre o 
conversaţie dintre Eisenhower şi Hruşciov care, în 
interpretarea lui Adenauer, i-ar fi putut tenta pe 
sovietici să continue să insiste, mai ales având în 
vedere poziţia lipsită de hotărâre a premierului 
britanic, Macmillan. Fermitatea era cu atât mai 
necesară cu cât Adenauer era convins că sovieticii 
nu vor risca niciodată să se distrugă pentru Berlin. 

Am răspuns recapitulând ce spusesem în prima 
noastră conversaţie: că, din câte ştiam despre 
gândirea americană, libertatea Berlinului şi a 
Europei în ansamblu era privită ca inseparabilà de a 
noastră. Asta l-a condus pe Adenauer la subiectul 
forţei nucleare independente a Franţei. A întărit 
Alianţa? Era necesară? Mi-am exprimat scepticismul 
că o forţă nucleară franceză distinctă ar putea fi 
interpretată de Kremlin drept un substitut pentru 
angajamentul nuclear american. Atunci, Adenauer i-a 
cerut ministrului de externe, Heinrich von Brentano, 
să ni se alăture şi mi-a cerut să-i repet observaţiile 


mele. Cum a putut un militar profesionist precum de 
Gaulle să aibă o ambiţie atât de nerealistă? Adenauer 
a promis că va discuta acest lucru cu el la 
următoarea lor întâlnire. 

în luna următoare, preocupările lui Adenauer cu 
privire la viitorul relaţiilor germano-americane s-au 
intensificat atunci cand Hrusciov a reafirmat 
ultimatumul referitor la Berlin. Ca răspuns, Kennedy 
a mobilizat unitati ale Gărzii Nationale şi l-a numit pe 
generalul Lucius Clay „reprezentant personal cu 
rang de ambasador”, facându-l, de fapt, principala 
autoritate americană la Berlin. Hruşciov a escaladat 
mai mult criza pe 13 august, prin construirea unui 
zid care traversa tot oraşul, divizându-l cu 
brutalitate. Acordul cvadripartit privind Berlinul 
fusese spulberat. 

Alături de măsurile de pregătire militara, 
administraţia Kennedy a elaborat o serie de 
propuneri politice, pentru a plasa accesul în Berlin 
sub jurisdicţia unei autorităţi internaţionale în locul 
celor Patru Puteri; aceasta urma să fie alcătuită 
dintr-un număr egal de comisari ai NATO şi ai 
Tratatului de la Varşovia (câte opt pentru fiecare) — 
plus trei din ţări europene neutre. în această 
structură, hotărârea finală de care depindeau pacea 
şi războiul nu avea să-i mai aparţină Alianţei 
Atlantice, ci urma să fie atribuită ţărilor care se 
declaraseră neutre în principal pentru a se ţine la 
distanţă de chestiunile de zi cu zi. Propunerea nu a 
fost niciodată explorată oficial, deoarece Adenauer a 
refuzat să accepte perspectiva de a schimba 
supravegherea americană a rutelor de acces cu ceaa 
celor trei ţări europene neutre. 

Un alt set de idei pentru rezolvarea impasului 
privind Berlinul a implicat modalităţi prin care 
Germania să accepte Linia Oder-Neisse, care 
diminuase teritoriul german de dinainte de război cu 


aproape un sfert la sfârşitul celui de-al Doilea Război 
Mondial. Adenauer a respins şi această idee, deşi ar 
fi fost, de fapt, pregătit să o accepte în cadrul 
adecvat — de exemplu, o înţelegere privind 
unificarea Germaniei. În opinia sa, modificarea 
procedurilor de acces în Berlin - despre care el 
credea că funcționau adecvat — nu merita o concesie 
atât de mare. 

Mai presus de toate, căutarea constantă a unor 
formule de negociere separate izola Germania. 
Strategia lui Adenauer se baza pe politica de control 
concepută de George Kennan şi implementată de 
secretarii de stat americani Dean Acheson şi John 
Foster Dulles. Aceasta pleca de la premisa că blocul 
sovietic avea să slăbească în cele din urmă, dacă va 
fi limitat la propriile resurse şi obligat să-şi înfrunte 
dilemele interne. în opinia lui - Adenauer, acela avea 
să fie momentul potrivit pentru a negocia unificarea. 


Februarie 1962 - Kennedy şi Adenauer 


întâlnirile dintre Kennedy şi Adenauer au avut o 
latură melancolică. Ambii au urmărit obiective 
importante, dar politicile lor au avut puncte de 
plecare opuse şi au implicat metode diferite — 
anduranţă în cazul lui - Adenauer, flexibilitate 
diplomatică în cazul lui Kennedy. Adenauer preluase 
funcţia într-un moment de declin puternic al istoriei 
germane; când Kennedy a devenit preşedinte, 
America era la apogeul puterii şi al încrederii în sine. 
Adenauer a considerat cà sarcina sa era 
reconstruirea valorilor democratice pe baza 
moralității creştine, în contextul haosului predării 
necondiționate; scopurile cuprinzātoare ale lui 
Kennedy au reflectat credința incontestabilă în 
misiunea providentiala a Americii, bazată pe valorile 
sale democratice istorice şi pe puterea sa dominantă. 
Pentru Adenauer, reconstrucţia Europei a presupus o 


reafirmare a valorilor si a adevarurilor tradiţionale; 
in cazul lui Kennedy, a fost vorba de afirmarea 
credintei in progresul stiintific, politic si moral in 
lumea modernă. Pentru ca Adenauer să reuşească, 
era necesară stabilizarea sufletului Germaniei; 
pentru un preşedinte american, şi mai ales pentru 
Kennedy, scopul era mobilizarea unui idealism 
existent. Ceea ce a început ca un parteneriat istoric 
a devenit treptat încordat în execuţie, pentru că 
idealismul american a supraestimat flexibilitatea 
diplomatică a Germaniei. 

Pe drumul spre clădirea unei comunităţi atlantice, 
obiectivele americane şi germane au urmat un traseu 
paralel. Structurile formate în perioada de 
creativitate de la sfârşitul anilor 1940 şi începutul 
anilor 1950 s-au bazat pe o viziune substanţial 
comună în domeniul politic şi pe un monopol 
american de fado în arena nucleară. Dar odată 
călătoria încheiată, si mai ales sub presiunile 
repetate ale ultimatumurilor lui Hruşciov cu privire 
la Berlin, istoria şi-a spus cuvântul; interesele 
naţionale şi chiar stilurile naţionale, reflectând 
secole de evoluţie internă diferită, au cunoscut o 
reafirmare. Drept urmare, în 1962, Washingtonul 
primea rapoarte despre faptul că Adenauer contesta 
credibilitatea angajamentelor nucleare americane şi 
politica privind Berlinul. 

McGeorge Bundy, consilierul pentru securitate 
naţională al lui Kennedy, mi-a cerut în februarie 
1962, dat fiind că îl cunoşteam pe Adenauer, să mă 
întâlnesc cu el pentru a contribui la restabilirea 
încrederii în chestiunile nucleare. I-am răspuns că, în 
opinia lui Adenauer, aspectele politice erau 
primordiale şi permanente, iar chestiunile nucleare 
erau simboluri ale încrederii politice şi etice. Pentru 
a depăşi rezervele lui Adenauer, s-a convenit că 
acesta ar trebui sa beneficieze de o informare 


specială din partea mea cu privire la politica de 
securitate americană şi la capacităţile nucleare. 
Informarea a fost elaborată de secretarul pentru 
apărare, McNamara, şi aprobată de secretarul de 
stat, Dean Rusk, şi includea detalii despre structurile 
şi planificarea forţelor nucleare americane, care nu 
fuseseră impartasite anterior liderilor din ţările 
aliate (cu excepţia Marii Britanii). Data fiind 
componenta nucleară a informării, Adenauer a fost 
însoţit doar de un interpret.— (Deoarece nu 
cunosteam termenii tehnici aferenţi strategiei 
nucleare în germană, eu am vorbit în engleză.) 

Pe 16 februarie”, când mi-am început prezentarea 
explicându-i cât de ferm era angajamentul american, 
Adenauer m-a întrerupt: „Mi-au spus deja acest lucru 
la Washington. Din moment ce acest lucru nu m-a 
convins acolo, de ce m-ar convinge aici?” l-am 
răspuns că sunt în primul rând un cadru universitar, 
nu o persoană oficială; ar putea cancelarul să amâne 
judecata până când va auzi întreaga mea prezentare? 
Netulburat, Adenauer a răspuns: „Gât din timpul tău 
petreci în calitate de consultant la Washington?” 
Gând am spus că aproximativ un sfert, Adenauer a 
replicat: „Atunci, să presupunem că îmi vei spune 
trei sferturi din adevăr”. 

Probabil că acest ping-pong l-a stingherit pe 
Walter Dowling, ambasadorul american la Bonn, care 
mă insotise la întâlnire. Dar, ca un profesionist 
adevărat, nici măcar nu a clipit. Pe măsură ce am 
detaliat prezentarea despre puterea nucleară, care 
demonstra disparitatea enormă de la acea vreme 
dintre forţele nucleare strategice americane şi cele 
sovietice, atitudinea lui Adenauer s-a schimbat. 
Răspundeam acum la întrebările adresate de el 
anterior altor vizitatori americani fara să obţină un 
răspuns satisfăcător, iar informarea sublinia ca 
forţele americane pentru lovitura de răspuns erau 


mai ample şi mult mai eficiente decât forţele 
sovietice pentru prima lovitură şi că o primă lovitură 
americană ar fi fost covârşitoare. 

Ultimul paragraf al raportului ambasadorului 
Dowling a rezumat efectul conversatiei asupra 
cancelarului: 


De două ori, când eu şi Kissinger ne pregăteam să 
plecăm, [Adenauer] ne-a cerut să rămânem pentru 
a-i oferi un alt prilej de a-şi exprima recunoştinţa 
pentru ceea 


ce s-a spus şi faptul că era în totalitate de acord cu 
acele lucruri. A afirmat ca era uşurat sa vadă cata 
forţă exista In » t 


apărarea libertăţii si cà sarcina principală era să 
ne asiguràm cá nu vor exista esecuri din punct de 
vedere uman. La plecare, Kissinger a spus că 
atunci când am vorbit despre puterea noastră şi 
despre devotamentul nostru faţă de Comunitatea 
Atlantică, acestea nu erau pur şi simplu cuvinte 
goale. Cancelarul a răspuns: „îi mulţumesc lui 
Dumnezeu pentru acest lucru!” în această notă, 
întâlnirea a luat sfârşit. 2 


„Eşecurile din punct de vedere uman” la care a 
facut referire Adenauer surprindeau clar 
preocuparea sa cu privire la elaborarea unei strategii 
adecvate şi posibila lipsă de dorinţă a Americii de a- 
şi pune în practică forţa covârşitoare. 

Câteva decenii mai târziu, aveam să primesc o 
scrisoare din Germania, care dovedea valoarea pe 
care Adenauer o acorda onorárii angajamentelor 
sale. Având la expeditor un nume pe care nu l-am 
recunoscut, scrisoarea mă informa că autorul a 
servit ca interpret în timpul acelei conversații de 
demult. Urmând instrucţiunile Casei Albe, îi cerusem 
lui Adenauer să nu distribuie informaţiile despre 
strategia nucleară pe care i le împărtăşisem, iar el şi- 
a dat cuvântul de onoare că va respecta cererea. 
Autorul scrisorii mărturisea acum că, de fapt, el 


consemnase întregul briefing — după cum îi era 
datoria ca interpret - şi i-a înmânat cancelarului 
însemnările a doua zi. însă Adenauer l-a îndrumat să 
distrugă informaţiile despre strategia nucleară, 
deoarece nu putea garanta cà promisiunea pe care 
mi-o făcuse va continua să fie onorată după ce el va 
parasi funcţia. 

Istoria îi plasase pe Adenauer şi pe Kennedy într- 
un fel de dependenţă reciprocă, dar nu a putut 
compensa decalajul generational şi diferenţele care 
au rezultat din acesta. Obiectivul lui Kennedy era 
mai întâi reducerea şi apoi eliminarea posibilităţii 
unui război nuclear; în acest efort, el intenţiona să 
implice partea sovietică într-o călătorie lungă, care 
necesita flexibilitate tactică, inclusiv din partea 
cancelarului german. însă, din perspectiva lui 
Adenauer, tactica preşedintelui american ameninţa 
să risipească stabilitatea şi soliditatea pe care le 
forjase din dezintegrarea Germaniei hitleriste. 
Kennedy a avut o abordare globală, iar Adenauer a 
avut forţa de a face faţă colapsului moral şi fizic al 
ţării sale, acceptând scindarea acesteia şi construind 
o nouă ordine europeană bazată pe parteneriat 
atlantic. 


Unificarea Germaniei: aşteptarea 
chinuitoare 


Poporul german nu fusese niciodată guvernat în 
graniţele care corespundeau celor din perioada 
postbelică.” Fără un acord Est-Vest sau un colaps al 
echilibrului de putere existent, stabilirea graniţelor 
părea să prefigureze împărţirea pe termen nedefinit 
a Germaniei între Estul comunist şi Occidentul 
democratic. Este adevărat că telul unificării 
Germaniei a fost afirmat tacit prin existenţa unui 
Consiliu de control cvadripartit pentru toată 
Germania ocupată si a fost imbrátisat explicit de cele 


trei puteri occidentale; dar, inevitabil, politica 
internă germană avea să urmărească unificarea 
dintre Vest şi Est mai explicit decât puterile 
ocupante. Unificarea a devenit o problemă politică 
perenă în Germania de Vest şi a fost folosită ca 
instrument strategic de câtre Uniunea Sovietică - 
începând cu oferta lui Stalin din 1952 şi culminând 
cu ultimatumurile lui Hruşciov privind Berlinul. 

Politica lui Adenauer s-a bazat pe caracterul 
provizoriu al împărţirii ţării; el credea că unificarea 
va veni în cele din urmă prin dezmembrarea orbitei 
sateliților sovietici, creşterea economică superioară 
a Republicii Federale, puterea şi coeziunea Alianţei 
Atlantice şi tensiunile interne din cadrul Tratatului 
de la Varşovia. Acest lucru presupunea prăbuşirea 
satelitului est-german - de fapt, cam aşa cum s-a 
întâmplat în 1989. Până la un astfel de colaps, 
priorităţile principale ale RFG vizau în continuare 
Alianţa Atlantica, relaţiile strânse cu America si 
integrarea în Europa. Dificultatea strategiei care a 
înlocuit supunerea fata de Aliați cu anduranta consta 
în faptul că era puţin probabil ca Moscova să rămână 
pasivă în acel interval şi că va încerca, fără îndoială, 
să prevină un astfel de rezultat prin presiuni 
diplomatice şi chiar militare, aşa cum s-a întâmplat 
în diferitele crize privind Berlinul. Controversele 
rezultate au slăbit treptat poziţia internă a lui 
Adenauer. 

Când satelitul sovietic est-german îşi declarase 
suveranitatea in octombrie 1949, Adenauer 
raspunsese cu aşa-numita Doctrină Brentano (care 
poartă numele ministrului sau de externe din 1955 
până în 1961), potrivit căreia Republica Federală 
urma să suspende relaţiile diplomatice cu orice ţară 
care recunoştea RDG. Dar, cu timpul, şi în faţa 
presiunilor din interiorul Germaniei de a păstra cel 
puţin legătura cu Europa de Est şi Germania de Est, 


această politică s-a dovedit din ce în ce mai greu de 
menţinut. 

Tulburat de înfrângerile electorale şi afectat de 
manevrele lui Hruşciov, SPD a început să-şi schimbe 
direcţia, mobilizând sprijin prin sublinierea poziţiei 
sale în favoarea negocierilor cu Europa de Est şi în 
special cu Germania de Est. Herbert Wehner, cel mai 
puternic lider al sau (deşi neeligibil pentru funcţiile 
de top din cauza arestării şi încarcerării sale ca 
agent sovietic, în timpul războiului, în Suedia), a 
condus un proces intern care a culminat în 1959 cu 
acceptarea de către partid a aderării Germaniei la 
NATO. Pe măsură ce s-a prezentat din ce în ce mai 
mult ca instrument al unificării, SPD şi-a reînviat 
politica postbelică ce viza o mai mare flexibilitate în 
negocierile cu ţările din Est şi cu Uniunea Sovietică, 
deşi acum în cadrul NATO — aşa-numita Ostpolitik.” 

Adenauer şi GDU au susţinut că progresul câtre o 
eventuală unificare era subminat prin transformarea 
statutului Berlinului, capitala istorică a Germaniei, 
într-o negociere în care comuniştii deţineau toate 
atuurile geografice si militare. In opinia lui 
Adenauer, afirmarea  telului final putea face, 
paradoxal, suportabilă împărţirea provizorie — ceea 
ce contrasta cu perioada de început a Republicii 
Federale, când Adenauer s-a străduit să lase 
deoparte această chestiune. 

Dezbaterile dintre GDU şi SPD au început să se 
suprapună cu diviziunile din cadrul CDU cu privire la 
succesiunea lui Adenauer. Vârsta sa — avea optzeci 
şi şase de ani în 1962 - şi disputele cu SUA privind 
strategia sovietică i-au slăbit treptat poziţia internă. 
Refuzul lui Adenauer de a se opune dreptului de veto 
al lui de Gaulle cu privire la aderarea Marii Britanii 
la CEE a fost criticat de o minoritate substanţială din 
GDU. La alegerile din 1961, când CDU şi-a pierdut 
majoritatea în Bundestag, a devenit necesar un 


guvern de coaliţie. Liberal- democraţii — un partid 
moderat conservator, adept al  liberalizarii 
comerţului şi singurul partener disponibil pentru 
coaliţie — şi-au dat acordul, cu condiţia ca Adenauer 
să părăsească funcţia înainte de sfârşitul mandatului 
coaliţiei în 1965. 

în toamna anului 1962, chestiunea pensionării lui 
Adenauer a atins punctul culminant. Ministrul 
apărării, Franz Josef Strauss, a acuzat revista Der 
Spiegel de încălcări ale securităţii naţionale atunci 
când a publicat documente guvernamentale potrivit 
cărora el analiza ideea de a face rost de arme 
nucleare tactice pentru apărarea RFG.” în replică, 
Strauss a acuzat Der Spiegel de incitare şi a 
recomandat ca politia din Hamburg să efectueze o 
perchezitie la biroul revistei. Mai mult, jurnalistul 
responsabil de articol a fost arestat in Spania, unde 
se afla în vacantă. 

Toţi cei cinci ministri  liberal-democrati au 
demisionat în semn de protest pe 19 noiembrie, iar 
Strauss a fost fortat ulterior să demisioneze. 
Adenauer însusi fusese conştient de planul lui 
Strauss - distras de Criza rachetelor din Cuba, după 
cum a declarat — şi, deşi a depăşit valul imediat de 
demisii, rămânerea sa în funcţie era acum clar 
limitată. 

În perioada în care Adenauer se pregătea să 
părăsească funcţia, a fost deosebit de preocupat să-şi 
plaseze realizările în materie de politică externă pe 
un teren ferm pentru viitor. Unul dintre pilonii 
politicii sale externe a fost limitarea puterii sovietice 
— o strategie care fusese susţinută de fiecare 
preşedinte american, începând cu Truman. Plecând 
de la convingerea că ideologia sovietică şi afirmarea 
strategică puteau fi depasite prin crearea unor 
situaţii privind puterea Aliaților, în special in Europa 
Centrală, conceptul s-a dovedit vizionar. Totuşi, 


neajunsul controlului consta în faptul că nu includea 
nici o normă pentru a comunica adversarului forţa 
occidentală şi nici diplomaţia care să o pună în 
practică, cu excepţia cazului în care ar exista un atac 
direct sau alte presiuni. Drept urmare, în politica 
internă, forţa si anduranta lui - Adenauer au trebuit 
să cedeze teren în favoarea 

Ostpolitik. 

Celălalt pilon principal a fost convingerea lui 
Adenauer că viitorul Germaniei şi al unei Europe 
unite depinde de credinţa morală şi de angajamentul 
faţă de principiile democratice. El a explicat acest 
lucru în 1956, într-un discurs despre viitorul 
Europei: 


„Cele mai mari gânduri izvorăsc din inimă” spune 
o zicală celebră. Şi noi trebuie să lăsăm gândul 
maret al unei Europe unite să izvorască din inimile 
noastre, dacă dorim să se materializeze. Nu în 
sensul în care unitatea Europei ar fi o chestiune de 
emoţii, de sentimente, ci mai degrabă în sensul că 
o inimă fermă, devotată unei sarcini marete, ne 
poate da puterea de a duce mai departe, în ciuda 
tuturor dificultăţilor, ceea ce raţiunea ne spune că 
este just. Dacă găsim această putere, atunci vom 
face ceea ce trebuie pentru toate nevoile pe care 
le-am menţionat. Vom finaliza atunci lucrarea 
măreaţă de unificare, de care are nevoie fiecare 
dintre naţiunile noastre, de care are nevoie Europa 
şi de care are nevoie întreaga lume.” 


Pe durata mandatului sau, Adenauer şi-a atins 
obiectivul de a implanta democraţia în Germania şi 
de a forma o structură europeană în care Germania 
să poată juca un rol important. Prin îmbinarea 
strategiei lui Adenauer şi a tacticii lui Kennedy, 
scopul final — unificarea Germaniei - a fost atins 
odată cu prabusirea Imperiului Sovietic, la mai bine 
de două decenii după ce ambii părăsiseră scena. 


Ultimele conversații 


Adenauer a demisionat în aprilie 1963, după 
paisprezece ani în funcţia de cancelar. 

Dean Acheson a remarcat odată că, după ce pleacă 
din funcţie, multi lideri se comportă ca şi cum ar fi 
încheiat o mare poveste de dragoste. Le este greu să 
se separe de chestiunile care le-au ocupat zilele; 
multe dintre orele şi conversațiile lor sunt pline cu 
reflecţii asupra unor direcţii de acţiune alternative. 

în cazul lui Adenauer, lucrurile au stat diferit, mai 
ales aşa mi s-a părut în timpul ultimei mele vizite, pe 
24 ianuarie 1967, cu trei luni înainte de moartea 
acestuia. Vârsta nu-l slăbise. Era preocupat în 
special de tendinţele pe termen lung ale Germaniei, 
mai degrabă decât de problemele momentului. El a 
abordat o temă mereu prezentă în gândirea sa, dar 
pe care nu mi-o dezvăluise până atunci: evoluţia a 
ceea ce credeau germanii despre ei înşişi. Poporul 
german era profund tulburat şi caracterizat de 
sentimente contradictorii, a spus Adenauer, nu 
numai din cauza trecutului său nazist, ci şi, într-un 
sens mai profund, din cauza absenței unui simt al 
proportiei sau al continuității istorice. Evoluţia 
istoriei avea să le aducă germanilor evoluţii 
surprinzătoare la care ei ar putea reacţiona într-o 
manieră neprevazuta. Mentinerea stabilităţii interne 
a Germaniei s-ar putea transforma într-o problemă 
perpetuă. 

Gând l-am întrebat dacă marea coaliţie recent 
formată între cele două partide de frunte - GDU şi 
SPD — a depăşit absenţa inerentă a consensului 
national, Adenauer a răspuns cà ambele partide 
principale sunt foarte slabe. El s-a întrebat cu voce 
tare: „Mai sunt lideri capabili să conducă o politică 
autentică pe termen lung? Mai este posibilă astăzi 
conducerea adevărată?” SPD, a spus el, avea un 
singur lider puternic, Herberi Wehner, care nu era 


eligibil pentru funcţia de cancelar din cauza 
trecutului său comunist. Mai mult, SPD era împărţit 
între tacticienii politici din aripa de dreapta şi o 
aripă de stânga, pacifistă. De-a lungul timpului, acest 
lucru ar putea determina partidul să se apropie de 
comuniştii est- germani (SED), de satelitul sovietic 
est-german sau chiar de Uniunea Sovietică pe o bază 
naționalistă. 

Gât despre GDU, propriul partid al lui Adenauer, 
slăbiciunea sa rezida în oportunismul său. Cancelarul 
de atunci, Kurt Georg Kiesinger, care îl înlocuise în 
1966 pe urmaşul imediat al lui Adenauer, Ludwig 
Erhard, era un orator abil, nu atât puternic, cât mai 
degrabă chipes şi prea preocupat de aparente. 
Totuşi, el era mai bun decât Erhard, care, în opinia 
lui Adenauer, fusese prea „prost” pentru funcţia de 
cancelar, în ciuda vrăjitoriilor sale economice 
postbelice. Gând am intervenit spunând că „prea 
nepolitic” ar putea fi adjectivul mai potrivit, 
Adenauer a replicat: „Pentru un lider politic, 
adjectivul «nepolitic» este definiţia prostiei”. 

Adenauer a insistat asupra rolului Americii în 
Războiul din Vietnam. Nu înţelegea motivul pentru 
care Statele Unite interveniseră atât de departe de 
arena intereselor lor principale şi de ce le era acum 
atât de greu să se desprindă. Gând am comentat că, 
apărându-ne partenerii din Asia, eram preocupaţi de 
protejarea credibilitátii noastre ca aliat în teatrul 
principal, el a spus că doreşte să se gândească la 
acest aspect: „Aţi putea reveni mâine ca să vă dau un 
răspuns?” 

A doua zi, ne-a aşezat astfel încât să fim fată în 
fată şi a rostit solemn: „Schau mir in die Augen 
[Priviti-mà în ochi]". Şi apoi, revenind la asigurările 
mele din ziua precedentă, a spus: 

Aveţi impresia cà mai cred cà ne veţi proteja 

necondiţionat? [..] Acţiunile dumneavoastră din 


ultimii ani de aici arată clar că, pentru ţara 
dumneavoastră,  dezamorsarea relațiilor cu 
Uniunea Sovietică va fi o prioritate şi în situaţii de 
criză. Nu cred că vreun preşedinte american va 
risca un război nuclear în numele Berlinului în 
orice împrejurări. Dar alianţa rămâne importantă. 
Ne protejează faptul că liderii sovietici înşişi nu pot 
fi siguri de acest element de îndoială. 


Astfel, într-un rezumat impresionant, Adenauer 
revenise la subiectul primei noastre conversații din 
urmă cu zece ani: ambiguitatea inerentă a unei 
ameninţări nucleare. Dar el a exprimat şi un alt 
principiu-cheie la care ajunsese în anii petrecuţi în 
funcţie: importanţa decisivă a Alianţei Atlantice. 


f 


Ceea ce a început ca o pledoarie pentru 
reasigurare în vreme de criză s-a transformat într-o 
percepţie strategică pe termen lung. în ultimele 
cuvinte pe care mi le-a adresat, Adenauer şi-a 
reafirmat angajamentul faţă de parteneriatul atlantic 
- chiar dacă avea rezerve cu privire la complexitatea 
implementării acestuia. Acceptând strategia care 
avea să ţină sub control Uniunea Sovietică timp de 
aproape jumătate de secol, el şi-a dat seama ca 
tocmai această ambiguitate a creat descurajarea pe 
care aliaţii Americii puteau conta pentru evoluţia lor 
în cadrul unei structuri politice europene şi în 
parteneriat cu America. 


Mostenirea lasata de Adenauer 


Leadershipul puternic este mai mult decát o evocare 
a exultatiei tranzitorii; necesita capacitatea de a 
inspira si de a sustine viziunea in timp. Succesorii lui 
Adenauer au descoperit cà principiile viziunii sale 
formative au fost esentiale pentru viitorul Germaniei. 
Acest lucru a fost valabil chiar si pentru Willy 
Brandt, care a devenit in 1969 primul cancelar SPD 


al Republicii Federale. 


În anii cât Hitler se aflase la putere, Brandt fusese 
plecat în exil, mai întâi în Norvegia şi apoi în Suedia 
neutră. Ca primar al Berlinului de Vest în timpul 
crizelor privind Berlinul dintre 1958-1962, el făcuse 
dovada unui leadership puternic şi a unei puteri 
retorice care i-au întărit pe conationalii săi si au 
contribuit la susţinerea moralului acestora. 

Odată ajuns în funcţia de cancelar, Brandt s-a 
comportat diferit în raport cu traditionalismul lui 
Adenauer. în principal, el a promovat Ostpolitik, care 
presupunea deschiderea câtre lumea comunistă, 
menţinând în acelaşi timp relaţiile Germaniei cu 
aliatii săi. Atât preşedintele Richard Nixon, cât şi eu, 
în calitate de consilier pentru securitate naţională al 
acestuia, am fost la început nelinistiti de potentiala 
transformare a Ostpolitik într-un nou tip de 
nationalism german, deghizat în neutralism, cu care 
Republica Federală ar putea încerca să facă manevre 
între Est şi Vest. 

Deşi o parte din politica externă a lui Brandt s-a 
îndepărtat de cea a lui Adenauer, el a fost suficient 
de devotat Alianţei Atlantice şi s-a consultat 
îndeaproape cu Washingtonul în orice negocieri cu 
Moscova. în prima săptămână a mandatului său, 
Brandt şi-a trimis prietenul şi consilierul pentru 
politică externă, Egon Bahr, la Washington. Spre 
surprinderea noastră, Bahr a afirmat angajamentul 
Republicii Federale faţă de NATO şi de continuarea 
eforturilor din epoca Adenauer în direcţia unificării 
Europei. Noul cancelar, ne-a spus Bahr, îşi va 
coordona Ostpolitik cu aliaţii săi şi, mai ales, cu Casa 
Albă. în replică, Nixon a trecut peste premonitiile 
noastre şi a acţionat pe baza asigurărilor date de 
Bahr, printr-un proces de consultare intermediat de 
mine. 

Brandt a onorat promisiunile făcute de Bahr. 


Ducând o politică imaginativă în relaţia cu Europa de 
Est, în special cu Polonia, el a deschis negocieri cu 
Uniunea Sovietică cu privire la relaţia generală şi, de 
asemenea, la garantarea accesului în Berlin. Aceste 
negocieri au fost finalizate în 1972 şi facilitate de noi 
prin politica de relationare.— împreună cu Aliaţii 
occidentali, Brandt a încheiat un acord privind 
accesul in Berlin, care a rămas în vigoare, fără a fi 
contestat, până la unificare. 

Pe de o parte, Brandt a onorat angajamentul lui 
Adenauer de a se consulta cu NATO, iar pe de altă 
parte, el a dezvoltat Ostpolitik cu popoarele vecine 
de la est. Brandt a călătorit la Varşovia în 1970 şi a 
vizitat monumentul care comemorează Revolta din 
ghetoul - Varsoviei din 1943, când evreii polonezi s- 
au opus încercării naziştilor de a-i deporta în 
lagărele morţii, însă au fost omorâţi cu brutalitate. în 
semn de cainta, Brandt a depus o coroană de flori si 
a îngenuncheat dinaintea monumentului. 

Acest gest tăcut, care a reprezentat o baza morală 
pentru reconcilierea postbelică a Germaniei cu 
lumea, a vorbit de la sine. Desigur, Brandt considera 
relaţia RFG cu Polonia de mare valoare strategică, 
dar a menţionat cà are si o „semnificaţie moral- 
istorică” substanţială. A reprezentat continuarea 
angajamentului lui Adenauer pentru smerenie, dar şi 
pentru demnitate - de fapt, demnitate prin 
smerenie.” 

Orice ambiţii ulterioare ar fi putut avea susținătorii 
Ostpolitik, acestea au fost depasite de demisia lui 
Brandt în 1974. Succesorul său a fost Helmut 
Schmidt (1974— 1982), un socialist în primul rând 
pentru că întâmplarea făcea să se fi născut în oraşul- 
stat Hamburg, unde social- democrații erau partidul 
de guvernământ şi unde a servit ca senator 
municipal în anii 1960. în anii de formare, tânărul 
Schmidt a cunoscut mai mult haos decât stabilitate. 


A servit în Luftwaffe ca ofiţer de artilerie antiaeriană 
pe frontul de est în 194175, dar era prea tânăr pentru 
a fi activ politic în perioada nazistă. 

Schmidt a axat cu precădere politica externă 
germană pe principiile lui Adenauer. La fel ca marele 
său predecesor, el era convins de rolul crucial al 
moralității. „Politica fara conştiinţă tinde spre 
infractionalitate", a spus el la un moment dat, 
adăugând: „în opinia mea, politica este o acţiune 
pragmatică de dragul unor scopuri morale”, In 
1977, Schmidt mi-a povestit cum, cu câteva 
săptămâni înainte, o unitate de comando germană a 
întreprins o incursiune îndrăzneață pentru a salva 
ostaticii germani al căror avion fusese deturnat de 
terorişti la Mogadischu, Somalia, şi prin ce zbucium 
a trecut în orele dinainte de primirea vestii despre 
succesul operaţiunii. Dacă putea avea sentimente 
atât de profunde cu privire la supraviețuirea a 
optzeci şi şase de ostatici şi a salvatorilor acestora, s- 
a gândit el, cum avea să fie vreodată capabil să 
implementeze strategia NATO privind armele 
nucleare? 

Şi totuşi, la începutul anilor 1980, când a venit 
momentul să se decidă cu privire la desfăşurarea 
rachetelor americane cu rază medie de acţiune în 
Germania, Schmidt şi-a îndeplinit ceea ce el 
considera a fi datoria sa, în opoziţie cu majoritatea 
din propriul partid — chiar dacă acest act curajos a 
fost cauza imediată a îndepărtării sale din funcţie. 

Totodată, Schmidt a fost o forţă motrice pentru un 
alt aspect al politicii lui Adenauer: unificarea 
Europei. La fel ca Adenauer, el a acordat o prioritate 
deosebită Franţei. El şi omologul sau francez, 
preşedintele Valery Giscard d'Estaing, au reînnoit 
cooperarea dintre Adenauer şi de Gaulle, întărită şi 
de această dată de o prietenie personală. Cei doi au 
impulsionat Conferinţa Europeană pentru Securitate 


din 1975, care a accelerat procesul de diminuare a 
legitimitátii dominaţiei sovietice în Europa de Est. 
Sprijiniţi puternic de preşedintele Gerald Ford, ei au 
pledat in favoarea unor reuniuni între şefii 
guvernelor democratice - pe atunci G5, acum G7 - 
pentru a exprima o abordare comună a ordinii 
mondiale.“ 

Viziunea lui Adenauer privind Germania unificată 
în Europa unificatoare a devenit realitate în timpul 
mandatului lui Helmut Kohl, succesorul lui Schmidt, 
când dominaţia sovietică în Europa de Est s-a 
prăbuşit din cauza eforturilor excesive şi a 
contradictiilor sale 


? > 


interne. Observator atent al istoriei germane şi 
vorbitor al dialectului din Renania natală, Kohl era 
mai puţin intelectual decât Schmidt şi mai puţin 
filosofic decât Adenauer. Guvernarea sa a fost 
facilitată de cunoaşterea atitudinilor poporului său. 
Asemenea lui Adenauer, el era hotărât să evite 
repetarea oscilaţiilor Germaniei între diferitele 
tentaţii create de amplasarea sa geografică centrală 
şi de complexitatea istoriei sale. Kohl a rezistat în 
fata demonstrațiilor în masă, la o scară nemaivăzută 
anterior în Germania, împotriva desfăşurării de 
rachete americane cu rază medie de acţiune în 
Europa, pentru a contrabalansa o desfăşurare 
sovietică similară. Rezistenta sa a fost răsplătită cu o 
negociere americano-sovietică ce a dus în 1988 la 
Tratatul FN1— privind controlul armelor, care 
impunea retragerea acestei clase de arme nucleare 
de ambele părţi - primul şi, până acum, singurul 
acord menit să elimine o categorie de arme nucleare. 

Dezintegrarea regimului comunist est-german a 
început pe măsură ce populaţia a fugit în număr tot 
mai mare în ţările vecine. în august 1989, echilibrul 
politic s-a schimbat iremediabil când 9 000 de est- 
germani care fugiseră in Ungaria au primit 


permisiunea să părăsească acea ţară şi să plece în 
Germania de Vest. Până în octombrie, mii de est- 
germani se adăposteau în Ambasada Germaniei de 
Vest din Praga. Ultimul act care a pecetluit 
dezintegrarea guvernului satelit est-german a avut 
loc atunci când acesta s-a simţit obligat să permită 
refugiaților să urce în trenuri care, cu ajutorul 
autorităţilor din Republica Federală, au traversat 
teritoriul est-german şi au ajuns în Germania de 
Vest.?! 

Càderea Zidului Berlinului in noiembrie 1989 a 
facut ca reunificarea Germaniei să redevină o 
problemă internă imediată. Elemente importante din 
Germania de Vest, inclusiv preşedintele acesteia, 
distinsul Richard von Weizsâcker, au susţinut că 
Occidentul ar trebui să se declare mulţumit - cel 
puţin iniţial - de introducerea alegerilor democratice 
în fosta zonă de ocupaţie sovietică. Kohl era de 
aceeaşi părere. în tradiţia lui Adenauer, el a susţinut 
că, dacă ar exista în continuare două state germane 
separate, fie şi ambele democratice, ele nu ar fi 
niciodată unificate fără a dezvolta legitimitatea 
existenţei lor separate, creând premisele pentru 
intensificarea crizelor. 

Kohl a rezolvat problema printr-un act decisiv şi 
curajos de leadership. Gând regimul est-german a 
anunţat alegeri libere, Kohl s-a comportat ca şi cum 
RDG nu ar mai fi existat şi a programat pur şi simplu 
vizite de campanie în Germania de Est, ca şi cum 
alegerile ar fi avut loc în Germania de Vest. 
Omologul est-german din GDU a obţinut o victorie 
electorală copleşitoare, deschizând calea unificării 
oficiale a Germaniei — şi continuarea prezenţei 
germane în NATO — la 3 octombrie 1990. 

Kohl mai trebuia sa convingă Franţa si Marea 
Britanie — ambele aveau rezerve de înţeles, care 
decurgeau din două războaie mondiale. Margaret 


Thatcher, premierul britanic, era deosebit de 
reticentă. Procesul avea să fie finalizat abia în mai 
1990, când sovieticii au consimţit să-şi retragă 
trupele din Germania de Est“? si şi- au dat acordul ca 
Germania unită să rămână în NATO. Dificultăţile 
interne sovietice au jucat un rol în această decizie. 
Dar unificarea nu ar fi avut loc fara politicile urmate 
de succesorii lui Adenauer si de Aliați, pentru 
îndeplinirea viziunii acestuia, caracterizate de el 
după capitularea necondiționată drept o modalitate 
de a oferi poporului şi ţării sale divizate curajul unui 
nou început. 

O consecinţă neprevazuta a căderii Zidului 
Berlinului a fost că, în decembrie 1989, o fiziciană 
necunoscută de la Universitatea Humboldt din 
Germania de Est, fiica unui pastor care nu se 
implicase niciodată în politică, a decis să se alăture 
unui nou partid din Germania de Est, numit 
„Deşteptarea Democrată”. Angela Merkel avea pe 
atunci treizeci şi cinci de ani şi era lipsită de 
experienţă politică, dar poseda un nucleu moral 
puternic. La sfârşitul anului 1990, partidul ei a 
fuzionat cu GDU. în noiembrie 2005, ea a fost aleasă 
cancelar al Germaniei. A rămas în funcţie timp de 
şaisprezece ani, mentinandu-si tara pe drumul drept 
în ciuda crizelor multiple, oferindu-i scopuri mai 
ambitioase într-o lume dominată de înalta tehnologie 
si evidentiindu-se ca unul dintre liderii principali ai 
ordinii internaţionale de după Războiul Rece, 
implinindu-i visul lui Adenauer cu privire la rolul ţării 
sale în viitor. Ea s-a retras din funcţie în decembrie 
2021, singurul cancelar al Germaniei care a făcut 
acest lucru fără a fi obligat de o criză politică. 


În 2017, la 50 de ani de la moartea lui Adenauer, 
Angela Merkel a adus un omagiu contribuţiei istorice 
a acestuia: 


Astăzi onoram un mare om de stat care, cu 


clarviziune si pricepere, a oferit ţării noastre 
perspectivă şi stabilitate după eşecul Republicii de 
la Weimar şi ororile national- socialismului. Ne 
inclinam in fata lui Konrad Adenauer cu mare 
recunoştinţă. Totodată, considerăm ca meritul sau 
ne obligă la îndeplinirea sarcinilor noastre într-o 
lume derutantă şi dificilă. în lumina realizărilor lui 
Konrad - Adenauer şi ale contemporanilor sai, ar 
trebui să avem curajul să continuâm această 
lucrare.& 


în ce-l priveşte, Konrad Adenauer nu a zăbovit 
asupra felului în care îl va judeca posteritatea. Gând 
a fost întrebat cum dorea să rămână în amintire, el a 
răspuns simplu: ,,Si-a făcut datoria”™. 


04 În 1917, împăratul Wilhelm al Il-lea a schimbat 
funcţia de primar al oraşului Koln cu lord-primar 
(Oberburgermeister). Vezi cartea scrisă de dr. 
Matthias Oppermann, Biografia lui Konrad Adenauer, 
arhivele online ale Fundaţiei Konrad Adenauer 
(Konrad- Adenauer-Stiftung), 
https://www.kas.de/en/konrad-adenauer. 

05 Tratatul a fost semnat in ziua urmátoare la Paris. 

06 Vezi capitolul 2. 

07 Vezi capitolul 2. 

08 În perioada lui Adenauer, Willy Brandt, primarul 
sectorului de vest al Berlinului între 1956 şi 1966, 
avea să devină o figură naţională în Germania de 
Vest. Brandt a fost ales cancelar în 1969, când 
Berlinul de Est a devenit, practic, parte a RDG. 

09 Administraţia Kennedy a inclus un număr fara 


precedent de cadre universitare — printre care 
Arthur Schlesinger Jr., John Kenneth Galbraith si Carl 
Kaysen — cu acces direct la preşedinte. Mai 


familiarizați cu atmosfera relaxată din mediul 
academic decât cu sistemele complicate de autorizare 
prin care diplomaţia se protejează pe sine (şi ţara), ei 
s-au angajat uneori în reflecţii publice care au fost 
interpretate in străinătate drept preferinţe ale 
preşedintelui. Acest lucru a complicat dialogurile cu 
liderii străini. 
10 Informarea a avut loc în biroul cancelarului de la 
Bonn. Deşi sunt  » 
născut în Germania, foloseam, în general, engleza în 
conversațiile oficiale, dar nu solicitam traducere daca 


omologul meu vorbea limba germană. 
11 Vezi capitolul 3. 


12Forte nucleare intermediare. Tratat între SUA şi 
URSS pentru eliminarea rachetelor cu rază de acţiune 
scurtă si medie, (n.tr.) 


Intálniri personale 


La o lună de la investirea sa ca preşedinte, la 20 
ianuarie 1969, Richard Nixon a intreprins ceea ce s-a 
dorit a fi o vizità de lucru in capitalele Europei, 
pentru a sublinia importanta pe care o acorda 
relaţiilor atlantice. Nixon a fost primit călduros de 
omologii sài europeni de la - Bruxelles, Londra şi 
Bonn, pe care îi cunoscuse anterior si care erau 
dornici sà afirme rolul primordial al Americii in 
relatiile atlantice. 

Atmosfera de la Paris era subtil diferită. Cu sase 
ani înainte, la puţin timp după înfrângerea lui Nixon 
în alegerile pentru funcţia de guvernator al 
Californiei din noiembrie 1962, Charles de Gaulle îl 
primise la prânz la reşedinţa prezidenţială, palatul 
Elysee.  Laudele preşedintelui francez pentru 
perspicacitatea politicii externe de care dăduse 
dovadă Nixon ca vicepreşedinte al lui Dwight 
Eisenhower (1953—1961) au însemnat foarte mult 
pentru american, aflat atunci într-un moment dificil 
al carierei sale politice. Acum, de Gaulle i-a 
întâmpinat personal pe Nixon si pe însoțitorii sai la 
aeroport, conferind ocaziei importanţa unei vizite de 
stat. 

A fost prima dată când l-am întâlnit pe de Gaulle. 


El a folosit prilejul pentru o declaraţie succintă, dar 
caldă, de bun venit pentru Nixon, subliniind 
identitatea distinctă şi istorică a Franţei: 


Timp de două sute de ani, în care s-au întâmplat 
atât de multe, nimic nu a putut zdruncina 
sentimentul de prietenie pe care ţara noastră îl are 
faţă de ţara dumneavoastră. în plus, aţi venit să ne 
vedeţi pentru ca noi să ne putem exprima 
gândurile şi intenţiile pe tema afacerilor mondiale 
şi pentru a vă putea clarifica propriile 
dumneavoastră puncte de vedere şi iniţiative. Cum 
am putea să nu acordăm cel mai mare interes şi 
cea mai mare importanţă acestor discuţii?! 


Primirea s-a bazat în întregime pe interesul 
naţional francez şi pe respectul personal al lui de 
Gaulle pentru Nixon. S-au evitat referirile la NATO, 
Piaţa Comună şi multilateralismul european - care 
făcuseră parte din retorica standard a altor lideri din 
capitalele Europei. 

A urmat o recepţie la Elysee. Pe parcursul 
acesteia, un consilier al lui de Gaulle m-a condus 
departe de mulţime şi în prezenţa figurii austere 
care domina adunarea. De Gaulle nu radia câldură şi 
nici nu a făcut vreo referire la interacţiunea 
anterioară? sau la primirea actuală. Primele cuvinte 
pe care mi le-a adresat au fost o provocare: „De ce 
nu và retrageti din Vietnam? „ — o întrebare ciudată, 
având în vedere că propria sa decizie de a se retrage 
din Algeria cu doar şapte ani mai înainte fusese 
precedată de aproape trei ani de eforturi militare 
intense. Când am răspuns: „Deoarece o retragere 
bruscă ar afecta credibilitatea SUA pe plan 
internaţional”, el a replicat scurt „De exemplu, 
unde?” („Par exemple, oü?") Nici următorul meu 
răspuns nu a funcţionat mai bine: „De exemplu, în 
Orientul Mijlociu”. Acest lucru a părut să-l cufunde 
pe de Gaulle într-un moment de reflecţie, pe care l-a 


întrerupt spunând: „Ce ciudat. Până în acest 
moment, am crezut ca duşmanii voştri [adică 
sovieticii] erau cei cu probleme de credibilitate în 
Orientul Mijlociu”. 

A doua zi, de Gaulle a aranjat o întâlnire 
importantă cu Nixon la Marele Trianon, elegantul 
castel de lângă palatul Versailles, construit de 
Ludovic al XIV-lea. Când discuţia s-a îndreptat spre 
temele europene, de Gaulle s-a folosit de ocazie 
pentru a-şi transforma declaraţia de bun venit într-o 
expunere de o pasiune, eleganţă şi elocventà 
extraordinare, care a durat aproximativ treizeci şi 
cinci de minute. 

Din punct de vedere istoric, a spus el, Europa a 
fost arena unor naţionalităţi şi convingeri diverse. 
Europa politică nu exista. Fiecare parte a Europei şi- 
a creat propria identitate, a îndurat propria 
suferinţă, şi-a dezvoltat propria autoritate şi propria 
misiune. Tárile din Europa erau în plin proces de 
redresare după al Doilea Război Mondial şi câutau să 
se apere pe baza unei strategii care le definea 
caracterul. Situaţia de după război a generat 
imperative şi pericole care necesitau o strânsă 
cooperare între statele Europei — precum şi între 
Furopa şi Statele Unite. Franţa era pregătită să 
coopereze în misiunile comune şi se va dovedi un 
aliat loial. Cu toate acestea, nu dorea să renunţe la 
capacitatea de a se apăra sau nu ar lăsa deciziile 
privind viitorul sau pe seama unor instituţii 
multilaterale. 

Acestea erau principiile în numele cărora de Gaulle 
contestase politicile atlantice ale precedentilor 
preşedinţi americani, Lyndon B. Johnson si John F. 
Kennedy. Nixon, care il admira pe de Gaulle si nu era 
dispus să se angajeze într-o dezbatere de acest gen 
în primele zile ale preşedinţiei sale, m-a invitat să 
comentez în calitate de profesor de istorie. 


Oarecum uimit de solicitarea neaşteptată, am spus: 
„A fost o prezentare profundă şi emoţionantă. Dar 
cum îşi propune preşedintele de Gaulle să împiedice 
Germania să domine Europa pe care a descris-o?” A 
tacut o clipă, apoi a răspuns: ,,Par la guerre" („Prin 
război”). 

O altă conversaţie însemnată s-a desfăşurat la 
prânz, la scurt timp după aceea. Recunoscând că era 
conştient de eforturile mele în plan academic, de 
Gaulle m-a întrebat despre oamenii de stat din a 
doua jumătate a secolului al XIX-lea: care figură mă 
impresionase cel mai mult? Când l-am menţionat pe 
cancelarul german Otto von Bismarck (1871-1890), 
el m-a întrebat pe care dintre calităţile lui Bismarck 
le-am admirat cel mai mult. ,, Moderatia lui, care, din 
păcate, nu i-a fost de ajutor în acordul de după 
Războiul Franco-Prusac din 1871”, am spus. De 
Gaulle a încheiat conversaţia evocând consecinţele 
acelui acord: „A fost mai bine aşa, pentru că ne-a 
oferit prilejul să recucerim Alsacia”. 

Cu doar şase ani mai înainte, de Gaulle semnase un 
Tratat de prietenie cu cancelarul Germaniei, Konrad 
Adenauer, cu care avea relaţii personale mai 
apropiate decât cu oricare alt lider mondial. Dar, 
pentru de Gaulle, prietenia nu elimina invátàmintele 
istoriei sau exigenţele strategiei. Totodată, este 
foarte posibil ca remarcile sale combative să fi fost 
concepute pentru a vedea cum va reacţiona 
interlocutorul său. 

La două luni după întâlnirea cu Nixon, de Gaulle a 
demisionat. Nu a fost supus presiunilor interne sau 
internaţionale pentru a face acest lucru. A ales acel 
moment pentru a se retrage din funcţie deoarece era 
potrivit pentru o tranziţie istorică. 

Cine era, deci, această figură impozantă, atât de 
elocvent in reflectiile sale asupra ordinii mondiale, 
atât de încrezător, încât să poată invoca lejer 


războiul cu Germania în timpul unui prânz, atât de 
sigur de moştenirea sa, încât să poată demisiona 
atunci când a considerat că era momentul potrivit? 
De Gaulle ştia foarte bine că şi-a menţinut statutul 
de legendă învelindu-se în mister. Cine era colosul 
din spatele valului? 


La început de drum 


Pe 21 martie 1940, ca reacţie la înfrângerea forţelor 
franceze care încercau să respingă atacul Germaniei 
asupra Norvegiei, Paul Reynaud a fost numit în locul 
lui Edouard Daladier în funcţia de prim-ministru. Cu 
cinci ani mai devreme, Reynaud se interesase de 
opiniile locotenent-colonelului Gharles de Gaulle, 
care avea să devină consilier al acestui politician de 
rang înalt. 

La mijlocul lui mai 1940, acest militar de carieră în 
vârstă de patruzeci şi nouă de ani, puţin cunoscut la 
acea vreme, avea să fie promovat de la colonel la 
general de brigadă ad interim, ca recunoaştere a 
modului extraordinar în care comandase un regiment 
de blindate în încercarea de a zădărnici invadarea 
Belgiei de către germani. Două săptămâni mai târziu, 
Reynaud, care ocupa simultan şi funcţia de ministru 
al apărării, l-a numit pe de Gaulle subsecretar în 
minister. 

De Gaulle şi-a luat în primire funcţia de la 
Ministerul Apărării pe 5 iunie, chiar în ziua în care 
atacurile aeriene ale Luftwaffe au ajuns la periferia 
Parisului. După o săptămână, guvernul francez s-a 
retras din capitală. Pe 17 iunie, nou numitul 
subsecretar, aflând de demisia lui Reynaud şi de 
planul de a càuta un armistițiu cu Adolf Hitler, a 
zburat numaidecât de la Bordeaux la Londra. Avionul 
lui de Gaulle a survolat porturile Rochefort şi La 
Rochelle, unde germanii incendiaseră zeci de nave, 
precum şi câtunul breton Paimpont, unde mama lui, 


Jeanne, era pe moarte. La plecare, el a ordonat să li 
se dea de urgenţă paşapoarte soţiei şi celor trei copii 
ai săi, astfel încât aceştia să-l poată urma la Londra.? 
A doua zi, el a rostit un discurs la BBG, în care a 
anunţat formarea unei mişcări de rezistenţă, în 
opoziţie cu politicile guvernului francez: 


Destinul lumii este în joc. Eu, generalul de Gaulle, 
aflat acum la Londra, fac apel la toti ofiţerii si 
cetăţenii francezi, care se află în prezent pe 
pământ britanic sau care s-ar putea afla în viitor, 
cu sau fără armele lor, şi îi invit pe toţi inginerii şi 
muncitorii calificaţi din fabricile de armament, 
care se află în prezent pe pământ britanic, sau s-ar 
putea afla în viitor, să ia legătura cu mine. Orice s- 
ar întâmpla, flacăra rezistenţei franceze nu trebuie 
să se stingă şi nu se va stinge.“ 


A fost o declaraţie extraordinară a unei persoane 
încă total necunoscute majorităţii covârşitoare a 
poporului francez. Un subsecretar, generalul cel mai 
mic în grad din Franţa, solicita cu insolenta opoziţia 
la adresa guvernului Franţei, căruia el însuşi i se 
alăturase cu mai puţin de două săptămâni în urmă şi 
al cărui membru încă era cu numele. Frazele 
succinte din transmisiune, spre deosebire de retorica 
elevată, tipică altor declaraţii istorice, cum ar fi 
Declaraţia de Independenţă a Statelor Unite ale 
Americii (1776), erau exact asa cum sunau: o 
invitaţie adresată cetăţenilor francezi de pe teritoriul 
britanic de a se revolta împotriva guvernului lor, în 
numele unei organizaţii nedefinite. 

Cu câteva zile înainte, guvernul britanic se 
concentrase în direcţia descurajării liderilor Franţei 
de a face o pace separată cu Hitler. Pentru a preveni 
acest lucru, prim- ministrul Winston Ghurchill 
mersese atât de departe, încât propusese o fuziune a 
suveranităţii franceze şi britanice, pentru a 


împiedica rezultatul cel mai temut: un colaps 
complet, urmat de absorbţia Franţei în sfera 
germană.” De Gaulle era în favoarea acestui demers 
— chiar dacă era circumspect cu privire la unele 
detalii — deoarece credea că va încuraja guvernul să 
reziste mai mult timp fara să capituleze. 

Iniţiativa a fost concepută de Gharles Gorbin şi 
Jean Monnet, care mai târziu avea să joace un rol 
semnificativ pentru conceptul de uniune europeană. 
Planul pentru uniunea de fado a avansat rapid pe 16 
iunie. De Gaulle, aflat la acel moment în Anglia 
pentru a negocia cu britanicii, i l-a citit la telefon lui 
Reynaud, care l-a întrebat dacă Ghurchill l-a aprobat 
oficial. De Gaulle i l-a dat la telefon pe Ghurchill, 
care a repetat oferta. Reynaud a răspuns că o va 
supune atenţiei cabinetului său într-o oră. După cum 
scrie un istoric: 


Ghurchill, Attlee, Sinclair şi şefii de stat major 
urmau să fie transportaţi în acea noapte de 
crucişătorul Galatea la Concarneau, în largul 
coastei Bretaniei, pentru a discuta cu Reynaud şi 
colegii sai despre prelungirea bătăliei - şi viitorul 
acestei noi naţiuni. Ei [...] au ajuns până la [gara] 
Waterloo, unde s-au suit într-un tren special 
pregătit să plece la 9.30 seara spre Southampton. 
Dar [...] trenul nu a părăsit niciodată gara. 
Ghurchill a primit un bilet scris de mână de la un 
secretar privat, în care se spunea că voiajul fusese 
anulat din cauza unei „crize ministeriale” la 
Bordeaux [unde se refugiase guvernul francez].’ 


Reynaud fusese înlăturat. Maresalul Philippe 
Petain, în vârstă de optzeci şi şapte de ani, fusese 
facut premier. 

Desi rezultatul final al negocierilor pentru 
armistițiu a rămas incert, britanicii l-au ţinut oficial 
pe de Gaulle la distanţă. Ralierea proclamată de el a 
celor care au devenit curând cunoscuti sub numele 


de ofiţeri şi cetăţeni 

„Francezi Liberi” nu a primit nici O pozitie oficialá, 
iar o a doua emisiune propusa de BBC a fost anulata? 
însă apoi zarurile au fost aruncate rapid: Franţa a 
semnat pe 22 iunie un acord de încetare a focului cu 
Germania, plasând întreaga coastă atlantică şi 
jumătate din tara sub ocupaţie germană. Exact acest 
lucru dorise de Gaulle să prevină. Din acel moment, 
scopul său primordial a fost restabilirea suveranităţii 
franceze printr-o eliberare în care Francezii Liberi 
aveau să joace un rol semnificativ şi, apoi, 
transformarea procesului de eliberare în renaşterea 
societăţii franceze, o necesitate după colapsul moral 
şi militar din 1940. 

Pe 23 iunie, acum cu permisiunea cabinetului 
britanic, de Gaulle a vorbit din nou la BBC. Sfidator, 
el s-a adresat mareşalului Petain al Franţei de la 
Vichy — după numele staţiunii din centrul Franţei 
unde avea să se stabilească 

guvernul în retragere şi care, în următorii doi ani, a 
devenit autoritatea conducătoare, în colaborare cu 
Germania, a porțiunii neocupate din teritoriul 
francez. 

Pétain, care la începutul anilor 1920 îi fusese 
mentor lui de Gaulle, era venerat pentru că 
respinsese asaltul german de la Verdun în timpul 
Primului Război Mondial. Acum, ignorând decalajul 
dintre gradele lor militare, generalul francez cel mai 
mic în grad i s-a adresat celui mai înalt în grad (şi, 
până atunci, cel mai stimat militar) cu o aroganță 
dispretuitoare. Afirmând că încetarea focului a adus 
Franţa în robie, de Gaulle i-a adresat o critică 
usturătoare: „Pentru a accepta un asemenea act de 
înjosire, nu aveam nevoie de dumneavoastră, M. le 
Marechal. Nu aveam nevoie de învingătorul de la 
Verdun. Ar fi fost suficient oricine altcineva"?. 

Insulta afinalizat imediat ruptura lui de Gaulle de 


Franţa oficială şii-a accelerat eforturile de 
a se statornici 
f 

ca sef al mişcării Francezilor Liberi, în curs de ; ; 
constituire. La acel moment, câţiva refugiaţi francezi 


de seamă, în principal din mediul universitar, locuiau 
deja în exil la Londra, dar le lipsea fie poziţia, fie 
convingerea necesară pentru a pretinde conducerea 
unei mişcări în vreme de război. La rândul lor, 
serviciile secrete britanice au avut ideea de a 
convinge două personalităţi politice franceze 
eminente ale celei de-a Treia Republici din Franţa 
încă neocupată — Edouard Daladier, fostul prim- 
ministru, şi Georges Mandel, ultimul ministru de 
interne — să formeze un guvern disident în exil. Dar 
acest plan a fost abandonat când cei doi, refugiaţi în 
Algeria, au fost împiedicaţi de oficialii coloniali 
francezi loiali guvernului de la Vichy să aibă legături 
cu britanicii, iar apoi au fost expulzați în Franţa 
metropolitană. 

Convingerea lui Churchill cu privire la necesitatea 
unei expresii simbolice a rezistenţei franceze a fost 
cea care a solutionat toate incertitudinile. „Eşti 
singur”, i-a spus el lui de Gaulle. „Ei bine, te voi 
recunoaşte doar pe tine.” La 28 iunie, la doar 
unsprezece zile de la sosirea sa, guvernul Marii 
Britanii l-a recunoscut pe Gharles de Gaulle „ca lider 
al Francezilor Liberi, oriunde s-ar afla ei"!?. A fost o 
decizie curajoasă, tipică pentru Churchill, care nu 
putea cunoaşte în profunzime vederile lui de Gaulle 
şi nu a prevăzut divergentele pe care avea să le 
stârnească în tabăra Aliaților. 

Curând după aceea, Marea Britanie a oficializat 
relaţia cu de Gaulle, acceptând concepţia unică a 
generalului asupra demnităţii naţionale franceze. El 
a insistat, de exemplu, că, deşi Marea Britanie va 
furniza Francezilor Liberi resurse şi fonduri, acestea 
ar trebui să fie sub formă de împrumuturi de 


rambursat, nu cadouri. Mai mult, deşi forţele 
Francezilor Liberi (care nu existau încă oficial) se vor 
afla sub comandă generală britanică sau aliată, ele 
vor opera ca unităţi autonome, conduse de ofiţeri ai 
Francezilor Liberi. Un astfel de manifest reprezenta 
o realizare considerabilă pentru „un brigadier fără 
bani, exilat într-o tara a cărei limbă nu o cunostea" !!. 


Originile şi scopurile comportamentului lui 
de Gaulle 

înainte de 1940, de Gaulle era cunoscut ca un soldat 
remarcabil şi un analist strategic progresist, dar 
nimic nu sugera că într-o zi se va evidentia ca un 
lider mitic. Pe 15 august 1914, el fusese printre 
primii soldaţi francezi răniţi în Primul Război 
Mondial, fiind lovit în genunchi de un glonţ în luptele 
aprige de la Dinant, un oraş belgian de pe fluviul 
Meuse. După o scurtă convalescenta, el s-a întors 


A 
pe front. În ianuarie 1915, i s-a acordat decorația 
Croix de Guerre!”, în semn de recunoaştere a 
modului în care condusese misiunile îndrăzneţe de 
recunoaştere, in care el şi soldaţii sai se tarau pana 
la marginea ținutului nimănui pentru a asculta 
conversațiile din trangeele germane. Pe 2 martie 
1916, după ce a suferit o rană de baionetă la coapsă, 
de Gaulle a fost luat prizonier. Deşi a încercat de 
cinci ori să evadeze, a rămas încarcerat în Germania 
până la armistițiul din 11 noiembrie 1918. 

De Gaulle învățase germana la scoala, iar cât a stat 
în închisoare, a devorat ziare germane cu apetitul 
unui student zelos şi curiozitatea unui analist militar. 
A scris mult despre efortul de război german, a citit 
romane, s-a implicat în discuţii animate despre 
strategie militară cu ceilalţi prizonieri şi chiar a 
susţinut o serie de prelegeri despre relaţiile dintre 
civili şi militari de-a lungul istoriei Franţei. Chiar 
dacă tânjea să se întoarcă pe front, închisoarea l-a 


ajutat să se maturizeze. A fost si un creuzet de 
singurătate. în caietul său din închisoare, de Gaulle, 
in vârstă de douăzeci şi şase de ani, 
scria: „Stăpânirea de sine ar trebui să devină un fel 
de obicei, un reflex moral dobândit printr-o 
gimnastică constantă a voinţei, mai ales în cele mai 
mici lucruri: îmbrăcăminte, conversaţie, felul în care 
gândeşti”. 

Cititor sensibil şi autor de poezii pe când era în 
şcoală, de Gaulle a părut să se retragă la vârsta 
adultă în solitudinea despre care dramaturgul 
francez din secolul al XVII-lea Pierre Corneille 
sugera că e prețul plătit de oamenii de stat: „Cui pot 
să-i mărturisesc / Secretele sufletului meu şi grijile 
vieţii mele?”!* Virtutea stăpânirii de sine schitatá în 
jurnalul sau avea sa devină o trăsătură centrală a 
caracterului sáu, începând din acel moment, 
stoicismul i-a fost fata publică, tandretea va fi 
rezervată în principal familiei sale — în special soţiei 
sale, Yvonne, şi fiicei lor cu dizabilităţi, Anne. 

Gând a revenit în armată pe timp de pace, de 
Gaulle şi- a dat seama că, deşi nu se mai putea 
remarca pe câmpul de luptă, putea să se distingă 
prin eforturi intelectuale. în 1924, el a publicat La 
Discorde chez l'ennemi (Discordia in rândul 
dușmanului), o analiza pertinentă a cauzelor care au 
stat la baza prábusirii efortului de rázboi german in 
1918. Cartea, bazatà pe lectura ziarelor germane, l-a 
adus pe de Gaulle in atentia maresalului Pétain, care 
l-a cooptat în anturajul său, ca un fel de asistent de 
cercetare pentru o carte la care lucra - abandonată 
ulterior - despre istoria armatei franceze. El şi-a 
arătat respectul fata de abilităţile tânărului, 
recomandându-i să susţină o serie de prelegeri la 
Colegiul Francez de Război - şi participând personal 
la prima dintre acestea. 

Cum recunoştinţa nu se număra printre trăsăturile 


cele mai dezvoltate ale lui de Gaulle, nici gestul lui 
Pétain si nici diferenţa de grad dintre ei nu l-au 
împiedicat pe tânăr să-şi confrunte mentorul cu 
privire la ceea ce el considera inadecvat pentru 
contribuţiile sale literare. Pe măsură ce relaţiile sale 
cu Petain s-au răcit, el a revenit la cariera militară şi 
la scris. 

în cartea sa cea mai influentă, Vers l'armée de 
métier" (Către o armată profesionistă), de Gaulle a 
contestat politicile defensive ale armatei franceze, 
recomandând în schimb o poziţie strategică bazată 
pe acţiuni ofensive cu blindate. La acea vreme, 
Franţa construia Linia Maginot de-a lungul frontierei 
de est cu Germania, presupus inexpugnabilă, care în 
1940 s-a dovedit spectaculos de inutilă împotriva 
unei invazii a blindatelor germane din Belgia. 
Recomandările sale, ignorate de armata franceză, 
aveau să fie în schimb adoptate de Germania la 
mijlocul anilor 1930 si confirmate de victoria 
germană asupra Franţei doar câţiva ani mai târziu. 


De Gaulle a înţeles încă de la începutul războiului 
că America va fi în cele din urmă atrasă în conflict, 
înclinând astfel echilibrul de forte împotriva puterilor 
Axei. Vai de partea care va grupa America împotriva 
sa. „in lumea liberă, puteri imense încă nu şi-au adus 
contribuţiile”, a proclamat de Gaulle în iulie 1940, 
adăugând: 


într-o zi, aceste puteri vor zdrobi inamicul. în acea 
zi, Franţa trebuie să fie de partea victoriei. Dacă va 
fi, va deveni ceea ce a fost înainte, o naţiune mare 
şi independentă. Acest lucru, şi doar acesta, este 
țelul meu.!* 


Dar, încă o dată, de Gaulle a fost singurul dintre 
militarii francezi de la acea vreme care a analizat 
lucrurile corect. 

în împrejurări normale, date fiind experienţa sa pe 


câmpul de luptă, promovarea la gradul de general de 
brigadă şi calităţile intelectuale deosebite, de Gaulle 
ar fi putut aspira la o poziţie de frunte în armată şi, 
după circa un deceniu, poate la o funcţie în guvernul 
francez. Dar era greu de imaginat că se va distinge 
ca simbol al Franţei însesi. 

Cu toate acestea, liderii care transformă istoria 
apar rareori ca rezultat al unui traseu liniar. S-ar fi 
putut anticipa ca apariţia pe scenă a unui general de 
brigadă de rang inferior, care declară crearea unei 
mişcări de rezistenţă pe fondul haosului capitulării 
Franţei în faţa Germaniei hitleriste, să se încheie 
poate cu o notă de subsol, care să-i recunoască rolul 
de actor auxiliar într-un viitor determinat de 
învingătorii supremi. Totuşi, sosind la Londra practic 
doar cu uniforma şi vocea sa, de Gaulle s-a 
catapultat din obscuritate şi a ajuns în rândurile 
oamenilor de stat ai lumii. într-un eseu pe care l-am 
scris cu mai bine de cincizeci de ani în urmă, l-am 
descris ca pe un iluzionist.'* Mai întâi ca lider al 
Francezilor Liberi în timpul războiului, apoi ca 
fondator şi preşedinte al celei de-a Gincea Republici, 
el a evocat viziuni care 


transcendeau realitatea obiectivă, convingându - şi 
totodată publicul să le trateze drept lucruri concrete. 
Pentru de Gaulle, politica nu era arta posibilului, ci 
arta voinţei. 

Londra din timpul războiului era plină de polonezi, 
cehi, danezi, olandezi şi cetăţeni din multe alte tari 
care fugiseră din patriile lor ocupate. Toti se 
considerau parte a efortului de război britanic. Nici 
unul nu a pretins vreo strategie autonomă. Doar de 
Gaulle a făcut acest lucru de la bun început. Desi a 
acceptat gestionarea operaţiunilor militare de către 
britanici, deoarece forţele sale erau încă prea mici 
pentru a acţiona altfel, obiectivul său suprem în 
privinţa războiului a fost diferit de cel al aliaţilor sai. 


Marea Britanie şi, după 1941, Statele Unite au 
luptat pentru a înfrânge Germania şi Japonia. De 
Gaulle a luptat şi pentru aceste scopuri, dar lupta a 
fost în primul rând o etapă către scopul său suprem: 
reînnoirea sufletului Franţei. 


De Gaulle în istoria Franţei 


Este puţin probabil ca, la începutul relaţiei lor, chiar 
şi Ghurchill să fi înţeles amploarea viziunii lui de 
Gaulle. Potrivit acesteia, Franţa, timp de aproape 
două secole, îşi risipise măreţia, calitatea mistică ce 
presupune succes material combinat cu preeminenta 
morală şi culturală. Acum, în vremurile cele mai 
dificile pentru ţara sa, de Gaulle se prezenta drept 
emisarul destinului, a cărui sarcină era să recâştige 
măreţia naţională a Franţei. Faptul că el nu primise 
nici un indiciu al acestei misiuni şi nu putea să ofere 
vreunul nu era relevant; legitimitatea sa deriva dintr- 
un sentiment înnăscut de autoritate personală 
susţinut de credinţa de nezdruncinat în Franţa şi în 
istoria ei. 

Din perspectiva lui de Gaulle, Franţa acumulase 
elementele poziţiei sale márete de-a lungul unui lung 
proces istoric, început în Europa medievală, când 
principatele feudale şi-au solutionat dezacordurile 
prin ajustări ale echilibrului de putere. În acest fel, 
nucleul Franţei s-a dezvoltat ca o politică guvernată 
central încă din secolul al VI-lea sub regele franc 
Clovis. 

La începutul secolului al XVII-lea, dat fiind ca 
monarhia habsburgică din Austria se extindea din 
Europa Centrală şi până la vest, în Spania, Franţa 
avea nevoie de o autoritate centrală consolidată şi de 
o strategie complexă pentru a se apăra de încercuire. 
Sarcina i-a revenit lui Armand-Jean du Plessis, 
cardinalul Richelieu, care a fost prim-ministrul lui 
Ludovic al XIII-lea între 1624 si 1642 şi principalul 


arhitect al transformării ulterioare a Franţei în 
puterea europeană preeminentă sub Ludovic al XIV- 
lea. Respingând strategiile predominante bazate pe 
loialitate dinastică sau afiliere confesională, 
Richelieu a orientat în schimb politicile interne şi 
externe ale Franţei in conformitate cu ,,ratiunile de 
stat" (raisons d'état): adică urmărirea flexibilă a 
interesului naţional, bazată în întregime pe o 
evaluare realistă a situaţiei. 

Pentru de Gaulle, acest lucru a marcat prima 
abordare strategică cu adevărat importantă a 
afacerilor europene de după căderea Romei. Franţa 
avea să tragă acum folos din numărul mare al 
statelor din Europa Centrală prin încurajarea 
rivalitatilor dintre ele si prin exploatarea diviziunilor 
într-o manieră care să garanteze că propriul statut 
va fi întotdeauna mai puternic decât orice combinaţie 
posibilă a acestora. Ignorând catolicismul Franţei şi 
al lor personal, Richelieu şi succesorul sau, Jules 
Mazarin, au susţinut statele protestante în Războiul 
de Treizeci de Ani, care a devastat Europa Centrală, 
făcând din Franţa arbitrul rivalitatilor din regiune. 

în acest fel, Franţa a devenit cea mai influentă ţară 
de pe continent, Marea Britanic jucând un rol de 
menţinere a echilibrului în raport cu aceasta. La 
începutul secolului al XVIII-lea, aşa-numita ordine 
europeană a Vechiului Regim consta în două coaliţii 
parţial suprapuse, uneori în război una cu cealaltă, 
alteori încheind înţelegeri, dar fără a împinge 
conflictele până la extrem, amenințând 
supraviețuirea sistemului. Elementele principale ale 
acestei ordini erau echilibrul din Europa Centrală 
manipulat de Franţa şi echilibrul general de putere, 
gestionat de Marea Britanie, care îşi folosea marina 
şi resursele financiare împotriva celei mai mari 
puteri europene a vremii, de obicei împotriva 
Franţei. 


De Gaulle a lăudat strategia de bază a lui Richelieu 
şi a succesorilor săi într-un discurs din 1939: 


Franţa şi-a găsit întotdeauna aliaţi naturali când a 
dorit. Pentru a lupta împotriva lui Carol al V-lea, 
apoi împotriva dinastiei de Austria şi, în cele din 
urmă, împotriva Prusiei în ascensiune, Richelieu, 
Mazarin, Ludovic al XIV-lea şi Ludovic al XV-lea i- 
au folosit pe rand pe fiecare dintre aceşti aliaţi.!” 


Sub Napoleon, la începutul secolului al XIX-lea, în 
loc să-şi promoveze interesele prin alianţe şi 
conflicte limitate, Franţa a trecut la răsturnarea 
ordinii predominante prin cucerirea mai degrabă 
decât prin simpla înfrângere a rivalilor săi, invocând 
totodată noul principiu al legitimitatii populare adus 
de Revoluţia Franceză. Dar, în cele din urmă, chiar şi 
puterea lui Napoleon si a ,,natiunii sale în arme" a 
fost depăşită de greşeala sa fatală: invadarea Rusiei. 
De Gaulle l-a considerat pe Napoleon un geniu care 
apare o dată într- un mileniu, dar l-a învinuit şi 
pentru că a risipit puterea şi prestigiul francez: „A 
lăsat Franţa mai mică decât a găsit- o"!?. în opinia lui 
de Gaulle, strălucirea lui Napoleon şi capacitatea sa 
de a face erori de judecată catastrofale nu puteau fi 
separate cu uşurinţă; victoriile Franţei lui Napoleon 
au pus bazele dezastrelor sale ulterioare. Acesta este 
motivul pentru care de Gaulle considera că declinul 
Franţei ca putere mondială începuse în epoca lui 
Napoleon, desi Franţa a rămas în centrul 
evenimentelor chiar şi după ce Napoleon a părăsit 
scena. 

Pe măsură ce puteri în ascensiune precum 
Germania au depăşit Franţa ca performanţă 
economică, Franţa a continuat să demonstreze 
eminenta culturală. în anii 1820, savanții francezi au 
descifrat hieroglifele de pe Piatra de la Rosetta, 
tălmăcind limbi antice. În 1869, inginerii francezi au 


conectat Marea Roşie cu Mediterana prin Canalul 
Suez. în ultimul sfert al secolului al XIX- lea - când 
Renoir, Rodin, Monet şi Cezanne au dus artele 
vizuale pe noi culmi sublime — Franţa era liderul 
artelor în Europa şi, în continuare, o putere 
economică şi comercială importantă. Pe măsură ce 
baronul Georges Haussmann a tăiat bulevarde ample 
prin trecutul medieval al oraşului şi a impus 
modernitatea, Parisul a devenit inima civilizaţiei 
occidentale, ,,capitala secolului al XIX-lea”!?. Pe alte 
meleaguri, desfăşurând armate echipate cu cele mai 
noi arme, a Treia Republică franceză a pus bazele 
unui vast imperiu colonial, sub stindardul mission 
dvilisatrice.— 

Aceste izbânzi imperiale şi culturale au ascuns 
decăderea forţei interioare a Franţei. La încheierea 
războaielor napoleoniene în 1815, Franţa număra 30 
de milioane de locuitori, depăşind orice stat 
european, cu excepţia Rusiei înapoiate. Până la 
începutul secolului XX, cifra ajunsese la doar 38,9 
milioane”, în timp ce populaţia Marii Britanii a 
crescut de la 16 milioane la 41,1 milioane”, iar a 
Germaniei, de la 21 de milioane la 67 de milioane”. 
în ce priveşte producţia industrială, în 1914 Franţa 
rămăsese în urmă faţă de Statele Unite, Germania, 
Marea Britanic şi Rusia - în special în industriile- 
cheie ale cărbunelui si otelului.*° 

Francezii au căutat din nou să intre în alianţe, de 
data aceasta cu nerăbdare, pentru a atenua 
dezechilibrul tot mai pronunţat în raport cu 
Germania. O alianţă cu Rusia în 1894 şi Antanta 
Cordiala din 1904 cu Marea Britanic au fost cele mai 
însemnate. Dat fiind că marile puteri erau solidificate 
în două grupuri de alianţe, diplomaţia a devenit 
rigidă şi a permis ca o criză din Balcani între Serbia 
şi Austria, din vara anului 1914, altfel lipsită de 
importanţă, să precipite un război mondial, în care 


pierderile pentru toţi participanţii au fost mult mai 
mari faţă de orice altă experienţă din istorie. 

Dar pierderile au fost foarte mari pentru Franţa, 
care a înregistrat două milioane de morţi - 4 la sută 
din populaţia sa - şi ale cărei regiuni nordice au fost 
devastate.^ Rusia, până atunci principalul aliat al 
Franţei, a fost zguduită de revoluţia din 1917 şi apoi 
a fost împinsă sute de kilometri spre est, prin diverse 
acorduri de pace, înfrângerea Austriei, în combinaţie 
cu doctrina autodeterminării naţionale şi ideologia 
democratică a lui Woodrow Wilson, a făcut ca o 
multitudine de state slabe ca structură şi cu un nivel 
inadecvat de resurse sa se confrunte acum cu 
Germania în Europa Centrală şi de Est. Orice 
recrudescenta viitoare a capacităţii militare germane 
trebuia înfrântă de o ofensivă franceză în Renania 
germană. 

în ciuda victoriei din 1918, Franţa ştia mai bine 
decât oricare dintre aliaţii săi cât de aproape fusese 
de înfrângere. Şi îşi pierduse rezistenţa psihologică 
şi politică. Secătuită de tineri, temându-se de 
duşmanul învins, simțindu-se abandonată de aliaţii 
Sai şi asaltată de premonitia neputinței, Franţa s-a 
confruntat în anii 1920 şi 1930 cu o succesiune 
aproape neîntreruptă de frustrări. 

Nimic nu ar fi putut exprima mai bine sentimentul 
de nesiguranţă al Franţei după 1918 decât decizia de 
a începe construirea Liniei Maginot într-un moment 
în care armata sa era cea mai mare din Europa, iar 
cea a Germaniei era limitată prin tratatul de pace la 
100 000 de oameni. Decizia a fost cu atât mai 
penibilă cu cât Tratatul de la Versailles îi interzisese 
expres Germaniei să stationeze forte militare în 
Renania - teritoriul care trebuia traversat înainte de 
a putea lansa un atac asupra Franţei. în urma 
victoriei sale, Franţa ajunsese să se simtă atât de 
nesigură de ea însăşi, încât nu credea că putea 


contracara cu propria ofensivă o încălcare flagrantă 
a tratatului de pace de către inamicul său dezarmat. 

în 1934, locotenent-colonelul de Gaulle criticase 
doctrina militară franceză în cartea sa Vers Varmee 
de métier (Către o armată profesionistă). 
Mobilitatea, scria el, era cheia strategiei, puterea 
aeriană şi tancurile fiind forţele principale care să o 
pună în practică. Dar armata in care servea 
concepuse o strategie de apărare statică, ce avea să 
se dovedească dezastruos de inadecvată. 

într-un pasaj din acea carte din 1934, de Gaulle a 
exprimat o concluzie melancolică: 


A fost odată ca niciodată o ţară veche, încorsetată 
de obiceiuri şi de circumspectie. Odinioară cel mai 
bogat şi mai puternic popor dintre cele aflate în 
centrul scenei mondiale, a ajuns după mari 
nenorociri să se retragă în sine. în timp ce celelalte 
popoare din jur sporeau, acesta a rămas imobil.?9 


Aceasta era atitudinea pe care de Gaulle, în toate 
etapele carierei sale, a fost hotărât să o schimbe. 


De Gaulle şi al Doilea Război Mondial în vara 
anului 1940, poziţia lui de Gaulle la Londra părea că 
nu oferă nici o oportunitate pentru restabilirea 
măreției. Ținuturile din inima Europei fuseseră 
subjugate de Hitler. Uniunea Sovietică, ultima putere 
continentală rămasă, semnase cu un an înainte un 
pact de neagresiune cu Germania.” Franţa, 
guvernată acum de Petain şi aflată parţial sub 
ocupaţie germană, oscila între neutralitate şi 
colaborationism. 


De Gaulle nu fusese desemnat să conducă Franţa ; 
Liberă de nici o autoritate franceză constituită, iar 


rolul sáu de conducător nu fusese confirmat prin 
alegeri. Revendicarea conducerii deriva din 
proclamarea ei. ,,Legitimitatea unei puteri de 


guvernare”, avea să scrie el mai târziu, ,, decurge 
din convingerea sa şi din convingerea pe care o 
inspiră ca întruchipează unitatea naţională şi 
continuitatea atunci cand tara este în pericol.”*° 
Făcând aluzie la un alt pericol naţional, el a ales 
drept stindard al mişcării sale Crucea de Lorena cu 
două bare - simbolul martirei Ioana d'Arc, care, 
datorită viziunilor sale mistice, îi raliase pe francezi 
cu cinci secole mai devreme, pentru a-şi recuceri 
tara de la ocupanţii străini. Afirmația lui de Gaulle - 
fara dovezi clare care sà o sustinà — era cà fusese 
investit" cu „autoritatea supremă” a unei Frante 
eterne, invincibile, care transcende orice tragedii 
temporale ce ar fi putut avea loc în interiorul 
graniţelor sale fizice.” 

în lunile şi în anii care au urmat, de Gaulle a dat 
dovadă de încredere în sine si a refuzat orice 
compromisuri, ceea ce i-a permis să obţină concesii 
de la liderii (adesea supăraţi) ai Alianţei — Ghurchill, 
Franklin D. Roosevelt şi chiar Stalin - pe care i-a 
obligat sa ia în calcul  indispensabilitatea 
autoproclamată a Franţei în Europa reconstituită. 

începând cu apelul său de pe 18 iunie 1940, de 
Gaulle s-a comportat ca şi cum Francezii Liberi ar fi 
întruchipat nu o aspirație, ci o realitate. Şi-a lansat 
iniţiativa cu un grup de consilieri constituit din 
personalităţi franceze distinse, aflate in exil 
autoimpus la Londra, şi cu o forţă militară recrutată 
în mare parte din rândurile decimate ale francezilor 
evacuaţi de la Dunkerque. La sfârşitul anului 1940, 
când a fost constituit un Consiliu de Apărare al 
Imperiului din susţinători civili, existau practic doar 
7 000 de luptători Francezi Liberi. 

Cum să-şi realizeze viziunea cu forţe atât de 
limitate? De Gaulle a înţeles că avea puţine opţiuni 
militare. Prin urmare, a decis să se axeze pe crearea 
unei baze geografice pentru legitimitate, atrăgând 


alături de el forţele de luptă dispersate ale 
Imperiului Francez. în acest scop, a călătorit prin 
coloniile franceze împrăştiate în toată lumea, pentru 
a le desprinde de Vichy, ca prim pas câtre eliberarea 
patriei-mamă. în tot acest timp, principalul său 
duşman nu a fost Germania, ci Vichy; principalul său 
obiectiv nu a fost câştigarea războiului (deşi avea să 
contribuie), ci crearea condiţiilor pentru reînnoirea 
teritorială, instituţională şi morală a Franţei în pacea 
care avea să urmeze. 

Aveau să treacă două luni înainte ca eforturile 
teritoriale ale lui de Gaulle să dea roade. între timp, 
pentru Aliați se prefigura o decizie epuizanta: ce sa 
facă cu flota franceză ancorată la baza navală Mers- 
el-Kebir în largul oraşului algerian Oran? Dacă 
aceasta cădea în mâinile germanilor, risca să încline 
balanţa navală în defavoarea Marii Britanii — sau 
chiar să ajute o potenţială invazie nazistă a Insulelor 
Britanice. Ghurchill a decis că era un risc pe care nu 
dorea să şi-l asume. Pe 3 iulie, după ce a solicitat ca 
flota să navigheze spre porturile britanice, 


el a ordonat bombardarea bazei navale algeriene. În 
atac au murit aproape 1 300 de marinari francezi şi 
au fost scufundate trei nave, inclusiv cuirasatul 
Bretagne. De Gaulle, deşi îndurerat, a reacţionat 
calm şi a apărat atacul într-o transmisiune a BBC: 
„Nici un francez demn de acest nume nu se poate 
îndoi fie şi pentru o clipă că o înfrângere britanică va 

pecetlui pentru totdeauna robia ţării sale După 
război, el a declarat că, dacă ar fi fost în locul lui 
Ghurchill, ar fi făcut acelaşi lucru.?! 

în cele din urmă, Francezii Liberi au primit veşti 
bune pe 26 august, când guvernatorul general al 
Ciadului, Felix Eboue, primul administrator colonial 
francez de rang înalt cu origini africane, a făgăduit 
sprijinul coloniei pentru de Gaulle. A doua zi, la 


radio, de Gaulle a salutat evenimentul. „Franţa este 


Franţa. Există în ea un izvor secret care a surprins 
mereu lumea şi care va continua să o surprindă. 
Franţa, zdrobită, umilită, părăsită, îşi începe 
ascensiunea din abis."?? 

Ascensiunea nu avea să fie uşoară, deoarece Africa 
de Vest franceză continua să fie controlată ferm de 
Vichy. în septembrie, o flotilă franco-britanică a 
pornit spre portul Dakar cu scopul de a atrage 
Senegalul şi coloniile învecinate de partea 
Francezilor Liberi. A fost un fiasco. Timp de câteva 
zile, de Gaulle a fost distrus.** Primirea euforica de la 
Douala, în Camerun, de pe 7 octombrie, i-a ridicat 
moralul, iar, curând, oraşul Brazzaville din Congo 
francez a devenit noua capitală a Franţei Libere. Pe 
10 noiembrie, o mică operaţiune militară a 
Francezilor Liberi a reuşit să cucerească Gabonul, 
aducând toată Africa Ecuatorială franceză de partea 
lui de Gaulle. 

În ciuda limitărilor financiare si militare ale 
mişcării sale, de Gaulle a atins o coardă sensibila. Pe 
11 noiembrie, de Ziua Armistițiului, au avut loc la 
Paris demonstraţii populare în favoarea Francezilor 
Liberi, la care au participat şi studenţi care duceau 
subversiv perechi de undite („deux gaules"—). 

Pozitionat strategic de-a lungul rutelor comerciale 
transsahariene istorice, Ciadul avea să se 
dovedească un teren vital pentru operaţiunile 
militare ale Francezilor Liberi, în special în Libia, 
colonia Italiei. La începutul anului 1941, colonelul 
Philippe Leclerc de Hauteclocque din armata 
Francezilor Liberi a parcurs 1 600 de kilometri de 
teritoriu interzis in fruntea unei coloane de 400 de 
oameni pentru a efectua o incursiune îndrăzneață în 
Kufra, un oraş-oază din sudul Libiei, unde era 
staționată o garnizoană italiană completa. La 1 
martie, după un asediu de zece zile, italienii s-au 
predat. în ceea ce a devenit cunoscut curând 


ca ,,Legamantul de la Kufra”, Leclerc şi-a pus 
oamenii să jure că nu vor avea odihnă până în ziua în 
care „culorile noastre, culorile noastre frumoase, vor 
flutura de pe catedrala din Strasbourg" **. 

Bătălia de la Kufra a fost prima victorie militară 
majoră a Franţei Libere în război, a avut o 
contribuţie importantă la ridicarea moralului şi a 
confirmat preceptul lui de Gaulle: „în situaţia 
noastră, cine sta pe loc rămâne in urmă”*. Doi ani 
mai târziu, după debarcarea Aliaților in Africa de 
Nord, Leclerc avea să conducă o coloană de Francezi 
Liberi, formata din 4 000 de africani si 600 de 
francezi, din Ciad prin Libia şi până în Tunisia, la 
ordinul lui de Gaulle, pentru a li se alătura 
britanicilor într-o bătălie prestabilită împotriva 
Afrika Korps ale feldmaresalului german Rommel. 

Dar, înainte ca Leclerc să poată mărşălui a doua 
oară prin Libia, Francezii Liberi trebuiau să-şi 
demonstreze curajul în alte teatre. Operațiunile lor 
erau menite să elibereze, cu ajutorul Aliaților, 
teritoriile controlate de Vichy, pentru a demonstra 
lumii cà Francezii Liberi erau plini de energie, 
capabili şi hotărâți să restabilească poziţia Franţei ca 
putere mondială de frunte. în aceste demersuri, de 
Gaulle a insistat ca Franţa Liberă să coopereze ca 
partener, nu ca suplicant. 

în iunie 1941, invadarea Siriei şi Libanului, teritorii 
care fuseseră stabilite drept mandate franceze de 
Liga Naţiunilor după Primul Război Mondial, s-a 
derulat după modelul african. Marea Britanic încerca 
să împiedice Germania să înfiinţeze baze aeriene în 
Levant, iar de Gaulle şi forţele sale limitate s-au 
alăturat acestui 

efort pentru a confirma poziţia istorică a Franţei în 
regiune - ceea ce a implicat, în mare măsură, o 
rivalitate acerbă cu Marea Britanie. 

întrucât reprezentanţii din Siria ai guvernului de la 


Vichy au refuzat negocieri cu Francezii Liberi, 
comandantul britanic a negociat cu Henri Dentz, 
înalt comisar al guvernului de la Vichy. Acordul din 
iulie 1941, numit Armistițiul de la Saint Jean d'Acre, 
i-a conferit practic Marii Britanii suzeranitatea 
asupra întregului Levant. Faptul că acel teritoriu 
francez a putut face obiectul unei negocieri între 
britanici si Vichy îi repugna lui de Gaulle. 
Prevederile tratatului privind repatrierea trupelor 
franceze la Vichy i-au sporit nemulţumirea. Sperase 
să-şi întărească mica armată cu dezertori din forţele 
guvernului de la Vichy aflate în Siria şi, mai presus 
de toate, se temea de crearea unui precedent pentru 
eventuala dispunere a Franţei însăşi. Mai precis, se 
temea că, după victoria finală, guvernarea Franţei va 
fi pusă sub controlul Aliaților si ca un nou guvern 
francez va fi legitimat de Aliați mai degrabă decât de 
propriile acţiuni ale Franţei. 

Pe 21 iulie, Oliver Lyttelton, ministrul britanic 
rezident pentru Orientul Mijlociu, l-a primit pe de 
Gaulle în biroul său de la Cairo. De Gaulle a 
ameninţat cu răceală că îsi va retrage oamenii din 
forţa comună — şi pe Francezii Liberi de sub 
comanda militară a britanicilor. ,,in mediul 
permeabil, plin de intrigi şi venal pe care Levantul l- 
a deschis planurilor Angliei”, avea să scrie de Gaulle 
despre acest episod în memoriile sale, , jocul [...] era 
uşor şi tentant. Doar perspectiva unei rupturi cu noi 
şi necesitatea concilierii sentimentelor Franţei îi 
puteau impune Londrei o oarecare moderatie."?' 
Lyttleton a oferit imediat o interpretare a 
armistiţiului care avea să-l liniştească pe de Gaulle: 
„Marea Britanic nu are nici un interes în Siria sau în 
Liban cu excepţia câştigării războiului. Nu dorim să 
lezăm în vreun fel poziţia Frantei"?**. Totodată, de 
Gaulle avea să recunoască în memoriile sale 
adevărul grav — că „prejudiciul moral şi material pe 


care Lar presupune pentru noi separarea de Marea 
Britanie era, firesc, de natura să ne facă să ezitam””’. 

Pe 12 septembrie, când de Gaulle s-a întâlnit cu 
Ghurchill, conversaţia a fost la început punctată de 
furie şi de accese de tăcere. Unul dintre consilierii 
premierului s-a întrebat daca nu cumva „se 
sugrumaseră unul pe altul” şi, deşi cei doi lideri au 
apărut apoi fumând trabucuri, nu au putut nici 
măcar sa cada de acord asupra unei minute 
comune.“ 

După ce l-a provocat pe Ghurchill, liderul care îi 
facuse posibilă eminenta, de Gaulle nu a ezitat sa 
abordeze 0o personalitate si mai de temut, 
preşedintele Roosevelt, în esenţă cu privire la 
aceleaşi probleme: soarta teritoriilor franceze 
recucerite de armele aliate. De data aceasta, s-a 
confruntat cu o perspectivă mai puţin tolerantă. 
Singura preocupare a lui Roosevelt era câştigarea 
războiului, iar disputele din sânul coaliţiei cu privire 
la statut îl iritau, mai ales când erau generate de o 
persoană ale cărei revendicări nu erau deloc 
susţinute de o putere similară. Nu avea decât dispreţ 
pentru ceea ce considera complexul Ioanei d'Arc în 
cazul lui de Gaulle.“ 

Controversele lui de Gaulle cu America au început 
în legătură cu St Pierre şi Miquelon, două insule 
minuscule în largul coastei Newfoundland: vestigii 
ale imperiului nord-american al Franţei care fuseseră 
crutate prin Tratatul de la Paris din 1763. în urma 
atacului de la Pearl 


Harbor, Roosevelt îl contactase pe oficialul de la 
Vichy responsabil cu posesiunile Franţei din emisfera 
de vest, solicitând neutralizarea oficială a insulelor - 
ceea ce însemna ca staţia radio de pe insule să nu 
mai transmită semnale submarinelor germane în 
trecere. Deşi Vichy a acceptat această cerere, de 
Gaulle a considerat inacceptabil ca orice ţară 
străină, fie şi binevoitoare, să se amestece în 
problemele interne ale Franţei fără acordul sau. Prin 
urmare, i-a ordonat comandantului micutei sale 


marine, amiralul Emile Muselier, să ocupe insulele în 
numele Francezilor Liberi. 
Această iniţiativă a fost cu atât mai insolentă cu 


cât debarcarea a avut loc pe 23 decembrie, exact 
când Churchill sosea la Washington pentru a discuta 
cu Roosevelt în cadrul primei lor întrevederi din 
timpul războiului, ca aliaţi. Scriindu-i lui Muselier în 
ajunul Crăciunului, de Gaulle l-a îndemnat să nu fie 
descurajat de protestele americanilor: 


Am aruncat o piatră de pavaj într-un iaz cu 
broaste. Stati liniştit în Saint-Pierre, organizaţi 
guvernul şi staţia radio. Dacă un reprezentant al 
oricărui guvern strâin vă abordează pe tema 
insulelor, trebuie să îl rugaţi să se adreseze 
Comitetului National [al Franţei Libere]. 


Forţele lui Muselier au ocupat insulele fără să 
întâmpine rezistenţă si, pe 26 decembrie, au 
organizat un plebiscit pentru a le confirma loialitatea 
fata de Francezii Liberi. 

Orice posibilitate a unui atac-surpriză în emisfera 
vestică, chiar şi unul minuscul ca acesta, era de 
natură să deranjeze Washingtonul, mai ales la două 
săptămâni după Pearl Harbor. Secretarul de stat 
Cordell Huli a fost atât de revoltat încât, într-un 
comunicat-protest, a facut referire la „aşa-zişn 
Francezi Liberi”, o expresie amplu criticată în mass- 
media si în Congres.“ în replică, de Gaulle l-a numit 
din acel moment ,,asa-zisul secretar de stat”. Pana în 
februarie 1942, Sumner Welles, adjunctul lui Huli, 
restabilise cooperarea dintre Francezii Liberi şi 
Washington.“ 

Astfel, lovitura aparent absurdă a lui de Gaulle a 
devenit un simbol al redresării politice a Franţei. 
într- adevăr, impulsul său consecvent şi, în multe 
privinţe, eroic de a apăra identitatea istorică a 
Franţei în fata marilor disparitati de putere a devenit 
condiţia prealabilă pentru restabilirea măreției 


Franţei. Era întrutotul conştient că acest lucru era 
de-a dreptul exasperant pentru aliaţii sâi. „Probabil 
că ei cred că nu sunt o persoană cu care se 
colaborează uşor”, a reflectat el. „Dar dacă ar fi aşa, 
aş fi astăzi în statul major al lui Pétain.”* 

Comportamentul provocator al lui de Gaulle îşi 
avea rădăcinile în conceptul de grandoare pe care 
încerca să-l reproducă. După cum am văzut, derivând 
din acţiunile francezilor care căutau să domine 
continentul - o dominație mereu pe cale de a fi 
atinsă, dar continuu zadarnicita de politicile Marii 
Britanii privind echilibru de putere —, grandoarea a 
infuzat felul în care de Gaulle a interpretat 
responsabilitatea sa ca lider al Francezilor Liberi. 
Inevitabil, aceasta a inclus efortul de a preveni orice 
tentaţii ale britanicilor de a soluţiona disputele 
istorice în timpul războiului. 

Uneori exasperat, Churchill a glumit la un moment 
dat. „Da, de Gaulle se crede Ioana d'Arc, dar 
episcopii mei nenorociti nu vor să mă lase să-l ard." 
Totuşi, în cele din urmă, de Gaulle si Churchill au 
avut un fel de cooperare ambivalenta pe durata 
razboiului. Churchill a facut posibile eforturile lui de 
Gaulle din punct de vedere financiar si La protejat de 
ostilitatea lui Roosevelt — ca, de exemplu, in mai 
1943, când preşedintele a sugerat, oarecum in 
serios, ca de Gaulle să fie exilat în Madagascar.— 

în toamna lui 1943, de Gaulle părea să realizeze că 
aproape atinsese limitele tolerantei britanice. El l-a 
întrebat pe ambasadorul sovietic, Ivan Maiski, dacă 
ar putea fi primit pe teritoriul Rusiei în cazul în care 
dezacordurile cu Churchill ar fi devenit prea 
puternice. Fără să respingă întru totul această 
abordare, ambasadorul sovietic l-a îndemnat pe de 
Gaulle să o analizeze cu atenţie înainte de a înainta o 
propunere oficială. Este puţin probabil ca de Gaulle 
să fi sugerat ca Francezii - Liberi să fie mutaţi pe 


pământ rusesc; mult mai probabil, el analiza 
opţiunile pentru viitor şi îi demonstra lui Stalin că 
Rusia era o parte esenţială a calculelor sale pe 
termen lung. 

De Gaulle a înţeles că, în scurt timp, viziunea lui va 
trebui materializată în Franţa însăşi. S-a pregătit cu 
grijă pentru acea luptă. După înfiinţarea Comitetului 
Naţional al Franţei Libere (Comite national francais 
sau CNF) în septembrie 1941, el a creat structuri 
juridice care puteau fi mutate în tara-mama la 
momentul potrivit. în absenţa unui legislativ şi a 
instanţelor, si urmând o tradiție franceză 
îndelungată, CNF a folosit o gazetă (Journal officiel) 
pentru a promulga „legi” şi decrete.— Totodată, de 
Gaulle a rămas în strânsă legătură cu comunitatea 
importantă de emigraţi de la Londra, prezentându-se 
drept întruchiparea Franţei adevărate. Legitimitatea 
lui nu a fost niciodată contestată şi a atras un grup 
distins de admiratori. în cele din urmă, el şi-a cultivat 
adepţi în interiorul Franţei metropolitane, curtând 
deopotrivă diferite facţiuni ale Rezistenței, inclusiv 
pe comunişti. 

Toate aceste elemente au fost sudate de 
personalitatea sa: poruncitor, distant, pasionat, 
vizionar, patriot inefabil. Astfel, la 18 iunie 1942, la 
un miting care a avut loc la Royal Albert Hall în 
Londra pentru a marca a doua aniversare a 
întemeierii Franţei Libere, de Gaulle a declarat: 


Odată ce sarcina noastră este încheiată, iar rolul 
nostru s- a terminat, luând exemplul tuturor celor 
care au slujit Franţa încă din zorii istoriei sale, 
precedându-i pe toţi cei care o vor sluji pentru 
eternitatea viitorului sáu, îi vom spune Franţei, 
simplu, ca [poetul Charles] Péguy: „Mamă, 
priveste-ti fiii care au luptat pentru tine".*9 


Francezii Liberi vor avea nevoie de tot acest 
devotament necontestat, aproape mistic, pentru a 


depăşi următoarea lor provocare. 


Confruntarea din Africa de Nord 


Pe 8 noiembrie 1942, în Operaţiunea Torta, forţele 
americane si britanice au debarcat în Maroc, 
posesiune franceză, şi pe teritoriul vast al Algeriei. 
Cele trei regiuni de coastă ale acesteia din urmă nu 
erau administrate în calitate de colonii, ci ca 
departamente ale Franţei - parte a teritoriului sau 
intern.— Algeria avea o importanţă strategică pentru 
Aliați, nu în ultimul rând fiindcă pe teritoriul sau 
stationa o armată numeroasă, care putea fi recrutată 
pentru a spori forţele Aliaților în vederea unei 
eventuale invazii a Europei. Dar pentru Francezii 
Liberi, Algeria a adus în prim-plan chestiunea 
guvernării Franţei înseşi. Indiferent care dintre 
forţele beligerante din interiorul Algeriei ar fi avut 
câştig de cauză, aceasta putea revendica decisiv 
guvernarea legitimă a Franţei la finalul războiului. 

Puterile „anglo-saxone”, aşa cum obişnuia să le 
numească de Gaulle, erau prea putin interesate să-i 
cedeze nişte forţe atât de puternice conducătorului 
incomod al Francezilor Liberi. Nu l-au informat deloc 
despre planurile lor; el a aflat despre invazie abia 
după eveniment. Mai important, Aliaţii au adus cu ei 
în Algeria un posibil rival al lui de Gaulle la funcţia 
de conducere. 

Veteran din Primul Război Mondial, generalul 
Henri Giraud comandase trupele franceze din Olanda 
în timpul campaniei din 1940. Luat prizonier, el a 
fost închis în fortăreaţa Konigstein aflată pe dealul 
de lângă Dresda, din care acesta, pe atunci în vârstă 
de 63 de ani, a evadat în aprilie 1942, coborând în 
rapel o stâncă de 45 de metri. Această evadare 
îndrăzneață i-a consolidat reputaţia de erou“, pe 
care o câştigase ca urmare a unei evadări anterioare 
dintr-un lagăr de prizonieri german în Primul Război 


Mondial, Revenit în Franţa condusă de regimul de la 
Vichy, el s-a chinuit în zadar să-l convingă pe Pétain 
că Germania va pierde războiul şi cà Franţa ar trebui 
să treacă în tabăra Aliaților, Desi Pétain a respins 
argumentele lui Giraud, el a refuzat să-l extrădeze în 
Germania, Pe 5 noiembrie 1942, Giraud a fost dus 
din Franţa în Gibraltar într-un submarin britanic sub 
comandă nominală americană. Pe 9 noiembrie, după 
debarcarea din Operaţiunea Torta, el a zburat la 
Alger, unde atât Roosevelt, cât şi Churchill au căutat 
să-l impună ca figură dominanta. 

în această confruntare critică pentru legitimitate 
politică se mai afla la Alger şi un al treilea concurent, 
care sosise cu puţin timp înainte de debarcarea 
Aliaților. Acesta era amiralul Francois Darlan, 
comandantul marinei regimului de la Vichy, care 
venise, aparent, ca să- şi viziteze fiul bolnav. 

Era oare acesta primul pas prin care Petain se 
detaşa de germani? Sau era un mijloc de a organiza 
apărarea Algeriei împotriva unei posibile invazii 
anglo-americane? într-o situaţie atât de ambiguă, 
rolurile de colaborator şi de patriot se puteau 
contopi. Pe 10 noiembrie, Eisenhower, în calitate de 
comandant suprem al forţelor aliate, a decis să se 
folosească de prezenţa lui Darlan pentru a negocia 
un armistițiu cu forţele regimului de la Vichy şi l-a 
numit pe acesta înalt comisar al Franţei în Africa, în 
schimbul cooperării sale in campania Aliaților din 
Africa de Nord, 

Revendicarea poziţiei de autoritate de câtre Darlan 
a durat doar patruzeci şi unu de zile. A fost asasinat 
în Ajunul Crăciunului de un criminal al cărui motiv 
nu a fost niciodată descoperit. Toate părţile rivale 
erau interesate de înlăturarea lui Darlan, dar nici 
una nu dorea să-şi dezvăluie rolul jucat în acest sens. 
Astfel, Giraud a rámas principalul rival al lui de 
Gaulle, De fapt, el reprezenta aspiraţia la mântuire a 


regimului de la Vichy, înainte ca disputa dintre cei 
doi generali sa poată ajunge foarte departe, 
Roosevelt, Churchill şi consilierii lor s-au întâlnit la 
Casablanca, în ianuarie 1943, pentru a planifica 
strategia de război anglo-americană şi pentru a 
soluţiona disputa dintre două primadone franceze, în 
opinia lui Roosevelt. Roosevelt i-a prezentat lui de 
Gaulle punctul său de vedere în această privinţă cu 
ocazia primei lor întâlniri, pe 22 ianuarie. El era în 
favoarea unei tutele anglo-saxone asupra Franţei 
recucerite, cosmarul lui de Gaulle: 


Presedintele a sugerat din nou cà poporul francez 
era lipsit de putere in acest moment pentru a-si 
afirma suveranitatea. Presedintele a subliniat cà, 
prin urmare, este necesar să se recurgă la analogia 
juridică a „tutelei” şi că, în opinia sa, naţiunile 
aliate care luptă pe teritoriul francez în acest 
moment luptă pentru eliberarea Franţei şi acestea 
ar trebui să menţină situaţia politica sub „tutelă” 
pentru poporul francez.“ 


Provocarea lui Roosevelt a forţat implicitul să 
devină explicit. De Gaulle s-a folosit de arhiepiscopul 
de New York Francis Spellman pentru a-şi sublinia 
hotărârea de a accepta doar o soluţie franceză. 
Spellman vizita trupele americane în Maroc şi fusese 
cooptat de Roosevelt pentru a-l convinge pe general 
să accepte un rol subordonat într- o structură 
dominată de Giraud. Departe de a se supune, de 
Gaulle a răspuns cu o ameninţare: ar fi imprudent 
pentru anglo-americani sa submineze voința 
naţională franceză, pentru că organismul politic 
francez ar putea apela la un tert pentru salvare - se 
referea limpede la Uniunea Sovietică.“ Era o variaţie 
a manevrei pe care o efectuase ceva mai înainte, 
când îl vizitase pe ambasadorul sovietic la Londra.” 

Sprijinit de Churchill, Roosevelt a făcut un pas 
înapoi şi a propus un duumvirat al celor doi generali. 


De Gaulle a refuzat, din nou pe motiv cà el 
reprezenta adevărata Frantá, poziţie in care a 
persistat toate cele trei zile în care a participat la 
Conferinţa de la Casablanca. 

Dacă ar fi posedat fie şi un minim talent politic, 
Giraud ar fi putut obţine un rezultat favorabil pentru 
el însuşi. 


Limitările sale în acest domeniu au fost bine descrise 
de Harold Macmillan, pe atunci ministru britanic 
rezident la Alger şi, mai târziu, prim-ministru: 


Aş presupune că niciodată în toată istoria politicii 
nu s-a întâmplat ca un om să spulbere un capital 
atât de mare într-un interval de timp atât de 
scurt... S-a aşezat să joace cărţi cu toti agii, toti 
popii şi aproape toate damele din pachet... dar 
printr-o scamatorie extraordinară a reuşit să se 
înşele şi să rateze propria miză.”! 


Eşecul lui Giraud a fost accelerat de priceperea 
politică a rivalului său. Când s-a pus problema celei 
mai potrivite modalităţi de a-i împiedica pe liderii 
„anglo-saxoni” să impună o soluţie într-o chestiune 
franceză internă, de Gaulle a manifestat brusc o 
flexibilitate neaşteptată. în aprilie 1943, deşi încă îl 
trata pe Giraud cu dispreţ — „Toată Franţa este de 
partea mea... Giraud ar trebui să aibă grijă! [...] 
Chiar dacă, în cele din urmă, va intra în Franţa 
victorios, dar fără mine, se va trage asupra lui"? —, 
el l-a invitat pe Giraud la o întâlnire (care s-a 
concretizat în cele din urmă pe 31 mai). Cu acel 
prilej, a acceptat principiul conducerii comune pe 
care îl respinsese cu câteva luni înainte şi a propus 
un comitet format din doi preşedinţi: el ca şef al 
departamentului politic şi Giraud ca şef al armatei. 
Mai presus s-ar afla Comitetul Francez de Eliberare 
Naţională (CFLN) compus din trei persoane numite 
de de Gaulle, trei de autorităţile algeriene şi trei de 


Giraud. 

A fost o manevră îndrăzneață a lui de Gaulle, 
bazată pe convingerea că abilităţile sale de 
guvernare superioare îi vor convinge pe membrii 
CFLN numiţi de autorităţile algeriene să-l sprijine pe 
termen lung.” Şi, într-adevăr, în cadrul general al 
CFLN - odată ce structura propusă de câtre de 
Gaulle a fost acceptată -, el l-a eclipsat pe generalul 
mai vârstnic şi mult mai puţin subtil. în cele din 
urmă, comanda militară a lui Giraud a devenit 
subordonată controlului | nominal  „civil” al 
Comitetului, punându-i pe Aliați în fata faptului 
împlinit al unei autorităţi franceze unificate. Pe 
parcurs, a fost creat un nou comitet de aparare, 
avându-l în frunte pe de Gaulle, pentru a 
supraveghea operațiunile militare, împingându-l 
efectiv pe Giraud la rolul de simplu membru?“ 

De Gaulle a descris ulterior prabusirea politică a 
lui Giraud astfel: 


Era, aşadar, inevitabil ca Giraud să se simtă 
treptat izolat şi respins, până în ziua în care, 
îngrădit de limitări pe care nu le-a acceptat şi, în 
plus, lipsit de sprijinul extern care a fost sursa 
ambițiilor sale ameţitoare, a hotărât să-şi dea 
demisia.” 


Subtil şi nemilos, cu încredere în sine şi răbdare 
infinite, de Gaulle l-a privat pe Giraud de orice cale 
către autoritate şi a transformat GFLN în temelia a 
ceea ce avea . 


să devină guvernul republican al Franţei. 

Sub conducerea lui de Gaulle, GFLN din Alger a 
trecut la conturarea instituţiilor care urmau să 
guverneze afacerile interne şi externe ale Franţei 
după eliberare — evitând o tutelă anglo-saxonă. O 
ordonanţă a GFLN din iunie 1944 a instituit tribunale 
speciale pentru procese cu juriu — un lucru 
neobişnuit în tradiţia dreptului civil francez - care 


să-i judece pe colaboratorii nazişti după eliberare. 
Doar cetăţenii care aveau să facă „dovada 
sentimentelor nationale" sau cu un dosar de razboi 
fără pată, aprobat de comitetul local de eliberare, 

urmau să fie eligibili pentru a servi ca jurati. 
de la inceput, statul incipient al lui de Gaulle a luat 
forma unui executiv puternic, ajutat de consilii 
consultative cu putere limitată, toate raportându-i lui 
de Gaulle, facându-l astfel liderul evident al unui 
viitor guvern. 

în relaţiile sale cu Roosevelt şi Ghurchill, de Gaulle 
s-a comportat ca şi cum ar fi fost şef de guvern şi nu 
a pierdut niciodată din vedere misiunea a cărei 
sarcină majoră va surveni după victorie. Până în 
momentul în care aliaţii britanici şi americani au 
debarcat în Franţa metropolitană în iunie 1944, 
generalul de rang inferior, pauper şi nerecunoscut 
din iunie 1940 devenise liderul incontestabil al 
contingentului francez din tabăra Aliaților si al 
potenţialului guvern. 


Obţinerea puterii politice 


Testul avea să survină când Aliatii occidentali au 
eliberat Franţa, fapt pe care îl promiseseră lui Stalin 
la Summitul de la Teheran de la sfârşitul anului 
1943. înaintea debarcărilor din iunie 1944 pe coasta 
franceză a Normandiei, de Gaulle s-a axat pe 
evitarea războiului civil între forţele sale şi forţele 
politice din interiorul Franţei, care reprezentau 
Rezistenţa. Acest lucru era cu atât mai important cu 
cât partenerii săi americani şi britanici, deşi au 
acceptat fara tragere de inimă ca el sa controleze 
armata franceză existentă, nu erau încă pregătiţi să-l 
trateze ca pe un egal în privinţa guvernării viitoare a 
Franţei. Atât Roosevelt, cât şi Ghurchill, deşi într-o 
măsură Mai mică, s-au străduit să-şi rezerve decizia 
finală în această chestiune până la încheierea 


războiului. - Roosevelt i-a împărtăşit secretarului de 
război Henry L. Stimson previziunea sa despre 
evoluţia politică a Franţei. „De Gaulle se va prabusi... 
Vor apărea alte partide pe masură ce eliberarea 
continuă, iar de Gaulle va deveni o figură de foarte 
mică importanţă. 

Deşi de Gaulle a izbutit să atragă de partea sa 
dominioanele franceze de peste mări şi să câştige 
confruntarea cu Giraud pentru poziţia de lider, 
controlul Franţei metropolitane de câtre Francezii 
Liberi nu era nici pe departe garantat. Autorităţile de 
la Vichy se bucuraseră de un sprijin popular 
considerabil la inceputul ocupatiei germane. Grupuri 
din Rezistenţa internă au început să se organizeze în 
unităţi mai mari abia când Aliatii au debarcat în 
Africa de Nord. Dintre forţele din Rezistență, 
comuniştii erau cei mai bine organizaţi; şi prezenţa 
socialiştilor era semnificativă. lar diversele grupuri 
interne nu s-au unit niciodată sub un singur 
comandant. 


De Gaulle se temea că forţele aliate care intrau în 
Franţa ar putea forma un guvern de tranziţie şi ar 
putea îndeplini prezicerea lui Roosevelt. Prin 
urmare, era esenţial ca el să-şi facă apariţia în 
Franţa cât mai curând . zd 
posibil, înainte să poată fi înfiinţat un astfel de 
guvern, şi să fie văzut la Paris ca o figură naţională, 
care transcende diviziunile celei de-a Treia 
Republici. 

Pe 6 iunie 1944, forţele americane şi britanice au 
debarcat în Normandia, stabilind curând poziţii 
defensive pe plajă, măsurând 100 de kilometri 
lungime şi 25 de kilometri adâncime. Aveau să treacă 
şase săptămâni până când se vor aduna suficiente 
forţe aliate pentru a înfrânge rezistenţa germană 
hotărâtă. 

De Gaulle nu a aşteptat atât de mult pentru a 


începe să- şi stabilească autoritatea. încă din ziua 
debarcării, el a insistat să viziteze teritoriul 
recucerit. Churchill a acceptat fara tragere de inimă 
o vizită in sectorul britanic, instruindu-l pe 
comandantul britanic, generalul - Montgomery, să 
nu îl întâmpine pe de Gaulle pe aerodromul de pe 
pământ francez, ci la cartierul general britanic. 
Acest vicleşug s-a dovedit util scopului lui de 
Gaulle, care dorea să-şi facă simțită prezenţa politica 
personală. Pe 14 iunie, după o scurtă vizită la 
cartierul general britanic, el a pornit spre Bayeux, 
cel mai mare oraş (15 000 de locuitori) de pe 
teritoriul capturat de britanici. Acolo, de Gaulle a 
refuzat un pahar de şampanie oferit de subprefectul 
regimului de la Vichy, care era încă în funcţie, i-a 
salutat distant pe demnitarii locali ai regimului de la 
Vichy şi a mers în piaţa centrală urmându- şi scopul 
principal, acela de a sustine primul sau discurs pe 
pământul Franţei metropolitane. în umbra magnificei 
catedrale medievale de la Bayeux, el s-a adresat 
adunării de parcă ar fi fost membri ai Rezistenței 
franceze pe toată durata războiului („Nu v-aţi oprit 
niciodată [din luptă] de la începutul războiului”) şi de 
parcă ar fi avut legitimitatea de a le da ordine: 
Vom continua să luptăm în război cu forţele 
noastre terestre, maritime şi aeriene, aşa cum 
facem astăzi în Italia, unde soldaţii noştri s-au 
acoperit de glorie, aşa cum o vor face mâine în 
Franţa metropolitană. Imperiul nostru, aflat pe 
deplin de partea noastră, ne oferă un ajutor 
extraordinar... Vă promit că vom continua războiul 
până când va fi restabilită suveranitatea fiecărui 
centimetru din teritoriul francez. Nimeni nu ne va 
opri să facem acest lucru. 
Vom lupta alături de Aii ati ca un Aliat. lar 
victoria pe care o vom obţine va fi victoria libertăţii 
şi victoria Franţei.” 


Nu a menţionat nimic despre trupele britanice care 
eliberaseră, de fapt, Bayeux sau despre forţele 
americane care înregistraseră multe victime în 
timpul debarcării. De Gaulle căuta să transforme, în 
mintea ascultătorilor săi, ceea ce în esenţă era o 
expediţie anglo-americana într-o victorie doar a 
francezilor. Vizitànd Bayeux, el nu a încercat 
neapărat să revendice teritoriul national, cât să 
invoce spiritul naţional. Nu a fost ultima oară când s- 
a străduit să-şi convingă ascultătorii sa ia drept litera 
de lege o relatare care nu prea avea legătura cu 
realitatea. 

De Gaulle şi-a încheiat vizita cu un gest 
eminamente politic. Luându-şi rămas-bun de la 
Montgomery, el a remarcat aproape nonşalant cà 
unele persoane din anturajul său vor rămâne în zonă. 
Montgomery a relatat episodul, adăugând: „Nu am 
idee care este rolul lor”. Dar de Gaulle ştia: ei urmau 
să-i stabilească autoritatea prin intermediul unui nou 
guvern civil.” 

în următoarele două luni, de Gaulle a căutat să-şi 
întărească poziţia în rândul Aliaților si a vizitat Roma 
pentru a se întâlni cu trupele franceze din Algeria, 
care se alaturasera campaniei Aliaților din Italia. 
După aceea, a facut prima sa vizită la Washington 
pentru a-şi îmbunătăţi relaţiile cu aliatul său 
american. A mai avut la 

dispoziţie doar patru săptămâni ca să se pregătească 
pentru punctul culminant al celor trei ani de 
frământări, speranţe şi ambiţii - acceptarea sa ca 
întruchipare a  legitimităţii politice franceze pe 
pământ francez. 

Parisul era singurul loc în care se putea realiza 
acest lucru, iar triumful sau acolo pare inevitabil 
doar privind retrospectiv. Nu avea forţe militare 
proprii. Forţele  Francezilor Liberi care, prin 
bunăvoința generalului Omar Bradley, preluaseră 


conducerea în atacul final asupra Parisului se aflau 
sub comanda Aliaților. La acel moment, Rezistenţa 
era suficient de puternică pentru a lupta singură 
împotriva forţelor de ocupaţie germane. Cu toate 
acestea, de Gaulle nu a venit sā sărbătorească 
victoria lor asupra germanilor, ci ca să-şi proclame 
misiunea. 

Pe 26 august 1944, după ce a sosit cu maşina la 
Paris, el s-a oprit la gara Montparnasse, unde 
Rezistenţa acceptase capitularea forţelor germane 
de ocupaţie din oraş, pentru a-i mulţumi generalului 
Leclerc, conducătorul diviziei Francezilor Liberi. De 
acolo, s-a deplasat la biroul de la Ministerul Apărării 
în care lucrase ca subsecretar timp de doar cinci zile 
înainte de a se exila la Londra. A constatat că nici o 
piesă de mobilier, nici măcar o draperie, nu fusese 
mutată de la plecarea lui. De Gaulle a considerat că 
cei patru ani care se scurseseră de atunci erau o 
elipsă în istoria Franţei. El avea să scrie în memoriile 
sale: ,,Nu lipsea nimic, cu excepţia Statului. Era 
datoria mea să îl reinstaurez”“. 

Pentru a simboliza continuitatea istoriei franceze, 
următoarea oprire a lui de Gaulle a fost la Hotel de 
Viile (sediul primăriei Parisului), deoarece acolo 
fuseseră proclamate a Doua si a Treia Republica.” 
Mulţi se aşteptau ca el să proclame a Patra 
Republică, punând capăt celei de-a Treia Republici, 
care pierduse războiul. Dar acest lucru ar fi fost 
opusul planului său. Când Georges Bidault, şeful 
titular al Rezistenței, l-a întrebat daca va proclama o 
Republică în timpul vizitei sale la Paris, de Gaulle a 
răspuns scurt: „Republica nu a încetat niciodată să 
existe... De ce ar trebui să o proclam?"*? El 
intenţiona să creeze o nouă realitate politică pentru 
poporul francez înainte de a-i proclama natura. 

De Gaulle a fost întâmpinat la Hotel de Viile cu 
discursuri emotionante rostite de Bidault şi Georges 


Marrane, vicepreşedintele Comitetului de Eliberare 
din Paris şi membru de rang înalt al Partidului 
Comunist. El a răspuns cu o declaraţie emoţionantă 
despre semnificaţia zilei: 


Cum poate cineva să-şi ascundă emoția care ne 
cuprinde pe toţi cei care suntem aici, chez nous—, 
la Paris, care s-a ridicat ca să se apere şi care a 
făcut acest lucru cu propriile-i forţe. Nu! Nu ne 
vom ascunde această emoție sacra si profundă. 
Sunt momente mai presus de fiecare dintre bietele 
noastre vieţi. Parisul! Parisul revoltat! - Parisul 
distrus! Parisul martirizat! - dar Parisul eliberat! 
Eliberat cu forţe proprii, eliberat de către locuitorii 
Sai cu ajutorul armatelor Franţei, cu ajutorul si 
contribuţia întregii Frante, a acelei Frante care 
luptă, a singurei Frante, a Franţei adevărate, a 
Franţei eterne.“ 


Elevarea metafizică extraordinară a oratoriei lui de 
Gaulle exprima credinţa sa în unicitatea ţării sale. 
Armatele aliate de la porţile Parisului, care se 
dăduseră binevoitoare la o parte pentru a le permite 
Francezilor Liberi să intre înaintea lor, nu au fost 
menţionate. Nici Marea Britanie şi nici Statele Unite, 
deşi luptau în război cu pierderi şi sacrificii enorme. 
Eliberarea Parisului a fost tratată ca o realizare pur 
franceză. Proclamand-o astfel, el îsi convingea 
ascultătorii că asa şi este: crearea realităţii politice 
prin forţa pură a voinţei. 

Această aparentă lipsă de recunoştinţă faţă de 
eliberatori şi accentuarea obsesivă a presupusului 
rol al francezilor reflectau un alt scop. De Gaulle era 
cât se poate de conştient de faptul că o mare parte 
din populaţia franceză se adaptase la ocupaţie. 
Sublinierea acelei perioade ar fi dezvăluit prea multe 
ambivalente, iar evidenţierea rolului iucat de forţele 


americane şi britanice 
: : „ar fi stat in 


calea qelului său suprem de a-i reda Franţei 
increderea 1n sine. 


O paradă pe Champs-Elysees, fără precedent ca 
amploare şi poate fără egal în istoria Franţei ca 
fervoare, a pecetluit legitimitatea lui de Gaulle. Le-a 
oferit parizienilor prima ocazie de a vedea 
întruchiparea fizică a ceea ce înainte nu fusese decât 
o voce la BBC. Multimile, entuziaste şi emotionate, 
au privit un ofiter neobisnuit de inalt parcurgánd pe 
jos traseul lung de la Arcul de Triumf până la Place 
de la Concorde. Flancat de delegatul pentru Paris în 
dreapta şi de Bidault în stânga, de Gaulle mergea cu 
o jumătate de pas înainte, evident emoţionat, dar 
zâmbind rar, strângând câteva mâini ici şi colo. La 
Place de la Concorde, mulţimea era atât de densă 
încât a trebuit să fie dus cu maşina până la Notre- 
Dame. în ambele locuri, focul lunetiştilor. La fel ca în 
cazul tentativelor de asasinat ulterioare — şi la fel ca 
în război - de Gaulle nu a luat nici o măsură pentru a 
se proteja şi s-a abținut de la comentarii. Curajul 
fizic de neclintit de care a dat dovadă în acele zile a 
contribuit la consolidarea poziţiei sale de lider al 
Franţei. 

Rezistenţa a fost integrată rapid în noul guvern 
provizoriu. într-o conversaţie privată din săptămâna 
de după eliberarea Parisului, de Gaulle a întrerupt 
brusc un fost membru al Rezistenței care a prefaţat 

un comentariu cu „Rezistenţa...” replicând: „Am 
trecut de Rezistență. Rezistenţa s-a terminat. 
Rezistenţa trebuie acum integrată in Natiune”™. 

Cu doi ani înainte, într-un discurs susţinut la Royal 
Albert Hall de la Londra în 1942, când încă nu-şi 
câştigase renumele, de Gaulle îl citase pe scriitorul 
din secolul al XVIII-lea Nicolas Chamfort: „Cei 
rezonabili au supravieţuit. Cei pasionaţi au trait" 
(adică şi-au găsit împlinirea). Apoi a declarat că 
Francezii Liberi vor învinge, pentru că posedă cele 
două calităţi franceze, raţiunea şi pasiunea. în ce-l 


priveşte, raţiunea a fost responsabilă pentru 
nepasarea cu care i-a ignorat pe unii dintre cei care 
luptaseră de partea lui. Pasiunea a predominat in 
parada de pe Champs-Elysées si in slujba de la 
Notre-Dame. 

Până pe 9 septembrie, de Gaulle a format un nou 
cabinet sub autoritatea sa, ca preşedinte al 
guvernului provizoriu. Asociati cu vechime ai Frantei 
Libere, politicieni cu experienţă din a  Treia 
Republică, neintinati de colaborarea cu regimul de la 
Vichy, comunisti, crestin - democrati, fosti lideri ai 
Rezistentei si tehnocrati au fost convinsi cu totii sà 
se alature acestui guvern de unitate naţională. 
Maniera aspră în care de Gaulle a deschis prima 
şedinţă de cabinet — „Guvernul Republicii, modificat 
în componenţa sa, continuă „ — reflecta convingerea 
sa că, fără stat, ar exista doar haos.“ Convins cá 
declinul Franţei a fost provocat de diviziunile 
interne, de Gaulle era hotărât ca ţara lui să înceapă 
perioada postbelică cu o unitate demnă de măreţia 
sa istorică. 


O vizita la Moscova 


De fapt, evenimentele de pe 26 august au marcat 
încoronarea unui monarh republican. Respingând 
orice formă de autoritate a ocupaţiei aliate în Franţa, 
guvernul provizoriu al lui de Gaulle a stabilit ordinea 
cu o rapiditate remarcabilă. în contrapondere la 
represaliile populare si judiciare împotriva 
conducătorilor de la Vichy si a simpatizantilor 
nazisti, el s-a folosit cu generozitate de prerogativa 
gratierii. Desi se straduise anterior să aducă laolaltă 
componentele politice ale Rezistenței, acum insista 
în direcţia unui sistem prezidenţial puternic, care să 
depăşească partizanatul dezbinator din cea de-a 
Treia Republică. 

Odată stabilită autoritatea sa în Franţa, de Gaulle 


a plecat la Moscova pe 24 noiembrie, la numai trei 
luni după eliberarea Parisului. „Să sperăm că nu va 
exista nici o revoluţie”, a declarat el la plecare, mai 
în glumă, mai în serios.“ Forţele germane ocupau 
încă părţi din Alsacia şi Lorena. Războiul încă facea 
ravagii pe pământ francez; misiunea de reconstrucţie 
era descurajantă. O nouă invazie germană - Ofensiva 
din Ardeni - era iminentă, deşi nu conştientizată de 
generalii aliaţi. 

De Gaulle considera  reintrarea Franţei în 
diplomaţia internațională o etapă vitală în 
consolidarea autorităţii sale pe plan intern, precum 
şi pentru regenerarea morală a naţiunii. înfrângerea 
din 1940 pusese Franţa pe tuşă în diplomaţia 
internaţională. Fusese exclusă de la Conferinţa de la 
Teheran din 1943, când Churchill, Roosevelt şi Stalin 
hotărâseră strategia de război. Tot la fel, Franţa a 
fost absentă de la conferințele de la lalta şi Potsdam 
din 1945, unde s-a stabilit structura Europei 
postbelice. De Gaulle nu putea restabili influenţa 
Franţei dacă se comporta ca un suplicant, căutând să 
fie admis la conferințele internationale; trebuia să le 
demonstreze Marii Britanii şi SUA că Franţa era un 
actor autonom, cu opţiuni independente, pentru 
bunăvoința căruia era important să lupte. Ca sa 
revină la cel mai înalt nivel al diplomaţiei 
internationale, Franţa trebuia să-şi creeze propriile 
oportunităţi — începând cu misiunea lui îndrăzneață 
la Moscova, pentru a discuta cu Stalin. 


înainte de această vizită, Churchill şi diplomaţi 
americani ca Averell Harriman si Wendell Willkie . 


zburaseră pe ruta nordică către Murmansk cand 
doreau să discute cu Stalin. Dar de Gaulle nu avea 
avioane potrivite pentru acea rută şi nici avioane de 
luptă pentru escortă într-o călătorie atât de lungă. în 
schimb, el a ales o rută ocolitoare, cu un avion 
francez, via Cairo şi Teheran, până la Baku la Marea 
Caspică, urmată de o călătorie de cinci zile cu un 


tren special, furnizat de Stalin, printr-un peisaj 
devastat de bătălia de la Stalingrad şi de luptele din 
împrejurimile Moscovei. Disconfortul călătoriei era 
un preţ care merita plătit. Deplasarea i-a permis lui 
de Gaulle să discute cu autocratul sovietic acordul de 
pace postbelic înainte de următoarea întâlnire a 
acestuia cu englezii şi americanii şi să facă acest 
lucru ca reprezentant al unei puteri de sine 
stătătoare. Astfel, el a devenit primul lider aliat care 
a discutat acordul postbelic cu Stalin. 

Când a ajuns la Kremlin, principalul subiect de 
conversaţie a fost structura postbelică a Europei. 
Stalin nu a lăsat loc de îndoială că obiectivul său era 
dominarea 
Europei de Est. El a propus ca Franţa să recunoască 
guvernul de la Lublin, pe care îl înființase in Polonia 
ocupată de sovietici, ca un eventual succesor al 
guvernului polonez recunoscut la nivel internaţional, 
în sprijinul căruia Marea Britanic declarase război 
Germaniei în 1939, pe motivul integrităţii teritoriale. 
De Gaulle s-a eschivat şi a spus că trebuie să afle mai 
multe despre guvernul de la Lublin, dând de înţeles 
că simpla susţinere a acestuia de câtre Uniunea 
Sovietică nu era suficientă pentru a fi recunoscut de 
Franţa, dar că, totodată, nu era un obiectiv imposibil 
de atins de câtre Stalin, dacă oferea la schimb ceva 
pe măsură. 

La rândul său, de Gaulle a prezentat propria 
propunere privind Europa Centrală, care echivala cu 
inversarea a 200 de ani de istorie europeană. în 
opinia sa, teritoriile germane de la vest de Rin 
trebuiau cedate Franţei — inclusiv regiunea Saar (o 
importantă zonă producătoare de carbune) si parti 
din regiunea industrială Ruhr. în Germania 
reconstituită, Bavaria urma să devină statul cel mai 
mare, iar Prusia avea să fie dizolvată, cea mai mare 
parte a acesteia urmând să fie repartizată provinciei 


restructurate Hanovra. 

De Gaulle nu a menţionat nimic despre consultarea 
aliaţilor săi, iar Stalin a înţeles, fără îndoială, că 
americanii şi britanicii nu vor fi niciodată de acord cu 
o asemenea răsturnare pe harta Europei. Aşadar, el 
a replicat că trebuie să discute propunerea cu 
britanicii — desi anterior nu manifestase nici o 
preocupare specială pentru sensibilitatile acestora. 
Totodată, omitànd orice referire la Statele Unite, 
Stalin a lăsat să se înţeleagă că ar fi posibil un acord 
european separat, care să excludă SUA. 

în cele din urmă, cei doi lideri au căzut de acord 
asupra unui pact de asistenţă reciprocă, menit să 
descurajeze agresiunea germană postbelică, dar în 
care se promiteau, într-o clauză suplimentară 
surprinzătoare, acţiuni comune, dacă oricare dintre 
părţi ar fi fost invadată, după ce a luat „toate 
măsurile necesare pentru a elimina orice nouă 
ameninţare din partea Germaniei”. Un astfel de 
tratat de asistenţă reciprocă, care aminteşte de 
alianţa  franco-rusă dinaintea Primului Război 
Mondial, era lipsit de eficacitate practică imediată 
din pricina distantarii geografice a celor două puteri 
şi pentru că guvernul francez fusese înfiinţat doar 
trei luni mai înainte. 

Cu această ocazie, de Gaulle s-a familiarizat de 
timpuriu cu stilul de negociere sovietic, care avea să 
devină un stereotip mulţi ani mai târziu, în Războiul 
Rece. Ministrul sovietic de externe, Viaceslav 
Molotov, care supraveghea pregătirea documentelor 
finale pentru Stalin, a respins prima variantă a 
francezilor, promițând ca va veni rapid cu o 
alternativă. Două zile mai târziu, la cina planificată la 
finalul vizitei, varianta nu era încă gata. De Gaulle nu 
a cedat. După ce a stat la masă şi a ascultat o serie 
de toasturi aparent nesfârşite, el s-a ridicat de pe 
scaun la scurt timp după miezul nopţii (devreme, 


pentru un banchet de-al lui Stalin) şi a cerut ca 
trenul să plece dimineaţa devreme. 

Ar fi fost umilitor pentru el să revină acasă cu 
mâinile goale dintr-o călătorie atât de dificilă, dar 
provocarea a funcţionat. La ora 2 dimineaţa, i-a fost 
înaintată varianta sovietică şi, cu unele modificări, 
aceasta s-a dovedit acceptabilă pentru de Gaulle. A 
fost semnată la ora 4 dimineaţa în prezenţa lui 
Stalin, care a glumit că francezii l-au păcălit. Având 
în vedere că Stalin era cunoscut pentru viclenia şi 
brutalitatea sa, remarcile autocritice de acest fel 
reuşiseră să-i încânte pe mulţi dintre interlocutorii 
sai anteriori, inclusiv pe ministrul de externe al lui 
Hitler, Joachim von Ribbentrop.— 

întoarcerea lui de Gaulle de la Moscova pe 17 
decembrie 1944 a fost sărbătorită la Paris ca 
reintrarea Franţei in Europa după o absenţă de patru 
ani si ca un triumf diplomatic personal.“ Acordul a 
întărit si poziţia lui de Gaulle pe plan intern faţă de 
comuniştii francezi. in câteva zile însă, războiul a 
revenit în prim-plan odată cu începerea ofensivei 
germane în pădurea din Ardeni şi în Alsacia. 


De Gaulle şi guvernul provizoriu 


Gât timp a fost liderul Francezilor Liberi, declaraţiile 
şi acţiunile lui de Gaulle au evocat aceeaşi temă: 


f 


reconstrucţia unui stat francez legitim şi puternic, 
singurul care putea restabili ordinea după eliberare 
şi putea purta tratative cu Aliaţii de la egal la egal, în 
etapa finală a înfruntării cu Germania. „Statul, care 
răspunde de Franţa”, scria de Gaulle în memoriile 
sale despre preşedinţie, „este responsabil deopotrivă 
de moştenirea din trecut, de interesele din prezent şi 
de speranţele pentru viitor.”* Viziunea lui de Gaulle 
despre stat ca un concept generational compact 
evoca gândirea lui Edmund Burke, care definea 
societatea ca ,un parteneriat... intre cei vii, cei morti 


şi cei care urmează să se nască”. 


Această concepţie despre stat a contribuit la 
salvarea respectului de sine al Franţei, infatisand 
regimul de la Vichy ca un interregnum eronat între 
un trecut glorios şi un viitor strălucitor — iar Franţa 
Liberă ca o continuare „autentică a statului. Dacă de 
Gaulle nu ar fi luptat cu atâta hotărâre pentru 
identitatea franceză în timpul anilor de război — sau 
dacă nu şi-ar fi afirmat rolul de conducător al unei 
alternative franceze cu baze internaţionale la 
regimul de la Vichy - mitul continuității nu ar fi fost 
plauzibil. După cum am văzut, doar o parte relativ 
mică a publicului francez îi susţinea activ pe 
Francezii Liberi; totuşi, farmecul lui de Gaulle a fost 
suficient de puternic pentru a alunga efectiv acest 
aspect din memoria francezilor. Paradoxal, uitarea 
este uneori liantul societăţilor care altfel nu ar 
fuziona. 

Minimizarea importanţei regimului de la Vichy i-a 
oferit lui de Gaulle, în octombrie 1944, flexibilitatea 
de a dizolva Militia Patriotică, un grup de foşti 
luptători din Rezistență implicaţi în acţiuni justitiare 
împotriva presupusilor colaboratori nazişti. în locul 
acesteia, el a impus sistemul de justiţie uniform pe 
care îl pregătise anterior în Alger. Statul fie deţinea 
un monopol al violenţei legitime pe teritoriul sau, fie 
nu; execuțiile sumare nu îsi aveau locul în Franţa lui 
de Gaulle. 


Situaţia militară evolua rapid. Până la sfârşitul 
anului 1944, armata franceză ajunsese la 560 000 de 
soldati. Pe 23 noiembrie, Armata I franceză, 
comandată de generalul Jean de Lattre, a recucerit 
oraşul medieval Strasbourg, respectând  astfel 
legământul lui Leclerc de la Kufra. Dar, în decembrie 
1944, o ofensivă lansată de Germania în Alsacia — 
dublată de ofensiva anterioară din Ardeni — 
ameninţa acum că va înconjura oraşul. Această 


evoluţie a 

readus în prim-plan eterna întrebare dacă strategia 
de război ar trebui modelată de considerente militare 
sau politice. Atâta timp cât lupta militară se purta pe 
pământ francez, de Gaulle a acordat prioritate 
aspectelor politice. 

Comandantul american de pe front, generalul 
Bradley, dorea să stabilească o linie defensivă de-a 
lungul Munţilor Vosgi ca punct de raliere pentru o 
contraofensivă  - strategie care presupunea 
evacuarea oraşului Strasbourg. Reacţia lui de Gaulle 
a fost clară. Forţele franceze, a insistat el, nu se vor 
retrage dintr-un oraş care, în secolul precedent, 
trecuse de patru ori de la Germania la Franţa şi 
invers. Generând un conflict între +, 
obligaţiile sale nationale şi cele fată de Aliati, de 
Gaulle l- a instruit pe de Lattre să refuze ordinele lui 
Eisenhower. Totodată, el a facut apel la Roosevelt, la 
Churchill şi la Eisenhower însuşi să se răzgândească, 
anunțând ca se va deplasa personal la cartierul 
general al Aliaților pentru a- şi sustine punctul de 
vedere. 

Pe 3 ianuarie 1945, când de Gaulle a ajuns la 
cartierul general din Versailles, Churchill era deja 
acolo, căutând să prevină un conflict deschis între 
Aliati în toiul unei ofensive germane. în acest caz, 
norocul a fost generos atât fată de cauza lor, cât şi 
fată de locul lui de Gaulle în istorie. Situaţia militară 
se imbunatatise, Eisenhower se razgandise şi forţele 
franceze au primit permisiunea de a rămâne în 
Strasbourg. Consimtamantul lui Eisenhower a 
preintampinat un eventual scandal pentru de Gaulle, 
provocat de refuzul francezilor de a se supune 
comandantului suprem in toiul unei batalii. Cu toate 
acestea, desi de Gaulle s-a impus, pretul victoriei 
sale a fost disponibilitatea mai redusa a americanilor 
de a-i face pe plac in viitor. 


Etapa finală a războiului din aprilie 1945 a adus cu 
sine o altă afirmare a autonomiei franceze: de Gaulle 
le-a ordonat forţelor sale să ocupe oraşul industrial 
Stuttgart din sud-vestul Germaniei, chiar dacă acesta 
fusese repartizat viitoarei zone de ocupație 
americana si, in scopuri operaţionale, armatei 
americane. Urmând tactica sa obişnuită, de Gaulle 
nu şi-a schimbat ordinele atunci când i s-a semnalat 
discrepanta; si, ca de obicei, iniţiativa lui nu a invitat 
nici la dialog. 

Harry Truman, care îi succedase lui Roosevelt în 
funcţia de preşedinte pe 12 aprilie, nu a fost 
impresionat de explicaţia lui de Gaulle cu privire la 
sfidarea sa — că, de fapt, Franţa ar trebui să 
înlocuiască Marea Britanie ca principal aliat 
european al Americii. Marea Britanie, a susţinut de 
Gaulle, era prea epuizată de război pentru a juca 
acest rol. Truman, insistând asupra delimitării 
convenite a zonelor de ocupaţie, a ameninţat cu o 
reconsiderare totală a angajamentelor existente. 
Singura alternativă a lui de Gaulle a fost să cedeze, 
deşi nu s-a simţit dator să facă acest lucru cu 
eleganţă. 

în tot acest timp, pe plan intern dominau 
privatiunile. „Ne lipsea hrana pentru satisfacerea 
celor mai stricte nevoi ale existenţei”, avea să scrie 
de Gaulle despre perioada de după eliberare în 
memoriile sale de război.” Oamenii aveau o limită de 
1 200 de calorii pe zi. Piaţa neagră le oferea unele 
soluţii celor cu mijloace, dar lipsurile se făceau 
simţite aproape peste tot: 


Dat fiind că nu existau lână, bumbac şi aproape 
deloc piele, mulţi cetăţeni purtau haine uzate şi 
saboti. Nu era căldură în oraşe, deoarece 
cantitatea mica de carbune extrasă era rezervată 
armatelor, câilor ferate, centralelor 


electrice, industriilor de bază şi spitalelor [...] 


Acasă, la serviciu, în birouri şi în şcoli, toată lumea 
tremura de frig [...] Aveau să treacă ani până să 
revenim la nivelul de trai de dinainte de război.” 


Francezii trăiau într-o stare de sărăcie spirituală şi 
materială. Comunismul se prezenta ca expresie a 
solidarităţii cu cei asupriti si ca receptacul al 
prestigiului datorită reprezentării sale uriaşe în 
rândurile Rezistenței — precum şi datorită victoriilor 
lui Stalin pe frontul de est. Prin urmare, de Gaulle a 
identificat ca „sarcină imediată” a guvernului, 
potrivit spuselor lui, efectuarea „unor reforme prin 
care să regrupeze loialitatile, sa obţină sprijinul 
muncitorilor şi să asigure redresarea economică” - 
toate fiind scopuri benefice în sine şi toate având 
efectul secundar de a împiedica Partidul Comunist să 
preia controlul Frantei/? 

Reforme care în vremuri mai liniştite ar fi necesitat 
decenii au fost anunţate în câteva săptămâni. 
Guvernul provizoriu a stabilit o alocaţie familială 
pentru a sprijini creşterea copiilor şi pentru a 
reimpulsiona natalitatea în Franţa. Femeile au putut 
să-şi exercite dreptul de vot pentru prima dată, 
împlinind convingerea de lungă durată a lui de 
Gaulle că o societate modernă necesită drept de vot 
universal. Protecţia socială a cunoscut o extindere 
spectaculoasă. „Astfel a dispărut teama, la fel de 
veche ca rasa umană, cà boala, accidentul, 
batranetea sau şomajul vor avea un impact zdrobitor 
asupra muncitorilor”, scria de Gaulle.” Pe timp de 
război, planificarea economică nu s-a domolit, ci s-a 
reinventat ca politică economică dirijistà. Air France, 
Renault, cărbunele, gazul şi electricitatea - toate au 
fost naționalizate. (Comisia Superioară pentru 
Energie Atomica şi Scoala Naţională de 
Administraţie, doi piloni ai Franţei postbelice, au fost 
înfiinţate în a doua jumătate a anului 1945. 


De Gaulle a demonstrat că schimbarile 
revolu 
tionar 
e ; 


nu necesită o revoluţie. S-a poziţionat între comunişti 
şi liberali, adepţi ai pieţei libere, chiriaşi şi 
proprietari, amintind de echilibrul pe care legiuitorul 
atenian Solon l- a manifestat în raport cu bogății si 
săracii din societatea sa: ,,Dinaintea amândurora mi- 
am ţinut scutul puterii, / Si nu am lăsat nici o parte 


să se atingă de dreptul celeilalte”.'! 

Chiar dacă era puternic, scutul lui de Gaulle 
ameninţa să cedeze sub presiunile politice interne. 
Instituţiile politice ale Franţei postbelice erau încă în 
stadiu embrionar; de Gaulle nu se putea baza pe vreo 
structură care să susţină ceea ce el a numit mai 
târziu „o anumită viziune despre Franţa”. Pentru a 
limita schismele violente care impartisera mult timp 
Franţa între catolici si laici,  monarhişti si 
republicani, socialişti şi conservatori, era absolut 
necesară o autoritate centrală legitimă. 

De Gaulle nu era adeptul unei dictaturi: autoritatea 
centrală putea fi testată prin exprimarea periodică a 
voinţei populare. Mai degrabă, el şi-a imaginat un 
executiv puternic sub un sistem republican, cu un 
organ legislativ bicameral şi o justiţie independentă: 


ca statul sa fie, asa cum trebuie să fie, 
instrumentul unității franceze, al intereselor 
superioare ale ţării, al continuității în politica 
naţională, am considerat necesar ca guvernul să fie 
legitimat nu de parlament, cu alte cuvinte, de 
partide, ci, mai presus de acestea, de un lider 
direct mandatat de naţiune în ansamblu şi 
împuternicit să aleagă, să decidă şi să acţioneze.” 


Pe 21 octombrie 1945, votantii francezi au ales 
Adunarea Constituantă, un organ legislativ 
provizoriu, însărcinat cu elaborarea unei noi 
constituţii. Trei , săptămâni mai târziu, aceasta l-a 
confirmat pe de Gaulle ca şef al guvernului printr-un 


vot aproape unanim, ceea ce, după cum a remarcat 
ironic în memoriile sale, a fost mai mult o 
recunoaştere a serviciilor din trecut decât o 
înţelegere a viziunii sale pentru viitor. De îndată ce 
guvernul a început să funcţioneze, au reapărut 
dilemele istorice ale celei de-a Treia Republici. S-au 
manifestat chiar de la formarea guvernului pe 21 
noiembrie, care, conform constituției, trebuia 
aprobat de parlament. Fiind cel mai mare partid din 
Adunarea Constituantă, comuniştii au solicitat 
principalele trei portofolii din cabinet: afaceri 
externe, apărare şi afaceri interne. Deşi de Gaulle a 
refuzat să accepte această solicitare, s-a simţit 
obligat să le acorde comuniştilor ministere interne 
importante, ca Ministerul Economiei şi al Muncii. 

în câteva săptămâni, de Gaulle şi-a dat seama că 
pierde lupta privind modelarea noii constituţii. Un 
lider politic convenţional ar fi acceptat o astfel de 
dezamăgire ca pret al păstrării puterii, dar de Gaulle 
nu era pregătit să renunţe la convingerea sa în 
favoarea a ceea ce alţii considerau a fi practic. De-a 
lungul parcursului sau sinuos din timpul războiului, 
el demonstrase că improbabilul poate fi transformat 
în realitate; dacă nu reuşea să realizeze reînnoirea 
morală a societăţii sale, avea să renunţe la ceea ce 
majoritatea liderilor politici ar considera drept 
împlinire şi la ceea ce se chinuise să realizeze cu 
multe suferinţe. 

Pe 19 noiembrie, el l-a întrebat pe ambasadorul 
canadian dacă ţara acestuia l-ar găzdui în cazul în 
care îşi va da demisia. într-un discurs de pe 1 
ianuarie 1946, ţinut în faţa Adunării, pentru 
susţinerea bugetului sau de apărare, el a sugerat ca 
ar putea fi ultima oară cand va vorbi „în acest 
hemiciclu”.'* Cinci zile mai târziu, a plecat in 
vacanţă, iar la întoarcere, pe 14 ianuarie, i-a 
mărturisit ministrului de interne, Jules Moch: 


Nu simt că sunt făcut pentru acest gen de luptă. 
Nu vreau să fiu atacat, criticat, contestat în fiecare 
zi de oameni a căror singură reuşită este aceea de 
a fi fost aleşi într-un mic colt al Franței.” 


Pe 20 ianuarie, o duminică, la optsprezece luni 
după întoarcerea sa triumfală în Parisul eliberat, de 
Gaulle a convocat o reuniune specială a cabinetului. 
Acolo, el a citit o scurtă declaraţie în care a subliniat 
disprețul sau fata de ,,regimul exclusiv al partidelor” 
şi decizia sa „irevocabilă” de a demisiona, fara a 
oferi nici o indicație cu privire la planurile de viitor.”® 
După ce le-a strâns mâna colegilor săi, s-a urcat în 
maşină si a plecat. Uluiti, miniştrii sai s-au trezit cu o 
misiune pe care nimeni nu şi- ar fi putut-o imagina 
când au intrat în sală: alegerea unui succesor al unei 
personalităţi de-acum mitice. Ei l-au ales pe Felix 
Gouin de la Partidul Socialist, care avea să rămână în 
funcţie timp de cinci luni. 

Pe istorici i-a nedumerit momentul demisiei lui de 
Gaulle. Evident, el nu era de acord cu procedurile 
celei de-a Treia Republici, în vigoare până când 
Adunarea Constituantă avea să finalizeze elaborarea 
constituţiei, care însă mergea într-o direcţie nedorită 
de el. Dar atacarea instituţiilor pe care le conducea 
ca şef al guvernului ar fi putut părea să demonstreze 
fie impotenta politică, fie, eventual, o invitaţie la o 
lovitură de stat bonapartistă. Totuşi, paradoxal, dacă 
intenţiona să realizeze viziunea căreia îi fusese pe 
deplin credincios în ciuda adversitatilor şi indoielilor 
— şi anume, asumarea puterii pentru a infuza 
guvernul republican cu o largă legitimitate — trebuia 
să demisioneze înainte ca Adunarea să finalizeze 
constituţia şi nu în semn de protest faţă de o 
constituţie existentă. 

Dar e posibil ca acest maestru al momentului 
potrivit să fi calculat greşit intervalul de timp de care 
a avut nevoie conducerea politică pentru a 


recunoaşte că de Gaulle era indispensabil şi a-şi 
remedia metodele. 


Desertul 


Demisia bruscă a lui de Gaulle, la fel ca zborul la 
Londra cu cinci ani şi jumătate în urmă, a afirmat 
disponibilitatea sa de a rupe relaţiile cu Franţa 
oficială atunci când convingerile sale nu mai 
corespundeau direcţiei urmate de aceasta. Făcând 
acest lucru, el a ales să „se retragă din evenimente 


"79 Dar, daca 


înainte ca ele să se retragă de mine 
stabilirea sa la Londra l-a adus în centrul 
evenimentelor istorice mondiale şi l-a însărcinat cu 
misiunea epică de a susţine Franţa în exil, acum el s- 
a trezit învăluit în singurătate provincială, exilat în 
propria tară. 

Gestul a fost în concordanţă cu imaginea atent 
cultivată a lui de Gaulle ca om al destinului, care se 
tinea departe de  obişnuitele jocuri politice, 
neinteresat de putere de dragul puterii. Familia de 
Gaulle s-a stabilit în „la Boisserie”, o casă ţărănească 
de la începutul secolului al XIX-lea, aflată în satul 
Colombey-les-Deux-Eglises, la aproximativ 225 de 
kilometri est de Paris. Cancelarul german Konrad 
Adenauer a descris-o mai târziu drept „o casă foarte 
simplă, care are doar câteva camere bine mobilate la 
parter, dar care altfel... este foarte primitivă”%. 
lernile erau cenusii şi aspre, pentru cà nu exista 
încălzire centrală. „Acesta nu este un loc vesel”, i-a 
spus de Gaulle unui vizitator. „Nimeni nu vine aici ca 
să se distreze.” ®t 

în memoriile de război pe care le-a scris în timpul 
exilului autoimpus, el a descris cum şi-a găsit liniştea 
în existenta sa austeră: 


Această zonă din Champagne este impregnată de 
calm - orizonturi largi şi triste; păduri şi pajisti 


melancolice; friza bătrânilor munţi resemnati; sate 
liniştite, nepretentioase, unde nimic nu şi-a 
schimbat spiritul sau locul de mii de ani. Toate 
acestea se vad din satul meu... De pe o movilă din 
grădină, privesc în jos spre adâncurile sălbatice 
unde pădurea învăluie pământul arat la fel ca 
marea ce loveşte un promontoriu. Privesc cum 
noaptea acoperă peisajul. Apoi, privind în sus la 
stele, mà  cufund în  insignifianta lucrurilor 
pământeşti.“ 


în această perioadă, de Gaulle a avut o singură 
intervenţie publică cu semnificaţie pe termen lung: 
pe 16 iunie 1946, el a susţinut un discurs la Bayeux 
în care şi-a prezentat viziunea privind instituţiile 
politice ale Franţei. De Gaulle vizitase pentru prima 
dată oraşul normand înainte cu doi ani şi două zile, 
când poziţiile ofensive ale Aliaților erau încă slabe la 
o săptămână după invazie. La şase luni de la demisie, 
el şi-a amintit importanţa instalării unui prefect 
acolo: „Aici, pe pământul strămoşilor, a reapărut 
statul”. Totuşi, munca de reconciliere a instituţiilor 
Franţei cu misiunea sa istorică era incompletă. 
Constituţia pentru ceea ce avea să devină a Patra 
Republică era în curs de redactare la acea vreme, iar 
de Gaulle era în continuare convins că textul 
elaborat de Adunarea Constituantă va fi o fundatura. 

De Gaulle a diagnosticat beteşugul Franţei cu 
sinceritatea-i caracteristică. „Pe parcursul a numai 
două generaţii, Franţa a fost invadată de şapte ori şi 
a trecut prin treisprezece regimuri.” Aceste 
„tulburări numeroase din viaţa noastră publica” 
intensificaseră „vechea predispozitie galică a Franţei 
pentru diviziuni şi certuri”, care au atras în cele din 
urmă „nemulţumirea cetăţenilor fata de institutii".?* 
Era nevoie de o preşedinţie puternică, „situată mai 
presus de partide”, care să reprezinte „valorile 
continuității”, asa cum făcuse de Gaulle însuşi ca 


lider al Francezilor Liberi.®° 

Asemenea lui Montesquieu, de Gaulle sustinea si 
separarea stricta a puterilor. Era foarte important ca 
preşedintele să nu fie la cheremul puterii legislative, 
pentru că acest lucru ar avea drept rezultat „o 
confuzie de prerogative, în care guvernul nu ar fi în 
curând decât un ansamblu de delegaţii”; în care 
interesul naţional nu şi-ar mai găsi nici un susţinător; 
şi în care orice ministru din cabinet ar fi redus la un 
simplu „reprezentant de partid”. Un organ 
legislativ bicameral le oferea alegătorilor o cameră 
superioară indreptatita sa revizuiasca şi să modifice 
legislaţia adoptată de camera inferioară, dar şi să 
propună proiecte de lege Adunării Naţionale. în 
acest fel, constituţia franceză ar valorifica „măreţia 
fertilă a unei naţiuni libere, grupate sub egida unui 
stat puternic”®’. 

Acest al doilea discurs de la Bayeux a prilejuit şi o 
expunere remarcabilă a viziunii lui de Gaulle despre 
democraţie, un subiect pe care l-a abordat rar. Spre 
deosebire de omologii sai americani, de Gaulle a 
identificat democraţia mai mult cu cadrul sau 
institutional decât cu o enumerare a libertăţilor 
individuale. Acesta este motivul pentru care, in 
discursul puternic de la Bayeux, el a sustinut 
democratia sub forma unei analize caustice a 
defectelor si a inutilitatii supreme a dictaturii: 


Soarta dictaturii este să exagereze ceea ce 
întreprinde. Pe măsură ce cetăţenii devin iritati de 
constrângerile sale şi nostalgici după libertatea lor 
pierdută, dictatura trebuie, indiferent de cost, să 
poată compensa cu realizări de o măreție 
crescândă. Națiunea devine o maşină căreia 
stăpânul îi impune un regim de accelerare 
necontrolată. Până la urmă, ceva trebuie să 
cedeze. Edificiul grandios se prăbuşeşte în sânge şi 
în nenorocire. Ca urmare, națiunea este distrusă si 


într-o situaţie mult mai rea.. .°° 

în concluzie, guvernul republican era cea mai bună 
baricadă împotriva haosului şi tiraniei. Apelul lui de 
Gaulle de la Bayeux nu a împiedicat proiectul final al 
constituţiei celei de-a Patra Republici, care a 
menţinut supremaţia parlamentară şi executivul cu 
prerogative reduse din Republica precedentă. A fost 
ratificată prin referendum în octombrie 1946. 

Deşi se aştepta ca ţara să îl recheme rapid, de 
Gaulle nu a fost convocat. A înfruntat cu stoicism 
demonstrativ accesele de tristeţe, ajungând uneori la 
stări de spirit apocaliptice. În 1947 a încercat să 
lanseze o mişcare politică naţională, separată de 
partidele tradiţionale; a evocat o exuberantă de 
scurtă durată înainte de a se stinge. 


între timp, situaţia generală de pe plan intern s-a 
stabilizat şi s-a îmbunătăţit. Deşi Franţa a cunoscut 
un ; fit 


lung sir de prim-ministri, izvoarele vitalitatii au 
reapărut. Cu ajutorul Programului european de 
redresare coordonat de SUA (sau Planul Marshall), 
economia a început să-şi revină si, în prima parte a 
anilor 1950, forta de munca educata din Franta, 
cunostintele tehnice si integrarea intr-un sistem de 
comert deschis sponsorizat de SUA au contribuit la 
atingerea unui nivel istoric de prosperitate. 

A Patra Republica s-a prăbuşit în 1958 nu atât din 
cauza provocărilor interne, cat din cauza 
incapacității sale de a stabili o politică privind 
posesiunile coloniale. A irosit prea multe din 
câştigurile politice ale redresării economice pe trei 
crize coloniale: efortul de a păstra - Indochina, 
intervenţia din Suez şi, mai ales, criza din Algeria. 


Eşec în Indochina şi frustrare în Orientul 
Mijlociu 


Indochina a fost prima dintr-o serie de provocări 


postbelice care au pus la încercare revendicarea 
fostelor sfere de influenţă geopolitică ale Franţei de 
câtre a Patra Republică. Cucerită fragmentar de 
Franţa între 1862 şi 1907, colonia se aflase sub 
ocupaţie japoneză şi în administrarea regimului de la 
Vichy după capitularea Franţei în iunie 1940. în 
martie 1945, temându-se de o invazie aliată şi 
banuind că francezii din colonie ar putea organiza o 
revoltă, japonezii şi-au îndepărtat din funcţii 
colaboratorii de odinioară şi au instaurat controlul 
direct. 


f 


Până la capitularea japoneză din august 1945, 
două forte puternice se pregăteau să exploateze 
vidul: insurgenta comunistă a mişcării Viet Minh 
condusă de Ho Şi Min, care s-a opus atât francezilor, 
cât şi japonezilor în timpul războiului; şi o campanie 
militară aliată de preluare a coloniei — implicând 
trupe chineze, britanice şi indiene, precum şi un corp 
expediționar francez, sub comanda generalului 
Leclerc. 

La începutul anului 1946, forţele franceze păreau 
să-şi fi reafirmat în mare măsură controlul asupra 
Indochinei. Dar eforturile intense ale Franţei au dus 
doar la un scurt interval de calm. în noaptea de 19 
decembrie 1946, Viet Minh a provocat explozii 
spectaculoase la Hanoi, semnalând începutul unui alt 
război lung şi sângeros. 


În 1954, dominaţia colonială în Vietnam nu mai 
putea fi menţinută. Laos şi Gambodgia îsi câştigaseră 

independenţa faţă de Franţa cu un an înainte. 
Administraţia Eisenhower, care încheiase Războiul 
din Coreea, nu era dispusă să sprijine militar Franţa 
în Vietnam. Strategia prin care generalul Henri 
Navarre a încercat să-l ademenească pe generalul Vo 
Nguyen Giâp al Viet Minh într-o luptă deschisă prin 
concentrarea forţelor în valea ca un cazan Dien Bien 


Phu se soldase cu un dezastru. Pe parcursul a opt 
săptămâni, forţele nord- vietnameze susţinute de 
chinezi i-au prins în capcană pe francezi şi, la 
începutul lunii mai, au determinat capitularea 
acestora. 

Premierul celei de-a Patra Republici, pentru care 
de Gaulle avea să-şi exprime ulterior respectul, a 
încheiat rapid negocierile de la Geneva cu privire la 
viitorul Vietnamului. Conform acordului, Franţa 
urma să abandoneze colonia, care avea să fie 
împărţită de-a lungul paralelei 17 între nordul 
comunist şi sudul anticomunist. 

De Gaulle, care nu era în funcţie în timpul acelei 
drame, nu a uitat niciodată lecţia. întâlnindu-se cu 
preşedintele Kennedy în mai 1961, el l-a avertizat pe 
tânărul preşedinte american să nu se implice în 
regiune. După cum este consemnat într-o notă 
oficială, 


preşedintele de Gaulle a amintit de războiul purtat 
de Franța în Indochina. El şi-a exprimat 
sentimentul că un nou război nu ar putea duce 
nicăieri, chiar dacă ar fi purtat de SUA. Dacă SUA 
consideră că securitatea sau onoarea le-ar obliga 
să intervină, francezii nu s-ar opune unei astfel de 
intervenţii, dar nu ar participa la aceasta, desigur 
cu excepţia cazului în care ar duce la un război 
mondial, caz în care Franţa ar fi întotdeauna de 
partea SUA.?? 


Al doilea soc postbelic incasat de Franta a fost 
rezultatul unei operatiuni militare franco-britanice 
de restabilire a pozitiei Occidentului in Orientul 
Mijlociu prin invadarea regiunii Canalului Suez în 
1956, în alianţă cu Israelul, care îşi urmărea 
propriile obiective naţionale. 

în 1954, Gamal Abdel Nasser preluase controlul 
Egiptului, îndepărtându-l de la putere pe generalul 
Muhammad Naguib, care înlocuise monarhia cu doi 


ani înainte. Nasser a creat un regim naţionalist, care 
s-a îndreptat tot mai mult către sprijinul economic 
sovietic şi 


A. 
s-a înarmat cu arme sovietice. În iulie 1956, el a 
nationalizat Canalul Suez, care era o proprietate 
franceză si britanică. Astfel, Marea Britanie s-a 
confruntat cu sfârşitul dominaţiei sale în regiune, iar 
Franţa, cu perspectiva ca Nasser, care prinsese 
curaj, să-şi sporească sprijinul pentru nationalistii 
insurgenți din posesiunile nord-africane franceze, în 
special din Algeria. 

în octombrie 1956, coordonându-se pe ascuns, 
forţele britanice şi franceze au iniţiat operaţiunea de 
ocupare a canalului, la câteva zile după ce forţele 
israeliene au invadat Peninsula Sinai. Administraţia 
Eisenhower, considerând Războiul Rece o competiţie 
ideologică pentru loialitatea ţărilor în curs de 
dezvoltare, a fost cuprinsă de teama că Uniunea 
Sovietică se va folosi de ocazie pentru a coopta 
Orientul Mijlociu. Acesta este motivul pentru care, 
pe 30 octombrie, la douăzeci şi patru de ore după 
atacul iniţial al Israelului, Statele Unite au prezentat 
o rezoluţie în Consiliul de Securitate prin care 
forţelor armate israeliene li se ordona „să se retragă 
imediat [..] în spatele liniilor stabilite prin 
armistițiu”. Când această rezoluţie a fost respinsă de 
Marea Britanie si de Franţa, Eisenhower a pus 
chestiunea pe masa Adunării Generale. Pe 2 
noiembrie, Adunarea Generală a cerut încetarea 
ostilităţilor printr-un vot copleşitor de şaizeci şi patru 
la cinci. într-o sesiune care a avut loc în noaptea 
dinspre 3 spre 4 noiembrie, Adunarea Generală a 
adoptat o rezoluţie mai puternică şi a început să 
discute despre o forţă de menţinere a păcii a 
Naţiunilor Unite pentru zona canalului. Pe 6 
noiembrie, un atac asupra lirei sterline a câpătat 
proporţii alarmante. Contrar practicii anterioare, 


America a stat pe margine şi a refuzat să intervină şi 
să calmeze piaţa.” Aceste măsuri au convins Marea 
Britanie şi Franţa să anuleze operaţiunea. 


Dezavuarea de câtre Washington a acţiunii anglo- 
franceze de la Suez a dezvăluit limitele NATO ca 


alianţă militară interguvernamentalà — şi ale 
angajamentelor Americii fata de aliaţii sài. Londra şi 
Paris au învătat lecţii - i > R 


diferite din eşecul lor. Marea Britanie, şocată de 
declinul rolului sau istoric şi pedepsită de schisma cu 
Washingtonul, s-a străduit să restabilească relația 
specială cu America. Avea să revină la temperarea 
elementelor politicilor istorice în schimbul sporirii 
influenței sale asupra procesului decizional din SUA. 
în schimb Franța, cu mult mai puține perspective de 
a obţine acest tip de influenţă asupra alegerilor 
americane, s-a lăsat cuprinsă de frustrare — creând 
o ruptură de percepţie în cadrul Alianţei Atlantice, 
care avea să îşi atingă deplinătatea după întoarcerea 
lui de Gaulle. 

însă, înainte ca acest lucru să se întâmple, 
instabilitatile cronice ale celei de-a Patra Republici s- 
au contopit cu criza coloniilor franceze din Africa de 
Nord. 


Algeria şi revenirea lui de Gaulle 


Cucerită de Franţa în 1830, Algeria deţinea un statut 
special printre teritoriile franceze de peste mări. în 
deceniile de după anexare, valuri de colonişti 
francezi şi sud-europeni s-au stabilit în zonele sale de 
coastă. Până în anii 1950, aceştia numărau 
aproximativ un milion, majoritatea francezi, şi erau 
cunoscuţi drept pieds-noirs—. 

După cum am văzut, litoralul nord-african a jucat 
un rol esenţial in strategia militară a Aliaților în 
timpul celui de-al Doilea Război Mondial; Algeria, în 
special, a impulsionat strategia personală a lui de 


Gaulle pentru atingerea puterii. Spre deosebire de 
Tunisia, Maroc sau coloniile franceze din Africa 
subsahariană, litoralul algerian fusese considerat, 
din punct de vedere constituţional, o componentă 
integrantă a Franţei metropolitane, cu un statut 
comparabil cu al Corsicii. Era într-o asemenea 
măsură parte a Franţei încât, prin 1954, prim- 
ministrul Mendes-France planuia sa mute acolo 
fabricile franceze de armament, în afara razei 
sovieticilor. 

Imaginea Algeriei ca un fel de sanctuar nu avea să 
dureze. în noiembrie, teritoriul a fost cuprins de un 
val de atacuri de gherilă, organizate de Frontul de 
Eliberare Naţională (FLN), care solicita un stat 
independent, „suveran, democratic şi social, în 
cadrul principiilor islamice””!. în replică la această 
provocare, Mendes- France a declarat: „Niciodată 
nici un guvern francez nu va renunţa la principiul că 


Algeria este Franţa”. 


Deşi guvernatorul francez, 
Jacques Soustelle, printre alţii, credea că iniţiativele 
de dezvoltare economică ar putea înăbuşi în faşă 
insurgenta, convingerile s-au intensificat în lunile 
următoare. 

Iniţial, CIA a prezis că se va ajunge la un „acord cu 
privire la Algeria” în decurs de un an.” După câteva 
luni, analiştii CIA şi-au inversat punctul de vedere şi 
au susţinut că umilinţa suportată de Franţa la Dien 
Bien Phu şi indisponibilitatea acesteia de „a se 
confrunta cu realităţile” — niciodată definite — 
contribuiau la + 
alimentarea conflictului din Algeria. Chiar si 
guvernele franceze de stanga s-au trezit blocate intr- 
un ciclu de escaladare militara. Francois Mitterrand, 
viitorul purtator de stindard al Partidului Socialist si 
presedinte al Frantei, care era pe atunci ministru de 
interne în cabinetul lui Mendes-France, s-a facut 
ecoul multor voci de stânga când a reiterat afirmaţia 


premierului: „Algeria este Franţa”. Dar a adăugat: 
„singura negociere este rázboiul".?* 

Ceea ce fusese iniţial o poziţie avansată pentru 
proiecția puterii franceze se transforma într-un 
cancer care mânca ţara din interior. Pieds-noirs, 
infuriati de incapacitatea guvernului francez de la 
Paris de a-i proteja, au format grupuri de justitiari, 
care sfidau autorităţile alese. Armata franceză a fost 
cuprinsă de resentimente faţă de clasa politică, dând 
vina pentru impas pe indecizia acesteia. Pe măsură 
ce guvernele s-au prabusit succesiv — şase au căzut 
între atacurile FLN din noiembrie 1954 şi revenirea 
lui de Gaulle în iunie 1958 - opinia publică franceză 
a devenit din ce în ce mai exasperată de această 
criză aparent de nerezolvat. Dat fiind că elemente- 
cheie ale societăţii franceze se revoltau împotriva 
autorităţii statului, ceea ce a început ca o insurecție 
a nationalistilor arabi împotriva colonialismului 
francez risca să evolueze, transformându-se într-un 
razboi civil francez. 

Algeria a fost ultimul act din saga retragerii 
imperiale franceze şi primul act al revenirii lui de 
Gaulle pentru a salva Franţa a doua oară. De la 
Golombey, de Gaulle urmărise paralizia crescândă. în 
primul rând, se aştepta să fie rapid recunoscut ca 
indispensabil. Dar nici un lider de partid nu şi-a 
asumat responsabilitatea de a încuraja, cu atât mai 
puţin de a sprijini, o revizuire a constituţiei 
compatibilă cu lista publică a condiţiilor pentru 
revenirea lui de Gaulle. 

în mai 1958, situaţia internă atinsese punctul critic 
pe care îl stipulase de Gaulle. într-un apel cu tentă 
de lovitură de stat, adresat preşedintelui francez 
Rene Goty, un grup de generali, inclusiv generalul 
Jacques Massu, comandant al diviziei de paraşutişti, 
a solicitat ca de Gaulle să fie numit şef al unui 
guvern de siguranţă naţională. Totodată, Adunarea 


Naţională cauta un premier puternic. A fost 
desemnat Pierre Pflimlin, membru al Partidului 
Creştin Democrat, care s-a dovedit ezitant la început, 
iar apoi incapabil să formeze o majoritate stabilă. 
Algeria continua să fiarbă. 

De Gaulle a manipulat cu măiestrie facțiunile aflate 
în dispută, refuzând să ia partea vreuneia. El s-a 
declarat pregătit pentru mandat abia când toate 
părţile ajunseseră în impas din cauza obiectivelor lor 
incompatibile. Adunarea se temea din ce în ce mai 
mult de o lovitură de stat militară şi conta pe de 
Gaulle să o evite; armata era atrasă de revenirea lui 
de Gaulle, deoarece fostul soldat susţinea ideea unui 
stat puternic, lucru interpretat drept hotărârea 
acestuia de a-i zdrobi pe insurgenții algerieni. Pentru 
a spori teama unui desant al paraşutiştilor la Paris, 
ofiţerii unităţilor algeriene au capturat Corsica fără 
vărsare de sânge, ceea ce a determinat demisia lui 
Pflimlin. 

Fiecare dintre susţinătorii lui de Gaulle l-a înţeles 
greşit într-o oarecare măsură. El a folosit presiunea 
armatei ca instrument, dar nu şi-a propus să preia 
puterea cu ajutorul armelor. Scopul lui nu era, de 
fapt, un nou bonapartism, ci un stat constituţional, 
suficient de puternic pentru a întoarce armata în 
cazărmi. Totodată, de Gaulle urmărea să fie 
rechemat în funcţie într-o manieră constituţională şi 
să desființeze, nu să servească, sistemul politic 
existent. 

De Gaulle nu a avansat nici o solicitare specifică; 
în schimb, a menţinut o ambiguitate abilă, s-a lăsat 
explorat de fiecare facțiune si, fara a-şi limita 
flexibilitatea, i s-a arătat fiecăreia drept cea mai 
bună soluţie pentru cele mai mari temeri ale sale. 
Manevrând lucrurile astfel încât fiecare dintre 
forţele aflate în dispută să ajungă în poziţia de 
suplicant, el a negociat mereu cu un scop. 


De Gaulle înţelegea foarte bine că această 
constelație politica din primăvara anului 1958 ii 
oferea probabil ultimul prilej de a îndeplini ceea ce el 
credea a fi misiunea atribuita Franţei de istorie. Dar 
a avut înţelepciunea să-l joace ca pe un joc de 
WeiGh'i sau Go chinezesc, care începe cu o tablă 
goală, fiecare grup având 180 de piese şi în care 
succesul este obţinut prin răbdare şi printr-o 
înţelegere superioară a situaţiei tactice în evoluţie. 

Dacă şi-ar fi facut cunoscut programul suprem, ar 
fi riscat să înstrăineze toate facțiunile sau sa le 
determine la acţiuni precipitate. însă el a convins 
fiecare grup că promovarea candidaturii sale este 
cea mai bună modalitate de a dejuca planurile 
rivalilor. în cele din urmă, pe 29 mai 1958, 
preşedintele Coty l-a invitat pe de Gaulle să devină 
ultimul prim-ministru al celei de-a Patra Republici, 
transmitandu-i invitaţia prin intermediul secretarului 
administraţiei prezidenţiale. 

în toată această perioadă, de Gaulle a susţinut o 
singură conferinţă de presă, pe 19 mai — aproape de 
sfârşitul crizei — în care s-a descris drept „om care 
nu aparţine nimănui si care aparţine tuturor” si a 
declarat că va reveni la putere doar printr-un act 
excepţional al Adunării Naţionale, care să-l recheme 
în funcţie in vederea introducerii unei noi 
constituţii.” A avut câte ceva de spus tuturor celor 
implicaţi. Armatei i-a spus că rolul ei normal este 
acela de a sluji statul, cu condiţia să existe un stat. 
Celor îngrijoraţi că el ar putea reprezenta o 
ameninţare la adresa democraţiei le-a reamintit că a 

reinstaurat instituţiile democratice în Franţa în 1944. 
„De ce ar trebui să încep, la vârsta de 67 de ani, o 


carieră ca dictator?" "' Şi-a încheiat conferinţa de 


presă declarând: „Am spus ceea ce aveam de spus. 
Acum mă voi întoarce în satul meu şi rămân la 


dispoziţia ţării”. 


Multiplele consultări s-au încheiat la 1 iunie, iar de 
Gaulle s-a prezentat în faţa Adunării Naţionale 
pentru prima dată de la demisia sa din ianuarie 
1946. A citit fara emoție edictul care avea să dizolve 
camera şi să-i dea putere deplină timp de şase luni, 
pentru redactarea unei noi constituţii, care urma să 
fie supusă apoi referendumului. Dezbaterea a durat 
doar şase ore. Votul final a fost 329 la 224 pentru 
investirea lui de Gaulle ca prim-ministru, o 
trambulină temporară câtre preşedinţia sa 
constituţională. 

De două ori in viaţă, de Gaulle şi-a asumat 
conducerea Franţei: prima dată în 1940, pentru a o 
salva de consecinţele catastrofei naţionale; a doua 
oară în 1958, ca singurul mijloc de a evita războiul 
civil. Prima dată, generalul de brigadă cândva 
necunoscut a încheiat patru ani de viziune solitară cu 
eliberarea Parisului. A doua oară, deja o figură 
legendară, a fost rechemat din exilul intern pentru a 
salva guvernul constituţional de sine şi pentru a 
conduce poporul francez câtre un rol mondial 
postimperial, dar dinamic şi independent. în această 
mare misiune, de Gaulle a avut în vedere patru faze: 
restaurarea structurii constituţionale a Frantei, 
astfel încât să creeze un guvern cu autoritate; 
încheierea aventurilor coloniale ale Franţei într-un 
mod care le-a ; 


îndepărtat ca pe un cancer din organismul politic; 
conceperea unei strategii militare şi politice franceze 
care să clarifice indispensabilitatea internaţională a 
Franţei atât în apărare, cât şi în diplomaţie; şi, în 
sfârşit, apărarea acestui concept strategic împotriva 
Aliaților, in special a unei Americi reticente. 


A Cincea Republica 


în procesul prin care a fost răsturnată a Patra 


Republică, de Gaulle a mizat pe trei factori. Pentru a 
„salva ţara şi a menţine Republica”, era esenţială, în 
primul rand, „schimbarea unui sistem politic 
discreditat”; în al doilea rând, armata trebuia repusă 
„pe calea ascultării fără întârziere”; şi, în al treilea 
rând, el trebuia să se plaseze într-un rol principal, ca 
singura persoană care ar putea aduce schimbările 
necesare.% 

Preluându-şi funcţia, de Gaulle trebuia să-şi 
transforme ambiguitatea tactică deliberată într-un 
plan strategic pentru depăşirea tulburărilor 
revoluţionare pe care le mostenise. Criticii interni de 
stânga considerau că disocierea radicală a Franţei de 
Algeria era o sarcină simplă şi lipsită de ambiguitate; 
în realitate, procesele de administrare şi de 
colonizare care duraseră mai bine de un secol, 
precum şi războiul aflat în desfăşurare din 1954 nu 
puteau fi oprite brusc, aşa cum se schimbă canalele 
la televizor. Angajamentul armatei de a menţine 
dominaţia franceză în Algeria îl adusese pe de Gaulle 
în funcţie; acum el acţiona cu siguranţa că revenirea 
armatei la rolul sau de instrument al politicii 
naţionale nu era realizabilă printr-o singură decizie 
spectaculoasă. Avea să necesite un proces care, prin 
reducerea treptată a rolului armatei în ordinea civilă, 
va exclude posibilitatea dominaţiei militare. 

Guvernând prin decret, lui de Gaulle i se 
acordaseră sase luni să elaboreze o nouă constituţie. 
în conformitate cu principiile enunțate în discursul 
său de la Bayeux din 1946, noua constituţie a înlocuit 
supremaţia parlamentară din a Treia si a Patra 
Republică, precum şi tendinţa aferentă câtre 
facţiuni, cu un sistem în mare măsură prezidenţial. în 
a Gincea Republică, controlul asupra apărării şi 
politicii externe urma să-i fie rezervat preşedintelui, 
care era ales pentru un mandat de şapte ani prin vot 
indirect, prin intermediul unor electori (s-a trecut la 


alegeri directe în 1962). Pentru a supraveghea 
funcţionarea guvernului, preşedintele urma să 
numească un prim-ministru care sā reprezinte 
majoritatea din Adunarea Naţională aleasă prin vot 
popular. însă, pentru a preveni un impas între 
puterea executivă şi cea legislativă, preşedintele 
avea şi dreptul de a dizolva Adunarea şi de a convoca 
alegeri parlamentare. 

în chestiuni de importanţă naţională supremă, 
preşedintele putea recurge la  referendumuri 
populare — o metodă pe care de Gaulle, spre 
deosebire de succesorii săi, a folosit-o bucuros. în 
octombrie 1962, el a condus campania pentru 
referendum care a permis alegerea preşedintelui 
prin vot direct. Deşi a scos Franţa din Algeria, el a 
organizat două referendumuri pentru a demonstra că 
majoritatea ţării îi susţinea programul. 

Probabil că la începutul preşedinţiei, de Gaulle nu 
a avut un sentiment precis al scopului său final în 
Algeria, deşi era hotărât să pună capăt unui război 
care împiedica Franţa să-şi îndeplinească misiunile 
internaţionale şi interne. Revenit în funcţie, a 
urmărit mai multe strategii simultane, fiecare 
compatibilă cu aceste două deziderate care il 
ajutaseră să obţină funcţia, toate fără a se angaja la 
un rezultat anume. 

Ambiguitatea abilă a lui de Gaulle a funcţionat la 
maximum în timpul vizitei sale în Algeria în iunie 
1958, la scurt timp după ce a devenit şef al 
guvernului. Adresându-se unei mulţimi fascinate de 
pieds-noirs, care îl considerau salvatorul lor, de 
Gaulle a declarat: ,/e vous ai compris" („V-am 
înţeles”). Fraza a încurajat credinţa celor al căror 
devotament faţă de Algeria franceză contribuise la 
plasarea sa în funcţie, dar nu i-a limitat cu nimic 
opțiunile. Cuvintele alese de el i-au salvat şi viata: un 
presupus asasin era la faţa locului într-o clădire din 


apropiere în timp ce vorbea de Gaulle, dar şi-a lăsat 
pusca jos când a auzit cuvintele acestuia." 

Ga primă mişcare, de Gaulle i-a ordonat 
generalului Maurice Ghalle, comandantul militar, să 
lanseze o ofensivă totală pentru a elimina rebelii din 
mediul rural. Scopul era cristalizarea celor două 
opţiuni ale sale: integrarea Algeriei în Franţa prin 
victorie militară sau, dacă aceasta eşua, 
discreditarea poziţiei armatei împotriva unui acord 
politic. 

Totodată, de Gaulle a combinat forţa armată cu o 
reformă internă radicală. Planul Constantine, numit 
astfel după oraşul din estul Algeriei în care a fost 
anunţat, în octombrie 1958, a marcat un efort 
umanitar si economic ambițios, de industrializare şi 
de modernizare a Algeriei. Astfel, de Gaulle dejuca 
simultan manevrele celor de stânga si ale Algérie 
francaise. 

in implementarea directiei sale strategice, de 
Gaulle a apelat la procedura referendumului, de data 
aceasta asociind stralucit ratificarea noii constitutii 
cu un nou aranjament pentru posesiunile coloniale 
ale Franţei. Atât metropola, cât şi coloniile au fost 
invitate să se exprime, prin vot universal, asupra 
noului cadru constituţional. Propunând conceptul de 
„Comunitate Franceză”, de Gaulle a reuşit să 
depăşească o dezbatere constituţională spinoasă 
între doi lideri ai Africii coloniale franceze: Leopold 
Sedar Senghor (ulterior preşedinte al Senegalului), 
care favoriza o soluţie federală în care africanii să 
devină cetăţeni cu drepturi depline ai Franţei, iar 
coloniile ar fuziona în două grupări regionale, şi 
Félix Houphouét-Boigny (fost ministru al sănătăţii în 
Franţa şi, ulterior, preşedinte al Coastei de Fildeş), 
care prefera o confederație mai relaxată. 

Fiecare colonie avea de ales: să aprobe constituţia 
şi să se alăture Comunităţii Franceze sau să i se 


acorde imediat independenţa. Toti, cu excepţia 
Guineei, condusă de Sekou Toure, au ales să rămână 
în Comunitatea Franceză - o instituţie cu funcţii vagi 
de securitate. Dar în Africa sufla vântul 
independenţei politice, iar Comunitatea a rezistat 
doar doi ani. în 1960, „Anul Africii”, paisprezece 
state francofone şi-au câştigat independenţa, 
evitând, astfel, în mare parte, războaiele de eliberare 
naţională. Cele două excepţii au fost Camerunul, 
unde o luptă sângeroasă între insurgenții nationalisti 
şi armata franceză a durat nouă ani, şi Algeria, care 
şi-a păstrat un statut intermediar compatibil cu un 
rezultat militar sau cu unul diplomatic. 

Pentru a asigura sprijinul african în favoarea 
Comunităţii, de Gaulle a întreprins o campanie 
transcontinental de cinci zile în august 1958, în 
timpul căreia a vorbit pe un ton neobişnuit de exaltat 
despre noua misiune a Franţei. în capitala 
Madagascarului, arătând către palatul străvechi din 
apropiere, el a declarat: „Mâine veţi fi din nou Stat, 
aşa cum erati atunci când palatul regilor voştri era 
locuit!"!?! în Memorii ale speranței, el consemnează 
primirea de la Brazzaville, capitala statului Congo: 
pe „străzile pline de steaguri din centrul oraşului” 
sau „în suburbiile fierbinţi din Bas- Congo şi 
Potopoto", mulțimile ,delirau de entuziasm” pentru 
referendum.'” 

intr-o nota din mai 1969, adresata presedintelui 
Richard Nixon, am descris semnificatia 
referendumului constitutional extraordinar al lui de 
Gaulle: 

Era [in el] mai mult decât simpatie pentru 
nationalistii africani sau o înclinaţie vicleană în 
favoarea valului anticolonial. Politica africană a lui 
de Gaulle a reflectat conceptul său de grandoare, 
dar şi recunoştinţă. Memoriile sale arată clar o 


obsesie pentru misiunea civilizatoare a Franţei şi a 
nuantat independența coloniilor cu legături 
politice, economice şi personale care au făcut ca 
influența şi cultura franceză să domine în 
continuare. La rândul lor, africanii vorbitori de 
francezā au ajuns sā se bazeze pe sprijinul sāu 
special. Rezultatul a fost ca de Gaulle a făcut din 
Franţa o mare putere în Africa.” 
Finalul conflictului algerian 


După ce a definitivat cadrul constituțional, de Gaulle 
şi-a călăuzit politica privind Algeria câtre punctul 
final. Gel care a văzut clar situaţia dificilă a Franţei a 
fost Mao Zedong, care i-a prezis liderului FLN, 
Ferhat Abbas, că Franţa nu va fi capabilă să-şi 
menţină angajamentul militar in conflict dacă 
rămânea la aceeaşi intensitate. 


f 

„Veţi vedea cà se confruntă cu multe dificultăți. 
Franţa trebuie să susţină o armată de 800 000 de 
oameni şi să ; j 
cheltuiască trei miliarde de franci pe zi. Dacă acest 
lucru continua mult timp, se vor prábusi."!?* 

De Gaulle nu a consemnat momentul exact în care 
a 


ajuns la aceeaşi concluzie. Dar nu era un lucru 
neobisnui 


pentru el. În ciuda modului spectaculos de a 
proclama telurile supreme, el le-a prezentat, în 
general, într-o manieră menită să ascundă natura 
procesului. 

Câteva exemple ilustrează acest aspect al 
conduitei sale, unul dintre ele fiindu-mi relatat de 
Paul Stehlin, pe atunci sef al Forţelor Aeriene 
Franceze. La o reuniune în care se discuta strategia 
naţională a Franţei, de Gaulle le-a solicitat 
participanţilor să-şi spună părerile despre politica sa 
privind NATO. La scurt timp după aceea, Stehlin, 
care tăcuse, a fost invitat în biroul lui de Gaulle. 
„lăcerea ta a fost o expresie a dezacordului?" 
Stehlin a precizat apoi motivele dezacordului, la care 


de Gaulle a răspuns criptic: „Şi de unde ştii cà nu 
călătoresc spre aceeaşi destinaţie, dar urmând 
propriul meu traseu?"!9» 

Un al doilea exemplu al stilului decizional distant 

al lui de Gaulle a apărut în decembrie 1958, în timpul 
elaborării programului sau de reformă fiscală 
internă. Planul propus, opera unui înalt funcţionar 
public şi economist pe nume Jacques Rueff, s-a 
dovedit extrem de controversat. Pe când îl analiza, 
de Gaulle l-a chemat în biroul său pe Roger Goetze, 
un consilier financiar, şi a remarcat că, atunci când 
evaluează perspectivele unei propuneri, indiferent 
cât de bine gândită, ar fi înţelept ca un decident să 
rezerve o treime ca element de îndoială. 
„Tu eşti expertul”, a spus de Gaulle, „îmi vei spune 
mâine dimineaţă dacă tu crezi că planul are şanse de 
succes în proporţie de două treimi. Dacă da, îl voi 
adopta.”'°° A doua zi dimineaţă, Goetze şi-a afirmat 
încrederea în planul lui Rueff, iar de Gaulle l-a 
acceptat. Proclamat prin edict şi prezentat publicului 
francez într- un discurs la radio, planul a constituit 
baza economică a preşedinţiei lui de Gaulle, care a 
început oficial pe 8 ianuarie 1959. 

Pe 16 septembrie 1959, într-o alocutiune televizată 
adresată publicului din Franţa, de Gaulle a cristalizat 
farà ocolişuri opţiunile privind Algeria. A propus trei 
variante, fără a se angaja definitiv în vreo direcţie. 
După cum scrie biograful sau, Julian Jackson: 


Prima era independența sau  „secesiunea” 
(scission), asa cum a numit-o de Gaulle [...] Oa 
doua opţiune a fost descrisă de el prin neologismul 
„francizare”, modul lui de a descrie ceea ce 
susţinătorii variantei Algérie francaise numeau 
„integrare” [...] A treia opţiune era „guvernarea 
Algeriei de către algerieni, cu ajutorul Franţei şi în 
strânsă uniune cu aceasta”, cu un sistem federal în 
interiorul - Algeriei, în care diferitele comunităţi ar 


coabita pasnic.!?" 


De Gaulle favoriza cea de-a treia optiune, pe care o 
numea ,asociere", dar în particular reflecta că era 
probabil prea tárziu pentru a o evita pe prima, 
ruptura totală a Algeriei de Franţa.!'% Prima si a treia 
opțiune implicau un element substantial de 
autodeterminare pentru populaţia majoritar 
musulmană a ţării, iar a doua prevedea contopirea 
treptată a francezilor şi a algerienilor într-un singur 
popor. 

Patru luni mai târziu, în ianuarie 1960, dat fiind că 
situaţia militară încă nu se imbunatatise substantial, 
activiştii pied-noir nelinistiti de opţiunile lui de 
Gaulle au început să construiască baricade in Alger. 
Gând a apărut această ştire, mă aflam la Paris, după 
ce îmi petrecusem prima parte a zilei cu un grup de 
ofiţeri militari francezi care ma invitasera să discut 
despre cartea mea Arme nucleare şi politică externă. 
Lucru de înţeles, impactul baricadelor era mai 
important decât preocuparea privind strategia 
nucleară. Câţiva dintre interlocutorii mei (în mare 
parte având grad de colonel sau de general de 
brigadă) isi  învinovăţțeau preşedintele pentru 
simpatia trupelor fata de rebelii pied-noir, 
argumentând că ori de câte ori de Gaulle îşi facea 
apariţia pe scenă, el diviza Franţa şi, prin urmare, 
trebuia îndepărtat. 

în aceeaşi zi, am luat prânzul cu Raymond Aron, 
marele filosof politic francez. într-o cafenea de pe 
malul stâng al Senei, el şi-a exclamat consternarea 
cu privire la baricade: „imi este ruşine că sunt 
francez; ne comportăm ca nişte spanioli, într-o stare 
de revoluţie permanentă”. La aceste cuvinte, un 
client de la o masă din apropiere s-a ridicat, a venit 
la noi, s-a identificat drept ofiţer în rezervă şi a cerut 
scuze în numele armatei franceze. 

Pe 29 ianuarie, multi din Franţa — şi toti 


cunoscutii mei de acolo - se aşteptau la o lovitură de 
stat militară, poate chiar la un  desant al 
paraşutiştilor la Paris. în acea seară, de Gaulle a 
apărut la televizor purtând uniforma sa de război. 
După ce a descris în termeni duri situaţia din Alger, 
el s-a adresat armatei franceze, ordonându-i să 
dărâme baricadele necondiţionat. „Trebuie să fiu 
ascultat de toti soldatii francezi. Nici un soldat nu 
trebuie să se asocieze, în orice moment, fie şi pasiv, 
cu rebeliunea. în final, trebuie restabilită ordinea 
publicá."! A doua zi, baricadele au căzut. A fost o 
demonstraţie extraordinară de leadership carismatic. 

în aprilie 1961, o lovitură de stat eşuată, 
organizată de armată, a marcat ultima revoltă a 
coloniştilor algerieni împotriva a ceea ce de Gaulle a 
considerat a fi misiunea sa istorică: dezangajarea. 
Din nou, el a apărut la televiziune, pentru a denunța 
acţiunea rebelă din Algeria: 


Acum statul este batjocorit, națiunea, sfidată, 
puterea noastră, degradată, prestigiul nostru 
internaţional, diminuat, rolul şi locul nostru în 
Africa, puse în pericol. 

Şi de cine? Vai! Vai! De oameni care aveau ca 
datorie, onoare si raison d'étre— să slujească şi să 
se supuná.!!? 


Puciul a eşuat, dar sentimentele contradictorii nu 
au dispărut. Pe 22 august 1962, de Gaulle şi soţia sa, 
Yvonne, au scápat ca prin minune dintr-un atac 
organizat în suburbia pariziană Petit-Glamart de 
asasini ai Organizaţiei Armate Secrete (OAS), 
înarmaţi cu o mitralieră. (La fel ca în cazul focurilor 
de armă trase de un lunetist în timpul slujbei de la 
catedrala Notre-Dame pe 26 august 1944, de Gaulle 
a refuzat să se ferească.) Alţii nu au fost la fel de 
norocoşi: aproximativ 2 000 de cetăţeni francezi au 
fost ucişi de OAS în atacuri cu bombă şi 


> ? asasinate tintite pe parcursul 
a doi ani.— 

în august 1961 - la trei ani de la preluarea 
mandatului de preşedinte - de Gaulle a început 
procesul de pregătire a poporului francez pentru 
etapa finală. A început să retragă trupe din Algeria 
cu justificarea că acestea erau necesare pentru 
apărarea Europei. în opinia coloniştilor francezi, 
subordonarea securităţii a ceea ce era legal o 
provincie a Franţei în raport cu apărarea europeană 
a fost o lovitură dată imaginii lor de sine şi o 
schimbare revoluţionară a prioritatilor Franţei. Poate 
că publicul francez era epuizat de războaiele 
coloniale, dar coloniştii şi cea mai mare parte a 
armatei au purtat povara sacrificiului şi s-au simtit 
profund inselati. 

Etapa finală a luat forma Acordurilor de la Evian, 
negociate în secret între miniştrii lui de Gaulle şi 
reprezentanţii FLN la începutul anului 1962. 
Documentul de nouăzeci şi trei de pagini a creat un 
stat independent, protejând totodată activele 
strategice franceze de pe teritoriul acestuia, inclusiv 
accesul la baze militare şi tratament preferenţial 
pentru companiile energetice franceze. Dintre cele 
trei opţiuni luate în considerare de de Gaulle 
anterior, aceasta a fost ,,secesiunea simplă”. De 
Gaulle a anuntat un referendum in aprilie pe tema 
pactului in Franta metropolitana. A castigat peste 90 
la sută — un sprijin copleşitor, care a fost 
impulsionat de ostilitatea publicului în legătură cu 
atacurile teroriste organizate de rămăşiţe ale OAS, 
care încercau să deraieze acordul. Votul ulterior din 
Algeria, de pe 1 iulie, a exprimat susţinerea 
Acordurilor de la Evian în proporţie de 99,72%. Două 
zile mai târziu, Franţa a recunoscut noul stat. Cu 
toate acestea, promisiunea privind drepturile asupra 
mineralelor nu s-a materializat, iar Franţa avea să 
efectueze ultimul său test nuclear în deşertul 


algerian patru ani mai târziu, în 1966. 

De Gaulle transformase Algérie francaise dintr-o 
realitate incontestabilă la mijlocul anilor 1950 într- 
un slogan extremist rostit preponderent de pieds- 
noirs cinci ani mai târziu. Dar, la acel moment, 
forţele integrationiste ample, care contribuiseră în 
1958 la propulsarea lui de Gaulle în funcţia de 
preşedinte, deveniseră o mişcare teroristă 
marginală. 800 000 de colonişti francezi au fost 
expulzați din Algeria de noul regim - care a combinat 
aspecte ale islamismului, socialismului Si 
nationalismului arab — sau au fost lásati in voia lor 
la scurt timp după semnarea acordurilor de pace. De 
teama violenţelor, 150 000 dintre cei 200 000 de 
colonişti rămaşi au ales să emigreze până în 1970.11! 
În ce- i priveşte pe musulmanii algerieni care 
rămăseseră loiali Franţei — harkis -, retragerea i-a 
lăsat fără apărare împotriva represaliilor FLN, care îi 
considera trădători. Aproximativ 40 000 au putut să 
fugă în Franţa, dar zeci de mii au rămas în Algeria şi 
au fost masacrati.!'^ 

De Gaulle a considerat cà acţiunea sa era un 
serviciu patriotic pentru cauza restabilirii respectului 
de sine al Frantei si a rolului acesteia in afacerile 
internationale. Dezangajarea din Algeria a 
disponibilizat mai multe resurse pentru dezvoltarea 
economica si modernizarea militara a Frantei. Odata 
angajat in acest proces, el a demonstrat aceeasi 
implacabilitate care il propulsase de cand sosise la 
Londra in 1940. 

De Gaulle nu a reactionat niciodata cand i s-a 
sugerat sa îşi exprime compasiunea pentru coloniştii 
francezi care fugeau din teritoriul pe care il 
considerau patria lor; nici nu există vreo consemnare 
care să indice că a discutat vreodată despre impactul 
pe care politica sa din Algeria l- a avut asupra lui 
însuşi. Deşi uneori şi-a exprimat emoţiile în public — 


de exemplu, în discursurile de la Bayeux şi Paris din 
iunie si august 1944—, de Gaulle nu a permis 
niciodată ca sentimentele sale personale să primeze 
în raport cu simţul datoriei sau cu exigenţele 
procesului istoric, aşa cum îl vedea el. În opinia sa, - 
Algeria devenise o pagubă pentru Franţa, izolând-o 
în rândul aliatilor şi oferindu-le Uniunii Sovietice şi 
altor forţe radicale un prilej irezistibil să intervină. 
Amputarea Algeriei a salvat vitalitatea celei de-a 
Cincea Republici; era preţul pe care Franţa trebuia 
să-l plătească pentru capacitatea de a-şi exercita 
propria politica externă independentă şi de a 
îndeplini viziunea lui de Gaulle cu privire la rolul 
ţării sale în ordinea mondială care se contura. în 
1959, pe când politica sa privind Algeria era în 
derulare, el a caracterizat-o în cerc privat ca ,,poate 
[...] cel mai mare serviciu pe care îl voi fi făcut 

Franţei” '*. Si nu era o hiperbola. De Gaulle sfidase 


istoria pentru a o canaliza într-o altă direcţie. 


Rolul-cheie al Germaniei in politica 
franceza: de Gaulle si Adenauer 


Pe 14 septembrie 1958, la trei luni după ce a devenit 
prim-ministru, de Gaulle a fácut un pas important in 
impulsionarea politicii de reconciliere cu Germania, 
începută de predecesorii săi din a Patra Republică. 
După Războiul de Treizeci de Ani, fiecare dintre cele 
două ţări o considerase pe cealaltă duşmanul său 
ereditar. în secolul XX, Franţa şi Germania se 
luptaseră între ele în două războaie mondiale. 

Fidel acestei tradiţii, de Gaulle a susţinut, în timpul 
vizitei sale la Moscova din 1944, ideea ca Germania 
învinsă să fie divizată în statele sale componente şi 
ca Renania să devină parte a domeniului economic al 
Franţei. El le-a înaintat un plan similar aliaţilor săi 
europeni în 1945. 

Dar, în 1958, revenind din exil, de Gaulle a 


inversat politica veche de secole prin iniţierea unui 
parteneriat franco-german. Pentru a elibera energii 
destinate unor sarcini mai ample şi pentru a crea un 
bloc care ar putea duce la autonomie europeană, de 
Gaulle l-a invitat pe cancelarul german, Konrad 
Adenauer, să petreacă o noapte la La Boisserie din 
Golombey-les-Deux-Eglises. Nici un alt lider, strain 
sau autohton, nu a primit vreodată o invitaţie 
similară; când ambasadorul francez în Marea 
Britanic, Jean Ghavez, a sugerat ca prim-ministrul 
Harold Macmillan să efectueze o vizită 
asemănătoare, de Gaulle l-a informat cu tupeu ca 
satul Colombey este prea mic pentru o întâlnire 
adecvata.''* 

Gesturile sale de curtoazie fata de Adenauer - de 
exemplu, faptul că l-a condus personal în casa - erau 
emblematice pentru importanţa pe care de Gaulle o 
acorda noii relaţii. Un alt gest unic destinat lui 
Adenauer a fost faptul că discuţiile s-au derulat în 
absenţa consilierilor şi în mare parte în limba 
germană. într- adevăr, eticheta întregii întrevederi a 
fost orchestrată cu pricepere pentru a se potrivi cu 
psihologia oaspetelui şi pentru a le permite celor doi 
bătrâni, ambii născuţi în secolul al XlX-lea, să se 
simtă în largul lor practicând politeturi tradiţionale. 

între cei doi nu au fost propuse şi nici încheiate 
acorduri concrete. în schimb, la doar treisprezece 
ani de la sfârşitul celui de-al Doilea Război Mondial, 
de Gaulle a încercat să producă o inversare completă 
a relaţiilor din trecut ale ţărilor lor. El nu a propus o 
ştergere reciprocă a amintirilor, dintre care multe 
aveau cu siguranţă să dăinuie. Dar, în locul secolelor 
de ostilitate, el a oferit sprijinul Franţei pentru 
reabilitarea Germaniei şi pentru încercarea acesteia 
de a-şi fauri o identitate europeană. Mai mult, a 
sugerat stabilirea unei relaţii strânse pentru a 
promova echilibrul de putere şi unitatea Europei. în 


schimb, i-a solicitat Germaniei să accepte frontierele 
europene existente (inclusiv cea a Poloniei), drept 
încheiere a încercărilor Germaniei de a domina 
Europa. După cum avea să menţioneze mai târziu în 
memoriile sale: 


La rândul său, Franţa nu avea nimic de solicitat 
Germaniei în ce priveşte unitatea, securitatea sau 
rangul, dar putea contribui la reabilitarea fostului 
său agresor. Avea să facă acest lucru - cu câtă 
mărinimie! - în numele antantei care se va stabili 
între cele două popoare şi al echilibrului de putere, 
al unităţii şi al păcii Europei. Dar pentru a-şi 
justifica sprijinul, Franţa avea să insiste ca partea 
germană să îndeplinească anumite condiții. 
Acestea erau: acceptarea frontierelor existente, o 
atitudine de bunăvoință în relațiile cu Estul, 
renunțarea completā la armamentul atomic şi 
răbdarea de neabatut in ce priveşte reunificarea 
[germană]. +> 


în  contrapartidă la aceasta reconfigurare 
revoluţionară a politicii externe franceze, de Gaulle a 
solicitat abandonarea politicii externe tradiționale a 
Germaniei naționale pe care de Gaulle o cunoscuse 
în tinereţe. Adenauer a fost de acord cu principalele 
tendinţe ale Organizaţiei Tratatului Atlanticului de 
Nord, pentru că îi deschideau calea Germaniei către 
un sistem european. Pentru ambii, era un pas făcut 
în viitor. 


De Gaulle şi Alianţa Atlantica 


O transformare similară a tendinţelor politice 
statornicite, cu un impact şi mai mare asupra ordinii 
mondiale, a avut loc odată cu crearea Alianţei 
Atlantice. La sfârşitul celui de-al Doilea Război 
Mondial, America a ieşit din izolarea sa istorică şi şi- 
a asumat un rol global fără precedent. Reprezentând 
6% din populaţia lumii, SUA dominau din punct de 


vedere economic; deţineau jumătate din capacitatea 
industrială a lumii împreună cu un monopol asupra 
armelor atomice. 

Până atunci, comportamentul Americii la nivel 
internaţional în afara emisferei vestice se limitase la 
ralierea împotriva amenințărilor strategice si la 
retragerea în izolare atunci când diminuarea 
pericolului făcea ca acest demers să pară sigur. între 
1945 şi 1950, prin două mari iniţiative — NATO şi 
Planul Marshall - America şi- a abandonat 
comportamentul anterior si si-a asumat un rol 
permanent in afacerile mondiale. Pe malul East 
River, in centrul Manhattanului, noul sediu 
modernist al Naţiunilor Unite simboliza că America a 
devenit parte a unei ordini internaţionale. 

Noile iniţiative erau în continuare bazate pe nişte 
premise unice despre natura relaţiilor internaţionale, 
de fapt nişte idiosincrazii, precum istoria americană 
însăşi: cooperarea între naţiuni era naturală, pacea 
universală era rezultatul inerent al relaţiilor 
internaţionale şi o diviziune principială a muncii va 
oferi motivaţie si resurse adecvate pentru 
gestionarea Alianţei Atlantice. 

Experienţa istorică a lui de Gaulle produsese 
concluzii diametral opuse. A condus o ţară care 
devenise precauta dupa ce multe visuri i se 
spulberaseră, sceptică, după ce prea multe aspirații 
se dovediseră fragile, şi condiţionată de un sentiment 
nu de putere sau de coeziune naţională, ci de 
vulnerabilitate latentă. El nu credea nici că pacea 
este condiţia naturală între state. „Lumea este plină 
de forte opuse [...] Rivalitatea eforturilor este 
condiţia vieţii [...] Viaţa internaţională, la fel ca viaţa 
în general, este o luptá/!!? 

Washingtonul, increzátor in dominatia Americii, s-a 
concentrat pe sarcini imediate, practice; a indemnat 
la crearea unei structuri de aliantà care, in numele 


integrării, să încurajeze acţiunile comune ale 
Aliaților şi să împiedice iniţiativele autonome. De 
Gaulle, care guverna o ţară zdruncinată de generaţii 
de conflicte internaţionale şi civile, a insistat că 
modalitatea de cooperare era la fel de importantă ca 
scopul. Pentru a-şi recupera identitatea, Franţa 
trebuia percepută ca acţionând din dorinţă, nu din 
constrângere şi, prin urmare, trebuia să-şi păstreze 
libertatea de acţiune. 

Impregnat de aceste convingeri, de Gaulle a 
respins orice viziune referitoare la NATO care plasa 
forţele franceze sub comandă internaţională sau o 
viziune referitoare la Europa care dizolva identitatea 
franceză în instituţii supranationale. El a avertizat 
împotriva unui supranationalism care câştiga teren 
(ca si cum ,,renuntarea la sine ar fi de acum înainte 
singura posibilitate şi chiar singura ambiţie”) şi care 
era în contradicţie cu caracterul şi cu scopurile 
nationale ale Frantei.!'" 

Paradoxal, de Gaulle considera cà această viziune 
este compatibilă cu Europa unită — ,,astfel încât, 
treptat, să se poată crea pe ambele maluri ale 
Rinului, de ambele parti ale Alpilor si, poate, ale 
Canalului Mânecii, cel mai puternic, mai prosper şi 
mai influent complex din lume".!? Chiar daca a 
afirmat întotdeauna importanţa practică a alianţei cu 
SUA, el se îndoia că aceasta era valabilă pentru toate 
provocările relevante pentru Franţa. Mai exact, se 
întreba dacă America ar putea sau ar dori să-şi 
păstreze angajamentul total faţă de Europa o 
perioadă nedeterminată - în special în domeniul 
armelor nucleare. 


Stilul asertiv al lui de Gaulle era rezultatul unei 
combinaţii de încredere personală şi experienţă 
istorică, temperată de conştientizarea coşmarului în 
care elementul surpriză constituise o experienţă 
franceză centrală. în schimb, liderii americani, deşi 
modesti în comportamentul lor personal, îşi bazau 
propriile opinii pe încrederea că stăpânesc viitorul. 


în 1959, în timpul unei vizite la Paris, preşedintele 
Eisenhower a abordat frontal problema reticentelor 
Franţei. ,,De ce và indoiti că America îşi va identifica 
soarta cu Europa?"!? Era o întrebare ciudată în 
lumina comportamentului Washingtonului deopotrivă 
faţă de - Marea Britanie şi de Franţa în timpul Crizei 
Suezului cu câţiva ani înainte. Evitând tentatia de a 
aduce în discuţie Canalul Suez, de Gaulle i-a amintit 
lui Eisenhower că, în Primul Război Mondial, 
America a sărit în ajutor abia după ce Franţa a 
îndurat trei ani de primejdii de moarte şi că America 
a intrat în al Doilea Război Mondial abia după ce 
Franţa fusese ocupată. în epoca nucleară, ambele 
intervenţii ar fi avut loc prea târziu.!% 

De Gaulle era preocupat de însăşi vulnerabilitatea 
geografică a Franţei. El s-a opus diverselor scheme 
de negociere a dezangajării forţelor americane din 
Europa Centrală, dintre care cea mai importantă a 
fost cea prezentată de George Kennan la Prelegerile 
Reith în 1957. De Gaulle a respins orice retragere 
simetrică de pe liniile de separație din Europa, 
deoarece acest lucru plasa forţele americane prea 
departe şi armata sovietică prea aproape: „dacă 
dezarmarea nu ar acoperi o zonă la fel de apropiată 
de Urali precum este de Atlantic, cum ar fi protejată 
Franta?"??! 

Opinia lui de Gaulle cu privire la provocarea 
sovietică a devenit explicită când, în 1958, premierul 
sovietic, Nikita Hruşciov, a repetat un ultimatum 
care punea în pericol accesul Aliaților în Berlin. De 
Gaulle a refuzat categoric sa negocieze sub 
ameninţare. Cu o elocventa caracteristică, el a pus 
provocarea pe seama volatilitatii sistemului intern 
sovietic: 


Există in această zarvă de imprecati si de 
revendicări organizate de sovietici un element atât 
de arbitrar şi atât de artificial, încât te îndeamnă să 


le pui fie pe seama dezlantuirii premeditate a unor 
ambiţii frenetice, fie pe cea a dorinţei de a distrage 
atenţia de la marile dificultăţi. Această a doua 
ipoteză mi se pare cu atât mai plauzibilă cu cât, în 
ciuda constrângerilor, a izolării şi a actelor de forţă 
în care sistemul comunist îngrădeşte ţările aflate 
sub jugul sau [...] de fapt, golurile, privatiunile, 
eşecurile sale interne şi, mai presus de toate, 
caracterul său de opresiune inumană sunt resimtite 
din ce în ce mai mult de elite şi de mase, care sunt 
tot mai greu de înşelat si de subjugat.!^ 


Plecând de la această evaluare, de Gaulle era 
pregătit să coopereze ori de câte ori, în opinia sa, 
interesele franceze şi americane convergeau cu 
adevărat. Astfel, în 1962, în timpul Crizei rachetelor 
din Cuba, oficialii americani au fost uimiti de 
sprijinul total al lui de Gaulle faţă de reacţia lor 
puternică la desfăşurarea unor rachete balistice 
sovietice în statul insular; într-adevăr, mai mult ca 
oricare alt lider aliat, el le-a acordat un sprijin 
necondiţionat. Când Dean Acheson, fostul secretar 
de stat, care acţiona ca trimis special al preşedintelui 
Kennedy, a confirmat o acţiune iminentă de blocare a 
Cubei şi l-a invitat la o informare la Casa Albă, de 
Gaulle a refuzat pe motiv că atunci când un mare 
aliat acţionează în vreme de restrişte, acea urgenţă 
este în sine o justificare suficientă. 


Directoratul nuclear 


La preluarea mandatului, de Gaulle a accelerat 
programul nuclear militar francez existent. în câteva 
luni, el şi-a inaugurat politica atlantică cu o 
propunere de reorganizare a NATO în privinţa 
strategiei nucleare. în principiu, Statele Unite aveau 
mari rezerve cu privire la forţele nucleare europene 
independente; în opinia Washingtonului, astfel de 
forţe nu erau necesare şi trebuiau integrate în 


planurile NATO şi plasate sub comandă comuná;!? 
acestea erau considerate diversiuni de la forţele 
convenţionale preferate de America. De Gaulle 
considera renunţarea la dezvoltarea unei capacităţi 
militare importante o formă de abdicare psihologică. 
Pe 17 septembrie 1958, el le-a trimis o propunere lui 
Fisenhower şi Macmillan privind un aranjament 
tripartit între Franţa şi cele două puteri nucleare ale 
NATO de la acea vreme, Marea Britanie şi Statele 
Unite. Pentru a preveni atragerea fiecărei ţări într-un 
război nuclear împotriva voinţei sale, de Gaulle a 
propus să i se acorde fiecăreia dreptul de veto 
asupra utilizării armelor nucleare, exceptând situaţia 
în care reacţiona la un atac direct.^^ Totodată, 
directoratul tripartit avea să elaboreze şi o strategie 
comună cu privire la anumite regiuni de pe glob din 
afara Europei.!% 


Oare de Gaulle avea în vedere acest directorat ca o 
etapă intermediară până când arsenalul nuclear 
francez avea să fie suficient de puternic pentru o 
strategie autonomă? Sau urmărea o relaţie nouă şi 
farà precedent cu Washington şi cu Londra, care să-i 
ofere Frantei un rol special de lider pe continent, 
bazat pe existenţa armelor nucleare? Răspunsul nu 
va fi aflat niciodată pentru că, deşi pare incredibil, 
propunerea de directorat nu a primit niciodată un 
ráspuns.!^? 

Eisenhower si Macmillan avuseseră de-a face cu de 


Gaulle la Alger, cánd era incà un pretendent la 
conducere — şi, prin urmare, nu era în măsură să-şi 
pună unilateral în practică punctele de vedere. Prin 
urmare, s- au gândit că îşi pot permite să-l ignore. 
Totuşi, tactica lor avea sens doar presupunând că de 
Gaulle era grandilocvent de frivol şi nu avea nici o 
alternativă practică. Aceste presupuneri s-au dovedit 
greşite. 

Pentru de Gaulle, aceasta era o chestiune centrală 
în privinţa rolului jucat de Franţa în lume. Hotărârea 
sa de a păstra controlul în privinţa deciziilor care 


afectau destinul naţiunii sale a fost trăsătura 
centrală a strategiei sale. 

De Gaulle a reacţionat la tăcerea americanilor şi 
britanicilor, demonstrând că, de fapt, avea opţiuni. în 
martie 1959, el a retras flota franceză din 
Mediterana din comandamentul integrat al NATO; în 
luna iunie a aceluiaşi an a ordonat îndepărtarea 
armelor nucleare americane de pe teritoriul francez; 
în februarie 1960, Franţa a efectuat primul său test 
nuclear în deşertul algerian; iar în 1966 a scos cu 
totul Franţa din structura de comandă a NATO.'^ 
Probabil că s-a gândit că Marea Britanic şi SUA nu 
aveau de ales decât să-l sprijine în cazul unui atac 
sovietic, în vreme ce el îşi păstra libertatea de 
decizie. 

Pe 19 aprilie 1963, într-un discurs televizat, de 
Gaulle a explicat motivele pentru care a acţionat 
rapid în vederea stabilirii unei forţe nucleare 
independente: 

pentru a ne descuraja, vocile imobilitatii şi ale 

demagogiei se fac auzite simultan, ca întotdeauna. 

„Este inutil”, spun unii. „Este prea costisitor”, spun 

alţii... Dar de data aceasta nu vom permite rutinei 

şi iluziei sa invite la invadarea ţării noastre. Mai 
mult, în mijlocul lumii tensionate şi periculoase în 
care tràim, datoria noastră principală este să fim 


puternici şi să fim noi insine.'?? 


Pe 24 august 1968, Franţa a efectuat primul sau 
test termonuclear (bombă cu hidrogen). Din punct de 
vedere tehnologic, era acum o putere nucleară cu 
drepturi depline. 


Reactie flexibila si strategie nucleară 


În 1961, preşedintele recent învestit, John F. 
Kennedy, a ordonat o revizuire a politicii de apărare 
americane. El era preocupat în special de 
modificarea doctrinei de represalii masive, 


predominantă la acea vreme (promovată iniţial de 
secretarul de stat al lui Eisenhower, John Foster 
Dulles), care proclama că Statele Unite vor 
contracara agresiunea prin intermediul unor 
represalii nucleare copleşitoare în locuri alese de 
ele. 

Atâta timp cât Statele Unite au deţinut un arsenal 
nuclear net superior, doctrina a fost plauzibilă, deşi 
chiar şi atunci au apărut întrebări cu privire la 
eventuala disponibilitate reală a SUA de a folosi 
astfel de arme în orice situaţie.!** Odată cu 
extinderea capacităţii nucleare sovietice, 
credibilitatea  represaliilor masive s-a diminuat; 
pornind de la propria lor ezitare de a folosi arme 
nucleare, aliatii au concluzionat că America va fi la 
fel de reţinută. 

Totodată, Marea Britanic, ale cărei arme nucleare 
urmau să fie lansate în principal din avioane, se 
temea că sporirea capacităţilor apărării antiaeriene 
sovietice ar putea pune în pericol capacitatea 
britanică de a riposta. Prin urmare, a câutat să 
achiziţioneze o armă americană aflată atunci în 
proces de dezvoltare: o rachetă cu lansare aeriană 
de la distanţă numită Skybolt. La început, Kennedy 
nu a ţinut cont de împotrivirea secretarului apărării, 
Robert McNamara, care se opunea, în principiu, 
capacităţilor nucleare autonome. 

Kennedy avea să se răzgândească curând. 
Funcționarea simultană a diferitelor forte autonome i 
s-a părut prea periculoasă, şi cu atât mai mult lui 
McNamara, si a presat ţările aliate să-şi elimine 
complet forţele nucleare. în iulie 1962, McNamara a 
făcut o declaraţie împotriva forţelor nucleare 
independente: ,Capacitatile nucleare limitate, care 
funcţionează independent, sunt periculoase, 
costisitoare, predispuse la uzură şi lipsite de 
credibilitate ca factor de descurajare”!“. 


Preocupările cu privire la utilitatea unei forţe 
nucleare independente britanice nu fuseseră 
niciodată exprimate fatis; relaţia specială cu America 
părea să excludă acţiunile nucleare autonome ale 
Marii Britanii. Dar, în noiembrie 1962, McNamara a 
anulat programul Skybolt dintre SUA şi Marea 
Britanie — aparent din motive tehnice. în Marea 
Britanie, anularea programului Skybolt a fost 
întâmpinată cu indignare, drept eradicarea statutului 
său de putere nucleară şi subminarea statutului 
special al Marii Britanii în rândul aliaţilor Americii. 

La o întâlnire la Nassau din decembrie 1962, 
preşedintele Kennedy şi prim-ministrul Macmillan au 
facut un compromis: Statele Unite urmau să ofere 
asistenţa Marii Britanii pentru a construi submarine 
- Polaris, ale căror rachete erau capabile să 
depăşească apărarea antiaeriană sovietică. 
Submarinele urmau să fie plasate sub comanda 
NATO, dar, în cazurile care implicau „interesul 
naţional suprem”, Marea Britanie le putea utiliza 
autonom. Un aranjament similar i-a fost oferit 
Franţei. 

Macmillan a fost de acord, bazându-se pe clauza 
salvatoare a „interesului naţional suprem” care îi 
acorda Marii Britanii libertate de acţiune, deoarece 
utilizarea autonomă a armelor nucleare avea să 
intervină, prin definiţie, doar când era implicată o 
provocare naţională supremă. 

Reacţia lui De Gaulle a fost fix opusă. El a 
considerat acordul de la Nassau un afront, cu atât 
mai mult cu cât i-a fost comunicat public fără nici un 
efort prealabil de consultare. Pe 14 ianuarie 1963, 
într-o conferinţă de presă, el a repudiat oferta 
americană tot public, aşa cum o primise, observând 
acid: ,,Desigur, vorbesc despre propunere şi despre 
acord doar pentru ca au fost facute publice si 


conţinutul lor este cunoscut"P?!, 


Cu aceeaşi ocazie, de Gaulle a respins şi punctul 
de vedere al lui Kennedy, conform căruia relaţiile 
atlantice trebuiau să aibă la bază un concept cu doi 
piloni şi că pilonul european trebuia organizat pe 
linii supranationale. „Fără îndoială, un astfel de 
sistem nu ar putea să se mişte rapid şi să conducă 
popoarele şi, în principal, propriul nostru popor, în 
chestiunile în care sunt în discuţie sufletele şi 
trupurile lor.” 19% 

în cele din urmă, la aceeaşi conferință de presă, şi 
în ciuda curții asidue a lui Macmillan din ultimii doi 
ani, de Gaulle a respins apartenența Marii Britanii la 
Comunitatea Economică Europeană, subminând 
astfel marea strategie a lui Macmillan şi conceptul 
american de parteneriat cu doi piloni. 


Ce este o alianţa? 


De-a lungul istoriei, alianțele s-au constituit pentru a 
stabili o congruentà între capacitatea unei naţiuni si 
intenţiile sale în cinci moduri: 1) strângerea unor 
forţe adecvate pentru a învinge sau a descuraja un 
posibil agresor; 2) transportul acestor forţe; 3) 
proclamarea unor obligaţii dincolo de calculul unei 
relaţii de putere - dacă acestea ar fi lipsite de 
ambiguitate, nu ar fi necesară o astfel de expresie 
formală; 4) definirea unui casus belii specific; şi 5) 
înlăturarea, ca mijloc de diplomaţie într-o criză, a 
oricărei îndoieli cu privire la intenţiile părţilor. 

Toate aceste obiective tradiţionale au fost 
modificate de apariţia armelor nucleare. Pentru 
țarile care se bazează pe garanţiile nucleare ale 
Americii, nici o desfăşurare de forţe în afara celor 
existente pe teren nu a fost vreodată semnificativă; 
totul a  depins de credibilitatea asigurărilor 
americane. Prin urmare, efortul de a consolida NATO 
prin construirea forţelor convenţionale ale aliatilor 
nu şi-a îndeplinit niciodată obiectivul. Aliaţii nu s-au 


gândit că armele convenţionale ar avea o contribuţie 
semnificativă la forţa comună şi nu şi-au îndeplinit 
niciodată angajamentele in materie de arme 
convenţionale, parţial de teama că, în acest fel, 
garanţiile nucleare americane ar putea deveni 
dispensabile. Când au participat la acţiuni militare 
americane — de exemplu, în Afghanistan şi în Irak - 
nu au făcut-o neapărat pentru a-şi urmări interesele 
strategice în acele ţări, ci ca o tactică de a se 
adăposti sub umbrela nucleară americană. 

De Gaulle a operat în interstiţiile acestor 
ambivalente. Pentru a justifica o soluţie franceză 
independentă de descurajare nucleară, el a invocat 
incertitudinea inerentă a garantiilor nucleare. Dar ar 
fii persistat in direcția autonomiei nucleare, 
indiferent de maniera în care americanii şi-ar fi 
formulat asigurările. Pentru de Gaulle, leadership 
însemna elaborarea scopului național pornind de la o 
analiză atentă a îmbinării relațiilor de putere 
existente cu evoluția istorică. Dacă Franţa s-ar baza 
pe „arme străine” în privinţa propriei securitáti, a 
scris el în Memorii de război, „şi-ar otrăvi sufletul si 


viata pentru multe generaţii” t3 


„El a căutat în anii 
1960 să reconstruiască o armată puternică, cu o 
soluţie de descurajare nucleară independentă, care 
să-i permită ţării sale să-şi îndeplinească datoria de a 
modela viitorul.^ Un rol auxiliar nu ar fi fost 
niciodata potrivit pentru Franta. Si aceasta era o 


problemă morală, nu tehnică: 


în ce priveşte viitorul imediat, în numele a ce ar 
urma unii dintre fiii [Franţei] să fie conduşi într-o 
luptă care nu mai este a sa? La ce a folosit 
aprovizionarea cu auxiliare a forţelor unei alte 
puteri? Nu! Pentru ca efortul să merite, era 
esenţial să se readucă în război nu doar nişte 
francezi, ci Franţa.!* 

În opinia lui de Gaulle, obligaţiile internaţionale 


erau inerent contingente, din două motive: 
circumstanţele în care puteau evolua erau, prin 
definiţie, imprevizibile; iar obligaţiile în sine puteau 
fi modificate de schimbări din mediul geopolitic sau 
de percepţie a liderilor. Drept urmare, de Gaulle a 
fost, pe de o parte, printre cei mai solizi susţinători 
ai Alianţei Atlantice, atunci când a existat o 
adevărată provocare sovietică la adresa ordinii 
internaţionale, ca în timpul Crizei rachetelor din 
Cuba din 1962 sau a ultimatumului sovietic privind 
statutul Berlinului. Dar, pe de altă parte, elnu a 
încetat niciodată să insiste în privinţa libertăţii ţării 
sale de a judeca consecinţele ocaziilor când acestea 
se iveau. 

Concepţia americană despre NATO a menţinut 
pacea în lume timp de peste o jumătate de secol. 
Preşedinţii SUA au tratat alianțele ca o forma de 
contract legal care trebuia pus în practică pe baza 
unei analize cvasilegale a termenilor Alianţei. Esenţa 
contractului consta in uniformitatea reacției promise 
la o provocare considerată nediferentiatà în raport 
cu Alianţa în ansamblu. Pentru de Gaulle, esenţa 
alianțelor rezida în sufletul si în convingerile ţării 
sale. 

Preşedintele Nixon a pus capăt controverselor 
teoretice privind controlul armelor nucleare, iar 
tensiunile dintre Franţa şi SUA s-au diminuat 
substanţial. Ulterior, forţele nucleare franceze 
autonome s-au dezvoltat fara opoziţie din partea 
Statelor Unite şi cu asistenţă ocazională, atunci când 
a fost compatibilă cu legislaţia americană. Deşi a 
lansat o serie de operaţiuni militare convenţionale — 
în special în Africa şi în Orientul Mijlociu — a Gincea 
Republică franceză nu a ameninţat niciodată că îşi va 
folosi armele nucleare independent, iar politicile 
nucleare ale SUA şi ale Franţei au variat de la 
compatibilitate la coordonare. Continuând pe calea 


trasată de câtre de Gaulle, Franţa şi-a menţinut 
autonomia  gaullistáà a strategiei nucleare şi 
coordonarea strânsă cu Statele Unite. 


Sfârşitul preşedinţiei 


Până la sfârşitul anilor 1960, de Gaulle a reînviat 
Franţa, i-a reconstruit instituţiile, a îndepărtat 
ameninţarea războiului din Algeria şi a devenit un 
participant central la o nouă ordine europeană. Ela 
plasat Franţa în poziţia de a împiedica politicile 
internaţionale pe care le considera incomode, 
încurajând totodată o serie de aranjamente pentru a 
căror gestionare Franţa devenise indispensabilă. 
Richelieu intemeiase acest stil de conducere a 
statului in secolul al XVII-lea; in secolul XX de Gaulle 
l-a reînviat. 

După zece ani la preşedinţie, de Gaulle îşi 
îndeplinise misiunile istorice aflate la dispoziţia sa şi 
se ocupa cu gestionarea evenimentelor de zi cu zi. 
Dar parcursul sau legendar nu fusese motivat de 
asemenea chestiuni banale. Observatorii au început 
să detecteze instalarea plictiselii, aproape a 
melancoliei. în 1968, cancelarul de atunci al 
Germaniei, Kurt Georg Kiesinger, mi-a relatat o 
conversaţie în care de Gaulle a făcut aluzie la o 
demisie: „De secole, noi şi germanii am străbătut 
lumea, de obicei ca rivali, căutând o comoară 
ascunsă, doar pentru a afla că nu există o comoară 
ascunsă şi că doar prietenia ne rămâne”. Au început 
să apară speculaţiile despre o altă retragere din 
viaţa publică şi un posibil succesor. 

Dar istoria nu avea să permită ca odiseea lui de 
Gaulle să se stingă pur şi simplu. în mai 1968, o 
revoltă studenţească transformată într-un protest 
general - o expresie a unei mişcări la nivel european 
— a acaparat o mare parte a Parisului. Studenţii au 
ocupat Sorbona, unde au pavoazat ferestrele şi 


coloanele cu afişe maoiste.!** Au ridicat baricade in 
Cartierul Latin şi s-au angajat în lupte de stradă cu 
politia. Peste tot, graffiti proclamau sensibilitatile 
anarhice a  protestatarilor: ,,Este interzis să 
interzici".?/ încurajate de studenti şi simțind ca 
guvernul ezită, sindicatele au lansat o grevă la nivel 
naţional. 

Sfârşitul preşedinţiei lui de Gaulle părea iminent. 
Francois Mitterrand şi Pierre Mendes France — două 
eminente ale regimurilor anterioare — au început 
discuţii exploratorii pentru succesiune, primul fiind 
programat la funcţia de preşedinte, iar cel din urmă, 
la cea de prim- ministru. Premierul Georges 
Pompidou a iniţiat negocieri cu protestatarii, deşi 
scopul — organizarea unei tranzitii sau înlocuirea lui 
de Gaulle — nu a fost niciodată clar. La 
Washington, secretarul de stat Dean Rusk l-a 
informat pe preşedintele Johnson că zilele lui de 
Gaulle erau numărate. 

Dar de Gaulle nu proiectase statul ca element 
central al renaşterii Franţei pentru a permite 
dizolvarea autorităţii sale prin manevre în stilul celei 
de-a Treia Republici. Pe 29 mai, într-o miercuri, el a 
părăsit brusc Parisul împreună cu soţia sa şi a zburat 
la Baden-Baden pentru a se întâlni cu generalul 
Jacques Massu, comandantul garnizoanei franceze 
din Germania de Vest în timpul Războiului Rece. 

Massu fusese comandantul paraşutiştilor francezi 
din Algeria şi avea toate motivele să se simtă trădat 
de preşedintele de Gaulle. Mai mult decât atât, de 
Gaulle îl destituise, de fapt, de la comanda diviziei 
pentru că declarase public că nu va îndeplini 
automat ordinele şefului statului. Dar în Algeria, el 
fusese expus şi mitului naţional cu care de Gaulle îsi 
infuzase acţiunile şi care s-a dovedit suficient de 
puternic pentru a restabili loialitatea lui Massu. 
Gând de Gaulle a făcut aluzie la demisie, Massu a 


răspuns că era de datoria lui să nu abandoneze arena 
şi să triumfe. Preşedintele nu avea dreptul să fugă 
atunci când frontul de luptă se afla în interiorul 
Franţei. Probabil că avea să vină şi vremea demisiei, 
dar nu acum; datoria îi cerea să continue lupta — o 
acţiune în care avea sprijinul deplin al lui Massu.— 

Cu această asigurare, de Gaulle a zburat înapoi la 
Paris şi a restabilit autoritatea guvernamentală - în 
mare parte fără utilizarea forţei. La fel ca în timpul 
ascensiunii sale la conducerea Franţei cu un deceniu 
înainte, el a ales să conteste structura politică printr- 
un apel câtre publicul francez — de data aceasta, 
solicitând noi alegeri naţionale, mai degrabă decât 
prin asumarea unor prerogative de urgenţă - şi chiar 
dacă sprijinul lui Massu îi permitea să facă recurs la 
armată ca ultimă soluţie (pe care nu a avut nevoie 
niciodată să o invoce). 

A doua zi, de Gaulle s-a adresat unei mulţimi de 
demonstranți în Place de la Concorde - cel putin 400 
000 de oameni care se adunaseră în numele ordinii 
publice. Lideri ai Franţei Libere, ai celei de-a Treia şi 
a Patra Republicii, precum şi ai Rezistenței s-au 
raliat în sprijinul lui de Gaulle şi, prin extensie, al 
ordinii constituţionale a celei de-a Gincea Republici. 
Parisul nu mai cunoscuse o asemenea expresie a 
unităţii de la marşul din august 1944, pe care de 
Gaulle îl condusese pe Champs-Elysees, a doua zi 
după eliberarea oraşului. 

Pompidou, dându-şi seama de situaţie, şi-a oferit 
prompt demisia a doua zi după miting. Apoi, o zi mai 
târziu, a încercat să o retragă — dar un consilier al 
lui de Gaulle i-a spus că Maurice Couve de Murville 
tocmai fusese numit în locul său cu o ora înainte. La 
alegerile care au urmat, susţinătorii lui de Gaulle au 
obţinut o majoritate covârşitoare - prima majoritate 
absolută pentru un grup politic din întreaga istorie a 
republicilor franceze.!%8 


Singura provocare rămasă pentru de Gaulle era 
gestionarea retragerii sale. Afirmația ca funcţia 
devenise prea solicitantă ar fi fost incompatibilă cu 
postura care îl transformase din general de brigadă 
de grad inferior intr o figură mitică. Dar 
pensionarea după înfrângerea politică era în egală 
măsură incompatibilă cu acel mit. 

De Gaulle a ales să se folosească de o problemă 
tehnică. Fusese convocat un referendum naţional cu 
privire la două măsuri de reformă provincială, care 
lâncezeau de ceva vreme în calendarul legislativ. 
Deşi nici una nu avea o semnificaţie constituţională, 
de Gaulle sia anuntat o preferinţă privind 
formularea fiecărei măsuri care era greu de conciliat 
cu cealaltă. Referendumul a fost programat pentru 
27 aprilie 1969, într-o duminică, înainte de a pleca la 
Colombey-les-Deux-Eglises, unde se retrăgea la 
sfârşit de săptămână, de Gaulle a ordonat ca 
bunurile şi documentele sale să fie impachetate. 

A doua zi după pierderea referendumului, de 
Gaulle a anunţat de la Golombey că îşi dă demisia 
din funcţia de preşedinte, fără a oferi nici o 
explicaţie. Nu avea să se mai întoarcă niciodată la 
palatul Elysee şi nici să facă vreo declaraţie publică. 
Când a fost întrebat mai târziu de ce a ales acele 
chestiuni ca prilej să se retragă din funcţie, de 
Gaulle a răspuns: „Din cauza banalitatii lor". 

Ultima mea întâlnire cu de Gaulle avusese loc cu 
patru săptămâni înainte, în legătură cu 
înmormântarea preşedintelui Eisenhower, în martie 
1969. De Gaulle şi-a anunţat intenţia de a fi prezent, 
iar Nixon mi-a cerut să îl întâmpin la aeroport în 
numele preşedintelui. A sosit în jurul orei 20.00, 
adică la 2.00 ora Parisului. Părea foarte obosit. L-am 
informat despre câteva aranjamente tehnice pe care 
le făcuse Nixon pentru a-i facilita deplasările, în 
special în privinţa comunicaţiilor. Am vorbit în 


engleză, iar el mi-a răspuns în engleză, pe care o 
folosea extrem de rar: „Vă rog să-i mulţumiţi 
preşedintelui pentru felul în care m-a primit şi 
pentru amabilitatea oferită”. Nu a mai existat alta 
conversaţie. 

A doua zi, de Gaulle a petrecut o oră cu Nixon şi 
apoi a participat la o recepţie de la Casa Albă pentru 
liderii străini şi demnitarii de la Washington care 
participaseră la înmormântare. Au fost prezenţi 
aproximativ şaizeci de şefi de stat şi de guvern, 
alaturi de membri ai Congresului si de alti lideri 
americani. Destul de multi dintre cei de la 

Washington erau liberali, în principiu, nu foarte 
entuziaşti cu privire la de Gaulle. 

Gând recepţia era în desfăşurare, de Gaulle a sosit 
îmbrăcat în uniforma de general de brigadă francez. 
Prezenţa lui a transformat caracterul evenimentului. 
Grupurile care înainte erau imprastiate, angajate în 
schimburi aleatorii, s-au strâns în cerc în jurul lui de 
Gaulle, ceea ce m-a făcut să remarc câtre un 
consilier că speram ca de Gaulle să nu se mute lao 
fereastră, pentru că s-ar răsturna întreaga sală. 
Părea sa răspundă politicos la comentarii şi 
întrebări, dar cu minimum de implicare; venise să-i 
aducă omagiile Franţei lui Eisenhower, nu pentru a 
face conversaţie. După cel mult cincisprezece 
minute, s-a dus la Nixon pentru a-şi exprima 
condoleantele şi a părăsit recepţia, îndreptându-se 
câtre aeroport. 

O lună mai târziu, s-a retras din funcţie. 


Natura abilității politice a lui de Gaulle 


Americanii de astăzi şi-l amintesc pe de Gaulle — 
dacă şi-l amintesc - ca o caricatură: liderul francez 
egoist, cu iluzii de grandoare, perpetuu îndurerat din 
cauza neregulilor reale şi imaginare. Adesea, el a 
fost un ghimpe în coastă pentru semenii săi. 


Churchill se înfuria din când în când pe el. Roosevelt 
uneltea să-l marginalizeze. în anii 1960, 
administraţiile Kennedy si Johnson s-au certat 
constant cu el, considerând că politica sa era 
diametral opusă faţă de obiectivele americane. 
Criticile nu erau lipsite de fundament. De Gaulle 
putea fi trufaş, rece, dur şi meschin. Ca lider, ela 
radiat mistica, nu căldură. Ca persoană, a inspirat 
admiraţie, chiar adoratie, dar rareori afecţiune. 

Cu toate acestea, abilitatea politică a lui de Gaulle 
a fost excepţională. Nici un lider din secolul XX nu s- 
a dovedit mai înzestrat cu intuiţie decât el. De Gaulle 
a judecat corect în fiecare chestiune strategică 
majoră cu care s-au confruntat Franţa şi Europa de-a 
lungul a nu mai puţin de trei decenii şi împotriva 
unui consens copleşitor. Anticiparea sa extraordinară 
a fost egalată de curajul de a acţiona pe baza 
intuitiei sale, chiar şi atunci când consecinţele 
păreau a fi sinucidere politică. Cariera sa a confirmat 
maxima romană că norocul este de partea celor 
curajoşi. 

încă de la mijlocul anilor 1930, în timp ce restul 
armatei franceze urma o strategie de apărare statică, 
de Gaulle a înţeles că următorul război avea să fie 
decis de forţele ofensive motorizate. în iunie 1940, 
când aproape întreaga clasă politică franceză a 
concluzionat că rezistenţa în faţa germanilor era 
zadarnică, de Gaulle a văzut lucrurile invers, şi-a dat 
seama că, mai devreme sau mai târziu, Statele Unite 
şi Uniunea Sovietică vor fi atrase în război, că forţele 
lor combinate vor copleşi în cele din urmă Germania 
lui Hitler şi că viitorul era, aşadar, de partea 
Aliaților. Dar, a insistat el, Franţa va putea juca un 
rol în viitorul Europei doar dacă îşi va restabili 
sufletul politic. 

După eliberarea Franţei, el s-a îndepărtat din nou 
de compatrioţii săi - recunoscând că sistemul politic 


care se contura nu se ridica la nivelul provocarii. 
Prin urmare, a refuzat să continue în fruntea 
guvernului provizoriu, demisionând brusc din poziţia 
extrem de importantă pe care o clădise cu atâta grijă 
în timpul războiului. S-a retras la casa lui din 
Colombey-les-Deux-Eglises, aşteptând să fie chemat 
înapoi dacă paralizia politică pe care a prezis-o avea 
să se materializeze. 

Prilejul a sosit abia după doisprezece ani. Pe fondul 
amenințării unui război civil, de Gaulle a conceput o 
transformare a statului francez, readucand 
stabilitatea care lipsise de-a lungul vieţii sale. 
Totodată, în ciuda nostalgiei lui după gloriile istorice 
ale Franţei, el a amputat fără milă Algeria de corpul 
politic, după ce a ajuns la concluzia cà păstrarea 
acesteia ar fi fost fatală. 

Abilitatea politică a lui de Gaulle este singulară. 
Neobosit în devotamentul său fată de interesul 
naţional francez, transcendent în moştenirea sa, 
cariera lui a produs puţine învăţăminte oficiale 
privind elaborarea politicilor, nici o îndrumare 
detaliată care să fie urmată în împrejurări specifice. 
Dar moştenirea unui lider trebuie să însemne 
inspiraţie, nu doar doctrină. De Gaulle şi-a condus şi 
şi-a inspirat adepţii prin exemplu, nu prin precepte. 
La mai bine de o jumatate de secol de la moartea sa, 
politica externă franceză poate fi încă descrisă corect 
drept „gaullistă”. Iar viata lui este un studiu de caz 
despre modul în care marii lideri pot stăpâni 
circumstanţele şi fauri istoria. 

Comparatie intre de Gaulle si Churchill 

Capitolul de debut al acestei cărţi contine reflecţii 
despre împărţirea marilor lideri in profeti sau 
oameni de stat. Profetul este definit de viziunea sa; 
omul de stat, de capacitatea sa analitică şi de 
priceperea diplomatică. Profetul este în căutarea 


absolutului, iar pentru el compromisul poate fi un 
motiv de umilinţă. Pentru omul de stat, compromisul 
poate fi o etapă pe un drum alcătuit din ajustări 
similare şi acumulări de nuanţe, dar calauzite de 
viziunea destinaţiei. 

De Gaulle şi-a definit scopurile în maniera 
vizionară a profetului, dar le-a urmărit în maniera 
omului de stat, rece şi calculat. Stilul sau de 
negociere a presupus acţiuni unilaterale pentru a 
crea un fapt împlinit şi negocieri în principal privind 
modificări aduse scopurilor sale, nu transformarea 
acestora. A adoptat acest stil chiar şi în relaţia cu 
Winston Churchill, de care a fost total dependent în 
1940 pentru sprijin financiar şi diplomatic şi căruia îi 
akora funcția şi menținerea în funcție. 


>f f 


Churchill a făcut dovada măreției ae prin faptul 
că a recunoscut priceperea lui de Gaulle imediat 
după sosirea acestuia în Anglia, fără resurse, arme, 
votanti şi chiar fără să cunoască limba, si că l-a 
acceptat ca lider al Francezilor Liberi, care existau 
atunci ca forţă politică în principal în imaginaţia 
acestui francez. El a aflat curând că acea viziune 
îngloba amintirea secolelor de rivalitate militantă 
între cele două naţiuni ale lor şi că de Gaulle 
considera + f 
dominația britanică în teatrele adiacente Europei, 
precum Orientul Mijlociu sau Africa, drept 
regretabila, chiar ofensatoare. 

Cu toate acestea, şi în ciuda conflictelor uneori 
grave dintre ei, Churchill l-a sprijinit pe de Gaulle în 
chestiunile esențiale. Fara sprijinul sau, de Gaulle nu 
ar fi putut supraviețui opoziției lui Roosevelt - care a 
continuat până la porțile Parisului. 

Churchill a susținut crearea mişcării Francezilor 
Liberi ca un vestigiu al experienţei sale formative şi 
romantice privind alianţa franco-britanică din Primul 
Război Mondial, care a culminat cu oferta Marii 


Britanii ca respectivele două state să fuzioneze 
oficial, atunci când Franţa se afla la limita 
dezastrului în al Doilea Război Mondial. Churchill a 
menţinut şi a consolidat acest 


> f 


angajament pe măsură ce de Gaulle a evoluat de la 
convenienta la măreție. 


Aceşti doi lideri grandioşi posedau talente analitice 
neobişnuite si un simt deosebit pentru nuanțele 
evoluției; : , X , , 


istorice. Cu toate acestea, ei au lăsat mosteniri 
diferite şi s-au inspirat din surse diferite. Churchill s- 
a evidenţiat prin participarea la politica britanică; la 
fel ca de Gaulle, el a înţeles vremurile şi 
perspectivele mai bine - şi a riscat mai mult - decât 
aproape toti contemporanii sai. Deoarece viziunea lui 
depăşea înţelegerea naţiunii sale, a trebuit sa 
aştepte pentru a ocupa cea mai înalta funcţie până 
când provocările cu care se confruntau 
contemporanii aveau să îi confirme previziunile. 
Când, în cele din urmă, a sosit momentul său, a putut 
să-şi călăuzească poporul în cea mai dificilă perioadă 
prin caracterul său, care a atras atât respect, cât şi 
afecţiune, dar şi pentru că a înţeles efortul pe care 
britanicii erau obligaţi să-l facă ca parte a unui 
continuum cu istoria lor, pe care a reuşit să o evoce 
cu măiestrie unică. El a devenit simbolul rezistentei 
şi al triumfului lor. 

Spre deosebire de Churchill care considera că 
acţiunile sale ca lider îi dădeau posibilitatea 
poporului britanic să prospere şi să atingă apogeul 
istoriei sale, de Gaulle s-a comportat ca un 
eveniment singular, menit să-şi ducă poporul pe 
culmile unei maretii care fusese puternic disipată. 
Sfidător şi discrepant în raport cu vremurile în care a 
trait, de Gaulle s-a străduit să creeze un consens, 
proclamând importanţa morală şi practică a unei 
maretii dispărute; el a apelat nu atât la un continuum 


istoric, cât la ceea ce fusese cu secole mai înainte şi 
putea fi din nou. Cu acest discurs, ela ajutat Franţa 
să-şi revină după eşec şi apoi a condus-o câtre o 
nouă viziune despre ea însăşi. Aşa cum l-a descris 
Andre Malraux, el a fost „omul zilei de alaltăieri şi al 
zilei de poimâine” t’, 

În secolul al XVII-lea, Richelieu a elaborat politica 
unui mare stat, dar a făcut-o în numele unui rege pe 
care era nevoit să îl convingă cu privire la direcţia 
corectă. De Gaulle a trebuit să definească viziunea 
pe măsură ce o punea în practică şi a trebuit să 
convingă poporul francez în diverse etape. Drept 
urmare, afirmaţiile lui nu au caracter de maxime; 
sunt concepute nu atât pentru a directiona, cât 
pentru a inspira. Si s-a referit întotdeauna Ia el 
însuşi la persoana a treia, de parcă părerile sale nu 
erau ale lui, ci erau percepute ca expresii ale 
destinului. 

Deşi atât Churchill, cât şi de Gaulle şi-au salvat 
societăţile si popoarele, a existat o diferenţă 
fundamentală în stilurile lor de leadership. Churchill 
a reflectat chintesenta leadershipului britanic, care 
se bazează pe un nivel ridicat, dar nu excepţional, de 
performanţă colectivă din care, cu noroc, poate 
apărea o personalitate excepţională într-un moment 
de mare necesitate. Stilul de leadership al lui 
Churchil a fost o emanatie extraordinara a unei 
tradiţii, adaptată situaţiei sale; stilul sau personal 
era debordant şi condimentat cu un umor încântător. 
Conducerea lui de Gaulle nu a fost o elaborare a unui 
proces istoric, ci o expresie unică a unei personalităţi 
şi a unui ansamblu de principii deosebite. Umorul 
său era sardonic, menit să sublinieze distincţia, 
precum şi caracterul distinctiv al obiectului sau.— 
Churchill a considerat poziţia sa de lider punctul 
culminant al unui proces istoric şi o împlinire 
personală, în vreme ce de Gaulle a considerat 


întâlnirea sa cu istoria o datorie, care să fie purtată 
ca o povară şi care era ruptă de orice satisfacţie 
personală. 

în 1932, de Gaulle, în vârstă de patruzeci şi doi de 
ani, care servea pe atunci ca maior în armata 
franceză şi era departe de o grandoare personală 
previzibilă, a schiţat un concept conform căruia 
măreţia nu era pentru cei slabi de inimă: 


Atitudine distantă, caracter şi personificare a 
măreției, aceste calităţi [...] îi înconjoară cu 
prestigiu pe cei care sunt pregătiţi să poarte o 
povară prea grea pentru muritorii mai simpli. 
Preţul pe care trebuie să-l plătească pentru rolul 
de lider este autodisciplina neîncetată, asumarea 
constantă a riscurilor si o luptă interioară 
perpetuă. Gradul de suferinţă pe care îl implică 
variază în funcţie de temperamentul individului; 
dar, obligatoriu, nu poate fi mai puţin chinuitoare 
decât cămaşa din păr aspru a penitentului. Acest 
lucru contribuie la explicarea acelor cazuri de 
retragere care, altfel, sunt atât de greu de înţeles. 
Se întâmplă constant ca oameni cu un istoric 
neîntrerupt de succese şi de aprecieri publice să 
lase brusc povara jos [...] Multumirea şi liniştea şi 
bucuriile simple care poartă numele de fericire le 
sunt refuzate celor care ocupă poziţii de putere. 
Alegerea trebuie făcută şi este dificilă: de aici acel 
sentiment vag de melancolie care însoţeşte trena 
maiestatii [..] într-o zi, cineva i-a spus lui 
Napoleon, pe când priveau un monument vechi şi 
nobil: „Ce trist este!” „Da”, a venit răspunsul, „la 
fel de trist ca măreția.” ^? 


Dincolo de mister 


Gharles de Gaulle a atras admiratori, care i-au fost 
de folos, dar o relatie cu el nu presupunea nici 
reciprocitate, nici permanenta. El parcurge istoria ca 


o figură solitara — distant, profund, curajos, 
disciplinat, insufletitor, enervant, complet devotat 
valorilor şi viziunii sale şi refuzând să le dilueze cu 
emoție personală. Pe cand era prizonier de război în 
Germania, în Primul Război Mondial, el a scris în 
jurnalul sau: „Trebuie să devii un om cu caracter. Cel 
mai bun mod de a reusi in actiune ; f 
este să ştii să te autodomini perpetuu ”!"!. 

Şi totuşi, reflectând la trecerea anotimpurilor la 
Colombey, la mijlocul anilor 1950, de Gaulle şi-a 
încheiat memoriile de război cu o poezie în care, 
pentru singura dată în scrierile sale, a folosit 
pronumele personal. „Pe măsură ce vârsta triumfă, 
natura se apropie de mine, în fiecare an, în cele 
patru anotimpuri, care sunt tot atâtea Invataminte, 
găsesc consolare în înţelepciunea ei." 


Primăvara face totul să strălucească, „până şi zăpada 
viscolită” şi transformă totul în tinereţe, „chiar şi 
copacii vestejiti". Vara proclamă gloriile abundenței 
naturii. Natura se retrage toamna, încă frumoasă în 
„haina sa cu violet şi auriu”. Şi chiar şi iarna, când 
totul este „arid şi îngheţat... se împlineşte o muncă 
secretă”, pregătind terenul pentru o nouă creştere, 
poate chiar pentru înviere: 


Bătrânul Pământ, uzat de veacuri, zdruncinat de 
ploaie şi de furtună, epuizat, dar mereu gata să 
producă ceea ce viaţa trebuie să aibă pentru a 
continua! 

Bătrâna Franta,  împovărată de istorie, 
prosternată de războaie şi de revoluţii, oscilând la 
nesfârşit între măreție şi declin, dar reinviata, 
secol după secol, de geniul reînnoirii! 

Bătrânul om, epuizat de calvar, desprins de 
faptele omeneşti, simțind apropierea frigului etern, 


dar pândind mereu din umbră licărul de speranţă! 

Armura aparent impenetrabilă a lui de Gaulle a 
mascat un rezervor profund de emoție, chiar de 
blandete, pe care o putem vedea cel mai clar în 
relaţia cu Anne, fiica sa cu dizabilităţi. 

Anne avea sindromul Down, dar Charles şi Yvonne 
de Gaulle au ales să o crească în casa lor, sfidând 
practica de la acea vreme de a trimite copiii cu 
dizabilităţi într-un spital de psihiatrie. O fotografie 
din 1933 surprinde tandretea relaţiei lor: de Gaulle 
si Anne sunt aşezaţi pe o plajă, el în vârstă de 
patruzeci si doi de ani, imbrácat intr- un costum din 
trei piese închis la culoare si cu cravată, având un 
joben lângă el - în uniformă chiar şi în haine civile -, 
iar ea cu îmbrăcăminte albă, de plajă. Pare să facă 
forme din nisip. 

Anne a murit de pneumonie în 1948, la vârsta de 
douăzeci de ani. „Fără Anne, poate nu aş fi făcut 
niciodată ceea ce am facut. Ea mi-a dat curaj si 
inspiraţie”, i-a dezvăluit ulterior de Gaulle 
biografului sáu, Jean Lacouture.'? După moartea ei, 
a purtat o poză înrămată de-a ei in buzunarul de la 
piept tot restul vieţii. 


De Gaulle a murit ca urmare a unui anevrism, la 
mai puţin de doi ani de la demisia din funcţia de 
preşedinte, pe 9 noiembrie 1970, Ia la Boisserie. 
Tipic pentru el, s-a întâmplat pe când îşi dădea o 
pasienta. A fost înmormântat lângă Anne, în curtea 
bisericii parohiale din Golombey -Ies - Deux- Eglises. 


13 Crucea de Război (n.tr.) 


14Tunul francez de 75 mm, care şi-a făcut debutul în 
1897, a fost o piesă de artilerie revoluţionară, care 
combina raza lungă de acţiune cu precizia extremă. 
Armele din dotarea trupelor franceze, cum ar fi puşca 
Chassepot din 1866, erau puşti cu repetiţie excelente, 
care puteau fi adaptate pentru utilizarea cartuşelor 
metalice. Chris Bishop, „Canon de 75 modele 1897”, în 
The Illustrated Encyclopedia of Weapons of World War 
II (Londra: Amber Books, 2014); Roger Ford, The 


World's Great Rifles (Londra: Brown Books, 1998). 
15Joc de cuvinte in limba franceză; gaule înseamnă 
undita, iar Gaule înseamnă Galia, teritoriu din 
Antichitate, care includea şi Franţa. În acest caz, se 
face referire la două Galii, adică Frante. (n.tr.) 
16Aceasta posesiune franceză fusese invadată de 
britanici în mai 1942 fără a-l anunţa în prealabil pe de 
Gaulle. 


17Journal officiel a fost disponibil din ultima parte a 
celui de-al Doilea Imperiu (1869) şi pe întreaga durată a 
celei de-a Treia Republici; Vichy a avut propria sa 
versiune. Astăzi este disponibilă o versiune digitală. 
18Cele trei regiuni de coastă, Oran, Alger si 
Constantine, au fost guvernate ca departamente ale 
Franţei din 1848 până în 1957. O a patra regiune, Bone, 
a fost adăugată între 1955 şi 1957. Dincolo de coastă, 
regiunile deşertice ale Algeriei nu au fost niciodată 
considerate parte a „Franţei metropolitane”. 

19, La noi acasă” (n.tr.) 


20Negociatorii americani aveau să se confrunte ulterior 
cu tactici similare, dar cu o întorsătură sinistrá, rod al 
cunoscutei firi rázbunátoare a lui Stalin. În timpul 
Războiului Rece, testarea rezistenţei psihologice a 
adversarului prin tactica amânării a devenit aproape un 
standard în diplomaţia sovietică privind relaţiile dintre 
Est şi Vest. La fel şi grăbirea acordurilor pe ultima sută 
de metri (un bun exemplu fiind Summitul Nixon— 
Brejnev de la Moscova din mai 1972) — aproape ca şi 
cum planurile şi autodisciplina, cultivate asiduu de-a 
lungul lunilor de negocieri, ar fi fost brusc date peste 
cap de teama că obiectivele urmărite cu rábdare le-ar 
putea scăpa printre degete din pricina unei fatale erori 
de judecată a puterii de rezistenţă a adversarului. 

21 „Picioare negre” (n.tr.) 


22, Ratiune de a fi" (n.tr.) 
23Adaptate de Frederick Forsyth in romanul din 1971 
Ziua sacalului. 


24Calatoria la Baden-Baden rămâne un mister. De 
Gaulle ordonase ca guvernul german să fie anunţat de 
prezenţa lui. lar martori de încredere au mărturisit că 
bagajele familiei se aflau în avion. În cazul în care nu 
reuşea să-l convingă pe Massu, oare de Gaulle 
plănuise să rămână acolo o perioadă, permiţând ca 
negocierile cu Pompidou să continue? Este de 
neconceput ca de Gaulle să fi dorit să se exileze 


permanent în Germania. Mai probabil, fără sprijinul 
lui Massu, el ar fi aşteptat rezultatul negocierilor lui 
Pompidou şi s-ar fi întors ulterior pentru a înfrunta 
haosul sau exilul intern (dacă Pompidou reuşea). Vezi 
„Secrecy Marked de Gaulle's Visit”, în New York 
Times, 2 iunie 1968; Henry Tanner, „Two Tense Days 
in Elysee Palace”, în New York Times, 2 iunie 1968. 

25 Aceeaşi diferenţă poate fi observată între resedintele 
de la ţară ale lui Churchill şi de Gaulle. Chartwell a 
fost un refugiu în care viaţa relaxată şi sociabilă 
putea sprijini împlinirea intelectuală, iar 
împrejurimile plăcute  incurajau conversaţia cu 
prietenii de încredere. Colombey-les-Deux-Eglises a 
fost un refugiu auster, pentru singurătate şi reflecţie. 


3. RICHARD NIXON: 
STRATEGIA 
ECHILIBRULUI 


Lumea moştenită de Nixon 


Richard Nixon a fost unul dintre cei mai 
controversati . preşedinţi din istoria Americii şi 
singurul preşedinte obligat să demisioneze din 
funcţie. Totodata, el a avut un impact fundamental 
asupra politicii externe din perioada respectivă şi a 
consecințelor acesteia, ca preşedinte care a 
remodelat o ordine mondială în declin la apogeul 
Războiului Rece. După cinci ani şi jumătate în 
funcţie, Nixon a pus capăt implicării americane în 
Vietnam; a statornicit Statele Unite ca putere 
externă dominantă în Orientul Mijlociu; şi a impus o 
dinamică triunghiulară Războiului Rece, până atunci 
bilateral, prin deschiderea către China, plasând în 
cele din urmă Uniunea Sovietică într-un dezavantaj 
strategic decisiv. începând cu decembrie 1968, când 
mi-a propus să ocup funcţia de consilier pentru 
securitate naţională, până la sfârşitul administraţiei 
sale în august 1974, am colaborat cu el îndeaproape 
în materie de leadership şi de proces decizional. Am 
păstrat legătura timp de douăzeci de ani, până la 
moartea sa. 

La vârsta de nouăzeci şi nouă de ani, revin la 
subiectul Nixon nu ca o repetiţie a controverselor de 
acum jumătate de secol (pe care le-am abordat în 
trei volume de memorii), ci pentru a analiza gândirea 
şi caracterul unui lider care şi-a preluat funcţia pe 
fondul unor frământări culturale şi politice fără 
precedent şi care a transformat politica externă a 
ţării sale imbratisand conceptul geopolitic al 
interesului naţional. 

Până pe 20 ianuarie 1969, când Nixon a depus 
jurământul ca preşedinte, Războiul Rece ajunsese la 
maturitate deplină. Angajamentele pe care Statele 
Unite şi le asumaseră în străinătate în perioada lor 
de putere aparent nelimitată de dupa război 
începeau să se dovedească dincolo de capacitatea lor 
materială şi emoţională de a le susţine. Conflictul 


intern din Vietnam ; ; 
se apropia de apogeu ca intensitate, ceea ce a 
provocat apeluri din partea unora privind retragerea 
militară şi politică americană. Atât SUA, cât şi 
Uniunea Sovietică desfăşurau rachete care se 
distingeau prin încărcături utile sporite, precizie 
îmbunătăţită şi rază de acţiune intercontinentală. 
Uniunea Sovietică era aproape egală cu SUA în 
privinţa numărului de arme nucleare strategice cu 
rază lungă de acţiune şi, potrivit unor analişti, putea 
chiar să atingă superioritatea strategică, stârnind 
îngrijorări cu privire la atacuri bruşte cu efecte 
apocaliptice şi o perioadă extinsă de şantaj politic. 

în lunile dinaintea alegerii lui Nixon în noiembrie 
1968, au început să prindă contur provocările cu 
care avea să se confrunte administraţia sa în trei 
teatre strategice majore: Europa, Orientul Mijlociu şi 
Asia de Est. 

in august 1968, Uniunea Sovieticá, impreuná cu 
satelitii sai est-europeni, a ocupat Cehoslovacia, care 
pacatuise prin liberalizarea sistemului sau aflat pe 
orbita sovietică. în Germania, persista ameninţarea 
sovietică privind Berlinul de Vest — iniţiată prin 
ultimatumul premierului Nikita Hruşciov din 1958, 
adresat puterilor ocupante occidentale, de a-şi 
retrage forţele în termen de şase luni - facându-şi 
periodic apariţia sub forma amenințărilor Moscovei 
de a bloca oraşul asediat. Europa şi Japonia, care îşi 
reveniseră dupa distrugerile suferite în timpul 
războiului şi se aflau sub umbrela de securitate a 
SUA, începeau să concureze economic cu SUA şi să- 
şi formeze propriile percepții, uneori diferite, despre 
ordinea mondială în evoluţie. 


f 


Totodată, Republica Populară Chineză (RPC) 
devenise a cincea tară care deţinea cele mai 
devastatoare arme din lume — după Statele Unite, 
Uniunea Sovietică, Marea Britanic şi Franţa - în 


urma unui test nuclear de succes în octombrie 1964. 
Beijingul oscila între implicarea în sistemul 
internaţional şi retragerea din acesta, antrenând şi 
finantànd gherile maoiste în întreaga lume, iar în 
primăvara anului 1967 şi-a retras ambasadorii din 
aproape fiecare ţară din lume pe fondul revoltelor 
asociate Revoluţiei Culturale.! 

În Orientul Mijlociu, Nixon se confrunta cu o 
regiune aflată în plin conflict. Acordul Sykes—Picot 
din 1916, prin care Marea Britanic şi Franţa 
conveniseră sa înglobeze teritoriile instabilului 
Imperiu Otoman în sferele lor de influenţă, dusese la 
formarea unor societăţi preponderent arabe şi 
musulmane care păreau, la suprafaţă, membri ai un 
sistem statal comparabil cu cel creat de Pacea din 
Westfalia. Dar numai la suprafaţă: spre deosebire de 
teritoriile europene aflate încă în sistemul 
westfalian, statele din Orientul Mijlociu de la 
mijlocul secolului XX nu reflectau identități sau 
istorii naţionale 


comune. 
în ciuda dominaţiei istorice a Franţei şi Marii 
Britanii : IN 
in Orientul Mijlociu, acestea au devenit din ce in ce 
mai puţin capabile să-şi proiecteze puterea acolo 
după ce au fost secătuite în cele două războaie 
mondiale. Revoltele locale, declanşate iniţial de 
mişcări anticoloniale, erau absorbite în conflicte mai 
mari din interiorul lumii 


arabe — şi între ţările arabe şi statul Israel. Acesta 
din; -> , 


urmă, fiind recunoscut de majoritatea ţărilor 
occidentale în interval de doi ani de la independenţa 
sa în 1948, încerca acum să fie recunoscut de vecinii 
care îl considerau inerent nelegitim, socotind că 
ocupa un teritoriu care le revenea de drept lor. 

în deceniul care a precedat învestirea lui Nixon, 
Uniunea Sovietică a început să exploateze această 


furtună care se constituia în Orientul Mijlociu şi să o 
exacerbeze prin stabilirea de legături cu regimurile 
militare autoritare, care înlocuiseră structura de 
guvernare preponderent feudală lăsată de Imperiul 
Otoman. Proaspat echipate cu arme sovietice, 
armatele arabe au extins Războiul Rece în Orientul 
Mijlociu dominat anterior de Occident, ascutind 
disputele din regiune şi intensificând riscul ca 
acestea să declanşeze un cataclism global. 

Gând Nixon şi-a preluat funcţia, toate aceste 
preocupări au fost umbrite de impasul sângeros din 
Vietnam. Administraţia Johnson trimisese peste 500 
000 de soldaţi americani într-o regiune îndepărtată 
de America nu doar geografic, ci şi cultural, şi 
psihologic. Alte 50 000 se îndreptau într-acolo la 
momentul învestirii lui Nixon. Sarcina de a scoate 
Statele Unite dintr-un război neconcludent - şi de a 
face acest lucru în circumstanţe interne turbulente 
fără precedent după Războiul Civil American - i-a 
revenit lui Nixon. în cei cinci ani de dinaintea 
alegerii sale existaseră controverse politice interne 
de o intensitate nemaiîntâlnită în istoria americană 
de după război: asasinarea preşedintelui John F. 
Kennedy, a fratelui său (şi principalul candidat al 
Partidului Democrat la alegerile prezidenţiale), 
Robert, şi a liderului promotor al drepturilor civile, 
Martin Luther King Jr. Protestele violente împotriva 
Războiului din Vietnam şi demonstratile care au 
urmat asasinării lui King au zguduit oraşele din SUA 
si au blocat - Washingtonul zile în sir. 

Istoria americană abundă de controverse interne 
răsunătoare, dar situaţia cu care se confrunta Nixon 
era fără precedent, deoarece, pentru prima dată, o 
elită naţională în curs de constituire se convinsese că 
înfrângerea în război era deopotrivă inevitabilă 
strategic şi dezirabilă etic. O asemenea convingere 
implica ruperea consensului de secole că interesul 


naţional reprezenta un scop legitim, chiar moral. 

în unele privinţe, aceste credinţe au marcat 
reaparitia unui impuls izolationist anterior, conform 
căruia ,amestecul" Americii în frământările străine 
nu era doar inutil pentru bunăstarea naţiunii, ci şi 
coroziv pentru caracterul ei. Dar acum, în loc să 
argumenteze că valorile naţiunii erau prea înalte 
pentru a accepta implicarea în conflicte îndepărtate, 
această nouă tulpină de izolationism susţinea că 
America însăşi a devenit prea coruptă pentru a servi 
drept călăuză morală în străinătate. Susţinătorii 
acestei poziţii, după ce şi-au asigurat o platformă — 
şi în cele din urmă o influenţă cvasidominantă — în 
instituţiile de învăţământ superior, nu au analizat 
tragedia din Vietnam nici într-un cadru geopolitic, 
nici ca o luptă ideologică, ci ca vestind un catharsis 
naţional, care urma să genereze o întoarcere mult 
aşteptată spre interior. 


O invitaţie neaşteptata 


Deşi eram profesor la Universitatea Harvard, 
fusesem si consilier pentru politică externa, cu 
jumătate de normă, în echipa guvernatorului statului 
New York, Nelson Rockefeller, principalul rival al lui 
Nixon la nominalizarea candidatului din partea 
Partidului Republican atât în 1960, cât şi în 1968. în 
consecinţă, nu mă aşteptam să fiu invitat să fac parte 
din echipa noului preşedinte. Cu toate acestea, 
invitaţia a venit şi mi s-a oferit postul de consilier 
pentru securitate naţională, a doua numire ca 
importanţă făcută de preşedinte, care nu este supusă 
confirmării Senatului (după cea de şef de cabinet la 
Casa Alba). Decizia lui Nixon de a acorda o 
asemenea responsabilitate unui profesor de la 
Harvard, care îi fusese opozant în trecut, a dovedit 
atât generozitatea de spirit a preşedintelui ales, cât 
şi disponibilitatea sa de a se îndepărta de gândirea 


politică convenţională. 

La scurt timp după victoria sa electorală din 
noiembrie 1968, Nixon m-a invitat la prima noastră 
întâlnire de substanţă, la sediul său de tranziţie din 
New York, de la hotelul Pierre. (îl mai întâlnisem o 
singură dată, în treacăt, la o petrecere de Crăciun 
găzduită de extraordinara Clare Boothe Luce.) 
întâlnirea ne-a oferit prilejul de a trece în revistă 
situaţia internaţională în curs, sub forma unei 
enumerări atente şi relaxate a provocărilor majore 
de politică externa, pe parcursul căreia Nixon mi- a 
împărtăşit părerile şi mi-a solicitat punctul de 
vedere. Nu mi-a dat nici un indiciu că întâlnirea avea 
de-a face cu posturile din administraţia sa, cu atât 
mai puţin cu scopul de a mă evalua în vederea 
ocupării unei anumite funcţii. 

înainte să plec, Nixon mi-a făcut cunoştinţă cu un 
californian înalt şi slab, pe care mi l-a prezentat 
drept şeful său de cabinet, H.R. Haldeman; iară 
explicaţii, Nixon i-a ordonat apoi lui Haldeman să 
stabilească o legătură telefonică directă cu biroul 
meu de la Harvard. Haldeman a notat ordinul 
preşedintelui ales într-un caiet galben, dar nu a făcut 
nimic în această privinţă — prilejuindu-mi, astfel, nu 
doar un prim contact cu multiplele fațete ale 
personalităţii noului preşedinte, ci si o lecţie 
avansată despre natura comportamentului birocratic 
de la Casa Albă în epoca Nixon: unele declaraţii 
prezidenţiale erau simbolice, sugerând o direcţie, nu 
un apel la o acţiune imediată. 

Intrigat, dar oarecum nesigur, m-am întors la 
Harvard şi am aşteptat să văd ce se întâmplă. Câteva 
zile mai târziu, John Mitchell, partener cu Nixon la 
aceeaşi firmă de avocatură şi cel care avea să fie 
nominalizat pentru funcţia de procuror general, mi-a 
telefonat să mă întrebe: „Vrei postul sau nu?” Când i- 
am răspuns: „Ce post?", a mormait ceva de genul „o 


altă tâmpenie”, după care m-a invitat la o altă 
întâlnire cu preşedintele ales a doua zi. 

De data aceasta, postul de consilier pentru 
securitate naţională mi-a fost oferit explicit. Am 
solicitat cu stângăcie puţin timp ca să reflectez şi să 
mă consult cu unii colaboratori familiarizați cu 
funcţiile mele politice anterioare. Alţi preşedinţi sau 
directori executivi pe care i-am cunoscut, dacă ar fi 
auzit o replică atât de şovăitoare, m-ar fi scutit de 
necesitatea reflectiei şi ar fi pus capat discuţiei pe 
loc. în schimb, Nixon mi-a spus că am la dispoziţie o 
săptămână şi — lucru emotionant - mi-a sugerat să 
ma consult cu Lon Fuller, fostul sau profesor de 
drept contractual de la Universitatea Duke, care 
preda atunci la Facultatea de Drept de la Harvard si 
era familiarizat cu modul de gândire si cu conduita 
lui Nixon. 

A doua zi m-am consultat cu Nelson Rockefeller, 
care tocmai se întorsese dintr-o vizită la ferma sa din 
Venezuela. Reacţia lui Rockefeller nu numai că a pus 
capat oricărei ambivalente, dar a demonstrat, 
totodatá, cà incà exista o unitate fundamentalà in 
tară. M-a mustrat pentru cà mi-am amânat decizia si 
m-a îndemnat să accept oferta lui Nixon imediat; 
când preşedintele te invită să ocupi o funcţie 
importantă, a remarcat el, întârzierea nu este un 
răspuns adecvat. „Ține minte”, a adăugat 
Rockefeller, „că Nixon îşi asumă un risc mult mai 
mare cu tine decât tu cu el.” L-am sunat pe Nixon în 
acea după-amiază pentru a-i spune că sunt onorat să 
fac parte din administraţia sa. 


A 

În cele din urmă, Nixon şi cu mine aveam să ne 
cladim o relaţie care, prin natura sa operaţională, ar 
fi putut fi descrisă drept un „parteneriat” - desi 
rareori există un parteneriat adevărat atunci când 
puterea este distribuită inegal între cele două parti. 
Preşedintele îşi poate demite consilierul pentru 


securitate fara procedură sau avertisment si are 
autoritatea de a-şi impune preferinţele fara 
notificare formală sau discuţie. Si, indiferent de 
contribuţia consilierului pentru securitate, 
preşedintele poartă  responsabilitatea finală a 
deciziilor. 

în ciuda acestor realităţi, Nixon nu m-a tratat 
niciodată ca pe un subordonat când a fost vorba de 
probleme de securitate naţională si de politică 
externă, ci, mai degrabă, ca pe un fel de coleg din 
domeniul universitar. Nu mi-a acordat acelaşi 
respect în domeniul politicii interne sau al politicii 
electorale. Nu am fost niciodată invitat la întâlniri pe 
aceste teme (cu excepţia episodului „Dosarele de la 
Pentagon”, când s-au scurs documente confidentiale 
de la Departamentul Apărării). 

Relaţia noastră a îmbrăcat de la început această 
formă colegială. De-a lungul timpului, Nixon a evitat 
referirile derogatorii la asocierea mea anterioară cu 
Nelson Rockefeller. Chiar şi atunci când era supus 
unei presiuni mari, comportamentul lui faţă de mine 
a fost invariabil politicos. Această bunăvoință 
consecventă a fost cu atât mai remarcabilă cu cât, pe 
lângă fateta hotărâtă şi atentă descrisă în aceste 
pagini, Nixon avea şi o alta — era nesigur în privinţa 
imaginii sale, nesigur în privinţa autorităţii sale şi 
chinuit de o îndoială de sine sâcâitoare. Cealaltă 
fatetă a lui Nixon a fost însoţită de o versiune a 
„spectatorului impartial" al lui Adam Smith: adică, 
un al doilea „tu”, stand în afara ta, observandu-ti si 
judecându- ţi acţiunile. Mi s-a părut că Nixon a fost 
bântuit toată viata de o asemenea conştiinţă de sine 
critică. 

Această parte a lui Nixon implica o căutare 
neobosită a aprobării — o recompensă care i-a fost 
frecvent refuzată tocmai de grupurile care contau cel 
mai mult pentru el. Chiar şi în relaţiile sale mai 


vechi, se făcea clar simţit un element de rezervă, iar 
întâlnirile cu persoane din afara cercului său de 
apropiaţi — în special cele cu persoane importante — 
erau tratate ca şi cum ar fi necesitat un fel de punere 
în scenă. Scopul lui Nixon nu era întotdeauna 
comunicarea unor informaţii; dimpotrivă, limbajul 
sau era adesea menit să transmită o impresie despre 
un anumit scop, care nu fusese neapărat dezvăluit 
celeilalte parti. 

Având în vedere aceste complexitati, Nixon avea să 
facă uneori declaraţii care nu reflectau întreaga 
sferă a proiectelor sale. Acest comportament nu 
trebuie confundat cu indecizia. Şi-a exprimat clar 
obiectivele si le-a urmărit cu hotărâre si cu 
subtilitate. însă, totodată, el a căutat adesea să-şi 
rezerve unele opţiuni, alegând momentul şi forumul 
cele mai avantajoase în care să le dezbată. 

Combinația acestor calitati a produs 
caracteristicile deosebite ale administratiei Nixon. 
Extrem de bine informat, in special despre 
chestiunile de politică externă, şi foarte eficient în ce 
priveşte prezentarea analizelor sale, Nixon era 
reticent, totuşi, la confruntările faţă în faţă. Pentru 
că ura să le transmită ordine directe membrilor 
cabinetului care nu erau de acord cu el, apela la 
Haldeman sau la Mitchell pentru această sarcină - 
sau la mine, în chestiuni de politică externă. 

Funcţia de consilier al lui Nixon necesita 
conştientizarea acestui modus operandi: 
comentariile preşedintelui sau ordinele emise de 
acesta nu erau întotdeauna menite să fie interpretate 
sau executate ca atare. Solicitarea adresată lui 
Haldeman la sfârşitul primei noastre întâlniri, de a 
instala o linie telefonică directă cu biroul meu, este 
un exemplu în acest sens: dorea să-i transmită 
personalului său că va căuta să mă coopteze în 
echipă, dar nu era încă pregătit să-mi ofere postul în 


cazul în care aş fi putut să îl refuz de faţă cu alţii. 

Un alt exemplu mai semnificativ: în august 1969, 
un avion de linie american care zbura de la Roma 
catre Israel a fost deturnat de terorişti palestinieni şi 
redirecționat către Damasc. Când i-am comunicat 
vestea lui Nixon, care se afla în Florida şi lua cina 
sâmbătă seara cu nişte vechi prieteni, el a răspuns: 
,bombardati aeroportul din Damasc”. Departe de a fi 
o directivă oficială, această declaraţie era menită să-i 
impresioneze pe consilierii sâi şi pe cei cu care se 
afla la masă prin hotărârea sa de a pune capăt 
deturnărilor. 

Totuşi, Nixon ştia prea bine că iniţierea unei astfel 
de acţiuni militare necesita mai mult decât un simplu 
ordin din partea preşedintelui. Trebuie să existe o 
directivă ulterioară, care să conţină instrucțiuni 
operaţionale pentru ministerele care o pun în 
practică. în aşteptarea unei astfel de decizii 
ulterioare, secretarul apărării, Melvin Laird, şeful de 
stat major interarme, generalul Earle Wheeler, şi cu 
mine ne-am petrecut o mare parte a serii 
asigurându-ne cà au fost parcurse etapele 
preliminare pentru un astfel de atac - mai precis, 
mutarea unui portavion din Flota a Şasea spre Cipru, 
pentru a-l pozitiona în vederea executării ordinului. 
Deşi este obligată să-i execute ordinele, echipa 
preşedintelui este, totodată, obligată să-i ofere 
posibilitatea deplină de a reflecta asupra 
implicatiilor acţiunilor sale. 

in acest caz, Nixon a rezolvat chestiunea in 
dimineaţa următoare. in şedinţa de informare de 
dimineaţă, i-am adus la cunoştinţă situaţia ostaticilor 
de pe aeroportul din Damasc, anunţându-l că navele 
Flotei a Şasea se aflau acum în apropierea Ciprului. 
„S-a mai întâmplat altceva?” a întrebat el. Când i-am 
răspuns că nimic, el a replicat cu un singur cuvânt — 
„Bine” - rostit fara a mişca nici un muşchi facial. Nu 


s-a spus şi nici nu s-a făcut nimic altceva în legătură 
cu atacul aerian.? 

Astfel, anturajul apropiat al lui Nixon a aflat cà 
declaraţiile radicale nu erau neapărat menite să 
ducă la acțiuni explicite. Adesea, acestea 
transmiteau o stare de spirit sau erau folosite pentru 
a evalua opiniile unui interlocutor. Pentru a amâna 
acţiuni ireversibile până când preşedintele putea lua 
o decizie chibzuită, Haldeman a înfiinţat un sistem 
prin care să se asigure că şedinţele lui Nixon din 
Biroul Oval se derulau în prezenţa unui consilier 
prezidenţial. La rândul lor, consilierii de rang înalt 
erau obligaţi să transmită directive prin intermediul 
şefului de cabinet de la Casa Albă. Puteau apărea 
probleme atunci când cei care nu interactionau 
frecvent cu presedintele se aflau in compania sa, in 
timp ce acesta dezbatea opţiunile sale cu privire la o 
chestiune cu el însuşi. Ilustrativà în acest sens este 
explicaţia concisa a fostului consilier al lui 
Eisenhower - şi prieten al lui Nixon — Bryce Harlow 
privind dezastrul Watergate: ,,Un idiot a intrat în 
Biroul Oval şi a făcut ceea ce i s-a spus”. 

Deloc surprinzător, felul în care Nixon îşi evalua 
propriile calităţi era mai puţin evaziv decât ar putea 
sugera relatarea de mai sus. La scurt timp după 
vizita mea secretă în China din iulie 1971 — şi după 
anunţul lui Nixon că va efectua el însuşi o deplasare 
în anul următor —, Nixon mi-a trimis recomandări 
pentru informarea presei. Folosind persoana a treia 
pentru a face referire la sine, el a scris: 


O abordare eficientă pe care o puteţi folosi în 
discuţiile cu presa se referă la faptul că RN este 
extrem de bine pregătit pentru această întâlnire şi 
că are caracteristici şi experienţe similare cu 
[premierul chinez Zhou Enlai], oricât de ironic ar 
părea în multe privinţe. Enumăr doar câteva dintre 
elementele care ar putea fi subliniate. 


(1)Convingeri puternice. 

(2)A ajuns la putere în ciuda greutăților. 

(3)Are cea mai bună prestație în timpul unei 
crize. Rece. De neclintit. 

(4) Un lider dur, îndrăzneţ, puternic. Este dispus 
să rişte dacă este necesar. 

(5) Un om cu o viziune pe termen lung, nu este 
preocupat niciodată de titlurile de mâine, ci de 
modul în care va arăta politica în viitor. 

(6) Un om cu o gândire filosofică. 

(7) Un om care nu foloseşte notițe - în întâlniri cu 
73 de şefi de stat şi de guvern, RN a purtat 
discuţii ore întregi fără notițe... 

(8) Un om care cunoaşte Asia şi a dorit în mod 
deosebit să se deplaseze în Asia şi să studieze 
Asia. 

(9) Un om care, din punctul de vedere al stilului 
personal, este foarte puternic şi foarte dur, 
dacă este necesar - rece dar subtil şi părând 
aproape blând. De obicei, cu cât poziţia sa este 
mai dura, cu atât vocea sa este mai joasă.’ 


Este evident cà nota constituie o dovadă 
deopotrivă a  nesigurantei simptomatice şi a 
autopromovării hotărâte. Cu toate acestea, 
autoevaluarea lui Nixon era, în esenţă, exactă: el 
avea o experienţă bogată în politica externă; acţiona 
cel mai eficient într-o criză; era îndrăzneţ, dar 
înclinat spre deliberări şi analize atente, uneori 
chinuitoare; avea un apetit enorm pentru informatie; 
avea o viziune pe termen lung, se implica în reflecţii 
serioase privind provocările cu care se confrunta 
națiunea şi avea adesea cea mai bună prestație la 
întrunirile atent coregrafiate şi foarte încordate cu 
alti lideri mondiali - cel puţin cele care implicau 
prezentări, mai degrabă decât negocieri. Faptul că a 
fost preocupat de aparenţa de a fi la conducere — 
într-atât încât îşi cosmetiza uneori palmaresul — nu 
este în contradicţie cu realizările administraţiei sale. 


Având în vedere mizele naţionale implicate şi 
faptul că deciziile trebuiau luate adesea sub 
presiunea timpului, relaţiile dintre funcţionarii de 
rang înalt de la Casa Albă nu pot fi complet lipsite de 
frictiuni. în cazul meu, nesigurantele lui Nixon au 
condus ocazional la resentimente din partea 
preşedintelui, atunci când mass- media a subliniat 
contribuţia mea la politica naţională în defavoarea 
contribuţiei acestuia. Filosoful francez Raymond 
Aron - prietenul meu de o viaţă şi mentorul meu 
intelectual — a remarcat odată că relatările ample 
din presă cu privire la rolul meu au servit drept alibi 
pentru ostilitatea acesteia fata de Nixon. Tensiunile 
rezultate au fost rareori abordate explicit — si, chiar 
şi atunci, niciodată de Nixon însuşi, ci de 
colaboratori precum  Haldeman sau consilierul 
pentru afaceri interne, John Ehrlichman. 

Cu toate acestea, nu m-am confruntat niciodată cu 
genul de limbaj pe care, aşa cum am aflat mai târziu, 
Nixon îl folosea ocazional cu alţii. Gând au fost 
făcute publice stenogramele conversatiilor lui Nixon 
din Biroul Oval, l-am sunat pe George Shultz (care 
fusese director de buget şi secretar al Trezoreriei) 
pentru a-l întreba dacă m-am obişnuit eu într-atât cu 
limbajul ofensator, încât nu-mi mai amintesc dacă 
Nixon il folosea. Amintirile lui Shultz erau 
comparabile cu ale mele; în relaţiile noastre cu el, 
limbajul lui Nixon fusese politicos şi pretentios. 

Neajunsurile lui Nixon  — anxietatea sa, 
nesigurantele care-l făceau să dorească sa obţină 
maximum de respect, reticenta de a se confrunta cu 
dezacordurile fată în fată — i-au afectat în cele din 
urmă preşedinţia. Dar realizările carierei lui Nixon 
necesită recunoaştere, pentru că au presupus un 
efort uimitor de a depăşi nişte inhibitii care ar fi 
înfrânt un lider mai slab. 


Procesul decizional privind securitatea 
națională în administrația Nixon 


La Casa Albă, fiecare administraţie stabileşte un 
cadru decizional pentru a facilita alegerile pe care 
doar comandantul suprem este În măsură să le facă. 
De îndată ce a fost numit şef de cabinet, Haldeman a 
organizat lucrurile la Casa Albă în aşa fel încât să-i 
permită lui Nixon să-şi echilibreze convingerile si 
inhibiţiile,  ascunzându-şi slăbiciunile, ajungând 
totodată la un nivel considerabil de coerentă. 


În general, discuţiile cu preşedintele se purtau în 
prezenţa unuia dintre cei doi consilieri prezidentiali 
de la Casa Albă: Ehrlichman, pentru politica internă, 
Si eu, pentru chestiunile de securitate naţională. 
Birourile noastre erau responsabile să-l pregătească 
pe preşedinte pentru fiecare întâlnire următoare, 
schitand atât problemele care ar putea fi abordate, 
cât şi potentialele răspunsuri. Nixon studia aceste 
recomandări cu atenţie înainte de întâlniri, dar nu a 
avut niciodată notițe în fata lui în timpul conversatiei 
propriu-zise. 

Gând Nixon şi cu mine ne aflam amândoi la 
Washington, eram în general prima persoană cu care 
discuta. L-am însotit în călătoriile sale în străinătate 
şi am participat la fiecare reuniune oficială. Când 
oricare dintre noi călătorea în ţară, comunicam, de 
obicei prin telefon, cel puţin o dată pe zi. Primul 
subiect de pe agenda noastră era, în general, 
Informarea zilnică a preşedintelui, pregătită de 
Central Intelligence Agency. Dacă nu era o situaţie 
de criză, Nixon dedica relativ puţin timp chestiunilor 
de zi cu zi şi mult mai mult contextului istoric sau 
dinamicii unei anumite regiuni sau situaţii. Se axa 
mereu pe lucrurile care constituiau puncte potenţiale 
de cotitură sau decizii-cheie iminente. în timpul 
acestor discuţii, care se prelungeau frecvent de-a 


lungul mai multor ore, s-a conturat gândirea 
strategică a administraţiei Nixon. 

Ga fost vicepreşedinte al lui Eisenhower, Nixon a 
căutat să reproducă procedurile de securitate 
naţională ale predecesorului sau, adaptandu-le 
totodată la necesităţile sale. în acest scop, el i-a 
solicitat generalului Andrew  Goodpaster, care 
coordonase un timp Consiliul pentru Securitate 
Naţională al lui Eisenhower, să colaboreze cu mine 
la crearea unei structuri  comparabile.* in 
administraţia Eisenhower, personalul GSN se 
pregătea, în esență, pentru reuniuni adunând 
opiniile ministerelor. in administraţiile ulterioare, 
Kennedy şi Johnson, personalul lui Goodpaster a fost 
transformat de McGeorge Bundy şi Walt Rostow într- 
o echipă de circa 
cincizeci de profesionişti, inclusiv cadre universitare, 
care contribuiau cu informaţii de substanţă la 
pregătirea reuniunilor CSN. în administraţia Nixon, 
Consiliul a avut o dimensiune similară; în perioada 
contemporană, numărul membrilor a ajuns la 400. 

La începutul tranziţiei de la o administraţie la alta, 
când Goodpaster şi cu mine am făcut apel la 
Eisenhower, care se afla pe atunci la spitalul Walter 
Reed, suferind de o boală de inimă în fază terminală, 
intretineam încă ideea (o moştenire a vremurilor 
petrecute la Harvard) că mintea fostului preşedinte 
era la fel de vagă ca gramatica pe care o etala 
ocazional în conferințele sale de presă. Am aflat 
repede că lucrurile stăteau altfel. Era familiarizat cu 
problemele de securitate naţională, precum şi cu 
ramificatiile lor administrative. Trăsăturile fetei lui 
Eisenhower erau vii şi expresive, emanând încredere 
de sine, rezultat al deceniilor în care se aflase în 
funcţii de decizie. Felul sau de a vorbi era 
convingător, direct şi elocvent. 

După ce ira urat bun-venit lui Goodpaster, 


Eisenhower şi-a facut imediat cunoscut punctul de 
vedere. Poate că era cazul să aflu că el nu fusese în 
favoarea numirii mele în funcţia de consilier pentru 
securitate, a spus el, pentru că nu considera cadrele 
universitare pregătite adecvat pentru luarea 
deciziilor la nivel înalt. Cu toate acestea, avea să mă 
ajute pe cât posibil. în opinia sa, abordarea 
preşedintelui Johnson, în care Departamentul de Stat 
coordonase latura interministerială a procesului de 
securitate naţională, nu a funcționat deoarece 
Departamentul Apararii opusese rezistenţă 
conducerii statului şi, în orice caz, personalul din 
Departamentul de Stat era mai potrivit pentru dialog 
decât pentru luarea unor decizii strategice. 

Apoi, Eisenhower ne-a prezentat recomandările 
sale, care, în esenţă, presupuneau plasarea 
operaţiunii de securitate naţională în 
responsabilitatea consilierului pentru securitate de 
la Casa Albă. Consilierul pentru securitate sau 
reprezentantul acestuia urma să coordoneze diferite 
subcomisii regionale şi tehnice. Apoi, o comisie la 
nivel de secretar adjunct trebuia să verifice 
deliberările acestor grupuri pentru Consiliul de 
Securitate Naţională. 

Goodpaster a redactat o propunere privind aceste 
recomandări, iar Nixon a adoptat-o. Practic, 
structura a râmas intactă de atunci. Cu toate 
acestea, odată cu fiecare administraţie, elemente 
intangibile ale personalităţii aveau să afecteze 
inevitabil distribuţia de putere reală. 

în timpul întâlnirilor CSN la care erau prezenţi 
oficialii desemnaţi ai cabinetului (secretarul de stat, 
cel pentru apărare şi cel al Trezoreriei, precum şi 
directorul CIA), Nixon era priceput la formulări care 
implicau un scop dorit, fără a se angaja în direcţia 
unei anumite puneri în practică. Explorarea 
opţiunilor a devenit modalitatea sa de a obţine 


informaţii despre potentiale direcţii de acţiune fara a 
implica o confruntare cu privire la o decizie; această 
abordare i-a permis preşedintelui să separe politica 
pe termen lung de procesele de zi cu zi. Totodată, i-a 
permis să înţeleagă paleta de opţiuni ca şi cum ar fi 
avut de-a face cu o problemă intelectuală abstractă, 
independentă de preferinţele personale sau de 
prerogativele ministeriale. Ori de câte ori era fezabil, 
decizia reală a lui Nixon era transmisă ulterior, când 
- nu îmi vine în minte nici o excepţie — el nu era 
nevoit să se confrunte faţă în faţă cu dezaprobarea. 

Adoptarea planului lui Eisenhower privind CSN a 
facilitat intenţia mai veche a lui Nixon de a controla 
politica externă de la Casa Albă. O directivă privind 
securitatea naţională emisă în numele său anunţa 
planul său de acţiune. în situaţii deosebit de 
controversate - cum, + 
ar fi, de exemplu, în incursiunea din 1970 în 
Gambodgia de urmărire a diviziilor nord-vietnameze 
staționate acolo Haldeman sau procurorul general, 
John Mitchell, i-au transmis personal decizia finală 
ministrului de resort, indicând că aceasta nu mai 
putea face obiectul nici unei discuţii. 

Inhibiţiile lui Nixon nu iau limitau acţiunile 
decisive, în momentele de criză, el a coordonat 
procesul, chiar dacă indirect, prin intermediul 
echipei mele. Si în câteva situatii-cheie - ca in 1972, 
cu ocazia reactiei la „Ofensiva de Paste" a 
Vietnamului de Nord impotriva Sudului, sau in 
octombrie 1973, în cazul transportului aerian 
strategic de arme şi de provizii către Israel în timpul 
Războiului de Yom Kippur — el a intervenit emițând 
un ordin direct. 

Până în ianuarie 1969, când Nixon a preluat 
funcţia, natura dezbaterilor americane privind 
Vietnamul suferise o prefacere. Disputele interne 
initiale cu privire la Asia de Sud-Est îşi mentinusera 
caracterul traditional: implicau dezacorduri privind 


mijloacele pentru atingerea scopurilor convenite. 
Universitățile dezbăteau situaţia din Vietnam în 
cadrul unor „colocvii”, buna-credinta a părţilor 
adverse find de la sine înţeleasă. in timpul 
mandatului lui Johnson, criticile privind 
comportamentul american în Vietnam au luat în vizor 
tocmai această chestiune a bunei-credinte. Opozantii 
au declarat războiul imoral şi contrar valorilor 
tradiţionale americane. Reacţia lor a fost o provocare 
atât la adresa politicilor statornicite, cât si la adresa 
legitimitatii morale a administraţiilor succesive - 
într-atât încât unii activişti 

antirázboi au încercat să submineze însăşi 
funcţionarea guvernului prin demonstraţii publice 
uriaşe, care durau uneori zile în şir. O altă tactică a 
fost scurgerea masivă de informaţii guvernamentale 
confidentiale, justificată de o definiţie a guvernării 


deschise, incompatibilă cu noţiunea de 
confidentialitate. 
,Confidentialitatea", a recunoscut Nixon in 


memoriile sale, ,presupune fárà indoialà plata unui 
pret mare, sub forma unui schimb de idei mai putin 
liber si creativ in cadrul guvernului." Dar, a adáugat 
el, aceasta este întotdeauna necesară într-o oarecare 
măsură în afacerile de stat. „Pot spune fără echivoc 
că, fara confidentialitate, nu ar fi existat nici o 
deschidere câtre China, nici un acord SALT cu 
Uniunea Sovietică si nici un acord de pace care să 
pună capăt Războiului din Vietnam. "9 

în această privinţă, Eisenhower mi-a oferit o lecţie 
esenţială despre ce înseamnă să fii funcţionar la 
Washington, La mijlocul lui martie 1969, când fostul 
preşedinte era evident din ce în ce mai slăbit, Nixon 
m-a invitat la o discuţie prin care să îl informeze pe 
predecesorul său despre o întâlnire recentă a CSN 
pe tema Orientului Mijlociu, care abordase prezenţa 
militară sovietică din ce în ce mai puternică în 


regiune şi reacţia noastră de echilibru între măsuri 
diplomatice şi alte tipuri de măsuri. Dat fiind cà era 
în curs de luare a unei decizii, Nixon mi-a cerut să-i 
prezint lui Eisenhower opţiunile discutate de CSN. 

A doua zi dimineaţă, conţinutul şedinţei CSN a 
apărut în presă. Generalul Robert Schulz, consilierul 
militar al lui Eisenhower, m-a sunat foarte devreme 
în acea dimineaţă pentru a-mi face legătura cu fostul 
preşedinte. Dezlantuind un torent de insulte care nu 
erau de obicei asociate cu imaginea sa publică 
benignă, Eisenhower m-a criticat pentru limitarea 
opţiunilor lui Nixon provocată de scurgerea în presă 
a deliberărilor CSN. Când l-am întrebat dacă el 
considera că scurgerea provenea de la echipa mea, a 
parcurs un alt catalog de invective pentru a sublinia 
că misiunea mea era să protejez confidentialitatea 
informaţiilor in întregul sistem de securitate 
naţională. Nu îmi îndeplineam această misiune, dacă 
eu consideram că se referă doar la securitatea 
propriei mele echipe. 

Răspunsul meu - că eram în funcţie de doar două 
luni si facusem tot posibilul pentru a controla 
scurgerea în acel timp — nu a fost întâmpinat mai 
favorabil. ,Tinere" — aveam pe atunci patruzeci şi 
şase de ani - ,dà-mi voie sà- ti dau un sfat 
fundamental", a spus Eisenhower pe un ton aproape 
patern. „Nu spune niciodată nimănui ca nu poti 
îndeplini o sarcină care ţi-a fost încredinţată.” 
Acestea au fost ultimele cuvinte pe care le-am auzit 
de la Eisenhower. A murit două săptămâni mai 
târziu. 


Viziunea lui Nixon despre lume 

Felul în care Nixon evalua trecutul si intuitiile sale 
despre viitor derivau deopotrivă din experienţa sa 
internaţională substanţială ca personaj politic şi din 
anii de reflecţie când nu era o figură politică. 


Deplasările internaţionale în calitate de 
vicepreşedinte - şi presupus viitor candidat la 
preşedinţie - l-au adus în contact cu lideri mondiali 
care au căutat să înţeleagă gândirea americană şi să- 
si evalueze 


A 
propriile perspective de viitor. În aceste cercuri, el a 
fost tratat ca o figură serioasă - o atitudine care nu 
era întotdeauna evidentă printre adversarii interni 
sau pentru jurnalişti. 

Convingerile lui Nixon cu privire la politica 
externă nu se încadrau perfect în categoriile politice 
existente. în cariera sa de membru al Congresului, el 
a fost implicat evident în dezbaterea privind procesul 
lui Alger Hiss, fost funcţionar în Departamentul de 
Stat şi presupus agent sovietic, pe care o mare parte 
din clasa politică îl considera victima unei 
„vânătoare de vrăjitoare” — până când a fost 
condamnat pentru mărturie mincinoasă şi închis (şi 
chiar şi după aceea). Astfel, până la învestirea lui 
Nixon, atât conservatorii, cât şi liberalii aveau o 
concepţie bine formată despre el. Conservatorii îl 
considerau un anticomunist ferm şi un războinic dur 
şi rece, aşteptându-se să facă dovada unui stil de 
diplomaţie prin confruntare. Liberalii erau îngrijoraţi 
cà ar putea initia o perioadă de etalari ale puterii 
americane în străinătate şi de controverse interne. 

Părerile lui Nixon privind politica externă erau 
mult mai nuantate decât felul în care le percepeau 
criticii sai. Modelat de experiențele sale ca 
funcţionar public în marină în timpul celui de-al 
Doilea Război Mondial, în Congres şi în calitate de 
vicepreşedinte, el era ferm convins de legitimitatea 
fundamentală a modului de viaţă american, în special 
de oportunităţile de mobilitate socială, personificate 
de propria sa viaţă. în conformitate cu adevărurile 
vremii privind politica externă, el credea în 
responsabilitatea specială a Americii de a apăra 


cauza libertăţii la nivel internaţional şi, în special, 
libertatea aliaţilor democratici ai Americii, În 
încercarea de a pune capăt conflictului din Vietnam, 
pe care îl moştenise, el a fost mânat de spectrul 
impactului unei retrageri americane asupra 
credibilitatii naţiunii ca aliat, dar şi ca putere şi 
prezenţă în lume în general. 

Viziunea lui Nixon despre îndatoririle 
internaţionale ale Americii a fost prezentată într-un 
discurs din 6 iulie 1971, în care el a explicat 
obligaţia SUA în Vietnam în termeni nepartizani, fără 
a da vina nici pe predecesorii sai democrați, nici pe 
stânga care se opunea războiului. El a conştientizat 
şi a enumerat criticile la adresa politicii SUA care 
prevalau la acea vreme: 


Statelor Unite nu li se poate încredința puterea; 
Statele Unite ar trebui să se retragă de pe scena 
mondială şi să se ocupe de propriile probleme şi să 
lase conducerea mondială în seama altcuiva, 
pentru că facem dovadă de imoralitate în politica 
noastră externa.’ 


Acceptând că, la început, SUA au făcut paşi gresiti 
în Vietnam, la fel ca şi în alte războaie, el a pus apoi 
întrebarea esenţială: „Ce altă naţiune din lume aţi 
dori să se afle în poziţia de putere dominantă? 
, America era: 


o naţiune care nu a căutat poziţia mondială 
dominantă. Ni s-a acordat din cauza a ceea ce s-a 
întâmplat în al Doilea Război Mondial. Dar iată că 
este o naţiune care şi- a ajutat foştii duşmani, care 
este acum generoasă cu cei care i-ar putea fi 
adversari [...] pe care lumea este foarte norocoasă 
[...] să o aibă drept lider mondial.* 


Deşi Nixon şi-a reiterat viziunea postbelică privind 
poziţia de lider global a SUA, el a contestat luările de 
poziţie despre prevalența politicii externe americane. 


Atunci, ca şi acum, o importantă şcoală de gândire 
susţinea că stabilitatea şi pacea erau starea normală 
a afacerilor internationale, iar conflictul era 
consecinţa fie a unei neînţelegeri, fie a relei-vointe. 
Odată ce puterile ostile erau depăşite sau învinse 
decisiv, armonia sau încrederea fundamentală avea 
să reapară. în această concepţie prin excelenţă 
americană, conflictul nu era inerent, ci artificial. 

Percepția lui Nixon a fost mai dinamică. El 
considera că pacea era o stare de echilibru fragil şi 
fluid între marile puteri, un echilibru precar care, la 
rândul său, constituia o componentă vitală a 
stabilităţii internaţionale. într-un interviu pentru 
revista Time din ianuarie 1972, el a subliniat cà 
echilibrul de putere era o condiţie prealabilă pentru 
pace: 


Atunci când o naţiune devine infinit mai puternică 
în raport cu potenţialul său rival, apare pericolul 
războiului. Deci, cred într-o lume în care Statele 
Unite sunt puternice. Cred că va fi o lume mai 
sigură şi o lume mai bună dacă Statele Unite, 
Europa, Uniunea Sovietică, China şi Japonia sunt 
puternice şi sănătoase, fiecare echilibrându-se una 
pe cealaltă, nu jucând una împotriva celeilalte, un 
echilibru real.” 


Oricare dintre marii oameni de stat britanici din 
secolul al XIX-lea ar fi făcut o declaraţie similară 
despre echilibrul de putere din Europa. 

Deşi Europa— şi Japonia nu s-au materializat 


niciodată ca puteri de anvergură similară în timpul 
mandatului lui Nixon, „triangularea” dintre China şi 
Uniunea Sovietică a devenit un principiu al politicii 
SUA începând de la Nixon şi până la sfârşitul 
Războiului Rece şi nu numai; într-adevăr, acest lucru 
a avut o contribuţie importantă la rezultatul pozitiv 
al conflictului. 

Nixon şi-a plasat strategia într-un context 


american specific. La începutul secolului XX, 
Theodore Roosevelt (1901-1909) exprimase opinia 
cà, intr-o zi, America va mosteni rolul Marii Britanii 
de menţinere a echilibrului ; , 
global - care se baza pe experienta mentinerii unui 
echilibru de putere pe continentul european. Dar 
presedintii urmátori au evitat acest tip de analizà. in 
schimb, viziunea sustinuta de Woodrow Wilson (1913 
— 1921) a devenit dominantă - anume că stabilitatea 
internaţională trebuie cautata prin intermediul 
securităţii colective, definite prin aplicarea comună a 
dreptului internaţional: în cuvintele lui Wilson, „nu 
un echilibru de putere, ci o comunitate de putere; nu 
rivalități organizate, ci o pace comună organizata'*"’. 
Nixon a căutat să readucă în politica externă 
americană gândirea lui Theodore Roosevelt privind 
echilibrul de putere. La fel ca Roosevelt, el a 
considerat că interesul naţional era obiectivul 
definitoriu în urmărirea strategiei naţionale şi a 
politicii externe. Recunoscând că interesele 
naţionale sunt adesea în tensiune unele cu altele şi 
nu 

întotdeauna reconciliabile prin aşa-numite rezultate 
,win-win”, el a considerat cà sarcina oamenilor de 
stat era identificarea şi gestionarea acestor 
diferenţe; acest lucru se putea realiza fie prin 
atenuarea lor, fie, atunci când era necesar şi în 
ultimă instanţă, prin depăşirea lor cu forţă, în astfel 
de cazuri extreme, el tindea să aplice o maximă pe 
care le-o spunea frecvent colaboratorilor sai: ,,Platiti 
acelaşi preţ când faceţi politică fără entuziasm sau 
ezitant ca atunci când o faceţi corect şi cu 
siguranţă”. 

în viziunea lui Nixon despre politica externă, 
Statele Unite trebuiau să fie principalul modelator al 
unui sistem fluid de echilibre schimbătoare. Acest rol 
nu avea un punct terminus definibil, dar dacā 


America ar renunţa la el, în opinia sa, ar fi un haos 
global. Responsabilitatea permanentă a Americii era 
participarea la un dialog internaţional şi preluarea 
conducerii acelui dialog acolo unde era cazul. Prin 
urmare, în discursul de învestire, Nixon a proclamat 
„O nouă eră a negocierilor”. 


Diplomatie şi legaturi 


Politica externă a lui Nixon a evidenţiat o abordare 
duală în raport cu adversarii: pe de o parte, 
consolidarea puterii si a alianțelor americane, în 
special Alianţa Atlantică; pe de alta, menţinerea unui 
dialog constant cu adversarii, precum Uniunea 
Sovietică şi China, prin „era negocierilor”. Prin 
crearea unor legături între proiectele geopolitice şi 
cele ideologice, Nixon a căutat sa depăşească două 
obstacole care îngreunaseră sarcina americanilor de 
a face faţă provocărilor lor internaţionale. 

in Diplomatie (1994), am etichetat aceste concepte 
drept abordarea  psihiatrică versus abordarea 
teologică. Primul susţine că negocierile sunt scopuri 
în sine, astfel încât, odată ce statele adversare se 
întâlnesc faţă în faţă, disputa lor poate fi tratată ca o 
neînțelegere gestionabilà si potential rezolvabila, 
aproape asemănătoare certurilor personale. în 
abordarea teologică, adversarii sunt văzuţi ca nişte 
necredincioşi sau apostati, iar însuşi faptul de a 
negocia cu ei este considerat un fel de pacat.'? 

în schimb, Nixon a văzut negocierile ca un aspect 
al strategiei generale, ca parte a unei reţele continue 
de factori relevanti - printre aceştia, cei diplomatici, 
economici, militari, psihologici şi ideologici. în ciuda 
faptului că era un anticomunist învederat, Nixon nu 
a considerat că diferenţele ideologice în raport cu 
statele comuniste erau bariere în calea angajării 
diplomatice. Dimpotrivă, pentru el, diplomaţia a fost 
metoda preferată de a zadarnici planurile ostile si de 


a transforma relaţiile adverse fie în angajare, fie în 
izolarea adversarului. Astfel, deschiderea către 
China s-a bazat pe convingerea că rigidităţile 
comuniste ale lui Mao Zedong puteau fi 
contrabalansate prin exploatarea amenințării 
sovietice la adresa securităţii Chinei. Totodată, în 
timpul războiului arabo-israelian din octombrie 1973, 
convingerea sa cà simpatizanţii Moscovei din 
Orientul Mijlociu nu vor fi capabili să-şi atingă 
obiectivele regionale prin forţă a creat o deschidere 
strategică şi psihologică pentru a slăbi influenţa 
sovietică şi a pune America în situaţia de a 
intermedia pacea. 

Nixon nu a fost niciodată tentat de ideea că 
stabilirea 


unei relaţii personale cu liderii străini ar putea 
transcende interese nationale opuse. , Toti trebuie să 
recunoaştem că între Statele Unite si Uniunea 
Sovietică exista diferente . ] 


foarte profunde si fundamentale", a spus Nixon intr- 
un discurs din 1970, de la Adunarea Generala a 
ONU, explicând cà a gândi altfel „ar submina 
gravitatea dezacordurilor noastre. Progresul real în 
relaţiile noastre necesită elemente specifice, nu doar 
de atmosferă. O destindere reală se construieşte 
printr-o serie de acţiuni, nu printr-o schimbare 
superficială a stării de spirit aparente. P 
Negocierea cu adversari ideologici dintr-o poziţie de 
forţă avea să ducă la o ordine favorabilă intereselor 
şi aspirațiilor de securitate americane. 

Urmând aceste principii, Nixon, la începutul 
primului sau mandat, a obţinut aprobarea 
Congresului privind sistemul naţional de apărare 
antirachetă — o iniţiativă pe care mulţi au văzut-o ca 
o provocare agresivă la adresa Moscovei. Cu toate 
acestea, în următoarele decenii, sistemul de apărare 
antirachetă s-a dovedit o componentă indispensabilă 
a strategiei. La fel, când forţele siriene susţinute şi 


echipate de sovietici au invadat Iordania în 1970, 
Nixon a invocat o alertă regională; iar când 
premierul sovietic, Leonid Brejnev, a ameninţat să 
intervină la sfârşitul Războiului de Yom Kippur, în 
octombrie 1973, Nixon a declanşat o alertă globală. 
Deşi era de neclintit în privinţa îngrădirii Uniunii 
Sovietice, țelul său suprem era construirea unei 
structuri de pace. Explicându-şi perspectiva în faţa 
Adunării Generale a ONU în 1970, Nixon a 
spus: „Puterea este un fapt al vieţii internationale. 
Obligatia noastră reciprocă este de a disciplina 
această putere, de a căuta împreună cu alte naţiuni 
să ne asigurăm că este folosită pentru a menţine 
pacea, nu pentru a ameninţa pacea”!?. 

Totuşi, cum trebuia definită şi obţinută ,,pacea”? 
Aparent, George Kennan, arhitectul vizionar al 
politicii de control de după al Doilea Război Mondial 
- alături de secretarii de stat Dean Acheson si John 
Foster Dulles —, se multumise să aştepte declinul 
Uniunii Sovietice, consolidând puterea americană, 
încrezător că istoria va aduce în cele din urmă 
transformarea sau colapsul Uniunii Sovietice. Dar 
două decenii marcate de un impas tensionat în 
privinţa armelor termonucleare, agravate de trauma 
Războiului din Vietnam, au făcut SUA să aibă nevoie 
de o strategie mai activă. Politica lui Nixon a fost 
concepută pentru a determina Moscova şi Beijingul 
să accepte legitimitatea sistemului internaţional şi să 
se comporte potrivit unor principii compatibile cu 
interesele şi cu valorile de securitate ale Americii, 
exploatându-şi diferendele prin diplomaţie. 

Nixon s-a descris drept un negociator priceput. 
Acest lucru era corect în privinţa discuţiilor de 
ansamblu, menite să atragă un interlocutor într-un 
dialog strategic. Dar reticenta lui fata de 
confruntarea directă l-a, . 
împiedicat să se implice în echilibrarea si în 
ajustarea reciprocă a nuantelor prin care operează 


diplomaţia. 

în orice caz, negocierea unor acorduri diplomatice 
detaliate este o artă de la care preşedinţii ar fi bine 
să se abţină. Dată fiind uriaşa încredere în sine 
necesară pentru a ajunge în poziţia de top, 
preşedinţii, ca negociatori, sunt susceptibili să se 
dovedească fie prea îngăduitori, fie prea agresivi 
(sau ambele) - în prima situaţie, atunci când se 
bazează pe capacitatea lor de a manipula prin 
farmecul personal, iar în a doua situaţie, când 
exploatează presiunile care le-au facilitat 
ascensiunea pe plan intern şi pun semnul de 
egalitate între diplomaţie şi confruntare. 

Un impas diplomatic între lideri de top complică 
orice ajustare ín cadrul guvernantei interne a 
ambelor părţi — un alt motiv pentru care problemele 
detaliate ar trebui tratate în eşaloanele inferioare, 
unde experienţa tehnică este mai concentrată şi 
indulgenta mai putin amenințătoare la nivel 
personal. Dacă rămân doar câteva chestiuni pentru 
etapa finală, liderii vor avea libertatea de a încununa 
un rezultat substanţial cu o ajustare simbolică şi cu 
înflorituri festive. 

Punctele forte ale lui Nixon, ca om de stat, se 
pozitionau la cele două extremităţi ale strategiei 
geopolitice: rigoare analitică în concepţie si 
îndrăzneală deosebită în execuţie. Era excepţional în 
dialogurile despre obiective pe termen lung şi în 
eforturile de a-şi atrage omologul câtre pragul unei 
acţiuni strategice. Deşi neliniştit la Summitul de la 
Moscova din 1972, în timpul negocierilor faţă în faţă 
cu Brejnev privind detaliile limitărilor armelor 
strategice, Nixon a fost dornic să discute cu Zhou 
Enlai principiile geopoliticii americano- chineze (şi a 
făcut-o eficient) în timpul Summitului de la Beijing 
din acelaşi an, punând bazele unei strategii paralele 
SUA-China de contracarare a ambițiilor sovietice 


privind hegemonia globală. 

Nixon şi-a combinat atitudinea faţă de negocieri cu 
o strategie nonconformistă din perspectiva politicii 
externe: crearea de legături. Pe 4 februarie 1969, el 
a trimis o scrisoare câtre secretarul de stat, William 
Rogers, şi secretarul apărării, Melvin Laird, 
subliniind abordarea noii administratii.^ Esenţa 
acesteia constituia o separare spectaculoasă de 
tendinţa administratiilor anterioare de a 
compartimenta chestiuni aparent disparate: 


Ştiu cà administraţia anterioară a considerat că, 
atunci când percepem un interes reciproc cu URSS 
într-o anumită chestiune, ar trebui să avem în 
vedere un acord şi să încercăm să îl izolăm cât mai 
mult posibil de suişurile şi coborâşurile conflictelor 
pe alte teme. Poate că acest lucru are sens în 
numeroase chestiuni bilaterale şi practice, cum ar 
fi schimburile culturale sau ştiinţifice. Dar, în ce 
priveşte problemele cruciale ale zilelor noastre, 
cred că trebuie să încercăm să avansam pe un 
front cel putin suficient de larg, pentru a arata clar 
că vedem o relaţie între problemele politice şi cele 
militare.!€ 


Memorandumul a stârnit nelinişte, ca să nu 
spunem mai mult, în rândul susținătorilor viziunii 
predominante, care presupunea negocierea 
problemelor pe măsură ce apăreau, pentru a preveni 
contaminarea zonelor în care exista un potenţial de 
cooperare. O astfel de abordare reflecta structura 
departamentală a guvernului, în care ministere şi 
birouri separate făceau lobby pentru „direcţia” 
preferată. Nixon şi-a dat seama că, la acea vreme, o 
astfel de segmentare risca să-i permită Uniunii 
Sovietice să stabilească agenda şi sa folosească 
negocierile ca acoperire pentru a-şi promova telurile 
imperiale. 


În cele din urmă, abordarea lui Nixon a modificat 
puternic calculele sovieticilor. La trei săptămâni 
după ce Nixon şi-a anunţat pe 15 iulie 1971 intenţia 
de a vizita China, a fost invitat la un summit la 
Moscova. în mai 1972 — la doar trei săptămâni după 
ce a ordonat bombardarea Vietnamului de Nord şi 
minarea portului Haiphong şi la trei luni după 
întâlnirea de la nivel înalt de la Beijing — un summit 
de o săptămână între SUA şi URSS la Moscova avea 
să demonstreze dorința Uniunii Sovietice de 
stabilizare a relaţiilor cu America. Tratatul de 
limitare a armelor strategice (SALT I), Tratatul 
privind rachetele antibalistice (ABM) şi Acordul 
privind incidentele pe mare au fost semnate de 
Nixon şi Brejnev în timpul acelui summit, ca paşi 
către obiectivul propus de Nixon în discursul său de 
învestire: consolidarea „structurii de pace”. Tratatul 
de interzicere a testelor nucleare subterane din 1974 
a reprezentat continuarea procesului, la fel şi 
Acordurile de la Helsinki din 1975, care au fost 
convenite în timpul administraţiei ulterioare, în 
mandatul lui Gerald Ford. 

Aceste acorduri au scos în evidentă un alt termen 
— destindere - care a ajuns să fie asociat cu politica 
externă a lui Nixon şi a suscitat controverse. Derivat 
din infinitivul francez detendre („a destinde”) şi, prin 
urmare, învăluit în implicaţii insondabile, acest 
termen presupunea o relaxare a tensiunilor dintre 
superputeri. Principala obiectie la adresa acestuia a 
fost afirmaţia ca diplomaţia americana ar trebui să 
se concentreze pe subminarea şi, în cele din urmă, 
pe distrugerea sistemului sovietic şi a celorlalţi 
adversari. în contrapartidă, Nixon şi cu mine am 
susţinut că declararea răsturnării întregului sistem 
ca obiectiv definitoriu ar eclipsa orice controversă, 
riscând o confruntare supremă într-o eră a armelor 
de distrugere în masă şi a tehnologiei revoluţionare 


în alte domenii. în schimb, noi eram în favoarea unei 
poziţii militare puternice, dublate de un tip de 
diplomaţie care să apere interesele strategice 
americane prin intermediul mai multor opţiuni. 

Un alt scop al destinderii a fost acela de a le oferi 
sovieticilor o miză în aspecte-cheie ale relaţiei 
americano- sovietice. Relaţiile urmau sa fie 
încurajate atunci cand conduita URSS era 
responsabilă şi reţinută sau modificată în perioadele 
de tensiuni. Abordările bazate pe forţă si pe 
diplomatie erau menținute pe masă simultan şi 
folosite ca parte a aceleiaşi strategii. După cum vom 
vedea, Statele Unite au răspuns ferm provocărilor cu 
risc ridicat, oferind stimulente maxime pentru o 
atitudine reţinută a celeilalte părţi - ca în criza din 
Iordania din 1970, în conflictul din Asia de Sud din 
1971 şi în războiul din Orientul Mijlociu din 1973. 
Totodată, viziunea convietuirii cu adversarii a fost 
mereu disponibilă. 


O călătorie în Europa 


Prima călătorie în străinătate a lui Nixon în calitate 
de preşedinte a avut loc la o lună după învestirea sa, 
între 23 februarie şi 2 martie 1969. Scopul anunţat a 
fost „restabilirea unui nou spirit de cooperare”, după 
ce  diferendele privind politicile referitoare la 
Vietnam şi la Orientului Mijlociu încordaseră relaţia 
Americii cu aliaţii sai europeni. 

Dar scopul nobil al călătoriei s-a confruntat cu 
complexitatea încercărilor tot mai accentuate ale 
Europei de a-şi găsi o nouă identitate. Deşi îsi 
revenise semnificativ din punct de vedere economic 
după ravagiile celui de-al Doilea Război Mondial, 
continentul abia începea procesul de creare a 
instituţiilor comune şi era încă departe de scopul său 
declarat de a concepe o strategie geopolitică 
comună. Timp de patru secole, priceperea militară si 


contribuţiile europenilor la filosofia politică 
modelaseră lumea. Acum însă, naţiunile Europei, mai 
presus de toate, se temeau de presiunile sovietice 
susţinute de forţă militara. Drept urmare, deşi 
considerau indispensabil sprijinul militar american 
prin intermediul NATO, aliatii vizau şi obținerea unei 
autonomii mai mari în conturarea viitorului lor 
politic şi, mai ales, economic. 


Nixon se aventurase pentru prima dată în politica 
externă ca membru al Congresului în Comisia Herter 
din 1947 — un precursor al Planului Marshall din 
1948. Călătoria membrilor comisiei în Europa în 
toamna anului 1947 a contribuit la modelarea 
angajamentului de durată al lui Nixon privind o 
legătură organică între America şi continent. La acea 
vreme, Europa era dornică de o conexiune mai 
profundă cu America. Un sfert de secol mai târziu, 
când Nixon a devenit preşedinte, liderii europeni 
erau încă preocupaţi de evoluţia internă a 
continentului, fiind implicaţi doar nominal în 
consolidarea parteneriatului politic cu SUA. 

Şi ca lucrurile să fie mai complicate, în decurs de 
un an de la vizita lui Nixon, toate guvernele 
europene importante aveau să fie înlocuite din 
motive interne. Două luni mai târziu, Charles de 
Gaulle - care se opusese de două ori apartenenţei 
britanicilor la Comunitatea Europeană, predecesorul 
UE - s-a pensionat şi a fost urmat în funcţie de 
Georges Pompidou. De asemenea, cancelarul Kurt 
Georg Kiesinger, gazda noastră din Germania, care a 
urmat practic direcţia lui Adenauer, avea să fie 
înlocuit înainte de finalul anului cu Willy Brandt, 
care a adoptat o politică mai flexibila fata de 
Uniunea Sovietică sub egida OsStpolitik.— Prim- 
ministrul Harold Wilson, gazda noastră din Marea 
Britanic, a pierdut alegerile în fata liderului 
conservator, Edward Heath, care încerca să 


îndepărteze Londra de Washington, acordând o 
prioritate mai mare asigurării aderării la Europa 
unită decât încurajării legăturilor tradiţionale ale 
Marii Britanii cu America. Prin urmare, Nixon s-a 
îmbarcat într-o călătorie pentru a transmite 
asigurările pe termen lung ale Americii unui grup de 
lideri axati pe orizonturile lor politice interne. 

Dar acestea nu erau singurele ironii ale vizitei sale 
de opt zile. Chiar dacă Lau încurajat să iniţieze 
discuţii cu Uniunea Sovietică cu privire la controlul 
armelor nucleare şi la încheierea Războiului din 
Vietnam, gazdele sale s-au arătat neliniştite când a 
acceptat recomandările lor pe o bază largă, „La 
momentul potrivit şi cu o pregătire adecvată, Statele 
Unite vor intra în negocieri cu Uniunea Sovietică 
privind o paletă largă de chestiuni”, a declarat Nixon 
la sediul NATO de la Bruxelles, recunoscând că astfel 
de discuţii „li vor afecta pe aliaţii noştri europeni”, 
deşi negocierile urmau să fie purtate de Statele 
Unite pe cont propriu. Având în vedere acest lucru, 
el a subliniat importanţa menţinerii cooperării şi 
unităţii: „Vom face acest lucru pe baza consultării şi 
cooperării depline cu aliaţii noştri, deoarece ştim că 
succesul negocierilor depinde de unitatea noastră”. 

Declaraţia a generat ambivalenta. Aliaţii europeni 
au salutat sprijinul împotriva amenințării sovietice, 
dar s-au arătat nelinistiti cu privire la ceea ce ar 
putea presupune, de fapt, negocierile americano- 
sovietice. Pretinsa intenţie a lui Nixon de a injecta 
fluiditate diplomatică într-o situaţie internaţională 
îngheţată a produs un amestec de aprobare şi de 
anxietate, iar apelul său la „consultare autentică cu 
aliaţii înainte de fapt” a ridicat semne de întrebare 
cu privire la coeziunea alianţei, care s-au menţinut 
până în zilele noastre. 

în mandatul lui Nixon, relaţia dintre SUA şi Europa 
a evoluat la nivel de cooperare şi la nivel consultativ, 


iar angajamentul personal al lui Nixon faţă de NATO 
a fost omniprezent. Au fost explorate şi probleme 
structurale mai profunde, dar nu au fost rezolvate: 
ce grad de cooperare era necesar în afara zonei 
Tratatului Nord-- Atlantic, de exemplu în Orientul 
Mijlociu sau în Asia? De câtă unitate avea nevoie 
Alianţa într-o lume fragmentată şi marcată de avânt 
tehnologic? Câtă diversitate ar putea suporta? 

O parte din ambivalenta poate fi pusă pe seama 
Războiului din Vietnam, pe care liderii europeni l-au 
perceput, în general, ca o diversiune în raport cu 
propriile interese de securitate. Maniera diferită în 
care America şi Europa au evaluat riscul global a 
creat provocări suplimentare, cum ar fi Ostpolitik, 
care susţinea o abordare politică avansată a Uniunii 
Sovietice. 


O transformare semnificativă a relaţiilor atlantice 
s-a + 
produs în timpul celui de-al treilea an al mandatului 
lui 


Nixon în domeniul economic. Acordul de la Bretton 


Woods din 1944 a stabilit rate de schimb fixe între 
valutele străine şi dolar şi le-a permis guvernelor să 
schimbe dolari în aur la 35 de dolari per uncie. 
Acordul a funcţionat bine timp de două decenii, dar 
la sfârşitul anilor 1960 era supus unei tensiuni tot 
mai mari.'® Pe măsură ce şi-au revenit după cel de-al 
Doilea Război Mondial, Europa de Vest şi Japonia au 
acumulat rezerve de dolari — 40 de miliarde de 
dolari până în 1971, în comparaţie cu rezervele de 
aur din SUA în valoare de 10 miliarde de dolari. 
Neincrezátoare în capacitatea SUA de a sustine 
convertibilitatea în aur, guvernele străine, în frunte 
cu Franţa, au cerut ca din ce în ce mai mulţi dolari 
să fie schimbaţi în aur.? 

Nixon a reacționat cu hotărârea-i caracteristică. în 


august 1971, el a discutat timp de trei zile la Camp 
David cu consilierii sai economici. Preşedintele 
Rezervelor Federale, Arthur Burns, a încercat să 
păstreze sistemul Bretton Woods, dar secretarul 
pentru Trezorerie, John - Gonnally, şi directorul 


Biroului de Gestiune şi Buget, George Shultz, erau în 
favoarea intreruperii legăturii dolar-aur. Shultz a 
mers până acolo încât a propus un nou sistem de 
rate de schimb flotante.” Fiind de aceeaşi părere cu 
Gonnally şi Shultz, Nixon a considerat că nu mai 
putea fi menţinută convertibilitatea dolar—aur şi că 
orice încercare de a o păstra ar provoca atacuri 
speculative asupra dolarului. El a anunţat 
suspendarea temporară a convertibilitatii dolarului 
în aur duminică, 15 august.— 

Această decizie şi maniera unilaterală în care a 
fost luată i-au deranjat pe unii aliaţi. Franţa s-a opus 
ferm suspendării legăturii. Ministrul francez de 
finanţe, Valery Giscard d'Estaing (ulterior preşedinte 
al Franţei), era îngrijorat de faptul că, fără această 
legătură, inflaţia economică americană se putea 
răspândi în tot sistemul financiar global.” La rândul 
său, Germania de Vest era îngrijorată că schimbarea 
bruscă şi unilaterală anunţa o recrudescenta a 
naţionalismului economic.^? Pentru a calma aceste 
anxietati şi a contura un nou aranjament monetar pe 
termen lung, subsecretarul pentru Trezorerie, Paul 
Volcker, s-a întâlnit cu omologii săi europeni. 

Aceste eforturi au culminat cu Acordul 
Smithsonian din decembrie 1971, care a devalorizat 
dolarul şi a stabilit noi rate de schimb. Dar ratele de 
schimb fixe s-au dovedit dificil de susţinut fara 
etalonul aur, iar acordul s-a prăbuşit în februarie 
1973, determinând marile economii să adopte rate 
de schimb flotante.” în ciuda temerilor initiale, 
sistemul încă persistă. Deciziile spectaculoase ale lui 
Nixon de la Camp David au direcționat ordinea 
monetară globală câtre un echilibru mai flexibil, dar 
în cele din urmă mai durabil. 

în 1973, Nixon a reacţionat la dezbaterile continue 
privind sistemul monetar, precum şi la neliniştea 
europenilor cu privire la armele nucleare şi la 


Războiul din Vietnam propunând „Anul Europei”. 
Acest lucru a implicat o declaraţie de parteneriat pe 
termen lung între - Europa şi Statele Unite, după 
încheierea Războiului din Vietnam care se prefigura 
la acel moment. 

într-un discurs susţinut la New York în aprilie 
1973, am propus, în numele lui Nixon, ca SUA şi 
partenerii săi europeni să ajungă până la sfârşitul 
anului la o declaraţie de scopuri comune atât în 
domenii politice, cât şi strategice — după modelul 
Cartei Atlanticului, semnată de Franklin Roosevelt şi 
Winston Churchill la 14 august 1941. Scopul era 
actualizarea eforturilor comune de securitate în 
raport cu dezvoltarea tehnologică şi definirea unor 
scopuri politice comune în lumina evoluţiei crizelor 
din diferite părţi ale lumii. Propunerea s-a dovedit 
prematură. Aliaţii noştri au fost receptivi la o 
reformulare a obiectivelor strategice care implicau 
securitatea lor imediată, dar s-au opus definiţiilor 
globale ale unităţii politice transatlantice. 


Nixon a susţinut structura NATO, a apărat ferm 
libertatea Berlinului şi a obtinut un statut 
îmbunătăţit , : A 
pentru acel oraş, ceea ce a pus capat unui deceniu şi 
mai bine de crize şi de ameninţări privind accesul în 
Berlin. Totodată, el a menţinut un dialog politic 
continuu cu NATO şi principalii lideri europeni. După 
plecarea sa din funcţie, iniţiativele americane în 
afara zonei NATO — cum a fost cazul operaţiunilor 
de contrainsurgenta din Afghanistan sau Irak — s-au 
bucurat de sprijin european, dar mai mult pentru a 
menţine angajamentul american de apărare a 
Europei împotriva Rusiei decât pentru a exprima un 
scop global comun. Prin urmare, obiectivul suprem 
al lui Nixon privind o relaţie organică cu Europa pe 
probleme globale a rămas pe ordinea de zi până în 
prezent. 


Războiul din Vietnam şi încheierea acestuia 


Gând Nixon şi-a început mandatul, SUA erau 
implicate în Vietnam de aproape două decenii; până 


la momentul învestirii sale în funcţie, în ianuarie 
1969, 30 000 de militari americani muriseră în luptă, 
iar în toată ţara avuseseră loc numeroase proteste 
împotriva războiului, unele dintre ele violente. La 
prima mea întâlnire cu Nixon de după alegeri, la 
hotelul Pierre, el a subliniat că era hotărât să pună 
capăt Războiului din Vietnam în timpul primului său 
mandat. El le-a făgăduit familiilor militarilor căzuţi in 
lupte un rezultat compatibil cu onoarea Americii. 
Avea să încerce să obţină acest lucru printr-o 
diplomatie de legături în raport cu Uniunea 
Sovietică. Poate că şi ideea sa de deschidere câtre 
China ; 
avea să joace un rol. Dar nu dorea să trădeze 
idealurile. Securitatea popoarelor libere, precum şi 
pacea şi progresul la nivel internaţional depindeau 
de restabilirea şi, în cele din urmă, de reînnoirea 
conducerii americane. Era necesar ca eforturile 
militare şi politice să fie în continuare simultane. 
SUA se alaturasera apărării Vietnamului de Sud 
împotriva insurgenților comunişti trimițând consilieri 
militari încă din perioada preşedintelui Harry 
Truman. Eisenhower a sporit ajutorul american şi a 
marit numărul 


de consilieri militari atasati ai Ambasadei SUA din - ; 


Saigon de la 35 la aproape 700 până in 1956.** Spre 
finalul celui de-al doilea mandat al sau, Eisenhower a 
conchis cà noile rute de aprovizionare deschise 
odată cu invazia nord-vietnamezilor in Laos şi 
Cambodgia, două ţări slabe si neutre de la graniţa cu 
Vietnamul de Sud, amenințau progresiv siguranţa 
Saigonului şi trebuiau să întâmpine rezistenţă. 

Acest sistem de aprovizionare, numit ulterior 
Drumul Ho Şi Min, traversa jungla sălbatică de-a 
lungul graniţei de vest a Vietnamului de Sud, lungă 
de peste 960 de kilometri, ceea ce îl facea dificil de 
descoperit, de tintit sau de interceptat. Devenise 


pivotul strategiei nord- vietnameze de a submina şi, 
în cele din urmă, de a răsturna guvernul sud- 
vietnamez. 

în timpul tranziţiei prezidenţiale din 1960, 
Eisenhower l-a sfatuit pe succesorul sau, John F. 
Kennedy, să desfăşoare forţe de luptă americane în 
regiune si, daca era necesar, sa se opună 
incursiunilor în ţările de graniţă neutre. Kennedy nu 
a urmat imediat sfatul lui Eisenhower, căutând în 
schimb o soluţie politică prin negocieri cu Hanoiul. 
Rezultatul a fost Acordul international privind 
neutralitatea Laosului din 1962. Dar când guvernul 
de la Hanoi a încălcat ulterior neutralitatea Laosului 
printr-o infiltrare sporită, Kennedy a reacţionat 
trimițând 15 000 de soldati americani să antreneze si 
sa consilieze unităţile de luptă sud-vietnameze. 
Considerând că liderul autocrat al 
Vietnamului de Sud, Ngo Dinh Diem, nu avea un 
sprijin larg si voinţa politică de a câştiga, 
administraţia Kennedy a încurajat armata ţării să-l 
înlocuiască. Acea lovitură de stat, care a dus la 
asasinarea lui Diem la 2 noiembrie 1963, a golit 
guvernul sud-vietnamez în toiul unui război civil în 
care, prin definiţie, guvernul asediat este premiul cel 
mare. Nord-vietnamezii s-au folosit acest prilej 
pentru a introduce în ţară unităţi de luptă regulate în 
scopul consolidării forţelor de gherilă. 

După asasinarea lui Kennedy pe 22 noiembrie 
1963, Lyndon B. Johnson a intensificat eforturile 
militare ale SUA în Vietnam, la sfatul echipei de 
securitate naţională pe care o mostenise de la 
Kennedy (singurul disident fiind George Ball, 
subsecretarul de stat).— Totuşi, - Johnson avea sa 
realizeze curând cà ambiguitatile politice din regiune 
erau agravate de complexitatea elaborării unei 
strategii militare. 

însăşi amploarea desfăşurării militarilor americani 


într- o locaţie atât de îndepărtată crea un imperativ 
pentru America de a pune capat războiului rapid. 
Dar strategia guvernului de la Hanoi a fost să 
prelungească conflictul, astfel încât să-i epuizeze pe 
americani din punct de vedere psihologic. în 
confruntarea dintre o armată mecanizată şi forţe de 
gherilă cu baze în junglă, acestea din urmă se 
bucură de avantaj, în sensul în care câştigă atâta 
timp cât nu pierd. Până în ianuarie 1969, Vietnamul 
de Nord consolidase treimea vestică a Laosului şi 
porţiuni din Gambodgia, în care puterea americană 
nu avea acces, folosindu-le ca baze prin intermediul 
cărora îşi trimitea majoritatea proviziilor in 
Vietnamul de Sud, punând în pericol porţiunea de la 
extremitatea sudică a Vietnamului de Sud, inclusiv 
Saigonul. Astfel, se afla din punct de vedere logistic 
într-o situaţie favorabilă pentru a testa rezistenţa 
americană pe plan intern, prin aplicarea unei 
strategii despre care premierul nord-vietnamez, 
Pham Van Dong, îi spusese corespondentului New 
York Times, Harrison Salisbury, cà se bazează pe 
credinţa că nord- vietnamezii sunt mai profund 
implicaţi în Vietnam decât americanii - în esenţă, că 
mai mulţi vietnamezi decât americani erau pregătiţi 
să moară pentru Vietnam.? 

Blocajul pe câmpul de luptă şi pierderile tot mai 
mari au creat o fractură civică pe frontul intern 
american. A început în campusurile universitare în 
timpul administraţiei Johnson, ca o dezbatere asupra 
obiectivelor şi aspectelor fezabile. Până când Nixon a 
depus jurământul ca preşedinte, se transformase 
într-o confruntare privind relaţia dintre valorile 
americane şi metodele americane: era just acest 
război? Dacă era nedrept, nu era mai bine să 
renuntam la această iniţiativă? Deşi fusese initial 
considerată radicală, această ultimă variantă a 
devenit curând o convingere larg răspândită în 


rândul unor părţi importante ale elitei americane. 

Exceptionalismul american a fost răsturnat cu 
susul în jos; idealismul just care inspirase şi 
sustinuse asumarea de câtre SUA a unor 
responsabilităţi la nivel internaţional după cel de-al 
Doilea Război Mondial era acum, în lumina 
Războiului din Vietnam, invocat pentru a repudia 
rolul global al Americii în totalitatea sa. Criza de 
credinţă provocată de situaţia din Vietnam nu viza 
doar războiul, ci  înseşi caracterul si esența 
scopurilor americane. 

Pe măsură ce colocviile de la colegii s-au 
transformat în demonstraţii de masă, s-a ajuns la un 
punct în care, în anul electoral 1968, preşedintelui 
Johnson i-a fost interzis să apară în public, cu 
excepţia bazelor militare. Cu toate acestea, 
retragerea unilaterală din război era în continuare 
nepopulară în rândul publicului larg şi atât Hubert 
Humphrey, candidatul democrat la preşedinţie, cât şi 
rivalul său republican, Richard Nixon, au respins 
retragerea unilaterală, dar au promis în campanie că 
vor cauta o modalitate de a pune capăt războiului 
prin negociere. 


Nixon nu a fost explicit în privinţa metodei, 
spunând doar că va fi o abordare nouă; platforma de 
protest democrată vorbea despre retragere, dar fara 
a menţiona particularităţi. Chestiunea care a creat 
diviziuni în Partidul Democrat şi care a suscitat 
revolte la convenţia f > 
prezidenţială viza un articol principal, care prevedea 
retragerea reciprocă a ambelor forţe militare 
(americane şi nord-vietnameze) din Vietnamul de 
Sud. în ce priveşte amploarea retragerii americane, 
propuse de senatorul Edward ,Ted" Kennedy şi de 


alti democrați pacifişti, se menţiona doar „un număr 
semnificativ"?9, 
De la prima noastră întâlnire, Nixon insistase 


asupra unui rezultat onorabil in Vietnam, ca o 


componentă a poziţiei de lider mondial a Statelor 
Unite. în perioada de tranziţie de după alegeri, am 
considerat cà „onorabil” înseamnă sa le oferim 
oamenilor din Indochina, care luptaseră pentru 
libertate, ocazia de a-şi croi propria soartă. La acea 
vreme, protestul intern începuse să se axeze pe 
retragerea unilaterală; Nixon a respins categoric 
acest lucru. în opinia sa, interesul naţional impunea 
găsirea unei soluţii între victorie şi retragere. 
Retragerea necondiționată, în viziunea lui Nixon, era 
drumul către abdicare spirituală şi geopolitică; cu 
alte cuvinte, un declin grav al relevantei americane 
în ordinea internaţională. 

Odată învestit, Nixon a descoperit motive practice 
pentru a respinge retragerea unilaterală. Şefii de 
stat major interarme au estimat că pregătirea pentru 
retragerea unei jumătăţi de milion de soldati si a 
echipamentului acestora va dura şaisprezece luni. 
Chiar dacă acceptam că estimarea şefilor era 
afectată de reticenta lor fata de această idee, 
experienţa haotică a retragerii celor 5 000 de soldaţi 
americani din Afghanistan în 2021 demonstrează 
potentiala dezordine a retragerii unilaterale în 
condiţii de război. în Vietnam, în 1969, forţele 
americane care numărau peste 150 000 de militari 
infruntau cel putin 800 000 de nord-vietnamezi — şi 
un număr similar de sud-vietnamezi al căror 
comportament, dacă s-ar fi simţit tradati, putea varia 
de la ostilitate la panică. 

Prin urmare, Nixon, aşa cum spusese în timpul 
campaniei, era hotărât să implementeze o diplomaţie 
prin legături cu Uniunea Sovietică. El a urmat 
această strategie chiar şi în contextul unei ofensive 
nord-vietnameze, care a debutat la circa trei 
săptămâni după învestirea lui Nixon — înainte ca 
acesta să fi facut vreo mişcare militară majoră - şi 
care a provocat peste 6 000 de victime în rândul 


americanilor în primele şase luni ale preşedinţiei 
sale.’ 

Nixon a incercat sa determine Moscova, printr-o 
combinatie de diplomatie si presiune, sa renunte la 
sprijinul pentru Hanoi. Echipa mea a elaborat un 
plan diplomatic exploratoriu, in care prezentam 
concesiile pe care eram pregătiţi să le facem nord- 
vietnamezilor, eventual prin intermediul Moscovei. 
Concomitent, echipa a elaborat şi opţiuni privind 
escaladarea militară (care implicau, în esenţă, o 
blocadă şi reluarea bombardamentelor), sub numele 
de cod „Duck Hook".— Dacă oferta noastră era 
respinsă de Moscova, Nixon avea să încerce să o 
impună prin forţă militară. (De fapt, opţiunile 
militare au fost utilizate în mare parte trei ani mai 
târziu, în mai 1972, ca reacţie la ofensiva puternică 
de ,,Paste" a forţelor de la Hanoi.) 

Cyrus Vance, care negociase cu Vietnamul de Nord 
în numele administraţiei Johnson, părea receptiv la 
ideea de a fi numit negociator special în cazul în care 
propunerea noastră avea să fie acceptată. Cu 
aprobarea lui Nixon, i- am prezentat ideea (fara a-i 
da detalii) lui Anatoli Dobrinin, ambasadorul sovietic 
în Statele Unite. Nu am primit niciodată un răspuns 
de la Moscova, dar într-o întâlnire din august 1969 — 
prima mea întâlnire cu nord- vietnamezii — ministrul 
adjunct al afacerilor externe, Xuan Thuy, a dat de 
înţeles cá era la curent cu propunerea, respingând-o 
pe motiv cà autorităţile de la Hanoi nu ar negocia 
niciodată prin intermediul unei terţe parti. 

în vreme ce se discutau soluţiile diplomatice, 
Nixon a prezentat lumii, pe 25 iulie 1969, un plan 
strategic cuprinzător pentru Asia de Sud-Est.% 
Pentru a susţine acest discurs, el a ales insula Guam 
din Pacificul de Vest, o locaţie neobişnuită, în timpul 
unei opriri de o după- amiază, într-o deplasare în 
jurul lumii — la scurt timp după ce îi întâmpinase pe 


astronauții americani care tocmai se intorsesera de 
pe Lună. 

într-o declaraţie aparent spontană la o conferinţă 
de presă — de fapt pregătită cu grijă la Casa Albă şi 
cizelata pe drum —, Nixon şi-a prezentat politica din 
Asia de Sud- Est, ca o modalitate de a sublinia 
relaţiile americane cu partenerii regionali. Invocând 
pericolele reprezentate de China comunistă, Coreea 
de Nord şi Vietnamul de Nord, 
Nixon a continuat să susţină că Statele Unite 
„trebuie să evite genul de politică ce a facut ţările 
din Asia să fie atât de dependente de noi, încât să fim 
táráti in conflicte precum cel din Vietnam”. 
Inevitabil, jurnaliştii care îl însoțeau în deplasare au 
solicitat mai multe detalii, pe care Nixon era pregătit 
să le furnizeze. El a răspuns: 


Cred că a sosit momentul ca Statele Unite, în 
relaţiile noastre cu toţi prietenii noştri asiatici, să 
se exprime clar cu privire la două aspecte: în 
primul rând, că ne vom respecta angajamentele din 
tratat [...] dar, în al doilea rând, că în privinţa 
chestiunilor de securitate internă, în privinţa 
chestiunilor de apărare militară, cu excepţia 
amenințării din partea unei mari puteri, care 
implică arme nucleare, Statele Unite vor încuraja 
şi au dreptul să se aştepte ca aceste chestiuni să 
fie gestionate din ce în ce mai mult chiar de 
naţiunile asiatice, iar responsabilitatea în acest 
sens să fie preluată de naţiunile asiatice insesi.?? 


„Doctrina Nixon”, aşa cum avea să fie denumită, 
cuprindea trei principii esenţiale: 


e Statele Unite isi vor respecta toate 
angajamentele din tratat. 
* Vor oferi un scut daca o putere nucleară va 
ameninta 
libertatea unei natiuni aliate cu noi sau a unei 


naţiuni a cărei supravieţuire era considerată de 
Statele Unite vitală pentru securitatea noastră şi 
a regiunii în ansamblu. 

e în cazurile care implica alte tipuri de agresiune — 
adică agresiunea convenţională a unor puteri 
non- nucleare —, SUA vor furniza asistentă 
militară şi economică la cerere. Dar se vor 
aştepta ca națiunea direct ameninţată să îşi 
asume  responsabilitatea principală privind 


asigurarea forţelor militare de 


e 30 
aparare. 


în cadrul „vietnamizării”, aşa cum a ajuns să fie 
numită, SUA aveau să furnizeze, potrivit celui de-al 
treilea principiu, echipament şi instruire militară, 
precum şi sprijin aerian continuu, pentru a le 
permite forţelor de la Saigon să reziste până când 
vor fi suficient de puternice să se apere singure. 
Doctrina Nixon era menită să demonstreze hotărârea 
americanilor si să sugereze capacitatea sud- 
vietnameziior, astfel încât autorităţile de la Hanoi să 
fie de acord cu un rezultat politic care să le permită 
oamenilor din Vietnamul de Sud să-şi decidă propriul 
viitor. 

Nixon a promis să menţină angajamentele SUA 
faţă de aliaţii din tratat, precum Coreea de Sud şi 
Thailanda, dar si sa apere alte naţiuni din Asia, care 
erau amenințate de puteri nucleare, adică de China 
şi de Uniunea Sovietică. Spre deosebire de 
predecesorii sai, el a corelat nivelul ajutorului 
american şi asumarea de câtre naţiunile amenințate 
a responsabilitatii privind propria apărare. Scopul de 
fond era acela de a asigura ţările care îşi bazau 
supraviețuirea pe încrederea în rolul Americii cà 
negocierile pentru încheierea Războiului din Vietnam 
nu vor marca o retragere strategică din Asia.— 

în tot acest timp, negocierea oficială cu Vietnamul 
de Nord, decisă chiar la sfârşitul preşedinţiei lui 


Johnson, a continuat în timpul mandatului lui Nixon. 
Sub umbrela sa, reprezentanţi ai autorităţilor de la 
Hanoi, ai SUA, ai administraţiei de la Saigon şi ai 
Frontului de Eliberare Naţională din Vietnamul de 
Sud aveau să se întâlnească în sesiuni săptămânale 
la hotelul Majestic din Paris. Hanoiul nu a considerat 
niciodată aceste discuţii ca parte a unui proces 
diplomatic, ci mai degrabă ca o alta etapa a 
strategiei sale psihologice de a submina voinţa 
americană şi de a răsturna guvernul sud-vietnamez 
„nelegitim”. 

în aceste negocieri, care fuseseră anunţate cu 
atâta speranţă de preşedintele Johnson în ultimele 
zile ale campaniei prezidenţiale din 1968, Hanoiul 
avea un obiectiv dublu: subminarea legitimităţii 
guvernului sud- vietnamez refuzând mai întâi să 
negocieze cu acesta, apoi insistând ca Frontul de 
Eliberare Naţională comunist să fie partenerul de 
negocieri sud-vietnamez. După un compromis care 
le-a permis ambelor părţi sud- vietnameze care-şi 
revendicau legitimitatea sa se alăture negocierilor 
oficiale, Hanoiul a refuzat să discute despre orice 
chestiune importantă. Obiectivul sau era să 
tergiverseze până când epuizarea sau discordia 
internă avea să oblige Statele Unite să-şi abandoneze 
aliatul sud- vietnamez. Forumul oficial de la hotelul 
Majestic, la care a participat o delegaţie nord- 
vietnameză condusă de Xuan Thuy, s-a remarcat prin 
faptul neobişnuit ca în patru ani de aşa-zise 
negocieri nu s-a înregistrat nici un progres, lăsând în 
urmă doar o succesiune de declaraţii formale, fără 
bază reală. 

Până în vara lui 1969, Nixon explorase rolul de 
intermediar al Moscovei pentru a obţine ceea ce noi 
numeam un rezultat onorabil. Dar înainte de a opta 
pentru intensificarea presiunii, el a decis să mai facă 
un efort pentru a demara negocierile. Acesta a 


implicat două părţi, eu fiind trimis să mă întâlnesc cu 
Xuan Thuy la Paris pe 4 august 1969, motiv pentru 
care nu am mai participat la călătoria în jurul lumii. 
A fost o primă întâlnire clandestină, care, până în 
luna aprilie a anului următor, devenise un canal 
secret între Le Duc Tho si 

mine. 

Franţa era singura tară NATO care mentinea 
relaţii diplomatice cu Hanoiul, iar întâlnirea fusese 
organizată de Jean Sainteny, ambasadorul Franţei la 
Hanoi. Soţia lui Sainteny îmi devenise prietenă 
personală după ce a participat timp de trei luni la 
seminarul internaţional pe care l-am predat la şcoala 
de vară de la Harvard. Drept urmare, prima întâlnire 
secretă dintre administraţia Nixon şi oficialii 
vietnamezi a avut loc în apartamentul elegant al lui 
Sainteny de pe Rue de Rivoli. Acesta ne-a prezentat 
vietnamezilor şi ne-a avertizat să nu stricàm nici o 
piesă de mobilier. 

A urmat o discuţie care a anticipat următorii trei 
ani de blocaje. Xuan Thuy a susţinut un discurs 
despre natura epică a luptei pentru independenţă a 
vietnamezilor şi despre hotărârea autorităţilor de la 
Hanoi de a o continua până la capăt. Aveam să îl mai 
aud de nenumărate ori în următorii ani, încheindu-se 
cu o declaraţie privind condiţiile prealabile ale 
autorităţilor de la Hanoi. La rândul meu, am explicat 
disponibilitatea noastră de a negocia pe baza unui 
proces politic la care să poată participa toate părţile 
- inclusiv comuniştii. 

Nixon mă instruise să profit de ocazie pentru a 
face un pas îndrăzneţ: trebuia să transmit că, dacă 
nu primim nici un răspuns semnificativ la 
propunerea noastră pe nici unul dintre canalele de 
negociere până la 1 noiembrie, va trebui să luăm în 
calcul alte măsuri decât cele diplomatice — adică 
forţa militară. Xuan Thuy, care, la fel ca toti 


negociatorii vietnamezi pe care i-am întâlnit, s-a 
comportat cu o curtoazie impecabilă, a răspuns 
repetând condiţiile prealabile ale guvernului de la 
Hanoi: retragerea tuturor forţelor americane şi 
demisia guvernului de la Saigon înainte de orice 
negocieri semnificative. 

Dat fiind că nu avea intenţia să discute asemenea 
condiţii, Nixon a decis să repete ultimatumul pe 20 
octombrie, in discuţia de la Casa Alba cu 
ambasadorul sovietic, Dobrinin. Nixon a scos un 
caiet galben din sertarul biroului sàu din Biroul Oval 
şi i l-a dat ; ambasadorului, spunând: „Ar fi bine să 
luaţi notiţe”*!. Dobrinin a adresat întrebări menite să 
lămurească lucrurile si a susţinut cà nu cunoaşte 
chestiunile de fond. 

Pentru a sublinia termenul-limită fata de Moscova şi 


Hanoi, Nixon a mers până acolo încât a programat 
un discurs despre Vietnam pe 3 noiembrie, în care a 
evidenţiat ultimatumul. S-a dovedit a fi unul dintre 
cele mai elocvente discursuri ale sale. 

Sfidând protestele care paralizaseră Washingtonul 
timp de săptămâni, Nixon a făcut apel la „marea 
majoritate tăcută” din America să se declare ferm în 
favoarea unei păci onorabile: 


Nu lăsaţi istoria să consemneze că, atunci când 
America era cea mai puternică naţiune din lume, 
am trecut pe cealaltă parte a drumului şi am 
permis ca ultimele speranţe de pace şi de libertate 
a milioane de oameni să fie sufocate de forţele 
totalitarismului. Aşadar, în seara aceasta, vă cer 
sprijin vouă, marea majoritate tăcută a 
compatriotilor mei americani.*? 


Dar acum, o situaţie unică în decursul colaborării 
mele cu Nixon, el făcea un pas înapoi de la o direcţie 
pe care o anunţase. Dat fiind cà ne apropiam de 
termenul-limită din noiembrie fără sa existe o 
schimbare de atitudine la 


Hanoi sau o decizie prezidenţială importantă, am 
scris două memorandumuri pe principiul cà un 
consilier pentru securitate îi datorează preşedintelui 
o analiză a aspectelor legate de deciziile importante. 

Primul memorandum a examinat măsura în care 
vietnamizarea putea ajuta cu adevărat la atingerea 
obiectivelor convenite. Al doilea memorandum, 
trimis o zi mai târziu, a analizat stimulentele pentru 
o soluţie diplomatică în strategia existentă.“ 

Nixon a decis să-şi menţină direcţia de fado. 
Evitând escaladarea militară cu care amenintase si 
pentru care se pregătea echipa sa, dar şi retragerea 
unilaterală pretinsă de Hanoi şi de protestatarii 
interni, el a optat, în esenţă, pentru procesul de 
,vietnamizare” pe care îl conturase în conferinţa sa 
de presă din Guam. în discursul său de pe 3 
noiembrie, el şi-a descris strategia drept o retragere 
progresivă a trupelor americane pe fondul 
continuării negocierilor - asteptand până când 
autorităţile de la Saigon vor fi suficient de puternice 
pentru un rezultat politic care să-i permită poporului 
din Vietnamul de Sud să-şi decidă propria soartă. 
Vietnamizarea, aşa cum a fost descrisă de secretarul 
pentru apărare, Melvin Laird, - şi anunţată de Nixon 
— implica un proces de retragere treptată a forţelor 
americane şi înlocuirea acestora cu trupe sud- 
vietnameze. Până la momentul discursului, era deja 
în curs retragerea a aproximativ 100 000 de forţe 
americane. 

La acea vreme, decizia lui Nixon m-a neliniştit. De- 
a lungul anilor, reflectând asupra alternativelor, am 
ajuns la concluzia cà Nixon alesese calea mai 
inteleapta. Dacă şi-ar fi urmat primele instincte, s-ar 
fi confruntat cu o criză de cabinet, agravată de 
paralizia naţională provocată de demonstraţii de 
protest din marile oraşe. Deschiderea câtre China 
era încă doar o idee; nu primiserăm încă primul 


răspuns de la Beijing.— Uniunea Sovietică nu fusese 
încă intimidată în Orientul Mijlociu sau cu privire la 
Berlin, iar negocierile cu aceasta se aflau încă într- 
un stadiu exploratoriu. Totodată, la începutul acelui 
an crucial, aliaţii noştri europeni îşi arătaseră 
aversiunea faţă de războiul din Asia de Sud-Est în 
timpul călătoriei lui Nixon în Europa. 

Aşadar, în ciuda rezervelor mele iniţiale, am pus în 
practică încrezător decizia lui Nixon în anii care au 
urmat. Şi Nixon, şi eu eram convinşi că stabilitatea 
structurii internaţionale în evoluţie trebuia susţinută 
de 

credibilitatea strategică americană - nu irosità, mai 
ales când era vorbă de China si de Rusia. Făcând 
abstractie de f f 


disprețul elitelor, Nixon s-a străduit sa _ isi 
îndeplinească promisiunile fata de „majoritatea 
tăcută” a Americii, pentru a evita o înfrângere 
umilitoare în Vietnam, dar şi pentru a nu le mai 
trimite fiii într-o luptă neconcludentă. 
Compatibilitatea acestor obiective a facut obiectul 
unei dezbateri nationale continue, generând 
constrângeri impuse de frământările din campusuri 
şi de pe străzi, precum şi o reflecţie constantă în 
anturajul lui Nixon. 

Guvernul de la Hanoi nu luptase zeci de ani 
împotriva Franţei şi a Americii deopotrivă de dragul 
unui proces politic sau al unui compromis negociat, 
ci pentru a obţine o victorie politică totală. Pentru a 
explora fiecare cale de negociere, Nixon a reluat 
discuţiile politice secrete cu Hanoiul. Acesta l-a 
trimis pe Le Duc Tho, negociatorul- şef şi membru al 
Biroului Politic, la Paris, unde mă întâlneam cu el 
cam o dată la trei luni. Dar aceste discuţii au fost 
mai consistente doar în comparaţie cu negocierile 
oficiale, deşi nu semnificativ. La fiecare sesiune de 
discuţii, Le Duc Tho a citit o declaraţie care enumera 
presupusele transgresiuni americane împotriva 


Vietnamului, Condițiile minime şi maxime ale 
Hanoiului + ; 


au rămas neschimbate: guvernul de la Saigon să fie 
înlocuit cu personalităţi pacifiste şi toate trupele 
americane să fie retrase ca preludiu la negocieri. 
Când am explorat ce însemna pentru el „pacifist”, s-a 
dovedit că nici o personalitate politică consacrată din 
Vietnamul de Sud nu îndeplinea criteriile sale, 

Nixon a rămas neclintit. Doi ani mai târziu, pe 25 
ianuarie 1972, spre uimirea presei, care îl acuza de 
multă vreme că neglijează procesul de pace, el a dat 
publicităţii înregistrarea celor doi ani de negocieri 
secrete ale mele cu Le Duc Tho. într-un discurs ţinut 
în aceeaşi seară, el a prezentat, în esenţă, o ofertă 
finală, ce presupunea încetarea focului, 
autoguvernarea sud-vietnameza si retragerea 
americană, strategie adoptată discret începând cu 
discursul de pe 3 noiembrie 1969, 

Autorităţile de la Hanoi au reacţionat lansând, pe 
30 martie 1972, „Ofensiva de Paşte” împotriva 
Vietnamului de Sud, desfăşurând toate diviziile sale 
de luptă, cu o singură excepţie, pe durata căreia au 
cucerit o capitală de provincie, Quang Tri, pentru 
prima dată de la învestirea lui Nixon, Probabil că s- 
au gândit că America nu va pune în pericol summitul 
programat la Moscova în mai, pe fondul escaladării 
militare, într-un an electoral. 

însă la acel moment ne apropiam de obiectivele 
noastre privind vietnamizarea: până la sfârşitul 
anului 1971, toate unităţile de luptă fuseseră retrase. 
Până la sfârşitul anului 1972, rămăseseră mai puţin 
de 25 000 de soldaţi americani în ţară, faţă de o 
jumătate de milion în ziua în care Nixon a preluat 
mandatul. Forţele terestre sud- vietnameze, cu 
sprijin aerian american, se aflau acum în fruntea 
luptelor, respingând cea mai recentă ofensivă a 
forţelor de la Hanoi. Decesele în rândul americanilor 
au scăzut drastic de la 16 899 în 1968 la 2 414 în 


1971 şi la 68 în 1973, când SUA şi-au retras trupele 

rămase dupa Acordurile de pace de la Paris,” 
Momentul ales pentru Ofensiva de Paşte a sporit 

miza oricărei mişcări pe care o putea face Nixon în 

replică. 

Vizita sa de stat în China fusese un prim pas istoric 

înspre transformarea Războiului Rece; întrevederile 


ocazionate de Summitul de la Moscova de la sfârşitul 
lunii mai aveau : 


să fie un alt eveniment marcant. La Washington, 
toate forţele favorizau o atitudine reţinută din punct 
de vedere militar. Previzibil, Nixon a respins această 
abordare. 

în dimineaţa de 8 mai 1972, cu ocazia unei 
întruniri a CSN la Casa Albă, preşedintele a 
recunoscut că represaliile ar putea pune în pericol 
Summitul de la Moscova şi lunile de muncă pentru 
pregătirea acestuia. Dar lipsa de acţiune sau 
alungarea americanilor din Vietnam ar fi însemnat să 
intram în negocieri cu Moscova pe fondul unei 
abdicari nationale. 

Adresándu-se natiunii in acest sens, Nixon a 
prezentat poziţia Statelor Unite - în esenţă, o 
reiterare a ofertei de pace pe care o făcuse în 
ianuarie: încetarea focului şi retragerea trupelor 
americane în schimbul acceptării de către Hanoi a 
unui guvern sud-vietnamez rezultat al unui proces 
politic convenit. Nixon a explicat: 


Ne-au mai rămas doar două chestiuni în acest 
război. în primul rând, în faţa unei invazii masive, 
stăm deoparte, punem în pericol vieţile a 60 000 de 
americani [inclusiv personal civil] şi îi lăsăm pe 
sud-vietnamezi într-o lungă noapte de teroare? 
Acest lucru nu se va întâmpla. Vom face tot ce este 
necesar pentru a proteja vieţile americanilor şi 
onoarea Americii. în al doilea rând, în faţa unei 
intransigente totale la masa negocierilor, suntem 
de acord cu inamicul nostru privind instalarea unui 


guvern comunist în Vietnamul de Sud? Nici acest 
lucru nu se va întâmpla. Nu vom trece graniţa de la 
generozitate la trădare.“ 


Urmând maxima pe care o enunta frecvent — că 
plăteşti acelaşi preţ şi când faci ceva cu jumătate de 
măsură, şi când faci ceva pe deplin -, Nixon a 
ordonat pachetul de măsuri conceput iniţial în 1969, 
inclusiv minarea porturilor din Nord şi bombardarea 
liniilor de aprovizionare ale nord-vietnamezilor 
indiferent unde 


erau localizate, abrogând astfel acordul de oprire a 
bombardamentelor în vigoare din 1968. 

Moscova a ales să ignore provocarea, iar summitul 
a avut loc conform programului. Deşi sovieticii au 
condamnat atât escaladarea, cât şi blocada, ei şi-au 
exprimat critica la o cină în casa de la ţară a lui 
Brejnev, fără a emite ameninţări, şi totul s-a încheiat 
cu ministrul de externe, Andrei Gromiko, şi cu mine 
reluând discuţiile despre SALT în aceeaşi seară. La 
scurt timp după summit, şeful Sovietului Suprem, 
Nikolai Podgornii, a mers în vizită la Hanoi. Nu au 
fost luate măsuri ca represalii; Moscova ajunsese la 
concluzia că nu îşi putea abandona eforturile de 
contrabalansare a iniţiativei noastră privind China. 

în iulie, aliatii noştri sud-vietnamezi au recucerit 
Quang Tri. Hanoiul era din ce în ce mai izolat; nici 
Uniunea Sovietică, nici China nu i-au venit în ajutor, 
decât prin proteste publice. în aceeaşi lună, s-au 
reluat negocierile cu Le Duc Tho. Desi, oficial, 
poziţia sa a ramas neschimbată, tonul sau a devenit 
oarecum mai  conciliant. El şi-a exprimat 
preocuparea privind viteza cu care putea fi negociat 
un acord final, presupunând că am fi făcut progrese. 
Apoi, la o întâlnire din 8 octombrie, el a introdus 
brusc un document oficial, pe care l-a descris ca fiind 
o acceptare de câtre Hanoi a ofertei finale a lui 
Nixon din ianuarie, în care se afirma: „Această noua 


propunere este exact ceea ce a recomandat însuşi 
preşedintele Nixon: încetarea focului, sfârşitul 
războiului, eliberarea prizonierilor şi retragerea 
trupelor””' . 

în esență, era corect, deşi aveau să apară multe 
capcane la negocieri. Totuşi, acceptarea guvernului 
de la Saigon ca structură continuă însemna 
atingerea unuia dintre obiectivele noastre principale. 
Când Tho a terminat, am solicitat o pauză. După ce a 
părăsit sala, m-am întors spre Winston Lord, 
prietenul şi asistentul meu special, i-am strâns mâna 
şi i-am spus: „Poate cà am reuşit” .— 

După o tergiversare de aproape trei ani, Le Duc 
Tho se comporta acum foarte diferit, când Hanoiul 
era dornic să încheie negocierile înainte de 
apropiatele alegeri prezidențiale din SUA, temându- 
se cā, după aceea, ar putea avea de-a face cu un 
preşedinte reales de o majoritate covârșitoare. 

Nixon era conştient de faptul că, în al doilea 
mandat, avea probabil sā se confrunte cu un Congres 
ostil, care încerca acum să suspende finanțarea 
efortului de razboi. Pentru o clipă, calculele 
strategice de ambele părţi au devenit paralele; 
conflictul ajunsese în cele din urmă la ceea ce 
experții acordurilor negociate numesc „maturitate”. 
Drept urmare, Le Duc Tho şi cu mine am petrecut 
trei zile şi nopţi redactând un text final (care urma să 
fie aprobat de Nixon şi de autorităţile de la Saigon). 
Pacea era tentant de aproape, Hanoiul făcând 
presiuni să terminam imediat. 

Dar nici Nixon, nici eu nu doream să punem capat 
războiului impunându-i-l unui popor care luptase 
alături de noi timp de douăzeci de ani. lar 
autorităţile de la Saigon, conştiente ca lupta lor 
pentru supraviețuire nu se va încheia cu un acord de 
pace, au insistat asupra unor negocieri prelungite 
privind detaliile — dovedind astfel cà nu doar Nordul 


avea capacitate de rezistenţă. Dar tergiversarea 
guvernului de la Saigon avea, de fapt, un sens mai 
profund: teama de a fi lăsat singur cu un inamic 
hotărât, pentru care cuvântul „pace” avea doar o 
semnificaţie tactică. 


f 


Situaţia era acum exact opusul celei de pe aproape 
întreaga durată a primului mandat al lui Nixon. 
Presându-ne să încheiem un acord de la care se 
sustrăsese timp de un deceniu şi să ne asumam 
angajamentele discutate, guvernul de la Hanoi a 
făcut public întregul text privind stadiul negocierilor. 
La o conferinţă de presă de pe 26 octombrie 1972, 
am explicat etapa în care se aflau negocierile, 
subliniind faptul că vizam în continuare rezultatul 
negociat, pe care l-am prefigurat (cu aprobarea lui 
Nixon) folosind expresia „Pacea este aproape”. Am 
încheiat cu un paragraf menit să reflecte deopotrivă 
imperativele şi limitele noastre: 

Nu vom fi împinşi să acceptăm un acord până când 

prevederile acestuia nu vor fi corecte. Nu ne vom 

lăsa abatuti de la un acord atunci când prevederile 

sale vor fi corecte. Si cu această atitudine si cu o 

oarecare cooperare a celeilalte parti credem că 

putem restabili atât pacea, cât şi unitatea în 

America foarte curand.°® 


* 


După realegerea lui Nixon pe 7 noiembrie, Le Duc 
Tho, judecând acum că timpul era de partea lui, a 
revenit la tacticile sale de tergiversare anterioare. La 
începutul lunii decembrie, Nixon a concluzionat că 
guvernul de la Hanoi încerca să prelungească 
discuţiile în aşteptarea începerii celui de-al doilea 
mandat al său şi a ordonat o campanie de 
bombardamente aeriene cu B-52 împotriva unor ţinte 
militare. A fost amplu criticat în mass-media, de 
Congres si la nivel international. Dar, două 
săptămâni mai târziu, Hanoiul a revenit la negocieri 


şi a fost de acord cu modificările cerute de Saigon. 
Acordurile de pace de la Paris au fost semnate pe 27 
ianuarie 1973; au inclus condiţiile principale propuse 
de Nixon cu un an mai înainte. 

Nouă naţiuni - precum şi guvernele de la Saigon şi 
de la Hanoi şi comuniştii sud-vietnamezi — au 
aprobat oficial  Acordurile, marcând punctul 
culminant al politicii lui Nixon în Vietnam.” Totuşi, 
în martie, într-o încălcare flagrantă a acordului, 
Hanoiul a început din nou să folosească Drumul Ho 
Şi Min pentru a infiltra cantităţi masive de 
echipamente militare în Vietnamul de Sud. La 
începutul lui aprilie 1973, Nixon a decis să reia un 
atac aerian asupra liniilor de aprovizionare ale 
autorităţilor de la Hanoi.“ Era planificat pentru 
începutul lunii aprilie, când nord-vietnamezii ar fi 
trebuit să elibereze toţi prizonierii americani. 

Dar apoi, la mijlocul lunii aprilie, consilierul Casei 
Albe, John Dean, a început să coopereze cu 
procurorii federali cu privire la acuzaţiile referitoare 
la implicarea biroului său în interceptări telefonice şi 
în alte activităţi anchetate. Acest lucru a evoluat 
rapid, transformându-se în scandalul cunoscut acum 
sub numele de Watergate. Sub impactul acestuia, 
rezervele manifestate de Congres s-au transformat în 
interziceri ferme ale acţiunilor militare din 
Indochina. 

Acordul privind Vietnamul a depins intotdeauna de 
dorinta si de capacitatea de a-i pune in practicà 
prevederile. S-a bazat pe presupunerea cá, in timpul 
ofensivei nord-vietnameze din 1972, Saigonul si-a 
demonstrat capacitatea de a le opune rezistenţă 
forţelor militare nord-vietnameze atâta timp cât a 
primit resursele permise prin tratat (anume înlocuiri 
unu-la-unu); şi pe faptul că, în cazul unui atac total, 
puterea aeriană americană va fi disponibila.— 

în toiul anchetei privind Watergate, publicul 


epuizat nu dorea să sprijine un conflict suplimentar 
în Indochina. Congresul a tăiat tot ajutorul militar 
pentru Cambodgia, condamnând-o să fie guvernată 
de Khmerii Roşii ucigaşi; a redus asistența 
economică şi militară pentru Vietnamul de Sud cu 50 
la sută; si a interzis orice acţiune militară „în, 
deasupra sau din largul coastelor Vietnamului de 
Nord, Vietnamului de Sud, Laosului sau ale 
Cambodgiei”!. în aceste circumstanţe, aplicarea 
limitărilor acordului privind Vietnamul a devenit 
imposibilă, iar constrângerile impuse Hanoiului au 
dispărut. 

Odată cu Acordurile de la Paris, Nixon şi-a adus 
tara la un rezultat care a îmbinat onoarea şi 
geopolitica, chiar dacă mai târziu a fost copleşită de 
dezastru de pe plan intern. în august 1974, ela 
demisionat din funcţia de preşedinte. Opt luni mai 
târziu, Saigonul a cedat în faţa invaziei întregii forţe 
armate nord-vietnameze, inclusiv a tuturor diviziilor 
de luptă. în afară de SUA, nici unul dintre cei nouă 
garanti internaţionali ai acordului nu a protestat. 

Războiul din Vietnam a provocat o divizare a 
societăţii americane care continuă să o marcheze şi 
astăzi. Conflictul a introdus un stil de dezbatere 
publică purtată din ce în ce mai puţin pe chestiuni de 
fond şi din ce în ce mai mult pe motive şi identități 
politice. Furia a înlocuit dialogul ca modalitate de a 
purta dispute, iar dezacordul a devenit o ciocnire a 
culturilor. Astfel, americanii sunt în pericol să uite că 
societăţile devin mari nu prin izbânzile factiunilor 
sau prin distrugerea adversarilor interni, nu prin 
victorii ale unora asupra celorlalti, ci printr-un scop 
comun si prin reconciliere. 


Diplomatia de mare putere si controlul 
armamentului 


Importanta lui Nixon ca om de stat deriva din 


abordarea sa fundamental geostrategica. După 
călătoria în Europa de la începutul anului 1969, el a 
început o ofensivă diplomatică pentru a slăbi 
controlul Moscovei asupra sateliților sai din Europa 
de Est, atrăgându-i individual pe orbita diplomaţiei 
americane, 

în luna august a aceluiaşi an, după ce a propus o 
întâlnire cu Nicolae Ceausescu, conducătorul 
autocrat al României, Nixon a devenit primul 
preşedinte american care a vizitat un stat membru al 
Tratatului de la Varşovia. Geausescu îsi dorea atât de 
mult simbolismul aferent . . 
prezenţei preşedintelui american, încât a amânat 
Congresul Partidului Comunist, programat anterior 
la data vizitei propuse de Nixon, şi a anulat vizita 
liderului sovietic, Leonid Brejnev, care intenţiona să 
participe la congres. Pancartele pregătite pentru a-l 
întâmpina pe Brejnev în România au fost date jos sau 
vopsite, 

Nixon a fost întâmpinat de un public entuziast, o 
primire parţial regizată pentru a promova propriul 
efort al lui Ceauşescu de a obţine autonomie pe 
orbita sovietică, dar reflectând şi dorinţa poporului 
român de libertate naţională. (Făcând parte din 
anturajul lui Nixon, am fost beneficiarul luxului 
rezervat conducerii comuniste: un apartament mare 
cu piscină interioară.) Nixon a încurajat aceste 
emoţii pozitive în toastul său, în comentariile publice 
şi, mai ales, în conversațiile sale cu Ceausescu. 
Totodată, el l-a folosit pe Ceauşescu ca mijloc de a 
deschide un dialog cu China, povestindu-i despre 
interesul sau pentru un astfel de proiect. Cinci luni 
mai târziu, am aflat că acest lucru le-a fost transmis 
autorităţilor de la Beijing, care ulterior au folosit 
ocazional România drept canal alternativ in 
comunicarea cu Washingtonul - deşi doar sporadic. 

Scopul strategic al lui Nixon a fost sporirea 
costului plătit de sovietici pentru menţinerea 


imperiului lor european până la punctul în care 
perpetuarea acestuia ar fi necesitat deturnarea 
fondurilor şi a atenţiei de la alte obiective-cheie. Pe 
parcursul preşedinţiei sale, Nixon avea să viziteze 
alte ţări est-europene care căutau autonomie faţă de 
Moscova, inclusiv Iugoslavia, in 1970, şi Polonia, în 
1972. Când Willy Brandt a devenit primul cancelar 
social-democrat al Germaniei de Vest, Casa Albă a 
acceptat premisele Ostpolitik, o iniţiativă menită să 
normalizeze relaţiile cu Germania de Est, cu sateliții 
sovietici şi, în cele din urmă, cu Uniunea Sovietică. 
Nixon a fost de acord cu această abatere de la 
politica lui Adenauer de la începuturile mandatului 
lui Willy Brandt, angajându-l totodată pe acesta în 
procesele de consultare a aliaţilor. Am încercat să 
facem Ostpolitik compatibilă cu obiectivele NATO şi 
sa contracaram proiectele sovieticilor. Această 
strategie s-a dovedit eficientă deopotrivă pentru 
Statele Unite şi pentru Republica Federală. 

La sfârşitul primei luni în funcţia de preşedinte şi 
chiar înainte de călătoria sa în Europa, Nixon l-a 
invitat pe ambasadorul Anatoli Dobrinin în Biroul 
Oval şi i-a comunicat disponibilitatea de a trata 
direct cu liderii sovietici. Câteva zile mai târziu, 
preşedintele m-a desemnat drept principalul canal 
de comunicare cu ambasadorul sovietic pe teme 
sensibile. 

Acest aranjament a statornicit un tipar pentru 
restul mandatului lui Nixon. Contactul direct cu 
Moscova s-a realizat prin aşa-numitul „Canal”, o 
conductă Kissinger— Dobrinin, care facea legătura 
între Nixon şi conducerea sovietică. Unul dintre 
subiectele principale s-a dovedit a fi impactul 
vastelor stocuri de arme nucleare ale celor două ţări 
asupra ordinii mondiale - şi cum să prevenim o 
catastrofa globală, fie anterior, fie în cazul 
escaladării unui conflict între cele două puteri. 


Ga vicepreşedinte in timpul administrației 
Eisenhower, Nixon reflectase la impactul tehnologiei 
nucleare asupra strategiei — luând în considerare 
deopotrivă modalitatea de reacţie la amenințările 
nucleare şi maniera în care astfel ,. . 


de arme înfricoşătoare ar putea fi folosite în teorie. 
El a moştenit doctrina represaliilor masive, în care 
descurajarea nucleară era bazată pe capacitatea de a 
provoca daune considerate inacceptabile pentru un 
inamic. Modificat ulterior şi denumit „distrugere 
reciprocă garantată”, acest concept a încercat să 
reducă o dilemă paralizantă la un calcul realist al 
riscurilor de escaladare de ambele părţi. însă, în 
practică, această teorie — o matematică a distrugerii 
„acceptabile” comparativ cu cea „inacceptabilă” — 
implica un calcul al numărului de victime care, în 
câteva ore, putea depăşi totalul înregistrat în cele 
două războaie mondiale. 

Nixon i-a declarat odată unui jurnalist că, în epoca 
nucleară, conducerea executivă necesita, printre alte 
calităţi, dorinţa de a sugera disponibilitatea 
efectuării unor acte iraționale în numele interesului 
naţional.“ Deşi in acest caz Nixon a încercat să 
impresioneze un interlocutor mai degrabă decât să 
transmită un mesaj operaţional, această afirmaţie a 
suscitat critici intense la adresa presupusei sale 
imprudente. Si totuşi, în esenţă, aceasta reflecta un 
adevar fundamental şi durabil despre capacitatea de 
distrugere aflată la dispoziţia puterilor nucleare. 

După cum am văzut în capitolele anterioare, 
Gharles de Gaulle şi Konrad Adenauer au dat 
amândoi dovadă de precauţie când şi-au bazat 
securitatea pe arme aflate în mâinile aliaţilor, care 
nu ofereau nici o modalitate credibilă de rezolvare a 
unui conflict fără distrugeri catastrofale. Au apărut 
trei întrebări cu privire la folosirea armelor nucleare: 
era posibil să convingi un adversar sau un aliat cu 
privire la disponibilitatea de a purta un tip de război 


ce putea afecta ordinea civilă din propria ţară? Era 
posibil să se introducă calculul raţional într-un act 
eminamente irațional? Si era posibil să găsim un 
echilibru între autodistrugere şi diplomaţie? 

Aceste dileme, apărute în urmă cu aproape optzeci 
de ani, în zorii erei nucleare, nu au fost încă 
rezolvate. După Nagasaki, nu a mai fost detonată 
operaţional nici o armă nucleară. Chiar şi atunci 
când sunt implicate în conflicte cu ţări non-nucleare, 
puterile nucleare au ales să sufere pierderile unui 
război convenţional, mai degrabă decât să recurgă la 
arme nucleare pentru a accelera succesul. Soluţiile 
adoptate de Uniunea Sovietică în Afghanistan — 
precum şi de Statele Unite în Coreea, Vietnam şi Irak 
- sunt toate dovada acestui lucru. 

Nixon a înţeles că, la preluarea mandatului, 
capacitatea nucleară americană devenise un subiect 
controversat în procedura de alocare bugetară din 
Congres. Prin urmare, el l-a numit în funcţia de 
secretar al apărării pe Melvin Laird, care servise 
timp de câţiva ani ca preşedinte al Subcomisiei 
pentru Apărare din cadrul Comisiei pentru alocare 
bugetară de pe lângă Camera Reprezentanţilor. 
Nixon era hotărât să prevină o situaţie în care un 
agresor putea constitui o ameninţare strategică 
plauzibilă dezvoltând capacităţi nucleare superioare. 
Laird a contribuit la obţinerea unui sprijin din partea 
Congresului pentru angajamentul lui Nixon privind 
apărarea antirachetă si pentru obiectivul sau 
referitor la o mai mare varietate în privinţa 
proiectării şi capacităţii armelor strategice. 
Totodată, Laird a sporit flexibilitatea şi 
invulnerabilitatea forţelor strategice americane prin 
dezvoltarea de rachete de croazieră şi de arme 
terestre mobile. 

în al doilea rând, Nixon a luat în serios controlul 
armelor. Tratatul de interzicere a testelor, semnat de 


Kennedy şi de Brejnev în 1963, a fost prima măsură 
formală de control al armelor nucleare. La patru zile 
după asasinarea preşedintelui Kennedy, preşedintele 
Johnson a propus o reluare a negocierilor cu 
Uniunea Sovietică privind armele strategice.“ 
Totuşi, discuţiile preliminare care trebuiau să 
stabilească agenda au fost atât de încetinite de 
controverse cotidiene, încât abia în vara anului 1968 
- chiar înainte de alegerea lui Nixon ca preşedinte — 
ambele partide au căzut de acord pentru a permite 
negocierilor să înceapă.“ însă summitul plănuit a 
fost anulat din cauza invaziei sovietice a 
Cehoslovaciei, în august 1968. 

Astfel, o primă problemă pentru Nixon a devenit 
continuarea sau nu a negocierilor cu Uniunea 
Sovietică privind controlul armelor. Această decizie a 
devenit simbolică pentru direcţia de ansamblu a 
administraţiei sale. Aplicând politica ,,legaturii”, 
Nixon a acceptat oficial să deschida Discuţiile despre 
Limitarea Armelor Strategice (SALT) cu sovieticii 
doar după ce a ales strategia în privinţa Vietnamul. 
Aderarea SUA la negocierile privind controlul 
armelor, anunţată în octombrie 1969, necesita 
adaptarea instituțiilor administrative existente. 
Pentru Pentagon, controlul armelor era un subiect 
nou: departamentul se  concentrase asupra 
dezvoltării puterii nucleare, nu asupra limitării ei. 
Negocierile privind controlul armelor, ce implicau 
personal miliar de rang înalt neinitiat în subiect, 
aveau nevoie de noi structuri de comandă. 

Propunerea lui Nixon, făcută timpuriu în mandatul 
lui, de a construi un sistem de apărare antirachetă 
cu 12 locaţii, care să acopere întreaga ţară, 
provocase şi ea consensul intelectual dominant care 
spunea că echilibrul strategic putea fi obţinut numai 
prin distrugere reciprocă asigurată. O iniţiativă 
defensivă, spuneau criticii, avea să submineze 


disuasiunea prin erodarea vulnerabilitatii mutuale. 
Această critică, alături de îngrijorări privind costul şi 
eficienţa programului, i-a făcut pe mulţi să se opună 
în Congres şi să încerce să-i reducă bugetul. 

De cealaltă parte a Războiului Rece, Uniunea 
Sovietică deţinea un estimat ridicat al capacităţii 
noastre de rachete antibalistice (ABM) şi se temea că 
apărarea americană va eroda capacitatea ofensivă 
sovietică. Dacă, din cauza apărării antirachete, 
America avea mai puţine motive să-i fie teamă deoa 
doua lovitură sovietică, gândeau ruşii, atunci SUA ar 
putea să lanseze un atac-surpriză pentru a- şi 
dezarma anticipat adversarul. 

începutul negocierilor SALT s-a soldat cu un impas 
privind procedura şi succesiunea. Sovieticii doreau 
mai întâi negocierea restricţiilor privind armele 
defensive şi abia apoi abordarea armamentului 
ofensiv. Nixon insista să păstreze opţiunea defensivă 
pentru a-i furniza presiunea necesară negocierii 
limitărilor ofensive - şi ca mijloc de protecţie a 
populaţiei civile din America. 

Iminenta negocierilor privind limitarea armelor 
nucleare a generat un nou set de dezbateri interne. 
Partidul Democrat favoriza deschiderea rapidă a 
negocierilor SALT, apoi accelerarea acestora ca 
modalitate de atenuare a tensiunilor. Dar acum, pe 
măsură ce controlul armamentului se statornicea pe 
agenda internaţională, liberali si conservatori 
deopotrivă au început să-l critice pe motiv că 
respectivul control al armamentului viza doar 
simptomele şi nu cauzele fundamentale: caracterul 
autoritar al sistemului comunist şi încălcarea 
drepturilor omului. 

în plus, caracteristicile sistemelor de arme 
nucleare opuse complicau orice definiţie funcţională 
a echilibrului. Sistemele strategice sovietice erau 
mari şi imprecise; armele americane erau mai mobile 


şi mai precise. Acest echilibru ar fi fost perturbat 
dacă America ar fi adăugat caracteristica de 
greutate sau dacă sovieticii şi-ar fi sporit precizia 
armamentului. 

După luni de ciondàneli, Nixon a intervenit direct. 
Fixànd un obiectiv initial de patru locatii defensive, 
pe 11 martie 1971 el a respins solicitarea sovieticilor 
de ,zero" locaţii si mi-a cerut să scot din impas 
negocierile privind relaţia dintre armele defensive şi 
armele ofensive prin discuții particulare cu 
Dobrinin“. El nu a făcut publice aceste discuţii - în 
parte pentru a împiedica Congresul să decimeze 
între timp sistemul de apărare antirachetă, ceea ce 
ar fi făcut ca acesta să-şi piardă valoarea în 
negocieri. 

Decizia lui Nixon de a se implica personal a 
accelerat negocierile. La sfârşitul lunii martie 1971, 
am activat canalul Dobrinin, propunând în numele lui 
Nixon ca limitările ofensive şi cele defensive să fie 
negociate simultan. Schimburile care au urmat au 
pus bazele unui proces — prin negocieri la Viena“, 
purtate de Gerard Smith, pentru partea americană, 
şi Vladimir Semenov, pentru partea rusă — care a 
dus la acordul SALT 1 încheiat între Nixon şi Brejnev 
la Summitul de la Moscova din mai 1972. 

Deşi a jucat un rol central în planificarea 
negocierilor, Nixon a fost mai puţin interesat de 
detalii. La începutul fiecărui ciclu de negociere, 
echipa mea şi cu mine întocmeam un rezumat al 
deliberărilor interne, inclusiv proiecţii ale evoluţiilor 
posibile. Nixon făcea comentarii marginale care se 
limitau în mare parte la chestiuni generale de 
principiu. în timpul negocierilor, îi trimiteam în 
fiecare seară un rezumat al situaţiei noastre. în 
general, îşi rezerva părerile pentru momentele în 
care progresul era iminent. Deşi era puţin probabil 
ca discuţiile tehnice despre echilibrele armelor să-i 


atragă atenţia, el s-a exprimat întotdeauna cât se 
poate de clar cu privire la cele trei obiective 
principale ale sale: să împiedice un adversar să 
obţină capacitatea necesară de a lovi primul; să evite 
un proces automat de escaladare în caz de conflict; 
şi să demonstreze publicului american angajamentul 
său de a pune capăt cursei înarmărilor sau cel puţin 
de a o atenua. 

Summitul de la Moscova a dus la primele acorduri 
strategice cuprinzătoare privind controlul armelor în 
era nucleară. Acordurile au limitat apărarea balistică 
antirachetă la două locaţii (tratatul ABM) şi numarul 
de arme strategice ofensive la nivelurile existente 
(SALT 1) si au stabilit modalităţi de abordare a 
incidentelor pe mare şi a accidentelor nucleare. Ga 
un rezultat secundar al acestor discuţii, SUA 
(împreună cu Franţa şi Marea Britanic) au preluat 
conducerea negocierilor cu Uniunea Sovietică pentru 
a genera un nou acord care avea să asigure accesul 
în Berlin, fără a mai putea fi contestat, până la 
căderea Zidului Berlinului în 1989. 

Pentru tot restul vieţii, Nixon a considerat 
controlul armamentului o componentă esenţială a 
ordinii internationale. Si, într-o formă sau alta, 
negocieri importante pe această temă au fost purtate 
în timpul fiecărei administrații ulterioare, pana la 
administraţia Trump. în 1975, administraţia Ford a 
finalizat Acordurile de la Helsinki, ale căror 
negocieri fuseseră începute de Nixon, în care toate 
naţiunile europene, cu excepţia Albaniei, împreună 
cu Uniunea Sovietică şi America, au convenit asupra 
unor principii comune în materie de securitate, 
economie şi drepturile omului. Administraţia Carter 
avea să încheie cel de-al doilea ; 
acord SALI, niciodată ratificat de Senat, deşi 
prevederile sale esențiale au fost respectate. 
Administraţia Reagan avea să ajungă la singurul 
acord cu Uniunea Sovietică privind controlul 


armamentului, eliminând o întreagă clasă de arme - 
cele cu rază medie de acţiune. în cele din urmă, 
administraţia George H.W. Bush a negociat Tratatul 
de reducere a armelor strategice (START 1), care a 
determinat Washingtonul şi Moscova să-şi reducă 
arsenalele nucleare strategice cu aproape 60 la sută, 
de la un total de 48 000 de focoase în 1991 la 
aproximativ 20 000 în 2001.” Ceea ce fusese o 
noutate în timpul administraţiei Nixon a devenit un 
lucru obişnuit după aceea. 


Emigratia din Uniunea Sovietică 


Cand Nixon a preluat funcţia, emigrația evreiască 
din URSS era de doar câteva sute de persoane pe 
an.? Nixon m-a autorizat să discut chestiunea cu 
Dobrinin în termeni practici, nu ideologici, l-am spus 
ambasadorului sovietic că acordâm o atenţie 
deosebită practicilor sovietice de emigrare; respectul 
sovieticilor pentru preocupările noastre se va 
reflecta în felul în care noi tratăm priorităţile lor. Cu 
alte cuvinte, o îmbunătăţire a condiţiilor de emigrare 
pentru evrei ar favoriza cooperarea din partea 
americanilor. 

Dobrinin nu mi-a prezentat niciodată un răspuns 
oficial, dar a fost de acord să discute despre anumite 
cazuri dificile. Până în 1972, la sfârşitul primului 
mandat al lui Nixon, emigrația evreiască anuală din 
Uniunea Sovietică atinsese peste 30 000 de 
persoane." Nixon nu şi-a revendicat niciodată 
meritul pentru această evoluţie în campaniile 
electorale şi nici nu a anunţat creşterea numărului; 
sovieticii nu l-au recunoscut niciodată drept un 
rezultat convenit. 

Politica interna americana a subminat acest 
aranjament tacit. Senatorul Henry „Scoop” Jackson 
de Washington, un observator atent al afacerilor 
internaţionale care, deşi era democrat, a susţinut cu 


buna-credinta efortul administraţiei Nixon de a 
asigura un nivel corespunzător de cheltuieli pentru 
apărare, a reformulat problema emigrației evreieşti 
în termeni ideologici. Sustináànd că promovarea 
emigrației trebuia să devină o parte oficială a 
diplomaţiei americane, el a depus un amendament la 
Legea Comerţului din 1974, conditionand relaţiile 
comerciale ale SUA cu blocul estic de performanţele 
sovieticilor in ce priveşte emigrația. Ulterior, 
emigrația a cunoscut o scădere constantă, 
reducându-se de la aproximativ 35 000 în 1973 la 
mai puţin de 15 000 până în 1975.% 

Obiectivele lui Nixon in ce priveşte emigrația 
evreiască au fost comparabile cu cele ale 
succesorilor sai, dar metodele sale erau mai ample si 
mai subtile, subordonând confruntările ideologice 
unor aranjamente practice ad- hoc. 


Deschiderea catre China 


in 1967, Nixon — care nu se afla in functie la acel 
moment - a publicat un articol revolutionar in 
Foreign Affairs, in care discuta posibilitatea ca statul 
chinez să nu fie lăsat „pentru totdeauna în afara 
familiei natiunilor"!. El a formulat propunerea în 
termeni strategici generosi, subliniind cá pacea 
mondială ar avea de câştigat dacă această ţară şi-ar 
putea reduce sprijinul acordat  insurgentelor 
revoluţionare din întreaga lume şi, într-o zi, ar putea 
fi atrasă în relaţii diplomatice cu Occidentul. - 
Totuşi, eseul lui Nixon nu a definit vreo modalitate 
specifica de a realiza o eventuală deschidere 
diplomatică. 

Doi ani mai târziu, când Nixon a devenit 
preşedinte, deschiderea a devenit practică. China 
era atunci în chinurile Revoluţiei Culturale. Ca parte 
a unei scheme grandioase de purificare ideologică, 
Mao Zedong rechemase ambasadorii chinezi din 


toate țarile, cu excepţia Egiptului. (Deşi au ramas 
diplomaţi chinezi cu grad de ambasador în câteva 
tari, printre care Polonia.) Prima abordare a venit de 
la Nixon însuşi. După cum am văzut, în timpul vizitei 
sale în România din iunie 1969, el şi-a transmis 
intenţia de a  interactiona cu chinezii prin 
intermediul lui Ceauşescu, care a dat de înţeles că va 
transmite sugestia. Nu a primit nici un ráspuns, 
probabil deoarece chinezii se temeau de prezenta 
sovietică într-o ţară satelit, chiar si una sfidător de 
autonomă ca România?’ 

în timpul Conferinţei de la Geneva din 1954, la 
sfârşitul războiului purtat de Franţa pentru 
păstrarea Vietnamului, ambasada de la Varşovia a 
fost desemnată ca punct de contact între Washington 
şi Beijing. De fapt, au fost organizate 162 de întâlniri 
ale ambasadorilor. S-au încheiat când fiecare parte a 
respins condiţiile preliminare ale celeilalte, SUA 
refuzând să discute despre revenirea necondiționată 
a Taiwanului în posesia Chinei, iar Beijingul refuzând 
să dea asigurarea că îşi va urmări obiectivul doar 
prin mijloace paşnice. Nici măcar acele întâlniri pro 
forma nu mai avuseseră loc de câţiva ani. Dar în 
ianuarie 1970, am decis să activàm canalul. L-am 
instruit pe ambasadorul nostru în Polonia, Walter 
Stoessel, să abordeze un diplomat chinez la 
următorul eveniment de socializare la care aveau să 
fie prezenţi amândoi şi să-i comunice oferta noastră 
de dialog. Presupunând că instrucţiunea era o 
iniţiativă doar a mea, Stoessel a ignorat-o - un 
simbol al rivalitatilor dintre Casa Albă şi 
Departamentul de Stat. Rechemat pentru consultare, 
Stoessel s-a trezit în Biroul Oval, unde preşedintele i- 
a comunicat personal instrucţiunile. Apoi, Stoessel a 
transmis mai departe oferta la un eveniment de 
socializare organizat de iugoslavi; deşi diplomatul 
chinez a fugit mai întâi de el, atunci când a fost în 


sfârşit incoltit, a primit propunerea noastră. 

Două săptămâni mai târziu, ambasadorul chinez în 
Polonia a apărut neanuntat la ambasada americana 
cu instrucţiuni de a începe un dialog. Au avut loc 
patru întâlniri. De partea americană, progresul s-a 
lovit de sistemul birocratic de autorizaţii, mai întâi la 
nivelul guvernului şi apoi al Congresului, iar Nixon a 
exclamat la un moment dat: „Vor să omoare acest 
copil înainte să se nască”. 

în orice caz, la scurt timp după incursiunea 
americană în Cambodgia din mai 1970, chinezii au 
întrerupt canalul de comunicare de la Varşovia în 
semn de protest. însă în octombrie, Nixon şi-a 
reiterat interesul de a stabili un contact direct în 
discuţia cu Yahya Khan, preşedintele pakistanez, 
care se întâlnise cu el la Casa Albă în contextul unei 
vizite la ONU. 

De această data, Nixon a primit un răspuns direct 
de la premierul chinez Zhou Enlai, care i-a scris în 
numele lui Mao. Pe 9 decembrie 1970, în patru 
propoziţii criptice, Zhou a ridicat conversaţia lui 
Nixon cu Yahya Khan la statutul de mesaj oficial, 
caracterizând-o drept prima apropiere dintre SUA şi 
China la nivel prezidenţial, „de la un şef printr-un 
şefia un şef”. 

Zhou a dat de înţeles că statul chinez era pregătit 
să negocieze cu Statele Unite despre revenirea 
Taiwanului la patria-mama. Noi am răspuns, criptic, 
că, pentru a putea continua dialogul, fiecare parte 
trebuie să aibă libertatea de a aborda chestiunile 
care o preocupă. Mesajele care au urmat au fost 
trimise dintr-o parte în alta fără antet sau semnătură 
pentru a minimiza riscul de a fi dezvăluite şi de a 
stârni reacţii la Moscova şi incertitudine în restul 
lumii. Revenind la metodele diplomatice istorice, 
mesajele erau transmise prin intermediul unui 
mesager de la Washington câtre Islamabad, capitala 


Pakistanului, şi de acolo de prin Pakistan la Beijing 
— răspunsurile chinezilor urmând aceeaşi cale în 
sens invers. 

Ritmul acestui schimb a fost încetinit de hotărârea 
fiecăreia dintre parti de a nu-i permite celeilalte să-i 
exploateze nerăbdarea şi de a-l ascunde cât mai mult 
posibil de Kremlin. Drept urmare, dialogul dintre 
Nixon şi Mao s-a desfăşurat mai multe săptămâni 
prin intermediul interacțiunilor mele cu Zhou, de 
fiecare dată fiind transmise câteva propoziţii. O 
greşeală de calcul a sovieticilor a contribuit la 
accelerarea acestei chestiuni. 

în primăvara anului 1971 schimburile noastre 
secrete dădeau roade şi fusese convenită o vizită a 
mea la Beijing. La summituri, purtam negocieri cu 
ambii adversari simultan. Nixon a rezolvat dilema 
tactică instruindu-ne să le facem oferte amândurora, 
începând cu sovieticii. Dacă aveau să fie acceptate 
ambele oferte, le-am fi onorat în ordinea primirii 
răspunsului. 

lam înaintat lui Dobrinin propunerea noastră 
privind un summit la Câmp David în iunie 1971. 
Sovieticii au rezolvat problema în locul nostru, 
conditionand acceptarea propunerii de sprijinul 
nostru în negocierile cu Republica Federală 
Germania, Marea Britanic şi Franţa pentru un nou 
acord privind Berlinul. în schimb, în timpul vizitei 
mele secrete la Beijing, în iulie 1971, Zhou Enlai a 
propus o vizită lui Nixon în China fără nici o condiţie 
prealabilă. La trei zile după întoarcerea mea din 
China, Nixon a acceptat invitaţia de la Beijing. La o 
lună după aceea, Dobrinin ne-a invitat necondiţionat 
la Moscova. Asa cum planificaseram, am programat- 
o la trei luni după vizita prevăzută la Beijing. 

Călătoria secretă a fost aranjată programându-mi o 
vizită în Vietnam, Thailanda, India şi Pakistan. Odată 
ajuns la Islamabad, mi-am făcut timp pentru ultima 


tură anunțând o indispoziţie care putea explica 
absenţa mea de două zile drept o şedere într-o 
staţiune de munte pentru recuperare. întregul 
proces — de la conversaţia lui Nixon cu Yahya Khan 
de pe 25 octombrie 1970°* până la sosirea mea la 
Beijing pe 9 iulie 1971 - a durat opt luni. Deplasarea 
propriu-zisă, de la plecarea din Washington până la 
sosirea la Beijing, a durat opt zile. Am petrecut la 
Beijing doar patruzeci şi opt de ore. 

Cum putea fi folosită cel mai bine acea perioadă 
scurtă? Guvernul SUA a avut o agendă clară pentru 
discuţiile la nivel de ambasadori de la Varşovia. 
Elementele de pe listă au inclus Taiwanul, 
despăgubirile şi activele financiare rezultate din 
exproprierea proprietăţilor americane, prizonierii şi 
navigația în Marea Chinei de Sud. Dar Nixon si cu 
mine am concluzionat că abordând aceste subiecte şi 
altele asemănătoare puteam sfârsi în hátisuri tehnice 
sau puteam ajunge la blocaje ideologice care ne-ar fi 
putut împiedica progresul privind obiectivul unei 
relaţii continue. Mi s-a cerut să-mi exprim dorinţa de 
a discuta despre Taiwan, însă numai în contextul 
relaţiei generale dintre China şi SUA în legătură cu 
sfârşitul Războiului din Vietnam. 

Pentru a sublinia importanţa geopoliticii, Nixon a 
tinut un discurs la Kansas City, Missouri, pe 6 iulie 
1971, pe când eu eram în deplasare. Descriind 
viziunea sa despre ordinea mondială bazată pe 
echilibrul dintre marile puteri si omitand orice 
referire la Taiwan, el a declarat: 


în loc să fie doar America numărul unu în lume din 
punct de vedere economic, ca puterea mondială 
dominantă, şi în loc să existe doar două 
superputeri, atunci când gândim în termeni 
economici şi avem în vedere potenţialul economic, 
exista... cinci mari superputeri economice: Statele 
Unite, Europa de Vest, Uniunea Sovietică, China 


continentală şi, desigur, Japonia.” 


Singurul acord la care s-a ajuns în timpul vizitei 
secrete a fost o invitaţie adresată lui Nixon de a 
vizita China. Ambele părţi s-au axat pe conturarea 
abordării lor generale ca bază pentru discuţii 
ulterioare. Am oferit detalii pe marginea discursului 
lui Nixon; Zhou a început o conversaţie cu un citat 
din Mao: „Sunt tulburări sub ceruri, dar situaţia este 
excelentă”. 

Un dialog diplomatic mai specific a debutat în 
timpul celei de-a doua vizite pe care am efectuat-o 
trei luni mai târziu, în octombrie 1971. Scopul a fost 
pregătirea summitului şi elaborarea unui comunicat 
în acest sens. Intervalul de patru luni dintre a doua 
mea vizită şi întâlnirea la nivel înalt cu Nixon a 
reflectat convingerea noastră că nu trebuia să riscam 
un impas între Nixon şi Mao într-o primă întâlnire 
faţă în faţă, în care conversaţia ar fi fost limitată de 
exigenţele interne ale ambelor părţi si de 
reprezentanţii mass-media care aşteptau afară. 

Adusesem cu mine un comunicat standard care ne 
afirma intenţiile generale, dar fara lucruri concrete. 
Zhou a revenit a doua zi dimineaţă cu un mesaj 
explicit din partea preşedintelui: după ce au evitat 
contactul la nivel înalt atâţia ani, ţările noastre nu ar 
trebui să pretindă cà ne apropiem de armonia 
generală. Mao a sugerat ca o declaraţie completă a 
dezacordurilor noastre pe probleme specifice să facă 
parte din comunicat, alături de unele acorduri clar 
exprimate. într-un astfel de context, comunicatul 
avea să atragă atenţia asupra acordurilor mult mai 
mult decât declaraţiile de bunăvoință standard. 
Declaraţia comună cu privire la viitorul Taiwanului a 
fost lăsată în seama şefilor de stat participanţi la 
summit, dar, ca avertisment pentru Uniunea 
Sovietică, Zhou şi cu mine am încheiat un acord 
pentru a ne opune împreună hegemoniei în Asia. 


Implicarea bruscă a Beijingului a fost, fara 
îndoială, modelată de presiunea exercitată de cele 
peste patruzeci de divizii de blindate sovietice 
desfăşurate de-a lungul graniţelor Chinei cu 
Manciuria şi Xijiang. Cooperarea la nivel înalt cu 
China pentru stabilirea unui echilibru global avea să 
fie acum anunţată explicit şi urma să transforme 
natura Războiului Rece. 

Nu a existat un precedent pentru declaraţia 
premergătoare summitului; şi nici nu avea să mai 
existe ceva asemănător. După cum s-a decis, ambele 
parti au expus liste lungi de dezacorduri, alaturi de 
unele puncte asupra cărora erau de acord. Fiecare 
parte a fost responsabilă de propriile-i formulări. 
întrucât nici unul dintre noi nu a cerut un drept de 
veto în raport cu cealaltă parte, această abordare ne- 
a oferit prilejul de a comunica explicit opiniile SUA 
cu privire la Taiwan, ca parte a unui comunicat 
comun. Proiectul de comunicat a fost apoi supus 
aprobării lui Nixon şi Mao. 

La summit, Mao a fost disponibil doar patruzeci şi 
cinci de minute, din cauza unei grave crize medicale 
din săptămâna anterioară, după cum ne-au spus 
ulterior medicii chinezi. Dar el aprobase proiectul de 
comunicat din octombrie, care afirma pe deplin 
poziţia americanilor cu privire la Taiwan şi la alte 
chestiuni. în lumina acestui fapt, o declaraţie pe care 
a facut-o la scurta sa întâlnire cu Nixon a căpătat o 
semnificaţie deosebită: China nu dorea Taiwanul 
imediat, a explicat el, pentru că taiwanezii „erau o 
şleahtă de contrarevolutionari [...] Ne putem lipsi de 
ei deocamdată si mai vedem dupa 100 de ani „A 

Eliminarea la summit a caracterului stringent al 
chestiunii care zadarnicea de mult timp negocierile 
dintre cele două tari a facut posibilă o declaraţie de 
exprimare a principiului care a guvernat relaţiile 
dintre SUA şi China în cei cincizeci de ani de atunci. 


„Statele Unite acceptă că toţi chinezii de ambele 
părţi ale strâmtorii Taiwan susţin că există doar o 
singură China şi cà Taiwanul este o parte a Chinei. 
Guvernul Statelor Unite nu contestă această 
poziţie.” 

Ca urmare a unei propuneri oficiale a lui Nixon la 
summit, această formulare a fost adăugată la ceea ce 
se numeşte acum Comunicatul de la Shanghai, emis 
la finalul vizitei sale. 

Nici Nixon, nici eu nu am inventat această 
formulare; am extras-o dintr-o declaraţie redactată 
în timpul administraţiei Eisenhower, în etapa 
pregătitoare a 


negocierilor cu Beijingul, care nu s-au concretizat 
niciodată. Declaraţia reusea să redea cu acuratețe + + 


obiectivele declarate deopotrivă de Taipei si de 
Beijing. Renuntand la sprijinul Statelor Unite pentru 
soluţia celor „două Chine", comunicatul menținea 
echivocul cu privire /a care dintre ,Chine" va 
îndeplini dorinţele postulate ale poporului chinez. 
După câteva zile, Zhou a acceptat formularea 
noastră. Ambiguitatea le-a dat ambelor părţi 
libertatea de a avea o politică de cooperare 
strategică flexibilă care sa mute echilibrul 
internaţional dinspre Uniunea Sovietică. Declaraţia 
sugera că Taiwanul putea fi considerat autonom pe o 
durată previzibila. Ambele parti afirmau principiul 
Chinei unice, iar SUA nu au făcut declaraţii sau 
acţiuni care să presupună un rezultat cu două Chine 
şi nici una dintre părţi nu a încercat să-şi impună 
preferința. Insistenta SUA pentru o soluţie paşnică a 
fost menţionată explicit în secţiunea americană a 
comunicatului. Aceste înţelegeri au fost suplimentate 
prin două comunicate convenite în timpul 
administratiilor Carter şi Reagan. împreună, aceasta 
continuă să stea la baza relaţiilor dintre cele două 
state despărțite de strâmtoarea Taiwan. Dacă oricare 
dintre părţi le-ar contesta, riscurile unei confruntări 


militare ar creste semnificativ. 

Timp de douăzeci de ani după vizita lui Nixon, 
Statele Unite şi China au întreţinut o amplă politică 
de colaborare, pentru a limita puterea Uniunii 
Sovietice. în această perioadă, cooperarea dintre 
SUA şi China s-a extins chiar şi în domeniul 
informaţiilor, deşi într-o măsură limitată. în timpul 
unei vizite ulterioare din februarie 1973, 
demonstrând nivelul de implicare al Chinei, Mao m-a 
îndemnat să găsesc un echilibru între timpul 
petrecut în China şi timpul dedicat Japoniei, ca nu 
cumva japonezii să se simtă neglijati şi să se implice 
mai puţin în apărarea comună împotriva Uniunii 
Sovietice: „în loc să aibă relaţii mai strânse cu 
Uniunea Sovietică”, a spus Mao, „am prefera ca 
Japonia să-şi îmbunătăţească relaţiile cu voi.”°® 

Luna următoare, prim-ministrul din Singapore, Lee 
Kuan Yew, s-a folosit de ocazia unei prelegeri la 
Universitatea Lehigh din Pennsylvania pentru a 
reflecta asupra semnificatiei diplomatiei 
administratiei Nixon: 


Trâim vremuri agitate. Lumea nu a mai asistat de 
ceva timp la schimbări atât de spectaculoase în 
relaţiile dintre marile puteri precum cele din 
ultimii doi ani. Suntem martorii unor transferuri 
privind echilibrul de putere pe măsură ce ponderea 
se schimbă. Iar marile puteri învaţă să trăiască în 
pace unele cu altele... Vechile diviziuni fixe ale 
Războiului Rece par fluide şi nebuloase. 
Washingtonul a trecut de la confruntare la 
negocieri atât cu Beijingul, cat şi cu Moscova. 
Chiar dacă din motive diferite, ambele puteri 
comuniste au dorit ca Războiul din Vietnam să 
scadă în intensitate şi ca Americii să i se permită 
să se retragă onorabil... în ce o priveşte, China dă 
dovadă de mai multă cordialitate fată de America 
capitalistă si Japonia decât fata de Rusia 


comunistă... Divergentele ideologice par a fi mai 
puţin relevante. Deocamdată, interesele naţionale 
par a fi calauza cea mai sigură pentru acţiunile si 
politicile guvernelor?? 


Nixon nu şi-ar fi dorit o evaluare mai bună a 
politicii sale. 

Mao a murit în 1976. Doi ani mai târziu, Deng 
Xiaoping a revenit după ce fusese îndepărtat a doua 
oară şi a instituit politica de reforme pe care o 
începuse în 1974, la revenirea din primul exil. Din 
acel moment şi până la debutul administraţiei Trump 
în 2017, politica Americii privind China s-a bazat pe 
principiile nepartizane stabilite în această perioadă. 

Astăzi, China a devenit un rival economic şi 
tehnologic de temut pentru Statele Unite. în 
contextul actual, unii se întreabă în ce măsură ar 
regreta Nixon deschiderea câtre China, dacă ar mai 
fi azi în viaţă. Este o provocare pe care a anticipat-o. 
Discursul sau din iulie 1971 de la Kansas City 
trădează o conştientizare acută a potenţialului 


Chinei de a avea un impact asupra sistemului 
international. 


Succesul însuşi al politicii noastre de a pune capăt 
izolării Chinei continentale va însemna o creştere 
uriaşă a puterii sale economice, devenind o 
provocare nu numai pentru noi, ci şi pentru alte 
tari din lume... 800 de milioane de chinezi, deschişi 
câtre lume, cu toată comunicarea şi schimbul de 
idei care vor avea loc inevitabil ca urmare a 

acestei deschideri, vor deveni o forţă economică 
mondială, cu un potential enorm.9? 


A rămas celebră declarația prim-ministrului 
britanic Palmerston: „Nu avem aliaţi eterni şi nu 
avem duşmani perpetui. Interesele noastre sunt 
eterne şi perpetue şi este datoria noastră să urmărim 
acele interese”. înfăptuirea cooperării cu China 


pentru a contracara Uniunea Sovietică a fost un 
interes primordial al americanilor in timpul 
Războiului Rece; astăzi, orice politică a SUA faţă de 
China trebuie să ia în calcul economia sa vastă — 
comparabilă cu cea a Statelor Unite —, puterea 
militară în creştere şi dibăcia diplomatică şlefuită 
prin păstrarea a mii de ani de cultură distinctă. 

Aşadar, ca orice succes strategic, deschiderea 
câtre China nu a fost doar o reacţie la probleme 
contemporane, ci şi un „bilet de acces” la provocări 
viitoare. Cea mai puternică dintre acestea este 
următoarea: pe măsură ce tehnologia modernă 
continuă să intensifice potenţialul distructiv al 
războiului nuclear prin apariţia unei game variate de 
arme bazate pe înalta tehnologie şi prin îmbunătăţiri 
radicale ale inteligenţei artificiale, China, Rusia şi 
SUA au început să îşi modernizeze arsenalele 
militare. Date fiind armele cu capacitate sporită de 
căutare a propriilor ţinte şi de a învăţa din 
experienţă, precum şi armele cibernetice care pot 
împiedica identificarea rapidă a sursei lor, stabilirea 
unui dialog permanent în paralel cu dezvoltarea 
tehnologică este imperativ necesar pentru a asigura 
stabilitatea ordinii mondiale - şi poate pentru 
supraviețuirea civilizaţiei umane. (Vezi mai multe 
detalii în Concluzie.) 


Orientul Mijlociu în fierbere 


La începutul mandatului său, Nixon s-a confruntat cu 
două chestiuni, deopotrivă etern îngemănate şi 
aparent contradictorii: cum să menţină poziţia 
Occidentului în Orientul Mijlociu (preponderent 
arab) îndeplinind totodată angajamentul Americii 
privind securitatea Israelului. La fel ca predecesorii 
săi, Nixon a imbrátisat ambele obiective, dar a 
început să le urmărească şi dintr-o perspectivă 
strategică nouă. 


Ultimul an al administraţiei Johnson a definit 
tiparul crizei din Orientul Mijlociu pe care avea să o 
moştenească Nixon. Războiul din 1967 dintre Israel 
şi vecinii sai arabi — Egipt, Siria şi Iordania - s-a 
încheiat cu ocuparea de câtre Israel a Peninsulei 
Sinai aparţinând Egiptului, a înălțimilor Golan 
aparţinând Siriei şi a West Bank (Cisiordania) 
palestiniene aparţinând Iordaniei. Aceste cuceriri au 
transformat poziţiile celor două părţi la negocieri. 
Israelul avea să înceapă un proces de pace — dacă 
putea fi început - deţinând premiul teritorial tangibil, 
pe care intenţiona să-l folosească în scopuri 
strategice intangibile, anume recunoaşterea 
legitimitatii si a existenţei sale, precum şi 
securitatea graniţelor, ceea ce presupunea ajustarea 
liniilor de demarcaţie stabilite prin armistițiul din 
1949. 

ONU a încercat să creeze un cadru internaţional 
pentru acest proces prin Rezoluţia 242 a Consiliului 
de Securitate. Adoptată în 1967, aceasta conţinea 
toate cuvintele solemne - „pace”, „securitate“, 
„independenţă politică” -, dar într-o formulare care 
le golea de importanţă operaţională, permiţând 
fiecărei parti sa aplice propriile definiţii. Se spunea: 


Consiliul de Securitate... 


1. Afirmă că respectarea principiilor Cartei [ONU] 
necesită stabilirea unei păci juste şi durabile în 


Orientul Mijlociu, care trebuie să includă 

aplicarea următoarelor două principii: 

(i) Retragerea forţelor armate israeliene din 
teritoriile ocupate în conflictul recent. 

(iijîncheierea tuturor revendicarilor sau a 
stărilor de beligeranta, precum şi respectarea 
şi recunoaşterea suveranităţii, integrității 
teritoriale şi a independenţei politice a fiecărui 
stat din zonă şi a dreptului lor de a trăi în pace 
între graniţe sigure şi recunoscute, fără 


ameninţări sau acte de forţă [...]9! 


Suprafaţa teritoriilor din care urma să se retragă 
Israelul a rămas ambigua, la fel şi definiţia unei „păci 
drepte şi durabile”, o condiţie care, într-o lume a 
statelor suverane, s-a dovedit greu de îndeplinit. În 
consecinţă, fiecare parte a interpretat textul pornind 
de la convingerile sale existente. 

în martie 1969, preşedintele Egiptului, Nasser, a 
încercat să accelereze procesul bombardând cu 
artilerie grea pozițiile israeliene de-a lungul 
Canalului Suez. Israelul a răspuns cu raiduri aeriene, 
penetrând adânc în interiorul Egiptului. Nixon a luat 
o serie de decizii imediate: l-a desemnat pe 
secretarul de stat William Roger să se ocupe de 
negocierile privind Orientul Mijlociu, dar totodată a 
lăsat în seama mea realizarea unei secvenţe în care 
diplomaţia privind Orientul Mijlociu să atingă 
punctul critic abia după eforturile noastre 
diplomatice privind Vietnamul, pentru a evita 
controverse interne simultane în două chestiuni 
diferite. 

Eforturile de mediere ale lui Rogers au dus la un 
acord de încetare a focului, sprijinit de ONU, de-a 
lungul Canalului Suez, care a stabilit o zonă 
demilitarizată cu o lăţime de 50 de kilometri de 
fiecare parte a canalului. Acest acord a fost propus 
de Rogers pe 19 iunie 1970 şi anunţat de acesta pe 7 
august. Nasser şi sovieticii l-au încălcat imediat, 
mutând cincizeci de baterii de rachete antiaeriene 
avansate furnizate de sovietici în zona demilitarizată 
de-a lungul malului vestic al canalului.— 


Astfel, conflictul militar de-a lungul canalului părea 
iminent, iar un subgrup al Consiliului pentru 
Securitate Naţională a concluzionat că Israelul va fi 
cel mai probabil iniţiatorul acestuia. Nixon a respins 
această evaluare. El era de părere că israelienii nu 
vor iniţia un conflict atât de departe de graniţele lor; 


o astfel de acţiune, a susţinut el, putea declanşa o 
confruntare cu Uniunea Sovietică sau un conflict mai 
amplu. Un conflict de-a lungul Canalului Suez 
implica interese de securitate americane; dacă era 
necesar, vor fi implicate forţe americane pentru a 
descuraja la maximum Uniunea Sovietică. El şi-a 
rezervat dreptul de a iniţia o astfel de acţiune şi a 
interzis explorarea acestei direcţii până când urma 
sa o aprobe. Apoi, lucrurile s-au calmat timp de 
câteva săptămâni, până când centrul de greutate din 
criza din Orientul Mijlociu s-a mutat de la Canalul 
Suez la viitorul statului iordanian. 

în aceasta perioadă, căutând o abordare 
cuprinzătoare, Nixon s-a concentrat pe diminuarea 
rolului crucial jucat de asistenţa militară sovietică în 
ce priveşte încurajarea proiectelor arabe radicale.“ 
în discuţiile matinale zilnice din biroul privat al lui 
Nixon de la Casa Albă, am apreciat că Egiptul şi Siria 
îşi vor modifica presiunile când îşi vor da seama că 
SUA sunt pregătite sa zadarniceasca asistenţa 
militară sovietică, care varia de la furnizarea de 
avioane MIG şi artilerie grea până la prezenţa pe 
teren a circa 20 000 de consilieri ai forţelor terestre. 
Ca o completare a blocării acestei strategii şi a 
limitării bateriilor antiaeriene, am plănuit sa 
sprijinim negocieri serioase pentru pacea în Orientul 
Mijlociu, cu condiţia ca statele arabe să trateze 
direct cu Israelul. 

Entuziasmat de această abordare, Nixon m-a 
îndemnat să încep să discut despre ea public; în 
consecinţă, într-o conversaţie cu un jurnalist în 
perioada de început a administraţiei Nixon, am 
explicat: „încercăm sa expulzăm prezenţa militară 
sovietică, nu atât consilierii, cât piloţii de avioane de 
luptă şi personalul de luptă, înainte ca aceştia să 
devină o prezenţă statornicá"9*. 

Strategia a fost pusă la încercare pentru prima 


dată în septembrie 1970, când Organizaţia pentru 
Eliberarea Palestinei (OLP), un grup terorist 
antiisraelian constituit în 1964 la Cairo, a deturnat 
patru avioane de pasageri occidentale şi a dus trei 
dintre ele în Iordania. (Al patrulea, care a aterizat la 
Cairo, a fost aruncat în aer la scurt timp după ce 
pasagerii au fost eliberati.) Prin această acţiune, 
care a marcat debutul unei serii de evenimente ce a 
ajuns să fie numită în lumea arabă , Septembrie 
Negru”,  teroriştii palestinieni aproape ca au 
transformat Iordania suverană într-o bază 
operațională. 

Regele Hussein, monarhul destoinic care a 
gestionat cu pricepere şi curaj diplomatic zeci de ani 
de ostilitate din partea vecinilor arabi, precum şi 
preocupările de securitate ale Israelului, a aruncat 
mănuşa. El a închis taberele de refugiaţi palestinieni 
de pe teritoriul iordanian, care deveniseră baze ale 
OLP, şi i-a evacuat pe rezidenţi în principal în Liban. 

Pe fondul tensiunilor în creştere, armatele siriene 
şi irakiene au început să-şi concentreze forţele la 
frontierele lor cu Iordania. Din partea noastră, a 
urmat o serie de reuniuni ale Grupului pentru acţiuni 
speciale de la Washington (WSAG). (WSAG era un 
grup flexibil care reunea mai multe agenţii la nivel 
de secretar adjunct si care coordona gestionarea 
crizelor sub conducerea consilierului pentru 
securitate.) Am ajuns la concluzia cà Hussein nu va 
ceda şi că Israelul nu va tolera un atac militar asupra 
Iordaniei din partea vecinilor săi. Gand i- au fost 
prezentate aceste opinii lui Nixon, el a repetat 
insistent instrucţiunile date în Criza Suezului: 
Iordania trebuia salvgardată, dar acţiunea israeliană 
în acest scop nu trebuia întreprinsă fără aprobarea 
SUA, iar acţiunea militară a SUA nu putea avea loc 
sau nu putea fi menţionată ca ameninţare specifică 
fara acordul sau. 


Pe 18 septembrie, o divizie siriană de blindate a 
trecut graniţa în lordania şi a înaintat spre oraşul 
Irbid. Regele Hussein a opus rezistenţă şi a solicitat 
sprijinul Statelor Unite. 

Criza evoluase, transformându-se într-o provocare 
strategică directă. Dacă lordania se dezintegra şi 
armatele arabe ajungeau la graniţa de est a 
Israelului, putea începe un război care ar fi adus în 
regiune forţele sovietice, în sprijinul consilierilor 
sovietici care ajutau forţele armate siriene şi 
irakiene. Aşadar, opoziţia militară israeliană era 
probabilă, iar sprijinul Statelor Unite pentru aceasta, 
cel puţin diplomatic, era esenţial. 

Gestionarea crizelor produce uneori incongruente, 
într-o seară de duminică“, când i-am adus lui Nixon 
veşti despre invazia siriană a lordaniei, el juca 
popice la subsolul clădirii de birouri Eisenhower (un 
eveniment foarte rar). Desi era important sa 
impiedicàm escaladarea crizei din Iordania, nici nu 
puteam permite ca ocuparea de câtre sirieni a unor 
zone strategice din Iordania, realizată cu arme şi 
consilieri sovietici, să devină un fapt împlinit. Când i- 
am expus problemele, Nixon a autorizat etapele 
iniţiale, menite să limiteze criza şi să inverseze 
incursiunea siriană. în prezenţa lui — tot în sala de 
popice — l-am sunat pe Yitzhak Rabin, pe atunci 
ambasadorul Israelului la Washington, pentru a-l 
informa că nu vom trece cu vederea invazia siriană. 
Intentionam să sprijinim o mobilizare a forţelor 
israeliene, pentru a ameninţa flancul sirian, dar 
acţiunea militară depindea de discuţii ulterioare. L- 
am sunat apoi pe secretarul de stat Rogers, pentru a- 
l informa despre abordarea preşedintelui. El a 
răspuns că era neliniştit în legătură cu acţiunea 
militară, dar că îi va solicita lui Joe Sisco, secretarul 
de stat adjunct, să vină în Sala de criză de la Casa 
Albă pentru a contribui la coordonarea eforturilor 


diplomatice. Tipic pentru el, Nixon nu era pregătit să 
gestioneze o criză de la Casa Albă în haine de 
bowling. A dispărut câteva minute pentru a se 
schimba într-un costum, apoi a venit alături de Sisco 
şi de mine în Sala de criză. 

Diplomaţia convenţională sugerează ca ambelor 

parti să li se solicite retinere şi organizarea unei 
conferinţe diplomatice, pentru a soluţiona 
chestiunile nerezolvate. 
Dar, în acele împrejurări, probabil că astfel de 
măsuri ar fi accelerat criza, dându-i timp agresorului 
să-şi extindă cuceririle. Un apel la o conferinţă 
internaţională inainte de retragerea Siriei ar fi 
răsplătit deopotrivă deturnarea şi invazia. Totodată, 
ar fi statornicit prezenţa militară siriană adânc în 
interiorul Iordaniei. Şi în loc să distanteze regimurile 
arabe de susţinătorii lor sovietici, aşa cum avea în 
vedere politica noastră, o astfel de acţiune a SUA ar 
fi întărit probabil dependenţa lor de Moscova. 

Cu cât conferinţa are o anvergură mai mare, cu 
atât este mai dificil să se ajungă la un consens. 
Refuzul de a recunoaşte dreptul Israelului de a exista 
fusese încorporat în diplomaţia arabă încă de la 
înfiinţarea statului Israel. Desi sustineau 
legitimitatea Israelului, majoritatea tarilor europene 
s-au opus insistentelor acestuia privind negocieri 
directe înainte de încetarea focului. Si chiar dacă 
lucrurile nu ar fi stat astfel, ritmul diplomaţiei ar fi 
fost inerent mai lent decât înaintarea forţelor armate 
siriene, ajutate de consilierii lor sovietici pe teren în 
Iordania. 

Prin urmare, Nixon a decis în Sala de criză ca orice 
apel la reținere al altor ţări să fie îndreptat în primă 
instanţă catre invadatorii sirieni şi susţinătorii lor 
sovietici. Am insistat cu privire la retragerea Siriei 
din Iordania ca o condiţie prealabilă pentru 
negocieri. O asemenea abordare necesita o 


demonstraţie a angajamentului SUA. Prin urmare, 
Nixon a ridicat cu o treaptă nivelul de alertă pentru 
forţele americane din Europa. Marinarii Flotei a 
Şasea au fost rechemati pe navele lor din Marea 
Mediterană, iar în Statele Unite, Divizia 82 
Aeropurtată a fost pregătită pentru o potenţială 
acţiune.“ Alerta — aproape exclusiv pentru forţele 
convenţionale - era concepută pentru a avertiza 
părţile în cauză, în special Uniunea Sovietică şi Siria, 
că SUA luau în calcul acţiuni militare. 

Odată stabilită strategia, Nixon a lăsat aplicarea 
acesteia în seama subordonatilor, aşa cum făcea de 
obicei. A plecat din Sala de criză, lăsându-ne pe 
Sisco, pe generalul Alexander Haig (pe atunci 
adjunctul meu) şi pe mine sa ne ocupăm de detalii. 
Intr-un mesaj adresat prim-ministrului israelian, 
Golda Meir, în numele lui Nixon, se spunea că 
Statele Unite se vor opune intervenţiei unor puteri 
externe — adică a Uniunii Sovietice —, Israelul fiind 
îndemnat să nu depăşească mobilizarea existentă, 
pentru a-i acorda strategiei noastre timpul necesar 
să producă efecte. în mesajul adresat regelui 
Hussein, se preciza că se putea baza pe sprijinul 
nostru pentru a restabili starea de fapt. Totodată, au 
fost trimise mesaje către aliaţii NATO, în care 
aceştia erau anunţaţi cu privire la deciziile privind 
alertarea trupelor şi la motivele din spatele acestora. 

Confruntata cu dovada refuzului american de a 
tolera presiunea militară siriană, susţinută de 
Uniunea Sovietică, Moscova a pus capat rolului sau 
în această criză. în după-amiaza următoare, pe 21 
septembrie, adjunctul lui Dobrinin m-a căutat la o 
recepţie diplomatică de la o ambasadă şi m-a luat 
deoparte pentru a mă informa că consilierii sovietici 
au părăsit forţele siriene când acestea au trecut 
graniţa în Iordania. Odată eliminat sprijinul sovietic 
substanţial, trupele siriene au revenit la bazele lor, 


iar Hussein a preluat din nou controlul asupra ţării 
sale. 

Această strategie de gestionare a crizei din 
Iordania a reflectat un tipar care avea să reapară în 
gestionarea crizelor ulterioare de câtre Nixon: o 
perioadă de reflecţie, urmată de o mişcare bruscă, 
suficient de amplă pentru a convinge adversarul că 
orice escaladare prezenta un risc inacceptabil. în 
ambele privinţe, experienţa din septembrie 1970 a 
anticipat criza şi mai importantă din Orientul 
Mijlociu din octombrie 1973. 


Războiul din Orientul Mijlociu din 1973 


Deşi Uniunea Sovietică începea să analizeze 
coexistenta cu Statele Unite, Moscova le trimitea 
ajutoare si arme statelor arabe,  conturánd 
perspectiva unei alte confruntări. Şi în Statele Unite 
aveau loc schimbări semnificative. În noiembrie 
1972, Nixon a fost reales, câştigând votul popular cu 
o marjă care a fost a doua ca importanţă din istoria 
Americii, El intenţiona să-l înlocuiască pe Rogers din 
funcţia de secretar de stat, dar încă nu se hotărâse 
cu privire la succesorul acestuia, ceea ce a explicat 
în parte ritmul mai lent al diplomaţiei privind 
Orientul Mijlociu, Dar motivul principal a fost 
hotărârea lui Nixon de a evita o dezbatere internă 
simultană vizând Vietnamul şi Orientul Mijlociu şi, 
prin urmare, el a amânat diplomaţia privind Orientul 
Mijlociu până după alegeri. în august 1973, Nixon a 
decis să mă numească secretar de stat; am fost 
confirmat în funcţie pe 21 septembrie. 

Doua săptămâni mai târziu, pe 6 octombrie, în 
Orientul Mijlociu a început un război când Egiptul şi 
Siria au invadat Peninsula Sinai şi înălțimile Golan. 


> f 


Totodată, criza Watergate se accelerase rapid după 
ce John Dean, consilierul Casei Albe, i-a relatat 
procurorului general despre neregulile comise de 


Casa Albă (şi rolul său în acestea). 

în Orientul Mijlociu, echilibrul motivatiilor statelor 
arabe se schimbase sub impactul crizei din Iordania 
şi al morţii lui Gamal Abdel Nasser, în septembrie 
1970, liderul egiptean care fusese forţa motrice a 
politicii arabe bazate pe confruntare. Succesorul 
acestuia, Anwar Sadat, a urmat initial strategia 
predecesorului său, bazându-se pe sovietici pentru a 
determina SUA să facă presiuni asupra Israelului ca 
să se retragă din Peninsula Sinai, Dar apoi, în vara 
lui 1972, Sadat i-a expulzat brusc pe cei peste 20 
000 de consilieri militari sovietici, care fuseseră 
dislocati în Egipt, şi a ordonat confiscarea bazelor şi 
a echipamentului greu al acestora,— în februarie 
1973, el şi- a trimis consilierul pentru securitate, 
Hafiz Ismail la Casa Alba pentru a explora 
atitudinea Americii într-o nouă serie de negocieri. 

Condiţiile propuse de Ismail erau, în esenţă, 
similare celor care duseseră anterior la un impas în 
relaţia cu Israel: retragerea Israelului la frontierele 
din 1967 ca o condiţie prealabilă pentru 
recunoaştere şi discuţii directe. Dar noutatea 
mesajului era că Egiptul putea face aceşti paşi pe 
cont propriu, separat de aliaţii sai arabi. 

Nixon l-a primit pe Ismail în Biroul Oval şi i-a spus 
că vom lansa un efort de pace după alegerile din 
Israel din noiembrie, onorând o înţelegere a lui 
Nixon cu Golda Meir din 1972. Am reiterat 
asigurările lui Nixon într-o întâlnire privată 
ulterioară şi am schiţat posibilele implicaţii practice. 
Pentru Sadat, această perspectivă prezenta prea 
multă incertitudine, deoarece alegerile din Israel 
erau (şi sunt) în general urmate de săptămâni — 
uneori luni — de negocieri pentru formarea unui 
cabinet. Pe 6 octombrie — de Yom Kippur, cea mai 
sfântă zi din calendarul evreiesc, când majoritatea 
israelienilor sunt în sinagogi - Sadat a furnizat o 


surpriză şocantă deopotrivă Israelului şi Statelor 
Unite. Forţele egiptene au traversat Canalul Suez, 
iar forţele siriene au avansat în înălțimile Golan. 
Atacul brusc i-a luat pe nepregătite pe israelieni, pe 
americani şi lumea întreagă. 

în acel moment, Nixon se confrunta cu afacerea 
Watergate si cu consecințele acesteia. Pe 6 
octombrie, în prima zi a războiului, el s-a confruntat 
cu demisia iminentă a vicepreşedintelui Spiro 
Agnew, care fusese acuzat de corupţie în timpul 
mandatului său de guvernator al statului Maryland. 
Pe 20 octombrie, în ceea ce mass-media a numit 
„Masacrul de Sâmbătă Noapte”, Nixon i-a demis pe 
procurorul general, Elliot Richardson, şi pe 
procurorul general adjunct, William Ruckelshaus, 
care nu doreau să-l concedieze pe procurorul special 
Archibald Gox. Procurorul general interimar, Robert 
Bork, a făcut acest lucru, ceea ce a dus la demararea 
în Camera Reprezentanţilor a procedurilor privind 
demiterea lui Nixon. 

în ciuda acestei succesiuni de dezastre politice 
interne, Statele Unite şi-au asumat un rol esenţial 
privind încetarea focului şi lansarea unui proces de 
pace în Orientul Mijlociu care avea să continue în 
următoarele decenii. Nixon nu a pierdut niciodată 
din vedere obiectivele strategice centrale: să 
continue diplomaţia creativă cu statele arabe, să 
menţină securitatea Israelului, să slăbească poziţia 
Uniunii Sovietice şi să evidentieze o diplomatie 
americană durabilă, ce vizează pacea. Trasatura 
centrală a acelei diplomaţii fusese prefigurată în 
timpul crizei din Iordania cu trei ani înainte: pentru a 
evita impasul şi tensiunile care se inmulteau, eram 
hotărâți sa împiedicăm o conferinţă anevoioasă, care 
să includă toate părţile şi să abordeze toate 
chestiunile. Alternativa a fost o abordare pas cu pas, 
care a implicat părţile cu adevărat pregătite să 


conlucreze pentru pace. Fezabilitatea acestei 
abordări avea să fie determinată de rezultatele 
bătăliilor care se desfăşurau la acel moment. 

Atacul surpriză zguduise armata israeliană. 
Totodată, ieşise la iveală lipsa de pregătire a 
propriilor noastre servicii de informaţii care au 
sugerat initial că atacul fusese lansat de /srael, nu de 
Egipt şi de Siria, şi că înfrângerea armatelor arabe 
era iminentă. De fapt, forţele armate egiptene au 
traversat Canalul Suez şi s-au stabilit într-o zonă de 
centură la 16 kilometri în interiorul 
Peninsulei Sinai, pe care au mentinut-o în ciuda 
contraatacurilor israeliene masive datorită 
rachetelor sol- aer sovietice, care au neutralizat 
forţele aeriene israeliene. între timp, armata siriană 
a cucerit o parte a înălțimilor Golan; la un moment 
dat, a părut posibilă chiar înaintarea trupelor siriene 
pe teritoriul propriu-zis al Israelului. 

Dar în patru zile, până pe 9 octombrie, rezerviştii 
israelieni fuseseră mobilizați în totalitate şi forţele 
erau în mişcare. La Washington, în primele ore ale 
dimineţii acelei zile, o victorie israeliană era 
considerată iminentă. 

Fideli obiectivelor noastre, Nixon a ordonat, din a 
doua zi de război, ca echipamente militare de înaltă 
tehnologie să fie transportate cu avioane comerciale 
israeliene. Provocarea era înlocuirea pierderilor 
masive de tancuri şi de avioane israeliene. Ataşatul 
militar israelian, generalul Mordechai Gur, m-a sunat 
pe 9 octombrie cu o solicitare urgentă. Pierderile 
israeliene fuseseră neaşteptat de 
mari - atât de mari, de fapt, încât prim-ministrul 
Meir era pregătită să zboare la Washington pentru a 
ne convinge personal. I-am spus că o astfel de vizită 
ar sugera disperare. Mai mult, Nixon avea de 
gestionat demisia iminentă a  vicepreşedintelui 
Agnew. La sfârşitul acelei zile, Nixon m-a autorizat 


să-l asigur pe ambasadorul israelian că vom înlocui 
toate pierderile israeliene după război şi că 
israelienii puteau să-şi folosească echipamentele de 
rezervă cát timp se organiza şi se efectua 
reaprovizionarea. 

A urmat un blocaj tehnic şi politic. Capacitatea de 
transport aerian a SUA pe timp de pace este sporită 
de aeronavele civile pe care Pentagonul este 
autorizat să le rechizitioneze. Dar companiile aeriene 
civile nu doreau să efectueze zboruri într-o zonă de 
război, iar un obstacol tehnic s-a transformat într- 
unul politic: pentru a ajunge din Statele Unite în 
Israel, aeronavele civile trebuiau să facă opriri 
pentru realimentare, iar Portugalia şi Spania — cele 
mai potrivite escale - au refuzat să permită opriri 
pentru realimentare, fiind îngrijorate de reacţiile 
țarilor arabe si de presiunile sovietice. 

Cum aceste complicaţii au continuat până în a 
şaptea zi de război (12 octombrie), Nixon a luat o 
decizie tipică: a ordonat folosirea avioanelor militare 
de transport, care nu aveau nevoie de realimentare, 
pentru a livra ce era necesar. Nu a fost o simplă 
decizie tactică, deoarece aceasta le-a oferit 
israelienilor mijloacele de a inversa eşecurile din 
primele zile şi a reprezentat o escaladare majoră a 
implicării SUA în război. în dimineaţa de 12 
octombrie, într-o discuţie la Casa Albă pe marginea 
acestei crizei, Nixon a respins sugestiile privind 
utilizarea limitată a aeronavelor militare, comentând: 
„Vom fi acuzaţi chit că sunt trei avioane, chit că sunt 
trei sute”. Preşedintele a remarcat că strategia 
noastră va fi judecată în funcţie de rezultatul politic 
al acesteia, explicând: „trebuie să putem juca un rol 
constructiv în iniţiativele diplomatice pentru a obţine 
o soluţie reală”. Am fost de acord, adăugând: „Dacă 
ne putem menţine poziţia, vom avea sanse mai bune 
ca niciodată de a contribui la o înţelegere”“. 


Obiectivul dominant a  rámas redresarea 
echilibrului de forţe mai întâi pe câmpul de luptă şi 
apoi ca preludiu la diplomaţie. Nixon a afirmat acest 
principiu general când am purtat amândoi o discuţie 
telefonică, două zile mai târziu: 


Raționamentul este următorul - scopul livrărilor nu 
este pur şi simplu alimentarea războiului, scopul 
[este] menţinerea echilibrului [...] pentru cà numai 
echilibrul în acea zonă poate duce la o înţelegere 
echitabilă, care nu defavorizeaza nici o parte, nici 
cealaltă.. .% 


Diplomatia de incetare a focului 


in vreme ce la Washington aveau loc dezbateri 
privind livrările pe calea aerului, ambasadorul 
israelian, Simcha Dinitz, m-a informat despre o nouă 
iniţiativă propusă de Ierusalim. Golda Meir primise 
propuneri de la ministrul apărării, Moshe Dayan, şi 
de la şeful statului major, David Elazar, să solicite 
încetarea focului. Ei susțineau ca noua linie a 
egiptenilor de-a lungul Suezului avea să fie prea 
greu de depăşit fara ca Israelul sa găsească 
modalităţi de a zadarnici rachetele antiaeriene 
sovietice. Era pregătită să solicite încetarea focului, 
dar numai după ce contraofensiva israeliană care se 
derula pe înălțimile Golan va fi făcut progrese în 
direcţia amenințării Damascului. Am spus cà voi 
vedea dacă Marea Britanic va sprijini o rezoluţie a 
Consiliului de Securitate in acest sens si am 
programat-o pentru sâmbătă, 13 octombrie. 

Sfârşitul operaţiunilor pe câmpul de luptă a fost 
accelerat de livrările pe calea aerului din SUA şi a 
fost ajutat de o greşeală de calcul a lui Sadat. Cum 
ofensiva israeliană de pe înălțimile Golan se îndrepta 
spre Damasc, preşedintele sirian, Hafez al-Assad, i-a 
solicitat ajutor lui Sadat. în virtutea angajamentului 
faţă de aliatul său sirian şi supraestimând reuşita 


Egiptului în traversarea canalului, Sadat a respins 
propunerea de încetare a focului, care era analizată 
de Marea Britanie. În schimb, a ordonat ca două 
divizii de blindate să atace în Peninsula Sinai, cu 
scopul de a cuceri trecătorile din zonele muntoase 
centrale. Dar această ofensivă a mutat blindatele 
egiptene dincolo de centura de rachete sol-aer de-a 
lungul Canalului, expunandu-le astfel atacurilor 
puternice ale forţelor aeriene israeliene. Duminică, 
14 octombrie, au fost distruse 250 de tancuri 
egiptene. Acest lucru le-a permis blindatelor 
israeliene să iasă din impas de-a lungul Canalului 
Suez — deşi trei zile mai devreme comandanții lor 
consideraseră zona impenetrabilă — şi să traverseze 
canalul, ajungând în Egipt pe 16 octombrie.— 

Joi, 18 octombrie, Sadat a menţionat încetarea 
focului, iar  Dobrinin analiza la Washington 
formularea încetării focului. Vineri, 19 octombrie, 
sovieticii m-au invitat la Moscova pentru a finaliza 
procesul cu Brejnev. 

Situaţia militară a egiptenilor era acum suficient 
de dificilă pentru a-i descuraja pe sovietici să 
exploateze eforturile noastre interne. La Moscova, o 
propunere de încetare a focului a fost finalizată cu 
aprobarea lui Nixon duminică, 21 octombrie, şi a fost 
aprobată de Consiliul de Securitate al ONU luni, 22 
octombrie.“ încetarea focului, care urma să intre în 
vigoare la douăsprezece ore după ce a fost aprobată, 
includea şi prevederi pentru începerea negocierilor 
între părţi în direcţia unei înţelegeri politice. 

Deşi cu trei zile înainte ne ceruseră să propunem o 
încetare a focului, conducătorii israelieni au ezitat să 
o accepte, căutând să-şi exploateze în continuare 
înaintarea de cealaltă parte a Canalului Suez. Drept 
urmare, intorcandu-ma de la Moscova la 
Washington, am făcut o oprire în Israel, în cursul 
căreia Israelul a acceptat încetarea focului. Ajuns la 


Washington în aceeaşi zi care începuse la Moscova, 
am descoperit că încetarea focului se dovedise mai 
uşor de proclamat decât de pus în practică. A fost 
încălcată aproape imediat. în negocierile privind 
încetarea focului, părţile caută frecvent linii 
favorabile lor. însă această încălcare nu a fost 
tactică, ci strategică. Căci forţele israeliene care 
înaintau spre oraşul Suez erau pe punctul de a bloca 
Armata III egipteană la est de canal. 

Pentru Moscova, o astfel de evoluţie, la doar 
câteva zile după ce lucraserăm la o propunere de 
încetare a focului, a părut o provocare directă şi 
deliberată. Până în seara de miercuri, 24 octombrie, 
mesajele de la Moscova deveniseră din ce în ce mai 
amenințătoare, culminând cu un mesaj rau 
prevestitor de la Brejnev în jurul orei 21.00. După ce 
a expus punctul de vedere al sovieticilor referitor la 
evenimentele de după negocierile din weekendul 
precedent, el a propus ca forţele militare sovietice şi 
americane să întreprindă o acţiune comună pentru a 
impune încetarea focului. El a avertizat: 


Voi spune clar că, dacă veţi considera imposibil să 
actionati împreună cu noi în această chestiune, ne 
vom confrunta cu necesitatea de a lua în calcul 
urgent chestiunea luării unor măsuri adecvate 
unilateral. Nu putem permite arbitrariul din partea 
Israelului."? 


Ne confruntam cu perioada cea mai dramatică şi 
mai solicitantà din punct de vedere uman a 
presedintiei lui Nixon. Serviciile de informatii ne-au 
informat că diviziile aeropurtate sovietice erau 
pregătite şi că arme sovietice de înaltă tehnologie 
erau pe o navă în drum spre Marea Mediterană. Am 
convocat o întâlnire a directorilor WSAG în Sala de 
criză. (La acea vreme, eram deopotrivă secretar de 
stat si consilier pentru securitate naţională.) 


Provocarea era să respingem desfăşurarea de trupe 
în comun cu sovieticii în Orientul Mijlociu, împotriva 
unui aliat important (ceea ce, date fiind 
împrejurările, ar fi modificat spectaculos echilibrul 
politic) şi să descurajăm Moscova să întreprindă o 
acţiune militară unilaterală. 

Reuniunea noastră a avut loc într-o atmosferă 
dramatică. Săptămânile de tensiune personală şi 
internaţională îl epuizaseră pe Nixon, obligându-i pe 
medicii de la Casa Albă să-l îndemne să se retragă 
înainte de sosirea mesajului de la Brejnev. Prin 
urmare, s-a dovedit necesar să se ia decizii într-o 
manieră neobişnuită. CSN era convins că Statele 
Unite nu puteau lua în considerare desfăşurarea de 
forţe ca un tampon între Israel, un aliat american, şi 
Egipt, o ţară ale cărei operaţiuni militare erau 
facilitate de armament sovietic şi care primea 
resurse graţie unui pod aerian sovietic. Totodată, 
SUA nu puteau tolera ca forţele de luptă sovietice 
din regiune să impună unilateral planurile strategice 
sovietice. Toată lumea împărtăşea aceeaşi părere în 
aceste chestiuni. 

CSN a ajuns la consensul de care aveam nevoie 
pentru a respinge propunerea Brejnev. Dar trebuiau 
descurajate $i măsurile sovietice unilaterale. 
întâlnirea s-a desfăşurat apoi în absenţa 
preşedintelui, generalul Haig (care îl înlocuise pe 
Haldeman ca şef de cabinet) păstrând legătura cu el, 
iar eu ocupându-mă de contactele diplomatice. L-am 
sunat pe ambasadorul Dobrinin pentru a avertiza 
URSS să nu întreprindă acţiuni unilaterale şi l-am 
informat că se pregăteşte un răspuns oficial la nota 
lui Brejnev. Urmând proceduri bazate pe deciziile 
anterioare si pe experienţa crizei din Iordania, CSN 
a recomandat măsuri de prevenire a acţiunilor 
sovietice imediate, inclusiv ridicarea nivelului de 
alertă nucleară la DEFCON 3, ceea ce însemna o 


criză gravă, cu doar o treaptă mai jos de pregătirile 
pentru un război nuclear. 

Răspunzând la scrisoarea lui Brejnev în numele 
preşedintelui, am respins propunerea de desfăşurare 
în Egipt a unor trupe comune americano-sovietice, 
dar am reiterat angajamentul SUA fata de diplomaţia 
consultativă în procesul de pace. Am amânat câteva 
ore trimiterea scrisorii pentru a lăsa ridicarea 
nivelului de alertă să îsi facă efectul şi să aibă loc 
consultări interne şi cu aliaţii. în acest timp, i-am pus 
la curent pe ambasadorii NATO şi pe alţi aliaţi, în 
special Israelul. 

Date fiind interacţiunile frecvente dintre părţile 
implicate, eu am rămas în Sala de criză, iar generalul 
Haig ieşea din când în când pentru a lua legătura cu 
preşedintele. În acest fel, cu consensul unanim al 
CSN - niciodată contestat ulterior în scurgeri de 
informaţii sau în biografii — că timpul era un factor 
crucial in prevenirea unei acţiuni sovietice 
ireversibile, scopurile strategice ale lui Nixon au fost 
îndeplinite. 

în zorii zilei, Nixon a revenit în Biroul Oval şi a 
aprobat detaliile  recomandării CSN. în jurul 
prânzului, bătând complet în retragere, Brejnev i-a 
răspuns preşedintelui, transformând solicitarea de 
intervenţie militară comună în contrapropunerea ca 
ambele naţiuni să trimită un număr limitat de 
observatori pentru a constata încetarea focului. într- 
o conferinţă de presă, Nixon a rezumat ce se 
petrecuse, subliniind opoziţia SUA faţă de intrarea 
forţelor sovietice în conflictul existent, precum şi 
disponibilitatea noastră de a juca un rol major în 
procesul de pace. 

Ce l-a determinat pe Brejnev să bată în retragere? 
Decizia sa a corespuns tiparului general de conduită 
al sovieticilor pe parcursul întregii crize din 1973, 
aceştia sprijinindu-şi atent partenerii din Orientul 


Mijlociu din punct de vedere diplomatic şi material 
prin podul aerian, dar evitând să compromită 
destinderea relaţiilor printr-o confruntare militară cu 
Statele Unite. Totodată, este posibil să fi prefigurat 
slăbirea idealurilor şi declinul economic şi societal 
general, care aveau să culmineze, optsprezece ani 
mai târziu, cu căderea Imperiului Sovietic. 


Procesul de pace din Orientul Mijlociu 


Ca orice proces de pace din regiune să aibă şansa de 
a merge mai departe, primul pas era reconcilierea 
condiţiilor prealabile, aparent antitetice, ale părţilor 
aflate în conflict. Israelul insista asupra recunoaşterii 
diplomatice ca o condiţie prealabilă pentru încetarea 
ostilităţilor; condiţia prealabilă a Egiptului şi Siriei 
era ca Israelul sa fie de acord sa se revină la 
frontierele din 1967. 


Nici una dintre părţi nu accepta condiţia prealabilă a 
celeilalte, iar fiecare parte respingea un acord ad 
interim ca punct de plecare. 

lar acestea nu erau singurele complicaţii. Dacă 


toate părţile implicate în încetarea focului, inclusiv 
Uniunea Sovietică, ar fi participat la procesul de 
pace, cei mai intransigenti ar fi avut drept de veto la 
conferinta ulterioarà - ceea ce le-ar fi dat sovieticilor 
sau statelor arabe radicale ocazia de a obstructiona 
Occidentul, urmarindu-si scopurile din Războiul 
Rece. Cu toate acestea, am decis sa legitimam 
negocierile prin intermediul unei conferințe 
multilaterale care să implice toate părţile. Totuşi, 
dacă survenea un impas, urma sā transformām 
procesul într-un demers etapizat cu acele părți care 
erau pregătite să continue. 

A fost stabilitā o conferința la Geneva pentru 22 
decembrie 1973, invitând toate părțile implicate în 
încetarea focului. Assad a refuzat să participe. Sadat 
— nedorind să facă obiectul unui veto din partea 
sovieticilor — a urmat calea diplomatică, îndemnând 


la o abordare pas cu pas. Israelul a insistat asupra 
unei direcţii paralele de acţiune, bazate pe o serie de 
concesii reciproce, proces descris mai târziu de 
prim-ministrul Yitzhak Rabin drept a da la schimb „o 
bucată de pământ pentru o bucată de pace”. în 
această etapă, nu a existat deloc posibilitatea unui 
acord global şi a fost singura întâlnire. A urmat o 
abordare pas cu pas. 

în timpul administraţiei Nixon s-a ajuns la o serie 
de acorduri privind Orientul Mijlociu, cu mediere 
americană. în ianuarie 1974, Egiptul şi Israelul au 
încheiat un acord de dezangajare care a creat o 
zonă- tampon de-a lungul Canalului Suez, a separat 
forţele militare şi a impus restricţii privind mişcările 
de trupe şi arsenalele militare din fiecare zonă. în 
iunie 1974, Siria şi Israel au ajuns la un acord de 
dezangajare militară. Prevederile sale tehnice şi 
observabile s-au bazat pe interzicerea desfăşurării 
de către fiecare parte a armamentului greu în raza 
liniei de front a celeilalte părţi. Această limitare s-a 
dovedit suficientă pentru a menţine restricţii 
reciproce esenţiale între cele două ţări timp de 
jumătate de secol după negocierea acordului de 
dezangajare — inclusiv în timpul războiului civil 
sirian care a început în 2011. 

Aceste acorduri au fost posibile deoarece toate 
părţile implicate au acceptat abordarea pas cu pas 
şi, totodată, pentru că au ajuns să aibă încredere în 
America în rol de mediator. Toate părţile au fost 
nevoite să facă sacrificii acceptând această soluţie: 
Egiptul şi Siria şi-au modificat solicitarea de a li se 
returna teritoriile care considerau că le aparţin ca 
preţ pentru a intra în negocieri; Israelul a trebuit să 
cedeze porţiuni din Peninsula Sinai şi să renunţe la 
poziţiile sale avansate în Siria în schimbul unor 
promisiuni de pace care erau, prin definiţie, 
reversibile. 


în 1975, aceste acorduri au fost completate de un 
alt acord  egipteano-israelian, în care forţele 
israeliene se retrăgeau în trecătorile muntoase din 
Sinai în schimbul unor concesii politice din partea 
guvernului de la Cairo, care a deschis Canalul Suez 
şi a permis tranzitul navelor israeliene prin acesta. 
Acordul urma să fie supravegheat de un post radar 
american în Sinai. La sfârşitul anului 1976, Egiptul şi 
Israelul negociau încetarea stării de beligerantà în 
schimbul unei noi retrageri a israelienilor din 
trecătorile din centrul Sinaiului câtre o linie care 
ducea de la Ras Mohammad la El Arish, la 32 de 
kilometri de graniţa egipteano-israeliană. 

Acceptarea acestui proces de câtre Kremlin a 
constituit o transformare geopolitică majoră într-o 
regiune importantă strategic, în care URSS păruse 
până de curând să aibă autoritate. Totodată, a fost o 
validare a politicii de legături şi a modului în care 
Nixon a abordat negocierile. Pe durata crizei, 
diplomaţia de destindere a facilitat un canal constant 
de comunicare cu Moscova, ajutând la prevenirea 
coliziunilor inutile. Mai important, această abordare 
diplomatică le-a oferit sovieticilor o miză privind alte 
chestiuni pe care nu doreau să le pună în pericol, 
inclusiv discuţiile despre statutul Berlinului şi 
Acordurile de la Helsinki din 1975. 

În 1979, într-o ceremonie spectaculoasă pe peluza 
Casei Albe, preşedintele Carter, premierul israelian 
Begin şi preşedintele Sadat au semnat un acord de 
pace oficial între Israel şi Egipt. Procesul de pace, 
schiţat în 1974 la un mic dejun în biroul privat al lui 
Nixon, fusese realizat.— 


Bangladesh şi interconexiunea cu Razboiul 
Rece 


În a doua jumătate a secolului XX, sistemul 
internaţional bazat pe echilibrul european din 


secolul al XIX-lea a fost din nou transformat. într-o 
evoluţie prefigurată cu un secol mai înainte de 
ascensiunea Japoniei în curs de industrializare, 
civilizaţii asiatice tradiţionale, precum India şi China, 
au început să intre în sistemul internaţional ca mari 
puteri în sine. în loc să se bazeze pe un concurs de 
alianţe care caracterizase în secolul al XIX- lea 
competiţia pentru dominaţia europeană, aceste 
puteri emergente au demonstrat capacitatea de a 
contesta autonom echilibrul global. Decolonizarea 
Asiei şi Africii extinsese, pentru prima dată, pe tot 
globul sistemul de stat westfalian, iar acum, sporirea 
puterii Indiei şi Chinei a diminuat mai mult 
autoritatea relativă a vechilor puteri imperiale. 


Ordinea internaţională — definită până acum de 
relaţiile puterilor occidentale - devenea ordine 
mondială. 


Decizia lui Nixon de a introduce China în sistemul 
westfalian — prin negocieri în care nu a considerat-o 
o ţară adăugată blocului condus de sovietici, ci o 
contrapondere la acesta şi un nou jucător care are 
dreptul la o atenţie serioasă de sine statator — a 
deschis calea unor combinaţii strategice fara 
precedent. Prin exploatarea ostilitatii crescânde 
dintre cele două puteri comuniste principale, această 
mişcare a transformat aspiraţia unei ordini mondiale 
într-un demers cu adevărat multipolar. 

în martie 1971, această realitate emergentă s-a 
făcut simțită. Aproape exact în acelaşi moment în 
care interacţiunile cu Zhou Enlai aduceau China în 
sistemul internaţional - deşi deocamdată încă în 
secret — tulburările regionale din Asia de Sud dintre 
Pakistan şi India au atras rapid Statele Unite, China 
şi Rusia. Problema apărută în Pakistanul de Est 
reprezenta o evoluţie fără precedent: o criză care 
implica trei mari puteri cu arme nucleare, toate 
concurând ca egali suverani. 


Criza isi avea originile în împărțirea 
subcontinentului indian cu mai bine de două decenii 
înainte, pe fondul unei vărsări de sânge îngrozitoare. 
Guvernat în perioada colonială ca o singură unitate 
vastă, Rajul Britanic a fost împărţit în 1947, prin 
decolonizare, în două state suverane, India şi 
Pakistan; acesta din urmă a fost la rândul său 
împărţit în două entităţi, ambele aflate sub 
suveranitate pakistaneză, dar separate de 1 900 de 
kilometri de teritoriu indian. 


Dintre cele două state, India era un stat secular, cu 
o populaţie preponderent hindusă, deşi cu un 
procent substantial de musulmani, care era în 
creştere. Pakistanul » * > 
era explicit musulman, dar jumatatile sale, diverse 


din punct de vedere etnic şi lingvistic şi detasate 
geografic, includeau popoare cărora credința 
comună în islam nu le oferea un sentiment de unitate 
şi cu atât mai puţin coeziune politică. 

Acest stat pakistanez divizat era condus de la 
Islamabad, în Pakistanul de Vest, unde pluralitatea 
punjabi domina armata naţională şi alte instituții de 
guvernare semnificative. Istoric, populația 
preponderent bengali din Pakistanul de Est fusese 
împărţită într-o varietate de facțiuni pe care 
guvernul central din Islamabad le manipula cu 
regularitate una împotriva celeilalte. Dar în ianuarie 
1969, în Pakistanul de Est a izbucnit un protest de 
masă, care avea să ducă la declararea unui nou stat 
independent, Bangladesh, pe 26 martie 1971. 

începutul crizei nu a stârnit imediat o reacție 
strategică din partea nici unuia dintre marii jucători 
internaționali, cu exceptia Indiei, În octombrie 1970, 
preşedintele Yahya Khan al Pakistanului l-a vizitat pe 
Nixon în legătură cu o sesiune a Adunării Generale a 
ONU, ocazie cu care avea să se angajeze sā 
comunice la Beijing interesul exprimat de preşedinte 
privind deschiderea către China, El ne-a spus că 


intenţionează să organizeze alegeri în decembrie şi 
că se aştepta ca, după acestea, Pakistanul de Est să 
fie împărţit între facţiuni, permițându-i sa continue 
să exploateze diviziunile dintre bengalezi. 

Dar alegerile din decembrie 1970 au adus o 
situaţie opusă aşteptărilor lui Yahya Khan, în 
Pakistanul de Est, Liga Awami, un partid politic 
devotat autonomiei Bangladeshului, a obţinut 
majoritatea absolută. în luna martie a anului 
următor, ordinea din Pakistanul de Est s-a frânt şi a 
fost proclamată independenţa - sau, potrivit 
Pakistanului de Vest, secesiunea - sub conducerea 
şeicului Mujibur Rahman, 

Căutând să restabilească controlul în Pakistanul de 
Est prin violenţă sistemică, Yahya Khan a abolit 
sistemul electoral şi a declarat legea marţială. 
Rezultatul a fost o vărsare de sânge îngrozitoare şi 
un torent de refugiaţi care fugeau din Pakistanul de 
Est, mai ales în India. Spre deosebire de Islamabad 
care a tratat întreaga problemă ca o chestiune 
internă si a respins ingerinta strâină, India a 
considerat criza un prilej de a pune capăt încercuirii 
sale strategice. Pretinzând că numărul tot mai mare 
de refugiaţi din Bangladesh aflaţi pe teritoriul sau 
punea presiune asupra finanţelor sale, India a 
început să-i organizeze în gherile antipakistaneze, 

în Statele Unite, vestea despre bilanţul uman 
devastator al conflictului a avut un impact imediat, 
deoarece lupta din îndepărtata Asie de Sud s-a 
suprapus cu dezbaterea internă privind caracterul 
puterii americane şi problemele morale generate de 
Războiul din Vietnam. Administraţia Nixon a devenit 
obiectul unor critici vehemente, deoarece reacţia sa 
nu a implicat, asa cum îşi doreau multi, 
condamnarea publică a Pakistanului de Vest cu mare 
intensitate. Discursul american despre situaţia din 
Pakistanul de Est a continuat să fie dominat de 


susţinătorii drepturilor omului, iar unii dintre aceştia 
au scris articole în ziare importante, pentru a-l 
îndemna pe Nixon să adopte nişte gesturi 
preponderent simbolice. 

Propunerile au variat de la susţinerea unei comisii 
de anchetă a ONU şi a prezenţei Crucii Roşii în 
Pakistanul de Est până la suspendarea întregului 
ajutor militar şi economic al SUA pentru Pakistanul 
de Vest.” însă pentru factorii de decizie din SUA de 
la acea vreme calculul era mult mai complicat. 
Pakistanul de Vest era deja suficient de bine înarmat 
Si, din nefericire, nici un embargo asupra armelor, 
nici o suspendare a ajutorului nu i-ar fi oprit pe 
liderii pakistanezi să folosească armata împotriva 
populaţiei din Pakistanul de Est. Cu siguranţă, astfel 
de măsuri ar fi comunicat dezaprobarea SUA fata de 
atrocitățile din Pakistan, dar ar fi diminuat totodată 
influenta americană şi ar fi ameninţat deschiderea 
câtre 


>>> 


China — proces în care Pakistanul era principalul 
nostru intermediar. 

Paradoxal, criticii au echivalat reacţia 
administraţiei la aceasta ultima criză cu 
comportamentul acesteia în Vietnam - dar pe 
temeiuri diametral opuse: în Pakistanul de Est, 
America se facea vinovată de lipsa unei intervenţii 
într-o criză îndepărtată, lucru prezentat ca şi cum 
America ar fi tolerat nelegiuirea, iar în Vietnam, 
America era condamnată pentru implicarea sa 
continuă. 

Reticenta Washingtonului de a se implica public în 
criză a avut prea puţin de-a face cu insensibilitatea 
(deşi unele discuţii interne nu au reflectat elevare 
morală); administraţia Nixon era preocupată de 
deschiderea spre China, iar tragedia care se 
desfăşura în Pakistanul de Est a coincis cu 
schimburile noastre privind data şi agenda deplasării 


mele secrete la Beijing şi a complicat lucrurile. Mai 
mult, Pakistanul era un aliat al SUA prin acordul 
SEATO (Organizaţia Tratatului privind Asia de Sud- 
Est) negociat de secretarul de stat John Foster 
Dulles în 1954. 

Politica lui Nixon nu a fost niciodată 
unidimensională, aşa cum a fost caracterizată 
atitudinea sa privind evoluţia crizei din Pakistan, 
pusă pe seama antipatiei sale faţă de prim-ministrul 
Indiei, Indira Gandhi. Cu siguranţă, criticile 
vehemente ale acesteia la adresa politicii SUA din 
timpul Războiului Rece şi, in special, privind 
Războiul din Vietnam, erau de mult o sursă de iritare 
— dar numai A. 
atât. În orice caz, politica actuală era mult mai 


complicată. încă de la debutul crizei, la începutul 
lunii martie, personalul GSN a concluzionat că 
rezultatul probabil - şi de dorit — era autonomia 
Pakistanului de Est şi eventuala independenţă a 
acestuia. Dar doream să atingem acest obiectiv farà 
a provoca Pakistanul direct şi fara a ne distruge 
canalul de comunicare cu China. 

Casa Albă a aprobat un ajutor alimentar masiv 
pentru refugiații din Pakistanul de Est. Totodată, CIA 
a purtat discuţii în secret cu reprezentanţi ai Ligii 
Awami, în vederea creării unor contacte pentru 
eventuale negocieri oficiale ulterioare. Similar, 
Departamentul de Stat a fost autorizat să stabilească 
contacte între Liga Awami şi India; totuşi, India a 
respins aceste eforturi, scopul său fiind să încurajeze 
Pakistanul de Est să forţeze nu doar autonomia 
politică, ci separarea. Per ansamblu, în prima etapă 
(cam din martie până în iulie 1971), esenţa politicii 
americane a fost împiedicarea transformării unei 
crize regionale într-una globală şi susţinerea unei 
posibile transformări a Războiului Rece prin 
deschiderea câtre China. 

Ambele scopuri au fost complicate de vizita mea 


secretă în China. în iulie 1971, în drum spre Beijing, 
trecând prin Saigon, Bangkok, New Delhi şi 
Islamabad — si mai ales în ultimele două capitale — 
am cunoscut o serie de opinii privind criza din Asia 
de Sud. Atitudinea Indiei — in special cea a prim- 
ministrului Gandhi — viza mai puţin problema 
refugiaților şi mai mult transformarea Pakistanului 
de Est într-o tară independentă. Cât m-am aflat în 
India, am subliniat sprijinul american în problema 
refugiaților, în special prin furnizarea de alimente, şi 
eforturile noastre de a încuraja un dialog cu Liga 
Awami. Deşi atenţi şi politicoşi, interlocutorii mei 
indieni erau în mare măsură — şi categoric - angajaţi 
în transformarea jumatatii unui adversar declarat de 
la graniţa lor de est, aşa cum era cazul la acel 
moment, într-o nouă ţară care să fie neutră, sau 
chiar prietenoasă, faţă de India. în raportul meu 
câtre Nixon am evocat posibilitatea ca India să 
acţioneze pe baza opiniilor sale geopolitice declarate 
şi să rezolve criza printr-o intervenţie militară 
decisivă în Pakistanul de Est — un pas agresiv care 
putea invita la un răspuns din partea Chinei, aliatul 
de multă vreme al Pakistanului.” 

La următoarea mea oprire, Islamabad, de unde 
urma să plec în China a doua zi dimineaţă, m-am 
întâlnit cu preşedintele Yahya Khan şi cu ministrul 
de externe, Sultan Khan. Raportul meu câtre Nixon a 
rezumat discuţiile pe tema Pakistanului de Est: 


Am subliniat importanţa încercării de a dezamorsa 
această problemă [a Pakistanului de Est] în 
următoarele câteva luni. O modalitate de a face 
acest lucru, am sugerat eu, putea fi încercarea de 
a separa cât mai mult posibil, cel puţin în ochii 
celorlalte state, chestiunea refugiaților de 
chestiunea reconstrucției structurii politice a 
Pakistanului de Est. Dacă s-ar încerca acest lucru, 
ar părea important ca Pakistanul să includă o serie 


de măsuri majore într-un singur pachet, menit să 
aibă un impact important atât asupra refugiaților, 
cât şi asupra comunităţii mondiale şi, poate, să 
internationalizeze efortul.^ 


Astfel, recomandarea noastră era combinarea 
diferitelor măsuri de reformă solicitate de noi într-un 
singur pachet pentru a ajuta la reconstruirea 
structurii politice a Pakistanului de Est. Efectul 
practic ar fi fost autonomia. 

Deschiderea către China a fost anunţată în iulie 
1971, călătoria lui Nixon la Beijing fiind programată 
pentru luna februarie a anului următor. în acea vară, 
criza din Bangladesh intrase în a doua etapă. în 
Pakistanul de Est, abuzurile sistematice în privinţa 
drepturilor omului fuseseră reduse substantial.— 
Pentru a contracara  realinierea potenţială a 
sistemului internaţional ca urmare a deschiderii 
americane către China, Gandhi nu a mai încercat să- 
şi ascundă propriul plan de a promova secesiunea 
Pakistanului de Est. Ea a accelerat sprijinul Indiei 
pentru campania de gherilă din Bengal, iar în august 
a făcut un alt pas spre confruntare prin încheierea 
unui acord de prietenie şi de asistenţă militară cu 
Uniunea Sovietică. 

Acest tratat a marcat prima iniţiativă a URSS într-o 
strategie privind Asia de Sud care avea să presupună 
extinderea substanţială a ajutorului militar şi a 
sprijinului diplomatic pentru India." Era o reacţie 
directă care viza deopotrivă China şi strategia 
americană, transformând conflictul din Bangladesh 
dintr-o provocare regională şi umanitară într-o criză 
de dimensiuni strategice globale, exact ceea ce noi 
doream să evitam. Dacă Pakistanul se dezintegra sub 
dubla presiune sovietică şi indiană atât de curând 
după ce ne facilitase deschiderea câtre China, nu 
numai că ar fi fost pus în pericol viitorul summit al 
lui Nixon de la Beijing, dar ar fi fost zdruncinată 


însăşi premisa strategiei privind China, aceea de a 
contrabalansa Uniunea Sovietică. 

Nixon se afla sub o presiune internă extraordinară 
de a se alătura Indiei, a cărei democraţie era larg 
admirată, însă pentru Casa Albă problema nu fusese 
niciodată structura internă a Pakistanului de Est, ci 
menţinerea unui echilibru internaţional adecvat. Am 
subliniat acest aspect în timpul unei serii de întâlniri 
cu ambasadorul indian Lakshmi Jha, în vara anului 
1971. Pe 9 august, i- am relatat lui Nixon următoarea 
conversaţie cu Jha: 


Interesul SUA era ca India să fie puternică, 
independentă, de sine stătătoare [...] Bengalul de 
Est urma să-şi câştige autonomia chiar şi fără 
intervenţia Indiei. Noi, la rândul nostru, nu aveam 
nici un interes pe subcontinent, doream doar să 
vedem cà India este puternică şi în curs de 
dezvoltare şi Pakistanul, independent. într-adevăr, 
abordarea noastră faţă de India era diferită de 
abordarea noastră faţă de Pakistan. India era o 
potenţială putere mondială; Pakistanul va fi 
întotdeauna o putere regională. Din toate aceste 
motive, problema se rezolva de la sine dacă 
separam chestiunea ajutorului de cea a refugiaților 
şi chestiunea refugiaților de cea a înţelegerii 
politice. Ambasadorul a spus că nu era greu de 
separat ajutorul de chestiunea refugiaților, dar cà 
nu vedea nici o modalitate de a separa problema 
refugiaților de înţelegerea politica.” 


Pe 11 septembrie, odată cu amplificarea 
tensiunilor, i- am repetat ambasadorului Jha poziţia 
SUA: 


Nu ne interesa ca Bengalul de Est să rămână parte 
a Pakistanului. Ne interesa să prevenim izbucnirea 
unui război şi să împiedicăm ca această problemă 
să se transforme într-un conflict internaţional. în 
rest, nu vom adopta nici o poziţie activă într-un fel 


sau altul."9 


Pe măsură ce s-a amplificat, criza a început să 
prezinte anumite paralele cu săptămânile dinaintea 
izbucnirii Primului Razboi Mondial, două coaliţii de 
mari puteri confruntându-se într-un conflict regional 
care, la început, nu le-a afectat. Din perspectiva 
SUA, consideram cà nu era de dorit sa umilim 
Pakistanul atât de curând dupa ce facilitase 
demersul nostru faţă de Beijing. Totodată, era 
important să menţinem planul strategic care stătea 
la baza vizitei lui Nixon în China — anume atenuarea 
presiunii sovietice la nivel global şi reechilibrarea 
ordinii internaţionale. Dacă am fi permis Uniunii 
Sovietice să facă incursiuni în Asia de Sud graţie noii 
sale alianţe cu India, am fi subminat al doilea 
obiectiv. 

Dar obiectivul nostru imediat, primordial era să 
prevenim izbucnirea războiului pe subcontinent. în 
octombrie 1971, Yahya Khan a făcut din nou o vizită 
la Washington, în timpul căreia Nixon a abordat 
subiectul autonomiei pentru Pakistanul de Est. 
Zdruncinat de desfăşurarea forţelor militare din iurul 
Pakistanului şi de 

dezaprobarea internaţională, Yahya Khan a promis 
autonomie Pakistanului de Est după înfiinţarea unei 
Adunări Constituante, planificată pentru martie 
1972. Noi am interpretat autonomia Pakistanului de 
Est ca un preludiu la apariţia timpurie a unui 
Bangladesh independent. 

După vizita lui Yahya Khan, a urmat o vizită 
dezastruoasă a lui Gandhi la Washington în perioada 
3-6 noiembrie 1971. Lipsa de soluţii a problemelor 
era amplificată de răceala dintre cei doi lideri. Când 
Nixon a informat-o pe Gandhi cà Yahya Khan era de 
acord să înlocuiască legea marţială cu guvernare 
civilă şi autonomie în Bangladesh, aceasta s-a arătat 


prea puţin interesată. Dorea ca Bangladeshul să fie 
independent, nu o regiune autonomă, sponsorizată 
de Statele Unite. Realistă, inteligentă şi dură, ea 
ajunsese la concluzia că echilibrul de forţe existent îi 
va permite să impună rezultatul strategic preferat de 
India. 

Pe 4 decembrie, după aceste întâlniri oficiale reci 
de la Casa Albă, India a invadat Pakistanul de Est, 
remodelând conflictul încă o dată şi ducându-l în a 
treia etapă, ultima. La fel ca Sadat doi ani mai târziu, 
Gandhi a înţeles felul în care utilizarea unilaterală a 
forţei putea schimba condiţiile unei eventuale 
înţelegeri. Câtă vreme Pakistanul de Est se 
îndreptase inexorabil către autonomie, care părea de 
natură să ducă la independenţă sub impactul forţelor 
indiene superioare, Nixon îşi limitase criticile publice 
la declaraţiile de la ONU privind desconsiderarea de 
câtre India a graniţelor recunoscute internaţional. 
Dar când Gandhi a decis să rezolve disputele 
teritoriale de-a lungul graniţei de vest a Indiei prin 
măsuri împotriva zonei din Kaşmir ocupate de 
Pakistan - provincia Himalaya care fusese ea însăşi 
împărţită în 1947, India deţinând partea cea mai 
mare şi cea mai semnificativă din punct de vedere 
istoric —, Nixon a devenit din ce în ce mai activ. 
India, susţinută de ajutorul militar şi diplomatic 
sovietic, avea capacitatea de a dezmembra 
Pakistanul provincie cu provincie. lar dacă 
Pakistanul era pe punctul de a se dizolva ca urmare 
a unei alianţe indiano-sovietice, China se putea 
implica direct în lupte, ducând la un război major, 
care ar fi distrus ordinea globală. în orice caz, o 
astfel de succesiune de evenimente ar fi demonstrat 
într- un fel irelevanta SUA într-o regiune importantă 
din punct de vedere strategic. 

Nixon fusese dispus să lase evoluţia internă a 
Pakistanului de Est în sarcina conducerii interne a 


Bangladeshului, care viza independenţa. Dar a 
respins ferm asocierea indio-sovietică ce ameninţa 
existenta - Pakistanului de Vest. în stilul 
caracteristic, el nu a permis nici o ambiguitate cu 
privire la poziţia SUA. Pentru a transmite faptul că 
Statele Unite erau interesate de menţinerea 
echilibrului strategic în Asia de Sud, el a ordonat 
unei forte operative a Flotei a Saptea, în frunte cu 
portavionul USS Enterprise, să se mute în golful 
Bengal. Totodată, el m-a autorizat să sugerez într-o 
informare privind chestiunile de fond că succesul 
următorului summit de la Moscova va depinde de 
comportamentul Uniunii Sovietice în criza din Asia 
de Sud, ceea ce implica disponibilitatea de a 
suspenda summitul în cazul unor provocări din 
partea sovieticilor. Chestiunea a ajuns la apogeu 
public când Nixon le-a făcut tuturor părţilor o 
propunere oficială privind încetarea imediată a 
focului. 

Era un moment dramatic din punct de vedere 
decizional - cu două luni înainte de Summitul de la 
Beijing şi cu cinci luni înainte de cel de la Moscova. 
în noaptea de vineri, 10 decembrie 1971, m-am 
întâlnit cu Huang Hua, primul ambasador al 
Beijingului la Natiunile Unite. in timpul intrevederii, 
care fusese solicitatà de China, ambasadorul m-a 
avertizat cà tara sa nu putea rămâne inactivă dacă 
tendinţele militare existente aveau să continue. 
Duminică dimineaţa, tensiunea s-a accentuat când 
acesta a solicitat o nouă întrevedere, ceea ce a 
stârnit îngrijorarea că scopul putea fi acela de a ne 
informa despre o acţiune militară chineză. 
Solicitarea a venit când Nixon şi cu mine eram pe 
cale să ne imbarcàm într-un zbor către Azore, în 
vederea unei întâlniri cu preşedintele Franţei, 
Georges Pompidou, pentru a discuta despre faptul că 
America renuntase recent la standardul aur. Nixon 


era de părere că nu putea anula întrevederea într-un 
timp atât de scurt fără a provoca panică financiară şi 
mi-a cerut să-l însoțesc în cazul în care situaţia de pe 
subcontinent s-ar fi acutizat. 


Aşadar, Alexander Haig, adjunctul meu de la acea 
vreme, a reprezentat America la a doua întrevedere 
cu Huang Hua. Ce am fi putut spune în cazul în care 
China ar fi anuntat o acţiune militară? Şi dacă 
Uniunea Sovietică . ton 


ar fi replicat? Nixon l-a instruit pe Haig să folosească 
solutia pe care o utilizasem in relatie cu Israelul, in 
timpul invadării Iordaniei de câtre Siria din 1970: 
Haig nu trebuia să facă comentarii specifice, dar era 
autorizat să spună că America nu va fi indiferentă la 
o mişcare militară sovietică. 

în acest caz, nu a fost necesar să se prevaleze de 
instrucţiuni. China doar a repetat acelaşi 
avertisment emis cu două zile înainte, acum atenuat 
de sprijinul pentru propunerea noastră de încetare a 
focului. Joi, 16 decembrie 1971, India a proclamat 
încetarea focului în teatrul de operaţiuni din vest, cel 
puţin parţial ca răspuns la apelul lui Nixon.” 

Rezolvarea conflictului s-a dovedit un punct de 
cotitură în Războiul Rece, deşi nu a fost recunoscut 
ca atare la vremea respectivă şi nu este recunoscut 
nici astăzi pe scară largă. Oferta de încetare a 
focului din partea Indiei a fost parţial rezultatul 
dorinţei lui Nixon de a folosi semnalele militare şi 
diplomatice la nivel înalt pentru a reechilibra ecuaţia 
strategică şi, prin urmare, pentru a dezamorsa criza. 
Comportamentul său a pus în pericol summiturile 
planificate, atât pe cel de la Beijing, cât şi pe cel de 
la Moscova. Totodată, a demonstrat disponibilitatea 
de a folosi puterea americană cu hotărâre în scopuri 
geopolitice — o lecţie la care au luat aminte şi aliatii 
tradiţionali. 


> f 
Criza din Bangladesh este adesea descrisă în 


termenii dezbaterilor din anii 1960 cu privire la 
îndatoririle morale ale Americii în lume. Totodată, 
poate fi considerată prima criză privind forma primei 
ordini globale autentice din istoria lumii. Din ambele 
puncte de vedere, moral şi strategic, încheierea 
relativ rapidă a crizei din Pakistanul de Est — în mai 
puţin de un an - într-o manieră favorabilă ordinii 
mondiale şi valorilor umane contrastează puternic cu 
războiul civil din Siria, început în 2011 şi care 
durează de mai bine de un deceniu - ca să nu mai 
vorbim de conflictele civile în curs de desfăşurare în 
Libia, Yemen şi Sudan. 

în Bangladesh, Statele Unite au acţionat pe baza 
unei definiţii atent analizate a interesului naţional. 
Aceasta viza principalele sale obiective strategice, 
ajustându-le în funcţie de felul în care evolua situaţia 
şi de capacităţile americane. Au fost luate serios în 
calcul considerentele umanitare şi s-au adoptat 
măsuri realizabile importante în numele acestora. 

Criza din Bangladesh a reprezentat un pas major 
în transformarea Războiului Rece dintr-o structură 
bipolară rigidă într-un echilibru global, complex, 
care implica Asia ca element în creştere. Datorită 
combinației de 


f 


diplomaţie, îndrăzneală şi reţinere exercitată în 
momentele potrivite, şansele unui război global 
privind Bangladeshul s-au diminuat de la posibil la 
de neconceput. în cele din urmă, fiecare participant 
la criză a câştigat suficient - sau, în cazul 
Pakistanului, a pierdut prea puţin - astfel încât, 
decenii după aceea, nici o tara importantă nu a 
perturbat aranjamentul. 

Două luni mai târziu, summitul cu Mao a decurs 
conform programului, având drept rezultat 
Comunicatul de la Shanghai, în care China şi SUA îşi 
declarau opoziția față de încercarea oricărei puteri 
de a dobândi hegemonie în Asia. Bangladeshul şi-a 


obţinut independenţa; Statele Unite au recunoscut 
noul statut al Bangladeshului la mai puţin de patru 
luni de la încetarea focului.” Deşi Statele Unite îsi 
tensionaseră relaţiile cu India şi cu Uniunea 
Sovietică deopotrivă, Summitul de la Moscova a avut 
loc în mai 1972, conform programului stabilit înainte 
de criza din Asia de Sud şi a condus la rezultate care 
au modelat viitorul Războiului Rece în direcţia unui 
rezultat paşnic. Relaţiile SUA cu India au început să 
se îmbunătăţească în decurs de doi ani şi de atunci 
au rămas pe o traiectorie pozitivă. Cu ocazia vizitei 
mele la New Delhi din 1974, cele două tari au creat 
Comisia de Cooperare SUA-India, care a devenit 
baza instituţională de sincronizare a intereselor, un 
proces care s-a accelerat şi care continuă şi în 
prezent."? 


Nixon si criza americana 


Memoria istorică este adesea înzestrată cu aparenţa 
inevitabilitatii; dispar îndoiala, riscul si natura 
contingenta a evenimentelor care însoțesc - şi, 
uneori, ameninţă să-i copleşească — pe cei care 
participa la acel moment. Ca lider, Nixon s-a 
evidenţiat prin forţa de a-şi depăşi propriul 
sentiment latent de pieire şi, în contextul 
incertitudinii angoasante, de a îmbina tendinţele 
geopolitice complexe într-o definiţie amplă a 
interesului naţional şi de a o menţine în ciuda 
greutăților. Nixon a pornit de la convingerea ca 
pacea este consecinţa fragilă şi periculos de efemeră 
a unui leadership diligent intro lume în care 
tensiunea si conflictul erau aproape predeterminate. 
Ca om de stat, avea datoria să încerce să rezolve 
conflictele pe baza unei viziuni inspirate privind 
viitorul. 

La înmormântarea lui Richard Nixon în 1994, am 
menţionat că el „a promovat viziunea păcii din 


tinereţea sa ca quaker”. Acest lucru este adevărat 
într-un sens evident şi imediat: el a adus trupele 
americane acasă din Vietnam, a contribuit la 
încheierea războaielor din Orientul Mijlociu şi din 
Asia de Sud şi a introdus stimulente vizând o 
atitudine reţinută în competiţia dintre superputeri şi 
sovietici, prin iniţiative diplomatice mai degrabă 
decât prin concesii unilaterale. Dar viziunea sa 
privind pacea s-a manifestat şi în maniera în care a 
remodelat ordinea mondială prin introducerea 
multipolaritatii în sistemul global, gratie deschiderii 
către China, promovând totodată interesele 
americane şi stabilitatea generală. 

Transformând rolul Americii de la dominație 
ezitantă la leadership creativ, Nixon a repurtat 
succese, pentru o vreme. Dar prăbuşirea 
administraţiei sale în august 1974 din cauza 
tragediei Watergate, agravată de căderea Saigonului 
opt luni mai târziu, a făcut ca abordarea sa privind 
politica externă să nu capete influenţa meritată 
asupra modului de gândire american. Ca urmare, 
triumful Statelor Unite în Războiul Rece şi 
dezintegrarea Imperiului Sovietic au fost percepute 
pe scară largă în termeni ideologici, mai degrabă 
decât geopolitici, şi înţelese ca o confirmare a 
adevarurilor sigure ale Americii despre lume. 

Aceste adevăruri, la rândul lor, au călăuzit o mare 
parte din abordarea SUA din perioada de după 
Războiul Rece. Printre acestea se numără şi credinţa 
cà adversari se vor prabusi din cauza propriei 
dinamici sau pot fi zdrobiţi; ca frictiunea dintre tari 
este mai degrabă un rezultat al neînțelegerilor sau al 
relei-vointe, decât al unor interese sau al unor valori 
diferite, pe care fiecare parte le consideră valabile; şi 
că e suficient un impuls din partea Statelor Unite ca 
ordinea mondială bazată pe reguli să se dezvolte 
natural, ca expresie a progresului uman inexorabil. 


Astăzi, la o jumătate de secol de la mandatele lui 
Nixon, aceste impulsuri au adus Statele Unite într-o 
situaţie izbitor de asemănătoare cu cea pe care 
Nixon a mostenit-o la sfârşitul anilor 1960. încă o 
dată, este vorba despre o încredere exuberantă, care 
generează o atitudine exagerată şi, apoi, despre o 
atitudine exagerată care dă naştere unei îndoieli de 
sine debilitante. încă o dată, în aproape fiecare 
regiune a lumii, Statele Unite se confruntă cu 
provocări majore, interconectate, la adresa 
strategiilor şi a valorilor sale deopotrivă. Pacea 
universală, de mult aşteptată, nu s-a concretizat. În 
schimb, există un potenţial reînnoit privind o 
confruntare catastrofală. 

Si, încă o data, oscilatiile între triumfalismul 
nechibzuit şi abdicarea justă pun în pericol poziţia 
Americii în lume. Politica externă americană are 
nevoie de o flexibilitate în genul celei a lui Nixon, 
deopotrivă realistă şi creativă. în ciuda numeroaselor 
diferenţe importante dintre perioada în care Nixon a 
fost preşedinte şi cea de astăzi, trei principii 
familiare ale leadershipului său ar continua să aducă 
beneficii Statelor Unite: rolul central ocupat de 
interesul naţional, menţinerea echilibrului global şi 
generarea unor discuţii susţinute şi intense între 
țarile importante, pentru a construi un cadru de 
legitimitate, in care echilibrul de putere să poată fi 
definit şi respectat. 

Anumite calităţi ale stilului de leadership al lui 
Nixon ar contribui la actualizarea acestor principii: 
înţelegerea modului în care diferitele aspecte ale 
puterii nationale relationeaza unele cu altele; 
conştientizarea schimbărilor minuscule în echilibrul 
global şi agilitatea de a le contrabalansa; imaginaţie 
pentru îndrăzneală tactică; uşurinţa de a corela 
managementul perturbarilor regionale cu o strategie 
globalà; si viziunea de a aplica valorile istorice ale 


Americii la provocările sale contemporane. 

Gestionarea ordinii globale necesită o sensibilitate 
acută a SUA la evenimentele în evoluţie şi adesea 
ambigue. Totodată, necesită capacitatea de a 
identifica priorităţile strategice. Trebuie sa ne 
întrebăm: ce ameninţări şi ce oportunităţi necesită 
aliati? Si care sunt esenţiale pentru interesele 
americane şi pentru securitatea naţională ca să ne 
ocupăm de ele singuri, dacă este necesar? în ce 
moment angajamentul multilateral sporeşte puterea 
şi când inmulteste vetourile? Pentru a obţine pacea, 
confruntarea trebuie să lase loc unui sentiment de 
legitimitate comună. împreună, puterea echilibrată şi 
legitimitátile convenite oferă cea mai solidă 
structură pentru pace. 

Spre sfârşitul primului său mandat, Nixon a 
susţinut un discurs cu ocazia unei sesiuni comune a 
Congresului, în care a prezentat rezultatele din 
politica externa pe care administraţia sa le obținuse 
până în acel moment, încadrându-le drept o realizare 
naţională şi o misiune la nivel mondial: 


Americii i-a fost dat un prilej de neegalat. Nicicând 
speranţa nu a fost mai justificată - sau 
complezenta mai periculoasă. Am început bine. Si 
pentru că am început, istoria ne impune acum 
obligaţia deosebită de a duce lucrurile până la 
capăt.“ 


Esenţa diplomaţiei lui Nixon a constat în 
impunerea disciplinată a puterii americane şi a 
scopului naţional, după ce acesta fusese pe punctul 
de a fi copleşit de controverse interne. După 
alegerile din 1972 a existat posibilitatea ca metodele 
şi gândirea din spatele realizărilor diplomatice din 
primul mandat al administraţiei să fie traduse într-o 
„Şcoală” durabilă a politicii externe americane - o 
recalibrare nu numai a strategiei, ci si a mentalitatii. 
în acest scenariu, exceptionalismul Americii s-ar 


datora deopotrivă exercitării abile si cumpatate a 
forţei sale inerente şi hotărârii sale de a-şi valida 
principiile fondatoare. 

Dar la numai două săptămâni după ce Nixon a 
rostit acest discurs, a avut loc intrarea prin efractie 
în afacerea Watergate. 


26 Deşi Europa era puternică per ansamblu, nu era o 
unitate puternică. 
27 Vezi capitolul 1. 


2sÎn acea duminică, eram în drum spre Paris pentru 
negocieri cu nord-vietnamezii, descrise la pp. 179—185. 


29 Procedând astfel, Johnson a urmat scoala de 
gândire predominantă care susţinea că provocările 
comuniste din Asia aveau acelaşi caracter cu cele din 
Europa din anii 1940 si 1950 si, prin urmare, puteau fi 
înfruntate prin trasarea unor linii sigure în spatele 
cărora populaţia ameninţată putea să se ralieze în 
căutarea libertăţii. Din nefericire, între cele două cazuri 
exista o diferenţă crucială: societăţile europene erau 
caracterizate, în esenţă, de coeziune şi ca urmare, 
odată asigurată securitatea, erau capabile să-şi 
reconstruiască identitățile istorice. În schimb, 
Indochina era divizată etnic şi sfâşiată de război civil. 
Astfel, agresiunea se manifesta nu numai peste liniile 
de demarcaţie geografică, ci şi în sânul societăţii civile. 
În 1965, adjunctul lui Mao, Lin Biao, a publicat un 
manifest prin care le cerea populațiilor rurale ale lumii 
să se ridice şi să învingă oraşele. Atât administraţia 
Kennedy, cât şi administraţia Johnson au interpretat 
provocarea comunistă ca o cruciadă globală în care 
Indochina reprezenta prima etapă. 

30 Nu îmi amintesc şi nu am consemnat de ce s-a ales 
acest nume de T 

cod sau cine l-a ales. 

31 În iunie, chiar înainte de plecarea lui Nixon în 
călătoria sa în jurul lumii, se anunţase retragerea a 30 
000 de soldati. Această reducere era menită sa 
pregătească terenul pentru declaraţia din Guam, dar 
probabil că a fost pusă în practică prea devreme în 
contextul strategiei. 


32 Vezi pp. 194-195. 
33 Winston fusese convins să nu demisioneze în semn de 


protest faţă de incursiunea SUA din 1970 împotriva 
bazelor din Cambodgia ale guvernului de la Hanoi, 


după ce i-am spus că trebuia să aleagă între a purta o 
pancartă de protest în faţa Casei Albe şi a rămâne să 
finalizăm această operaţiune împreună. 

34 Acordul privind armistițiul coreean din 1953 fusese 
guvernat şi susţinut de ipoteze similare. 

35 Acest lucru i-a permis Egiptului sa adune forte, 
creând condiţiile pentru Războiul din Octombrie, trei 
ani mai târziu, sub protecţia rachetelor sol-aer (SAM). 
36 Pentru o relatare completă a acestor evenimente, 


vezi capitolul 4. 
37 Pentru o relatare completă, vezi capitolul 4. 
38 Pentru o relatare completă, vezi capitolul 4. 


39 Totuşi, în ultimele etape ale dominaţiei pakistaneze, 
unele dintre atrocitățile anterioare s-au repetat. 


4. ANWAR SADAT: 


STRATEGIA 
TRANSCENDENTEI 


Calitatea speciala a lui 


Anwar Sadat 


Cei şase lideri prezentaţi în acest volum au în comun 
angajamentul privind asigurarea unui scop nou 
pentru societăţile lor şi, în fiecare caz, ei au încercat 
Sa asocieze acest scop cu o tradiţie semnificativă. 
Chiar dacă au fost controversati, în cazul a cinci 
dintre ei moştenirea le-a fost recunoscută de 
posteritate şi încorporată în istoria ţărilor respective. 

Lucrurile au stat diferit în cazul lui Anwar Sadat, 
preşedintele Egiptului din 1970 până în 1981. 
Izbânzile sale au fost în principal de natură 
conceptuală, iar punerea lor în practică a fost 
trunchiată de asasinarea sa; moştenitorii sai 
regionali, puţini la număr, au adoptat doar aspectele 
practice ale eforturilor sale, nu pe cele vizionare, şi 
nu au dat dovadă de curajul unic pe care îl dovedise 
Sadat. Drept urmare, marea sa realizare - pacea cu 
Israelul - este amintită de puţini, iar scopul sau 
moral mai profund este ignorat aproape de toată 
lumea, chiar dacă a stat la baza Acordurilor de la 
Oslo dintre Israel şi Palestina, a păcii dintre Israel şi 
Iordania si a normalizării relaţiilor diplomatice ale 
Israelului cu Emiratele Arabe Unite, Bahrain, Sudan 
şi Maroc. 


într-o perioadă de conflicte regionale aparent de 
nerezolvat şi de blocaj diplomatic, Sadat a contribuit 
cu o viziune îndrăzneață a păcii, fără precedent ca 
elaborare si îndrăzneață ca execuţie. Fără să 
impresioneze în tinereţe, revoluţionar în anii de 
formare, aparent doar o figură secundară chiar şi 
după ce a ajuns în funcţii înalte la nivel naţional şi 
neluat în serios în ascensiunea la preşedinţie, Sadat 
a propus un concept de pace, a cărui promisiune nu 
a fost încă îndeplinită. Nici o altă figură 
contemporană din Orientul Mijlociu nu a profesat 
aspirații comparabile si nici nu a demonstrat 
capacitatea de a le realiza. Scurtul sau episod 
rămâne astfel un uimitor semn de exclamare în 
istorie. 

Ca preşedinte al Egiptului, Sadat nu s-a înscris în 
tiparul contemporanilor sai regionali: lideri naţionali 
devotați unirii ţărilor arabe din Orientul Miilociu si 
din 

E L j f 
Africa de Nord sub un singur stindard. Spre 
deosebire de predecesorul său carismatic, Gamal 
Abdel Nasser, vecinul sau libian ipocrit, Moamer 
Gaddafi, sau realistul militar sever Hafez al-Assad 
din Siria, Sadat a explorat întâi maniera în care 
aceştia au abordat sistemul internațional, apoi a 
virat spectaculos spre metodele diplomatice 
practicate în Occident. Strategia sa a prioritizat 
suveranitatea naţională şi alinierea cu Statele Unite 
în defavoarea naţionalismului panarab şi a nealinierii 
predominante în lumea arabă şi islamică la acel 
moment. Pe lângă imaginaţie strategică, Sadat a 
avut calităţi umane extraordinare: forţă, empatie, 
îndrăzneală si gravitate practică si mistică 
deopotrivă. Politicile sale au decurs organic din 
reflectiile sale personale şi din propriile transformări 
interioare. 

Acest capitol este o încercare de a urmări acele 


evoluţii, de a înţelege cum s-a autoinoculat acest 
lider împotriva gândirii convenţionale din epoca sa şi 
cum a depăşit astfel ideologii care, timp de decenii, 
au contorsionat Orientul Mijlociu şi au făcut Egiptul 
să sângereze. 


Impactul istoriei 


Istoria a înzestrat Egiptul cu un sentiment 
exceptional de continuitate si de  integralitate 
civilizationala. Timp de milenii, Valea Nilului de la 
nord de Assuan a ramas nucleul teritoriului tării. Si, 
în ciuda a douăzeci si trei de secole de stăpânire 
străină nominală - mai întâi sub - Ptolemeu şi apoi 
sub dominație romană, bizantină, condus de o 
succesiune de califi, mameluci, otomani şi, în cele 
din urmă, sub dominație britanică Egiptul a reuşit 
întotdeauna să preia controlul la nivel local de la aşa- 
zişii sai cuceritori. Desi niciodată pe deplin 
independent începând cu epoca lui Alexandru cel 
Mare, Egiptul nu a acceptat nicicând pe deplin 
statutul său de colonie; în schimb, a fost o civilizaţie 
care a practicat eternitatea într- o formă faraonică. 
Un astfel de caracter distinctiv avea să revendice 
întotdeauna mai mult decât o simplă poziţie 
provincială. în acest sens, misiunea principală a lui 
Sadat, înainte şi în timpul preşedinţiei sale, a fost o 
expresie a aspiratiei civilizaţiei egiptene de a-şi 
asigura o independenţă de durată. 

în ciuda continuității sale, Egiptul oscilează de 
secole între două identități civilizationale. Una îşi are 
originea în vechiul regat mediteraneean din Egipt al 
dinastiei Ptolemeilor, care era orientat spre Grecia şi 
Roma. în acest cadru, Egiptul a ocupat un loc 
proeminent în perioada elenistică şi în Imperiul 
Roman timpuriu. Alexandria a servit drept antrepozit 
central al lumii antice, iar malurile fertile ale Nilului 
au produs o mare parte din cerealele din bazinul 


mediteraneean. 

A doua identitate a ţării, mai recentă — cea a unui 
stat islamic, orientat spre Mecca -, a fost revitalizată 
de expansionişti din secolul al XVIII-lea şi începutul 
secolului al XlX-lea, precum mamelucul Aii Bei si 
comandantul militar otoman Muhammad Aii, care 
urmăreau influențarea şi cucerirea Arabiei şi 
Levantului, în 1805, după scurta prezenţă a lui 
Napoleon în Egipt, Muhammad Aii s-a impus ca 
primul kediv - în esenţă, un vicerege sub 
suzeranitate otomană — şi a pus bazele unei dinastii 
care avea să conducă Egiptul în următorii 150 de 
ani; şi descendenţii sai aveau să fie cunoscuţi drept 
kedivi. Astfel, viziunea egipteană moderna s-a 
conturat în mare măsură, deşi nu în totalitate, printr- 
o lentilă islamică.! 

De-a lungul secolului al XlX-lea, spiritul 
independenţei egiptene s-a împletit cu idealurile 
occidentale. Egiptul a cunoscut din plin gândirea 
arabă liberală (el nahda, Renaşterea egipteană), în 
mare parte inspirată de traduceri din scrierile 
franceze liberale si revolutionare.^ La sfârşitul anilor 
1870, otomanii, administratori ai ţării încă din 
secolul al XVI-lea, au adoptat temporar o constituţie 
scrisă, care susţinea reprezentarea politică populară 
şi care a testat conducerea parlamentară. 

În acest moment de inspiraţie, identitățile 
Egiptului s- au suprapus, producând o fuziune 
intelectuală exemplificată de marii filosofi reformişti 
Jamal al-Din al- Afghani şi elevul sáu, Muhammad 
Abduh, care au exprimat un islam revigorat, 
compatibil cu principiile structurilor politice 
occidentale.’ Dar aceşti vizionari s-au dovedit 
excepţiile de la regulă. Țara avea să aştepte trei 
sferturi de secol pentru ca un altul să se ridice 
deasupra diviziunilor din gândirea egipteană. 

Kedivii egipteni, care până în a doua jumătate a 


secolului al XIX-lea obtinusera independenţa de facto 
prin slăbirea stăpânirii otomane, au împovărat ţara 
cu datorii, ceea ce a dus la vânzarea participatiei 
Egiptului la Canalul Suez către Marea Britanie în 
1875 şi la predarea drepturilor Egiptului de operare 
în zonă. în acest fel, începând cu 1876, Parisul şi 
Londra şi-au afirmat controlul asupra finanţelor 
egiptene. în 1882, Marea Britanie a ocupat Egiptul şi 
s-a numit „protector” al lui.* Din acel moment, 
naționalismul egiptean a început sa se exprime 
împotriva aceloraşi puteri europene ai căror scriitori 
îl inspiraseră cândva. Naționalismul, combinat mai 
nou cu un sentiment de solidaritate arabă şi 
alimentat de un resentiment fata de interferența 
continuă a Marii f T 
Britanii, a caracterizat mentalitatea unei mari parti a 
Egiptului in prima jumátate a secolului XX. 

Acesta a fost mediul in care s-a náscut Anwar 
Sadat in decembrie 1918. 


Anii tineretii 

Familia lui Anwar Sadat număra treisprezece copii; 
tatal sau, partial turc ca descendență, lucra ca 
funcţionar guvernamental pentru armată, iar bunicul 
său matern era sudanez şi fusese adus cu forţa în 
Egipt ca sclav.” Familia a locuit la Mit Abu al-Kum, 
un sat din Delta Nilului, până când Anwar a împlinit 
şase ani, moment în care s-au mutat într-o suburbie 
din Cairo. 


Perioada de la Cairo a fost dificilă: tatăl lui Sadat 
şi-a luat o altă soţie, retrogradându-i pe mama lui 
Sadat şi pe copiii acesteia la un statut secundar în 
familie. Erau multe guri de hrănit, iar familia era 
uneori prea săracă pentru a cumpăra pâine." Sadat 
aproape că nu s-a referit niciodată public la această 
perioadă, preferând să-şi amintească copilăria din 
zona rurală idilică decât cea dintr-un apartament 


aglomerat si foarte banal.” În apariţiile publice 
ulterioare, el s-a prezentat adesea drept copil al 
Nilului şi fermier.? 

în tinereţe, Sadat a dat dovadă de un patriotism 
instinctiv, care a precedat orice teoretizare sau 
ideologie politică. în copilăria de la Mit Abu al-Kum, 
îl idolatrizase pe Mahatma Gandhi, simbolul 
anticolonialismului, îmbrăcându-se într-un cearsaf 
alb şi „prefacându-se cá nu vrea să mănânce”.” Era 
conştient de dominaţia britanică permanentă, 
deoarece aceasta determina natura locului de muncă 
al tatălui sau; de exemplu, după ce britanicii au 
forţat retragerea trupelor egiptene din Sudan în 
1924, tatăl sau a venit acasă. 

în copilărie, Anwar fura uneori caise din livada 
regală pentru gustare." La vârsta de opt ani, a 
participat la demonstrațiile de stradă pentru 
înlăturarea miniştrilor probritanici din Egipt. în 
adolescenţă, l-a disprețuit pe polițistul britanic care 
mergea pe motocicletă prin cartierul din Cairo unde 
locuia. 

Familia a pus un accent puternic pe educatie: 
bunicul patern al lui Anwar era alfabetizat (o raritate 
în satele egiptene la acea vreme), iar tatăl său a fost 
primul bărbat din Mit Abu al-Kum care a obţinut o 
diplomă de  studii.!! în ciuda constrângerilor 
financiare, familia a reuşit să plătească scoala pentru 
Anwar şi pentru fratele său mai mare. Musulman 
devotat, el a studiat în tradiţia coranică şi în cea 
creştină deopotrivă, ca elev la două şcoli diferite, 
frecventate de clasa de mijloc. Citea mult şi cu 
aviditate. 

Sadat a devenit mai conştient de caracterul 
distinctiv al clasei sale atunci când a fost admis la 
Academia Militară 


Regală din Cairo, care abia de curând începuse să 
primească studenţi din clasa inferioară şi din cea de 


mijloc.!? Acceptarea sa a necesitat un proces laborios 


şi umilitor de solicitare a unor referinţe de la 
cunoştinţe . ro d 
îndepărtate suficient de sus în ierarhia statului 
pentru a avea influentă. 

Ga tânăr adult, instinctele sale patriotice au 
început să se transforme în filosofie politică şi în 
conştiinţă de sine. Pe peretele apartamentului din 
Cairo fusese un portret al lui Kemal Atatiirk; a citit 
biografia eroului turc pe când era la academia 
militară.!* Ulterior, mergea în librării pentru a-şi 
continua educaţia. 

în tinereţe, Sadat s-a simţit inferior, atât în familie, 
cât şi la scoală. Condiţiile din aceşti ani l-au antrenat 
pentru supravieţuire, fie prin furt, fie prin simularea 
conformismului. Aceste abilităţi de adaptare i-au fost 
de folos ulterior, ca revoluţionar şi la începutul 
preşedinţiei sale. 

Deşi inteligent şi cu înclinaţie spirituală încă din 
copilărie, tânărul Sadat era departe de a fi pe deplin 
format, iar ideile şi le va elabora abia mai târziu. 
Totuşi, era deschis câtre vederi noi şi cu adevarat 
curios. Deschiderea lui naturală i-a permis să 
conceapă o paletă largă de posibilităţi. Şi a avut 
perseverenta să urmărească până la capăt 
implicaţiile acestor gânduri noi. 

Adolescenta lui Sadat şi primii sai ani ca adult s-au 
desfăşurat pe fundalul unor tendinţe politice 
contradictorii. Din 1882 până în 1914, Imperiul 
Otoman a păstrat Egiptul ca provincie autonomă, 
deşi controlul britanic de fado îl transformase într-un 
„protectorat voalat”.!* în 1914, odată cu declanşarea 
Primului Război Mondial, Marea Britanic a declarat 
Egiptul sultanat sub protecţie britanică şi a încurajat 
revolta arabă împotriva ramasitelor stăpânirii 
otomane.!* în 1922, dupa ani de frământări din cauza 
înlăturării de către Marea Britanic a popularului 
Partid Wafd—, Egiptului i s-a acordat cu reticenta 


independenţa oficială, promisă de mult timp, 
devenind din protectorat şi sultanat un regat. 
Sultanul Fuad I, al nouălea din dinastia Aii, a devenit 
regele Fuad 

L La început, a fost doar o schimbare de faţadă; 
Marea Britanic îşi asuma în continuare operarea 
Canalului Suez, prevenirea interferentelor străine în 
Egipt şi ,,protejarea" securităţii, afacerile externe şi 
comunicațiile internationale ale Egiptului?? 

Independenta simbolicá a adus treptat cástiguri 
reale privind autoguvernarea, cum a fost cazul 
Tratatului anglo-egiptean din 1936, care a sporit 
unele dintre prerogativele guvernului egiptean şi a 
redus prezenţa militară britanică în ţară. Dar 
optimismul adus de acest progres a fost contracarat 
de frustrarea populară tot mai mare faţă de eşecul 
Partidului Wafd de a asigura fie independenţa 
deplină, fie restabilirea controlului egiptean asupra 
Sudanului, care rămânea sub dominație britanică?” 

Nevoia disperată de reforme şi opoziţia publicului 
faţă de britanici au atins un crescendo în februarie 
1942, când trupe şi tancuri britanice au înconjurat 
palatul  Abdeen, forțându-l pe regele Faruk, 
succesorul lui Fuad, să aprobe un guvern ales de 
britanici?* Nationalistii egipteni au susţinut ulterior 
că umilirea regelui a fost cauza directă a revoluţiei 
din deceniul urmátor?? 

Principiile susţinute de grupurile revoluţionare din 
Egipt au rezonat cu primele convingeri religioase şi 
politice ale lui Sadat. Crezând într-un Egipt islamic”, 
el La idolatrizat pe seicul Hassan al-Banna, 
fondatorul Frăției Musulmane, si a avut o 
întrevedere cu el.^' Totodată, Al-Banna avea o poziţie 
intransigentă privind obţinerea unei independente 
reale. Datorită moştenirii sale sudaneze, Sadat a 
ajuns să considere perpetuarea stăpânirii britanice 
în Sudan drept un afront personal. Pentru el, 


britanicii erau intruşi criminali, iar Winston Churchill 
un ,hot" şi „un duşman detestat” care umilise 
Egiptul.” 

În 1939, la nouăsprezece ani, ca locotenent 
proaspāt ieşit din academie, Sadat a cunoscut un alt 
tânăr ofiţer, pe nume Gamal Abdel Nasser. Nasser 
fondase Ofițerii Liberi, un grup revoluționar 
subteran din cadrul armatei egiptene. La fel ca Frații 
Musulmani, Ofițerii Liberi plānuiau sā folosească 
armele pentru câştigarea independenței. Sadat a 
acceptat cu entuziasm invitația lui Nasser de a se 
alătura acestei mişcări. 

Fervoarea antibritanică a lui Sadat l-a condus pe 
drumul violenţei revoluţionare. în iunie 1940, odată 
cu căderea Franţei şi în contextul apetitului tot mai 
mare pentru expansiune al Italiei, Africa de Nord a 
devenit câmp de luptă în al Doilea Război Mondial. 
Sadat, obsedat de alungarea britanicilor, chiar dacă 
tara sa lupta alături de ei, s-a inspirat din acţiunile 
lui Aziz al-Masri, un lider proeminent al revoltei 
arabe împotriva Imperiului Otoman din timpul 
Primului Război Mondial. Al-Masri colaborase cu 
britanicii pentru a-i alunga pe otomani din Peninsula 
Arabici.” 

Bazându-se pe exemplul lui al-Masri - care 
considerase că duşmanul inamicului său îi putea fi 
prieten —, Sadat a început să colaboreze cu forţele 
germane care operau în Africa de Nord şi să le 
sprijine. Stationat alături de soldaţii britanici, Sadat 
nutrea gânduri de revoltă. El avea să povestească 
mai târziu, în memoriile sale, că ,,la vremea aceea, în 
vara lui 1941 [...] am schiţat primul plan pentru 
revoluţie”?. 

Apoi, în vara lui 1942, el a încercat să trimită 
mesaje câtre colaboratorii generalului Erwin 
Rommel, care conducea ofensiva nazistă dinspre 
Libia către Egipt. Nu era singurul: în februarie 1942, 


mulțimile de la Cairo îşi proclamaseră sprijinul 
pentru Rommel şi trupele sale.” Dar mesajele lui 
Sadat au fost interceptate; a fost arestat de britanici 
şi încarcerat. 


Reflecţii în închisoare 


În următorii şase ani, în timpul războiului şi după 
aceea, Sadat a fost încarcerat cu intermitențe (1942 
—1944 şi 1946—1948). A evadat de mai multe ori în 
prima perioadă de încarcerare, petrecându-şi aceste 
interludii ca fugar şi rămânând activ în mişcarea 
Ofițerii Liberi. în ianuarie 1946, a fost inculpat sub 
acuzaţia de implicare în asasinarea ministrului de 
finanţe probritanic Amin Osman. în cele douăzeci şi 
şapte de luni dinaintea procesului s-a aflat adesea în 
izolare, până la achitarea definitivă - deşi mai târziu 
avea să admită că a fost de fapt implicat. 

Gât el a îndurat închisoarea şi izolarea prelungită, 
ceilalţi Ofiţeri Liberi şi-au continuat activităţile. Ei au 

transformat mişcarea iniţială într-o organizaţie 
ierarhică, bine finanțată. Majoritatea, deşi puneau la 
cale în secret o revoluţie, continuau să facă parte din 
armata egipteană regulată. îi aştepta un şoc care 
avea să le transforme scopurile, anume fondarea 
statului Israel pe 14 mai 1948. 

Odată cu declaraţia de independenţă a noului stat, 
citită de David Ben-Gurion la o reuniune de la Tel 
Aviv, si cu recunoasterea imediata a Israelului de 
catre 


f 


presedintele american Harry Truman, statele arabe 
vecine au intrat în războiul civil care li secátuise pe 
arabi si pe evreii din Palestina sub mandat britanic. 
Egiptul, Transiordania, Siria şi Irakul au invadat, 
marcând începutul unei campanii de zece luni prin 
care nu au reuşit să prevină formarea unui stat 
israelian independent. Aveau să urmeze douăzeci şi 


cinci de ani de război intermitent. 

Până în octombrie 1948, forţele egiptene au suferit 
pierderi grele; în ianuarie 1949, egiptenii au fost 
respinşi şi înconjurați în Fasia Gaza; în februarie, 
Egiptul a semnat un armistițiu - primul dintre 
combatanții arabi care au facut acest lucru, dar nu 
ultimul.?9 

înfrângerea a fost o ruşine pentru Liga Arabă care 
nu a reuşit să coordoneze armatele nationale 
disparate ale membrilor sai. Veteranii războiului din 
1948-1949, inclusiv viitorii preşedinţi egipteni, 
Naguib şi Nasser, credeau că înfrângerea a fost 
rezultatul dezbinării din lumea arabă. Acest lucru a 
catalizat un nou proiect panarab: o uniune militară a 
statelor arabe, însărcinată să înfrunte Israelul şi să 
combată influenta occidentală. 


Cum înfiinţarea Israelului a fost percepută de mulţi 
egipteni ca un alt lucru impus de europeni în 
regiune, egiptenii s-au identificat ulterior şi mai mult 
cu cauzele arabe, iar resentimentele lor faţă de 
Occident au devenit mai înverşunate. 

Sadat a ieşit din închisoare şi s-a alăturat din nou ; 


Ofiterilor Liberi (acum ca membru al corpului de 
conducere, Consiliul Constituant), dar, în anumite 
privinţe, el a ràmas separat de ei. Mulţi dintre 
Ofiterii Liberi luptaseră in războiul din 1948, în 
vreme ce Sadat nu avusese decât o relaţie indirectă 
cu războiul, iar entuziasmul sau pentru unitatea 
arabă era diluat. 

Mai mult, în închisoare suferise o transformare 
profundă. în loc să lâncezească în izolare, el şi-a 
clădit o „putere interioară”, aşa cum a numit-o mai 
târziu. Deja format de ritmurile lente ale copilăriei 
sale din zona rurală, el a mărturisit cà a găsit mai 
multă linişte în închisoare. Dar serenitatea lui nu 
însemna imobilitate. Era, mai degrabă, „o capacitate 
[...] pentru schimbare”*', în memoriile sale, Sadat 
avea să reflecteze: „Contemplând viaţa şi natura 


umană în acel loc izolat, am învăţat că acela care nu- 
şi poate schimba însăşi structura gândirii nu va 
putea niciodată să schimbe realitatea şi, prin 
urmare, nu va progresa niciodată”*. 

Când a fost în cele din urmă eliberat, în august 
1948, Sadat era încă devotat cauzei revoluţionare, 
dar nu mai era un adept necritic al ideilor 
compatriotilor săi. îşi cultivase încrederea de a-şi 


pune la îndoială convingerile anterioare. 


Independenţa Egiptului 


Umilirea monarhului egiptean, tensiunea din al 
Doilea Război Mondial şi ruşinea înfrângerii din 1948 
au accentuat sentimentele  antibritanice ale 
egiptenilor. În octombrie 1951, parlamentul ţării a 
abrogat unilateral Tratatul anglo-egiptean din 1936, 
care, cu toate avantajele sale aparente privind 
suveranitatea egipteană, a servit drept bază pentru 
continuitatea prezenţei militare britanice în jurul 
Canalului Suez, Când britanicii au refuzat să plece, 
egiptenii au blocat trupele rămase la canal. 

Confruntarea a degenerat în ciocniri active. La 25 
ianuarie 1952, tancuri britanice au demolat secţia de 
poliţie egipteană din Ismailia, ucigând patruzeci şi 
trei de oameni. Două zile mai târziu, mii de locuitori 
revoltați din Cairo au ieşit în stradă. Revoltele care 
au urmat au ; 
distrus o mare parte din centrul oraşului Cairo; ziua 
a devenit cunoscută drept „Sâmbăta Neagră”.* în 
lunile următoare, guvernarea prin majoritate 
parlamentarā a devenit imposibilā; trei guverne 
succesive s-au format şi apoi s-au dizolvat. 

Ofițerii Liberi şi-au dat seama că situaţia a atins 
punctul critic: oamenii erau pregătiţi, iar guvernul 
neajutorat. în speranţa de a-i ,,neutraliza pe 
britanici” convingându-i pe americani, aliaţii Marii 
Britanii, că sunt în faţa unui fapt împlinit, ofiţerii au 


anunţat Ambasada SUA că era iminentă o acţiune 
majoră.“ La 23 iulie 1952, au organizat cu succes o 
lovitură de stat împotriva regelui Faruk, care a 
abdicat în favoarea fiului său, regele Fuad al Il-lea. 

Sadat a fost cel care a redactat declaraţia de 
abdicare a regelui si a anuntat la radio triumful 
Ofiţerilor. Anunţul sau discret a pus accent pe 
reconstituirea internă a guvernului şi a armatei 
Egiptului, alungarea influenţei străine şi stabilirea de 
relaţii diplomatice cu alte state pe bază de 
egalitate.?! 

A fost instaurat un consiliu de regenti pentru 
gestionarea monarhiei, aşa cum era obiceiul în cazul 
unui rege copil. Dar adevărata putere era acum în 
mâinile Consiliului Comandamentului Revoluționar 
(CCR), al cárui şef era generalul Naguib. CCR a 
proclamat o nouă cartă constituţională, pe baza 
căreia avea să guverneze în perioada de tranziţie de 
trei ani. în vara anului 1953, CCR a abolit monarhia, 
a declarat Egiptul republică şi l-a numit pe Naguib 
preşedinte şi prim-ministru. Nasser a fost numit 
viceprim-ministru. 

Curând, a luat naştere o rivalitate între Nasser şi 
Naguib pentru funcţiile de conducere. Naguib se 
bucura de un amplu sprijin national, dar făcea parte 
dintr-o generaţie mai în vârstă; totodată, carisma lui 
Nasser continua să aprindă imaginaţia Ofiterilor 
Liberi. în primăvara anului 1954, Nasser a convins 
nişte ofiţeri - cheie din armată, o circumscripție 
importantă a lui Naguib, că angajamentul liderului 
lor faţă de pluralism şi parlamentarism adusese 
Egiptul la un pas de anarhie.“ 

După ce a atras armata de partea sa, Nasser a 
putut să- şi urmărească ambițiile. în octombrie 1954, 
în timp ce ţinea un discurs pe podium, a fost vizat de 
opt gloanţe. Toate şi-au ratat miraculos ţinta. 
Nerănit, Nasser şi-a încheiat discursul: „Haide, 


impusca-ma”, a improvizat el. „Nu poti să-l ucizi pe 
Nasser pentru că tot poporul egiptean va deveni 
Nasser/!'** 

Unii susţin cà impuscáturile au fost inscenate. Fie 
că a fost aşa sau nu, incidentul a avut un efect 
important. în noiembrie 1954, aflat pe un val de 
popularitate, Naser a devenit preşedinte potrivit 
constituţiei de tranziţie şi a preluat conducerea CGR, 
înlăturându-l totodată pe Naguib.” 

Rivalitatea dintre Nasser şi Naguib a fost şi o luptă 
pentru viitorul democraţiei în Egipt.” în 1954, aripa 
lui Naguib din CGR redactase o constituţie care 
acorda parlamentului prerogative importante. Dar 
acea facțiune a fost surclasata de susţinătorii lui 
Nasser si, în iunie 1956, prima constituție 
republicană a Egiptului a creat un executiv relativ 
necontrolat - o manifestare a îngrijorării armatei 
privind împărţirea puterii.” Totodată, Nasser a fost 
reales preşedinte. 

Prin manevre perspicace şi cu o siguranţă de sine 

extraordinară, Nasser şi-a înlăturat principalul 
concurent. Consiliul cástigase rapid bunăvoința 
egiptenilor de rând printr-o serie de politici 
populare: investiţii în industrializare şi în educaţie, 
reformă funciară (care a slăbit aristocrația) si 
eliminarea titlurilor (deţinute în cea mai mare parte 
de elitele turco-cercheze). 
Ca reacție la provocările violente ale Frăției 
Musulmane, Consiliul a scos în afara legii partidele 
politice în iarna lui 1953. în acest fel, Nasser şi aliaţii 
săi politici au reuşit să înlocuiască revoluţia cu 
autocratia.?/ 


Portavocea revolutiei 


Ca subordonat al presedintelui Nasser, Sadat a fost 
forţa din spatele mass-media de stat egiptene, 
fondând cotidianul al-Gumhuriah (Republica) in 


decembrie 1953 şi lucrând timp de câţiva ani ca 
redactor-şef al acestuia şi editorialist bine- 
cunoscut.“ Sub conducerea sa, ziarul a continuat sa 
denunțe imperialismul,“ iar in această perioadă 
Sadat a scris şi trei carti despre Revoluţia Egipteana, 
inclusiv un volum în limba engleză, Revoltă pe Nil 
(1957), cu o prefaţă scrisă de Nasser. 

Din septembrie 1954 până în iunie 1956, Sadat a 
ocupat funcţia de ministru de stat (fără portofoliu) în 
cabinetul lui Nasser şi, deşi nu avea pregătire 
juridică, a devenit membru al Tribunalului 
Revoluționar al CCR, un organism judiciar. Initial 
axat pe eliminarea monarhistilor si  loialiştilor 
britanici, Tribunalul s-a concentrat în cele din urmă 
asupra Frăției Musulmane.*° 

Curând, Sadat şi-a asumat responsabilităţi mai 
mari. în 1957, după consolidarea puterii de către 
Nasser si reintroducerea partidelor politice in 
Adunarea Populară (parlamentul Egiptului), Sadat a 
devenit secretar general al Uniunii Naţionale (cel 
mai puternic partid al Egiptului) şi parlamentar.“ în 
1960, a devenit preşedintele Adunării Populare. în 
ciuda funcţiilor sale înalte, Sadat a rămas discret. 

în următorul deceniu, deşi a ajuns vicepreşedinte 
în 1969, el a continuat să evite să atragă atenţia 
asupra sa. Mai târziu, după ce a devenit preşedinte, 
un jurnalist avea să-l întrebe dacă profilul său discret 
a fost motivul relaţiei bune cu Nasser. Sadat a 
remarcat în memoriile sale că, probabil, jurnalistul 
ajunsese la concluzia că „nu eram absolut deloc 
important” sau că era extrem de „viclean”, 


reuşind să evite frictiunile care însoțeau de obicei» ; 
f 
colaborarea extinsă cu Nasser. Sadat a răspuns: 
Nu am fost nici lipsit de importanţă în timpul vieţii 


lui Nasser, nici timid sau viclean în nici un moment 
al vieţii mele. Chestiunea este destul de simplă. 


Nasser şi cu mine ne-am împrietenit la vârsta de 
nouăsprezece ani. Apoi a venit revoluţia. A devenit 
preşedinte al Republicii. M-am bucurat, pentru că 
prietenul în care aveam încredere devenise 
preşedinte şi acest lucru m-a făcut fericit.“ 


Sadat a avut dreptate când a remarcat că nu era 
deloc lipsit de importanţă. Chiar dacă a evitat 
publicitatea, el a jucat roluri-cheie în programele lui 
Nasser, în special în politica externă, prefigurând 
multe dintre acţiunile pe care avea să le demareze ca 
preşedinte.“ 

Nasser a cautat sa anuleze legitimitatea Frăției 
Musulmane şi să-i încarcereze pe membrii acesteia, 
deoarece reprezentau o ameninţare politică, dar a 
dorit şi să păstreze sprijinul populaţiei majoritar 
musulmane din Egipt. în acest scop, el a înfiinţat în 
1954 Congresul Islamic, o organizaţie pentru 
dezvoltarea relaţiilor dintre stat şi imamii de 
seamă.“ L-a numit pe Sadat preşedinte. 

Sadat era profund credincios şi corespondase 
anterior cu lideri ai Frăției Musulmane; drept 
urmare, avea profilul necesar pentru a servi drept 
punte între guvernul secular al lui Nasser si Frátie, 
precum şi alţi lideri islamici. Mai târziu, în cariera 
sa, el a încercat din nou să îmbine secularismul şi 
spiritualitatea în societatea egipteană - în ambele 
cazuri, rezultatele au fost amestecate. 


Totodată, Congresul Islamic servea unui scop 
important în străinătate: alinierea Egiptului cu 
Arabia Saudită împotriva Pactului Bagdad, susţinut 
de britanici, o alianţă defensivă antisovietică 
(încurajată şi de Statele Unite).^ Nasser considera 
că Pactul era o stratagemă occidentală de cooptare a 
lumii arabe — pentru a transforma Irakul într-o 
contrapondere a Egiptului — şi, în 1954, el a refuzat 
să se alăture acestuia.“ în acelaşi an, Sadat a dat 
peste cap planurile Iordaniei de a adera la Pact, 


făcând presiuni asupra unora dintre miniştrii 
iordanieni pentru a garanta eşecul înţelegerii. Un 
observator occidental l-a numit „una dintre cauzele 
directe ale întreruperii negocierilor"". Sadat a 
obţinut un rezultat similar în Liban prin aceleaşi 
metode. 

La sfârşitul anilor 1950, Sadat devenise o parte 
indispensabilă si totodată relativ discretă a 
guvernului egiptean. El controla circumscripţii 
naţionale cheie şi avea relaţii colegiale cu alţi 
legislatori. Se dovedise un diplomat abil, deosebii de 
empatic.? Era o figură publică, un profesionist, care 
adera la linia preşedintelui Nasser. 

Totuşi, în aceste limite, el începuse deja să 
formuleze o viziune originală despre direcţia în care 
putea fi calauzita tara sa. 


Nasser şi Sadat 


Nasser a avut o influenţă hipnotică asupra Egiptului 
şi asupra imaginaţiei populare a lumii arabe. Gât a 
fost în funcţie, a excelat în special în gestionarea 
confruntărilor - mai întâi împotriva Marii Britanii, 
apoi împotriva Israelului —, dar s-a priceput mai 
puţin la aspectele practice ale administraţiei. După 
cum nota în 1967 un specialist în problemele 
Orientului Mijlociu, Nasser avea 


talentul remarcabil de a sti ce îsi doreşte la un 


moment 
X yy * 


dat şi cum să-şi schimbe poziţia şi sā caute 
reconcilieri cu adversarii atunci când a exagerat 
[...] Dar este evident că îi displace să facă 
înţelegeri definitive, pe termen lung, poate 
întrucâtva din cauza temperamentului său, dar, 
mai important, pentru că revoluţia egipteană, ca 
alte revoluţii arabe, este încă în căutarea unui sens 
clar al scopurilor sale.“ 


La mijlocul anilor 1950, Nasser a continuat în 
direcţia filonului original al revoluţiei, după cum îl 
numea Sadat: apărarea prerogativelor naţionale ale 
Egiptului. în octombrie 1954, el a negociat un nou 
acord cu Marea Britanic pentru a înlocui oficial 
Tratatul anglo-egiptean din 1936 care fusese anulat: 
soldatii britanici aveau să se + 
retragă în interval de doi ani, teritoriul Egiptului 
fiind liber de trupe straine pentru prima dată de la 
ocupaţia din 1882.% De la bun început, Nasser a 
păstrat deschise canalele cu Statele Unite şi cu 
Uniunea Sovietică . 
deopotrivă. La momentul Conferinţei de la Bandung 
din 1955, el era un simbol al Mişcării de Nealiniere. 

Nasser ştia că, pentru a apăra suveranitatea 
Egiptului, va trebui să-şi întărească independenţa 
economică. în acest scop, el a început construcţia 
barajului Assuan, un proiect remarcabil, care, odată 
finalizat, avea să controleze debitul Nilului, reducând 
inundaţiile, sporind suprafaţa terenului arabil şi 
producând hidroenergie. în decembrie 1955, Statele 
Unite, Marea Britanic şi Banca Mondială au convenit 
să finanţeze construcţia barajului. 

însă la scurt timp, a fost limpede că Egiptul nu va 
putea rambursa împrumutul. După revoluţie, 
investiţiile private şi dezvoltarea au fost lente. 
Provocările lui Nasser la adresa Occidentului — 
propaganda antiamericană, sprijinul pentru forţele 
antioccidentale din Congo, Libia şi Algeria, acordul 


pentru armament cu Cehoslovacia,” 


recunoaşterea 
Republicii Populare Chineze” - au determinat 
Statele Unite si Marea Britanic să considere cà ; 

Nasser era de partea sovieticilor. Washingtonul şi-a 
anulat finanţarea pentru barajul Assuan pe 19 iulie 


1956. Marea Britanic şi Banca Mondială şi-au anulat 


f f 


angajamentele la scurt timp după aceea. 
Pentru a agrava provocarea, Statele Unite au 


anunţat public că motivul anulării era inadecvarea 
economică a Egiptului. „Nimănui nu-i place ca o 
bancă să-i refuze un împrumut”, a comentat 
preşedintele Băncii Mondiale, Eugene Black, 
adăugând că „oamenii se supără [mai ales] când 
citesc în ziar a doua zi că au fost refuzati pentru cà 
solvabilitatea lor nu e buna de nimic.” Pentru 
Nasser si . Sadat, chestiunea depasea problema 
bonitatii. Liderii egipteni au considerat că puterile 
occidentale s-au folosit de datorii pentru a umili şi a 
obstructiona Egiptul - la fel cum făcuseră cu 
şaptezeci de ani mai înainte, când au ocupat ţara. 

Nasser a ripostat după câteva zile. Compania 
Canalului Suez, deţinută în mare parte de acţionari 
francezi şi britanici, exploata canalul încă de la 
sfârşitul secolului al XIX-lea. La 26 iulie 1956, Nasser 
a anunţat naţionalizarea companiei şi, în locul ei, a 
înfiinţat Autoritatea de stat a Canalului Suez. Nu 
colonizatorii Egiptului, ci Egiptul urma ‘sa 
beneficieze de pe urma taxelor profitabile de operare 
a canalului, cea mai rapidă şi mai larg utilizată rută 
maritimă din Europa câtre Asia. Potrivit lui Nasser, 
aceste venituri noi urmau să finanţeze barajul 
Assuan.™ 

Nationalizarea canalului a fost o contestare a 
întregului rol al Marii Britanii în Orientul Mijlociu. în 
august 1956, prim-ministrul britanic, Anthony Eden, 
i-a scris preşedintelui Eisenhower: „înlăturarea lui 
Nasser şi instaurarea în Egipt a unui regim mai puţin 
ostil Occidentului trebuie să se afle în fruntea 
obiectivelor noastre”. Eden era convins cà Nasser 
era un nou „Mussolini”, ale cărui ambiţii plasau 
însăşi existenţa Marii Britanii „la mila lui".?? 

în octombrie, după ce s-au înţeles în secret, Marea 
Britanic, Franţa şi Israel au invadat Egiptul pentru a 
captura canalul. Intervenţia diplomatică a SUA a dus 
la un vot al Adunării Generale a ONU împotriva 
Marii Britanii şi Franţei — aliatii oficiali ai Americii. 


A avut loc; + f 

un atac la lira sterlina, iar Statele Unite au blocat 
demersul FMI de a susține moneda. Abandonat de 
principalul aliat al Marii Britanii, cu o sanatate 
precară şi umilit, Eden a suspendat inițiativa şi şi-a 
dat demisia în ianuarie 1957. 

Faptul că Egiptul a fost salvat de America nu a 
modificat ostilitatea lui Nasser fată de Occident. 
Dimpotrivă, el a profitat de ocazie pentru a ridica 
miza. După finalul conflictului, el a continuat să 
menţină canalul închis încă cinci luni, perturbând 
aprovizionarea Europei din Asia si slabind economiile 
Marii Britanii, Franţei şi ale altor ţări europene. 

închiderea canalului a fost o provocare şi pentru 
israelieni; ei au suferit pierderi militare directe în 
invazie şi se confruntau acum cu suspendarea 
ajutorului american, cu întreruperea aprovizionării 
cu petrol şi interzicerea navelor lor de a folosi 
canalul. Ga urmare a presiunilor lui Eisenhower şi 
ameninţat cu sancţiuni de câtre SUA, Israelul s-a 
retras din Sinai — creând impresia, în minţile unor 
egipteni, cà Washingtonul putea dicta politicile 
israeliene. Totodată, o serie de acţiuni punitive pe 
plan intern ale guvernului lui Nasser au dus la 
exproprieri masive şi la exodul forţat a aproximativ 
trei sferturi dintre cei 60 000 de evrei din Egipt.” 

Deşi închiderea canalului a sporit celebritatea lui 
Nasser şi a ajutat la propulsarea Egiptului pe scena 
internaţională, a fost întrucâtva o victorie â la 
Pyrrhus. Ga urmare a Crizei Suezului, Franţa, Marea 
Britanic şi Statele Unite au blocat activele pe care 
guvernul egiptean le deţinea în ţările lor.°® Avariat în 
invazie, canalul a necesitat reparaţii costisitoare şi 
nu a generat nici un venit pentru noii sâi operatori 
egipteni. Turismul s-a redus, companiile au plecat — 
iar aceste râni au fost agravate de sechestrarea de 
către Nasser în noiembrie a Companiei Petroliere 


Anglo-Egiptene, a mai multor banci şi companii de 
asigurări şi a altor entităţi deţinute de europeni.” 
Capitalul strain a părăsit Egiptul. 


Sovieticii au profitat de ocazie pentru a construi o 
nouă aliniere internaţională care să  solidifice 
înstrăinarea ; 

Egiptului de Occident. in următorii opt ani, 


premierul sovietic Nikita Hruşciov avea să garanteze 
împrumuturi mari în condiţii favorabile: 325 de 
milioane de dolari pentru barajul Assuan, urmate de 
aproape 175 de milioane de dolari pentru alte 
proiecte industriale.“ URSS i-a oferit Egiptului ajutor 
financiar, echipamente militare şi zeci de mii de 
consilieri militari.?! 

in lumea arabă, naţionalizarea Companiei 
Canalului Suez şi apărarea împotriva operaţiunilor 
militare europene şi israeliene au facut din Nasser 
un erou. El a savurat rolul de conducător şi l-a 
cultivat cu lozinci referitoare la solidaritatea arabă. 
Dar odată încoronat lider al arabilor, arabii au dorit 
ca el să conducă. Pentru Egipt, care depindea de 
ajutorul extern din partea Statelor Unite în ce 
priveşte alimentele şi de Uniunea Sovietică în ce 
priveşte armele, asumarea poverilor altora era un 
proiect nedorit şi imposibil de realizat. 

Totuşi, când Siria a abordat Egiptul solicitând 
unirea, Nasser nu a putut refuza. Dacă ar fi refuzat, 
ar fi însemnat să dezvăluie limitele devotamentului 
sau fata de lumea arabă. Astfel a luat naştere 
Republica Arabă Unită (UAR), un experiment nefast 
de unitate arabă, care a durat doar trei ani, din 1958 
până în 1961, Aspiratiile panarabe tot mai mari l-au 
determinat pe Nasser să implice Egiptul în războiul 
civil din Yemen, un conflict costisitor şi neproductiv, 
numit mai târziu „Vietnamul Egiptului”, Forţele 
egiptene aveau să fie retrase complet din Yemen abia 
în 19 71, 

După ce a exagerat în privinţa angajamentelor 


externe ale Egiptului, Nasser a decis în 1967 să 
provoace Israelul. Bazându-se pe informaţii de la 
sovietici — care s-au dovedit a fi falsificate - că 
Israelul era pe cale să atace Siria, Nasser a închis 
strâmtoarea Tiran şi şi-a mutat armata în Peninsula 
Sinai, care fusese practic demilitarizată după Criza 
Suezului, în războiul care a urmat, forţele aeriene ale 
Israelului au anihilat aviația egipteană, iar trupele 
israeliene au ocupat Cisiordania, Fâşia Gaza, 
înălțimile Golan, Ierusalimul de Est şi întreaga 
Peninsulă Sinai. La încheierea Războiului de Şase 
Zile din iunie 1967, în care au fost implicate de 
partea arabă forţele comune ale Egiptului, Siriei şi 
Iordaniei - ajutate în anumite teatre de contingente 
sudaneze şi în altele de gherile palestiniene —, 
Israelul şi-a triplat teritoriul, plasându-şi forţe pe 
Canalul Suez şi umilindu-şi vecinii arabi. 

Nasser a fost atât de stânjenit de înfrângere, încât 
şi-a dat demisia din funcţia de preşedinte pe 9 iunie. 
Rechemat în funcţie de demonstrațiile populare, a 
încercat să-şi restabilească prestigiul declanşând un 
război de uzură împotriva Israelului. Dar, în loc să 
recâştige gloria trecută a Egiptului, războiul din 
Yemen, Războiul de Sase Zile şi Razboiul de Uzură 
(care a durat până în 1970) au avut ca efect 
cumulativ epuizarea resurselor Egiptului şi creşterea 
dependenţei acestuia de Uniunea Sovietică. 

în 1967 şi 1968, economia Egiptului s-a 
contractat.“ Dezvoltarea internă a bătut pasul pe loc. 
Productivitatea a rămas scăzută. A doua închidere a 
Canalului Suez, care avea să dureze opt ani, a privat 
Egiptul tocmai de veniturile care justificaseră 
naţionalizarea canalului, în plus, programul de 
industrializare al lui Nasser a transformat terenul 
arabil în spaţiu de producţie industrială, consecinţa 
fiind că Egiptul depindea acum de importurile de 
cereale. 


Uniunea Sovietică, care finanța cele mai mari 
proiecte interne ale lui Nasser, s-a dovedit curând 
mai mult un mercenar decât un aliat. Căderea lui 
Hrusciov în 1964 adusese cu sine o abordare nouă, 
pragmatică sub conducerea lui Leonid Brejnev, 
Alexei Kosighin si Nikolai Podgornii. in 1966, 
ajutorul economic se subtiase® - la fel si cooperarea 
cu URSS. Liderii sovietici au început să solicite 
politici de austeritate în Egipt; în mai 1966, Kosighin 
a respins cererea guvernului de la Cairo de a-şi 
amâna rambursarea datoriilor. Uniunea Sovietică 
şi-a menţinut influenta ca furnizor de arme şi 
finanţator ocazional, dar a încetat să mai fie marele 
binefacator al Egiptului. 

în iunie 1967, liderul egiptean a rupt relaţiile cu 
Statele Unite din cauza ajutorului militar acordat 
Israelului. în 1970, sovieticii încetaseră să răspundă 
la apelurile lui Nasser pentru ajutor financiar, 
împrumuturi si scutire de datorii.”  Vizând 
naționalismul islamic panarab, Nasser adusese 
izolarea Egiptului. 


Perspectiva lui Sadat 
Chiar şi în perioada de apogeu, prietenia dintre 
Egipt şi Uniunea Sovietică a fost protocolară, 
aproape rece. Sadat a cunoscut îndeaproape 
disprețul sovieticilor pentru ceea ce ei numeau 
dependenţa egipteană. în iunie 1961, ca preşedinte 
al Adunării Naţionale a Egiptului, a fost primit la 
Moscova de premierul sovietic, Nikita Hruşciov. în 
timpul cinei, Hruşciov i-a spus lui Sadat: „Cu greu 
putem avea încredere în Nasser al vostru dat fiind că 
pierde controlul asupra ţării şi nu rezolvă problemele 
tarii sale”. Sadat a plecat imediat de la cină si a 
părăsit Moscova fără a-şi lua ràmas-bun de la 
gazdele sale.99 

Timp de încă nouă ani, Sadat a observat în direct 


cum Nasser s-a bazat pe sovietici şi, totodată, a fost 
respins de aceştia, convingându-se astfel că alinierea 
cu URSS era dezastruoasă. Pe 28 septembrie 1970, 
la trei luni după eşecul ultimei solicitări adresate 
Moscovei privind un ajutor mai substanţial, Nasser a 
suferit un atac de cord şi a murit. în memoriile sale, 
Sadat îl citează pe Zhou Enlai, premierul Republicii 
Populare Chineze, care i-a spus că ruşii erau vinovaţi 
pentru declinul sănătăţii lui Nasser. Sadat însuşi era 
sigur că maniera abuzivă în care fusese tratat de 
aceştia îi grăbise sfârşitul. „Fără îndoială, a fost un 
motiv important pentru deteriorarea moralului sau, 
ceea ce i-a provocat o boală cardiacă terminală şi 
diabet. Cum şi când moare un om este, desigur, 
prestabilit de Dumnezeu — dar Zhou avea 
dreptate.” 

Nasser socotise cà Egiptul se afla la intersecţia a 
trei cercuri — cel arab, cel islamic şi cel african?? — 
şi intuise „un destin comun” cu lumea arabă în 
ansamblu ei.“ El a considerat că avea misiunea sa 
elibereze lumea arabă de sub jugul colonialismului. 
Pentru el, unitatea arabă era primul pas esenţial - 
înfrângerea din 1948 în faţa Israelului demonstrase 
ce riscau ţările arabe dacă acționau singure - şi s-a 
văzut drept unificator şi lider carismatic al acestora. 

Dar aşa cum conflictul din 1948 a fost o lecţie 
pentru Nasser, cel din 1967 i-a servit drept lecţie lui 
Sadat; în opinia sa, Războiul de Şase Zile a ilustrat 
pericolul plasării solidarităţii panarabe mai presus 
de interesul naţional. în ce-l priveşte, Sadat a simţit 
„atracţia Mediteranei” şi a dorit „iniţierea completă 
a Egiptului în sistemul mondial”.' Un grad ridicat de 
implicare în lumea arabă era o obligaţie tactică, dar 
nu una civilizationalà. în lunga istorie a Egiptului, 
legăturile arabe au fost una dintre multele influenţe; 
deci, propunerile privind naționalismul islamic 
panarab puteau fi judecate pe baza meritelor lor 


practice imediate. 

Moartea lui Nasser a survenit la doar câteva zile 
după încercarea sa de a camufla diviziunile arabe 
dintre regele Hussein al Iordaniei şi Yasser Arafat, 
preşedintele Organizaţiei pentru Eliberarea 
Palestinei (OLP), care, în septembrie 1970, 
deturnase patru avioane comerciale şi încercase să-l 
răstoarne pe Hussein, care, în replică, a expulzat 
OLP.” Chiar şi fără a pune moartea lui Nasser pe 
seama încordării ocazionate de aceste eforturi, Sadat 
şi-a dat seama că Nasser se lăsase incoltit. Ruperea 
relaţiilor cu Statele Unite dupa 1967 făcuse Egiptul 
dependent exclusiv de ajutorul sovietic. Sadat a 
înţeles din ce în ce mai bine că alinierea cu Uniunea 
Sovietică adusese recompense puţine şi înghețarea 
poziţiei Egiptului. Dar orice aliniere viitoare cu 
Statele Unite trebuia să fie compatibilă cu autonomia 
Egiptului. 

Chiar şi înainte de moartea lui Nasser, Sadat a 
început să acţioneze urmându-şi instinctele. Spre 
deosebire de Nasser care înclina spre sovietici, 
Sadat a abordat Statele Unite cu declaraţii bazate pe 
calcule directe ale interesului naţional. în 1959, eli-a 
spus ambasadorului SUA în Egipt că poziţiile 
americane şi egiptene din Africa ar trebui să fie 
considerate compatibile." in 1962 şi 1963, cand 
Egiptul a pătruns în Yemen de partea unei insurectii 
conduse de armată împotriva imamului de la 
conducere, Sadat a ţinut legătura cu Washington, 
îndemnând Statele Unite să nu intervină de partea 
regaliştilor; scopul său era evitarea conflictului 
direct dintre Statele Unite si Egipt.” Dar până în 
1964, în ciuda acestor eforturi, relaţiile dintre 
Egipt şi Statele Unite deveniseră de-a dreptul ostile, 
din pricina tensiunilor privind Congo şi Yemen şi 
politicii de ajutor financiar a SUA.” Cu toate acestea, 
în 1966, Sadat a fost primul egiptean de rang înalt 


care a vizitat Statele Unite în calitate oficială, după 
revoluţie. De data aceasta, el spera să convingă 
America să joace rolul de intermediar cinstit, dat 
fiind că Egiptul încerca să încheie un acord cu 
Arabia Saudită privind Yemenul.” 

Frau apeluri lipsite de emoție, bazate pe 
considerente raţionale privind interesul reciproc. 
Dacă Sadat, în calitate de înalt oficial egiptean, ar fi 
avut o atitudine neobişnuit de prietenoasă, unul 
dintre interlocutorii sai americani ar fi observat 
acest lucru cu siguranţă. Atitudinea sa fată de 
Statele Unite nu a fost considerată de oficialii 
americani ca deosebit de caldă nici cât a fost 
ministru în guvern, nici în cei zece ani ca lider al 
legislativului. 

La acel moment, Sadat nu îşi conturase încă 
opiniile vizionare despre pace. Până în toamna anului 
1970, probabil că a înţeles inutilitatea practică a 
războiului peren cu Israelul: luptele intermitente 
erau costisitoare, iar vistieria Egiptului era secatuita. 
Raidurile aeriene, care amenințau oraşul Cairo, 
blocau economia ţării.'* Conflictul — în care Egiptul 
avea o poziţie divergentă în raport cu Occidentul - 
împiedica tara sa să opereze în sistemul 
internaţional mai larg. în calitate de ministru în 
perioada preşedinţiei lui Nasser, el gravitase spre 
cadre guvernate mai mult de suveranitatea statului 
decât de hegemonia imperială sau solidaritatea 
regională. Şi, spre deosebire de Nasser, el a înţeles 
posibilităţile pe care le oferea neutralitatea. Dar nu 
asamblase aceste piese într-o viziune coerentă, pe 
termen lung, privind direcţia viitoare a Egiptului sau 
a lui însuşi, în calitate de cârmaci al acestuia. 

La acea vreme, nu îşi manifestase public 
potenţialul de a deveni un pacificator. De fapt, 
aproape toate semnalele din partea sa vizau cealaltă 
direcţie. în ciuda contactelor sale cu Statele Unite, el 


era un critic frecvent si vehement al Americii - 
tendinţă care a persistat, cel puţin în public, în primii 
ani ai preşedinţiei sale. în cartea sa din 1957, - 
Revolta pe Nil, a afirmat că Israelul aparuse pentru 
că „Departamentul de Stat a visat să-şi impună 
autoritatea asupra lumii islamice, de la Caucaz până 


la Oceanul Indian"". 


lar în 1970, el a respins 
categoric posibilitatea de a recunoaşte Israelul. 
„Niciodată! Niciodată! Niciodată! Este un lucru pe 
care nimeni nu îl poate decide [...] Oamenii noştri de 
aici vor zdrobi pe oricine ar hotărî acest lucru!"7? E] 
a considerat Israelul un vârf de lance al 
imperialismului american. „Israelul este prima linie 
de apărare a intereselor americane şi [...] americanii 
au dat undă verde agresiunii din Gaza.” ”’ 

Aceste critici dezinvolte la adresa Statelor Unite au 
făcut dovada inclinatiei sale spre impact dramatic. 
Sadat credea că „în Egipt, personalităţile au fost 
întotdeauna mai importante decât programele 
politice"?, La începutul preşedinţiei sale, el a 
convocat un înalt consilier sovietic pentru a-l 
admonesta. îmbrăcat în uniforma de comandant 
suprem al forţelor armate egiptene, el l-a avertizat 
pe consilier: „Eu sunt Stalin, nu Kalinin [pe atunci 
preşedintele-simbol al Uniunii Sovietice]. Dacă nu-mi 
îndeplineşti ordinul, te voi trata exact asa cum te- ar 
fi tratat Stalin"?!. Avea un fel de a vorbi cu emfazá, 
care tindea spre exuberanta; ocazional, el a relatat 
despre confruntări şi acţiuni îndrăzneţe ale căror 
dovezi erau ambigue. Uneori, acest lucru La făcut să 
pară mai mult un orator, care funcţiona pe paliere de 
dramatism şi de statut, decât o personalitate cu scop 
politic. 

în primii doi ani ai preşedinţiei sale, opoziţia faţă 
de Statele Unite a părut să rămână o componentă 
centrală a politicii lui Sadat. Astfel, el a prezentat 
presupusele beneficii ale parteneriatului dintre Egipt 


şi Uniunea Sovietică în contrast cu zgârcenia 
Occidentului, care „nu a acceptat să ne furnizeze nici 
măcar un pistol, chiar dacă am fi plătit preţul în 


valută străină”? 


sau care s-a prefăcut „că ne ajută şi 
apoi a bătut în retragere, sperând astfel să zdruncine 
încrederea în sine a poporului nostru, încrederea în 
visurile sale şi în conducerea sa revoluţionară”. La 
începutul anului 1971, el avea să caracterizeze 
propunerile prezentate de Golda Meir, prim- 
ministrul Israelului la acea vreme, drept „o himeră, 


bazată pe complexul victoriei"?*. 


Ca preşedinte, 
Sadat a fost considerat de factorii de decizie 
americani o versiune mai puţin spectaculoasă a lui 


Nasser. 


Revoluţia corectiva 


Liderii carismatici precum Gamal Abdel Nasser îşi 
bazează politica pe vraja tesutà de ei. Retorica şi 
comportamentul lor sunt menite să inspire şi vizează 
înăbuşirea adevărurilor mai sumbre ale vieţii de zi cu 
zi. Realitatile staruitoare devin clare doar atunci 
când dispare personalitatea singulară, orbitoare. 
Aceasta era atmosfera în octombrie 1970, după 
moartea lui Nasser. Sadat, în calitate de 
vicepresedinte, a preluat presedintia ca lider de 
tranzitie, in conformitate cu constitutia egipteana si 
sub rezerva confirmării de câtre parlament. 
investirea sa a fost umbrită de înmormântarea lui 
Nasser, când milioane de oameni au umplut străzile 
pentru a-i aduce acestuia un ultim omagiu. 
Procesiunea a fost atât de numeroasă, încât Sadat s- 
a temut că mulțimile ar putea împiedica 
înmormântarea lui Nasser, luându-i trupul cu ele.?? 
Sadat petrecuse aproape două decenii in 
eşaloanele superioare ale politicii naţionale, dar, 
pentru cà refuzase să se expună în lumina 
reflectoarelor, nu era suficient de cunoscut de 


poporul egiptean şi cu atât mai puţin de restul 
lumii. în timpul ascensiunii sale politice, Sadat nu 
fusese bine văzut la Washington. în decembrie 1969, 
când a fost numit vicepreşedinte, exista convingerea 
atât în presă, cât şi la Washington şi la ambasada 
noastră de la Cairo cà promovarea lui Sadat se 
datora in primul ránd faptului cà era lipsit de 
importantà si, prin urmare, nu se afla in situatia de a 
ameninţa poziţia de lider a lui Nasser.“ 


La sfârşitul lunii septembrie 1970, Nixon a aflat 
despre moartea lui Nasser si de succesiunea 
automată a lui Sadat la preşedinţie pe când se afla la 
bordul unui portavion, USS Saratoga, în Marea 
Mediterană.“ Instinctul împărtăşit de majoritatea 
celor prezenţi — precum şi de rapoartele de 
informaţii disponibile — a fost cà Sadat nu avea să 
reziste mult ca preşedinte. Părea să întruchipeze 
continuitatea ideologiei agresiv naţionaliste a lui 
Nasser si, în plus, arăta ca un om cu puţină influenţă 
sau substanţă.“ Unul dintre consilieri i-a dat şase 
săptămâni, în ideea că preluarea funcţiei de către 
Sadat era doar o „modalitate convenabilă de a bloca 
alegerea unui rival mai puternic”. Totodată, un 
raport al CIA de la acea vreme a omis să îl includă pe 
Sadat printre „cele mai importante persoane din 
jurul lui Nasser la momentul morţii sale” şi a prezis 
că era „cel mai puţin probabil să încerce să preia 
controlul definitiv" .?! 

Calitatile personale ale lui Sadat au contribuit la 
relativa sa obscuritate. Desi uneori a afisat masca 
autorităţii, ca in cazul admonestării consilierului 
sovietic sau al retoricii sale împotriva Americii, 
aceste spectacole erau menite să sublinieze anumite 
lucruri. în realitate, era extraordinar de calm. Acest 
atribut îl izolase oarecum de presiunile ambitiei şi de 
frenezia vieţii politice. De-a lungul celor optsprezece 


ani în funcţii publice, el rămăsese la distanţă de 
centrul vârtejului. A fost unul dintre puţinii membri 
ai CCR căruia nu i s-a acordat iniţial o funcţie de 
ministru. Uneori, aceasta detaşare a fost 
intenţionată: cel puţin o dată, el şi-a suspendat 
calitatea de membru al CCR pentru că îi displăceau 
falsitatea şi luptele interne.’ 

Combinația dintre personalitatea sa chietista şi 
prietenia cu Nasser i-a limitat imboldurile obişnuite 
de a- şi dezvolta o bază politică proprie — si el nu a 
fost niciodatà un politician innáscut. Petrecea mai 
mult timp reflectând si întrucâtva la rugăciune decât 
pe podium. Tendinţa spre singurătate l-a înzestrat cu 
perspicacitate şi gândire independentă, dar i-a şi 
atras pecetea de om singuratic. 

La fel ca observatorii straini, multi dintre egiptenii 
avizaţi credeau că Sadat nu va fi decât un lider de 
tranziţie. Colegii săi din CCR, în special grupul 
puternic condus de Aii Sabri, Sharawi Gomaa, Sami 
Sharaf şi de generalul Mohamed Fawzi, îl percepeau 
ca uşor de controlat.” Membru al aristocrației 
egiptene, Sabri era considerat un succesor logic al 
lui Nasser în virtutea faptului ca fusese 
vicepreşedinte, prim-ministru şi şef al serviciului de 
informaţii. Gomaa fusese ministrul afacerilor interne 
pe timpul lui Nasser, Fawzi, fusese ministrul 
apărării, iar Sharaf, un consilier prezidenţial 
apropiat - de fapt, sfátuitorul de încredere al lui 
Nasser. (La începutul preşedinţiei sale, Sadat avea 
să-i păstreze pe aceştia trei, pe ultimul dintre ei ca 
ministru de stat.) 

Pentru a prelua oficial funcţia de preşedinte, Sadat 
trebuia nominalizat la preşedinţie de comitetul 
executiv al Uniunii Socialiste Arabe (ASU), singurul 
partid politic din Egipt. Pe 7 octombrie 1970, acel 
grup, cu sprijinul influentului Consiliu de Miniştri, a 
consimţit să-i acorde funcţia.” Ei au acceptat, în 


parte, pentru că nu au reuşit să se pună de acord 
care dintre ei putea juca rolul lui Nasser, dar şi 
pentru că îl considerau pe Sadat prea slab ca să 
reprezinte o provocare pentru ei. Pentru a-şi asigura 
controlul, ei au pus cinci condiţii numirii lui Sadat, 
inclusiv angajamentul de a guverna în tandem cu 
liderii ASU şi ai Adunării Naţionale, în principal cu 
aliaţii lui Sabri şi Gomaa. Practic, această cohortă îşi 
arogase dreptul de veto asupra politicii 
prezidenţiale. Sadat a fost de acord, a fost 
nominalizat şi ales oficial. 

Deşi eforturile fostului preşedinte privind unitatea 
arabă fuseseră sortite eşecului, forţele militare erau 
inadecvate, iar proasta gestionare a economiei ofilise 
deopotrivă sectorul privat şi cel public, Nasser 
continua să fie un simbol îndrăgit de poporul 
egiptean. Cei dezamagiti de situaţia economică şi 
politică lăsată în urmă de acesta căutau să dea vina 
pe altcineva. Aceste poveri au căzut pe umerii noului 
preşedinte, Sadat. 

Chiar si în cele mai fericite împrejurări, 
succesiunea unui lider carismatic este o sarcină 
foarte dificilă; politica poate fi transmisă, dar 
carisma este intangibilă. Era puţin probabil ca Sadat 
să poată captiva imaginaţia oamenilor, care încă îl 
plângeau pe Nasser. Şi fără să poată controla 
funcţionarea guvernului, Sadat stia cà va fi o 
marionetă. Mai presus de toate, era nevoie ca el să 
se impuna. 

în interval de şase luni după ce a fost ales, el a luat 
O serie de decizii unilaterale, in contradictie cu 
opiniile celor care încercau să exercite un drept de 
veto asupra sa. A abolit prin decret confiscarea şi 
sechestrarea proprietăţii private, a facut aluzie la un 
gest de reconciliere cu Israelul si a proclamat un 
acord privind o federaţie cu Siria si Libia.” 

Socati de demersurile noului preşedinte în afara 


limitelor convenite şi ameninţaţi de o diluare a 
puterii lor în Adunarea Naţională, Sabri şi Gomaa au 
început sa pună la cale o lovitură de stat militară.” 
Sadat a descoperit complotul si i-a concediat. 
Conspiratorii au demisionat apoi în grup, sperând să 
declanşeze o criză constituţională. Dar Sadat, ajutat 
de relaţiile pe care şi le formase în Adunare încă din 
1952 şi în anii cât fusese preşedintele acesteia, s-a 
repliat peste noapte, găsind înlocuitori pentru 
fiecare dintre posturile vacante din guvernul său 
reconstituit. 

în loc să se supună exigenţelor rivalilor săi, aşa 
cum era de aşteptat, el i-a înlăturat dintr-o singură 
lovitură, o mişcare ce avea să devină cunoscută sub 
numele de „Revoluţia corectivă”. în douăzeci şi patru 
de ore, el ra întemnițat pe majoritatea 
complotiştilor; nouăzeci şi unu dintre ei aveau să fie 
judecaţi în cele din urmă. Acest gen de determinare 
nu se făcuse simțită anterior, în cariera a lui Sadat, 
dar avea să devină caracteristica distinctivă a 
preşedinţiei sale. Fiecare dintre mişcările sale 
îndrăzneţe şi neaşteptate era calculată deliberat, 
pentru a servi unui obiectiv strategic mai amplu. 
După cum a spus un înalt diplomat de la acea vreme: 
„L-au judecat cu totul greşit dacă au crezut că va fi 
flexibil [...] Au uitat cà a transportat bombe în 


buzunar pe cand era un tânăr revoluţionar”. 


Râbdare strategica 


Revoluţia corectivă a consolidat puterea lui Sadat şi 
l-a eliberat de sub controlul colegilor sai. Dar era 
încă legat de moştenirea lui Nasser şi de realităţile 
Egiptului si constrâns de două imperative 
contradictorii: pentru a-şi păstra legitimitatea 
populară, trebuia sa păstreze politicile lui Nasser şi 
legătura sa cu imaginea acestuia; pentru a inversa 
soarta Egiptului, trebuia să renunţe la multe 


elemente ale programului lui Nasser. Prin urmare, a 
decis să reafirme programul lui Nasser, dar totodată, 
treptat, şi la început imperceptibil, l-a îndreptat într- 
o nouă direcţie. Urmând aparent direcţia stabilită, el 
avea să îşi ascundă adevăratele intenţii. 

într-un discurs susţinut în Adunarea Naţională, la 
scurt timp după nominalizarea sa pe 7 octombrie, 
Sadat a anunţat că va continua „să urmeze calea lui 
Gamal Abdel Nasser, indiferent de situaţie şi din 
orice poziţie”. Reafirmând politica externă a lui 
Nasser, în special faţă de Israel, el va căuta să 
elibereze teritoriile arabe de sub ocupaţia israeliană, 
să sporească unitatea arabă şi să „salvgardeze, pe 
deplin, drepturile poporului palestinian".?? 

Desi politica internă avea să joace un rol important 
în restabilirea rolului istoric al Egiptului, Sadat era 
convins că abilitatea sa de a reînvia Egiptul cu 
adevărat independent va depinde în cele din urmă de 
politica sa externă. Dar când a preluat funcţia de 
preşedinte, el nu a furnizat nici un indiciu privind o 
schimbare fundamentală a politicii externe. Ga 
succesor şi moştenitor al lui Nasser, nu putea risca o 
disociere spectaculoasă, chiar dacă în adâncurile 
minţii sale exista acest gând. 


Prima mişcare a lui Sadat a fost semnarea unui 
Tratat de prietenie cu Uniunea Sovietică în mai 1971 
— un pas politic dincolo de demersul tehnic şi 
economic al lui Nasser de a accepta ajutorul sovietic 
pentru barajul Assuan în 1956. în luna septembrie a 
aceluiaşi an, el a onorat moştenirea panarabă a lui 
Nasser îndeplinind formalitatile în vederea unei 
federaţii cu Libia şi Siria. în 

tot acest timp, a continuat criticile bine-cunoscute 
ale lui Nasser la adresa Israelului şi a SUA: 


Partea principală este [nu Israelul, ci gardianul 
Israelului |] 


America. Are o atitudine fatisă de sfidare la adresa 

noastră in toate: sfidare la adresa existenţei 
noastre, sfidare la adresa demnităţii noastre, a 
independenţei noastre, a voinţei noastre, la adresa 
oricărei valori pentru care am luptat noi şi 
generaţiile trecute după Revoluţia din 23 iulie." 


Ga în cazul multor acţiuni ale lui Sadat, aceasta 
din urmă a avut un scop dublu: a calmat neliniştea 
sovieticilor privind demiterea şi arestarea lui Aii 
Sabri, un simpatizant al acestora, într-un moment în 
care Egiptul încă depindea de sovietici în ce priveşte 
echipamentele militare. Totodată, a fost o manieră 
de a testa dacă alianţa sovietică putea fi exploatată 
pentru a determina Statele Unite să facă presiuni 
asupra Israelului în direcţia unei înţelegeri privind 
Orientul Mijlociu, care să se bazeze pe solicitările 
țarilor arabe. 

La Summitul de la Khartoum din 1967, liderii arabi 
juraseră să nu recunoască niciodată Israelul, să nu 
încheie niciodată pace cu Israelul şi să nu negocieze 
niciodată cu Israelul. în primii sai ani ca preşedinte, 
poziţia internă a lui Sadat nu a permis nici o abatere 
de la regulile - Khartoum. în acest scop, el a 
continuat - şi chiar a făcut mai explicite - atacurile la 
adresa Israelului şi Statelor Unite, în spiritul lui 
Nasser. în discursul său din 1972 în faţa Adunării 
Nationale, a afirmat: ,,Colonizarea armată de tipul 
celei la care asistăm în Israel a îndepărtat un popor 
de pe pământul sáu [...] mijloacele pe care le 
foloseşte pentru a-i îndepărta sunt genocidul şi 
saracia**. La rândul lor, Statele Unite, 
deşi „puternice, falnice şi  tiranice", erau, 
totuşi, „,impotente”.!% Oricare au fost ambițiile sale 
în primul an de preşedinţie, Sadat s-a limitat în 
politica externa la căile trasate de predecesorul sau, 
cum ar fi trimiterea unor diplomați ai ONU pentru a 


angaja indirect Israelul în negocierea unor încetări 
ale focului provizorii de-a lungul Canalului Suez. 

Cu toate acestea, deşi părea că acţionează în 
spiritul continuității, Sadat s-a îndepărtat treptat de 
linia lui Nasser. Cu prudenţă, el a accelerat tranziţia 
Egiptului câtre capitalism. Totodată, a dirijat 
elaborarea unei noi constituţii care, deşi păstra 
structura instituţională de bază, cu o preşedinţie 
puternică, stabilită în revoluţia din 1952, punea un 
accent mai mare pe drepturile democratice şi 
prevedea o mai mare indulgență fata de grupările 
religioase, în special fata de Frăția Musulmană, multi 
dintre membrii acesteia fiind eliberaţi din 

închisoare. 

în politica externă, ca intim în cercul lui Nasser şi 
apoi ca vicepreşedinte, Sadat a considerat finalul 
predecesorului sau o lecţie despre importanţa 
cunoaşterii limitelor. Odată cu închiderea Canalului 
Suez, şi având în vedere implicarea Egiptului în 
lumea arabă, Nasser îşi asumase sarcini dincolo de 
capacităţile sale şi nu reuşise să recunoască valoarea 
schimbărilor incrementale, inclusiv (sau mai ales) în 
ce priveşte urmărirea obiectivelor ideologice. Aceste 
lucruri au avut consecinţe în materie de reputaţie, 
consecinţe economice şi militare — şi, totodată, au 
afectat flexibilitatea lui Nasser, facându-l prizonierul 
unor angajamente nepractice si al unor rigiditati 
ideologice. 

învățând aceste lecţii, Sadat a avansat o propunere 
timpurie de pace cu Israelul, prea ambiguă pentru a 
avea rezultate spectaculoase. în februarie 1971 — la 
numai cinci luni de la preluarea funcţiei de 
preşedinte - el s-a oferit să redeschidă Canalul Suez, 
dacă Israelul se retragea din imediata vecinătate a 
canalului.—!?' Acest lucru era, fără îndoială, un pas 
înapoi în raport cu solicitarea Egiptului şi a lumii 
arabe privind retragerea completă a Israelului în 


frontierele de dinainte de 1967. 

Israelul a interpretat această ofertă ca o manevră 
de a compromite Linia Bar-Lev, seria de terasamente 
fortificate de-a lungul marginii de est a Canalului 
Suez. Totodată, Israelul s-a opus metodei indirecte 
de negociere a lui Sadat, prin intermediul unor 
oficiali ai ONU, în general, cu un mediator desemnat 
de secretarul general al ONU. Pentru a menţine 
deschise canalele cu Israelul, Sadat a acceptat 
acorduri temporare de încetare a focului de-a lungul 
Canalului Suez şi, chiar şi atunci când acestea au 
fost încălcate, s-a abținut să ordone reluarea 
ostilităţilor.!%? 

Cam un an mai târziu, în iulie 1972, acţiunile 
măsurate ale lui Sadat au fost înlocuite cu o mişcare 
spectaculoasă: expulzarea bruscă din Egipt a unui 
număr de circa 20 000 de consilieri sovietici, fara a 
avertiza Moscova sau fără a se consulta în prealabil 
cu vreo ţară occidentală, inclusiv cu Statele Unite, în 
ce priveşte acţiunea sau consecinţele acesteia.!?? 
Deşi implicaţiile acestei schimbari de strategie nu s- 
au făcut simţite imediat, acesta avea să fie un punct 
de cotitură în diplomaţia din Orientul Mijlociu. 

Privind retrospectiv, pare că Sadat îşi acordase doi 
ani pentru a vedea dacă dependenţa lui Nasser de 
Moscova putea produce rezultate tangibile. De 
aceea, după semnarea unui Tratat de prietenie între 
Uniunea Sovietică şi Egipt în mai 1971, Brejnev a 
început să-l îndemne pe Nixon să accelereze 
eforturile de pace în Orientul Mijlociu. 

Abordarea lui Brejnev a survenit în etapele finale 
ale Războiului din Vietnam şi înainte de summiturile 
din 1972 de la Beijing (în februarie) şi de la Moscova 
(în mai), care aveau să redeseneze harta diplomatică 
globală. Având în vedere acest lucru, răspunsul SUA 
a fost cel transmis şi părţilor din Orientul Mijlociu: 
că suntem pregătiţi să discutăm principiile unei 


eventuale înţelegeri, inclusiv la Summitul de la 
Moscova, începutul unui proces oficial se va baza pe 
progresul din aceste discuţii. 

Strategia adoptată la începutul administraţiei 
Nixon presupunea crearea unor stimulente pentru 
Egipt, astfel încât acesta să se orienteze către 
diplomaţia americană. Summitul de la Moscova s-a 
încheiat cu o declaraţie de principii comună, inclusiv 
un angajament comun de a menţine stabilitatea în 
Orientul Mijlociu, care a omis orice apel privind 
reluarea imediată a negocierilor active. Dublat de 
refuzul sovieticilor de a-i furniza arme lui 
Sadat la un nivel pe care el îl considera adecvat, 
acest lucru pare să fi închegat în mintea lui Sadat 
ideea că parteneriatul cu URSS era lipsit de utilitate. 

Fiecare conducător de stat pe care l-am întâlnit - 
cu posibila excepţie a lui de Gaulle - ar fi 
implementat o nouă strategie treptat, în etape, astfel 
încât să poată lua măsuri de retragere, dacă s-ar fi 
dovedit ineficientă. în schimb, Sadat a produs o 
ruptură radicală, care nu putea fi susţinută decât 
avansând. 

Tensiunile dintre oficialii egipteni şi cei sovietici se 
acumulasera timp de ani de zile.'% încă din copilăria 
lui Sadat, spectacolul străinilor care îi umileau pe 
egipteni atinsese o coardă personală profundă. în 
1972, când liderul sovietic Leonid Brejnev a solicitat 
o explicaţie pentru expulzarea consilierilor sovietici, 
Sadat i-a scris: „Ne priviţi ca şi cum am fi o ţară 
înapoiată, deşi ofiţerii nostri au studiat în academiile 
voastre"!?», în memoriile sale, Sadat reflectează: „Am 
vrut să le spun ruşilor că voinţa Egiptului era în 
întregime egipteană; am vrut să spun lumii întregi că 
suntem întotdeauna propriii noştri stăpâni” 19%. 

Egiptul avea să continue să accepte ajutorul 
economic sovietic - iar sovieticii, intentionand să-şi 
menţină un minim de influenţă, au continuat să îl 


furnizeze. Dar Sadat şi-a atins scopul de a demonstra 
că Egiptul era capabil de acţiune autonomă şi nu 
doar vasalul unei superputeri îndepărtate. 

Odată cu expulzarea personalului sovietic din 
Egipt, Sadat înlăturase un obstacol principal în calea 
participării americane la un proces de pace. 
Scăderea influenței sovietice a facut ca ruta 
diplomatică prin America să pară calea firească de 
urmat. 

Dar politica externă este deopotrivă influenţată de 
aspecte intangibile şi de circumstanţe obiective. La 
Washington, Sadat era în continuare prost văzut. 
Primele sale demersuri publice ca preşedinte 
contraziceau deschiderea de care dădea dovadă în 
privat şi care era, oricum, indirectă şi prea subtilă 
pentru a sugera o posibilă receptivitate la un dialog 
transformator. Părerea mea personală despre el nu 
se imbunátátise semnificativ de la momentul când 
devenise preşedinte. în februarie 1973, pe fondul 
primelor încercări ale lui Sadat de a crea legături, 
consilierul său pentru securitate naţională, Hafiz 
Ismail, a vizitat Washingtonul şi m-a invitat la Cairo 
— dacă discuţiile noastre aveau să progreseze. Am 
mâzgălit o notă către un coleg: „Ar fi nepoliticos să 
întreb care este premiul al doilea?” 

Invitatia era neatragatoare din mai multe puncte 
de vedere. in lumina frecventelor declaraţii 
antiamericane ale lui Sadat din 1971 si 1972, Cairo 
nu parea un cadru promitator pentru negocieri. 
Totodata, vizita lui Hafiz Ismail la Washington a avut 
loc la doar o luna dupa Acordul de la Paris, care 
punea capăt Războiului din Vietnam. Cam în aceeaşi 
perioadă, Nixon ii promisese prim-ministrului 
israelian, Golda Meir, că o altă negociere cu Israelul, 
privind o serie de chestiuni aparent de nesolutionat, 
nu va avea loc decât după viitoarele alegeri din 
Israel, programate pentru sfârşitul lunii octombrie. 


Aparent, scopul lui Sadat era să implice Statele 
Unite în realizarea unui nou aranjament privind 
Orientul Mijlociu, în condiţiile dorite de ţările arabe, 
care presupuneau retragerea necondiționată a 
Israelului la frontierele din 1967 ca preludiu la 
negocierile privind recunoaşterea Israelului. 
Sovieticii nu reuşiserā sā-i aducā acest rezultat lui 
Nasser, iar mai mulţi lideri arabi, care nu izbutiseră 
să-l obţină cu forța, refuzau să-l urmărească prin 
dialog. 

Provocarea fundamentală pe care o prezenta 
procesul de pace arabo-israelian de la acea vreme 
era faptul că ambele parți solicitau o concesie 
irevocabilă drept condiție pentru intrarea în 
negocieri. Țările arabe cereau ca Israelul sā fie de 
acord să revină la frontierele de dinainte de razboiul 
din 1967; Israelul insista asupra negocierilor directe, 
pe care adversarii sai le refuzau, pe motiv că acestea 
ar constitui o recunoaştere. 

în ciuda acestor obstacole, Nixon a fost de acord să 
poarte o discuție exploratorie cu Hafiz Ismail. La 
întrevederea de pe 23 februarie 1973, Ismail a 
precizat ce implicase expulzarea sovieticilor de către 
Sadat: că Egiptul era gata să normalizeze relațiile cu 
Statele Unite. Nixon şi-a afirmat intenția de a 
explora această posibilitate cu buna-credinta si a 
încheiat rezumând părerea sa despre dificultăţile 
negocierilor din Orientul Mijlociu: „forţa irezistibilă 
care întâlneşte obiectul imobil”. El a sugerat că o 
înţelegere trebuia să satisfacă atât solicitarea 
Egiptului cu privire la suveranitate, cât si 
imperativul privind securitatea Israelului. Cu toate 
acestea, dat fiind ceea ce el a numit „abisul dintre 
parti", considera că era prudent să se urmărească o 
abordare pas cu pas, căutând soluţii provizorii şi 
parţiale, în loc să se vizeze o soluţie cuprinzătoare 
(deşi nu a exclus categoric această ultimă 


opţiune).!% 


Urmând procedura standard, Nixon a subliniat că 
negocierea propriu-zisă trebuia să se poarte prin 
intermediul consilierului pentru securitate şi că 
Ismail şi cu mine trebuia să începem imediat faza de 
analizare - şi, într-adevăr, discuţiile noastre au 
debutat a doua zi. Pentru a putea purta conversații 
extinse şi pentru a sublinia caracterul informai şi 
confidential al acestora, intrevederile au avut loc 
într-o casă particulară dintr-o suburbie a oraşului 
New York. 

în discuţiile noastre, Hafiz Ismail a repetat ceea ce 
îi spusese lui Nixon: că Egiptul s-a săturat de situaţia 
„nici război, nici pace" şi ca Sadat era pregătit sa 
restabilească relaţiile diplomatice cu Statele Unite. 
El le cerea Statelor Unite să participe activ la 
procesul de pace si se abatea de la condiţiile puse de 
ţările arabe doar sugerând disponibilitatea de a 
accepta o pace separată, bazată pe retragerea totală 
a Israelului. Respectând abordarea pas cu pas 
propusă de Nixon, am subliniat câteva detalii 
referitoare la un posibil mod de funcţionare. 

Am arátat cà era o abatere semnificativă de la 
metodele care  caracterizaserá pana atunci 
diplomaţia privind Orientul Mijlociu. La acel 
moment, abordarea păcii din Orientul Mijlociu era 
amplă, implicând rezolvarea tuturor disputelor 
referitoare la frontierele dintre Israel şi vecinii sai, 
precum şi cu arabii palestinieni. Totodată, acest 
demers implica o conferinţă de pace cuprinzătoare, 
care să-i includă pe principalii actori regionali şi pe 
reprezentanţii palestinieni, cu participarea Statelor 
Unite şi a Uniunii Sovietice în calitate de mari puteri 
cu rol de facilitare, precum şi de garanti ai viitorului 
acord. 

Pe de altă parte, o abordare pas cu pas ar încerca 
să separe disputa  israeliano-palestiniana de 


posibilitatea unui progres în regiune privind anumite 
chestiuni. Unele dintre aceste aspecte erau legate de 
suveranitate (aranjamente jurisdictionale Si 
administrative, normalizarea relatiilor si, in cele din 
urmă, recunoaşterea reciprocă), iar altele erau 
legate de securitate (crearea regimurilor de 
neproliferare, combaterea reţelelor teroriste si 
asigurarea liberei circulații a resurselor energetice). 
Avansând în astfel de chestiuni practice, în loc să le 
legăm de rezolvarea unei probleme psihologice şi 
istorice importante, se putea crea un impuls organic 
care să le permită jucătorilor regionali interesaţi cel 
mai mult de rezolvarea problemelor individuale să 
valideze rezultatul. 

Conversatiile cu Ismail au fost neconcludente în ce 
priveşte deciziile imediate, în mare parte pentru că 
la acel moment, în primăvara lui 1973, o abordare 
pas cu pas era cu totul exclusă de acordurile 
interarabe. Cu toate acestea, i-am arâtat lui Ismail 
cum se puteau face progrese — de exemplu, prin 
separarea criteriilor referitoare la suveranitatea 
egipteană si israeliană de înţelegerea privind 
preocupările de securitate reciprocă. Ismail nu a 
primit de la noi un program care să-i susţină 
obiectivele declarate, ci o imagine detaliată şi exactă 
a alternativei propuse de noi (pe care, în cele din 
urmă, Sadat ar accepta-o). 

Aceste lucruri se întâmplau în februarie. în toamnă 
— pe 6 octombrie, mai exact —, Sadat a decis, 
înainte de a reveni la diplomatie, să producă un soc 
care a modificat felul in care era perceput de fiecare 
tara. 


Razboiul din 1973 


încă din iulie 1971, la o sesiune a Congresului 
Uniunii Socialiste Arabe, Sadat declarase cà nu va 
„accepta această situaţie [care nu era] nici razboi si 


nici pace”!%. E] identificase problema — impasul cu 
Israel dar este puţin probabil să fi luat o decizie cu 
privire la modul de rezolvare, atât de devreme după 
ce preluase funcţia de preşedinte. Mai degrabă, încă 
explora diferite modalităţi de îmbunătăţire a poziţiei 
sale la negocieri.!?? 

El a decis abia in 1972 să-şi modifice strategia, 
dar, la acel moment, nu putea să încline spre o 
abordare pas cu pas în lumea arabă şi să păstreze un 
minim de sprijin din partea Uniunii Sovietice farà o 
acţiune spectaculoasă care să-i consfinteasca propria 
autenticitate. 

Sadat a decis să înceapă războiul. Poate că a 
sperat să-şi atingă obiectivele declarate dintr-o 
singură lovitură. Mult mai probabil, a iniţiat 
ostilitățile crezând că acest lucru ar putea legitima 
opțiuni diplomatice alternative. Jehan Sadat, 
extraordinara sa sotie, isi amintea ca el i-a prezentat 
situaţia, spunând ca era nevoie de „încă un război 
pentru a câştiga şi a intra în negocieri dintr-o poziţie 
de egalitate"!?, Discuţiile cu Ismail de la Casa Albă 
din 1973 au confirmat pentru Sadat disponibilitatea 
SUA de a se implica - si, totodată, limitele acestei 
implicări. L-au convins că, în lipsa unei victorii 
egiptene totale, abordarea pas cu pas îi putea furniza 
o poziţie de rezervă. 

Timp de mai bine de un an, Sadat s-a pregătit 
pentru constelația adecvată de forţe pentru 
a „realiza o pace reală”.!!! Acea perioadă a fost 
descrisă în august 1972 de jurnalistul egiptean 
Mohammed Heykal drept „o hemoragie constantă 
pentru Egipt, o moarte fără eroism, care este pe 
punctul de a sufoca tara"'"^. Jehan Sadat a 
rememorat acea epocă astfel: 


De-a lungul Canalului Suez, soldaţi egipteni şi 
luptători pentru libertate erau în continuare ucişi 
în lupte sporadice. Geamurile tuturor caselor şi 


farurile tuturor maşinilor din Zona Canalului erau 
în continuare vopsite în albastru-închis, ca să nu se 
vadă luminile în timpul raidurilor aeriene. La 
Cairo, saci de nisip erau încă ingramaditi în fata 
clădirilor, iar ferestrele muzeelor şi magazinelor 
erau lipite cu bandă adezivă pentru a minimiza 
daunele provocate de bombe. Atmosfera era foarte 
deprimantă în această perioadă pe care istoricii 
aveau să o numească „nici război, nici pace”. Cu 
toţii o detestam şi doream sa se încheie. Mai ales 
Anwar.''? 


Hotarat sa astepte pana cand situatia va evolua, 
astfel încât războiul sau să fie „ultimul rázboi"!'*, 
Sadat a făcut pregătiri atente. La mijlocul anului 
1972, după expulzarea consilierilor sovietici, Sadat a 
ordonat sa fie întocmite planuri militare. în 
octombrie 1972, când a verificat stadiul acestora, a 
descoperit că generalii sai, probabil neincrezatori în 
perspective, nici măcar nu le începuseră. După ce l-a 
demis pe ministrul pentru război, Sadat a pus 
deoparte fonduri suplimentare şi a cumpărat mai 
multe arme de la sovietici.!!* Totodată, a elaborat în 
secret un plan de război comun cu preşedintele 
sirian Hafez al-Assad.'!9 

În vreme ce îşi pregătea propria armată, Sadat a 
derutat-o pe cea a Israelului. în primăvara şi vara lui 
1973, Sadat i-a provocat pe israelieni, amenințând cu 


acţiuni, apoi i-a păcălit să se pregătească pentru 
asalt. De două ori, forţele de apărare israeliene s-au 
mobilizat cu mare cheltuială; şi tot de două ori, şi-au 
dat seama că alarmele fuseseră false. în şase ocazii 
diferite, Egiptul a efectuat exerciţii militare aparent 
de rutină, asemanatoare cu o operaţiune reală. Cu o 
zi înainte de invazia efectivă, avioanele sovietice 
aflate în proces de evacuare a diplomaților URSS — 
un gest care ar fi trebuit să alerteze Israelul şi 
Statele Unite — au fost interpretate greşit ca parte a 


^ După războiul din 


antrenamentelor sovietice.!! 
1973, Moshe Dayan, la acea vreme ministrul apărării 
din Israel, a fost întrebat de ce nu s-a mobilizat în 
octombrie, iar el a răspuns ca Sadat ,,m-a determinat 
să fac acest lucru de două ori, cu un cost de zece 
milioane de dolari de fiecare dată. Aşa că, a treia 
oară, am crezut că nu vorbea serios. Dar m- 
apăcălit!”118 

Până în toamna lui 1973, Sadat modelase peisajul 
internaţional timp de aproape optsprezece luni în 
vederea unui război iminent. Flexibilitatea publică în 
tranzitarea Canalului Suez îi şlefuise reputaţia 
internaţională. Expulzarea consilierilor sovietici i-a 
sporit opţiunile diplomatice şi a garantat că aceştia 
nu îi vor împiedica planurile şi nici nu le vor 
submina. Conversatiile exploratorii cu Casa Albă au 
sugerat că, la momentul intrării în război, avea o 
relaţie de lucru cu Washingtonul. Probabil el a 
calculat că Statele Unite vor contribui la limitarea 
consecinţelor unui regres militar şi ar putea intra în 
negocieri. 

Pe baza unor asemenea considerente, pe 6 
octombrie 1973, Egiptul şi Siria au lansat o ofensivă 
coordonată împotriva Israelului. în ianuarie 1972, 
Sadat lansase deja un apel poporului egiptean să se 
pregătească pentru ,,confruntare” si sa adopte o 
eticà a tolerantei: 


Avem în faţă multe greutăţi si încercări. Dar, cu 
ajutorul lui Dumnezeu, vom purta poverile şi vom 
îndura sacrificiile. în luptă, oamenii noştri vor da 
exemplul viu că sunt un popor mare, precum 
istoria lor, civilizaţia îndelungată şi umanitatea şi 
idealurile lor [...] Domnul nostru! Ajută credinţa 
noastră să fie cea mai bună şi fii cu noi până la 
biruinţă.!!* 


în prima zi de război, Sadat mi-a comunicat mie, în 


calitate de secretar de stat la acea vreme, că 
obiectivele lui erau limitate si cà intenţiona să 
depună eforturi pentru a facilita negocierile pentru 
pace după terminarea ostilităţilor. în a doua zi de 
război, i-am răspuns: „Purtaţi războiul cu arme 
sovietice. Tineti minte că va trebui să faceţi pace cu 
diplomaţia americană” t”, 

Reuşind să obţină genul de succes militar de care 
nu avusese parte Nasser, forţele egiptene au întins 
poduri de pontoane peste Canalul Suez şi au trecut 
Linia Bar-Lev. Au avansat până la 16 kilometri în 
interiorul Peninsulei Sinai, recucerind teritoriul care 
fusese capturat de Israel in 1967. Concomitent, 
forţele siriene au străpuns poziţiile israeliene din 
înălțimile Golan. Pe măsură ce aceste două forte 
arabe, echipate in principal cu arme sovietice,'^'au 
avansat, Israelul a suferit pierderi semnificative de 
vieţi omeneşti şi de echipamente. 

Succesul repurtat iniţial de forţele egiptene şi 
siriene a uimit lumea, toate părţile confruntându-se 
cu situaţii neaşteptate. însă, paradoxal, odată ce 
războiul a capatat amploare, Consiliul de Securitate 
al ONU, care avea responsabilitatea de a păstra 
pacea, nu s-a grăbit să propună încetarea focului. 
Unul dintre cei mai puternici membri ai Consiliului, 
Uniunea Sovietică, s-a opus pentru că nu dorea să 
împiedice aparenta înaintare a forţelor arabe, iar 
Statele Unite erau reticente pentru că nu doreau să 
împiedice un contraatac israelian. Ceilalţi membri 
erau indecişi din pricina unui amestec de teamă şi de 
incertitudine. în acest caz, Consiliul de Securitate nu 
s-a întrunit pentru a vota încetarea focului până când 
Statele Unite şi Uniunea Sovietică nu au convenit un 
text, pe 22 octombrie, la mai bine de două săptămâni 
de la izbucnirea războiului. 

În aceste săptămâni, criza lui Nixon de pe plan 
intern a atins apogeul. în aceeaşi zi cu izbucnirea 


războiului din 1973, vicepreşedintele Spiro Agnew a 
demarat procesul de demisie, ca urmare a 
activităţilor desfăşurate pe când era guvernator al 
statului Maryland (1967—1969). Acesta s-a încheiat 
pe 10 octombrie şi a coincis cu un alt val de audieri 
în afacerea Watergate, pe tema prezentării către 
public a înregistrărilor cu discuţiile lui Nixon. 
Eforturile lui Nixon de a evita divulgarea acestor 
înregistrări aveau să atingă punctul culminant pe 20 
octombrie, la două săptămâni de la declanşarea 
războiului în Orientul Mijlociu (şi în vreme ce eu 
eram la Moscova negociind un acord de încetare a 
focului), când Nixon i-a cerut demisia procurorului 
general şi l-a demis pe procurorul special. Scandalul 
care a urmat a dus la iniţierea unei proceduri de 
demitere împotriva lui Nixon. 

în ciuda dificultăţilor de pe plan intern, Nixon şi-a 
menţinut controlul asupra afacerilor externe. La 
începutul războiului, el şi-a stabilit două obiective 
principale: să pună capăt ostilităţilor cât mai repede 
posibil şi, aşa cum am declarat public în numele său, 
să facă acest lucru „într-o manieră care sa ne 
permită să avem o contribuţie majoră la eliminarea 
circumstanțelor care [provocasera] patru războaie 
între arabi şi israelieni în [ultimii] 25 de ani”!%?. 

Pe teren, situaţia se schimba aproape zilnic. Marţi, 
pe 9 octombrie - a patra zi de război şi ziua în care 
Nixon s-a ocupat de demisia oficială a lui Spiro 
Agnew din funcţia de vicepreşedinte —, ambasadorul 
israelian, Simcha Dinitz, şi ataşatul militar, generalul 
Mordechai Gur, şi- au făcut apariţia în Sala cu hărţi 
din reşedinţa de la Casa Albă, pentru a mă informa 
că Israelul pierduse sute de tancuri şi multe zeci de 
avioane în luptele iniţiale de-a lungul Canalului Suez. 
Ei au solicitat ca acestea să fie înlocuite imediat si ca 
prim-ministrul Meir să poată efectua o vizită la 
Washington pentru a-şi susţine cauza. 


După ce a terminat cu demisia lui Agnew, Nixon a 
fost de acord să ofere sprijin urgent pentru 
necesităţile imediate. El a ordonat reaprovizionarea 
imediată cu trei avioane pe zi şi evaluarea 
fezabilitatii mobilizării flotei noastre aeriene civile. 
Pentru a permite Israelului să-şi folosească 
armamentul de rezervă, Nixon a promis că va înlocui 
toate pierderile după război. 

Joi, 11 octombrie, Dinitz a venit la Casa Albă cu un 
alt mesaj dramatic: şeful de cabinet al premierului 
israelian, David Elazar, şi ministrul apărării Moshe 
Dayan o convinseseră pe Golda Meir că reluarea 
atacurilor israeliene de-a lungul Canalului Suez era 
prea costisitoare, dată fiind centura de rachete sol- 
aer (SAM) de pe malul de vest al canalului, pentru a 
asigura acoperirea aeriană a teritoriului aflat la 25— 
50 de kilometri est de canal. Prin urmare, Israelul 
era pregătit să accepte o încetare a focului şi ne 
solicita să facem aranjamente în acest sens.!^? Pentru 
a-şi îmbunătăţi poziţia la negocieri, Israelul avea să 
înceapă o ofensivă pe frontul sirian mai vulnerabil, 
oferindu-i astfel Uniunii Sovietice un stimulent 
pentru a sprijini o solicitare de încetare a focului în 
Consiliul de Securitate. Nixon a fost de acord şi am 
abordat Marea Britanie pentru a înainta o astfel de 
rezoluţie. 

Guvernul britanic - reprezentat de Sir Alee 
Douglas- Home, în calitate de ministru de externe - a 
preluat iniţiativa. Dar sâmbătă, 13 octombrie, când i 
s-a cerut să accepte, Sadat a refuzat, spre uimirea 
noastră, punând condiţia ca Israelul să se angajeze 
sa revină la frontierele dinainte de iunie 1967. Si 
când a fost abordat din nou, prin intermediul 
Australiei, răspunsul a fost acelaşi. 

Duminică, 14 octombrie, motivele refuzului lui 
Sadat au devenit clare: el decisese sa pătrundă mai 
adânc în Peninsula Sinai, cu două divizii blindate. Fie 


că a fost impulsionat de încrederea excesivă în 
capacitatea sa militară după traversarea canalului 
sau de dorinţa de a uşura presiunea la care era 
suspus aliatul sau, Assad, fie că şi-a pierdut pentru 
scurt timp simţul proporţiilor, înaintarea dincolo de 
teritoriul acoperit de centura SAM s-a soldat cu un 
regres dezastruos. Forţele aeriene israeliene - acum 
eliberate de constrângerile centurii SAM — şi 
contraatacurile tancurilor israeliene au distrus 
aproximativ 250 de tancuri egiptene. Apoi, acest 
lucru le- a permis tancurilor israeliene să împingă 
Armata III egipteană înapoi spre canal. în interval de 
două zile de la acea bătălie, după lupte grele, forţele 
israeliene au traversat canalul şi au început să 
distrugă poziţiile SAM 
A. 

construite de sovietici pe malul de vest al canalului. 
Intre timp, forţele blindate israeliene, în număr de 
peste 10 000, au atacat ariergarda Armatei III, 
amenințând să o încercuiască şi chiar punând în 
pericol oraşul Cairo. 

în aceste condiții, generalul Saad  Shadli, 
comandantul forţelor egiptene, l-a îndemnat pe 
Sadat să transfere Armata III de pe malul de est al 
canalului pe malul de vest, pentru a proteja 
populaţia Egiptului. Dar acest lucru ar fi fost contrar 
planului mai amplu al lui Sadat. El a răspuns taios — 
„Nu înţelegi logica acestui război” - şi i-a ordonat lui 
Shazli să menţină poziţiile. Egiptul avea nevoie de 
doar „patru centimetri” din Sinai, susţinea Sadat, 
pentru a schimba situaţia diplomatica.'** 

Joi 18 octombrie, odată cu retragerea a două divizii 
egiptene în Peninsula Sinai, Sadat a solicitat brusc 
încetarea focului. Soarta bătăliei îi era potrivnică şi 
avea nevoie de o pauză atâta timp cât mai păstra un 
avantaj in peninsulá.'^ Chiar dacă a făcut apel la 
încetarea focului, el a revendicat o victorie 
psihologică: „Inamicul şi-a pierdut echilibrul şi 


continuă să fie dezechilibrat şi în acest moment. 
Națiunea ranita şi-a recapatat onoarea, iar harta 
politică a Orientului Mijlociu s-a schimbat”. în acelaşi 
discurs, el a îndemnat Statele Unite să se alăture 
Egiptului într-un proiect de pace.!% Oricât de gravă 
ar fi fost situaţia militară a lui Sadat, felul în care îsi 
analiza opţiunile politice rămânea neschimbat. 

Criza s-a făcut simțită în economia globală, când, 
pe 17 octombrie, Organizaţia Tarilor Exportatoare de 
Petrol (OPEC) a anunţat un embargo petrolier menit 
să preseze SUA şi aliaţii sâi europeni să oblige 
Israelul la o înţelegere. Preţul barilului de petrol a 
crescut brusc, ajungând în cele din urmă la 400% din 
nivelul sáu de dinaintea crizei.'’ 

A doua zi, ambasadorul Anatoli Dobrinin si cu mine 
am început sa dezbatem  formulările privind 
încetarea focului pentru a înainta Consiliului de 
Securitate un posibil proiect comun. Pe 19 
octombrie, Brejnev m-a invitat la Moscova pentru a 
finaliza negocierile privind încetarea focului, iar 
două zile mai târziu SUA şi Uniunea Sovietică au 
prezentat Consiliului de Securitate o schiţă de 
proiect comun, care a fost adoptat în unanimitate pe 
22 octombrie. 

Eforturile în direcţia opririi ostilităţilor au fost 
zădărnicite temporar, când a eşuat încetarea focului 
si Israelul nu a putut rezista tentatiei de a taia ruta 
de aprovizionare pentru Armata 111, înconjurând 
oraşul Suez. Au urmat patruzeci şi opt de ore 
tensionate. Sovieticii au protestat faţă de aceste 
încălcări ale încetării focului pe care le 
negociaserăm la Moscova cu câteva zile înainte, au 
solicitat reinstaurarea acesteia prin acțiuni 
americane şi sovietice şi au ameninţat cu o acţiune 

> > > > militară unilaterală pentru a o 
impune. Sadat ar fi putut folosi presiunea exercitată 
de sovietici în scopuri proprii, dar nu a făcut 


niciodată acest lucru. După un refuz categoric din 
partea americanilor, sovieticii au venit cu o 
propunere care le permitea să participe cu 
observatori noncombat, pentru a supraveghea 
încetarea focului. Rezultatul a fost Rezoluţia ONU 
340, care prevedea o Forta de Urgenţă a ONU, 
formată din observatori internaţionali aleşi din 
rândul membrilor nepermanenti ai Consiliului de 
Securitate al ONU.— 

Sadat s-a folosit de prilej pentru a face un gest 
simbolic prin care îşi exprima angajamentul faţă de o 
nouă abordare a conflictului. De la armistițiul din 
1948-1949, nici un oficial egiptean şi israelian nu 
mai negociaseră faţă în faţă. Spre surprinderea 
tuturor părţilor, Sadat i-a informat pe israelieni că 
trimite ofiţeri de armată la kilometrul 80 de pe 
şoseaua Cairo—Suez pentru a discuta detaliile 
Rezolutiei 340 si pentru a aranja reaprovizionarea 
Armatei III egiptene. (Din diverse motive tehnice, 
negocierea propriu-zisă a fost mutată de la 
kilometrul 80 la kilometrul 101.) Acest lucru nu a 
echivalat cu o recunoaştere oficială sau diplomatică 
a Israelului; a fost mai degrabă un simbol al hotărârii 
lui Sadat de a lansa Egiptul într-o nouă direcţie. 


Meir şi Sadat 


După război, pe 1 noiembrie 1973, prim-ministrul 
Meir a venit la Washington. Nici unul dintre liderii 
israelieni cu care am avut de-a face nu a fost atât de 
dificil ca ea - şi nici unul nu m-a emoţionat mai mult 
decât ea. 

Era originală. Fata ei ridată era dovada 
frământărilor unei vieţi în care a pus bazele unei 
societăţi noi, într-un mediu ciudat şi neospitalier. 
Israelul, încropit pe o palmă de pământ — precar, 
ostracizat, ameninţat de vecini implacabil de ostili -, 
îşi salvgardase supraviețuirea din istoria sa doar cu 


mare greutate. Ochii vigilenti ai doamnei Meir 
păreau să fie mereu atenţi la provocări neaşteptate, 
în special din partea impetuosilor săi aliaţi 
americani. Considera cà misiunea ei era să protejeze 
spaţiul în care se concentraseră speranţele fervente 
ale unui popor care, timp de 2 000 de ani, îndurase o 
existenţă precară în diaspora. Copilăria mea în 
Germania în perioada lui Hitler m-a ajutat să înţeleg 
teama ei endemică. 

Totodată, am recunoscut o anumită dreptate în 
atitudinea ei actuală fata de noi. Ca victimă a unui 
atac militar, guvernul ei se confrunta acum cu o 
situaţie în care se multiplicau solicitările privind un 
proces de pace de la aliatul american de care 
depindea, dar care nu părea niciodată să-i înţeleagă 
traumele. 

Fiind evreu, ea m-a tratat ca pe un nepot favorit 
care, când nu era de acord, o dezamăgea profund. 
Relaţia noastră era suficient de familiară ca să îi 
spun adesea Golda şi să mă gândesc în continuare la 
ea ca atare. Soţia mea, Nancy, obişnuia să spună că 
certurile dintre mine şi Golda în timpul cinei, în casa 
Goldei din Israel, erau unele dintre cele mai 
spectaculoase reprezentații teatrale la care asistase 
vreodată. Nancy nu a menţionat cum se terminau de 
obicei: Golda şi cu mine ne retrăgeam în bucătărie şi 
găseam o soluţie. 

Meir a ajuns la Washington cu prima ocazie după 
încetarea focului. Era, mai presus de toate, 
nemulțumită că noi insistaseram privind 
reaprovizionarea Armatei III egiptene - desi nu cu 
provizii militare. De fapt, ea nu protesta impotriva 
unor politici anume, ci împotriva schimbării 
realitatilor strategice: demonstrarea vulnerabilitatii 
Israelului şi aparenta manifestare a Egiptului ca 
partener de negociere acceptat de americani. Fusese 
indemnata sa dea dovadă de retinere pentru a 


permite ţării care atacase ţara sa să evolueze într-o 
direcţie mai paşnică. Pentru Meir, aceasta nu era o 
propunere de la sine înţeleasă: 

Meir: Nu noi am început războiul şi totuşi... 

Kissinger: Doamnă prim-ministru, ne confruntăm 
cu o situaţie foarte tragică. Nu aţi început războiul, 
dar vă confruntati cu nevoia de a lua decizii înțelepte 
pentru a proteja supraviețuirea Israelului. Acesta 
este lucrul cu care và confruntati. Asa cred eu 
sincer, ca prieten. 

Meir: Vrei să spui că nu avem de ales. 

Kissinger: Ne confruntăm cu situaţia internaţională 
pe care v-am descris-o.!7%8 


Faptul că o naţiune are pretenţii la autonomie 
totală este o formă de nostalgie; realitatea impune ca 
fiecare naţiune - chiar si cea mai puternică — să isi 
adapteze comportamentul la capacităţile şi scopurile 
vecinilor şi rivalilor săi. Faptul că Meir a acţionat în 
cele din urmă în consecinţă este un omagiu adus 
calităţii sale de lider. 

Prin vizita sa la Washington, prim-ministrul Meir a 
urmărit simultan două rezultate: un consens cu 
aliatul său indispensabil şi un consens în rândul 
poporului său, majoritatea israelienilor fiind încă în 
stare de şoc din cauza schimbării situaţiei lor şi multi 
dintre ei continuând să fie ferm  beligeranti. 
Supravegherea reaprovizionarii de câtre ONU 
însemna că aceasta se putea realiza fără cooperarea 
directă a combatantilor. La o cină de la Ambasada 
Israelului, ea s-a dedat unor critici semipublice la 
adresa administraţiei SUA (poate menite a fi auzite 
de colaboratorii, miniştrii şi consilierii israelieni 
prezenţi). Lăsând deoparte aceste reproşuri, am 
vizitat-o a doua zi la Blair House (reşedinţa 
oaspeţilor de stat) pentru o întrevedere privată, doar 
în prezenţa unor consilieri, cu prilejul căreia ea şi-a 


exprimat deschiderea faţă de reaprovizionare în cele 
şase condiţii prezentate de mine, inclusiv începerea 
discuţiilor privind dezangajarea.— Cele şase puncte 
prevedeau şi schimbul de prizonieri de război chiar 
la începutul procesului, o preocupare esenţială 
pentru Israel. 

Dat fiind ca se apropiau alegerile în Israel, 
cabinetul lui Meir a refuzat la început să o autorizeze 
să accepte aceste condiţii în timp ce se afla la 
Washington. Dar noi intelegeam deja destul de bine 
politica israeliană pentru a recunoaşte că premierul 
nu ar fi prezentat un astfel de program dacă ar fi 
considerat proiectul inacceptabil. Cabinetul ei nu 
avea să i se opună cât timp ea era încă la conducere. 

Viziunea lui Sadat privind o nouă negociere nu ar fi 
putut avea sorţi de izbândă fără participarea lui 
Meir. Intrând în negocieri, ea accepta posibilitatea 
de a renunţa la unele teritorii pentru prima dată în 
istoria Israelului.  Acceptând  reaprovizionarea 
nemilitară a Armatei III, ea a renunţat la 
posibilitatea ca Israelul să obţină o victorie militară 
decisivă. Totodată, ea a creat condiţia prealabilă 
pentru progres în negocieri. Şi-a depăşit instinctele 
de dragul unor posibili paşi în direcţia păcii. Nici 
Sadat, nici Meir nu ar fi putut realiza acest prim pas 
fara celălalt. 


întâlnirea de la palatul Tahra 


Pe 7 noiembrie 1973, la doar patru zile după vizita 
lui Meir, l-am întâlnit pentru prima dată pe Sadat. 
Pregatise terenul pentru diplomaţia americana, 
excluzând acțiunea militară sovietică în criza 
provocată de erodarea încetării focului. După cum 
am descoperit mai târziu, prin declanşarea 
războiului, obiectivul strategic al Egiptului era 
transformarea situației din punct de vedere 
psihologic, pentru a ajunge la o pace durabilă. 


Deschiderea lui Sadat privind negocierile ne-a 
schimbat 


apoi opinia despre el. În ochii noştri, nu mai era un 
radical. 

Până la acel moment, acțiunile lui Sadat fuseseră 
mai mult simbolice decât fundamentale. Aveam de-a 
face cu o 
abordare cu adevărat nouă sau cu o variație tacticā a 


tiparului cunoscut? Cererea țarilor arabe privind 


revenirea imediatā a Israelului la frontierele de 
dinainte de iunie 1967 a rāmas valabilā, ca o condiție 
prealabilă pentru negocieri. Nu se făcuse nici măcar 
aluzie la recunoaşterea legitimitatii statului Israel. 
întrevederea putea duce fie la un progres pas cu pas, 
fie la un impas, dacă Sadat insista asupra unui acord 
general. 

în timpul întrevederilor noastre trebuiau rezolvate 


probleme | majore. Cea mai urgentă era 
reaprovizionarea Armatei III, care avea loc ad-hoc. in 
al doilea rând, era vorba despre obiectivul 
negocierilor privind pacea în Orientul Mijlociu, 
solicitat în cadrul încetării focului, dar niciodată 
definit oficial. Pe locul trei era viitorul relaţiilor + 
dintre Egipt şi SUA, care, din punct de vedere 
tehnic, aveau la bază ruperea legăturilor diplomatice 
de către Nasser la sfârşitul războiului din 1967. 

întrevederea a avut loc în palatul Tahra, într-o 
suburbie cândva la modă din Cairo, care acum se 
luptă să păstreze aparențele. Am fost condus în 
grabă câtre o verandă unde se adunaseră o mulţime 
de jurnalişti, însoţiţi de un număr semnificativ de 
oameni ai lui Sadat. Nu existau măsuri de securitate 
vizibile. 

în acest haos, s-a auzit o voce cavernoasă de 
bariton rostind cuvintele: „Bine ati venit, bine ati 
venit”. Sadat sosise fără nici o ceremonie oficială. 
Purta o uniformă militară kaki, iar pe umeri îi atârna 
un pardesiu. (La Cairo poate fi destul de rece în luna 
noiembrie.) Renuntand la orice declarație 


introductivă şi făcând o pauză doar pentru o scurtă 
rundă de fotografii, el m-a escortat într-o cameră 
mare, cu uşi din geam, care dădea spre o peluză 
întinsă, pe care fuseseră aşezate scaune de răchită 
pentru colaboratorii noştri. 

Ne-am aşezat pe o canapea cu faţa spre grădini, 
arătând amândoi nonşalantă, deşi eram constienti că 
natura relaţiilor dintre Egipt şi SUA şi, probabil, a 
relaţiilor arabo-americane din viitorul imediat putea 
depinde de rezultatul întâlnirii. Părând extrem de 
relaxat, Sadat şi-a umplut pipa, a aprins-o şi a 
început conversaţia spunând că îşi dorise o întâlnire 
faţă în faţă: „Am un plan pentru tine. L-am numit 
Planul Kissinger”. 

Apoi, a traversat camera până la un şevalet pe care 
fuseseră plasate hărţi militare. Stând în fata lor, el a 
făcut referire la discuţiile pe care le purtasem 
anterior cu Hafiz Ismail. După cum am menţionat 
mai devreme, ráspunsesem propunerii lui Ismail 
privind retragerea Israelului din toată Peninsula 
Sinai, sugerându-i nişte aranjamente interimare, 
pentru a permite adaptarea la un proces de pace 
înainte de a lua decizii finale. Ismail respinsese 
propunerea noastră de abordare pas cu pas; acum, 
Sadat a acceptat-o numind-o Planul Kissinger. El a 
sugerat ca pas initial retragerea Israelului de pe 
două treimi din Peninsula Sinai câtre o linie care 
pornea de la El-Arish (un oraş la aproximativ 30 de 
kilometri de frontiera israeliană si la 145 de 
kilometri de Canalul Suez) până la Parcul Naţional 
Ras Mohammad, aflat la extremitatea sudică a 
Peninsulei Sinai.!^? 

Era un debut uluitor pentru o negociere pe care o 
anticipaseram ca fiind de durată şi dificilă — nu 
pentru că sugestia lui ar fi fost fara precedent (de 
fapt, era nerealistă), ci pentru că îşi exprima dorinţa 
de a explora etapele provizorii de dezangajare. Nu 


mai întâlnisem niciodată un alt omolog care să 
cedeze teren la prima mutare. Fiecare lider arab 
căruia îi propusesem ideea unui acord interimar o 
respinsese. Sadat o acceptase chiar înainte de a 
putea fi propusă. 

Dar probabil ca Sadat ştia cà era imposibil să-i 
convingă pe liderii Israelului sa se retragă pe o 
asemenea distanţă, inclusiv din trecătorile strategice 
din centrul Sinaiului, la finalul unui război început de 
Egipt. Pentru a evita un impas de la începutul 
dialogului cu Sadat, l-am invitat să explice 
considerentele care l-au condus în acel punct. 

La început deliberat, apoi cu o intensitate 
crescândă, Sadat şi-a descris scopurile. Era 
deziluzionat de sovietici; nu putuseră sau nu doriseră 
sa colaboreze cu Statele Unite pentru a realiza o 
pace în Orientul Mijlociu care să fie compatibilă cu 
demnitatea Egiptului. Limbajul din comunicatul de 
încheiere a Summitului de la Moscova din 1972 
inlaturase orice îndoială cu privire la priorităţile 
sovietice: nu riscau să aibă tensiuni cu America în 
privinţa Egiptului. Decizia de a expulza aproximativ 
20 000 de consilieri sovietici fusese luată ca un prim 
pas câtre restabilirea demnităţii egiptene, iar 
războiul a fost expresia ulterioară a acesteia. Nu 
dăduse nici un avertisment anterior expulzării şi nu-i 
ceruse Americii nici o recompensă după aceea. 

Sadat vorbea o engleză excelentă, deşi într-o 
manieră oarecum rigidă, precisă şi formală - poate 
pentru că învățase singur din ziare, povestiri şi cărţi 
pe când se afla în închisorile britanice în timpul 
războiului.!* Vorbea cu emfaza, cu ochii uşor mijiti, 
de parcă vedea un orizont îndepărtat. A spus că 
ajunsese la concluzia că nu se putea realiza nici un 
progres fara bunăvoința pe termen lung a Americii. 
Prin urmare, el căuta reconcilierea cu America si o 
pace durabilă pentru Orientul Mijlociu. Viza o 


schimbare a atitudinilor de bază, nu a liniilor de pe o 
hartă. 

îmi dăduse Planul Kissinger. Care era planul meu, 
m-a întrebat el? 

Am spus că obiectivul dialogului era o pace 
durabilă. Totuşi, durabilitatea acesteia depindea de 
câştigarea în etape a încrederii reciproce între parti, 
sporind astfel încredere în procesul în sine. O primă 
mişcare nu putea avea drept rezultat nici pacea, nici 
încrederea. în momentul de faţă, am continuat eu, 
Planul Kissinger al lui Sadat era prea ambițios. O 
linie de retragere mai realistă a forţelor israeliene 
era mult diferită de 

propunerea sa, undeva la vest de trecatorile Mitla si 
Gidi. Probabil cà negocierile aveau să necesite 
câteva luni. Vom face tot posibilul pentru a realiza 
procesul de dezangajare, în vederea continuării 
acesteia, iar procesul de pace se va baza pe acest 
lucru. 

Conversatiile cu Sadat erau întrerupte frecvent de 
pauze de reflecţie. Acum, după una dintre acele 
pauze, el a răspuns cu doar două cuvinte: „Şi 
Israelul?” I-am răspuns, la fel de criptic, Inmanandu-i 
cele şase puncte elaborate cu prim-ministrul Meir. 

Sadat s-a uitat câteva minute la hârtie şi a 
acceptat-o fără nici o discuţie. Nasser fusese lipsit de 
înţelepciune, a rezumat el, când a încercat să 
hartuiasca America pentru a o determina să 
coopereze. Armata III nu era miezul problemei dintre 
Egipt si America. in schimb, Sadat viza construirea 
unor relaţiile de încredere cu America şi pacea cu 
Israelul. Pentru a exprima acest lucru simbolic, el 
avea să anunţe după întâlnirea noastră ceea ce noi 
nici măcar nu propuseserăm: încetarea boicotului 
diplomatic al Egiptului privind Statelor Unite, în 
vigoare din 1967, prin înfiinţarea unei secţii de 
interese egiptene la Washington, sub conducerea 


unui ambasador. Ambasadorul avea să fie numit în 
decembrie 1973. (A fost aceeaşi procedură pe care o 
urmaserăm la începutul aceluiaşi an în stabilirea 
relaţiilor cu China.) Relaţiile diplomatice depline 
aveau să urmeze după încheierea unui acord de 
dezangajare. 

Aceste observaţii nu au fost prezentate drept 
condiţii, nici ca o solicitare de reciprocitate, ci mai 
degrabă ca o descriere a unei direcţii dezirabile. 
Actionànd împotriva sentimentului cvasiunanim al 
consilierilor sái, dupá cum am aflat mai tárziu, Sadat 
a decis să mizeze pe promisiunea unui secretar de 
stat american că Statele Unite vor facilita progrese 
semnificative în negocierile teritoriale dintre Egipt şi 
Israel, pe o perioadă de trei luni, în tot acest timp, 
Armata III avea să rămână blocată. Dacă lucrurile ar 
fi mers prost, Sadat ar fi fost distrus, iar Egiptul ar fi 
fost umilit. 

Un pas aparent minor — provizii nemilitare pentru 
Armata III după ce aceasta fusese asediată - a creat 
o oportunitate de cooperare preliminară şi a devenit 
un simbol al progresului către pace. Pe când mă 
aflam încă la Cairo, cele şase puncte decise cu 
doamna Meir la Washington şi acceptate acum de 
Sadat au fost transpuse în limbajul tratatului de 
câtre secretarul de stat adjunct, Joe Sisco, şi de 
ministrul egiptean de externe, Ismail Fahmy. 

La încheierea vizitei, Sadat atinse scopul iniţial al 
pariului său îndrăzneţ: perturbarea stării de fapt 
pentru a deschide posibilitatea negocierilor cu 
Israelul sub auspiciile SUA. Scopul sau suprem era 
încheierea conflictului cu Israelul, care erodase 
energia şi încrederea Egiptului după războiul din 
iunie 1967. în mintea lui, existenţa Israelului nu era 
o ameninţare pentru fiinţa Egiptului; în schimb, 
războiul cu Israelul era. Această ameninţare putea fi 
redusă şi, în cele din urmă, eliminată printr-un nou 


concept de securitate, bazat pe procesul de pace cu 
adversarul Egiptului, mai degrabă decât pe 
anihilarea acestuia. 

Uneori, chiar şi negocierile de succes lasă în 
memoria  negociatorilor urme incomode ale 
compromisurilor făcute, care aruncă o umbră asupra 
eforturilor viitoare. Viziunea lui Sadat despre 
această întâlnire este cuprinsă în memoriile sale: 


Prima noastră sesiune de discuţii a durat trei ore. 
Prima oră m-a făcut să simt cà am de-a face cu o 
mentalitate cu totul nouă, cu o nouă metodă 
politica... Oricine ne-ar fi văzut după prima oră de 
la palatul al-Tahirah ar fi crezut cà suntem prieteni 
de ani de zile. Nu a fost deloc greu să ne înţelegem 
unul pe celălalt şi, aşadar, am convenit asupra unui 
program de acţiune în şase puncte, inclusiv un 
angajament al SUA de a reveni la linia de încetare 
a focului din 22 octombrie în cadrul dezangajării 
forțelor.’ 


Disponibilitatea lui Sadat de a accepta 
dezangajarea, precum şi cele şase puncte, a fost o 
situație rară, în care una dintre părţile aflate în 
negocieri îşi abandonează unilateral prerogativa de a 
se tocmi. El a înțeles că instaurarea încrederii şi a 
bunávointei era mai importantă, în cele din urmă, 
decât obținerea unor concesii imediate. O astfel de 
încredere reciprocă avea să se dovedească esențială, 
deoarece părţile parcurseseră doar primul pas din 
călătoria lungă pe care aveau să o urmeze. 


De la Geneva la dezangajare 


După întâlnirea de la palatul Tahra, următoarea 
mişcare evidentă ar fi fost continuarea imediată a 
abordării pas cu pas. Dar acest lucru era exclus de 
obligaţia lui Sadat fata de aliatul sàu, Assad, de a nu 
ajunge la o înţelegere separat. Totodată, în discuţiile 


de la Moscova privind încetarea focului, Statele 
Unite conveniseră să continue o negociere generală 
în colaborare cu Uniunea Sovietică. Drept urmare, în 
decembrie 1973 a fost organizată la Geneva o 
Conferinţă de pace privind Orientul Mijlociu. 

Conferinţa era menită să ofere un forum pentru 
legitimarea negocierilor ulterioare. La discuţiile 
iniţiale de la Geneva au fost invitate toate părţile din 
regiune, precum şi Statele Unite şi Uniunea 
Sovietică pentru a facilita procesul de pace. Egiptul 
era presat politic, aproape obligat, să participe: 
semnase Declaraţia de la Khartoum în 1967, prin 
care se respingeau negocierile separate ale ţărilor 
arabe cu Israelul, lucru subliniat şi de declaraţiile lui 
Sadat dinainte de războiul din 1973 şi din timpul 
acestuia. Sadat, dându-şi seama de elanul Egiptului 
şi al aliaţilor sai fata de Conferinţa de la 


Geneva, a decis sa asigure unilateral abandonarea 
acesteia. 

Obosit de disputele interarabe şi neavând 
încredere în sovietici, Sadat a respins o abordare de 
ansamblu, temându-se că multiplicarea vetourilor va 
zadarnici acordul si că rivalitatile din Războiul Rece 
vor copleşi priorităţile arabe. Si într-adevăr, orice 
perspective ale unui acord la Geneva au dispărut 
rapid. Assad a refuzat să participe. Participarea 
Iordaniei, care guverna Cisiordania, a devenit 
subiect de controversă. Uniunea Sovietică era mai 
preocupată de evoluţia destinderii relaţiilor cu SUA 
decât de negocierea regională (sau poate că tolerase 
o abordare pas cu pas pentru că era convinsă că va 
eşua). Astfel, Conferinţa de la Geneva dintre Statele 
Unite, Uniunea Sovietică, Israel, Egipt şi lordania s-a 
suspendat de la sine, pentru a permite analizarea 
separată a chestiunilor componente, asa cum 
intentionasera Sadat si Statele Unite deopotrivă. 

Totul depindea acum de măsura în care Egiptul si 


Israelul puteau transforma discuţiile exploratorii în 
rezultate tangibile. Acest lucru necesita un acord 
privind amploarea retragerii israeliene, definirea 
între părţi a zonelor cu limitări de armament, 
încetarea  boicoturilor arabe si modalităţile de 
control şi legitimare a oricăror acorduri. 

Disponibilitatea Israelului de a întreprinde prima 
retragere din teritoriul ocupat avea să determine 
rezultatul. Din acest motiv, Moshe Dayan a devenit 
un jucător-cheie. Având aproape calităţile unui 
militar profesionist, pe cât îi permitea sistemul 
israelian de cetátean-soldat, şi remarcându-se prin 
amploarea şi supletea intelectului sau, Dayan părea 
facut sa calauzeasca procesul de pace care se 
contura pentru Israel. Dar era descurajat de intreaga 
situaţie. Fusese surprins de izbucnirea războiului, 
păcălit de fentele lui Sadat şi ştia că va plăti un preţ 
politic pentru judecata eronată în privinţa 
mobilizării. Şi el, şi Meir aveau să-şi piardă funcţiile 
până în iunie 1974. 

Cu toate acestea, Dayan şi-a îndeplinit sarcina cu 
demnitate. A înţeles semnificaţia profundă a primei 
retrageri teritoriale a Israelului de la graniţele din 
1967. Deşi participarea lui personală se apropia de 
sfârşit, era conştient că se afla la începutul unui 
proces care avea să prindă viteză, aşa cum se 
anticipa. 

Pe 4 ianuarie 1974, aflat la Washington pentru a 
începe negocierile, Dayan a propus o linie de 
retragere de aproximativ 19 până la 32 de kilometri 
de Canalul Suez — mult mai puţin decât propusese 
Sadat în „Planul Kissinger”. Dar, potrivit lui Dayan, 
era concesia maximă fezabilă: dacă se îndepărta mai 
mult spre est, Israelul ar fi pierdut controlul 
singurului drum pe direcţia nord—sud din Sinai, la 
vest de trecători. Dayan nu avea nici un interes să-şi 
asume o linie mai dură în scopuri de negociere şi 


dorea să evite manevrele politice. în şapte ore de 
discuţii pe durata a două zile, el şi-a expus 
propunerea pe o hartă complexă, pe care figurau 
noile linii de separare, inclusiv zonele cu limitări de 
armament .!? 

Săptămâna următoare, i-am prezentat lui Sadat 
harta minuțioasă a lui Dayan. Se stabilise ca 
întrevederile noastre referitoare la detaliile 
dezangajării să aibă loc la Assuan, un oraş din 
deşert, la 683 de kilometri sud de Cairo, unde Sadat 
îşi petrecea iarna. La prima noastră întâlnire din 11 
ianuarie, el a prezentat două propuneri uluitoare. El 
accepta liniile de retragere israeliene, dacă eu 
rămâneam în regiune pentru a accelera rezultatul 
prin deplasări între Egipt şi Israel. Apoi Sadat a 
stabilit un termen-limită pentru el (şi pentru echipa 
americana). El programase o vizită la fraţii sai arabi 
în weekendul următor, pe 18 ianuarie, pentru a 
discuta despre embargoul petrolier pe care OPEC îl 
impusese Statelor Unite în timpul Războiului din 
Octombrie. Dacă până atunci se încheia un acord de 
dezangajare - iar Sadat spera că aşa va fi —, el avea 
să ceară încetarea embargoului. Deşi considera că 
unele dintre propunerile israeliene implicau 
compromisuri privind suveranitatea care nu puteau fi 
acceptate, acele chestiuni puteau fi abordate într-o 
etapă ulterioară a negocierilor. 

Deplasările au accelerat negocierile într-o manieră 
fără precedent. Au avut loc şapte deplasări între 11 
ianuarie si 18 ianuarie'*’; în timpul uneia dintre ele 
(12—13 ianuarie), Dayan a elaborat o descriere 
complicată a problematicii demilitarizării în zonele 
de dezangajare. 

Pentru prima şi singura dată în relaţia noastră, pe 
14 ianuarie, Sadat a transformat o întâlnire faţă în 
faţă într-o conferință, cu echipa americana 
(ambasadorul Hermann Eilts şi Joe Sisco) de o parte 


şi cu ministrul de externe, Fahmy, şi ministrul 
apărării, Gamasy, de cealaltă parte — poate într-un 
efort de a împărtăşi responsabilitatea privind 
deciziile dureroase. 

Acea ocazie s-a transformat într-o confruntare 
dramatică între Sadat şi asociaţii săi. Linia de 
retragere a fost reafirmata fara controverse, dar 
propunerea lui Dayan privind zonele cu limitări de 
armament de pe teritoriul eliberat de forţele 
israeliene a produs o opoziţie patimasa. Sadat îşi 
exprimase anterior convingerea fermă că o ţară 
străină, în special o ţară străină aflată în război cu 
Egiptul, nu trebuia să aibă voie să prescrie 
desfăşurarea forțelor egiptene pentru apărarea 
Egiptului pe pământul egiptean. Fahmy şi Gamasy se 
opuneau acum din motive similare, în special în ce 
priveşte limita propusă de treizeci de tancuri 
egiptene pe malul Canalului Suez. Gamasy şi-a 
încheiat vehement pledoaria spunând: „Nici un ofiţer 
egiptean care se respectă nu va semna un acord care 
să conţină o astfel de prevedere”. 

Sadat a rămas tăcut câteva clipe. A pus capăt 
reflectiei adresându-mi o întrebare ciudată: „Putem 
forma o comisie de lucru cu ambele parti aflate aici?” 
(Se referea la toţi cei de la masă, cu excepţia lui şi a 
mea.) Eu am fost de acord, iar el a sugerat ca grupul 
să elaboreze limitări privind armamentul, lăsând 
problema tancurilor în seama lui şi a mea. Apoi m-a 
invitat să-l urmez într-o sală alăturată. 

Odată singuri, el m-a întrebat (referindu-se la 
limita privind tancurile de peste Canalul Suez): 
,|Prim- ministrul Meir] vorbeşte serios? , 

l-am răspuns: „Este un târg. Dar trebuie să 
decideti cât timp doriţi să petreceti referitor la 
această chestiune/* 

Sadat a răspuns: „Să mergem la ceilalţi”, fara sa- 
mi spună decizia lui. 


La masa de conferinţă, el a solutionat controversa. 
„Am acceptat treizeci [ca limită pentru tancurile 
egiptene de peste canal]. Dr Kissinger îmi va aduce 
mai multe, iar tu, Gamasy, vei semna.” 

Sadat evitase impasul care se profila. Grupul de 
lucru a convenit asupra limitelor privind principalele 
categorii de arme. Acestea au fost apoi trecute la 
grupul tehnic kilometrul 101, înfiinţat la sfârşitul 
războiului în vederea aplicării  formulărilor 
negociate. Meir a crescut apoi numărul de tancuri 
egiptene permise pe malul de est al canalului la 
peste o sută. 

Deplasările nu numai că au accelerat deciziile, ci i- 
au permis lui Sadat să aprofundeze şi să avanseze 
dialogul. Meir, a spus el, va înţelege că numărul 
tancurilor de peste canal are în mare parte o 
semnificaţie simbolică. 


Dacă vreau sa atac, voi plasa 1 000 de tancuri 
peste Canal într-o singură noapte. Deci, ca semn al 
angajării mele în direcţia păcii, îi puteţi transmite 
lui [Meir] asigurările mele că nu voi plasa tancuri 
pe malul Canalului. Dar vreau ca prim-ministrul să 
înţeleagă că întregul viitor al acordului depinde de 
factori psihologici. Israelul nu trebuie să jignească 
demnitatea forţelor armate egiptene prin solicitări 
împovărătoare. îi puteţi spune din partea mea ca 
m-am angajat în aceasta directie.'** 


Cu ocazia următoarei deplasări (pe 16 ianuarie), 
Sadat a cerut o hartă cu propunerile privind zonele 
de limitare a armelor dintre forţele egiptene şi 
israeliene din Sinai. A eliminat rapid numeroasele 
subdiviziuni ale acesteia. în locul lor, el a trasat o 
linie de demarcaţie simplă, împărțind zonele în două: 
o parte israeliană şi o parte egipteană. Limitările, a 
spus el, ar trebui precizate ca distanţe de la acele 
linii până la Canalul Suez, nu în termeni de forte 
naţionale. 


Totodată, a venit cu o idee ingenioasă pentru 
evitarea dezbaterilor cu privire la care dintre parti 
făcuse concesii celeilalte. în loc să descrie acordul 
drept o serie de obligaţii reciproce, Israelul şi 
Egiptul ar trebui să le exprime în termeni de 
angajamente reciproce faţă de preşedintele Statelor 
Unite. în acest fel, acordul ar fi garantat indirect de 
Washington. Pentru a sublinia rolul SUA în 
supraveghere, el a propus să fie plasate de-a lungul 
Canalului Suez două unităţi de inspecţie tehnică ale 
ONU, care să folosească tehnologie americană şi 
personal american.— Au fost necesare doar două 
deplasări suplimentare pentru a da forma finală a 
primului acord de dezangajare. 

După luni de război şi de manevre tactice, Sadat a 
avut nevoie de numai o săptămână de dialog pentru 
a construi un moment în care ambele părţi au 
îndrăznit să pronunţe cuvântul „pace”. După ce a 
aprobat documentul final al grupului de lucru pentru 
a fi transmis câtre Israel, el a adăugat un mesaj 
pentru Meir privind angajarea sa în direcţia unei 
păci autentice; era o paralelă cu ceea ce spusese cu 
câteva zile înainte în discuţia despre limitarea 
numărului de tancuri: 


Trebuie să-mi luati cuvântul în serios. Când am 
declanşat iniţiativa în 1971, am vorbit serios. Când 
am ameninţat cu război, am vorbit serios. Când 
vorbesc despre pace acum, vorbesc serios. Nu am 
avut niciodată contacte înainte. Acum avem 
serviciile dr-ului Kissinger. Să ne folosim de el şi să 
vorbim unii cu alţii prin intermediul 
' 135 sau? 


Dar nu era tocmai un dialog direct. Prim-ministrul 
israelian m-a primit, desi era imobilizata la pat, cu 
gripă. „Este un lucru bun", a spus ea laconic. „De ce 
face acest lucru?” O zi mai târziu, ea s-a hotărât cu 


privire la răspunsul oficial. l-am dus textul final al 
acordului lui 


Sadat, împreună cu răspunsul lui Meir - primul său 
contact direct, oficial cu un şef de guvern israelian. 
în scrisoare, ea spunea, printre altele: 


Sunt profund conştientă de semnificaţia unui mesaj 
primit de prim-ministrul Israelului de la 
preşedintele Egiptului. Este, într-adevăr, o sursă 
de mare satisfacţie pentru mine şi sper sincer că 
aceste contacte dintre noi prin intermediul dr-ului 
Kissinger vor continua şi că se vor dovedi un punct 
de cotitură important în relaţiile noastre. 

în ceea ce mă priveşte, voi face tot posibilul 
pentru a instaura încredere şi înţelegere între noi. 

Ambele popoare au nevoie de pace şi merită 
acest lucru. Convingerea mea cea mai puternică 
este cà pacea constituie scopul câtre care trebuie 
să ne canalizam toate energiile. 

Permiteti-mi să repet ceea ce ati spus în mesajul 
dumneavoastră: „Când vorbesc despre pace acum, 
vorbesc serios”!*". 


Sadat tocmai terminase de citit scrisoarea si o 
împăturise cand un asistent a intrat în sala si i-a 
şoptit ceva la ureche. Sadat s-a apropiat de mine şi 
m-a sărutat pe ambii obraji. ,Tocmai au semnat 
acordul de dezangajare la kilometrul 101. Azi îmi 
dau jos uniforma militară - nu mă aştept să o mai 
port niciodată, cu excepţia ocaziilor de ceremonie.” 

Sadat a adăugat că va pleca în aceeaşi zi spre 
capitalele arabe, unde va descrie ceea ce a fost 
negociat. l-am spus că voi pleca în acea seară la 
Damasc, pentru a continua procesul pas cu pas cu 
Assad, aliatul lui Sadat în război şi partener în 
acordul dintre ţările arabe din 1967, care prevedea 
că nu se va negocia niciodată pacea cu Israelul. 
Pentru poziţia lui Sadat în lumea arabă era 


important să se facă unele progrese în numele Siriei. 

Deşi a aprobat abordarea diplomatică, Sadat a avut 
o altă idee: „Ar fi bine să petreci o zi pe la Luxor 
pentru a trai măreţia istoriei - şi”, a adăugat el după 
o pauză, „fragilitatea sa”. 


Dimensiunea siriana 


Dintre persoanele descrise în acest volum, Sadat a 
fost cel a cărui viziune filosofică şi morală a 
constituit cea mai mare reuşită pentru epoca şi 
contextul în care s-a manifestat. în schimb, 
preşedintele sirian, Hafez al- Assad, a preferat o 
abordare pur practica. Necrutator şi foarte 
inteligent, el aspira la rolul de conducător în lumea 
arabă, deşi era conştient că nu va reuşi să îl obţină. 
Spre deosebire de Egipt, Siria avea o istorie relativ 
scurtă de autoguvernare. Secole de cucerire şi de 
diviziune, de realizări care alternaseră cu catastrofe, 
au redus amploarea şi încrederea în sine de care 
Siria avea nevoie pentru a acţiona autonom. Lipsit de 
încrederea lui Sadat în capacităţile interne ale ţării 
sale, Assad a condus Siria în confruntările cu mediul 
internaţional prin tenacitate, voinţă şi viclenie. 
Damascul este, deopotrivă, sursa naţionalismului 
arab modern şi un studiu de caz al frustrării acestuia 
în mâinile străinilor. La un moment dat, Assad mi-a 
spus că, înainte de Primul Război Mondial, Siria a 
fost trădată de Turcia, după război de Marea Britanic 
şi de Franţa, iar după al Doilea Razboi Mondial de 
America prin faptul că a sprijinit statul Israel. Prin 
urmare, nu avea nici un imbold să stabilească o 
relaţie de cooperare cu Statele Unite si nu a facut 
nici un efort pentru a asocia Siria la propunerile 
occidentale de pace. Era atât de revoltat de acţiunile 
separate ale lui Sadat, încât a refuzat să-l primească 
pe preşedintele egiptean la Damasc după acordul de 
dezangajare, acceptând la aeroport raportul lui 


Sadat cu privire la primele discuţii. 

Dar Assad era dispus să promoveze interesele 
specifice ale Siriei. Mai precis, el dorea să recâştige 
teritoriul de-a lungul drumului câtre Damasc, care 
fusese dobândit de Israel în ofensiva finală a 
Războiului din Octombrie, şi să aplice dezangajarea 
militară din acordul privind Peninsula Sinai în cazul 
înălțimilor Golan, ocupate de Israel din 1967. 

Astfel, dialogul nostru a constat în discuţii extrem 
de gr anulare privind aranjamentele militare. Nu a 
existat un limbaj elevat care să stimuleze procesul. A 
fost o progresie practică ce, din când în când, a 
trebuit recuperată după întreruperi pe care le 
provoca Assad însuşi. Am descris cândva tactica de 
negociere a lui Assad drept o deplasare spre 
marginea unei stânci şi, ocazional, un salt de pe 
stâncă, mizând pe prezenţa unui copac pentru a-i 
opri căderea şi a-i permite să urce înapoi. 

Folosind ca model principiile acordului pentru 
Sinai privind separarea forţelor, dar fără accelerarea 
viziunii morale a lui Sadat, Assad a supus echipa 
siriană la treizeci şi cinci de zile de negocieri 
kilometru cu kilometru. Toate întâlnirile de la 
Damasc au implicat trei etape, fiecare prezidată de 
Assad: o discuţie iniţială, extinsă, numai cu Assad, 
folosind doar serviciile interpretului meu; o sesiune 
alături de consilierii militari ai lui Assad; si o 
întâlnire cu miniştrii civili. (El şi-a exclus chiar si 
interpretul de la prima întâlnire, astfel încât să poată 
limita informaţiile aflate de subordonații sai din 
relatarea celor discutate de mine la Ierusalim.) Era 
un stil complicat de luare a deciziilor, dar îi permitea 
lui Assad să furnizeze informaţii după cum credea de 
cuviinţă. Totodată, a ocazionat întâlniri prelungite, 
pentru a căror durată liderii israelieni nu au putut 
găsi nici o explicaţie şi care îi ţineau în tensiune. 

în noaptea celei de-a treizeci şi patra zile, Assad a 


dus lucrurile într-un punct în care o ruptură părea 
inevitabilă. Noi redactaseram comunicatul care 
anunta incheierea negocierilor - efectiv, in timp ce 
mă îndreptam spre ceea ce presupuneam a fi ultima 
noastră întrevedere - cand Assad a găsit o 
modalitate de a relua negocierile. Apoi a petrecut 
cinci ore de negocieri peste negocieri şi, în cele din 
urmă, ne-a ţinut în târguieli până seara. 

În final, sirienii au stors ultima picătură de sânge 
din piatră: linia de demarcaţie a fost ajustată cu 
câteva sute de metri într-o direcţie neutră. Israelul 
avea să se retragă din teritoriile aflate la 16 
kilometri sud de Damasc şi din oraşul Kuneitra. 
Forţele adverse şi armele lor urmau să fie separate 
de 48 de kilometri, astfel încât prima linie a 
adversarului să nu se afle în raza de acţiune a 
armamentului greu.— Părţile au oferit garanţii 
privind punerea în practică, ca în cazul acordului 
pentru Egipt, într-o scrisoare către preşedintele 
SUA. 

Inutil de spus, negocierea nu s-a încheiat cu 
acelaşi sentiment ináltátor ca în cazul acordului 
privind Egiptul. Acordul dintre Siria şi Israel a fost 
un târg brutal, între adversari care şi-au ajustat doar 
poziţia relativă. Assad a ales să urmeze soluţiile 
practice ale lui Sadat, respingând totodată cadrul 
moral. Dar, deşi au existat menţiuni privind natura 
păcii, Assad a fost dispus să încheie acorduri 
specifice, care să faca mult mai dificilă declanşarea 
războiului. Acele prevederi realiste, neatinse de 
emoție, erau deopotrivă practice si uşor de 
respectat. 

în acest caz, prevederile aşa-numitului Acord 
pentru Golan au rezistat - în parte pentru că, deşi 
Assad le-ar fi putut încălca, nu a făcut-o niciodată. 
Cu toată mândria şi viclenia sa, el a acceptat în cele 
din urmă - în practică — o formă indirectă şi tacită 


de recunoaştere a Israelului. Pentru un radical, 
probabil că a fost un proces agonizat să accepte o 
asemenea posibilitate. Convingerile sale privind 
vrăjmăşia cu Israel erau mai puternice decât ale lui 
Sadat, drept urmare procesul a fost mai greu în 
cazul lui, iar progresul, mai mic. Dar, la fel ca Meir, 
aflată la celălalt capat al telescopului, si el 
întrezărise virtutea încetării conflictului. 

Assad nu şi-ar fi putut realiza nici scopurile 
externe, nici schimbarea de pe plan intern dacă nu 
ar fi existat iniţiativa lui Sadat. Dar a avut o 
contribuţie substanţială la rezolvarea pas cu pas a 
disputelor regionale, deşi prin urmărirea unor 
obiective banale. Şi, paradoxal, capacitatea lui Assad 
de a îndepărta orice urmă de idealism din negociere 
a făcut posibil ca Sadat să continue în direcţia 
îndeplinirii viziunii sale. 


Un alt pas catre pace: Acordul Sinai II 


După acordul de dezangajare a Siriei, Sadat se 
aştepta la o revenire la procesul de pace cu Israelul. 
Următorul pas logic ar fi fost un acord privind malul 
de vest (West Bank) al fluviului lordan, ocupat de 
Israel în războiul din iunie 1967. Dar această direcţie 


era exclusă de politica internă arabă.!” 


Deşi 
Cisiordania (West Bank) se afla sub guvernarea de 
facto a Iordaniei, nu era nici parte a Iordaniei, nici 
regiune suverană. Şi, la 28 octombrie 1974, la scurt 
timp după acordul sirian, Liga Arabă a desemnat 
OLP ca unic reprezentant legitim al palestinienilor. 
Acest lucru garanta că orice încercare a Israelului de 
a se retrage din Cisiordania prin negocieri cu regele 
Hussein al Iordaniei ar fi dus la un conflict civil 
imediat în lumea arabă. lar Israelul nu era pregătit 
să se ocupe de OLP, care jurase să îl distrugă. 

Astfel, Cisiordania a fost exclusă din eforturile 
diplomatice pas cu pas. O altă negociere între Egipt 


si Israel, cu privire la o nouă retragere a Israelului 
din Sinai, a părut singura cale fezabila spre progres. 

Dar această iniţiativă a trebuit să aştepte până 
când a putut fi absorbit impactul demisiei lui Nixon, 
din august 1974. Preşedintele Gerald Ford avea 
nevoie de timp pentru a fi informat pe plan intern şi 
pentru a-şi forma propria echipă la Casa Albă. în 
prima sa declaraţie publică, m-a numit secretar de 
stat, asigurând astfel continuitatea. 

De fapt, cea mai importantă asigurare a 
continuității era însăşi personalitatea noului 
preşedinte. Crescut şi educat în Michigan, Ford 
întruchipa cele mai bune calităţi din zona centrală a 
SUA: patriotism, încredere în tovărăşie, credinţă în 
scopurile americane, un simţ practic extraordinar. 
Fiind de acord cu principiile privind pacea pentru 
Orientul Mijlociu, care se conturaseră în timpul 
mandatului predecesorului sáu, el s-a angajat mai 
presus de toate să depăşească diviziunile de pe plan 
intern din SUA. 


Şi în Israel se schimbase conducerea. Prim- 
ministrul ; 


Meir supravietuise alegerilor din decembrie, dar 
criticile publice cu privire la presupusele eşecuri din 
perioada de dinaintea războiului din 1973 au 
convins-o să se retragă. Succesorul ei a fost Itzhak 
Rabin, primul sabra (persoană născută în Israel) care 
a devenit prim-ministru. Rabin fusese comandantul 
armatei israeliene în războiul din 1967, iar victoriile 
acesteia îl transformaseră în erou naţional. La fel ca 
Sadat, era un soldat care îşi îndreptase aspiraţiile 
spre transcenderea războiului. într-un discurs 
emotionant in calitate de prim-ministru, el a 
declarat: 


Ca fost militar, imi voi [...] aminti întotdeauna 
liniştea din momentul de dinainte: tăcerea când 
acele ceasornicului par să se învârtă înainte, când 


timpul se scurge şi peste o oră, peste un minut, se 
va declanşa infernul. 

în acel moment de mare tensiune, chiar înainte 
ca degetul să apese pe trăgaci, chiar înainte ca 
fitilul să înceapă să ardă - în liniştea teribilă a 
acelui moment, mai este timp să te întrebi, să te 
întrebi singur: Este cu adevărat imperativ să 


actionezi? Nu există altă opţiune? Nici o altă cale? 

Rabin era total diferit de Meir. Ea venise în Israel 
ca pionier. Pentru ea, fiecare centimetru pătrat din 
teritoriul israelian fusese câştigat prin sânge şi, prin 
urmare, era sacru; în opinia ei, să dea la schimb 
pământ pentru pace însemna să dea la schimb 
absolutul pentru un lucru probabil efemer. Pentru 
Rabin, născut în ţară, minunea existenţei Israelului 
era mai puţin importantă decât necesitatea 
supravieţuirii sale. în viziunea lui Rabin, bazată pe 
milenii de istorie evreiască, precaritatea istorică a 
Israelului putea fi depăşită doar conectandu-si 
poporul cu vecinii sai arabi. Foarte inteligent şi cu 
studii înalte, - Rabin a privit procesul de negociere 
printr-o lentilă analitică. Pentru el, abordarea pas cu 
pas a fost o preferinţă pe care şi-a exprimat-o ca „Oo 
bucată de pământ pentru o bucată de pace”. 

Abordarea pas cu pas în versiunea cerebrală a lui 
Rabin nu îşi găsise încă deplina exprimare la 
începutul anului 1975, când el şi Sadat au început 
negocieri preliminare pornind de la modelul 
acordului privind Peninsula Sinai, mediate de SUA.— 
Etapele incipiente s-au derulat lin: cei doi şi-au 
exprimat angajamentul privind ideea de pace şi au 
convenit asupra unei abordări treptate, în mai multe 
etape. în faza următoare, ambii înclinau către o altă 
retragere israeliană — Sadat, pentru a continua 
parcursul separat al Egiptului câtre pace, iar Rabin, 
pentru a-şi familiariza cabinetul refractar cu 


realităţile vieţii internaţionale. 

în martie 1975, Rabin i-a trimis lui Sadat o 
scrisoare prin intermediul meu. El a exprimat în felul 
Sau convingeri similare cu cele pe care le scrisese 
Meir în ianuarie 1974: 


Am avut întotdeauna convingerea fermă că 
Egiptul, în virtutea moştenirii sale culturale, a 
puterii sale, a dimensiunii şi a influenţei sale, este 
vocea principală în efortul de stabilire a păcii în 
regiunea noastră. Din ceea ce mi-a transmis dr-ul 
Kissinger, precum Şi din declaraţiile 
dumneavoastră publice, sunt sigur cà sunteţi 
hotărât să depuneti eforturi susţinute pentru a 
ajunge la o înţelegere. 

în ce mă priveşte, sunt hotărât să fac tot ce pot 
pentru a promova pacea între noi şi, în acest spirit, 
îmi exprim aspiraţia că vom reuşi să ajungem la un 
acord care să le facă onoare celor două popoare 
ale noastre.'? 


Gând i-am predat scrisoarea, Sadat m-a întrebat 
cine a elaborat-o. Am recunoscut că am încurajat 
scrierea sa. Apoi a întrebat: „Ei au scris-o? Acest 
lucru este mai important”. Am răspuns sincer că 
scrisoarea fusese redactată de Rabin. A doua zi, 
Sadat a cerut să mă vadă singur şi a dat următorul 
răspuns verbal: 


Atitudinea mea este că puterea nu va mai juca 
niciodată un rol în relaţiile celor două popoare ale 
noastre. Voi încerca să mă ocup de poporul arab 
dacă Rabin se ocupă de poporul israelian. 
Hotărârea mea este să determin retragerea 
definitivă la liniile convenite numai prin mijloace 
paşnice. Dacă se organizează o conferinţă la 
Geneva după semnarea acestui acord, nu mă voi 
atinge de acest acord şi nu voi schimba nimic între 


noi la Geneva. 
* 


Transmite-i lui Rabin asigurările mele că nu visez 
să rezolv acest lucru la Geneva. Oricare ar fi 
problemele, nu voi folosi forţa. As fi dispus să-l 
întâlnesc pe Rabin când se va încheia ocupaţia 


israeliană a teritoriului egiptean.!^? 


Acum se afla pe masă ideea unei alte retrageri 
israeliene, de data aceasta dincolo de trecatorile din 
centrul Peninsulei Sinai. în schimb, Rabin se aştepta 
la o declaraţie de nonbeligerantà din partea 
egiptenilor. Atunci a apărut o problemă cu 
formula ,,0 bucată de pământ pentru o bucată de 
pace”, anume că pacea nu era divizibilă cum era 
pământul. Sadat nu era pregătit să declare încetarea 
generală a beligerantei, dar era dispus să accepte să 
se abţină de la o listă de acte beligerante definite. 
Pasii pe calea păcii propusi de Egipt în schimbul 
retragerii israelienilor dincolo de trecători s-au 
dovedit controversati în Israel şi trebuiau să fie mai 
mult decât 


> f 


frazeologie emoţionantă. în măsura în care cuvintele 
puteau îndeplini acest lucru, nu se putea imagina 
nici o altă asigurare împotriva  cosmarurilor 
Israelului în afară de comunicarea dintre Sadat şi 
Rabin prin intermediul SUA. Dar istoria poporului 
evreu státea mărturie cà simplele asigurări nu 
garantau evitarea tragediei; fragilitatea planurilor 
omeneşti impunea prevederi legale sau 
constituţionale care să asigure eficacitatea acestora. 

Era necesară aprobarea unui acord de guvernul si 
parlamentul israelian, unde Rabin, la fel ca toti 
predecesorii sai, deţinea doar o mică majoritate - 65 
din 120.!^ Şi diviziunile din guvern - exprimate în 
special de ministrul apărării, Shimon Peres (ulterior 
simbol al păcii în Israel, dar care la acea vreme facea 
parte din nucleul dur) - puteau periclita orice plan 
de pace. 

Până în martie 1975 se conturase un proiect de 


tratat. Dar includea încă elemente vagi, care 
trebuiau explicitate, în special în ce priveşte starea 
de beligeranta. Pe 18 martie, ca răspuns la obiecțiile 
lui Rabin, Sadat şi Fahmy s-au angajat în numele 
Egiptului să nu folosească forţa, chiar dacă procesul 
de pace ar fi eşuat. Totodata, Sadat a promis, 
deopotrivă Israelului Şi, într-o scrisoare, 
preşedintelui american, că nu va ataca Israelul, dacă 
Israelul îşi lua acelaşi angajament, în aceeaşi formă, 
în privinţa Egiptului. Şi Sadat a acceptat explicit ca 
trecătorile din Sinai din care urma să se retragă 
Israelul să fie controlate de forţele ONU, în loc să fie 
predate Egiptului. 

Cu toate acestea, cabinetul israelian nu era încă 
pregătit să imbrátiseze ceea ce înainte de războiul 
din 1973 ar fi însemnat împlinirea dorințelor lor. 
Yigal Alon, ministrul de externe, se opunea 
negocierilor cu Egiptul, preferând discuţiile cu 
Iordania cu privire la Cisiordania. Ministrul apărării, 
Peres, rivalul de-o viaţă al lui Rabin, a continuat să 
susţină linia dură, respingând categoric ideea de a 
renunţa la controlul trecătorilor din Sinai în absenta 
unui + 
angajament de nonbeligeranta explicit. 

intrucát Sadat considera cá nu se putea angaja 
oficial sa pună capăt beligerantei fara a rupe 
legăturile Egiptului cu lumea arabă, negociatorii 
israelieni au folosit ca substitut o listă din ce în ce 
mai mare de situaţii posibile. Pe această cale, Sadat 
putea acorda substanţa „păcii” articol cu articol, fara 
a folosi expresia în sine. 

în acest caz, bucăţile de pace s-au dovedit 
insuficiente pentru bucata de pământ aşteptată. 
Eşuând în privinţa acestor nuanţe, negocierile s-au 
întrerupt la sfârşitul lunii martie 1975. Deplasările 
au fost suspendate. După cum mi-a spus Rabin, era 
„O tragedie greacă”!%7. 

Preşedintele Ford nu fusese niciodată implicat în 


diplomaţia privind Orientul Mijlociu, dar era foarte 
familiarizat cu elementele militare pentru că facuse 
parte din Comisia pentru armată din Camera 
Reprezentanţilor. S-a întâlnit şi cu Rabin, şi cu 
Sadat. întrevederea cu Sadat a părut victima 
ghinionului care afecta întrevederile prezidenţiale cu 
liderii arabi, în sensul că problemele interne au 
copleşit brusc chestiunea ordinii din Orientului 
Mijlociu. Prima dată când Sadat s-a întâlnit cu Nixon, 
afacerea Watergate era în toi, iar Nixon şi-a dat 
demisia şase săptămâni mai târziu. În weekendul în 
care a făcut cunoştinţă cu Sadat, Ford s-a simţit 
obligat să-i demită pe secretarul apărării, James 
Schlesinger, şi pe directorul CIA, William Colby, 
pentru a face curăţenie în vederea campaniei 
prezidenţiale din 1976. Preşedintele a trebuit să 
dedice timp substanţial pentru a-l asigura pe Sadat 
cu privire la constanta administraţiei Ford. 

Ford a fost afectat de suspendarea negocierilor. 
Deşi nu făcea nici un secret din neliniştea sa, pe care 
o impartaseam, el hotărâse să-i lase timp lui Rabin sa 
încheie dezbaterea de pe plan intern. Acest lucru a 
fost facilitat de Peres, care şi-a schimbat atitudinea 
şi s-a arătat în favoarea pasului următor, cu condiţia 
ca sistemul de inspecţie al ONU să fie îmbunătăţit 
prin plasarea în apropierea centrului Peninsulei 
Sinai. Sadat a oferit un alt stimulent, propunând ca 
staţiile de avertizare din Sinai să fie operate de 
americani şi dându-i instrucţiuni ministrului său de 
externe: „Aceasta este o propunere importantă. 
Americanii ar fi martori. Ar fi o garanţie completă 
pentru israelieni”. 

Pe 1 septembrie 1975 s-a ajuns la un acord. Nu a 
generat entuziasmul primului acord de dezangajare, 
dar a fost mult mai important. Egiptul si Israelul 
contrabalansau nevoile militare cu conditii politice. 
Ambele părţi au declarat cà, în chestiunile definite, 


nu vor utiliza forţa. Israelul a renunţat la trecatori.— 
Egiptul a renunţat la folosirea forţei împotriva 
Israelului într-o serie de situaţii, şi chiar s-a angajat 
să nu sprijine Siria într-un alt atac asupra Israelului. 
Aceste măsuri aveau să definească felul în care 
Israelul şi Egiptul se percepeau reciproc. Sadat şi 
Rabin doreau o soluţie cuprinzătoare, nu pentru 
întreaga regiune, ci, în esenţă, în relaţia dintre cele 
două state. 

Opțiunile ambelor parti erau restrânse de 
realizările lor: în cazul lui Sadat, de faptul că acţiona 
din ce în ce mai mult la marginea a ceea ce poporul 
său putea înţelege sau suporta, iar în cazul lui Rabin, 
de propria sa deplasare treptată câtre o nouă 
definiţie a păcii, care nu mai presupunea bucăţi de 
pământ. 


Calatoria lui Sadat la Ierusalim 


Israelul şi Egiptul au înţeles că nu prea mai 
rămăsese spaţiu pentru un alt acord interimar 
privind Peninsula Sinai. Dar la sfârşitul anului 1976, 
alegerile americane fiind iminente, cele două state 
au început să exploreze o altă etapă, care ar fi 
presupus trasarea unei linii de la El- Arish la Ras 
Muhammad, aflat la 32 de kilometri de graniţa cu 
Israel: exact la aceeaşi „linie Kissinger” pe care o 
propusese Sadat la prima noastră întrevedere cu 
aproape trei ani în urmă. Dacă Ford ar fi câştigat 
alegerile, linia El-Arish-Ras Muhammad, în schimbul 
încetării beligerantei, ar fi fost prima sa decizie de 
politică externă după învestire. 

în ultimul an al administraţiei Ford şi în primul an 
al mandatului lui Jimmy Carter, Sadat a încercat să 
menţină Statele Unite implicate in viziunea sa 
privind o pace mai amplă. în august 1976, el i-a spus 
ambasadorului american Hermann Filts cà speră cà 
va veni curând o nouă propunere americană — iar, 


dacă nu, îi va încuraja pe israelieni să „pună toate 
cărţile pe masá"'*, 

în timpul campaniei electorale din 1976, echipa lui 
Carter s-a angajat la un acord global între Israel şi 
toti vecinii sai arabi, care sa fie realizat la o 
conferinţă cu toate părţile implicate, având ca 
subiect-cheie viitorul Palestinei. Astfel, învestirea 
preşedintelui Carter în ianuarie 1977 a pus capăt 


procesului pas cu pas ca strategie americană. 


Pe 3 aprilie 1977, considerând că „americanii deţin 
mai mult de 99 la sută din cărţile din joc”, Sadat i-a 
prezentat un plan de pace noului preşedinte Carter, 
care tocmai fusese investit.!'^ Reiterând necesitatea 
unui stat palestinian şi a retragerii israelienilor la 
graniţele din 1967, Sadat a spus totodată că este 
pregătit oficial să recunoască Israelul şi cà nu va 
obiecta în privinţa ajutorului sau garantiilor oferite 
de SUA viitorului stat palestinian.!^? 

Sadat - la fel ca israelienii - nu se gândea nici pe 
departe la o conferinţă multilaterală privind Orientul 
Mijlociu şi cu atât mai puţin la o încercare de 
soluţionare cuprinzătoare. în primul rând, o astfel de 
adunare ar fi ocazionat propuneri de revenire la 
frontierele din 1947, anterioare creării statului 
Israel, pe care nici un partid politic din Israel nu le- 
ar fi acceptat, cel puţin în ce priveşte Cisiordania: 
planul privind împărţirea din 1947 presupunea o 
linie pe malul de vest, la 16 kilometri de drumul 
dintre principalele două oraşe din Israel, Tel Aviv şi 
Haifa, si chiar si mai aproape de aeroportul Ben- 
Gurion, singurul aeroport international al Israelului. 
Pe de altă parte, o conferinţă pluripartită ar şi 
reînviat şi chestiunea prezenţei OLP — pe care 
Israelul refuza să o ia în considerare - şi 
problematica participării sovietice. Sadat a continuat 
să se opună unei conferinţe cuprinzătoare, deoarece 
ar fi reintrodus influenţa sovietică în Orientul 


Mijlociu, i-ar fi dat Siriei drept de veto în privinţa 
diplomaţiei Egiptului şi ar fi ameninţat viziunea lui 
referitoare la modul în care pacea putea fi obţinută 
treptat. 

Dar preşedintele Carter nu a fost convins de 
propunerea lui Sadat din aprilie şi La deranjat 
opoziţia egipteanului faţă de abordarea 
cuprinzătoare. Pentru a depăşi obiecțiile lui Sadat, 
pe 21 octombrie 1977 Carter a făcut un apel direct la 
el să susţină conferinţa.!“” De teamă că preşedintele 
ar putea să-i impună o situaţie diplomatică în care 
sovieticii ostili şi aliaţii arabi suspicioşi i-ar fi putut 
bloca eforturile, Sadat a sărit direct 
la obiectivele finale. Pentru a se realiza o rearanjare 
de durată a relaţiei egipteano-israeliene, era nevoie 
de un alt şoc aplicat sistemului, Sadat a scris mai 
târziu că pledoaria lui Carter pentru pace „mi-a 
îndreptat gândirea pentru prima dată către iniţiativa 
pe care urma să o am”!%. 

Drept răspuns la scrisoarea lui Carter, discursul lui 
Sadat la inaugurarea noului parlament egiptean, pe 
9 noiembrie 1977, a cuprins aluzii familiare despre 
„a merge până la capătul Pământului” pentru 


” însă de data aceasta, el a inclus o scurtă 


pace.!4 
menţiune despre o vizită ipotetică in Israel. „Israelul 
va fi surprins când mă va auzi spunând că nu voi 
refuza să merg în propria lor casă, chiar în Knesset, 


pentru a discuta despre pace cu 

Sadat a îngropat referinţa Knesset între mentiunile 
pozitive despre conferinţa de la Geneva propusă de 
Carter?! — pe care nu îndrăznea să o respingă. De 
dragul lui Yasser Arafat, liderul OLP care se afla în 
public, el a insistat ca părţile care vor negocia la o 
astfel de conferinţă să-i includă pe reprezentanţi 
palestinieni - o solicitare despre care stia cà nu va fi 
acceptată de israelieni. Deşi seriozitatea 


angajamentului sáu fata de pace era clară!%, 
aproape nimeni nu şi-a dat seama că, de fapt, el 
avansa ideea unei vizite în Israel şi nu avea nici o 
intenţie să meargă la Geneva. 

Totuşi, prim-ministrul israelian, Menahem Begin, a 
înţeles semnalul lui Sadat, Begin îl înlocuise pe 
Rabin ca prim-ministru în mai 1977, După ce a 
emigrat din Polonia în 1942, el a fost la început şef al 
Irgun, o organizaţie paramilitară subterană, iar apoi 
a petrecut trei decenii în opoziţia politică, Begin 
avea o viziune inflexibilă si legalista fata de 
negocieri. Cu toate acestea, nu excludea o „pace 
obligatorie” cu Egiptul atâta timp cât aceasta nu 
includea frontierele de dinainte de 1967,? Pe 15 
noiembrie - poate cu buna-credinta sau poate doar 
pentru a-l plasa pe Sadat într-o poziție 
dezavantajoasă în ochii lumii întregi — Begin a luat 
iniţiativa şi l-a invitat oficial pe preşedintele egiptean 
la Ierusalim,'* 

Imediat dupa lăsarea întunericului, pe 19 
noiembrie, într-o sâmbătă - pentru a respecta 
Sabatul - avionul lui Sadat a aterizat în Israel, spre 
uimirea întregii lumi. L-am sunat pe Sadat cu o zi 
înainte ca să-l felicit pentru această ultimă iniţiativă 
de pace îndrăzneață. Mi s-a părut relaxat şi împăcat 
cu sine însuşi. Ce personalitate israeliană de prim 
rang, m-a întrebat el, i se va părea cea mai 
impresionantă, în opinia mea? El credea că, poate, 
carismaticul Ezer Weizman, fostul comandant al 
forţelor aeriene israeliene şi acum ministru al 
apărării în guvernul lui Begin (şi în tinereţe un 
membru al organizaţiei subterane Irgun). l-am 
sugerat că Dayan era o posibilitate. Am greşit 
amândoi. S-a dovedit a fi , batrana” (Golda Meir); ea 
s-a numărat printre liderii israelieni care l-au 
întâmpinat la aeroport.!% 

La sosirea lui Sadat, atmosfera a fost tensionată: 


israelienii se aşteptau oarecum la o ambuscadă, iar 
personalul de securitate al lui Sadat se temea pentru 
siguranţa acestuia. Radicali de ambele părţi ar fi 
putut folosi acest moment spectaculos pentru a-i opri 
iniţiativa. Dar unele evenimente transcend calculele 
obişnuite. Fiorul iniţial s-a domolit când, în sunet de 
tràmbite, israelienii l-au întâmpinat cu urale pe 
preşedintele egiptean, într-o vizită pe care nimeni nu 
îndrăznise să şi-o imagineze până acum. 

Duminică, în dimineaţa de după sosirea sa, Sadat 
s-a rugat la moscheea ALAqsa şi apoi a vizitat 
Biserica Sfântului Mormânt şi Yad Vashem, 
memorialul şi muzeul 

SS 
Holocaustului din Israel. Dupa aceea, primul sau act 
oficial a fost sa se adreseze Knessetului. însăşi 
prezenţa sa în acel cadru constituia o provocare 
radicală la adresa poziţiei istorice a ţărilor arabe. 
Discursul în sine, în araba clasică tradiţională, a fost 
lipsit de retorica binecunoscută a vrajmasiei 
înrădăcinate. A menţionat drept temei pentru 
obţinerea păcii nu tactica deceniilor de recriminare, 
ci sufletele adversarilor: 

Sinceritatea mă obligă să vă spun următoarele: în 

primul rând, nu am venit aici pentru un acord 

separat între Egipt şi Israel [...] în absenţa unei 
soluţii juste privind chestiunea palestiniană, nu va 
exista niciodată acea pace durabilă şi dreaptă 
asupra căreia insistă întreaga lume. în al doilea 
rând, nu am venit la dumneavoastră pentru a căuta 

o pace parţială, anume pentru a pune capat 

beligerantei în această etapă şi a amâna întreaga 

problemă pentru o etapă ulterioară [...] în egală 
măsură, nu am venit la dumneavoastră pentru un 
al treilea acord de dezangajare în Sinai sau în 

Golan, sau în Cisiordania. Acest lucru ar însemna 

că doar întârziem aprinderea fitilului. 

Am venit la dumneavoastră pentru ca împreună 


să construim o pace durabilă, întemeiată pe 
dreptate, pentru a evita vărsarea fie si a unei 
singure picături de sânge de ambele părţi. Din 
acest motiv mi-am făcut cunoscută disponibilitatea 
de a merge până în cel mai îndepărtat colţ al 
Pământului.!5 


Dacă s-ar mulţumi cu jumătăţi de măsură, a spus 
Sadat, ar însemna că „suntem prea slabi pentru a ne 
asuma  poverile si responsabilitatile unei păci 
durabile, întemeiate pe dreptate”!”. Dar el credea că 
ambele părţi sunt suficient de puternice pentru a 
face o astfel de pace, în punctul culminant plin de 
emoție al discursului, el a întrebat: „De ce nu ne 
intindem mâinile cu credinţă si sinceritate pentru ca 
împreună să distrugem această barieră?” ^? 

Sadat definea pacea nu neapărat ca un set de 
condiţii clar stabilit, ci, mai presus de toate, ca o 
stare fragilă, vulnerabilă, care trebuia ajustată şi 
apărată cu toată tenacitatea posibilă împotriva 
renaşterii conflictului. ,Pacea", a proclamat Sadat, 
„nu este o simplă sustinere a unor rânduri scrise. 
Este o rescriere a istoriei [...] Pacea este o luptă 


colosală împotriva oricărei ambiţii şi a 
' ' ui59 
oricarui Capriciu. 


în replică, Begin a susţinut un discurs diferit de 
abordarea sa legalistă obişnuită, depăşind inertia 
conflictului şi imbratisand întreaga gamă de opţiuni 
diplomatice: 


Preşedintele Sadat ştie, şi ştia de la noi înainte de 
a veni la lerusalim, că poziţia noastră cu privire la 
graniţele permanente dintre noi şi vecinii noştri 
diferă de a sa. Cu toate acestea, fac apel la 
preşedintele Egiptului şi la toţi vecinii noştri: nu 
excludeti negocieri pe nici un subiect. Propun, în 
numele majorităţii covârşitoare a parlamentului, ca 
totul să fie negociabil [...] Totul este negociabil. 


Nici o parte nu va spune contrariul. Nici o parte nu 
va prezenta condiții prealabile. Vom purta 
negocierile cu respect.!9? 


Calatoria lui Sadat la Ierusalim a fost acea ocazie 
rară în care simplul fapt al unui eveniment constituie 
o întrerupere a istoriei şi, prin urmare, transformă 
registrul posibilului. A fost revoluţia sa supremă, mai 
importantă si mai fidelă stilului sau de leadership 
decât lovitura de stat din iulie 1952, ,corectia" din 
aprilie 1971, expulzarea sovieticilor din iulie 1972 
sau războiul din octombrie 1973 şi consecinţele 
acestuia. Vizita a marcat împlinirea tipului special de 
nationalism al lui Sadat, care exprima pacea ca 
formă de eliberare interioară. 


Calea întortocheată către pace 


Războiul din Octombrie costase Egiptul peste 10 000 
de vieţi omeneşti, inclusiv pe cea a fratelui cel mai 
mic al lui Sadat, pilot de vânătoare, care a fost 
doborât într-un raid asupra unui aeroport militar 
israelian. Pentru Israel, cifrele fuseseră de peste 2 
600 de morti şi de peste 7 000 de răniţi.!*! Gand ne- 
am întâlnit la un spital militar egiptean în timpul 
uneia dintre deplasări, Sadat mi-a spus cât de mult a 
suferit ţara sa din cauza războiului şi că nu trebuia 
să aibă si mai multi martiri.!9 

Următorii patru ani aveau sa demonstreze ca 
obiectivul iniţial propus de Sadat fusese prea 
ambițios pentru ambele parti. Primele recriminari 
aveau să vină din lumea arabă. înainte de vizita la 
Ierusalim, ultima întâlnire dintre un sef de stat arab 
şi un lider sionist sau israelian avusese loc atunci 
când emirul Faisal se întâlnise cu Ghaim Weizmann 
în ianuarie 1919.!% De atunci, avuseseră loc patru 
războaie, pornind tocmai de la principiile pe care 
Sadat declara că era dispus să le abandoneze. 

Pe lângă mizele imediate, liderii arabi s-au simţit 


tradati personal de faptul ca Sadat nu-i consultase. 
Practic, erau îngrijoraţi că prezenţa acestuia la 
Ierusalim va întări poziţia israelienilor la negocieri.'™ 
Assad, preşedintele Siriei, a fost de-a dreptul 
dispretuitor. in 1975, când l-am întrebat care era 
alternativa în opinia sa, el mi-a răspuns, cu răceală: 
„Acum abandonați Vietnamul; veți abandona 
Taiwanul. lar noi vom fi aici când vă veţi sátura de 
Israel”!65. 

Şi în guvernul lui Sadat exista o opoziţie 
substanţială. Pe 15 noiembrie 1977, ministrul de 
externe, Fahmy, a demisionat în semn de protest faţă 
de decizia de a vizita lerusalimul.'% Presiunea 
exercitată de America asupra Israelului a sporit. Pe 
19 noiembrie, când Begin l-a sunat pe Carter pentru 
a-i confirma sosirea lui Sadat la Ierusalim, Carter i-a 
spus: „Probabil cà ati observat cà Fahmy a 
demisionat. Este nevoie de o contribuţie tangibilă, cu 
care Sadat să se întoarcă acasă. Şi-a asumat riscuri 
mari”!%. Având în vedere aceste aspecte, este curios 
că, în urma vizitei sale, Sadat avea să fie uneori 
acuzat că a folosit vizita la Ierusalim pentru a ajunge 
la Washington. De fapt, el a cautat să facă exact 
invers. 

în iulie 1977, Libia condusă de Muammar Gaddafi 
(pe care Sadat il dispretuia) a provocat un scurt 
război cu Egiptul din cauza insistentei cu care Sadat 
viza pacea cu Israelul si a faptului cà acesta a 
respins propunerile lui Gaddafi privind o uniune cu 
Libia. Ulterior, el a descris actiunile lui Sadat drept o 


„trădare a naţiunii arabe"!95, 


Siria şi OLP şi-au 
exprimat indignarea similară într-un comunicat 
comun: 
[Vizita lui Sadat], precum şi planul Sadat-Begin nu 
au alt scop decât să impună naţiunii arabe un fapt 
împlinit şi, prin urmare, să anuleze toate eforturile 


autentice de a obţine o pace justă, bazată pe 


retragerea totală din toate teritoriile arabe 


ocupate.!9? 


La acel moment, un ,plan Sadat-Begin" oficial era 
doar o fantezie. Cu toate acestea, la o conferinta de 
la Tripoli din decembrie 1977, Siria, Algeria, 
Yemenul de Sud, Libia si OLP au descris actiunile lui 
Sadat drept „înaltă trádare"!'?, Acolo au decis să 
aplice legile punitive de boicot anti-Israel oricăror 
entităţi egiptene care făceau comerţ cu Israelul.'” 
La scurt timp după aceea, Egiptul şi-a întrerupt 
relaţiile cu cinci state arabe şi cu OLP. 

Sadat a sperat că vizita la lerusalim va completa 
relaţia exclusivă dintre Israel şi America şi va aduce 
o nouă etapă a negocierilor pentru pace, pentru a da 
naştere unui acord mai solid si permanent.'” 
Totodată, el a anticipat că un front arab divizat va 
oferi Israelului noi oportunităţi privind negocierile.!^ 
Dar, în anul următor, Begin şi Sadat au făcut doar 
paşi şovăitori către pace. În decembrie 1977, în 
replică la vizita lui Sadat la lerusalim, Begin s-a 
deplasat în oraşul egiptean Ismailia, dar singurul 
rezultat al summitului a fost un aranjament privind 
întâlniri ale experţilor militari şi politici din cele 
două parti, care s-au epuizat rapid. 

Begin, la fel ca Sadat, a fost la început un 
revoluţionar. Spre deosebire de Sadat, el era şeful 
guvernului într-o tara ai cărei vecini îi respingeau 
dreptul de a exista. A luptat cu tenacitate în 
chestiuni ce ţineau de simboluri şi limbaj. în 1975, ca 
răspuns la argumentul că Israelul trebuia să renunţe 
la teritorii pentru a fi recunoscut de vecinii sai arabi, 
el a replicat cà poporul israelian „nu are nevoie de 
legitimitate [...] Noi existăm. Prin urmare, suntem 
legitimi", Begin avea o preocupare mai profundă 
decât recunoaşterea; mai mult decât predecesorii 
săi, se temea că Sadat va pune în pericol relaţia cu 
America care garanta existenţa Israelului.'” 


În martie 1978, Sadat i-a scris lui Begin într-un 
limbaj care amintea de formularea folosită de Nixon 
în discuțiile cu Hafiz Ismail din februarie 
1973: ,,securitatea nu ar trebui să vină în 
detrimentul teritoriului sau al suveranităţii”. Acest 
principiu, scria Sadat, fusese recunoscut de Egipt în 
ce priveşte existenţa Israelului, iar el va face ce-i stă 
în putinţă pentru a convinge ţările arabe şi 
comunitatea internaţională de acest lucru. Dar şi 
Israelul va trebui să acţioneze conform aceluiaşi 
principiu: în privinţa arabilor palestinieni, nu putea 
„să pună problema în termeni de teritorii şi 
suveranitate”, iar în privinţa Egiptului, nu putea cere 
sacrificarea „teritoriilor si a suveranităţii” in 
schimbul păcii. Sadat a înţeles că securitatea poate fi 
realizată ca echilibru stabil, ca rezultat al unui acord, 
fiind susţinută în primul rând prin depăşirea 
formulelor consacrate şi întemeindu-se pe o noţiune 
a dreptăţii care îşi avea rădăcinile în perspectiva 
beneficiului reciproc şi în realizarea unei viziuni 
comune a păcii. 

Cele două părţi nu au reuşit să se întrunească nici 
măcar după reînnoirea participării americane în 
primăvara lui 1978. Frustrarea lui Sadat a sporit, la 
fel si distantarea de colegii sai, care simțeau ca 
angajarea sa în direcţia păcii devenise imperioasă. 

Exasperat, Sadat i-a solicitat lui Carter să participe 
la negocieri. în replică, preşedintele i-a invitat pe 
Sadat şi pe Begin la o întrevedere la Câmp David, în 
septembrie 1978. La începutul discuţiilor, care au 
durat între 5 şi 17 septembrie, negocierile bilaterale 
dintre părţi erau încă atât de tensionate încât a fost 
necesară medierea lui Carter şi a secretarului de 
stat, Cyrus Vance, pentru a le începe. 

Sadat se confrunta cu probleme chiar în cadrul 
propriei delegaţii. După cum i-a spus unui oficial de 
la Ministerul de Externe: 


Voi cei de la Ministerul de Externe aveţi impresia 
că intelegeti politica. în realitate însă, nu intelegeti 
absolut nimic. De acum înainte, nu voi acorda nici 
cea mai mică 

atentie cuvintelor şi notelor voastre. Sunt un om 


ale cărui ] » 
acţiuni sunt guvernate de o strategie superioară, 


pe care sunteţi incapabili să o percepeti sau să o 
intelegeti.!" 


Deloc surprinzátor, succesorul lui Fahmy, ministrul 
de externe Kamel, a demisionat si el, cu putin timp 
înainte de încheierea Acordurilor de la Câmp 
David." Din momentul in care a pus piciorul în 
lerusalim, Sadat se angajase irevocabil in directia 
unei páci egipteano- israeliene. Pe parcursul a 
douăsprezece zile de negocieri, el a modificat 
substanţial elemente ale programului arab standard. 

Cu trei luni înainte de Războiul din Octombrie, în 
1973, Sadat respinsese brusc opiniile americane cu 
privire la deschiderea Canalului Suez: 


Nici o soluţie parţială, nici o soluţie separată doar 
cu Egiptul, nici o negociere [...] Iniţiativa mea 
[privind deschiderea Canalului Suez] nu a fost 
deloc concepută ca o soluţie parţială sau pas cu 
pas si nu a fost un scop în sine. Am spus: permiteti- 
mi să vă testez intenţiile cu privire la retragerea 
Israelului, astfel încât să mă conving că acesta îşi 
va finaliza într-adevăr retragerea [...] Când se va 
stabili data finală a evacuării, atunci voi elibera 
canalul. Dar astăzi, nu!!"? 


La Câmp David, cinci ani mai târziu, Sadat a fost 
de acord cu o înţelegere care, deşi lăsa pe viitor 
împlinirea spiritului său moral, conţinea paşi 
detaliati care trebuiau facuti imediat şi alţii care 
urmau să fie făcuti ulterior. în 

ciuda diferentelor persistente, acordul se intemeia 


pe încrederea acumulată treptat şi reciproc în ultimii 
patru ani. Ambele părţi au convenit să renunţe la 
utilizarea forţei, să normalizeze relaţiile, să semneze 
un tratat bilateral de pace şi să permită prezenţa 
continuă a forţelor ONU în jurul Canalului Suez. 
Israelul a fost de acord să se retragă din întreaga 
Peninsulă Sinai. 

Abordarea pas cu pas a reuşit să îndeplinească 
aproape tot ceea ce îşi propuseseră să realizeze într- 
o conferinţă majoră susţinătorii abordării 
cuprinzătoare. Totodată, strategia lui Sadat a permis 
atingerea obiectivelor naţionale ale Egiptului şi, mai 
mult, definirea principiilor privind pacea şi echilibrul 
în regiune; Israelul a ajuns cu un vecin la un acord 
obligatoriu permanent, pe care căutase să îl încheie 
cu toți vecinii de-a lungul deceniilor de existenţa. 
Totodată, Israelul a acceptat să îndrepte negocierile 
în direcţia unui tratat de pace cu Iordania, precum şi 
negocieri separate privind statutul final al 
Gisiordaniei şi Fâşiei Gaza, să permită formarea unei 
autorităţi palestiniene autonome şi să includă 
palestinienii în negocierile privind propriul viitor, 
într-o manieră care să satisfacă atât cerinţele de 
fond ale arabilor, cât şi pe cele procedurale 
israeliene. 

Pentru acordul de la Câmp David, Sadat şi Begin 
au primit împreună Premiul Nobel pentru pace în 
1978. in discursul său de acceptare din 10 
decembrie 1978, Sadat şi-a reiterat viziunea despre 
pace: chiar şi acest triumf, a spus el, nu era decât un 
„sfârşit” interimar, într-un proces mult mai amplu, 
care viza „securitate [...] libertate şi demnitate [...] 
pentru toate popoarele din regiune”. O pace 
definitivă şi de durată — încă nerealizată — va fi 
„indivizibilă” si ,cuprinzatoare". Pacea pe care o 
dorea nu doar ,i-ar salva pe oameni de la moartea 
adusă de arme distructive”, ci totodată, ar scapa 


omenirea de „răul lipsurilor şi al suferintei".'? El a 
concluzionat: 


Pacea este o construcţie dinamică la care toti ar 
trebui să 
t J 


contribuie, fiecare adăugând o cărămidă nouă. 
Depaseste cu mult un acord sau un tratat oficial, 
transcende un cuvânt aici sau acolo. De aceea, este 
nevoie de politicieni cu viziune si imaginaţie şi 
care, dincolo de prezent, privesc spre viitor.'?? 


între încheierea Acordurilor de la Câmp David şi 
semnarea tratatului de pace a existat un interval de 
şase luni. în acest timp, negocierile au continuat, iar 
Sadat a luat măsuri suplimentare pentru a-i da 
asigurări Israelului: a acceptat ca Egiptul să nu mai 
pretindă un „rol special” în Gaza şi să nu mai 
obiecteze în privinţa garantiilor primite de Israel din 
partea Statelor Unite privind pierderea de petrol din 


! în cele din 


micul zăcământ petrolier din Sinai.!? 
urmă, pe 26 martie 1979, după ce a fost aprobat de 
Knessetul israelian si de Adunarea Poporului 
egipteană, tratatul de pace a fost semnat pe peluza 
Casei Albe. 

Două luni mai târziu, Begin şi Sadat s-au întâlnit la 
El- Arish pentru a transfera controlul asupra oraşului 
de la israelieni la egipteni. Au privit cum soldaţii 
egipteni şi israelieni s-au imbrátisat şi s-au angajat 
să menţină pacea. Begin a rememorat scena într-o 
scrisoare câtre Sadat: 


Am învătat să transformăm Tratatul într-o realitate 
vie de pace, prietenie şi cooperare. Afirmând acest 
lucru, nu pot decât să mentionez, cu cel mai 
profund sentiment, acea întâlnire la care am 
asistat împreună la El-Arish între soldaţii şi 
invalizii de război ai Egiptului şi Israelului, care şi- 
au spus unii altora şi ne-au spus şi nouă: „Gata cu 
războiul”. Ce scenă unica şi emoţionantă a fost.!*? 


Destrămarea 


Invocarea de Sadat a parteneriatului antic, ,fratia lui 
Ismail şi Isaac”, nu a reuşit să stârnească imaginaţia 
celor de care aveau nevoie ambele părţi pentru a-l 
duce la îndeplinire. La scurt timp după ce Egiptul şi 
Israelul au convenit asupra cadrului de la Câmp 
David şi înainte de a semna tratatul bilateral de 
normalizare a relaţiilor diplomatice, a devenit 
limpede că Israelul va relua construirea de aşezări în 
Cisiordania şi Gaza imediat ce va expira suspendarea 
de trei luni a constructiilor.? Sadat i- a scris lui 
Begin la sfârşitul lunii noiembrie 1978, cerând un 
calendar pentru transferul autorității „către 
locuitorii din Cisiordania si Gaza"!?!. în replica, Begin 
a enumerat angajamentele asumate şi nerespectate 
de Egipt. 

Potrivit interpretării lui Begin, limbajul tratatului 
de pace nu obliga armata israeliană să se retragă din 
Cisiordania sau din Gaza şi palestinienilor nu li se 
acordase statutul de entitate politică, ci, mai 
degrabă, de consiliu administrativ. Pe 30 iulie 
1980, Knessetul a proclamat din nou Ierusalimul 
capitala Israelului. Sadat a protestat, propunând in 
schimb o administraţie unificată şi suveranitate 
împărţită în privinţa Ierusalimului. Begin a răspuns 


15 într-o scrisoare primită 


că oraşul este indivizibil. 
de Begin pe 15 august 1980, Sadat a scris că, în 
asemenea împrejurări, va fi imposibil să se reia 
negocierile.!?' 

Dacă Israelul a contestat anumite prevederi, lumea 
arabă s-a opus întregii agende a Acordurilor de la 
Câmp David. Statele arabe considerau tratatul de 
pace o încălcare a acordului Ligii Arabe din 1950 
privind apărarea comună şi cooperarea economică, 
care interzicea oricărui membru să încheie o pace 
separată cu Israelul.!** Lideri arabi proeminenţi au 


respins Acordurile de la Câmp David pentru că nu au 


reuşit să soluţioneze statutul final al Cisiordaniei şi 
Fâşiei Gaza şi pentru că OLP nu fusese inclusă în 
negocieri.'*% Regele Hussein al Iordaniei a denunţat 
vehement tratatul si s-a declarat  ,absolut 
zdruncinat” de acţiunile lui Sadat.'? Pe 31 martie 
1979, Liga Arabă i-a suspendat Egiptului calitatea de 
membru şi a hotărât să îsi mute sediul de la Cairo la 
Tunis. Cu 102 voturi pentru şi 37 împotrivă, 
Adunarea Generală a ONU a condamnat Acordurile 
şi alte „înţelegeri parţiale” în decembrie 1979, pe 
motiv că au neglijat drepturile palestinienilor. 
Aproape toti membrii Ligii Arabe care nu rupseseră 
relaţiile diplomatice cu Egiptul au facut-o imediat. 

Opoziția arabă externa a alimentat ostilitatea la 
adresa lui Sadat existentă în Egipt. După războiul din 
1973, el dobândise legitimitatea politică de a renunţa 
la moştenirea lui Nasser prin traversarea Canalului 
Suez. în primăvara lui 1974, el şi-a prezentat propria 
legislaţie naţională, politica  infitah, a „uşilor 
deschise”, care a liberalizat economia Egiptului. 
Infitah era menită să stimuleze ajutorul şi investiţiile 
strâine şi să aducă un boom economic. 

Ajutoarele chiar au sosit: din 1973 până în 1975, 
statele arabe au dat Egiptului peste patru miliarde 
de dolari. Totodată, avea să sporească şi asistenţa 
economică americană, ajungând la un miliard de 
dolari anual până in 1977.?! Această cifră, care 
aproape a egalat ajutorul american pentru Israel, a 
fost mai mare decât ajutorul SUA pentru întreaga 
America Latină şi restul Africii la un loc.!*? Dar, desi 
PIB-ul Egiptului şi-a accelerat rata de creştere, de la 
1,5 la sută in 1974 la 7,4 la sută în 1981,'? boomul 
anticipat al investiţiilor şi al productivităţii nu a 
urmat niciodată. Egiptul nu a reuşit să dezvolte 
capitalul autohton.!* împrumuturile pe termen scurt 
aveau rate ale dobânzii de până la 20 la sută, iar 90 
la sută dintre fondurile utilizate în proiecte publice 


'% în ianuarie 1977, când 


veneau din afara Egiptului. 
Sadat a încercat să anuleze subventiile pentru 
alimente de bază, precum pâinea, au izbucnit revolte 
în toată ţara, cu demonstraţii care numai la Cairo au 
numărat 30 000 de oameni.!?9 

Politicile economice ale lui Sadat au creat şi o 
clasă vizibilă de străini înstăriți. Grupuri islamice 
militante, alcătuite în mare parte din membri ai 
clasei mijlocii sau ai segmentului inferior al clasei 
mijlocii, au început să protesteze şi să îşi exprime 
opoziţia deschis.!” Unii dintre cei mai convinşi 
opozanți ai sai erau membrii Frăției Musulmane, pe 
care Sadat îi eliberase din închisoare fără să-şi dea 
seama că multi dintre ei deveniseră duşmanii săi în 
timpul încarcerării.!% 

Cele mai puternice grupuri militante islamice de la 
acea vreme, Anatema şi exil (al-Takfir w'al-Hijra) si 
Organizaţia Islamică pentru Eliberare (Munazzamat 
al- Tahrir al-Islami), ambele dedicate luptei împotriva 
influenţei occidentale şi sionismului, se opuneau şi 
eforturilor de pace ale lui Sadat,"? interpretând 
discursul său din Knesset din noiembrie 1977, în 
care a descris Israelul ca o „realitate statornicita”, 
drept o recunoaştere a statului israelian şi, prin 
urmare, o încălcare a doctrinei  islamice.^?? 
Propunerea sa de a construi o biserică, o moschee şi 
o sinagogă pe Muntele Sinai, care fusese făcută 
publică în vara anului 1978%!, a fost denuntatá drept 
blasfemie. Fundamentalistii s-au opus cu patima şi 
eforturilor legislative ale lui Sadat de promovare a 
drepturilor femeilor, supranumite „legile lui Jehan", 
după numele tinerei sale soţii, pe jumătate 
englezoaică, care susțineau controlul nasterilor si 
liberalizarea legilor divorţului. 


Opoziția a apelat la violenţă. În iulie 1977, un grup 
fundamentalist l-a răpit şi l-a executat pe unul dintre 
foştii miniştri ai lui Sadat.^?" in replica, Sadat a 


adoptat o legislație prin care se dispunea 
condamnarea la moarte pentru orice persoană 
aparţinând unei organizaţii armate secrete.” Jehan 
Sadat, care studia atunci pentru a-şi lua diploma de 
maşter, era îngrijorată pentru siguranţa soţului ei. 
După cum avea să noteze în memoriile sale, 


M-am întrebat dacă Anwar ştia cât de profund erau 
împotriva lui. Soţul meu avea consilieri şi rapoarte 
de la serviciile de securitate, dar eu aveam mai 
mult acces la oameni... Anwar a vizitat ocazional 
universităţile, dar eu i-am văzut pe fundamentalişti 
cu ochii mei în fiecare zi. Si, spre deosebire de unii 
consilieri, nu mi-a fost teamă să îi transmit un 
raport nefavorabil. „Fundamentalismul ia avânt, 
Anwar”, l-am avertizat în toamna lui 1979. „Dacă 
nu actionati curând, ei ar putea câştiga puterea 


politică pentru a răsturna tot ceea ce susţii.”20! 


Tensiunile din Egipt s-au agravat după încheierea 
oficială a păcii. în 1979, Liga Arabă a pus punct 
ajutorului sáu economic, precum împrumuturi 
bancare private şi exporturi de petrol către Egipt.2% 
Revoluţia Iraniana l-a plasat pe Sadat împotriva 
islamiştilor care sarbatoreau ascensiunea 
ayatollahului Khomeini. Sadat şi şahul deveniseră 
prieteni pe când Sadat era vicepreşedinte, iar sahul 
îi furnizase asistenţă financiară Egiptului după 
războiul din 1973 şi asigurase aprovizionarea cu 
petrol a acestuia în timpul crizei din 1974.*%% El a 
continuat să îl susţină pe Sadat după deplasarea la 


Ierusalim.??" 


in 1980, Sadat avea sá il gázduiascá in 
Egipt pe sahul exilat, când refugiul sáu din Panama 
era amenintat de cererile de extradare din partea 
iranienilor.?9? 

Provocările de pe plan intern ale lui Sadat au fost 
agravate de neliniştea revoluţionarilor din 1952, care 
guvernaseră de atunci pe baza prestigiului armatei şi 


a capacităţii lui Nasser de a evoca pasiuni în rândul 


maselor. Deşi Sadat a întreprins unele reforme 
politice — înlocuind nominal sistemul monopartit cu 
alegeri  pluripartite in 1976 şi apelând la 
referendumuri pentru a ocoli Adunarea Naţională —, 
el nu modificase fundamental constituţia formulată 
de guvernul Ofiterilor Liberi, care a consfințit 
regimul autoritarist, păstrând şi dominaţia elitei 
militare. Simtind cà opoziţia sporea, Sadat a riscat 
totul şi şi-a urmat tactica obişnuită de a le ;; ; 

face fată adversarilor confruntându-i direct. El a 
blocat libertatea de exprimare, a dizolvat sindicatele 
studenţeşti şi a interzis vectorii extremismului 
religios.2% 

Procedând astfel, Sadat a micşorat numărul celor 
din anturajul său, regăsindu-se într-o dilemă clasică. 
Cu cât se adâncea conflictul său cu majoritatea 
ideologică şi cu cât se diminua sprijinul în favoarea 
sa, cu atât situaţia lui devenea mai precară. în 
septembrie 1981, după o vară de violenţe ale 
musulmanilor şi coptilor, Sadat a efectuat arestări în 
masă, incarcerand peste 1 500 de militanti.^'? El l-a 
retinut chiar si pe papa copt, precum si pe ghidul 
suprem al Frăției Musulmane.?!! 

Intensificarea constantà a extremismului religios 
constituia un paradox esential pentru programul 
intern al lui Sadat. Potrivit unui observator 
contemporan, „cu cât [Sadat] doreşte să fie mai 
liberal şi mai democratic pentru a-şi îndeplini visul, 
cu atât trebuie să devină mai atent şi mai receptiv la 
cererile populare de revenire la tradiţia islamului” 212. 
Faptul cà a urmărit visul reconcilierii s-a transformat 
în alegerea martiriului. 


Asasinare 
In copilărie, Sadat admirase eforturile patriotilor 


egipteni de a lupta pentru independenţă. îndrăgea 
mai cu seamă o legendă: cea a lui Zahran, un tânăr 
egiptean condamnat la spânzurătoare de britanici. în 


vreme ce alţii s-au târâit supuşi acceptându-şi soarta, 
Zahran s-a îndreptat spre eşafod cu capul sus, 
proclamând sfidător: „Mor ca să eliberez Egiptul”. 
Fiica lui Sadat, Camelia, a scris că, toată viaţa lui, 
tatăl ei şi-a modelat conduita urmând exemplul lui 
Zahran.?!5 

Pe 6 octombrie 1981, Egiptul a sărbătorit a opta 
aniversare a Războiului din Octombrie. Sadat stătea 
în tribună urmărind parada militară când, dintr- 
odată, unul dintre camioane a încetinit şi s-a oprit. 
Un grup de soldati - fundamentalisti din cadrul 
armatei egiptene, inclusiv un membru al Jihadului 
Islamic care scăpase de arest în timpul represiunii 
anterioare - a început să tragă asupra lui Sadat. I-au 
ucis pe preşedinte şi pe alţi zece oameni. 

Sadat crezuse că Egiptului îşi va obţine libertatea 
mai întâi prin independenţă şi apoi prin reconciliere 
istorică. Scopul său a fost reînvierea unui dialog 
străvechi între evrei şi arabi, bazat pe concepţia sa 
că istoriile lor erau menite să se împletească. Tocmai 
această credinţă în compatibilitatea şi în coexistenta 
societăţilor bazate pe credinţe religioase diferite era 
intolerabilă pentru opozantii săi. 

Imediat după atac, premierul Begin a lăudat vizita 
lui Sadat la Ierusalim si a declarat că a fost „ucis de 
duşmanii păcii”, adăugând: 


Decizia lui de a veni la Ierusalim şi primirea pe 
care i-au facut-o poporul, Knessetul şi guvernul din 
Israel vor fi amintite drept unele dintre marile 
evenimente ale timpului nostru. Preşedintele Sadat 
nu a acordat atenţie abuzurilor si ostilitatii şi a 
continuat eforturile de a aboli starea de război cu 
Israel si de a face pace cu națiunea noastră. A fost 


un drum anevoios.?!^ 


înmormântarea lui Sadat a avut loc pe 10 
octombrie. Preşedintele Reagan, care tocmai 
supravietuise unei tentative de asasinat, nu a putut 


participa. în locul său — şi ca simbol al respectului 
Americii — i-a trimis pe preşedinţii Nixon, Ford şi 
Carter, împreună cu secretarul de stat, Alexander 
Haig, secretarul apărării, Caspar Weinberger, şi 
ambasadorul ONU, Jeane Kirkpatrick. în semn de 
deosebită curtoazie, m-a inclus şi pe mine în 
delegaţie, desi la acel moment nu mai ocupam o 
funcţie oficială. 

înmormântarea a fost un eveniment bizar: 
supravegheată îndeaproape de forţele de securitate, 
şocul plutind încă în aer. Străzile erau liniştite; nu a 
existat revársarea publică de durere care insotise 
înmormântarea lui Nasser. Identitatea grupului 
responsabil pentru uciderea lui Sadat nu fusese 
clarificată încă, dar era evident vorba de un complot 
la nivel înalt, cel putin în cadrul armatei.” Acest 
lucru însemna că invitaţii de seamă din cortegiul 
funerar - printre care se numărau cei trei preşedinţi 
americani, Begin, Lee Kuan Yew, prinţul de Wales, 
fostul prim-ministru britanic James Gallaghan, 
ministrul britanic de externe Lord Carrington, 
preşedintele Franţei, Francois Mitterrand, şi fostul 
preşedinte Valéry Giscard d'Estaing, cancelarul 
german Helmut Schmidt, şi ministrul de externe 
Hans-Dietrich Genscher, precum şi preşedintele 
Parlamentului European, Simone Veil?? - trebuiau 
protejaţi ca şi cum ar fi fost ţinte potenţiale. 

Cu doar două zile mai înainte, insurgenții 
încercaseră să invadeze un sediu regional al forţelor 
de securitate, aflat la sud de Cairo. Guvernul libian, 
bucurându-se de moartea preşedintelui Sadat, 
răspândea informaţii false despre mai multe violenţe 
în Egipt. Când câteva sute de persoane îndoliate au 
încercat să se alăture procesiunii, gărzile au tras 
focuri în aer pentru a le îndepărta. 

Cei aproximativ o sută de oaspeţi VIP se adunaseră 
într-un cort de pe traseul paradei, în zona unde 


fusese ucis Sadat. După o aşteptare de peste o oră, 
am mers în spatele sicriului lui Sadat pe acelaşi 
traseu parcurs de parada militară cu patru zile mai 
înainte, trecând în drumul spre cimitir pe lângă locul 
unde fusese asasinat. 

Stranietatea înmormântării a arătat perspectivele 
instabile ale Orientului Mijlociu. Comportamentul lui 
Sadat reflectase încrederea acestuia că omologii săi 
ar putea alege aceeaşi cale ca el; moartea lui a 
simbolizat pedeapsa pe care ar putea fi nevoiţi să o 
plătească. Pe măsură ce regimurile radicale - 
exemplificate de violențele politice ale lui Gaddafi, 
care finanța terorismul din Scotia şi până la Berlin — 
copleşeau părţi ale lumii arabe, adepţii moderatiei 
erau puşi în pericol. După cum am spus în noaptea 
morţii sale: ,,Sadat ne ridicase de pe umeri poverile 
multor incertitudini dificile”?! - poveri pe care alţii 
aveau să fie nevoiti să şi să le asume acum.— 

Epitaful lui Sadat contine un verset din Coran: 
,Nu-i considera pe cei ucisi de dragul lui Allah morti, 
ci vii şi binecuvantati de Atotputernicul”. Mai jos, 
scrie: „Erou al razboiului si al păcii. A trait pentru 
pace si a fost martirizat pentru principiile sale"?!*, 

în aprilie 1983, cu ocazia unei vizite în Egipt, mi- 
am adus omagiul la mormântul lui Sadat. Am fost 
singurul prezent. 


Epilog: moştenirea nerealizată 


Anwar Sadat este cel mai bine cunoscut pentru 
tratatul de pace cu Israelul, pe care l-a încheiat 
pentru Egipt. Cu toate acestea, scopul sau suprem 
nu a fost un tratat de pace, indiferent cât de mare a 
fost acea realizare, ci o modificare istorică a felului 
de a fi al Egiptului şi o nouă ordine în Orientul 
Mijlociu drept contribuţie la pacea lumii. 

încă din tinereţe, el şi-a dat seama că Egiptul, ca 
rezultat al istoriei sale, nu putea fi o provincie 


subjugată, tot la fel cum nu putea fi liderul ideologic 
al lumii arabe. Puterea Egiptului constă în aspiraţia 
sa câtre o identitate eternă. 


Locaţia geografică a Egiptului, între lumea arabă şi 
Mediterana, a fost deopotrivă un potenţial activ şi o 
datorie. în viziunea lui Sadat, Egiptul era o naţiune 
islamică paşnică, suficient de puternică pentru a se 
asocia cu fostul său duşman, în loc să-l domine sau 
să fie dominat de acesta. El a înţeles că o pace 
dreaptă poate fi realizată doar printr-o evoluţie 
organică şi prin recunoaşterea intereselor reciproce, 
nu fiind impusă de puteri externe. lar punctul 
culminant al acestui proces ar fi fost acceptarea 
universală a unor astfel de principii. 

Viziunea de ansamblu a lui Sadat s-a îndepărtat 
prea mult de cea a colegilor si a contemporanilor sai 
pentru a se bucura de susţinere. l-au supravieţuit 
elementele practice pe care el le considera efemere. 

Rivalitatea crucială din Orientul Mijlociu modern 
este încă vie: este o competiţie între susţinătorii unei 
ordini pluraliste din punct de vedere religios sau 
ideologic — pentru care convingerile personale şi ale 
comunităţii sunt compatibile cu un sistem bazat pe 
stat — şi cei care l-au repudiat pe Sadat, angajaţi în 
exprimarea unei teologii sau ideologii cuprinzătoare 
în fiecare domeniu al vieţii. Pe măsură ce ambițiile 
imperiale ameninţă să înghită state întregi — iar 
insurgentele le scindează din interior — viziunea lui 
Sadat despre ordinea internaţională în rândul 
statelor suverane, bazată pe interese naţionale 
definite în termeni morali, ar putea fi un bastion 
împotriva calamitatii. 

într-un discurs rostit în mai 1979 la Universitatea 
Ben- Gurion, ocazionat de primirea unei diplome de 
onoare, Sadat a făcut apel la o renaştere a spiritului 
de toleranţă relativă a Epocii de Aur medievale a 
islamului. El a adăugat: 


Provocarea cu care ne confruntam nu presupune 
câştigarea unui punct aici sau acolo, ci modalitatea 
de a construi o structură viabilă pentru pace, 
pentru generaţia voastră şi pentru generaţiile 
viitoare. Fanatismul si credința în propria 
corectitudine nu sunt un răspuns la problemele 
complexe de astăzi. Răspunsurile sunt toleranța, 
compasiunea si Marinimia. 

Nu vom fi judecaţi în funcţie de poziţiile 
inflexibile pe care le-am adoptat, ci în funcţie de 
rănile pe care le vindecam, sufletele pe care le-am 
salvat şi suferinţa pe care am eliminat-o.*!? 


Unul dintre scopurile principale ale lui Sadat a fost 
să demonstreze independenţa inerentă a Egiptului. 
La o cină privată, după încheierea relaţiei noastre 
oficiale, i-am spus că americanii cu care colaborase îi 
erau recunoscători că ne-a facut sa parem mai buni 
decât eram. Cu o oarecare emfază, Sadat a replicat 
că nu muncise de dragul reputației sale sau a 
altcuiva. El şi-a început misiunea de a restabili 
demnitatea şi speranţa poporului egiptean şi de a 
defini standarde pentru pacea mondială. După cum a 
declarat la ceremonia de semnare a Tratatului de 
pace egipteano-israelian din martie 1979: 


Să nu mai fie războaie sau vărsare de sânge între 
arabi şi israelieni. Să nu mai existe suferinţă sau 
negare de drepturi. Să nu mai existe disperare sau 
pierdere a credinţei. Nici o mamă să nu plângă 
pierderea copilului ei. Nici un tânăr să nu-şi 
irosească viata într-un conflict de care nu 
beneficiază nimeni. Haideţi să colaborăm până va 
veni ziua în care săbiile se vor transforma în 
pluguri si sulitele in cosoare. Si Dumnezeu ne 
îndeamnă să trăim in pace. El îndrumă pe oricine 
doreşte pe calea Lui.” 


Cu toate acestea, Sadat nu doar şi-a ,exprimat" 


civilizaţia; a modificat-o şi a înnobilat-o. Deşi venera 
trecutul epic, reuşita sa notabilă transcende tiparul 
istoriei recente a Egiptului. în acelaşi fel, ca 
prizonier, el depasise singurătatea  carcerei, 
deschizându-se la schimbări morale şi filosofice. 
După cum a reflectat asupra acelor ani în memoriile 
sale: 


în interiorul celulei 54, pe măsură ce nevoile mele 
materiale erau din ce în ce mai reduse, legăturile 
care mă conectaseră cu lumea naturală au început 
să se rupă, una după alta. Sufletul meu, după ce şi- 
a îndepărtat poverile pământeşti, a fost eliberat şi 
s-a înălţat ca o pasăre care se avântă în spaţiu, în 
cele mai îndepărtate regiuni ale existenţei, în 
infinit... Şinele meu îngust a încetat să mai existe şi 
singura entitate recunoscută era totalitatea 
existenţei, care aspira la o realitate superioară, 
transcendentalà.??! 


În acest spirit, mai târziu în viaţă, el a realizat o 
punte între percepțiile egiptene şi israeliene si 
diferențele incomensurabile ale poziţiilor lor de 
negociere iniţiale. El a înţeles că mentalitatea 
situaţiilor cu sumă nulă nu face 

decât să menţină un status quo contrar nu numai 
interesului naţional egiptean, ci şi cauzei păcii. 
Atunci a avut curajul extraordinar de a realiza acea 
revoluţie. 

în acest efort, el a avut parteneri israelieni 
importanti. Geografia Israelului nu se preta 
gesturilor eroice. Cu toate acestea, liderii israelieni 
care au colaborat cu Sadat — Golda Meir, Itzhak 
Rabin si Menahem Begin — au fost miscati de 
viziunea lui despre pace.” Rabin, mai cu seamă, a 
exprimat o concepţie a păcii paralelă cu cea a lui 
Sadat. Cu ocazia Acordului de pace cu Iordania din 
1994, el a declarat în Congresul american: 


în Biblie, Cartea Cártilor, pacea este menţionată, 
în diferite expresii, de 237 de ori. în Biblie, din 
care ne tragem valorile şi puterea, în Cartea lui 
leremia, găsim o lamentatie pentru matriarha 
Rahela. Se spune: „Opreşte- ti plânsul, opreste-ti 
lacrimile din ochi, căci truda îţi va fi răsplătită”. 
Nu mă voi abtine să plâng pentru cei plecaţi dintre 
noi. Dar în această zi de vară la Washington, 
departe de casă, simţim cà truda noastră va fi 


răsplătită, aşa cum a prezis profetul.” 


Atât Rabin, cât şi Sadat au fost ucişi de asasini 
ostili schimbărilor pe care le putea aduce pacea. 

La scurt timp după asasinarea lui Sadat, am scris 
că era prea devreme pentru a judeca dacă 
el, începuse o mişcare ireversibilă a istoriei” sau 
daca isi rezervase soarta faraonului Akhenaton, 
„care visa la monoteism în panoplia zeităților 
egiptene cu un mileniu înainte ca acesta să fie 
acceptat de omenire”***. Patruzeci de ani mai târziu, 
acordul de pace de lungă durată dintre Egipt şi 
Israel, acordul paralel dintre Israel şi Iordania, chiar 
şi acordul privind dezangajarea Siriei şi, foarte 
recent, Acordurile Avraam — o serie de normalizari 
diplomatice între Israel şi naţiunile arabe semnate în 
vara şi în toamna 

lui 2020 — arată că Sadat a avut dreptate. în plus, 
chiar şi acolo unde nu au fost încă încheiate acorduri 
oficiale, timpul a uzat o parte din nisipurile iluziei 
pentru a scoate la iveală stânca mai dura a 
adevărului lui Sadat. 

Gând l-am cunoscut, mă întrebam uneori dacă nu 
cumva Sadat avea un plan pe termen mai lung decât 
i s-a permis să aibă. Odată ce îşi atinsese scopurile 
imediate, avea să fi revenit la convingerile anterioare 
sau să fi ajuns la o percepţie diferită şi mai ampla? 

Singura fatetà a lui Sadat pe care o pot descrie cu 
siguranţă este cea pe care am cunoscut-o. Am 


petrecut ore întregi împreună la diferitele negocieri 
descrise în acest capitol şi multe seri de-a lungul 
vieţii sale, ca prieteni, în conversații abstracte, dar 
edificatoare. Omul pe care îl cunoşteam eu trecuse 
de la o viziune strategică la una profetică. Poporul 
egiptean nu i-a cerut nimic mai mult decât revenirea 
la graniţele de dinainte de război. Dar, începând cu 
discursul său din Knesset, el i-a oferit o viziune a 
păcii universale, care cred că a fost întruparea sa 
definitivă şi apogeul convingerilor sale. 

Ultima noastră conversaţie a avut loc în august 
1981, în timpul unui zbor de la Washington la New 
York, după prima sa întâlnire cu preşedintele 
Reagan. întâlnise până atunci patru preşedinţi 
americani în şapte ani, fiecare cu un program diferit. 
Era vizibil obosit. Dar, brusc, s-a întors spre mine şi 
a vorbit despre un proiect simbolic la care ţinea. „în 
luna martie a anului viitor, Peninsula Sinai redevine 
a noastră”, a spus el. „Va fi o mare sărbătoare. Ai 
contribuit la primul pas şi ar trebui sa vii să 
sarbatoresti cu noi.” Apoi a urmat una dintre pauzele 
lui lungi de reflecţie, când empatia a depăşit 
exuberanta. „Nu, nu ar trebui să vii”, a continuat el: 


Va fi foarte dureros pentru israelieni să renunţe la 
acest teritoriu. Poporul evreu s-ar simţi rânit să te 
vadă la Cairo sarbatorind cu noi. Ar trebui să vii o 
lunà mai tárziu. Apoi tu si cu mine putem merge cu 
masina singuri la Muntele Sinai, unde intentionez 
să construiesc o sinagogă, o moschee şi o biserică. 
Aceasta va fi o comemorare mai buná.?? 


Sadat a fost asasinat la o paradă în onoarea 
evenimentului crucial pe care îl initiase si care 
transformase Orientul Mijlociu. Nu a mai apucat sá 
vadă retrocedarea Sinaiului de câtre Israel, al cărei 
artizan fusese. Lacasele de cult de pe Muntele Sinai 
imaginate de el nu au fost construite. Viziunea sa 


despre pace aşteaptă încă să se întrupeze. 

Dar Sadat era si rabdator, şi senin. Perspectiva lui 
era cea a Egiptului antic, pentru care împlinirea era 
curgerea eternității. 


40 Partidul Wafd a fost principalul partid politic al 
Egiptului şi vârful de lance al mişcării de independenţă. 
A promovat secularismul, un lucru neobişnuit, 
îmbrăţişând sloganul „religia este pentru Dumnezeu, 
iar națiunea este pentru toti". 

41 Desi i-ar fi oferit Egiptului banii de care avea atâta 
nevoie, redeschiderea nu se produsese, deoarece 
necesita echipamente pe care Egiptul nu le avea şi 
reprezenta o concesie semnificativă faţă de Israel şi de 
Europa, ambele bazându-se pe canal pentru tranzitul 
petrolului ieftin. 

42 Detalii despre aspectele diplomatice ale crizei în 


capitolul 3. 


43 Cele şase puncte erau următoarele: A. Egiptul si 
Israelul convin să respecte cu scrupulozitate încetarea 
focului cerută de Consiliul de Securitate al ONU. B. 
Ambele părţi sunt de acord ca discuţiile dintre ele să 
înceapă imediat pentru a soluţiona problema revenirii 
la poziţiile din 22 octombrie în cadrul acordului privind 
dezangajarea şi separarea forţelor sub auspiciile ONU. 
C. Oraşul Suez va primi zilnic provizii de hrană, apă şi 
medicamente. Toti civilii raniti din oraşul Suez vor fi 
evacuaţi. D. Nu va exista nici un impediment în calea 
deplasării proviziilor nemilitare câtre malul estic. E. 
Punctele de control israeliene de pe şoseaua Cairo— 
Suez vor fi înlocuite cu puncte de control ale ONU. În 
Suez, ofiţerii israelieni pot participa alături de ONU la 
verificarea încărcăturii pe malul canalului, pentru a se 
asigura de natura nemilitară a acesteia. F. De îndată ce 
se vor stabili punctele de control ale ONU pe şoseaua 
Cairo—Suez, va avea loc un schimb de prizonieri de 
război, care va include răniţi. (Kissinger, Years of 
Upheaval, p.641) 
44 Acordul a sporit în complexitate pe măsură ce a fost 
elaborat în limbaj oficial. Acest lucru a fost demonstrat 
de modul în care Sadat şi cu mine am descris progresul 
în faţa grupului de lucru. Sadat mi-a cerut să vorbesc în 
numele lui: 

„Sadat: Vă rog, sunteţi mult mai inteligent. 

Kissinger: Dar nu la fel de înţelept. Preşedintele şi cu 


mine am discutat nu numai despre prevederile 
tehnice, ci şi despre avantajele şi dezavantajele unui 
progres rapid în comparaţie cu un progres lent la 
Geneva. Ar fi mai bine dacă prevederile tehnice ar fi 
decise la Geneva, dar am evaluat avantajele 
progresului rapid. Sadat: Aceasta este evaluarea 
noastră. 
Kissinger: Linia egipteană apără Egiptul; linia 
israeliană nu apără Israelul. Deci, este inacceptabil 
politic ca egiptenii să-şi retragă propria linie de 
apărare aflată pe teritoriul egiptean. Trebuie să spun 
că mi se pare un argument foarte convingător. Aşa că 
sunt pregătit să mă întorc în Israel cu un lucru 
nemaiauzit pana acum — abandonarea tuturor 
acestor distincţii între zone. Forţele israeliene vor 
reveni la această linie, iar forţele egiptene vor reveni 
la această linie, iar linia egipteană este definită aici — 
deci nu este necesară retragerea egipteană. Aşadar, 
vom descrie limitele nu ca retragere, ci ca distanţă 
dintre linia egipteană, Canal şi linia israeliană. În al 
doilea rând, preşedintele Sadat a menţionat că este 
foarte dificil pentru Egipt să semneze un document 
privind limitări de forţe pe teritoriul propriu. 

Sadat: Corect.” (Kissinger, Years of Upheaval, p. 826) 
45 Complexitatea acestui obiectiv este ilustrată de 
această propunere târzie din partea Statelor Unite: 
„întregul oraş Kuneitra va fi sub administraţie siriană. 
Se va trasa o linie la 200 de metri vest de 


J 
Kuneitra, măsurată de la linia clădirilor de pe partea 
de vest a drumului de vest. Această linie va fi marcată 
de o barieră fizică. Zona de la vest de această linie va 
fi demilitarizatà. ONU va asigura conformarea. 
Civililor israelieni li se va permite să cultive 
câmpurile din această zonă. Linia militară israeliană 
se va afla la baza de est a celor două dealuri-cheie, 
dar pe creasta dealurilor nu va fi permisă instalarea 
de armament care ar putea trage asupra oraşului 
Kuneitra în linie dreaptă. Această asigurare va fi 
cuprinsă într-o scrisoare din partea preşedintelui 
Nixon câtre preşedintele Assad. Linia de la nord şi de 
la sud de Kuneitra va fi îndreptată, astfel încât 
Kuneitra să nu fie încercuită de poziţii israeliene.” 
(Kissinger, Years of Upheaval, p. 1087) 

46 Şi-a găsit deplina exprimare în  Acordurile 

israeliano-palestiniene de la Oslo din 1993, care au 

cuprins trei faze ale retragerii israeliene din Cisiordania 
şi din Gaza. 


47 Definirea întinderii trecătorilor, initial controversată, 


a fost rezolvată după ce acestea au fost parcurse pe 
toată lungimea lor de consilierii ONU şi de 
reprezentanţii Israelului şi ai SUA. 

48Ca să luăm un exemplu, aşa cum mi-a scris cândva 
regretatul profesor şi diplomat Charles Hill, ,,Odata cu 
uciderea lui Sadat, Egiptul a renunţat la rolul sau de 
negociator de stat cu Israelul în numele 
palestinienilor”. 


5. LEE KUAN YEW: 
STRATEGIA EXCELENTEI 


O vizita la Harvard 


Pe 13 noiembrie 1968, Lee Kuan Yew, prim-ministrul 
din Singapore în vârstă de patruzeci şi cinci de ani, a 
sosit la Universitatea Harvard pentru o perioadă 
„sabatică” de o lună!, după cum a descris-o el. 
Singapore devenise independent doar cu trei ani 
înainte, dar Lee era prim- ministru din 1959, când 
oraşul îşi câştigase autonomia odată cu declinul 
stăpânirii britanice. 

Lee a declarat pentru Harvard Crimson — ziarul 
studenţesc - ce obiective avea în vedere: „să 
descopár idei proaspete, să întâlnesc minţi 
stimulante, să mă întorc îmbogăţit cu o nouă explozie 
de entuziasm pentru ceea ce fac”, adăugând, cu un 
strop de modestie: ,Intentionez să studiez toate 
lucrurile pe care le-am făcut ad-hoc, fără îndrumare 
adecvată, în ultimii 10 ani".^— 

Curând, corpul profesoral de la Centrul Littauer de 
la Harvard (acum Şcoala de Guvernare Kennedy) l-a 
invitat la o reuniune la care participau profesori de 
guvernare, economie şi dezvoltare. La acea vreme, 
americanii ştiau puţine despre Lee - sau despre mica 
tara nou înfiinţată, pe care o reprezenta. în esenţă, 
profesorii ştiau că oaspetele nostru se afla în fruntea 
unui partid semisocialist si a unui stat postcolonial. 


Ca atare, când s-a aşezat la masa ovală, mare, a fost 
primit călduros, ca spirit înrudit, de colegii mei 
predominant liberali, care participau la eveniment. 

Compact şi radiind energie, Lee nu a pierdut 
timpul cu conversații banale sau cu discursuri 
introductive. în schimb, a dorit să cunoască părerile 
profesorilor cu privire la Războiul din Vietnam.? 
Colegii mei, exprimându-şi pătimaş opoziţia faţă de 
conflict şi faţă de rolul Americii în acesta, nu se 
puteau pune de acord mai ales dacă preşedintele 
Lyndon B. Johnson era un „criminal de război” sau 
doar un „psihopat”. După ce au vorbit mai mulţi 
profesori, decanul facultăţii Littauer l-a invitat pe 
Lee să-şi exprime părerile, zâmbind într-o manieră 
care anticipa clar aprobarea. 

De la primele cuvinte, Lee a trecut direct la 
subiect: „Mi se face silă”. Apoi, fără a încerca să le 
intre în gratii, a început să explice că supraviețuirea 
statului Singapore, ca ţară mică, aflată într-o regiune 
tumultuoasă a lumii, depindea de o Americă 
încrezătoare în misiunea sa de a asigura securitatea 
globală şi suficient de puternică pentru a contracara 
mişcările de gherilă comuniste care încercau la acea 
vreme să submineze naţiunile tinere din Asia de Sud- 
Est, cu sprijinul Chinei. 

Răspunsul lui Lee nu a fost nici un apel insistent la 
ajutor, nici un apel la virtute, ci o analiză lipsită de 
patima a realităţilor geopolitice din regiunea sa. Ela 
descris interesul naţional al statului Singapore, în 
viziunea lui: obţinerea viabilitatii economice si a 
securităţii. Ela 

precizat că ţara sa va face tot ce va putea în 
urmărirea ambelor obiective, conştientă că America 
va lua propriile - i decizii în privința unui ajutor din 
propriile sale motive. Şi-a invitat interlocutorii să-i 
fie alături nu într-o ideologie comună, ci într-o 
explorare comună a necesarului. 


Spre uimirea profesorilor de la Harvard, Lee a 
exprimat o viziune asupra lumii lipsită de sentimente 
antiamericane şi resentimente postimperiale. El nu a 
învinuit Statele Unite pentru provocările cu care se 
confrunta Singapore şi nici nu se aştepta ca SUA să 
le rezolve. în schimb, el avea nevoie de bunăvoința 
americană ca Singapore, o ţară lipsită de petrol şi de 
alte bogății naturale, să poată evolua cultivând ceea 
ce el considera a fi principala resursă a acesteia: 
calitatea locuitorilor sâi, al căror potenţial se putea 
dezvolta numai dacă nu aveau să fie lăsaţi pradă 
insurgentei comuniste, invaziei ţărilor vecine sau 
hegemoniei chineze. La începutul aceluiaşi an, prim- 
ministrul Marii Britanii, Harold Wilson, anunţase 
retragerea tuturor forţelor de „la est de Suez”, ceea 
ce necesita închiderea masivei baze a Marinei 
Regale, care fusese un pilon al economiei şi 
securităţii statului Singapore. Prin urmare, Lee 
dorea o mână de ajutor din partea SUA, pentru a 
contribui la contracararea dificultăţilor pe care le 
preconiza. El a încadrat această sarcină mai puţin în 
termenii categoriilor morale predominante ale 
Războiului Rece şi mai degrabă ca un element din 
construcţia unei ordini regionale - prin susţinerea 
căreia America îşi putea dezvolta propriul interes 
naţional. 

Una dintre calităţile esenţiale ale unui om de stat 
este abilitatea de a nu se lăsa purtat de starea de 
spirit a momentului. Prestaţia lui Lee la acel seminar 
de la Harvard cu mult timp în urmă a ilustrat nu 
numai claritatea analizei sale — despre rolul mondial 
al Americii şi al statului Singapore deopotrivă —, ci 
şi curajul sáu de a merge împotriva curentului. El 
avea să demonstreze de multe ori această calitate în 
cariera sa. 


Gigantul din Lilliput 


Realizările lui Lee au fost diferite de cele ale 
celorlalţi lideri descrisi în acest volum. Fiecare 
dintre ei a reprezentat o tara importantă, cu o 
cultură formată de-a lungul secolelor şi chiar al 
mileniilor. Cand aceşti lideri încearcă să-şi 
calauzeasca societatea de la un trecut familiar câtre 
un viitor în evoluţie, succesul este dat de capacitatea 
lor de a dirija experienţa şi valorile istorice ale 
societăţii lor, ca aceasta să-şi împlinească 
potenţialul. 

Leadershipul practicat de Lee Kuan Yew s-a 
dezvoltat din origini diferite. în august 1965, când a 
devenit liderul statului independent Singapore, el a 
preluat conducerea unei ţări care nu mai existase 
până acum - şi care, de fapt, avea doar un trecut 
politic de supus imperial. Lee a reuşit să depăşească 
experienţa naţiunii sale, să stabilească o concepţie 
distinctă despre sine a acesteia prin evocarea unui 
viitor dinamic pornind de la o societate alcătuită din 
grupuri etnice divergente şi să transforme un oraş 
dominat de sărăcie într-o economie de clasă 
mondială. Procedând astfel, a devenit un lider de 
talie mondial si un consilier prețuit de marile puteri. 
Richard Nixon a spus că acesta a făcut dovada 
„capacităţii de a se ridica deasupra resentimentelor 
momentului şi a trecutului şi de a se gândi la natura 
noii lumi viitoare"*. Margaret Thatcher l-a numit 
„unul dintre practicienii desavarsiti ai politicii de stat 
din secolul XX") 

Lee a realizat toate acestea în ciuda unor 
dezavantaje aparent paralizante. Teritoriul statului 
Singapore măsura „aproximativ 360 de kilometri 
pătraţi la reflux”, după cum obişnuia el să spună — 
mai putin decât cel al oraşului Chicago. îi lipseau 
resurse naturale elementare, inclusiv suficientă apă 
potabilă. Chiar şi ploile tropicale — principala sursă 


internă de apă potabilă a Republicii Singapore la 
momentul independenţei - erau un dar ambiguu, 
secătuind solul de nutrienți şi făcând imposibilă 
agricultura productivă.” Populaţia de 1,9 milioane de 
locuitori a statului Singapore era, potrivit 
standardelor globale, minusculă şi dominată de 
tensiuni între trei grupuri etnice distincte: chinezi, 
malaezi şi indieni. Era înconjurat de state mult mai 
mari şi mai puternice, în special Malaysia şi 
Indonezia, care îi invidiau portul de adâncime şi 
amplasare strategică de-a lungul rutelor comerciale 
maritime. 


în ciuda începuturilor neprielnice, Lee a iniţiat o 
epopee de leadership, care a transformat Singapore 
întruna dintre ţările lumii cu cel mai mare succes. O 
insulă cu + 


malarie de la extremitatea sudică a Peninsulei 
Malacca a devenit — pe parcursul unei singure 
generaţii - tara din Asia cu cea mai mare avutie pe 
cap de locuitor si centrul comercial de facto al Asiei 
de Sud-Est. Astăzi, după aproape fiecare standard al 
bunăstării umane, Singapore se situează la nivel 
global in percentila cea mai mare. 

Spre deosebire de ţările a căror rezistenţă în fata 
convulsiilor istoriei este considerată de la sine 
înţeleasă, Singapore nu ar fi supravieţuit dacă nu ar 
fi avut performante de cel mai înalt nivel posibil - 
după cum şi-a avertizat Lee fără încetare 
compatrioţii. Aşa cum spunea în memoriile sale, 
Singapore „nu era o ţară naturală, ci era creată de 


mâna omului”? 


. Tocmai pentru cà nu avea trecut ca 
naţiune, nu exista nici o asigurare că va avea un 
viitor; astfel, marja sa de eroare a rămas permanent 
aproape de zero. „Sunt îngrijorat că singaporezii 
presupun că Singapore este o ţară normală”, a spus 
el de mai multe ori mai târziu.” „Dacă nu avem un 
guvern şi un popor care să se diferentieze de restul 


vecinilor [...] Singapore va înceta sa mai existe.”19 


în strădania sa de a se forma şi de a supravieţui ca 
naţiune, a fost nevoie ca politica internă şi externă a 
statului Singapore să fie strâns legate între ele. 
Existau trei cerinţe: creştere economică pentru a 
susţine populaţia, suficientă coeziune internă pentru 
a permite politici pe termen lung şi o politică externă 
suficient de agilă pentru a supravieţui în apropierea 
unor giganţi internaţionali precum Rusia şi China şi 
a unor vecinii lacomi, precum Malaysia şi Indonezia. 

Totodată, Lee a avut conştiinţa istorică necesară 
pentru un leadership real. „Oraşele-stat nu au rate 
bune de supravieţuire”, a remarcat el in 1998." 
„Insula Singapore nu va dispărea, dar națiunea 
suverană care a devenit, capabilă să-şi croiască 
drumul şi să-şi joace rolul în lume, ar putea 


"l^ in mintea lui, traiectoria statului 


dispărea. 
Singapore trebuia să fie o curbă ascendentă abruptă, 
fără capăt vizibil; în caz contrar, ar risca să fie 
coplesita de hinterland sau de dificultatea 
provocărilor sale economice şi sociale. Lee a predat 
un fel de fizică globală, în care societăţile trebuie să 
se straduiasca tot timpul să evite entropia. Liderii 
sunt tentaţi de pesimism, a remarcat el în luna mai a 
anului 1979, la o reuniune privată a liderilor 
mondiali, când Singapore se afla în primele etape de 
creştere, dar „trebuie să luptăm pentru a scapa de 
el. Trebuie să aratati o modalitate credibilă, 
plauzibilă, prin care să ne putem menţine capul 
deasupra apei”!*. 

în paralel cu avertismentele dure ale lui Lee 
privind ameninţarea cu dispariţia, exista şi o imagine 
la fel de vie privind potenţialul ţării sale. Dacă 
fiecare mare realizare este un vis înainte de a deveni 
realitate, visul lui Lee era uluitor în îndrăzneala sa: 
el şi-a imaginat un stat care nu doar va supravieţui 
pur şi simplu, ci va înflori prin insistența în privinţa 
excelentei. În percepţia lui Lee, excelența însemna 


mult mai mult decât performanţă individuală: 
aspiraţia către excelenţă trebuia să fie prezentă în 
întreaga societate. în serviciul public, în afaceri, în 
medicină sau în educaţie, mediocritatea şi corupţia 
nu erau acceptabile. Nu exista a doua şansă în cazul 
abaterilor, iar toleranta fată de eşec era minimă. în 
acest fel, Singapore şi-a câştigat o reputaţie 
mondială pentru performanţe remarcabile la nivel 
colectiv. în opinia lui Lee, sentimentul succesului 
comun putea ajuta la solidarizarea societăţii sale, în 
ciuda lipsei unei religii, etnii sau culturi universal 
împărtăşite. 


Darul suprem al lui Lee pentru poporul sau 
multietnic a fost credinţa lui neobosită că oamenii 
sunt cea mai mare ; 


resursă a lor, cà au capacitatea de a debloca 
posibilităţi în ei înşişi despre care nu ştiau că există. 
Totodată, el s-a dedicat stimulării unei încrederi 
similare în rândul prietenilor şi cunoştinţelor din alte 
tari. Era convingător nu numai pentru cà era un 
observator subtil al politicii regionale din Asia de 
Sud-Est, ci si pentru cà mostenirea sa chinezá, in 
combinatie cu studiile la Universitatea Gambridge, i- 
au oferit o perspectivă excepţională asupra dinamicii 
interacțiunii dintre Est şi Vest - unul dintre pivotii 
esentiali ai istoriei. 

De-a lungul vieţii, Lee şi-a descris întotdeauna 
contribuţia doar în termenii deblocării capacităţilor 
existente în societatea sa. El ştia că, pentru a reuşi, 
perseverenta sa trebuia să devină un model de 
durată, nu un tur de forţă personal. ,,Oricine se 
crede om de stat trebuie să consulte un psihiatru”, a 
spus el cándva.'* 

în timp, succesul statului Singapore sub 
conducerea lui Lee a determinat chiar şi China să-i 
studieze abordarea şi să-i imite proiectele. în 1978, 
Deng Xiaoping a vizitat oraşul-stat aşteptându-se să 
vadă un ţinut izolat şi să fie aplaudat de mulţimi de 


etnici chinezi. Deng petrecuse două zile în 
Singapore, în drum spre Paris, în 1920, iar în anii 
care au urmat informaţiile sale despre oraş îi 
fuseseră în mare parte furnizate de un anturaj servil, 
predispus să descrie conducerea din Singapore drept 
„câini de curse ai imperialismului american". însă 
etnicii chinezi întâlniți de Deng la Singapore erau 
fermi în loialitatea lor faţă de tânăra lor naţiune. 
Zgarie-norii strălucitori şi străzile imaculate pe care 
le-a văzut Deng i-au oferit un impuls, precum şi o 
schiţă pentru propriile reforme postmaoiste din 


China. 


Tinerețe imperiala 


Lee Kuan Yew s-a născut în luna septembrie a anului 
1923, la ceva mai mult de un secol după ce Sir 
Stamford Raffles, locotenent-guvernator al coloniei 
britanice din Sumatra, a înfiinţat un avanpost 
comercial pe mica insulă de lângă strâmtoarea 
Malacca, cunoscută de localnici drept „Singa Pura”, 

adică „Oraşul Leului" in sanscrită. Fondat de Raffles 
în 1819, Singapore a fost condus tehnic de la 
Calcutta, ca parte a „Indiei îndepărtate”, dar 
tehnologia de comunicații limitată de la acea vreme 
le oferea administratorilor coloniali de pe plan local 
o marjă de manevră considerabilă. Declarat de 
Londra zonă economică liberă — şi imbogátindu-se 
din exporturile de resurse naturale din Malaya 
continentală -, noul avanpost a evoluat rapid, 
atrăgând comercianţi şi aventurieri din Asia de Sud- 
Est şi nu numai. Din 1867, Singapore a fost plasat 
sub jurisdicția directă a Biroului Colonial de la 
Londra, în calitate de colonie a Coroanei.’ 

Etnici chinezi, în special, au fost atraşi de 
Singapore şi au devenit curând majoritari - unii 
venind din Peninsula Malacca şi din arhipelagul 
indonezian din apropiere, alții fugind de frământările 


şi de sărăcia din China secolului al XIX-lea, devastată 
de criză. Printre aceştia din urmă s-a numărat şi 
străbunicul lui Lee, care a ajuns la Singapore venind 
din provincia chineză sudică Guangdong, în 1863. Şi 
malaezii, indienii, arabii, armenii şi evreii s-au 
instalat în acest antrepozit liber, dându-i oraşului un 
caracter poliglot. Până în anii 1920, Malacca 
producea aproape 


jumătate din cauciucul lumii şi o treime din cositor, 
exportandu-le pe ambele prin portul din Singapore. 

Până la naşterea lui Lee, Singapore devenise şi o 
piatră de temelie a strategiei militare britanice în 
Asia. Marea Britanic era aliata Japoniei din 1902 şi 
chiar a chemat puşcaşii marini japonezi să o ajute să 
înăbuşe o revoltă a armatei indiene din Singapore în 
1915.'® Dar in 1921 Amiralitatea era îngrijorată de 
puterea în creştere a Japoniei şi a hotărât să 
construiască o bază navală importantă în Singapore, 
cu scopul de a transforma oraşul în „Gibraltarul 
Orientului”.!” în ciuda ascensiunii Japoniei, Lee a 
copilărit într-o lume în care Imperiul Britanic părea 
invincibil şi etern. „Nu se punea problema vreunui 
resentiment”, îşi amintea el decenii mai 
târziu; „statutul superior al britanicilor în guvern si 
în societate era pur şi simplu o realitate a vieţii.”20 

Familia lui Lee a prosperat în perioada de boom 
din anii 1920. Influentati de un bunic anglofil, 
părinţii lui Lee au făcut şi demersul neobişnuit de a 
le da fiilor lor nume englezeşti pe lângă cele 
chinezeşti. Al lui Lee era „Harry”. De la vârsta de 
şase ani a fost educat în şcoli de limbă engleză.” 

în ciuda acestor influenţe engleze, Lee a fost 
crescut în tradiţia chineză. A locuit cu familia sa 
extinsă — care număra şapte veri - în casa bunicului 
său matern, unde părinţii lui împărțeau o singură 
cameră cu cei cinci copii ai lor. Dintre aceste 
experienţe din copilărie si influenţe culturale 


confucianiste, evlavia filială, cumpatarea şi prețuirea 
armoniei si a stabilităţii şi-au lăsat de timpuriu 
amprenta asupra minţii sale. 

Părinţii sài nu erau profesionişti educati şi au avut 
de suferit în 1929 odată cu Marea Criză. Lee a scris 
în memoriile sale că tatăl său, magazioner la Shell 
Oii Company, venea adesea „acasă într-o dispoziţie 
proastă după ce pierduse la blackjack... şi îi cerea 
bijuterii mamei pentru a le amaneta, ca să se ducă 
înapoi să-şi încerce din nou norocul”?*. Ea refuza 
mereu, protejandu-le educaţia copiilor, care, la 
rândul lor, o adorau şi care toată viaţa s- 


au simtit obligaţi să se ridice la înălţimea deosebită a 

aşteptărilor sale.” 

Elev inteligent, dar uneori rebel, Lee a absolvit cu 
brio studiile primare la vârstă de doisprezece ani, 
obţinând astfel admiterea la Instituţia Raffles, care 
număra 150 de elevi de top din toate etniile şi clasele 
din Singapore şi Malaya, admişi exclusiv pe baza 
meritelor - printre care şi domnişoara Kwa Geok 
Choo, singura fată.” Atunci, la fel ca si acum, 
Institutia Raffles era cel mai exigent gimnaziu si 
liceu de limbă engleză din Singapore si pepiniera 
viitoarelor elite ale oraşului. Urmarea pregătirea 
celor mai capabili supuşi coloniali pentru examenele 
de admitere la universitati britanice. Ulterior, la 
întâlnirea cu lideri ai Comunităţii Naţiunilor din 
întreaga lume, Lee descoperea invariabil „că au 
trecut prin acelaşi exerciţiu cu aceleaşi manuale şi 
că puteau cita aceleaşi pasaje din Shakespeare"^. 
Faceau cu toţii parte din „reţeaua de absolvenţi... 
cultivată de sistemul de învăţământ colonial 
britanic”*°. 

Constienti de perspectivele academice ale fiului lor 
si regretand ca nu au facut mai mult cu propriile 
cariere, parintii lui Lee Lau incurajat sa urmeze 


medicina sau dreptul. Ascultator, el planuia sa 


studieze dreptul la Londra, clasându-se pe primul loc 
din Singapore şi Malaya la examenele pentru 
Cambridge.^ Dar în 1940, odată cu izbucnirea unui 
alt război mondial în Europa, Lee a decis că era mai 
bine să rămână în Singapore şi să studieze la 
Colegiul Raffles (acum Universitatea Naţională din 
Singapore), unde primise o bursa completá.?? 

Lee a excelat pe plan academic în anul întâi de 
studii, concurând cu domnişoara Kwa pentru primul 
loc la diferite materii. Revenind la visul sàu de a 
studia dreptul în Anglia, şi-a propus să obtintà o 
bursă din partea reginei, care acoperea costurile 
studiilor universitare în Marea Britanie. Dat fiind că 
doar doi studenti din Coloniile Strâmtorilor 
(Malacca, Penang şi Singapore) primeau anual bursa 
reginei, Lee era mereu îngrijorat că domnişoara Kwa 
şi un elev de top de la o altă şcoală vor ocupa 
primele două locuri, lăsându-l de izbelişte in 
Singapore. 

Dar aveau să vină îngrijorări mai mari. în 
decembrie 1941, japonezii au bombardat flota 
americană a Pacificului de la Pearl Harbor, în 
Hawaii, si au atacat simultan Malaya britanică, Hong 
Kong şi Singapore. Două luni mai târziu, în februarie 
1942, oraşul a fost cucerit de Japonia, Winston 
Churchill numind acest lucru „cel mai mare dezastru 
şi cea mai mare capitulare din istoria Marii Britanii”. 
Lee, pe atunci în vârstă de optsprezece ani, a descris 
mai târziu acest lucru drept „primul punct de 
cotitură din viaţa mea”, comparând plecarea 
panicată a familiilor burgheze britanice cu suferinţa 
stoică a supuşilor coloniali şi a celor 80 000 de 
soldati britanici, australieni şi indieni capturați de 
japonezi. Pentru Lee şi nenumărați alti singaporezi, 
„aura de superioritate covârşitoare, cu care britanicii 
ne ţineau în mrejele lor, s-a destrămat şi nu a mai 


w 


fost restabilită niciodată” ’". 


A urmat o ocupaţie dură, economia dependentă de 
comerţ a oraşului Singapore fiind sufocată de război, 
iar populaţia sa demoralizată de situaţia la limita 
foametei. Autorităţile japoneze au redenumit străzile 
şi clădirile publice, au doborât statuia de bronz a lui 
Raffles de la Empress Place şi au impus calendarul 
imperial.*! Lee era cát pe ce să moară, dupa ce a fost 
ridicat la întâmplare de trupele japoneze odată cu 
arestarea în masă a bărbaţilor chinezi, majoritatea 
fiind executaţi sumar — în special cei cu mâini fine 
sau cu ochelari, evidentiati drept ,intelectuali" care 
puteau fi loiali Marii Britanii. Zeci de mii au fost 
masacrati.^ Lee a fost cruțat, a urmat un curs de 
limbă japoneză de trei luni şi şi-a găsit de lucru - mai 
întâi ca funcţionar la o companie japoneză, apoi ca 
traducător de engleză in departamentul de 
propagandă japoneză şi, în cele din urmă, ca broker 
de bijuterii pe piaţă neagră.” în anii de război, Lee a 
învăţat că „secretul supravieţuirii era improvizatia" 
— o lecţie care va modela abordarea sa pragmatică 
şi experimentală privind guvernarea statului 
Singapore.?* 

Odată cu sfârşitul războiului. Lee a obtinut în fine 
bursa reginei pentru a studia dreptul la Cambridge, 
absolvind cu o diplomă de primă clasă. Domnişoara 
Kwa, pe care Lee începuse să o curteze în timpul 
războiului, a urmat aceeaşi cale, iar în decembrie 
1947 cei doi s-au căsătorit discret la Stratford-upon- 
Avon.“ „Choo”, aşa cum o numea Lee, era o femeie 
extraordinară, cu o combinaţie neobişnuită de 
inteligentă şi sensibilitate. Ea a devenit ancora 
indispensabilă a vieţii acestuia, nu numai în existenţa 
de zi cu zi, ci mai ales ca sprijin emoţional şi 
intelectual omniprezent în activităţile sale publice. 
La Colegiul Raffles, ea se specializase în literatură, 
citind de la „Jane Austen la J.R.R. Tolkien, de la 
Razboiul Peloponesiac de Tucidide la Eneida lui 


Vergiliu”, după cum a rememorat Lee mai târziu."€ 


După succesul de la Cambridge, cei doi au revenit la 
Singapore si au fondat împreună o firmă de 
avocatură, Lee & Lee. 

în anii petrecuţi la Cambridge, vederile lui Lee 
erau ferm socialiste si anticolonialiste, chiar 
antibritanice. Unele erau motivate de experiente 
personale: au existat cazuri in care a fost refuzat de 
hotelurile din Anglia din cauza culorii pielii sale”. 
Dar acestea aveau mult mai mult de-a face cu ceea 
ce el a numit mai târziu „fermentul din aer”. Luptele 
pentru independenţă din India, Birmania şi din alte 
colonii l-au determinat pe Lee să se întrebe: „De ce 
nu Malaya, care includea pe atunci Singapore?”*® 
Convins că „statul social era cea mai înaltă formă de 
societate civilizată”, Lee era un admirator al 
reformelor  postbelicele ale guvernului laburist 
condus de prim- ministrul Clement Attlee, precum şi 
al politicilor economice etatiste ale prim-ministrului 
indian Jawaharlal Nehru.** 

Lee a intrat pentru prima dată în atenţia publicului 
pe când se afla în Marea Britanie, făcând campanie 
în numele unui prieten din Partidul Laburist, care 
candida pentru un loc în parlament. Stând în 
picioare pe remorca unui camion în orăşelul Totnes 
din Devon, Lee a ţinut unul dintre primele sale 
discursuri publice, exploatându- şi identitatea de 
supus britanic pentru a susţine autoguvernarea 
Malayei. Argumentele sale au prefigurat stilul de mai 
târziu, mai degrabă practic decât ideologic: 
independenţa va avea cel mai mare succes, dacă va fi 
obţinută progresiv şi prin cooperarea între mişcarea 
de independentă şi tara-mamă. Lee şi-a încheiat 
discursul cu un apel la raţiunea şi interesul 
britanicilor: 


Chiar dacă nu vă pasă deloc de corectitudine sau 
de dreptate socială pentru popoarele din colonii, 


atunci, de dragul propriului vostru interes, al 
bunăstării voastre economice, de dragul dolarilor 
pe care îi obţineţi din Malaya şi din celelalte 
colonii ale voastre, dati-le un guvern în care aceste 
popoare să aibă încredere, iar apoi acestea vor 
coopera cu plăcere şi vor fi fericite să se dezvolte 
în cadrul Commonwealth si al Imperiului Britanic.“ 


Construirea unui stat 


Pe când Lee studia în Anglia, Singapore trecea prin 
frământări postbelice chinuitoare. în primăvara 
anului 1947, alimentele au fost rationalizate şi 
tuberculoza facea ravagii. Partidul Comunist Malaez 
şi aliaţii sai sindicali organizau greve care daunau 
mai mult economiei.!! Când Lee a revenit la 
Singapore, în august 1950, persistau două probleme 
majore: locuinţele şi corupţia. Doar o treime dintre 
singaporezi aveau locuinţe adecvate, iar construcţia 
nu ţinea pasul cu cererea. La sfârşitul programului 
de lucru, în magazine, era o practică obişnuită ca 
angajaţii sa doarmă pe podea.“ Corupţia, 
neîmblânzită în timpul dominaţiei britanice, fusese 
exacerbată de condiţiile din timpul războiului.“ 
Inflaţia a erodat puterea de cumparare a salariilor 
funcţionarilor publici, facându-i să fie mai tentaţi de 
corupţie.“ 

Lee revenise cu intenţia de a practica avocatura, 
dar a fost rapid atras de politica din Singapore. 
Talentele sale au fost imediat răsplătite: în 1954, la 
vârsta de treizeci şi unu de ani, a fondat Partidul 
Acţiunea Poporului (PAP); cinci ani mai târziu, 
galvanizat de energia teribilă a lui Lee, acesta 
domina peisajul politic al insulei. Cyril Northcote 
Parkinson, profesor de istorie la Universitatea 
Malaya din Singapore, a descris poziţionarea politică 
a lui Lee în aceşti ani ca fiind „cât se poate de mult 
la stânga, foarte aproape de comunism şi mult mai la 


stânga în cuvinte decât în actiuni"? 


. Cu un mesaj 
social-democrat puternic, PAP a subliniat eşecul 
autorităţilor coloniale de a oferi servicii publice 
decente şi o guvernare curată şi eficientă. Candidaţii 
PAP au făcut campanie fără să poarte cravată, în 
cămăşi albe cu mâneci scurte — deopotrivă o 
adaptare de bun-simt la climatul tropical din 
Singapore şi un simbol al angajamentului lor pentru 
o guvernare onesta.*°— in mai 1959, Londra i-a 
acordat oraşului dreptul de autoguvernare în toate 
chestiunile, cu excepţia politicii externe şi a apărării. 
După ce PAP a obţinut majoritatea parlamentară la 
alegerile din acea lună, Lee a fost numit prim- 
ministru, funcţie pe care a deținut-o pana când şi-a 
dat demisia în noiembrie 1990, mai bine de trei 
decenii mai târziu.“ 

Imediat după obţinerea autoguvernării, Singapore 
a cunoscut trei aranjamente constituţionale distincte 
în decurs de câţiva ani: colonie a coroanei britanice 
din 1959 până în 1963, parte a unei noi confederaţii, 
numită Malaysia, din 1963 până în 1965, şi stat 
independent şi suveran după 1965. în această 
perioadă, aproape de sfârşitul stăpânirii coloniale, au 
fost puse bazele statului modern în Singapore. Lee a 
format un cabinet impresionant - inclusiv 
economistul Goh Keng Swee (numit ministru de 
finanţe) şi jurnalistul S. Rajaratnam (numit ministru 
al culturii) - care a elaborat planuri pentru 
ameliorarea condiţiilor sociale ale oraşului.— 

Noua Comisie pentru Locuinţe şi Dezvoltare (HDB) 
a început curând să construiască masiv zgârie-nori 
cu destinaţie rezidentiala, pentru a le oferi tuturor 
singaporezilor acces la locuinţe, în esenţă de acelaşi 
tip, cu preţuri rezonabile; locuitorii aveau dreptul sa- 
şi cumpere apartamentele de la HDB la tarife 
stabilite. Lee a numit un om de afaceri competent şi 
dinamic, Lim Kim San, la conducerea consiliului de 


administraţie; sub cârmuirea lui Lim, Comisia a 
construit mai multe locuinţe în trei ani decât 
britanicii în cei treizeci si doi de ani anteriori.“ Cu 
timpul, Singapore a devenit o societate complet 
urbanizată, de proprietari de locuinţe, oferindu-i 
fiecărei familii o miză în viitorul statului Singapore, 
sub forma unei proprietăţi.“ După cum a subliniat 
Lee în memoriile sale, corelarea strânsă a 
prosperității economice individuale cu bunăstarea 
statului a „asigurat stabilitatea politica”, care, la 
rândul său, a întărit creşterea economică.” Totodată, 
impunerea unui sistem de cote rasiale şi de venit în 
cartierele locative din Singapore mai întâi a limitat 
segregarea etnică şi apoi a eliminat-o progresiv. 
Trăind şi lucrând împreună, singaporezii de etnii şi 
religii diferite au început să dezvolte o conştiinţă 
naţională. 

La fel de repede, Lee a luat măsuri pentru 
eradicarea corupţiei. în decurs de un an de la 
preluarea mandatului, guvernul său a adoptat Legea 
privind prevenirea corupţiei, care a impus sancţiuni 
severe pentru corupţie la fiecare nivel al autorităţilor 
publice şi a limitat dreptul la un proces cuvenit 
pentru suspectii de luare de mită. Sub conducerea 
lui Lee, corupţia a fost suprimată rapid şi fără milă.” 
Totodată, Lee a supus toate investiţiile străine unui 
control strict, efectuând personal o parte din 
verificările intransigente impuse de administraţia sa. 
Aplicarea riguroasă a legilor a susţinut reputaţia 
statului Singapore ca loc onest şi sigur pentru 
afaceri. 

Pentru a-şi atinge obiectivele, Lee s-a bazat pe 
sancţionarea funcţionarilor publici pentru eşecuri, în 
loc să-i încurajeze prin creşterea salariilor; de fapt, 
guvernul său le-a redus salariile iniţial.” Abia în 
1984, când Singapore a devenit mai bogat, Lee a 
adoptat politica sa originală prin care a fixat salariile 


funcţionarilor publici la 80% din nivelurile celor din 
sectorul privat.” în consecinţă, funcţionarii publici 
din Singapore au devenit unii dintre cei mai bine 
plătiţi din lume. Succesul împotriva corupţiei rămâne 
„baza morală a conducerii [PAP]" asa cum a 
observat un universitar de vazá din Singapore?* 

în Singapore, corupţia este înţeleasă nu numai ca o 
deficiență morală a indivizilor implicaţi, ci şi ca o 
încălcare a codului etic al comunităţii - care pune 
accent pe excelenţă meritocratica, fair-play si 
conduită onorabilă.” Singapore s-a clasat frecvent 
printre ţările cu cel mai scăzut nivel al corupţiei din 
lume, îndeplinind obiectivele vizate de Lee pentru 
tara sa.% — După cum a observat Lee mai târziu: 
„Vrem oameni cu caracter bun, minte bună, 
convingeri puternice. Altfel, Singapore nu va +*\57 
reuşi . 

Reducerea corupţiei a făcut posibile investiţii în 
programe guvernamentale care au adus îmbunătăţiri 
substanţiale în viaţa cetăţenilor din Singapore şi le- 
au oferit condiţii echitabile, bazate pe egalitate de 
şanse, între 1960 şi 1963, cheltuielile cu educaţia din 
Singapore au crescut de aproape şaptesprezece ori, 
iar populaţia şcolară a sporit cu 50 la sută.“ în primii 
nouă ani cât PAP a fost la putere, Lee a alocat pentru 
educaţie aproape o treime din bugetul statului 
Singapore — o proporţie uimitoare în comparaţie cu 
ţările vecine sau chiar cu orice tară din lume?? 

Accentul pus pe calitatea vieţii s-a transformat 
într-un aspect definitoriu al stilului din Singapore. 
începând cu o campanie de radiografii împotriva 
tuberculozei in 1960, Singapore a făcut din 
sănătatea publică o prioritate majoră.“ După cum au 
observat George Shultz şi Vidar Jorgensen, „oraşul- 
stat cheltuieşte doar 5% din P1B pentru îngrijirea 
medicală, dar are rezultate mult mai bune decât 
SUA, care cheltuieşte 18% din P1B pentru sanatate. 
Speranţa de viaţă în Singapore este de 85,2 ani, 


comparativ cu 78,7 în SUA"?,, în decurs de o 
generaţie, Singapore s-a transformat dintr-o mahala 
plină de boli într-o metropolă de primă clasă - 
micşorând totodată constant ponderea cheltuielilor 
guvernamentale.“ 

Pentru a orchestra această revoluţie în guvernare, 
Lee a înfiinţat o reţea de „ instituţii par apolitice", 
după cum le-a numit el, care să servească drept 
curea de transmisie între stat şi cetăţenii săi. 
Centrele comunitare, comisiile consultative ale 
cetăţenilor, comisiile  rezidentilor şi, ulterior, 
consiliile orăşeneşti au oferit mijloace de recreere, 
au solutionat micile nemulțumiri, au furnizat servicii 
de tipul gradinitelor si au diseminat informaţii 
despre politicile guvernamentale." PAP a jucat un 
rol important în aceste instituţii, estompând 
graniţele dintre partid, stat şi popor.“ De exemplu, 
Lee a înfiinţat aproape 400 de grădiniţe în care 
lucrau exclusiv membri PAP.% 

Printr-o combinație de serviciu public şi o 
abilă ,,lupta de stradă” politică, după cum a descris-o 
Lee, PAP şi-a consolidat constant poziţia după 
alegerile din 1959 şi apoi, din nou, în jurul alegerilor 
din 1963.% în 1968, Lee şi-a zdrobit în mare măsură 
rivalii; opoziţia a boicotat acele alegeri, iar PAP a 
câştigat aproape 87% din voturi şi toate cele 
cincizeci şi opt de locuri din legislativ. După aceea, 
PAP şi-a păstrat poziţia, în mare parte fără a fi 
contestat. O sursă a puterii sale continue a fost 
sistemul electoral cu un singur tur de scrutin 
uninominal majoritar din Singapore, o moştenire 
britanică fără prevederi pentru voturile minorităţilor. 
O alta a fost faptul că Lee a folosit sistemul juridic 
pentru a-şi izola adversarii politici şi pentru a reduce 
la tăcere elementele neprietenoase din mass-media.“ 
El a descris confruntările sale cu figurile opoziţiei 
drept o „luptă neinarmata, fără reguli, într-o 


întrecere în care câştigătorul a luat totul”. 

Lee era obsedat de ordinea publică. Când a ajuns 
pentru prima dată la putere, contracultura şi 
relaxarea generală a moravurilor încă nu se 
manifestaseră în Occident, dar mai târziu Lee avea 
să reflecteze asupra acestui aspect, pe care La 
descris drept libertate care a luat-o razna. „Ca 
sistem total, consider că unele părţi din acesta sunt 
total inacceptabile”, i-a spus el lui Fareed Zakaria în 
1994: 


Extinderea dreptului individului de a se comporta 
după bunul-plac este în detrimentul unei societăţi 
ordonate. în Orient, scopul principal este acela de 
a avea o societate ordonată, astfel încât fiecare să 
se poată bucura la maximum de libertăţile sale. 
Această libertate nu poate exista decât într-un 
context ordonat, nu într-o stare naturală de dispută 
şi de anarhie.“ 


Pe măsură ce construia Singapore, Lee nu credea 
că un oraş-stat putea rezista singur. Prin urmare, a 
depus un efort major pentru a proteja independenţa 
iminentă a statului Singapore în raport cu Marea 
Britanic prin aderarea la o federaţie cu Malaya. 
Considerând că „geografia, economia şi legăturile de 
rudenie” constituiau baza unei unităţi naturale între 
cele două teritorii, Lee a convocat în septembrie 
1962 un referendum pe tema fuziunii/ Pentru a 
convinge populaţia din Singapore, el a realizat o 
serie de treizeci şi şase de emisiuni radio în decursul 
unei singure luni: douăsprezece scenarii, fiecare 
fiind înregistrat în trei limbi - mandarină, malaeză şi 
engleză/! Talentele sale oratorice au generat o 
sustinere coplesitoare a planului sau din partea 
votului popular. Un an mai târziu, pe 16 septembrie 
1963 — când Lee a împlinit patruzeci de ani —, 
Singapore şi Malaya au format Federaţia Malaezia. 


Unirea s-a confruntat imediat cu provocări din 
interior si din exterior. Invidios pe potenţialul 
Malaysiei mari, visând să unească popoarele malaeze 
într-o singură ţară şi bucurându-se de sprijinul 
Moscovei şi al Beijingului, preşedintele indonezian, 
Sukarno, a lansat Konfrontasi — un război 
nedeclarat care a implicat lupte în junglă şi terorism 
şi a facut sute de morti de ambele parti. Pentru 
Singapore, drama cea mai mare din timpul 
conflictului a fost bombardarea pe 10 martie 1965 a 
cladirii MacDonald - prima clădire de birouri cu aer 
condiţionat din Asia de Sud-Est - de câtre puşcaşii 
marini indonezieni, care a provocat moartea a trei 
persoane şi rănirea a peste treizeci. 

în Malaysia, mulţi politicieni malaezi nu aveau 
încredere în Lee, în ciuda eforturilor PAP de a 
reduce tensiunile din sânul comunităţii respective 
din Singapore şi de a promova malaeza ca limbă 
nationala/? Ei se temeau că personalitatea dinamică 
a lui Lee şi talentele sale politice evidente le vor 
eclipsa pe ale lor, plasând noua federaţie sub 
dominaţia etnicilor chinezi. 

Liderii malaezi care i s-au opus lui Lee au provocat 
revolte etnice violente în Singapore, mai întâi în iulie 
şi apoi, din nou, în septembrie 1964, care s-au soldat 
cu zeci de morti şi sute de răniţi. Motivul evident al 
revoltelor a +, f 
fost demolarea satelor malaeze (kampongs) pentru a 
face loc locuințelor publice, dar a fost clar o dovadă 
de oportunism din partea şoviniştilor etnici şi a 
comunistilor/? 

Drept urmare, la mai puţin de doi ani după ce s-au 
unit, Singapore şi Malaysia s-au separat din nou, 
sfâşiate de partizanatul intens şi de tensiuni etnice. 
Singapore a devenit independent în august 1965, nu 
ca urmare a unei lupte de eliberare autohtone, ci din 
cauza deciziei abrupte a Malaysiei de a se debarasa 
de micuțul vecin din sud. 


Excluderea a făcut ca ţara insulară să rămână pe 
cont propriu, un rezultat la care Lee nici nu se 
asteptase si pe care nici nu-l cautase. Anuntarea 
esecului fuziunii l-a adus în pragul lacrimilor. ,,De 
fiecare dată când privim înapoi la acest moment... va 
fi un moment dureros”, a spus el la o conferinţă de 
presă, în care s-a străduit să-şi păstreze calmul, 
atipic pentru el, aproape copleşit de sarcina enormă 
cu care se confrunta acum. în memoriile sale, Lee a 
scris cà Singapore a devenit „o inimă fara corp” ca 
urmare a separării. „Eram o insulă chineză într-o 
mare malaeză”, a continuat el. „Cum puteam 
supravieţui într-un mediu atât de ostil?""* Amintirea 
acestui eşec a fost cea care, pentru tot restul vieţii, i- 
a dat lui Lee sentimentul că ţara sa trebuia să se 
autodepaseasca, pentru cà pasea perpetuu pe o 
cărare îngustă între supravieţuire şi catastrofa. 


Construirea unei naţiuni 


în 1970, la cinci ani după ce Singapore a devenit 
independent, istoricul Arnold Toynbee a prezis că 
oraşul- stat, în general, „devenise o unitate politică 
prea mică pentru a mai fi practicabilă” şi că 
Singapore, în special, avea şanse mici de 
supravieţuire ca stat suveran.” Desi il respecta pe 
Toynbee, Lee nu a împărtăşit fatalismul acestuia/9 
Răspunsul sau la provocarea lui Toynbee a fost 
crearea unei noi naţiuni din popoarele disparate pe 
care valurile istoriei le aduseseră pe tàrmurile din 
Singapore. 

Doar „un popor strâns unit, aspru si adaptabil””, 
cum îl considera Lee — un popor unit de sentimentul 
naţional —, putea să îndure încercările multiple ale 
independenţei şi să se ferească de cele două 
coşmaruri care îl îngrozeau: dezordinea internă şi 
agresiunea străină. Efortul său nu a fost în primul 
rând o sarcină tehnocratică. Sacrificiile puteau fi 


impuse prin forţă, dar puteau fi susţinute doar de un 
sentiment de apartenenţă comună şi de destin 
împărtăşit. 

„Nu aveam ingredientele unei naţiuni, factorii 
elementari”, a reflectat mai târziu Lee: „o populaţie 
omogenă, o limbă comună, o cultură comună şi un 
destin comun”.'* Pentru a face națiunea din 
Singapore să existe, el a acţionat ca şi cum aceasta 
ar fi existat deja şi a consolidat-o cu politici publice. 
La sfârşitul conferinţei de presă de pe 9 august 
1965, în care a anunţat independenţa, Lee a stabilit 


o misiune nobilă pentru poporul său: 


Nu trebuie să vă faceţi griji... Multe lucruri vor 
continua ca de obicei. Dar fiţi fermi, fiţi calmi. Vom 
avea o naţiune multirasială în Singapore. 

Vom fi un exemplu. Aceasta nu este o naţiune 
malaeză; aceasta nu este o naţiune chineză; 
aceasta nu este o naţiune indiană. Fiecare va avea 
locul sau... 


Şi, în final, noi, singaporezi adevăraţi - acum nu 
mă pot numi malaiezian - [...] haideţi să fim uniti 
indiferent de rasă, limbă, religie, cultura.” 


Preocuparea imediată a lui Lee a fost constituirea 
unei armate capabile să descurajeze o nouă 


agresiune a Indoneziei.?? 


Separarea de Malaysia 
lăsase Singapore fără nici un regiment loial propriu, 
iar statul nu avea lideri care să ştie cum să 
construiască o armată de Ia zero; abilul Goh Keng 
Swee, acum ministru al apărării, fusese doar caporal 
în Corpul de Voluntari din Singapore când britanicii 
capitulaseră in fata japonezilor în 1942.? (in 
decembrie 1965, când Lee mersese la sesiunea 
inaugurală a primului parlament din Singapore, 
trupe malaeze îl „escortaseră” de la biroul său până 
în sală.)% Făcând provocarea mai dificilă, majoritatea 


chineză de pe insulă nu avea o tradiţie militară — în 


Singapore, profesia de soldat fusese dominată istoric 
de etnicii malaezi — transformând potenţial apărarea 
într-un butoi cu pulbere rasial. 

Imediat după independenţă, Lee a făcut apel la 
preşedintele Gamal Abdel Nasser al Egiptului si Ia 
prim- ministrul Lai Bahadur Shastri al Indiei să îi 
trimită instructori militari. Temându-se că vor supăra 
Indonezia şi Malaysia, ambii au refuzat solicitarea. în 
replică, Lee a luat decizia îndrăzneață de a accepta o 
ofertă de asistenţă din partea Israelului, în ciuda 
reacţiilor dure pe care Ie risca din partea populaţiei 
musulmane numeroase din Singapore si din regiune. 
Pentru a evita această ameninţare, Lee a decis pur si 
simplu să nu anunţe prezenţa israelienilor. Dacă 
întreba cineva, noii consilieri militari din Singapore 
erau ,mexicani".9? 

S-a dovedit o combinaţie inspirată, deoarece 
dilemele de securitate din Singapore le reflectau în 
mare pe cele din Israel. Ambele erau ţări sărace în 
resurse, fără adâncime strategică, înconjurate de ţări 
mai mari cu tentaţii revanşarde. Lee a adoptat 
practica israeliană a unei armate mici, dar extrem de 
profesioniste, susţinută de întreaga societate ca 
rezervişti capabili de o mobilizare rapidă. Toţi tinerii 
din Singapore, indiferent de mediul de provenienţă, 
trebuiau să efectueze o perioadă de serviciu militar 
şi apoi să se antreneze cu regularitate în tabără, ca 
rezervişti. Lee a considerat cà armata naţională avea 
„beneficii politice şi sociale”, aceasta contribuind la 
un sentiment de unitate naţională şi de egalitate 
socială care stergea diviziunile etnice.** 

în 1966, Indonezia a recunoscut diplomatic statul 
Singapore, care se dovedise rezistent in fata 
Konfrontasi.” Pana in 1971, Singapore îşi alcátuise 
şaptesprezece batalioane de militari profesionişti şi 
alte paisprezece batalioane de rezervişti. în ciuda 
presiunii bugetare enorme, Lee a găsit finanţare 


pentru achiziţiile rapide de care aveau nevoie forţele 
aeriene şi navale pentru descurajarea credibilă a 
vecinilor statului Singapore. în continuare, el avea să 
pună accent pe cea mai recentă tehnologie şi 
pregătirea riguroasă ca „multiplicatori de forţă” 
pentru a compensa spaţiul limitat şi populaţia redusă 
ale insulei. în decurs de o generaţie, forţele armate 
din Singapore au devenii cele mai capabile din Asia 
de Sud-Est — o sursă de mândrie şi de unitate 
naţională, precum şi de admiraţie din partea 
străinilor, inclusiv din partea Departamentului 
Apărării al Statelor Unite. 

Spre deosebire de mulţi alţi lideri postcoloniali, 
Lee nu a căutat să-şi consolideze poziţia asmutind 
diversele comunități din tara una împotriva 
celeilalte. Dimpotrivă, el s-a bazat pe capacitatea 
statului Singapore de a promova un sentiment de 
unitate naţională, în ciuda grupărilor etnice aflate în 
conflict. în pofida violenţelor interetnice intense 
dinainte de obţinerea independenţei, el a sfidat 
forţele centrifuge intrinseci din Singapore şi a 
dezvoltat o identitate naţională interdependentă. 
După cum s-a exprimat în 1967: 


Doar atunci când îi oferi unui om - fără distincţii 
bazate pe diferenţe etnice, culturale, lingvistice şi 
de altă natură - şansa de a face parte din această 
mare comunitate umană, îi oferi o cale paşnică 
spre progres şi spre un nivel superior al vieţii 
umane.E€ 


Lee nu a optat nici pentru reprimarea diversităţii 
din Singapore, nici pentru desconsiderarea acesteia, 
ci pentru canalizarea şi gestionarea ei. Orice altă 
direcţie, a afirmat el, ar face imposibilă 
guvernarea.“ 

Inovația cea mai importantă a lui Lee a fost 
politica sa lingvistică. Cum să guvernezi un oraş-stat 
în care 75 la sută din populaţie vorbea diverse 


dialecte chineze, 14 la sută vorbea malaeză şi 8 la 
sută vorbea limba tamilă? După eşecul fuziunii cu 
Malaysia, Lee nu a mai dorit ca limba malaeză să 
devină limba naţională. în opinia lui Lee, „nici nu 
intra în discuţie” ca mandarina să devină limba 
oficială, deoarece „cele 25 de procente din populaţie 


care nu era chineză s-ar revolta” 


. Engleza era de 
mult timp limba de lucru a guvernului, dar putini 
singaporezi o vorbeau ca limbă maternă, aşa cum era 
cazul lui Lee.?— Soluţia lui a fost o politică de 
educaţie bilingvă — impunând şcolilor în limba 
engleză să predea mandarină, malaeză şi tamilă şi 
obligând totodată toate celelalte şcoli să predea 
cursuri de engleză. Constituţia din Singapore a 
consfințit patru limbi oficiale: malaeza, mandarina, 


tamila şi engleza.” După cum a declarat Lee în 1994: 


Dacă aş fi încercat să le impun limba engleză 
oamenilor din Singapore, m-aş fi confruntat cu o 
revoltă... Dar i-am dat fiecărui părinte posibilitatea 
să aleagă engleza şi limba maternă, în orice ordine 
doreşte. Prin libera alegere, plus recompensele 
pieţei pe o perioadă de 30 de ani, am ajuns să 
avem engleza pe primul loc şi limba maternă pe al 
doilea. Am făcut ca o universitate de tradiţie de 
limbă chineză să treacă de la chineză la engleză. 
Dacă această schimbare s-ar fi făcut forţat în cinci 
sau zece ani, în loc de 30 de ani - şi prin liberă 
alegere - ar fi fost un dezastru.?! 


Faptul de a fi o ţară vorbitoare de engleză a avut şi 
un beneficiu economic. în anii 1960, Singapore s-a 
distins între economiile rivale în curs de dezvoltare 
prin orientarea sa clar anglofilă. Decizia lui Lee de a 
păstra statuia lui Raffles a transformat o figură 
nepartizană din trecutul oraşului Singapore într-un 
simbol naţional unificator.” Totodată, acest lucru a 
semnalat lumii că Singapore era deschis pentru 
afaceri, dar nu facea o afacere din incriminare.?? 


„Istoria să judece** 


Ruptura cu Malaysia l-a obligat pe Lee să-şi 
reorienteze abordarea iniţial socialistă câtre aspecte 
esenţiale pragmatice. Ga Singapore să poată 
supravieţui ca stat, economia sa trebuia să se 
dezvolte. Ca să fie o naţiune de succes, roadele 
acelei dezvoltări trebuiau împărţite echitabil între 
oameni, indiferent de origine etnică. Şi ca să persiste 
ca prezenţă internaţională, trebuia să-şi dezvolte 
influenţa în rândul marilor puteri — în special SUA şi 
China. 

„Există cărţi care te învaţă cum să construieşti o 
casă, cum să repari motoare, cum să scrii o carte”, 
avea să-şi amintească Lee mulţi ani mai târziu: 


Dar nu am văzut o carte despre cum să 
construieşti o naţiune dintr-o colecţie disparată de 
imigranţi din China, India Britanică, Indiile de Est 
Olandeze sau despre cum să faci ca poporul să-şi 
câştige existenţa atunci când fostul rol economic 
de antrepozit al regiunii nu mai este de 
actualitate.” 


Experiențele lui Lee din timpul celui de-al Doilea 
Război Mondial, din lupta pentru putere politică din 
Singapore şi din separarea de Malaysia îi furnizaseră 
convingeri privind buna guvernanta a statelor, pe 
care nu i le-ar fi putut oferi nici o instruire formală. 
Călătoriile şi conversațiile sale cu lideri străini au 
avut o importanţă crucială; până în 1965, el vizitase 
peste cincizeci de ţări şi îşi conturase opinii ferme 
privind motivele performanțelor diferite ale 
acestora?” „O ţară este măreaţă nu numai prin 
dimensiunea sa”, a spus el în 1963. „Vointa, 
coeziunea, rezistența, disciplina oamenilor şi 
calitatea conducătorilor îi asigură un loc onorabil în 
istorie.” ”® 
Acesta este motivul pentru care Lee a adoptat ca 


maximă operaţională „Istoria să judece”. El a respins 
comunismul pentru că însemna dezmembrarea 
instituţiilor existente care funcționau. La fel, 
preferinta sa pentru economia de piata a derivat din 
observaţia cà aceasta genera rate de creştere mai 
mari.” Multi ani mai târziu, la o cină acasă la mine, 
când un oaspete american l-a complimentat pentru 
includerea principiilor feministe în dezvoltarea 
statului Singapore, Lee nu s-a arâtat de acord. 
Integrase femeile în forţa de muncă din motive 
practice, a spus el. Singapore nu şi-ar fi putut atinge 
obiectivele de dezvoltare fără ele. Acelaşi lucru, a 
adăugat el, era valabil şi in politica de imigrație, prin 
care cauta sa convingă straini talentaţi să se 
stabilească în Singapore. Scopul nu era o noţiune 
teoretică a beneficiilor multiculturalismului, ci 
exigenţele creşterii statului Singapore şi demografia 
sa, care altfel ar fi stagnani. 

Gândirea lui Lee indică o puternică tendinţă 
utilitaristă, aşa cum a demonstrat-o şi discursul său 
de 1 Mai din 1981: 


Fiecare guvern raţional îşi doreşte bunăstarea şi 
progresul maxim pentru cel mai mare număr de 
cetăţeni. Pentru a realiza acest lucru, sistemele 
sau metodele şi principiile sau ideologiile pe care 
se bazează politicile guvernantilor sunt diferite. De 
la revoluţia industrială, cu două secole în urmă, se 
desfăşoară un fel de darwinism între sistemele de 
guvernare. Acesta stabileşte care sistem ideologic- 
religios-politic-social-economic-militar va prevala, 
datorită eficacitatii sale privind oferirea unor 
beneficii maxime numărului maxim de oameni 
dintr-o tará.?* 


Construirea unei economii 


Adaptabilitatea statului Singapore a fost pusă serios 
la încercare prima dată în ianuarie 1968, când 
Marea Britanic, zguduită de devalorizarea lirei şi 


şubrezită de conflictele din Orientul Mijlociu, a decis 
să renunţe la prezenţa militară de la est de Suez. în 
dezbaterea Camerei Comunelor din anul precedent, 
prim-ministrul Harold Wilson citase din poezia 
„Recessional” a lui Rudyard Kipling, în încercarea 
zadarnică de a apăra existenţa bazei britanice din 
Singapore; acum, versurile parcau să profeteasca 
declinul imperiului Marii Britanii: 


Chemate departe, navele noastre se mistuie; 
Pe dună şi pe promontoriu focurile se sting: 
lată, toată pompa noastră de ieri Este una cu 
Ninive si Tir!" 


închiderea bazei navale si plecarea trupelor 
britanice, planificată pentru 1971, amenințau sa 
ducă la scăderea cu o cincime a produsului naţional 
brut din Singapore.!% 

în căutare de sfătuitori externi, Lee a apelat la 
doctorul Albert Winsemius, un economist olandez 
care vizitase pentru prima dată Singapore în 1960, la 
invitaţia lui Goh Keng Swee, ca parte a unei misiuni 
a Programului de Dezvoltare al ONU."! in 
comparaţie cu ţările occidentale, Singapore era 
săracă. Dar în anii 1960, avea cele mai mari salarii 
din Asia.!?? Potrivit lui Winsemius, ca Singapore să se 
industrializeze, trebuia să scadă salariile şi să 
eficientizeze producţia prin adoptarea tehnologiei şi 
prin instruirea muncitorilor. El a propus să se acorde 
prioritate producţiei de textile, urmate de aparatele 
electronice simple şi de reparaţiile navale, o treaptă 
câtre construcţiile navale. Lee şi Goh (care a fost din 
nou ministru de finanţe din 1967 până în 1970) i-au 
urmat sfatul.!% Cum britanicii erau pe picior de 
plecare, - Winsemius a avertizat cà Singapore nu 
putea să aspire la o independenţă totală, nici să 
depindă de legăturile regionale. Neputând conta pe 
piaţa comună cu Malaysia, aşa cum procedase din 
1963 până în 1965, Singapore trebuia să opereze 


într-o sferă mai largă. 

în anii următori, Lee, Goh şi Winsemius au lucrat 
în tandem pentru a  recalibra economia din 
Singapore. Deşi alţi lideri din ţări devenite de curând 
independente au respins corporatiile multinaționale, 
Lee le-a cooptat, întrebat mai târziu dacă astfel de 
investiţii străine au constituit ,exploatare 
capitalistă”, Lee a replicat farà pic de sentiment: „Nu 
aveam decât forţă de muncă... Deci de ce nu, dacă 
vor să ne exploateze forţa de muncă? Sunt bineveniti 


să facă acest lucru”1%. 


Pentru a atrage investiţii 
străine, Singapore s-a angajat într-un proiect de 
sporire a calităţii forţei de muncă, cladindu-si 
totodată aspectul şi dotările unui oraş de prima 
clasa. După cum mi-a remarcat Lee în 1978: „Alţii nu 
vor investi într-o cauză pierdută, trebuie să pară o 
cauză câştigătoare”!%. 

Ecologizarea oraşului a devenit o prioritate 
maximă: reducere a poluării aerului, plantare a 
copacilor şi proiectare a infrastructurii pentru a 
încorpora lumina naturală. Totodată, Lee s-a asigurat 
că turiştii şi investitorii care vizitau oraşul beneficiau 
de servicii de înaltă calitate. Guvernul a organizat 
campanii publice pentru a promova vestimentația, 
comportamentul şi igiena adecvate. Singaporezii (şi 
strâinii, de altfel) riscau să fie amendaţi dacă 
traversau printr-un loc necorespunzător, nu trăgeau 
apa la toaletă sau aruncau gunoi pe străzi. Lee a 
solicitat chiar şi un raport săptămânal privind 
curăţenia toaletelor de pe aeroportul Ghangi - care, 
pentru multi călători, furniza o primă impresie 
despre Singapore.!?9 

Strategia a dat roade. Decenii mai târziu, Lee avea 
să explice că, odată ce a reuşit să-i convingă pe cei 
de la Hewlett-Packard să înfiinţeze o filială în 
Singapore, care s-a deschis în aprilie 1970, au urmat 
şi alte companii internationale.'?’— 


Până în 1971, economia Singapore a crescut cu 
peste 8% pe an.!% in 1972, mai bine de jumătate din 
forța de muncă din Singapore lucra in 
multinaționale, care reprezentau 70% din producţia 


9 


industrială.!% In 1973, Singapore era al treilea 


centru de rafinare a petrolului ca mărime din 


lume.!!° 


in decurs de zece ani de la obtinerea 
independenţei, investițiile străine in producție 
sporiserā de la 157 de milioane de dolari la peste 3,7 
miliarde de dolari.!!! 

La începutul anului 1968, în parlamentul din 
Singapore starea de spirit fusese sumbră şi 
tematoare. Nimeni nu credea cà insula putea 
supravieţui plecării armatei britanice. Mai târziu, 
Lee a recunoscut că perioada din 1965 şi până la 
retragerea programată din 1971 a fost cea mai 
tulbure din mandatul sau.''* Cu toate acestea, la 
plecarea britanicilor, Singapore a fost capabil să 
absoarbă socul economic; şomajul nu a crescut.!!* 
Contrar tuturor aşteptărilor si înțelepciunii 
convenționale, hotărârea lui Lee de a se adapta la 
schimbare a lansat Singapore pe o traiectorie 
uluitoare. 

Pentru a continua sā atragă investiții, Singapore 
trebuia să-şi sporească în continuare productivitatea. 
în acest scop, Lee le-a cerut la început lucrătorilor să 
accepte salarii reduse temporar, în vederea unei 
creşteri pe termen lung.!!* El a acordat prioritate 
maxima educaţiei. Si a sporit frecvent ţintele 
industriale şi sociale ale statului. După cum a 
declarat Lee în mesajul său de 1 Mai din 1981: 


Cea mai mare realizare a mişcării muncitoreşti din 
Singapore a fost transformarea fervorii 
revoluţionare din timpul perioadei de 
anticolonialism (adică, antagonismul fata de 
angajatorii străini) din anii 1950 în conştiinţa 
productivităţii (cooperare cu managementul 


singaporez şi străini deopotrivă) în anii 1980.11! 


De-a lungul a trei decenii, Lee a călăuzit Singapore 
către niveluri din ce în ce mai ridicate de dezvoltare: 
de la subzistență la producţie si de la producţie la 
servicii financiare, turism şi inovaţie în domeniul 


116 în 1990, când Lee a demisionat 


înaltei tehnologii. 
din funcţia de prim-ministru, Singapore avea o 
poziţie economică de invidiat. În 1992, privind în 
urmă, mi-a spus că, dacă l-aş fi întrebat chiar şi în 
1975 — când atrăsese deja sume substanţiale sub 
formă de investiţii străine în Singapore —, el nu ar fi 
prezis un succes al ţării sale de o asemenea 


amploare. 


Lee şi America 


Lee i-a uimit pe colegii mei de la Harvard în 1968, 
apărând implicarea americană în Indochina. Dacă 
evoluţia politică din Asia de Sud-Est le-ar fi atras 
atenţia mai devreme, ei ar fi observat că Lee 
promova acelaşi mesaj de ani de zile. De fapt, 
convingerea lui Lee cu privire la rolul indispensabil 
al Washingtonului pentru viitorul Asiei l-a determinat 
să facă două vizite importante în America în tot 
atâţia ani. 

La prima vizită de stat a lui Lee la Washington, în 
octombrie 1967, preşedintele Johnson l-a prezentat 
la o cină de la Casa Albă drept „un patriot, un lider 
politic strălucit şi un om de stat al Noii Asii"!"". Lee, 
cu sinceritatea lui obişnuită, a profitat de 
întrevederile la nivel înalt pentru a le explica 
gazdelor faptul că drama din Vietnam îşi avea 
rădăcinile în deciziile luate de SUA cu peste un 
deceniu si jumătate in urmă. în discuţia cu 
vicepreşedintele Hubert Humphrey, Lee a asemuit 
criza din Vietnam cu o călătorie lungă cu autobuzul: 
Statele Unite rataseră toate staţiile la care ar fi putut 
să coboare; singura variantă acum era să rămână 


până la destinaţia finalà.!!* 

În deceniile următoare, Lee avea să fie admirat 
deopotrivă pentru candoarea şi pentru inteligenţa sa 
de preşedinţi şi de prim-miniştri din întreaga lume. 
Subtilitatea şi precizia analizelor sale, precum şi 
fiabilitatea comportamentului său l-au transformat în 
consilier pentru mulţi dintre cei de care era el însuşi 
dependent. Cum a reuşit liderul unui oraş-stat mic şi 
vulnerabil să exercite o influenţă atât de mare 
asupra atâtor lideri din străinătate? Care a fost 
perspectiva sa şi cum a fost aplicat acest cadru în 
momentele de crizâ? 

într-un fel, Lee Kuan Yew era într-o căutare 
permanentă a ordinii mondiale. El a înţeles că 
echilibrul global de putere nu era doar un produs al 
unor forţe anonime, ci şi al unor entităţi politice vii, 
fiecare cu istorie şi cultură individuale şi fiecare 
obligată să-şi evalueze oportunităţile. Mentinerea 
echilibrului, de care depindea însăşi prosperitatea 
statului Singapore ca naţiune bazată pe comerţ, nu 
necesita doar un echilibru reciproc între ţările 
importante, ci si un grad de înţelegere a identitátilor 
diverse ale acestora şi a perspectivelor care 
decurgeau din ele. De exemplu, Lee a remarcat în 
1994: 


Daca analizati societăţile de-a lungul mileniilor, 
găsiţi anumite modele de bază. Civilizaţia 
americană, de la întemeierea sa încoace, este 
marcată de optimism şi de dezvoltarea guvernării 
ordonate. în China, istoria este dominată de 
dinastii care s-au ridicat şi au apus, de creşterea şi 
descreşterea societăţilor. Şi de-a lungul tuturor 
acelor turbulente, familia, familia extinsă, clanul, a 
fost un fel de plută de supravieţuire pentru individ. 
Civilizatiile s-au prăbuşit, dinastiile au fost 
maturate de hoarde cuceritoare, dar această plută 
de salvare îi permite civilizaţiei [chineze] sa 


continue şi să treacă la următoarea etapá.!? 


Lee a fost respectat într-o asemenea măsură de 
liderii unor state mult mai puternice decât al lui, 
deoarece le-a oferit perspective care le-au permis să 
înţeleagă provocările esenţiale cu care se confruntau 
ei înşişi. Felul în care Lee analiza afacerile externe, 
ca şi felul în care analiza necesităţile interne din 
Singapore, era bazat pe maniera în care percepea 
realitatea obiectivă. Evaluarile sale nu ţineau cont de 
preferinţe subiective, vizând invariabil miezul 
problemei. Unii lideri caută să-şi impresioneze 
interlocutorii demonstrând că stăpânesc detalii 
minutioase. Lee, în ciuda unor cunoştinţe 
considerabile, poseda o calitate mai prețioasă: 
capacitatea de a distila un subiect până la esența sa. 

La fel cum obstacolele asociate cu naşterea 
statului Singapore fuseseră experiențe definitorii în 
viața politică a lui Lee, tot aşa, în restul carierei sale, 
el a pus un accent deosebit pe evoluția internă a 
altor ţări atunci când le-a evaluat relevanta pentru 
ordinea mondială. Din perspectiva felului în care Lee 
vedea supraviețuirea statului Singapore şi locul 
acestuia în lume, două țări jucau un rol esențial: 
Statele Unite şi China. în aprilie 1973, la o cină la 
Casa Alba, Lee a definit relația cu SUA cu simplitate, 
într-un toast în cinstea preşedintelui Richard Nixon: 


Suntem o ţară foarte mică, plasată strategic la 
extremitatea sudică a Asiei, iar când elefanții se 
înfurie, dacă eşti şoarece şi nu cunoşti obiceiurile 
elefanților, poate fi o treabă foarte dureroasa.'*° 


La fel, un discurs din mai 1981 surprinde 
prestiinta şi clarviziunea sa cu privire la sistemul 
sovietic: 


La treizeci şi şase de ani de la sfârşitul celui de-al 
Doilea Război Mondial ştim că în competiţia dintre 
democraţia occidentală cu libertate 


antreprenoriala/piata libera şi economia 
centralizata/distributia controlată comunistă, 
sistemul comunist este perdant. Nu poate livra 
bunurile... 


Dacă această întrecere nu se încheie cu 
distrugerea reciprocă cu arme nucleare, rezultatul 
va fi supraviețuirea sistemului care reuşeşte cel 
mai bine să ofere deopotrivă mai multă securitate 
şi mai multă bunăstare economica/spirituala 
membrilor săi. Dacă Occidentul îi poate împiedica 
pe sovietici să obţină pradă uşoară prin 
superioritatea lor militară, sistemul de piaţă liberă 
cu iniţiative şi stimulente personale se va dovedi 
net superior sistemului de piaţă 


planificat/controlat la nivel central.'^! 


Zece ani mai târziu, după prăbuşirea Uniunii 
Sovietice, perspectiva lui Lee avea să devină 
realitate; la acea vreme, puţini întrevedeau iminenta 
declinului Uniunii Sovietice, Lee a observat la 
poporul american o generozitate neobişnuită şi un 
spirit deschis, amintind de elementele propriilor sale 
angajamente confucianiste. El a remarcat că, imediat 
după război, America nu a abuzat de monopolul său 
nuclear: 


Orice naţiune veche şi statornicită şi-ar fi asigurat 
supremaţia pentru cât mai mult timp. Dar America 
şi-a propus să-i repună pe picioare pe inamicii 
înfrânți, pentru a alunga o forţă malefică, Uniunea 
Sovietică, a produs schimbări tehnologice prin 
transferul generos şi liber de tehnologie câtre 
europeni şi japonezi şi le-a permis să devină 
competitori 30 de ani mai târziu... A existat o 
anumită maretie a spiritului, născută din teama de 
comunism, pe lângă idealismul american, care a 
determinat acest lucru.'* 


Pe măsură ce atenţia sa geopolitică a trecut, ca 


urmare a reformelor lui Deng, de la ameninţarea 
subversiunii maoiste la interacţiunea strategică mai 
complicată dintre China, Uniunea Sovietică şi Statele 
Unite - şi mai târziu, la gestionarea Chinei ca forţă 
economică şi politică mult sporită Lee şi-a adaptat 
analizele. Dar nu a modificat niciodată tema rolului 
indispensabil al Americii privind securitatea şi 
progresul lumii şi mai ales al Asiei de Sud- Est. 

Lee nu era un „proamencan” sentimental — nu era 
deloc sentimental. El putea găsi o grămadă de 
motive să critice abordarea Americii privind politica 
şi geopolitica. Iniţial, părerile sale despre americani 
erau „amestecate: 


Le admiram abordarea optimistă, dar împărtăşeam 
opinia britanicilor de la acea vreme, potrivit căreia 
americanii erau inteligenţi şi impetuoşi, aveau 
bogății enorme, dar adesea le foloseau greşit. Nu 
era adevărat că pentru a rezolva o problemă era 
suficient sa îi dedice resurse [...] Erau bine 
intenţionaţi, dar insensibili şi nu aveau simţul 
istoriei.'*° 


Odata cu Razboiul din Vietnam, Lee si-a rafinat 
punctul de vedere: nu mai era suficient sa alinieze 
sprijinul pentru puterea americana cu intelegerea si 
încurajarea scopurilor americane; acum era 
imperativ sa  coopteze America în apărarea 
stabilităţii din Asia. Ieşirea Marii Britanii din Asia 
facuse America esenţială ca factor care să 
echilibreze forţele complicate si violente care 
amenințau echilibrul din regiune. Lee, care fusese 
educat la Cambridge şi căruia ministrul britanic de 
externe George Brown îi spusese odată că era „cel 

mai bun englez de la est de Suez" ^, a adoptat fata 
de Statele Unite ale Americii o atitudine 
asemănătoare cu cea a lui Churchill când a pus 
bazele „relaţiei speciale” dintre Marea Britanie şi 


SUA. Pe cât a putut, Lee s-a implicat în procesul 


american de luare a deciziilor în chestiunile care 
priveau Asia de Sud-Est. Totuşi, în cazul lui, relaţia 
implica un lider asiatic al unui mic oras-stat 
postcolonial. 

în viziunea lui Lee, marile calităţi ale americanilor, 
mărinimia şi idealismul, erau insuficiente în sine. Era 
necesară şi o înţelegere a situaţiei geopolitice pentru 
a-i permite Americii să-şi îndeplinească rolul. 
Sensibilitatea în privinţa tensiunii dintre idealurile 
naţionale şi realităţile strategice era esenţială. Lee 
se temea că înclinația Americii către o politica 
externă moralista se putea transforma în 
neoizolationism cand se va confrunta cu 
dezamăgirea produsă de realităţile lumii. Insistenta 
excesivă privind aspirațiile democratice putea 
împiedica America să empatizeze cu țări mai puțin 
dezvoltate care, din necesitate, acordau prioritate 
progresului economic în detrimentul ideologiei. 

Lee a prezentat aceste puncte de vedere în stilul 
sau caracteristic: o combinație de istorie, cultură si 
geografie adaptată la preocupările contemporane; o 
conştientizare a intereselor interlocutorului sau; si 
un discurs elocvent, fara banalitati, chestiuni 
irelevante sau orice nuanţă de implorare. în 1994, el 
a insistat că realismul trebuie să se bazeze pe o 
distincţie morală clară între bine şi rău: 

Anumite elemente de bază despre natura umană 
nu se schimbă. Omul are nevoie de un anumit simt 
moral al binelui şi al răului. Răul există şi nu este 
rezultatul faptului de a fi o victimă a societăţii. Eşti 
doar un om rau, care tinde să facă lucruri rele si 
trebuie să fii oprit.'*° 


Lee a prezentat lumii viziunea sa despre 
leadership operând în contextul său cultural şi fiind 
capabil să coreleze evoluţiile regionale cu lumea 
largă. în stilul său analitic şi prescriptiv, el a folosit 
informaţiile obţinute din reţeaua sa de contacte şi 


din numeroasele sale călătorii pentru a răspunde la 
întrebări şi a oferi sfaturi. „Când călătoresc”, a scris 
Lee, „mă uit la modul în care funcţionează o 
societate, o administraţie. Ce le face bune?"'?9 

După ce Lee a demisionat din funcţia de premier în 
1990, a devenit preocupat sa le reamintească 
Statelor Unite de responsabilitátile lor. in timpul 
Războiului Rece, Lee fusese în primul rând 
preocupat ca America să joace un rol major în 
menţinerea echilibrului global in fata amenințării 
ruse. După prăbuşirea Uniunii Sovietice, atenţia sa s- 
a îndreptat către importanţa crucială a Americii în 
definirea şi menţinerea echilibrului în Asia. Vorbind 
la Harvard în 1992, chiar la apogeul triumfalismului 
american de după Războiul Rece, el a avertizat că 
echilibrul geopolitic ar fi foarte puternic afectat dacă 
Statele Unite s-ar concentra pe probleme din 
interior, ar încasa „dividendul de pace” de după 
Războiul Rece şi şi-ar reduce din responsabilitatile 
globale: 


Generaţia mea de asiatici, care a trait ultimul 
război, ororile şi mizeria acestuia, şi care îşi 
aminteşte rolul SUA în ascensiunea Japoniei care, 
asemenea unui phoenix, a renăscut din cenuşa 
acelui război ajungând la prosperitate, a 
economiilor nou industrializate şi a ASEAN 
[Asociaţia Naţiunilor din Asia de Sud-Est], va 
regreta profund că lumea va deveni într-atât de 
diferită, pentru că SUA vor juca un rol mai puţin 


important în noul echilibru.” 


În 2002, el a subliniat că rolul de „pompier” global 
nu înseamnă că America înțelege şi foloseşte 
influenta sa considerabilă pentru a produce o 


8 Privind politica 


stabilitate globală de durata.” 
externă în termeni de proiect strategic, el considera 
că echilibrul dintre marile puteri era cheia ordinii 


internaţionale şi, mai presus de toate, a securităţii şi 


prosperității statului Singapore. „Vrem doar 
maximum de spaţiu pentru a fi noi înşine”, a spus el 
în 2011. „Şi acest lucru se realizează cel mai bine 
atunci când «copacii» mari ne fac loc, între ei avem 
spaţiu. [Când] avem un copac mare care ne acoperă, 
nu avem spațiu.” 19 

Lee admira America şi era îngrijorat de oscilatiile 
ei. El respecta China şi se temea de ea pentru că îşi 
urmărea obiectivele cu încăpățânare. Din apropierea 
istorică de China şi prietenia necesară cu Statele 
Unite, Lee a distilat securitatea şi viitorul statului 


Singapore. 


Lee şi China 


Lee a anticipat potenţialul Chinei pentru hegemonie 
în Asia. in 1973 — când China era considerată 
înapoiată economic - el spunea deja: „China va fi la 
înălţime. Este doar o chestiune de timp”!%. Totuşi, în 
1979, el anticipa că, pe termen mediu, China va 
rămâne relativ slabă: 


Lumea îşi imaginează China ca un gigant. Este mai 
degrabă ca o meduza gelatinoasă. Trebuie sa 
vedem ce se poate face din resursele lor [si] din 
cele două slăbiciuni ale lor: sistemul comunist şi 
lipsa de instruire şi de know- how. Acum, mă tem 
că ar putea să nu fie suficient de puternici pentru a 
juca rolul pe care îl dorim [pentru] ei, acela de 
contrapondere a ruşilor. Nu mă tem de China 
puternică. Mă tem cà poporul chinez ar putea fi 
prea slab. Este nevoie de echilibru dacă vrem să 
fim liberi să ne alegem partenerii pentru progres. 
Le va lua 15-20, 30-40 de ani.!“! 


La acea vreme, atitudinea lui Lee fata de 
ascensiunea Chinei era  ambivalentà, întrucât 
Singapore avea „obiective contradictorii”: să facă 
China suficient de puternică pentru a intimida 


Vietnamul comunist (ceea ce, în opinia lui Lee, va 
„linişti” lucrurile), dar nu atât de puternică încât sa 
poată ataca Taiwanul.' Cu toate acestea, chiar şi in 
acel moment de relativă slăbiciune a Chinei, Lee a 
avertizat ca aceasta era o tară ambițioasă si putea 
provoca turbulente. „Nu ştiu dacă liderii [chinezi] 
pot înţelege pe deplin natura transformării care li se 
datorează, dacă reuşesc. Un lucru este cert: ei vor să 
reuşească.”!** Predictia sa era apropiată de felul în 
care, potrivit spuselor, un mare strateg al unei epoci 
anterioare, Napoleon, vedea China — „Lăsaţi China 
să doarmă; căci atunci când se va trezi, va zgudui 
lumea".!?* 

Dar când? in 1993, Lee si - a schimbat părerile. 
Ascensiunea Chinei nu mai era un eveniment 
îndepărtat; devenise provocarea supremă a epocii. 
„Amploarea modificării provocate de China la nivelul 
echilibrului mondial este de aşa natură încât lumea 
trebuie să găsească un nou echilibru în 30—40 de 
ani”, a spus el. „Nu este posibil să pretindem că 
acesta este doar un alt mare jucător”, a adăugat el. 
„Acesta este cel mai mare jucător din istoria 
omenirii.”! El a detaliat acest punct de vedere 


câţiva ani mai târziu: 


Cu exceptia cazului in care vreun dezastru major 
imprevizibil produce haos sau descompune China 
din nou in multe fiefuri de ràzboinici, este doar o 
chestiune de timp până când poporul chinez se va 
reorganiza, se va reeduca şi se va instrui pentru a 
profita din plin de ştiinţa si de tehnologia 
moderne.'?9 


Abordarea lui Lee faţă de China, la fel ca modul în 
care a analizat America, nu era sentimentalà. in 
viziunea lui Lee, provocarea cu care se confrunta 
America era reprezentatà de fluctuatiile sale intre 
idealism insuficient de reflexiv si crize frecvente de 
îndoială de sine. însă in cazul Chinei, problema era 


renaşterea unui model imperial tradiţional. Mileniile 
în care China s-a considerat „Regatul de Mijloc” — 
tara din centrul lumii — şi a crezut că toate celelalte 
state erau vasalii săi lăsaseră fără îndoială urme în 
gândirea chineză si  incurajau tendinţa spre 
hegemonie. „în acest moment, cred că situaţia din 
America este cea mai bună pentru noi”, a declarat el 
într-un interviu în 2011: 


Nu-i vad pe chinezi ca putere benignă, ca 
americanii. Adică, ei spun bu cheng ba („nu voi fi 
un hegemon"). Dacă nu eşti pregătit să fii un 
hegemon, de ce continui să spui lumii că nu vei fi 
un hegemon?!” 


Hotărât să reziste politicilor destabilizatoare ale 
Chinei din timpul epocii lui Mao şi, ulterior, să 
alunge orice impresie că Singapore, ca stat majoritar 
Chinez, ar trebui privit ca aliniindu-se firesc cu 
patria-mamă, Lee proclamase de mult cà Singapore 
va fi ultima ţară ASEAN care va stabili relaţii 
diplomatice cu Beijingul. (Totodata, Singapore se 
bazase pe investitii si pe know- how taiwanez pentru 
a-şi dezvolta industriile, începând cu cele de textile si 
de materiale  plastice.)'* După deschiderea 
Occidentului câtre China din anii 1970, Lee s-a ţinut 
de cuvânt. El a definit Singapore drept autonom 
deopotrivă faţă de vecini şi de superputeri. în 1975, 
a ignorat o invitaţie din partea lui Zhou Enlai de a 
vizita China — ca urmare a acestei decizii, Lee şi 
Zhou, care era bolnav, nu aveau să se întâlnească 
niciodată. Singapore a recunoscut oficial RPC abia în 
1990. 

Insă în noiembrie 1978, Lee l-a primit la Singapore 
pe liderul suprem al Chinei, Deng Xiaoping. Acest 
eveniment a marcat începutul relaţiei contemporane 
dintre Singapore şi China. Pentru a simboliza 
importanţa acordată acestei vizite, Lee a cerut să se 


aşeze o scrumieră şi o scuipătoare în faţa liderului de 
atunci al Chinei, care era un fumător înrăit, în ciuda 
legilor din Singapore împotriva fumatului (şi a 
alergiei puternice la fum a lui Lee). 

Pentru Deng, scopul acelei călătorii viza 
construirea opoziţiei la adresa Uniunii Sovietice şi a 
unificării Vietnamului în rândul ţărilor din Asia de 
Sud-Est; Lee era preocupat în primul rând de 
atenuarea tendinţelor dominante faţă de Singapore 
din politica chineză. El i-a explicat lui Deng că 
emisiunile radio din China, care vizau radicalizarea 
diasporei chineze din Asia de Sud-Est, au făcut 
dificilă cooperarea cu Beijingul. Lee i-a cerut lui 
Deng să oprească propaganda; aceasta a fost oprită 
treptat, în decurs de doi ani. Multi ani mai târziu, 
Lee a declarat că Deng era unul dintre cei trei lideri 
mondiali pe care i-a admirat cel mai mult (ceilalţi doi 
fiind Charles de Gaulle şi Winston Churchill). în 
viziunea lui Lee, Deng „a fost un om grozav pentru 
că a transformat China dintr- un stat sleit de puteri, 
care ar fi făcut implozie la fel ca Uniunea Sovietică, 
în ceea ce este astăzi, când este pe cale de a deveni 
cea mai mare economie a lumii"!^, 

Potrivit distinsului sinolog si biograf al lui Deng, 
Ezra Vogel, acesta era încă nehotărât cu privire la 
politicile sale economice când a vizitat Singapore, 
dar vizita „a contribuit la întărirea convingerii lui 
Deng cu privire la necesitatea reformelor 


"141, în luna următoare, el şi-a anuntat 


fundamentale 
Politica Usilor Deschise, care a creat Zone 
Economice Speciale în zona de coastă a Chinei, 
pentru a beneficia de investiţii strâine directe. După 
cum a remarcat Vogel, „Deng a considerat că 
Singapore, în care domnea ordinea, era un model 
atrăgător pentru reformă” şi a trimis emisari acolo 
„pentru a afla lucruri despre planificarea urbană, 


gestiunea publică şi controlul coruptiei".!^? 


Cât timp Deng s-a aflat la conducere, Lee a început 
să efectueze vizite anuale în China — chiar înainte 
de recunoaşterea deplină — pentru a analiza 
dezvoltarea urbană şi reforma agricolă de acolo şi 
pentru a stabili contacte cu oficialii din conducere. 
Lee l-a sfătuit pe Zhao Ziyang, premierul chinez şi, 
ulterior, secretar general al Partidului Comunist 
Chinez, cà deschiderea necesară pentru creştere 
economică nu trebuie să vină în detrimentul 
„valorilor confucianiste”. Ulterior, după un monolog 
privind expresia lui Deng Xiaoping „să treci râul 
pasind pe pietre**, Zhao a spus ca Lee „a scurtat 
această traversare a râului pentru noi**!15. 

Sfatul lui Lee avea să se concretizeze prin crearea 
unui parc industrial singaporez în Suzhou, un oraş 
chinez antic de lângă Shanghai, faimos pentru 
numeroasele sale grădini tradiţionale chinezeşti 
frumoase. Deschis în 1994, parcul a fost conceput 
pentru a integra practicile de management din 
Singapore şi forţa de muncă locală, accelerând astfel 
industrializarea şi atrăgând capital străin în China. 
Fondurile suverane din Singapore, ‘Temasek 
Holdings si G1C (anterior Government of Singapore 
Investment Corporation), au devenit investitori 
importanţi în China. 

în 1989, Lee s- a alăturat majorităţii ţărilor din 
Occident pentru a condamna reprimarea protestelor 
studentesti din Piaţa Tiananmen de câtre conducerea 
din 

T , 

China. El a condamnat metodele brutale si a 
considerat pierderile de vieti omenesti 
inacceptabile.'^^ Dar totodată, era convins cá o 
implozie politică in China era un risc teribil pentru 
lume - generând o varietate de pericole pe care avea 
să le ilustreze curând dezintegrarea Uniunii 
Sovietice. Mai târziu, comparând cele două cazuri, 
Lee avea să declare: 


Deng a fost singurul lider din China cu statura 
politică şi puterea de a inversa politicile lui Mao... 
Veteran al războiului şi al revoluţiei, el a 
considerat cà studenții care demonstrau la 
Tiananmen erau un pericol care ameninţa sa 
arunce China înapoi în frământări şi haos, să o 
îngenuncheze pentru încă 100 de ani. El trecuse 
printr-o revoluţie şi recunoscuse primele semne ale 
acesteia la Tiananmen. Spre deosebire de Deng, 
Gorbaciov ştia despre revoluţie doar din cărţi şi nu 
a recunoscut semnele prăbuşirii iminente a Uniunii 
Sovietice.!^ 


După Tiananmen, reformele economice ale Chinei 
păreau să se clatine şi au fost reînviate numai după 
„Turul din Sud” al lui Deng din 1992 — o călătorie 
epică şi de mare influenţă prin mai multe oraşe din 
sud, timp de o lună, prin care bătrânul de optzeci şi 
şapte de ani şi-a anunţat retragerea oficială. Deng a 
reiterat convingător argumentele privind 
liberalizarea economică. 


între SUA şi China 


în Statele Unite, mesajul lui Lee privind China a 
trezit îngrijorare, iar sensul profund al acestuia nu a 
fost deloc binevenit: America avea să fie obligată să- 
şi împartă poziţia dominantă din Pacificul de Vest şi, 
poate, din întreaga lume, cu o nouă superputere. 
„Trebuie doar sa se înveţe cu China mai mare", a 
spus Lee în 2011, iar acest lucru se va dovedi 
„complet nou pentru SUA, deoarece nici o ţară nu a 
fost vreodată suficient de mare pentru a-i contesta 
poziţia. China va putea face acest lucru în 20-30 de 
ani.”1* O astfel de evoluţie va fi dureroasă pentru o 
societate cu sentimentul propriului caracter 
excepţional ca America, a avertizat Lee. Dar însăşi 
prosperitatea SUA se datora unor factori 
exceptionali: „noroc geopolitic, o abundență de 


resurse, energie din imigrație, un flux generos de 
capital şi de tehnologie din Europa şi două oceane 
largi care ţineau conflictele lumii departe de 
țărmurile americane"!^', Curând, pe măsură ce China 
devenea o putere militară de temut, cu tehnologie de 
ultimă oră, geografia nu avea să le mai ofere 
protecţie Statelor Unite. 
Lee a anticipat că schimbarea iminentă va pune la 
încercare echilibrul dominant de la nivel 
internaţional şi ; f 
va face precară poziția statelor de mijloc. Julius 
Nyerere, fostul prim-ministru al Tanzaniei, l-a 
avertizat pe Lee: „Când elefanții se luptă, iarba este 
călcată în picioare”. Iar Lee, care, după cum am 
văzut, era el însuşi pasionat de analogii cu elefanții, 
i-a răspuns: „Şi când elefanții fac dragoste, iarba 
”148 — Obiectivele de 


stabilitate şi de creştere ale statului Singapore erau 


este călcată în picioare 


sprijinite cel mai bine de o relație cordială, dar rece 
între cele două superputeri, credea Lee. Cu toate 
acestea, în propriile interacțiuni cu Washingtonul si 
Beijingul, Lee a 


acţionat mai puţin ca susţinător naţional al statului 
> Lf f f 


oingapore si mai mult ca ghid filosofic al celor doi 
giganti impresionant!. 

în întâlnirile sale cu lideri chinezi, Lee a avut 
tendinţa de a folosi argumente în acord cu traumele 
lor istorice si de a le prezenta cu o emoție rară. în 
2009, el a avertizat generaţia de lideri chinezi în 
ascensiune, care nu cunoscuse privaţiunile şi 
cataclismele precum cei mai vârstnici şi care aveau 
un resentiment profund înrădăcinat fată de locul lor 
în lume: 


Această generaţie [mai în vârstă] a trecut prin iad: 
Marele Salt înainte, foamete, înfometare, ciocnirea 
cu ruşii [...] nebunia Revoluţiei Culturale [...] Nu 
mă îndoiesc că această generaţie îşi doreşte o 


ascensiune paşnică. Dar nepoţii? Ei cred că au 
reuşit deja, iar dacă încep să-şi arate muşchii, 
China va fi foarte diferită [...] Nepotii nu ascultă 
niciodată de bunici. 

Cealaltă problemă este crucială: dacă porniţi de 
la convingerea că lumea a fost nemiloasă cu voi, că 
lumea v- a exploatat, imperialiştii v-au devastat, au 
jefuit Beijingul, v-au făcut toate aceste lucruri [...] 
nu este bine [...] Nu reveniti la vechea China, când 
erati singura putere din lume, după ştiinţa voastră 
[...] Acum, sunteţi doar una dintre multele puteri, 
multe dintre ele mai inovatoare, mai inventive şi 
mai rezistente.!^? 


in contrapartidă, Lee a sfătuit America să 
nu ,trateze China ca pe un dusman de la bun 
început”, ca sa nu „elaboreze o contrastrategie 
pentru a distruge SUA în Asia-Pacific”. El a avertizat 
că, de fapt, chinezii şi-ar putea imagina deja un astfel 
de scenariu, dar că o inevitabilă „rivalitate între cele 
două tari pentru supremație în Pacificul de Vest [...] 
nu trebuie să ducă la conflict”!%. în consecinţă, Lee a 
sfătuit Washingtonul să integreze Beijingul in 
comunitatea internaţională şi să accepte ,,China ca 
un stat mare, puternic, în ascensiune”, cu „un loc în 
sala de consiliu”. în loc să se prezinte ca un inamic în 
ochii chinezilor, Statele Unite ar trebui „să 
recunoască [China] drept o mare putere, să aplaude 
poziţia acesteia de respectare si de restaurare a 
trecutului sau glorios şi sa propună modalităţi 
concrete, specifice de colaborare”.!*! 

Lee a considerat că administraţia Nixon a practicat 
acest tip de abordare, descriindu-l pe preşedintele 
Nixon drept „un strateg pragmatic”. în lumea care se 
contura, America trebuia să aibă o atitudinea de 
„angajare, nu de a blocare a Chinei”, dar într-un mod 
care „ar aranja, totodată, lucrurile discret, în 
vederea unei poziţii de rezervă, în cazul în care 


China nu ar juca conform regulilor, ca un bun 
cetăţean global”. Astfel, dacă ţările din regiune se 
simt vreodată obligate „să fie părtinitoare, partea 
Americii de pe tabla de şah ar trebui sa includă 
Japonia, Coreea, ASE AN, India, Australia, Noua 


Zeelandă şi Federaţia Rusá"'**, 

Am fost martor la prezentările lui Lee de pe 
ambele maluri ale Pacificului. Interlocutorii sai 
americani, deşi, în general, receptivi la analiza 
geopolitică a lui Lee, aveau tendinţa să-i pună la 
îndoială părerile privind problemele imediate, cum 
ar fi programul nuclear  nord-coreean sau 
performanţa economiilor asiatice. Totodată, aceştia 
se aşteptau de la China să se apropie în cele din 
urmă de principiile şi de instituţiile politice 
americane. La rândul lor, interlocutorii chinezi ai lui 
Lee au salutat argumentele sale potrivit cărora 
China trebuia tratată ca o mare putere şi că 
diferendele, chiar şi pe termen lung, nu necesitau 
conflicte. Dar, în ciuda manierelor politicoase, se 
putea simţi disconfortul de a fi îndrumați de un 
chinez din strainatate cu privire la principiile 
conduitei chineze. 

Lee a imaginat un scenariu apocaliptic de război 
între SUA şi China. Armele de distrugere în masă 
garantau devastarea; dincolo de aceasta, nu se putea 
defini nici un obiectiv semnificativ de război - cu atât 
mai putin caracteristicile „victoriei”. Aşadar, nu a 
fost o întâmplare că, spre sfârşitul vieţii sale, 
apelurile lui Lee câtre China au vizat insistent 
generaţia care nu cunoscuse niciodată frământările 
generaţiei sale şi care putea fi prea dependentă de 
tehnologia sau de puterea ei: 


Este vital ca tânăra generaţie de chinezi, care a 
trăit doar într-o perioadă de pace şi de dezvoltare 
în China şi care nu a cunoscut trecutul tumultuos 


al Chinei, să fie conştientă de greşelile pe care le-a 
facut China ca urmare a orgoliului şi exceselor 
ideologice. Ei trebuie să fie impregnati cu valorile 
şi atitudinile potrivite, pentru a întâmpina viitorul 
cu umilinţă şi cu responsabilitate.!?? 


Neobosit, Lee le-a reamintit interlocutorilor sài cà 
globalizarea insemna cà fiecare natiune - inclusiv 
(poate mai ales) cele care au creat sistemul si au 
scris regulile acestuia - trebuia să înveţe să trăiască 


^ în timpul vieţii sale, 


într-o lume competitivàá.'? 
globalizarea ajunsese la forma supremă doar odată 
cu prăbuşirea Uniunii Sovietice si cu ascensiunea 
Chinei. în acea lume, prosperitatea mare, aflată în 
imediata apropiere a unor nevoi mari, putea genera 
pasiuni inflamabile.? ,,Regionalismul nu mai este 
soluţia supremă”, a spus el în 1979 ,, 
Interdependenta este realitatea. Este o singură 
lume."^? Interconectarea globală, credea el, putea fi 
benefică pentru toti, dacă era abordată cu 
înţelepciune. 

în cele din urmă, aşa cum mi-a spus în 2002, faptul 
cà Singapore a interactionat cu lumea a fost 
principalul motiv pentru care dezvoltarea acestuia a 
depăşit-o pe cea a Chinei.!” în opinia lui Lee, 
sfârşitul Războiului Rece a produs două fenomene 
contradictorii: globalizarea si potentiala rivalitate 
strategică dintre SUA şi China, cu riscul unui război 
catastrofal. Deşi multi vedeau doar pericole, Lee a 
afirmat ca reținerea reciprocă era indispensabilă. 
SUA şi China deopotrivă aveau obligaţia esenţială de 
a spera şi de a acţiona în ideea unui potenţial 
rezultat de succes. 

Lee s-a numărat printre puţinii care au prezis de 
timpuriu dilemele pe care evoluţia Chinei avea să le 
constituie atât pentru China, cât şi pentru SUA. 
Inevitabil, cele două naţiuni vor avea un efect una 
asupra celeilalte. Această nouă relaţie va duce la o 


confruntare tot ; 


mai accentuată sau va fi posibilă transformarea 
rivalitatii într-o analiza comună a exigențelor 
coexistentei paşnice? 

Timp de decenii, Washingtonul şi Beijingul au 
susţinut acest obiectiv comun. Dar astăzi, în al 
treilea deceniu al secolului XXI, ambele ţări par să-şi 
fi suspendat eforturile de a da coexistentei o 
expresie operaţională si se îndreaptă, în schimb, 
câtre acutizarea rivalitatii. Va aluneca lumea spre 
conflict ca în perioada premergătoare Primului 
Război Mondial, când Europa a construit din 
neatentie o maşinărie diplomatică a apocalipsei, care 
a făcut ca fiecare criză ulterioară să fie din ce în ce 
mai dificil de rezolvat până când, în cele din urmă, a 
explodat - distrugând civilizaţia de la acea vreme? 
Sau vor redescoperi cei doi giganţi o definiţie a 
coexistentei relevantă pentru concepţia fiecărei parti 
privind propria măreție şi interesele sale principale? 
Soarta lumii moderne depinde de răspunsul la aceste 
întrebări. 

Lee a fost unul dintre puţinii lideri respectaţi pe 
ambele maluri ale Pacificului deopotrivă pentru 
cunoştinţele sale şi pentru realizările sale. Şi-a 
început cariera prin elaborarea unui concept de 
ordine pentru o insulă micuță şi împrejurimile 
acesteia şi şi-a petrecut ultimii ani făcând apel la 
înţelepciune şi la reţinere din partea ţărilor capabile 
să provoace o catastrofă globală. Deşi nu ar fi făcut 
niciodată o asemenea revendicare în privinţa sa, 
bătrânul realist şi-a asumat rolul de conştiinţă 
mondială. 


Moştenirea lui Lee 


După lungul său mandat, Lee a demisionat din 
funcţia de prim-ministru în noiembrie 1990. Pentru a 


asigura o tranziţie constantă şi controlată, el s-a 
depărtat treptat de guvernanta de zi cu zi. Deţinând 
mai întâi titlul de ministru principal şi apoi de 
ministru mentor, el a rămas influent, dar din ce în ce 
mai puţin vizibil, prin intermediul a doi succesori la 
postul de prim-ministru.— 


Evaluarea moştenirii lui Lee trebuie să înceapă cu 
creşterea extraordinară a produsului intern brut pe 
cap de locuitor din Singapore de la 517 dolari în 
1965 la 11 900 de dolari în 1990 şi la 60 000 de 
dolari în prezent (2020).'°® Creşterea anuală a PIB- 
ului a avut o medie de 8%, inclusiv in anii 1990. ^? 
Este una dintre poveştile economice de succes 
remarcabile ale timpurilor moderne. 

La sfârşitul anilor 1960, se credea că liderii 
postcoloniali trebuiau să-şi protejeze economiile de 
forţele pieţei internaţionale şi să dezvolte industrii 
locale autonome prin intervenţia intensivă a statului. 
Ca expresie a noii lor libertăţi şi din impulsuri 
naţionaliste şi populiste, unii chiar s-au simţit 
obligati să hartuiasca străinii care îşi stabiliseră 
reşedinţa pe teritoriul lor în timpul colonialismului. 
Rezultatul, după cum a scris Richard Nixon, a fost 
că: 


Trăim într-o perioadă în care liderii sunt adesea 
judecaţi mai mult după stridenţa retoricii şi 
culoarea politicii lor decât după succesul politicilor 
lor. în lumea în curs de dezvoltare, în special, prea 
mulţi oameni se culcă noaptea cu urechile pline, 


dar cu stomacul gol.!9? 


Lee a îndreptat Singapore în direcţia opusă, 
atrăgând corporaţii multinaționale prin adoptarea 
comerţului liber şi a capitalismului şi insistând 
asupra aplicării contractelor de afaceri. El a prețuit 
diversitatea etnică drept un atu special, depunând 
eforturi asidue pentru a împiedica forţele externe să 


intervină în disputele interne — şi astfel, ajutând, 
totodată, la pastrarea independenţei ţării sale. Dacă 
cei mai multi dintre omologii sai au adoptat o 
postură de nealiniere în Războiul Rece - care, în 
practică, însemna adesea acceptarea defacto a 
proiectelor sovietice -, Lee şi-a mizat viitorul 
geopolitic pe fiabilitatea SUA şi a aliaţilor sai. 

Gând a trasat calea pentru noua sa societate, Lee a 
acordat o importanţă decisivă rolului central al 
culturii. El a respins convingerea - prezentă în 
democratiile liberale din Occident, precum şi în 
blocul comunist 


condus de sovietici - cà ideologiile politice sunt 
esenţiale în definirea evoluţiei unei societăţi şi că 
toate societăţile se ; EN , 


vor moderniza in acelasi mod. Dimpotrivà, a spus 
Lee, ,,Occidentul crede cà lumea trebuie sa-[si] 
urmeze dezvoltarea istorică. [Dar] democraţia şi 
drepturile individuale sunt străine de restul lumii/'!*! 
Universalitatea . revendicarilor liberale era de 
neconceput pentru el, la fel ca ideea că americanii ar 
alege într-o zi să urmeze principiile lui Confucius. 
Dar Lee nu credea cà asemenea diferente 
civilizationale sunt insurmontabile. Culturile ar 
trebui să coexiste şi să se tolereze reciproc. Astăzi, 
Singapore rămâne un stat autoritar, dar 
autoritarismul în sine nu a fost scopul lui Lee - a fost 
un mijloc câtre un scop. Cum nu a fost nici 
autocratia familialà. Goh Chok Tong (neinrudit cu 
Goh Keng Swee) a ocupat functia de prim-ministru 
din noiembrie 1990 până in august 2004. Fiul lui 
Lee, Lee Hsieng Loong - a cărui competenţă nu este 
pusă de nimeni sub semnul întrebării -, i-a succedat 
lui Goh, iar acum este angajat în retragerea din 
funcţia de premier, astfel încât să poată fi ales un 
succesor în următorul ciclu electoral. Ei au condus 
Singapore mai departe pe calea aşternută de Lee. 


f 


Alegerile din Singapore nu sunt democratice, dar 
nu sunt lipsite de semnificaţie. Dacă în democraţii 
nemulţumirea se exprimă prin posibilitatea unei 
schimbări electorale, în Singapore, Lee şi succesorii 
sai au folosit votul ca metodă de evaluare a 
performanţelor, pentru a-i informa pe cei aflaţi la 
putere despre eficacitatea acţiunilor lor, oferindu-le 
astfel posibilitatea de a-şi ajusta politicile în funcţie 
de aprecierea interesului public. 

A existat o alternativă? Ar fi putut avea succes o 
abordare diferită, mai democratică si pluralista? Lee 
era de părere că nu. El a considerat că, la început, 
când Singapore era pe cale de a-şi obţine 
independenţa, statul era ameninţat de forţe sectare, 
care au sfâşiat multe alte ţări postcoloniale. în opinia 
sa, statele democratice cu diviziuni etnice 
semnificative riscă să cedeze în fața politicilor 
identitare, care tind sā accentueze sectarismul.— Un 
sistem democratic funcționează permițându-i unei 
majorități (definite diferit) să creeze un guvern prin 
alegeri şi apoi să creeze un alt guvern când opinia 
politică se schimbă. Dar când opiniile politice — şi 
diviziunile — sunt determinate de definiții imuabile 
ale identității, mai degrabă decât de diferențe fluide 
de politică, perspectivele unui astfel de rezultat scad 
proportional cu gradul de diviziune; majoritatile tind 
sa devină permanente, iar minoritățile caută să 
scape de subjugare prin violenţă. în viziunea lui Lee, 
guvernanta funcţiona cel mai eficient ca o unitate 
pragmatică de asociaţi apropiaţi, fără ataşamente 
ideologice, pretuind competenţa tehnică şi 
administrativa şi urmărind implacabil excelența. 
Pentru el, etalonul a fost simţul serviciului public: 


Politica cere de la o persoană acel plus, un 
angajament fată de oameni şi de idealuri. Nu îti 


faci doar munca. 
» » » 


Aceasta este o vocaţie; la fel ca preoţia. Trebuie să 
ai sentimente pentru oameni, trebuie să vrei să 
schimbi societatea şi să faci vieţile mai bune.!* 

K » 

Atunci, ce va aduce ziua de mâine? întrebarea- 
cheie pentru viitorul statului Singapore este dacă 
progresul economic şi tehnologic continuu va duce la 
o tranziție democratica si umanistă. Dacă 
performanţele ţării ar scădea - determinând 
alegătorii să se refugieze în identitatea etnică —, 
alegerile în sistemul singaporez ar putea risca să se 
transforme în certificări ale guvernării etnice cu un 
singur partid. 

Pentru idealişti, testul unei structuri este relaţia 
acesteia cu criteriile imuabile; pentru oamenii de 
stat, este adaptabilitatea la circumstanţele istorice. 
Potrivit acestui ultimul standard, moştenirea lui Lee 
Kuan Yew avut succes până acum. Dar oamenii de 
stat trebuie judecaţi şi după evoluţia modelelor lor 
fondatoare. Spaţiul pentru schimbare populară va 
deveni mai devreme sau mai târziu o componentă 
esenţială a durabilitatii. Se poate realiza un echilibru 
mai bun între democraţia populară şi elitismul 
modificat? Aceasta va fi cea mai mare provocare a 
Singapore. 

La fel ca la mijlocul anilor 1960, la fondarea 
statului Singapore, lumea se află astăzi din nou într-o 
perioadă de incertitudine ideologică cu privire la 
modul de a construi o societate de succes. 
Democraţia în asociere cu piaţa liberă, care s-a 
autoproclamat drept aranjamentul cel mai viabil în 
urma prăbuşirii Uniunii Sovietice, se confruntă 
simultan cu modele externe alternative si cu o 
scădere a ; 
încrederii pe plan intern. Alte aranjamente societale 
se afirmă ca mai bune pentru a debloca creşterea 
economică si a  insufla armonia socială. 


Transformarea statului Singapore sub conducerea lui 
Lee a ocolit astfel de lupte. El a evitat dogmele rigide 
pe care le-a denunţat drept „teorii fetişiste”. în 
schimb, a conceput exceptionalismul singaporez, 
după cum îl numea el.!9 

Lee a improvizat continuu, nu a fost un teoretician 
al guvernării. A adoptat politici despre care credea 
că au şanse să funcţioneze şi le-a revizuit dacă a 
văzut că nu funcţionează. A experimentat constant, 
împrumutând idei de la alte tari şi încercând sa 


înveţe din greşelile 

acestora. Cu toate acestea, s-a asigurat cà nu a fost 
niciodatà hipnotizat de exemplul altora; in schimb, 
Singapore a trebuit să se întrebe constant dacă îşi 
atinge obiectivele impuse de geografia sa unică şi 
permise de structura sa demografică specială. După 
cum spunea el însuşi, „Nu am fost niciodată 
prizonierul vreunei teorii. M-au ghidat raţiunea şi 
realitatea. Testul pe care l-am aplicat oricărei teorii 
sau ştiinţe a fost să mă întreb daca ar functiona”.'™ 
Poate ca Kwa Geok Choo îl învățase zicala lui 
Alexander Pope: „Lăsaţi proştii să se întreacă privind 
formele de guvernare; cel mai bun [sistem] este cel 
care se poate administra cel mai bine"! 


Lee a fondat o naţiune şi a stabilit un model de 
stat. > 


Pornind de la categoriile descrise în Introducere, ela 
fost atât profet, cât şi om de stat. El a conceput 
națiunea şi apoi s-a străduit să creeze stimulente ca 
statul sau să se dezvolte prin performanţe 
excepţionale într-un viitor în evoluţie. Lee a reuşit să 
institutionalizeze un proces creativ. Va fi adaptat 
potrivit noţiunilor în evoluţie privind demnitatea 
umana? 

Filosoful spaniol Ortega y Gasset a afirmat cà omul 
„nu are natură; ceea ce are el este [...] istorie”1%. 
absenţa unei istorii nationale, Lee Kuan Yew a 


în 


inventat natura statului Singapore pornind de la 
viziunea sa asupra viitorului şi a scris istoria acestuia 
din mers. Procedand . 

astfel, el şi-a demonstrat convingerea că testul 
suprem pentru un om de stat constă în aplicarea 
judecății pe măsură ce merge „pe un drum nemarcat 
către o destinaţie necunoscuta”’®’. 


Lee ca persoană 


„Sunt rezultatul împrejurărilor”, a declarat Lee într- 
un interviu, cu trei ani înainte de moartea sa.'% in 
special, a detaliat el, faptul că a crescut într-o familie 
tradiţională chineză a fost explicaţia pentru 
personalitatea sa şi l-a făcut „un confucianist 


inconştient” 16%: 


Filosofia fundamentală spune că, pentru ca o 
societate să funcţioneze bine, trebuie să ai în 
vedere interesele masei oamenilor, că societatea 
are prioritate faţă de interesele individului. 
Aceasta este diferenţa principală fata de principiul 
american, [care pune accent pe] drepturile primare 
ale individului.!"? 


Pentru Lee, idealul confucianist era să fie un jurtzi, 
un domn, „loial tatălui şi mamei sale, credincios 
soţiei sale, [care] îşi creşte bine copiii [şi] îşi tratează 
prietenii corespunzător”, dar care este mai presus de 
toate un „bun cetăţean, loial împăratului sau”.'”! 

Lee a refuzat cu hotărâre să se angajeze în discuţii 
sociale. El credea că rostul său în această lume era 
să realizeze progrese pentru societatea sa şi, pe cât 
posibil, pentru întreaga lume. Nu dorea să piardă 
timpul care i-a fost alocat. În cele patru ocazii când a 
venit în vizită la casa noastră de vacanţă din 
Gonnecticut, şi-a adus întotdeauna soţia şi, în 
general, una dintre fiice. Cu acordul sau prealabil, 
am invitat la masă lideri şi gânditori care se ocupau 


de chestiuni ce îl preocupau pe Lee, precum şi câţiva 
prieteni comuni. Lee a folosit aceste ocazii pentru a 
se informa despre afacerile americane. De două ori, 
la cererea lui, l-am dus la evenimente politice locale: 
la o strângere de fonduri pentru un candidat la 
Congres şi la o şedinţă de la primărie. L-am 
prezentat, aşa cum mi-a cerut, pur şi simplu ca pe un 
prieten din Singapore. 

Ori de cât ori l-am vizitat pe Lee, el a invitat lideri 
din ţările vecine, precum şi colaboratori importanţi 
la o serie de seminare. De obicei, luam cina şi 
purtam o discuţie numai cu el, a cărei durată 
depindea de subiectele care ne interesau cel mai 
mult pe oricare dintre noi în acel moment, dar nu a 
fost niciodată scurtă. întâlnirile au avut loc la 1 
stana, o clădire guvernamentală impunătoare din 
centrul oraşului Singapore. în numeroasele mele 
călătorii la Singapore, Lee nu m-a invitat niciodată la 
el acasă; nici nu am întâlnit pe cineva care să fi fost 
invitat si nici nu am auzit vreodată sa fi invitat pe 
cineva - o atitudine asemănătoare cu cea a lui de 
Gaulle la Colombey, vizita lui Adenauer acolo fiind 
singura exceptie. 

Prietenia noastră a ajuns să-i includă si pe un alt 
secretar de stat, George Shultz, şi pe Helmut 
Schmidt, care a fost cancelar al Germaniei intre 
1974 si 1982.— Neam întâlnit ca grup (uneori doar 
trei dintre noi, în funcţie de programul lui Shultz sau 
al lui Schmidt): mai întâi, în Iran in 1978, apoi, la 
Singapore în 1979, la Bonn în 1980 şi pe veranda 
casei lui Shultz din Palo Alto, la scurt timp după 
numirea sa ca secretar de stat in 1982.1? Am mers 
toti patru si în pădurile de sequoia de la nord de San 
Francisco: Schmidt, care, întâmplător, impartasea 
disprețul lui Lee pentru conversațiile banale, ca 
invitat al lui Shultz si Lee, la invitatia mea. Desi 
opiniile noastre cu privire la anumite politici nu au 


fost întotdeauna congruente, aveam un pact: „Ne 
spunem întotdeauna unul altuia adevărul absolut”, 
după cum i-a declarat Schmidt unui jurnalist 
german?” Conversaţiile cu Lee au fost un vot 
personal de încredere; au semnalat relevanta unui 
interlocutor în existenta lui concentrată şi austeră. 

în mai 2008, Choo, soţia iubită a lui Lee, care îi era 
alături de 60 de ani, a fost doborátà de un accident 
vascular cerebral, care a facut-o prizonieră în 
propriul corp, incapabilă să comunice. Acest calvar a 
durat mai bine de doi ani. în fiecare seară, când se 
afla la Singapore, Lee stătea lângă patul ei, citindu-i 
cu voce tare din cărţi şi, uneori, poezii, inclusiv 
sonetele lui Shakespeare despre care ştia că îi 
plăceau.!'* în ciuda absenței oricărei dovezi, el avea 
încredere că ea înţelegea. „Ea rămâne trează pentru 
mine", a declarat el într-un interviu.'” 

în lunile de după moartea ei în octombrie 2010, 
Lee a făcut pasul fara precedent de a initia mai 
multe conversatii telefonice cu mine, in care mi-a 
vorbit despre durerea sa - si in special despre golul 
lásat in viata lui de moartea lui Choo. L-am intrebat 
dacă a discutat vreodată despre singurătatea lui cu 
copiii săi. „Nu”, a răspuns Lee, „în calitate de cap al 
familiei, este de datoria mea să-i susţin, nu să îmi 
găsesc un sprijin in ei." După moartea lui Choo, 
efervescenta lui Lee s-a diminuat. Inteligența lui a 
rămas aceeaşi, dar ambiția sa a dispărut în esenţă. 
Şi- a îndeplinit îndatoririle până la sfârşit, după cum 
a crezut de cuviinţă, dar, fara inspiraţia lui supremă, 
bucuria dispăruse din viaţa lui. 

Deşi Lam considerat pe Lee prieten timp de 
aproape jumătate de secol, el şi-a exprimat cu 
reţinere orice legături personale. S-a exprimat cel 
mai deschis sub forma unei dedicatii nesolicitate, pe 
care a înscris-o în 2009 pe o fotografie cu el şi Choo: 
„Henry, prietenia şi sprijinul tău după întâmplarea 


fericită a întâlnirii noastre de la Harvard, în 
noiembrie 1968, au avut o însemnătate enormă în 
viaţa mea. Harry”. în prietenie, ca şi în politică, Lee 
a lăsat semnificaţia să vorbească de la sine; 


vorba multă nu ar fi făcut decât să-i diminueze 
amploarea. 
La moartea lui Lee Kuan Yew, în martie 2015, la 


douăzeci şi cinci de ani după ce demisionase din 
funcţia de prim-ministru, demnitari din întreaga 
lume s-au adunat la Singapore pentru a-i aduce un 
ultim omagiu. Au participat mulţi şefi de guvern din 
Asia, inclusiv  prim-miniştrii Japoniei, Indiei, 
Vietnamului şi Indoneziei, precum şi preşedintele 
Coreei de Sud. China a fost reprezentată de 
vicepreşedintele Li Yuanchao; Statele Unite de fostul 
preşedinte, Bill Clinton, fostul consilier pentru 
securitate naţională, Tom Donilon, şi de mine. Cu 
toții discutaseràm frecvent cu Lee despre chestiuni 
importante din viața politică. 

Aspectul cel mai emotionant al funeraliilor a fost 
faptul că a demonstrat legătura care se sudase între 
oamenii din Singapore şi fondatorul naţiunii lor. în 
cele trei zile dinainte de înmormântare, sute de mii 
de oameni au sfidat ploile musonice pentru a sta la 
coadă ca să-i aducă un omagiu la catafalc. Canalele 
de televiziune au transmis mesaje care îi informau pe 
cei indoliati cât timp vor trebui să aştepte pentru a-i 
aduce omagiu; niciodată mai puţin de trei ore. Dintr- 
un amalgam de rase, religii, etnii şi culturi, Lee Kuan 
Yew făurise o societate care îi transcendea propria 
viaţă. 

Lee a dorit ca moştenirea lui să inspire, nu să 
inhibe, progresul. De aceea, a cerut să fie demolată 
casa lui de pe Oxley Road după moartea sa, pentru a 
evita ca aceasta să devină un altar in memoria lui.!"? 
Scopul său a fost ca Singapore să-şi creeze liderii şi 
instituţiile relevante pentru provocarile viitoare şi să 
se concentreze asupra viitorului sàu, mai degrabă 


decât pe venerarea trecutului. „Tot ce pot face", a 
spus el într-un interviu, „este să mă asigur că, atunci 
când plec, instituţiile sunt bune, sănătoase, curate, 
eficiente şi că există un guvern care ştie ce trebuie 
să facă”. 

în ce priveşte propria moştenire, Lee a fost, ca 
întotdeauna, analitic şi ne sentimental. A lăsat loc de 
regrete, inclusiv privind unele dintre acţiunile sale 
ca lider national. „Nu spun că tot ce am facut a fost 
corect”, a declarat el pentru New York Times, „dar 
tot ce am făcut a fost într-un scop onorabil. A trebuit 
să fac nişte lucruri urâte, să închid semeni fără 
proces.”!'* Citând un proverb chinezesc - un om nu 
poate fi judecat până când nu i-a fost închis sicriul - 
Lee a spus: ,inchideti sicriul, apoi decideti"!^. 

Astăzi, numele lui Lee Kuan Yew se pierde în 
obscuritate în Occident. Cu toate acestea, istoria 
este mai lungă decât biografia contemporană, iar 
invatamintele experienţei lui Lee sunt in continuare 
prioritare. 

Ordinea mondială de astăzi este contestată 
simultan din două direcţii: destrămarea unor regiuni 
întregi în care patimile sectare au copleşit structurile 
tradiţionale şi antagonismul din ce în ce mai intens 
al marilor puteri, cu revendicări contradictorii de 
legitimitate. Prima ameninţă să provoace un haos din 
ce în ce mai mare; cea de-a doua, o vărsare de sânge 
catastrofală. 


Perspectiva de lider a lui Lee este relevantă pentru 
ambele situaţii. Munca sa de o viată este o dovadă a ; 


posibilităţii de a genera progres şi ordine durabilă în 
împrejurări neprielnice. Acţiunile sale din Singapore 
şi de pe scena mondială deopotrivă sunt lecţii despre 
promovarea înţelegerii şi coexistentei în contextul 
unor perspective şi medii diferite. 


Gel mai important, spiritul lui Lee dovedeşte că cei 
mai buni factori determinant! ai destinului unei 
societati nu ; E 


sunt nici bogăţia materială, nici alte dovezi 
convenţionale de putere, ci mai degrabă calitatea 
oamenilor şi viziunea liderilor sai. După cum a spus 
Lee, „dacă eşti doar realist, devii pieton, plebeu, vei 
eşua. Prin urmare, trebuie să fii capabil să te înalţi 
deasupra realităţii şi sa spui: «Si acest lucru este 
posibil», 180. 


49,La scurt timp după ce am preluat funcţia, am 
descoperit că doar puţine dintre problemele referitoare 
la guvernare cu care mă confruntam nu fuseseră deja 
întâmpinate şi rezolvate de alte guverne. Aşadar, mi-am 
facut un obicei din a afla cine se mai confruntase cu 
problema cu care ne confruntam noi, cum o abordase şi 
în ce măsură avusese succes” (Lee Kuan Yew, From 
Third World to First, NewYork: HarperCollins, 2000, p. 
687). 
50Obiectivul lor, potrivit sociologului singaporez Beng 
Huat Chua, era „să egaleze, dacă nu să si întreacă, 
asceza si atitudinea sacrificiului de sine ale stângii 
radicale". (Vezi Beng Huat Chua, Liberalism 
Disavowed: Communitarianism and State Capitalism 
in Singapore, Ithaca, NY: Corneli University Press, 
2017, p. 3.) 


51Lee a scris mai târziu despre Goh, Rajaratnam si alti 
doi colaboratori de încredere: „Toţi erau mai în vârstă 
decât mine şi nu au fost niciodată împiedicaţi să-mi 
spună ce cred ei, mai ales când am greşit. M-au ajutat 
să rămân obiectiv şi echilibrat” (Lee, From Third 
World to First, p. 696). 

52Transparency International, organizatie non-profit cu 
sediul in Berlin, clasează Singapore în 2020 pe locul 
al treilea în topul ţărilor cu cel mai redus nivel al 
corupţiei din lume (un loc pe care îl împarte cu 
Finlanda, Elveţia şi Suedia. Noua Zeelandă şi 
Danemarca sunt la egalitate pe primul loc). (Vezi 
„Indicele de percepţie a corupţiei” 2020, site-ul 
Transparency International, https: / / www. 
transparency. org/en/cpi /2020/ index/ sgp.) 

53Lee vorbea malaeză şi engleză din copilărie. S-a 
chinuit să înveţe mandarina din adolescenţă, a reluat- 
o pe la 20 de ani şi a luat meditații chiar şi dupa ce a 
trecut de 80 de ani. Pentru a-şi extinde baza politică, 
el a început să înveţe şi să ţină discursuri în Hokkien 
pe când avea peste treizeci de ani. (Vezi Perry, 


Singapore, p. 192; Lee, My Lifelong Challenge: 
Singapore's Bilingual Journey, pp. 32— 41; si Lee 
Kuan Yew, ,Clean, Clear Prose", discurs adresat 
inaltilor funcţionari publici de la Centrul Regional de 
Limbi, 27 februarie 1979, in Lee Kuan Yew: The Man 
and His Ideas, p. 327.) 

54Compania Hewlett-Packard a fost deosebit de 
impresionată de „serviciile integrate" oferite de 
Consiliul de Dezvoltare Economică din Singapore 
pentru a sprijini relocarea companiilor. „Dacă le 
cereai un lucru, îl găseai pe biroul tău a doua zi", a 
raportat un director executiv (citat în Edgar H. 
Schein, Strategic Pragmatism: The Culture of 
Singapore's Economic Development Board, 
Cambridge, MA: MIT Press, 1996, p. 20). 

55In 1973, Lee declarase despre destinderea relaţiilor 
dintre SUA şi Uniunea Sovietică: „Este de aşteptat ca 
naţiunile mijlocii si mici, ale căror interese pot fi 
afectate, să fie preocupate de pericolele diplomaţiei 
directe dintre superputeri, pentru că diferendele 
dintre superputeri care sunt soluționate peste capul 
lor s-ar putea să le coste” (Lee, „Southeast Asian 
View of the New World Power Balance in the 
Making”, p.8). 

56Al doilea a fost fiul său, slábind oarecum aspectul 
simbolic al pensionării sale. 

57Exemplul din Sri Lanka a fost util pentru Lee. „Deci, 
dacă ar fi să credem ceea ce obişnuiau să spună 
liberalii americani sau liberalii britanici, atunci ar fi 
trebuit să prospere. Dar nu s-a întâmplat aşa. Un om- 
un vot a dus la dominaţia singalezilor majoritari 
asupra minorităţii tamilé..." (Lee, „How Much is a 
Good Minister Worth?", discurs în fata Parlamentului, 
1 noiembrie 1994, în Lee Kuan Yew: The Man and His 
Ideas, p. 338). 


58 Vezi capitolul 1. 


6 . MARGARET THATCHER: 
STRATEGIA 
CONVINGERII 


“Un lider foarte 


improbabil 


Putini lideri definesc epoca in care guverneaza. 
Totuşi, din 1979 pana in 1990, aceasta a fost 
realizarea deosebită a lui Margaret Thatcher. în 
calitate de prim-ministru al Marii Britanii, Thatcher 
s-a străduit sa se elibereze din lanţurile care îi 
restrictionaserá pe predecesorii săi - în special, 
nostalgia pentru gloria imperială pierdută şi regretul 
permanent privind declinul naţional. Sub conducerea 
ei, Marea Britanie a devenit, pentru lumea întreagă, 
o naţiune din nou încrezătoare, iar pentru - America, 
un partener de preţ în ultima parte a Războiului 
Rece. 

Cu toate acestea, când şi-a început primul mandat, 
succesul lui Thatcher nu era nici pe departe 
garantat; într-adevăr, nu se anticipa că va rămâne 
mult timp la putere. După ce a preluat cu forţa 
controlul Partidului Conservator din mâinile unei 
tagme exclusiv masculine, care a tolerat-o din 
constrângere, ea deţinea doar o cotă firavă de capital 
politic. Rezultatele sale anterioare în funcţii publice 
fuseseră lipsite de strălucire, nu avea mulţi adepţi în 
tara, în general, iar experienţa ei privind relaţiile 
internaţionale era neglijabilă. Nu numai că era prima 
femeie prim-ministru al Marii Britanii, dar la acea 


vreme era unul dintre puţinii lideri conservatori 
originari din clasa de mijloc. Era un outsider aproape 
din toate punctele de vedere. 

Cea mai mare resursă a lui Thatcher, în aceste 
împrejurări nefavorabile, a fost maniera unică în 
care a abordat conducerea. Cheia succeselor sale a 
fost tăria sa de caracter. După cum a remarcat 
succint Ferdinand Mount, şef al departamentului 
pentru politici din guvernul britanic (1982-1983), 
când a descris reformele lui Thatcher: „Nu este 
remarcabilă originalitatea acestora, ci aplicarea lor. 
Curajul politic nu a rezidat în punerea lor în practică, 
ci în crearea condiţiilor care au făcut posibil acest 
lucru”!. 


Deşi nu am ocupat nici o funcţie publică în timpul 
mandatelor lui Thatcher, am avut norocul să observ 
modul sau de a aborda lucrurile din perspectiva unei 
prietenii care a durat aproape patru decenii. 


Thatcher şi sistemul britanic 


Pentru a evalua ascensiunea lui Margaret Thatcher 
şi anii petrecuţi în funcţie — precum şi declinul său 
— este necesar să înţelegem mai întâi sistemul 
politic britanic. Americanii tind să vadă sistemul 
prezidenţial ca o succesiune de lideri individuali. Gel 
puţin până la recenta accentuare a diferenţelor 
partizane din America, electoratul concepea, în 
general, partidele politice ca intruchipari ale 
preferințelor publice. Preşedinţii câştigau alegerile 
pentru că înțelegeau aceste preferinţe, pe care le 
adoptau şi le proiectau în viitor. Pe de altă parte, 
partidele politice britanice sunt riguros 
institutionalizate; o victorie electorală asigură în 
primul rând puterea unui partid în parlament şi, în 
consecinţă, instalarea unui nou premier. După cum a 
declarat Thatcher într-un discurs din 1968 adresat 
aripii pentru educaţie din Partidul 


Conservator: ,,Caracteristica esenţială a sistemului 
constituţional britanic nu este existenţa unei 
personalităţi alternative în figura liderului de partid, 
ci existenţa unei politici alternative şi a unui întreg 
guvern alternativ pregătit să preia mandatul”?. în 
plus, această politică este, în general, descrisă în 
manifestul partidului, care este un element 
important într-o campanie electorală din Marea 
Britanie. 

Prin urmare, prim-ministrul se află în interiorul 
partidului politic căruia îi aparţine şi, în anumite 
privinţe, îi este subordonat acestuia. Spre deosebire 
de sistemul prezidenţial american, în care puterea de 
decizie legitimă se propagă de la vârf în jos, 
cabinetul britanic sporeşte importanţa miniştrilor, 
care reprezintă cele mai înalte eşaloane ale 
partidului; autoritatea se propagă în ambele direcţii 
între prim-ministru şi membrii cabinetului. Miniştrii 
— desi toti numiţi de premier — sunt deopotrivă 
gestionari ai birocraţiei, susţinători ai premierului (în 
fapt sau doar de formă) şi, uneori, ei înşişi lideri 
aspiranti. în cabinet, opoziţia unei clici influente sau 
masinatiunile unei singure personalităţi magnetice 
pot limita capacitatea premierului de a urmări 
obiectivele politice dorite. în împrejurări 
extraordinare, demisia unui ministru din cabinet 
poate chiar sā amenințe controlul puterii exercitat de 
premier. 

Deşi, oficial, monarhul îi conferă premierului 
autoritatea, în practică, aceasta se bazează în primul 
rând pe menținerea disciplinei de partid - adică pe 
capacitatea liderului de a menţine o majoritate 
parlamentară, precum şi încrederea de care se 
bucură în rândul membrilor de partid. Deşi sistemul 
de separare a puterilor izoleazā executivul american 
de presiunea legislativă directă, în Marea Britanie 
ramurile executivă şi legislativă sunt în mare parte 


contopite. Pe lângă faptul că sunt vulnerabili în 
timpul alegerilor generale, premierii britanici pot fi 
înlăturați fie printr-un vot de neîncredere în 
parlament, fie printr-o revoltă în sânul partidului. 
Prima situaţie apare rar; dacă un premier pierde 
votul de încredere, trebuie convocate alegeri 
generale, în care deputatii trebuie să-şi apere 
propriile mandate. Dar rivalitatea privind 
conducerea partidului nu este atât de rară. Dacă se 
tem că liderul partidului lor devine din ce în ce mai 
puţin popular, expunându-i la riscul de a-şi pierde 
mandatele la următoarele alegeri generale, 
parlamentarii pot încerca să promoveze un nou lider. 

Gând partidul şi premierul sunt în consens şi se 
bucură de o majoritate solidă, sistemul funcţionează 
fără probleme. Atunci cand  prim-ministrii nu 
respectă regulile sau par slabiti în parlament sau în 
opinia publicului, ei trebuie să caute sprijin continuu 
în rândul membrilor cabinetului şi al membrilor de 
partid deopotrivă. în sistemul american, un lider slab 
poate supravieţui datorită mandatului fix de patru 
ani al executivului; în sistemul britanic, totuşi, 
păstrarea poziţiei executive necesită întreaga tărie, 
încredere, cunoaştere şi putere de convingere a 
liderului. Dacă premierul nu reuşeşte să-şi convingă 
colegii să-i susţină politicile, consecinţele pot fi 
catastrofale; de aceea, un premier trebuie să fie şi 
agil, astfel încât o politică respinsă să nu-i 
prefigureze sfârşitul carierei politice. 

în noiembrie 1974, Margaret Thatcher a intrat în 
competiţie cu Edward Heath pentru conducerea 
Partidului Conservator. Heath pierduse alegerile 
generale din februarie 1974 şi, prin urmare, poziţia 
de prim- ministru. De regulă, în urma unei înfrângeri 
electorale, prim-ministrul demisionează şi din funcţia 
de lider de partid; dar Heath a stat ferm pe poziţii, 
rămânând lider de partid chiar şi după o a doua 


înfrângere electorală consecutivă în octombrie 1974, 
pentru că se aştepta ca relaţiile pe care le cultivase 
de-a lungul unui deceniu la conducere să-i servească 
drept zid de apărare împotriva unei provocări 
serioase. Şi astfel, când Thatcher a făcut un pas 
înainte, se anticipa ca înfruntarea să fie o simplă 
formalitate, care avea să se încheie prin reafirmarea 
autorităţii lui Heath asupra partidului. Spre 
surprinderea multora, demersul ei a avut succes. 

Heath era lipsit de farmec în ochii electoratului, iar 
dreapta conservatoare conştientizase oportunitatea 
de a reorienta partidul. După ce doi aspiranti din 
rândul conservatorilor, Keith Joseph si Edward du 
Cann, au preferat să nu candideze, primul dintre 
aceştia a susţinut - o pe Thatcher, prietena şi aliata 
sa pe plan intelectual. Astfel, ea a devenit opţiunea 
implicită a dreptei şi preferința reticenta a celor de 
centru. învingându-l pe Heath cu unsprezece voturi 
în primul tur de scrutin, ea l- a întrecut cu o marjă 
mare pe centristul Willie Whitelaw în al doilea tur, 
devenind prima femeie lider al unui partid european 
major. 

După ce a câştigat conducerea partidului, Thatcher 
a fost întrebată de un jurnalist: ,,Ge calitate v-ar 
plăcea cel mai mult să afişeze Partidul Conservator 
sub conducerea dumneavoastră?” Ea a răspuns: 
„Victoria... calitatea de învingător”. Ziaristul a 
insistat: „Ce fel de calitate filosofică?” „Câştigi doar 
dacă eşti în favoarea unor lucruri”, a venit răspunsul 
spontan al lui Thatcher. „în favoarea unei societăţi 
libere, în care puterea este bine distribuită între 
cetăţeni şi nu concentrată în mâinile statului”, a 
continuat ea. „Şi puterea susţinută de o distribuţie 
largă a proprietăţii private între cetăţeni şi supuşi şi 
nu în mâinile statului.” Acestea au fost convingerile 
fundamentale pe care ea avea să le transpună în 
politică în calitate de prim-ministru, din 1979 până în 


1990, şi datorită cărora avea să devină celebră. 


Provocările imediate: Marea Britanie în 
anii 1970 


Când Thatcher a preluat funcţia în mai 1979, situaţia 
financiară a Marii Britanii era slabă. Tara, aşa cum a 
notat ea în memoriile sale, „fusese secătuită de 
putere”. Provocările cu care se confrunta, nu în 
ultimul rând în ce priveşte performanţele economice, 
erau reale, dar nu mai puţin real era handicapul 
psihologic: convingerea larg răspândită că epoca de 
glorie a ţării era de domeniul trecutului. 

în 1945, după şase ani de război total, Marea 
Britanie era victorioasă, dar epuizată şi falimentară. 
Relaţiile sale externe postbelice au fost marcate de o 
serie de dezamăgiri. Solidaritatea fata de Statele 
Unite din timpul războiului a lăsat loc unei oarecare 
nelinişti, provocate de constatarea că Washingtonul 
începea să surclaseze Marea Britanie ca putere 
mondială dominantă. La câteva săptămâni după 
victoria Aliaților, Marea Britanie a suferit umilinţa 
anulării programului generos de împrumuturi oferit 
de SUA, care a fost înlocuit cu un împrumut în 
condiţii standard, pe care nu şi-l putea permite. 

Combinația dintre sporirea puterii SUA şi declinul 
statutului Marii Britanii a generat noi realităţi 
geopolitice. în discursul său emblematic din 1946 de 
la Fulton, în statul Missouri, Winston Churchill nu 
numai că a vorbit despre „Cortina de Fier” care se 
lasă peste Europa, dar a propus şi o „relaţie 
specială” între Marea Britanic şi Statele Unite. 
Churchill spera să consolideze un parteneriat care să 
asigure influenţa Marii Britanii în lume, dincolo de 
ceea ce Îi putea permite puterea sa brută — 
împrumutând efectiv putere de la SUA printr-o 
relaţie consultativà strânsă. Desi analiza comună 
anglo- americana a amenințării sovietice a contribuit 


la plasarea alianţei transatlantice pe baze noi, în 
această etapă postbelică era deja dureros de evident 
că nu era un parteneriat între egali. 

în 1956, echilibrul de putere care se contura, deja 
dezamăgitor pentru Marea Britanie postbelică, a 
devenit deopotrivă clar şi jenant. în luna iulie a 
acelui an, preşedintele egiptean Gamal Abdel Nasser 
a naționalizat Canalul Suez. Trei luni mai târziu, în 
timpul invaziei anglo-franceze a Egiptului pentru 
recucerirea canalul, Marea Britanie s-a confruntat cu 
influenta noii .- superputeri americane — şi a bătut în 
retragere. Preşedintele Eisenhower nu s-a aratat 
tolerant în privinţa eforturilor Marii Britanii de a-şi 
reînvia prerogativele imperiale şi cu atât mai puţin 
fata de invadarea unei zone importante din punct de 
vedere strategic, fara consultare prealabilă. 
Presiunea financiară pe care a exercitat-o curând a 
pus capăt rapid demersului comun al Franţei şi Marii 
Britanii, dând o lovitură devastatoare aspirațiilor 
globale ale ambelor naţiuni. Pedepsita, Marea 
Britanie si- a retras forțele si şi-a redus rolul 
international. A fost 0 « f 
lecție dură pentru mulţi dintre guvernanţii britanici, 
care au învăţat să nu-i mai supere niciodată pe 
americani. 

Poverile decolonizării pe plan internaţional şi ale 
unei economii subrede pe plan intern au slăbit si mai 
mult poziţia Marii Britanii. în 1967, guvernul laburist 
al lui Harold Wilson a fost forţat să devalorizeze lira 
sterlină; un an mai târziu, dat fiind că ţara sa era 
afectată de crize financiare repetate, Wilson a 
anunţat retragerea tuturor forţelor britanice de la 
est de Suez. Odinioară un actor global, Marea 
Britanie fusese forţată să se limiteze la scena 
regională. Ultima strofa a poeziei „Omagiu unui 
guvern" (1969) de Philip Larkin surprinde bine 
starea de spirit sumbră din Marea Britanie: 


Anul viitor vom trai într-o tară 
f 


Care şi-a adus soldaţii acasă din lipsă de bani. 
Statuile vor sta in aceleasi 

Piatete adumbrite de copaci, arătând aproape 
la fel. Copiii nostri nu vor sti cà este o altà 
tara. Putem spera să le lasam acum doar bani? 


Pe măsură ce influenţa globală a Marii Britanii s-a 
diminuat, atracţia continuă a paradigmei atlantiste s- 
a confruntat cu rivalitatea unei posibile relaţii mai 
strânse cu Europa continentală. În acei am, Marea 
Britanie a dat dovadă de confuzie cu privire la 
identitatea sa mai largă, care uneori părea vecină cu 
schizofrenia. înainte de dezastrul Suez, premierul 
Anthony Eden a respins participarea britanică la 
Tratatul de la Roma din 1957, precursorul Tratatului 
Uniunii Europene de astăzi, în anul următor însă, 
succesorul lui Eden, Harold Macmillan, deşi cauta sa 
menţină o relaţie strânsă cu Statele Unite în privinţa 
apărării, a decis să plaseze Marea Britanie pe o 
traiectorie proeuropeaná.? în 1963 si, din nou, în 
1967, Marea Britanie a încercat cu întârziere să se 
alăture Comunităţii Economice Europene (CEE), dar 
eforturile sale au fost respinse de preşedintele 
francez Charles de Gaulle. Afirmația din 1962 a 
fostului secretar de stat Dean Acheson, care a spus 
că Marea Britanie „pierduse un imperiu, dar nu îşi 
găsise încă un rol", a devenit celebră — si a rănit 
mândria britanică - pentru că reflecta adevărul. 

Edward Heath, care a devenit prim-ministru în 
1970, a încercat să facă din traiectoria proeuropeană 
iniţiată de Macmillan un principiu calauzitor al 
politicii externe britanice. Aderarea Marii Britanii la 
CEE în 1973 s-a dovedit a fi reuşita lui Heath. Dara 
fost şi o povară chinuitoare pentru relaţiile dintre 
Marea Britanie şi SUA. 


Preşedintele Nixon fusese încântat de victoria la 


urne a lui Heath, preferându-l lui Harold Wilson, 
lider al Partidului Laburist, pe care preşedintele îl 
asemuia cu Partidul Democrat din SUA. De fapt, 
Partidul Laburist sub conducerea lui Wilson, precum 
şi a succesorului sau, James Callaghan, a onorat pe 
deplin „relaţia specială”, mai ales in ce priveşte 
NATO şi relaţiile Est—Vest, şi totodată a crezut în 
strategia nucleară britanică independentă. Dar 
Michael Stewart, primul ministru de externe laburist 
cu care a discutat Nixon, îl înfruntase în Biroul Oval 
în legătură cu intervenţia americană în Vietnam, iar 
gustul amar a persistat.? 

Nixon făcuse cunoştinţă cu Heath înainte de a 
deveni preşedinte si se aştepta ca relaţia lor 
personală de prietenie să continue odată ce 
conservatorii au revenit la putere. în februarie 1973, 
Nixon încă vorbea cu căldură despre Heath, 
considerându-l „un prieten în Europa... singurul de 
nădejde pe care îl avem”*. Din păcate, aceste 
sentimente nu s-au dovedit reciproce. Ga urmare a 
vetourilor repetate ale lui de Gaulle privind 
apartenenţa Marii Britanii la Comunitatea 
Europeană, Heath a conchis că premierul britanic 
trebuia să fie un „bun european”. Considerând că o 
relaţie specială cu SUA era un obstacol în calea 
acestui obiectiv, el s-a străduit să reducă legăturile 
care fuseseră cultivate de mai bine de o generaţie — 
cel puţin în manifestările lor publice. După ce Heath 
a pierdut alegerile din februarie 1974, guvernul 
laburist a început să restabilească parteneriatul. 
Astfel, rămânea de văzut dacă Partidul Conservator, 
în cazul în care ar fi revenit la putere, avea să reînvie 
distantarea lui Heath din ultimii ani sau aveau să 
revină la rădăcinile istorice atlantiste. 

Incertitudinile legate de politica externă britanică 
din această perioadă au fost agravate de criza 
internă din SUA — scandalul Watergate — care a dus 


la demisia lui Nixon. Ulterior, Congresul a impus 
limite autorităţii executive, ceea ce, la rândul său, a 
complicat eforturile de a duce la îndeplinire strategia 
aliaţilor privind Războiul Rece, Constientizand 
oportunitatea, sovieticii s-au angajat din nou în 
acţiuni riscante, în 1975, Moscova a intervenit 
militar în Angola prin intermediul cubanezilor. 
Totodată, sovieticii şi-au arătat muşchii în Yemenul 
de Sud şi în Afghanistan, fără a genera un răspuns 
eficient din partea Occidentului. 

în 1976, Uniunea Sovietică a început să desfăşoare 
rachete nucleare SS-20 cu rază medie de acţiune în 
ţările din Tratatul de la Varşovia, creând cea mai 
mare ameninţare la adresa doctrinei defensive a 
NATO din ultima generaţie. Sistemul de arme 
echivalent al NATO — alcătuit din rachete cu rază 
medie de acţiune cu lansare de pe uscat — era încă 
în curs de dezvoltare. Statele membre europene se 
străduiau să obţină sprijinul public în favoarea 
eventualei puneri în practică a acestuia. Prin urmare, 
Europa îşi baza în mare măsură doctrina de apărare 
pe viabilitatea „umbrelei nucleare” americane. Cu 
alte cuvinte, strategii militari sovietici trebuiau să 
presupună că factorii de decizie americani vor 
reacţiona în cazul unui conflict militar convenţional 
în teatrul european, bazându-se pe arsenalul 
intercontinental cu rază lungă al SUA. Faptul că o 
escaladare de această natură ar fi generat, firesc, 
represalii nucleare din partea sovieticilor, nu numai 
asupra Europei, ci şi asupra teritoriului american, a 
pus o presiune mare asupra credibilitatii strategiei 
extinse de descurajare — după cum s-a discutat în 
capitolele despre Adenauer şi despre de Gaulle. 

Mai mult, la sfârşitul anilor 1970, europenii 
deveniseră din ce în ce mai atraşi de mişcarea 
antinucleară, liderilor europeni fiindu-le tot mai greu 
să îşi bazeze politicile de securitate pe strategia 


nucleară. Reacţia cea mai importantă a fost 
desfăşurarea unor rachete balistice americane cu 
rază medie de acţiune pe teritoriul european, o 
grozăvie pentru mişcarea de dezarmare nucleară, ° 
Protestatarii se arătau în favoarea încheierii unei 
înţelegeri cu sovieticii şi, fără îndoială, a unui pas 
către neutralitate în conflictul dintre Est şi Vest ca 
urmare a acesteia. 

însă în anii 1970, cea mai mare provocare pentru 
Marea Britanie era economia sa muribundă. 
Sufocata de productivitatea scăzută şi de 
impozitarea oneroasa, economia britanică rămăsese 
în urma rivalilor săi pe parcursul anilor 1970. Inflaţia 
ridicată din acea perioadă a dus la conflicte între 
patronat si sindicate; întrucât câştigurile 
muncitorilor erau erodate de preţurile mai mari, 
aceştia au făcut presiuni în direcţia unor creşteri 
salariale, intensificând ciclul inflationist. Tensiunile 
acestei escaladari a conflictului dintre guvern şi 
Uniunea Naţională a Minerilor l-au determinat pe 
Heath să declare săptămâna de lucru de trei zile 
începând cu 1 ianuarie 1974. Emisiunile de 
televiziune se intrerupeau la 22.30; utilizarea 
electricităţii în scop comercial era limitată la trei zile 
pe săptămână pentru a economisi cărbunele cât timp 
minerii erau în grevă. La începutul lunii martie, a 
fost ales un nou guvern laburist. Prim- ministrul, 
Harold Wilson, a fost imediat de acord să majoreze 
salariile minerilor cu 35 la sută.!! 


însă criza economică era abia la început. în 1976, 
Marea Britanie a îndurat umilinţa de a fi nevoită să 
se ; 


adreseze Fondului Monetar International (FMI) 
pentru un împrumut de urgenţă de 3,9 miliarde de 
dolari (aproape 18 miliarde de dolari în 2020). 
Preţurile de consum, care crescuseră într-un ritm 
stabil de 2,5% încă din 1967, s-au mărit cu 24,2% în 


1975 - un record în istoria economică modernă a 


Marii Britanii. În anul următor, economia Marii 
Britanii părea să se fi stabilizat, dar a fost doar un 
respiro de scurtă durată - creând o oportunitate 
istorică pentru noul lider al opoziţiei, Margaret 
Thatcher. 

La sfârşitul anului 1978, inflaţia a revenit în forţă. 
în noiembrie, filiala din Marea Britanie a companiei 
Ford Motor le-a oferit greviştilor o creştere salarială 
de 17 la sută - în contradicţie cu plafonul de 5 la 
sută pentru creşteri salariale, pe care îl introdusese 
guvernul laburist (condus acum de James Callaghan). 
Astfel, strategia guvernului de a lupta împotriva 
inflaţiei prin controlarea salariilor şi a preţurilor a 
fost perturbată grav. 

în luna ianuarie a anului următor, temperaturile 
medii s-au situat sub limita inghetului în Marea 
Britanie, iarna aceea fiind una dintre cele mai reci 
din secolul XX. încurajați de creşterea de 17 la sută 
de la Ford, şoferii de camioane au început brusc o 
grevă neanuntata pe 3 ianuarie 1979. Nu numai că 
nu s-au prezentat la muncă, ci şi-au folosit vehiculele 
pentru a bloca drumuri, porturi şi rafinării de petrol. 
Temându-se de penurie, clienţii au golit rafturile 
magazinelor alimentare, premonitia privind penuria 
indeplinindu-se, astfel, de la sine. 

Situaţia s-a Inrautatit pe măsură ce grevele s-au 
extins în sectorul public: serviciile feroviare s-au 
oprit; autobuzele nu au mai ieşit pe traseu. Piaţa 
Leicester, aflată în centrul cartierului teatrelor din 
Londra, a fost transformată într-o groapă de gunoi 
improvizată. Apelurile de urgenţă au ramas fara 
răspuns şi, în mai multe localităţi, morţii au rămas 
neingropati.'* 

Aceasta era rezultatul amar al unei generatii de 
lideri britanici care îşi asumaseră ca sarcină 
principală gestionarea ordonată a declinului. Pentru 
a ieşi din aceasta stare jalnică, națiunea avea sa 


opteze curând către un alt tip de lider. 


Ascensiunea din Grantham 


în 1948, Margaret Roberts, proaspăt absolventă de la 
Oxford cu o diplomă în chimie, a candidat pentru un 
post de cercetare la Imperial Chemical Industries 
(ICI). A fost respinsă. în evaluarea internă a 
candidaturii sale se spunea: „Această femeie este 
căpoasă, îndârjită şi periculos de arogantà"". Trei 
decenii mai târziu, bănuind tocmai aceste calităţi, 
poporul Marii Britanii a fost convins să o aleagă pe 
„această femeie” pentru a gestiona provocările cu 
care se confrunta națiunea. 


Născută în 1925 în oraşul comercial Grantham, 
Margaret Roberts a crescut într-o familie metodistă, 
strictă, care pretuia munca asiduă, integritatea şi 
învăţăturile biblice. Duminicile erau dedicate în 
întregime bisericii. Margaret şi sora ei mai mare, 
Muriel, participau la slujbe şi la şcoala de duminică 
dimineaţa, revenind adesea la biserică pentru o nouă 
rundă de cursuri şi rugăciuni după-amiaza şi seara 
devreme. Tatal lor, Alfred Roberts, era predicator 
metodist laic. Casa familiei Roberts era modestă, 
constând din câteva camere deasupra băcăniei lui 
Alfred şi neavând apă caldă sau o baie interioară. 

Cu puţin înainte de a împlini unsprezece ani, 
Margaret s-a înscris ca bursieră la Şcoala pentru fete 
din Kesteven şi Grantham, un gimnaziu select, unde 
a excelat la învăţătură. Multi ani mai târziu, când i s- 
a acordat un titlu nobiliar, ea a ales să se numească 
„Baroana Thatcher de Kesteven”, nu „de Grantham”, 
pentru a-i duce omagiu şcolii care o modelase. în 
aceşti ani de formare — în aprilie 1939, mai exact — 
familia Roberts a găzduit o fata evreică de 
şaptesprezece ani din Viena, pe nume Edith 
Miihlbauer, prietenă prin corespondenţă cu Muriel. 
La scurt timp după ocuparea Austriei de câtre 


nazişti, părinţii lui Edith i-au scris lui Alfred Roberts 
pentru a-l întreba dacă putea aranja ca fiica lor să 
obţină o viză, iar aceasta a ajuns să locuiască cu 
familia Roberts pentru scurt timp, după care s-a 
mutat într-o gospodărie mai confortabilă din 
Grantham. Ulterior, părinţii lui Edith au putut să 
fugă din Austria, stabilindu-se în cele din urmă în 
Brazilia. Aceasta şi alte amintiri timpurii — cum ar fi 
obiceiul săptămânal al mamei lui Margaret de a 
coace pâini pentru a le oferi discret familiilor 
nevoiase — au întărit relevanta durabilă în educaţia 
sa a poruncii biblice de a-ţi „iubi aproapele ca pe tine 
insuti"!!. 

După performanţele şcolare solide din liceu, 
Margaret Roberts a fost admisă la Universitatea 
Oxford, unde a devenit preşedinta Asociaţiei 
Conservatoare a Universităţii Oxford. După o scurtă 
perioadă în care a fost cercetător în chimie, ea a 
trecut examenul de barou şi a devenit avocat. Cu 
toate acestea, chiar dacă viaţa a dus- o departe de 
casa părinţilor ei din Grantham, ea a purtat 
întotdeauna cu sine valorile inculcate de familia şi de 
, credinţa sa: disciplina, cumpatare, compasiune şi 
sprijin practic. 

în Marea Britanie, în 1950, terenul politic nu era 
deloc primitor pentru femei. Graţie perseverentei, 
hotărârii şi unei doze sănătoase de farmec, doamna 
Thatcher (aşa cum s-a numit după căsătoria din 1951 
cu Denis Thatcher, un om de afaceri care a sprijinit-o 
de-a lungul vieţii) şi-a asigurat nominalizarea pentru 
un fotoliu de parlamentar conservator şi, în 1959, a 
fost aleasă in parlament, reprezentând o 
circumscripție din nordul Londrei. 

in 1960, la vârsta de treizeci şi patru de ani, ea a 
ţinut primul său discurs în fata Camerei Comunelor. 
Scopul discursului a fost dublu: în primul rând, să 
pledeze pentru legislaţia pe care o sprijinea şi, în al 


doilea rând, să se prezinte colegilor şi ţării. Şi-a atins 
rapid al doilea obiectiv, omitand orice introducere 
sau înflorituri preliminare. „Acesta este primul meu 
discurs”, a spus ea, „dar ştiu cà circumscripţia 
electorală din Finchley, pe care am onoarea să o 
reprezint, nu şi-ar dori altceva decât să trec direct la 
subiect şi să abordez chestiunea în fata Camerei.”!5 
Vorbind fara notițe, ea a explicat ceea ce considera 
a fi o problemă constituţională gravă. La acea vreme, 
exista obiceiul ca aleşii locali să folosească manevre 
procedurale pentru a bloca participarea publicului la 
şedinţele consiliilor locale. Atunci, ca şi acum, 
consiliile locale raspundeau de supravegherea 
şcolilor, bibliotecilor, locuinţelor publice şi colectării 
deşeurilor - serviciile publice esenţiale ale vieţii de zi 
cu zi. Fara acces direct, a remarcat Thatcher, 
publicul trebuia să se bazeze doar pe presă pentru a 
se informa, dar şi participarea presei era interzisă. în 
opinia ei, accesul publicului era o chestiune ce ţinea 
de principii de bază: 
În Anglia şi în Ţara Galilor, autorităţile locale 
cheltuiesc 1 400 de milioane de lire sterline pe an, 
iar în Scoţia puţin peste 200 de milioane de lire 
sterline pe an. Aceste sume nu sunt 
nesemnificative, chiar şi pentru bugetele naţionale 
[...] scopul principal al accesului presei este acela 
de a sti cum sunt cheltuiti aceşti bani. în al doilea 
rând, citez din Raportul (Comisiei Franks: 
„Mediatizarea reprezintă cel mai important şi mai 
eficient control împotriva oricărei acțiuni 


arbitrare"!*. 


Proiectul de lege a fost adoptat si este in 
continuare in vigoare. Ea avea sá reia subiectul 
gestiunii fiscale de-a lungul carierei sale in serviciul 
public. 

Astfel a inceput ascensiunea lui Thatcher in 
parlament; competenţa si devotamentul sau au lăsat 


o amprentă clară la fiecare treaptă. Totodată, ea şi-a 
clădit o poziţie la dreapta spectrului politic, care era 
adesea în contradicţie cu linia moderată a conducerii 
conservatoare. Deşi abia mai târziu avea să se 
descrie drept „politician de convingere”, maniera ei 
neobişnuit de directă era evidenta. După cum a spus 
cu privire la relaţia dintre alegători şi politicieni în 
1968: 


Dacă îl suspectează pe politician cà face 
promisiuni doar pentru a-i obţine votul, alegatorul 
il dispretuieste; dar dacă promisiunile nu sunt 
clare, e posibil ca alegatorul sa- 1 respingă. Cred 
că partidele şi alegerile sunt mai mult decât liste 
rivale de promisiuni diverse - într-adevăr, dacă 
acestea nu ar exista, democraţia nu prea ar merita 
păstrată [subliniere în original].'' 


în 1970, odată cu revenirea Partidului Conservator 
la putere sub conducerea lui Heath, Thatcher a 
devenit pentru prima dată membru al cabinetului, în 
calitate de ministru pentru educaţie şi stiintă. A atras 
imediat controverse, în parte din pricina intensității 
ritmului său. în încercarea de a redirectiona fonduri 
catre investiţii mai 

promitátoare in domeniul educatiei, ea a redus 
bugetele umflate - inclusiv in cazul de notorietate al 
programului prin care copiii din şcoala primară 
primeau lapte gratuit, ceea ce i-a atras porecla 
„Hoaţa de lapte”. Totodată, a zadarnicit tentativa 
laburiştilor de a impune închiderea şcolilor 
gimnaziale şi a contribuit la adoptarea legislaţiei 
privind piaţa liberă pentru a face cercetarea 
ştiinţifică mai competitivă. 

Cu toate acestea, dorinţa lui Heath de a face apel 
la consensul etatist a dezamagit-o pe Thatcher. 
Convinsă că situaţia economică nu era sustenabilă, 
ea a apelat la prietenii de la Institutul de Afaceri 


Economice, un grup de reflecţie privind piaţa liberă, 
care i-au prezentat contribuţiile lui Frederic Bastiat, 
F.A. Hayek si Milton Friedman. O astfel de 
autoeducatie in domeniul economiei era o 
performanţă intelectuală impresionantă pentru orice 
persoană — cu atât mai mult pentru un politician 
consacrat, de vârstă mijlocie. Pe de altă parte, şi în 
privinţa politicii externe, instinctele lui Thatcher 
erau contrare strategiei lui Heath de prioritizare a 
Europei în defavoarea unei relaţii strânse cu Statele 
Unite.—  Conştientizând diferentele fundamentale 
dintre ei, ea a aşteptat până când Heath a pierdut 
alegerile generale din octombrie 1974, apoi a 
candidat împotriva lui la şefia partidului. 

Decizia lui Thatcher de a candida, dat fiind că se 
anticipa că va pierde aproape sigur, a fost o 
demonstraţie notabilă de curaj şi de convingere. 
Conservatorii, dominați multă vreme de bărbaţi 
patricieni, s-au surprins nu numai pe ei înşişi, ci au 
surprind şi o mare parte a lumii occidentale, 
alegând-o lider în februarie 1975. Partidul lui 
Winston Churchill, Anthony Eden şi Harold 
Macmillan era acum condus de fiica unui bacan. 

în ciuda valorii de noutate a alegerii lui Thatcher, 
cei mai mulţi se aşteptau ca mandatul ei să se 
dovedească scurt. în calitate de consilier pe 
probleme de securitate naţională al preşedintelui 
Gerald Ford, nu am fost deloc imun la această părere 
larg răspândită. în mai 1975, am evidenţiat 
realizările ginerelui lui Winston Churchill, 
Christopher Soames, despre care credeam că va 
deveni „un mare lider conservator” în viitor. 
Pronosticul meu referitor la liderul actual nu a fost 
pozitiv: „Nu cred cà Margaret Thatcher se va 
mentine"!*, 

Cu toate cà nu am fost deloc perspicace când i-am 
evaluat perspectivele, felul in care i-am judecat 


caracterul s-a dovedit mai durabil. Am cunoscut-o 
pentru prima dată pe Thatcher în 1973, pe când era 
ministru al 


educatiei. întâlnirea a avut loc la îndemnul viitoarei 
mele soţii, Nancy Maginnes, care se consultase cu 
Thatcher cu privire la un studiu educaţional pe care 
îl realiza pentru guvernatorul statului New York, 
Nelson Rockefeller. Impresionata, Nancy mi-a 
sugerat să încerc să am o întrevedere cu ea. 

Solicitarea mea a întâmpinat o rezistenţă 
considerabilă din partea lui Heath, aflat atunci la 
apogeul efortului său de a îndepărta Marea Britanie 
de Statele Unite. Cu toate acestea, am reuşit să 
organizez o întrevedere prin intermediul unui 
prieten. Aveam să o revăd pe Thatcher la sfârşitul 
anului 1973 şi în februarie 1975, la câteva zile după 
ce ea l-a înfrânt pe Heath şi şi-a asumat conducerea 
partidului. 

De la prima întâlnire, vitalitatea şi implicarea lui 
Thatcher mi-au fixat ferm în minte noţiunea ei de 
leadership. Aproape toţi ceilalţi politicieni din epoca 
respectivă considerau că, pentru a câştiga alegerile, 
era necesar să aibă o poziţie de centru. Thatcher era 
de altă părere. Această abordare, a afirmat ea, 
echivala cu o subversiune a democraţiei. Căutarea 
poziţiei de centru era reţeta pentru vacuitate; 
dimpotrivă, era necesară o confruntare între 
argumente diferite, creând alegeri reale pentru 
votanti. 

Un alt eveniment care a contribuit la modelarea 
relaţiei . noastre pe cale sa se contureze a fost vizita 
lui Thatcher la Washington în septembrie 1977. 
Atitudinea preşedintelui Jimmy Carter faţă de 
conservatorii cu „c” mare sau mic a amintit de ceaa 
lui Nixon fată de Partidul Laburist. în consecinţă, 
modul în care Carter a tratat-o pe şefa Partidului 
Conservator a fost corect, dar distant. 

Consilierul pe probleme de securitate naţională, 


Zbigniew Brzezinski, l-a sfătuit pe Carter să „invoce 
un program încărcat” şi să refuze întrevederea cu 
Thatcher; Carter l-a ascultat.!” Drept urmare, ea a 
primit mai puţină atenţie decât se aşteptase, având 
în vedere propriile-i sentimente calde fată de Statele 
Unite. 

Nancy si cu mine am invitat-o pe Thatcher intr-o 
seară la o cină cu personalităţi importante de la 
Washington din ambele partide, o ocazie informală 
care a dat tonul viitoarelor noastre întâlniri. După ce 
a devenit prim- ministru, Thatcher m-a invitat, în 
general, la discuţii private (la acea vreme nu mai 
detineam funcţii oficiale) pentru a face schimb de 
opinii pe teme internaţionale — sau pur şi simplu 
pentru a verifica opiniile dominante din Ministerul de 
Externe britanic. Dacă erau prezente şi alte 
persoane, de obicei era vorba de un consilier 
apropiat; membrii cabinetului erau rareori invitaţi la 
întrevederile noastre. începând din 1984, o figură- 
cheie la acele întâlniri a fost consilierul pe probleme 
de politică externă al lui Thatcher, Gharles Powell, 
unul dintre funcţionarii publici cărora li se datora 
eminenta Marii Britanii.*° Foarte inteligent, modest si 
de un patriotism discret, Powell fusese transferat de 
la Ministerul de Externe, după o carieră diplomatică 
distinsă, care îl purtase la Helsinki, Washington, 
Bonn şi Bruxelles. El i-a devenit prieten statornic lui 
Thatcher, sustinand-o în perioada dificilă în care a 
fost nevoită să se retragă. 

La scurt timp după ce Thatcher a devenit lider al 
Partidului Conservator, ea mi-a prezentat viziunea sa 
cu prilejul unui mic dejun tradiţional englezesc la 
Claridge's. Coerentă şi atentă, ea a subliniat clar că 
singura sa ambiţie era să transforme ţara. îşi 
propunea să facă acest lucru nu urmărind o cale de 
mijloc vagă, ci elaborând un program care să-i facă 
pe cei moderati să vadă lucrurile aşa cum le vedea 


ea. Retorica şi politicile sale aveau să creeze un 
contrast real cu gândirea convenţională care, în 
opinia ei, condamnase Marea Britanie la stagnare. 
Apoi, după câştigarea următoarelor alegeri, avea să 
întreprindă reforme fundamentale, pentru a depăşi 
gândirea convenţională, doctrina complezentei si 
pasivitatea dominantà in raport cu ravagiile inflatiei, 
puterea sindicatelor sau ineficienta intreprinderilor 
de stat. 

Pentru Thatcher, nu existau aspecte mai presus de 
orice critică si cu atât mai puţin obstacole de 
netrecut. Fiecare politică trebuia analizata. Nu era 
suficient, a susţinut ea, ca membrii Partidului 
Conservator să atenueze efectele socialismului; era 
necesar să inverseze politicile de stat înainte ca 
economia Marii Britanii să se prăbuşească într- o 
manieră catastrofală. Pe tărâmul afacerilor externe, 
a fost dezarmant de sinceră cu privire la lipsa ei de 
experienţă, mărturisind că încă nu şi-a formulat idei 
detaliate. Dar a subliniat că ea crede cu pasiune 
în „relația specială” cu Statele Unite. 

Exprimându-şi punctele de vedere cât mai clar şi 
mai convingător posibil, ea şi-a propus să schimbe 
centrul de greutate politic în direcţia ei. Şi avea 
încredere cà poporul britanic va recunoaşte 
diferenţa dintre principiile solide şi mofturile 
trecătoare. După cum a declarat într-un interviu din 
1983: „Nu ar fi existat mari profeti, mari filosofi în 
viaţă, nici lucruri márete de urmat, dacă cei care îşi 
faceau cunoscute părerile ar fi ieşit şi ar fi spus 
«Fraţilor, urmati-ma, cred în consens», 21. 

întâlnirile noastre au continuat mult timp după ce 
Thatcher nu a mai fost la putere şi pe tot parcursul 
vieţii sale. Descriu relaţia noastră în acest fel pentru 
a sublinia un lucru: spre deosebire de preşedintele 
Statelor Unite, premierul britanic nu are capacitatea 
de a trece peste voinţa cabinetului şi de a se menţine 


in continuare la 

putere. Thatcher era conştientă de aceste limite. 
Pentru a o ajuta să compenseze, ea avea să apeleze 
discret la prieteni din Marea Britanie şi din întreaga 
lume pentru a discuta despre viziunea şi opţiunile 
sale. 


Un cadru pentru leadership Cu timpul, opiniile 
lui Thatcher în materie de politică externă aveau să 
devină mai clare, în mare măsură datorită 
extraordinarei sale sárguinte privind studiul — 
inclusiv citirea şi adnotarea rapoartelor de informare 
până târziu în noapte - şi practicii sale de a convoca 
colocvii de weekend cu privire la tendinţele pe 
termen lung, la care participau profesori universitari 
şi alţi intelectuali. Unele dintre convingerile sale 
strategice, cum ar fi suveranitatea inviolabilă a 
statului-natiune, au fost evidente de la primele 
noastre întâlniri. Sustinátoare implacabilă a 
autodeterminării, Thatcher credea în dreptul 
cetăţenilor de a-şi alege propria formă de guvernare 
şi în responsabilitatea statelor de a exercita 
suveranitatea în nume propriu. 

Pentru Thatcher, suveranitatea britanică era 


indisolubil legată de istoria unică a ţării, de 
integritatea geografică şi de independenţa protejată 
cu dârzenie. Deşi rareori vorbea în termeni abstracti, 
în practică ea era de acord cu noţiunea mai largă, 
subliniată în Pacea din Westfalia din 1648, că 
suveranitatea naţiunilor individuale era esenţială 
pentru stabilitatea dintre ele. Ea credea în dreptul 
fiecărei ţări de a-şi susţine propria guvernare bazată 
pe lege şi de a acţiona în conformitate cu interesele 
sale, fără interferenţe nelegitime. „Deşi cred cu 
fermitate în dreptul internaţional”, a remarcat ea în 
memoriile sale, „nu mi-a plăcut să fac apel la ONU 
farà rost, deoarece acest lucru sugera că statele 
suverane nu aveau autoritatea morală de a acţiona în 
nume propriu. "22 

Logica acestor convingeri a determinat-o pe 
Thatcher să creadă fără ocolişuri în apărarea 


naţională puternică. Pentru ea, strategia de 
descurajare credibilă era singura garanţie reală a 
păcii şi a păstrării suveranităţii în sens westfalian. în 
practică, acest lucru presupunea  necesitarea 
restabilirii capacităţilor militare occidentale înainte 
de a putea fi purtate negocieri productive cu 
Uniunea Sovietică. 

Totodată, Thatcher a fost motivată de o convingere 
anticomunistă fermă — alimentată, parţial, de 
credinţa sa cà expansionismul sovietic reprezenta o 
ameninţare existenţială pentru Occident. Nu a ezitat 
să-şi exprime convingerea că supunerea individului 
de către comunism este intrinsec imorală. 
Promovând activ democraţia liberală de-a lungul 
carierei sale ca inerent superioară moral, ea s-a 
afirmat ca apărătoare a libertăţii. 

Idealismul lui Thatcher a cunoscut limite 
importante — în special existenţa unei Uniuni 
Sovietice înarmate nuclear. Marea Britanie avea 
acum mult mai puţine capacităţi de a acţiona 
unilateral în lume decât înainte de al Doilea Război 
Mondial; suveranitatea naţională putea fi apărată 
doar printr-un parteneriat strâns cu America. 
Noţiunea lui Ghurchill despre o relaţie specială cu 
Statele Unite includea un element substanţial de 
realism: Marea : 

Britanie isi putea spori influenta prin orientarea 
politicilor sale mai aproape de cele ale Statelor 
Unite. O astfel de relaţie nu specifica o structură 
formală, dar includea modele de conduită. SUA şi 
Marea Britanie au dezvoltat o cooperare strânsă în 
domeniul informaţiilor în timpul celui de-al Doilea 
Război Mondial şi au continuat-o în timpul Războiului 
Rece, când au invitat Australia, Canada şi Noua 
Zeelandă, constituind alianţa în materie de informaţii 
Five Eyes. în privat, atât liderii SUA, cât şi cei ai 
Marii Britanii se angajau în consultări intense înainte 
de a lua decizii importante; în public, ei omagiau 


prietenia istorică. Diplomatii britanici au devenit 
excepţional de pricepuţi în a se insera în procesul 
decizional din SUA - chiar facându-i pe decidentii 
americani să se simtă vinovati dacă nu ţineau cont de 

preceptele britanice. 

Nici un prim-ministru britanic nu a facut dovada 
unui ataşament mai profund fata de această 
orientare transatlantică decât Margaret Thatcher. Ca 
lider al opoziţiei, ea îşi stabilise misiunea de a 
reconstrui relaţia cu Statele Unite după dezamágirile 
din anii în care Heath fusese la conducere. Ea 
considera că leadershipul SUA era indispensabil 
pentru bunăstarea Marii Britanii si a lumii 
deopotrivă. După cum mi-a spus la un moment dat, 
„Orice a slăbit Statele Unite a slăbit lumea liberá"^. 
Dincolo de această judecată practică, ea era o 
admiratoare autentică a Statelor Unite. Credea că 
SUA şi Marea Britanie, care moşteniseră multe valori 
comune şi aveau o istorie comună, trebuie să se 
angajeze într-un proiect comun de revigorare a 
Alianţei Occidentale. Sub conducerea ei, Marea 
Britanie s-a transformat din beneficiar în partener în 
acea iniţiativă comună. 

Deşi guvernarea lui Thatcher s-a bazat pe principii, 
ea nu a permis niciodată ca deciziile să-i fie copleşite 
de abstracții. Puterea ei rezida în voinţa sa 
neimblanzita, care avea succes datorită unei ample 
rezerve de farmec. O parte din geniul ei ca lider 
consta în capacitatea de a se adapta dictatelor 
realităţii, fara a renunţa la viziunea ei mai largă. 
Hotărâtă sa schimbe lucrurile, ea a acceptat 
rezultate care, în sine, erau doar etape ale unui 
proces mai lung. După cum a remarcat Charles 
Powell, „La fel ca un ofiţer de marină cu simţ 
pragmatic, ea ştia când să creeze o diversiune şi să 
se retragă pentru a evita înfrângerile tactice, dar şi-a 
menţinut întotdeauna obiectivul final şi a luptat 


pentru a-l atinge”**. în opinia ei, acţiunea imperfecta 
era întotdeauna de preferat inactiunii. 


Promotoare a reformelor economice 


în alte ţări, Thatcher este recunoscută ca o prezenţă 
dominantă pe scena internaţională, dar britanicii au 
ales- o în primul rând pentru reforme pe plan intern. 
Victoria ei nu a fost prestabilită: în toamna lui 1978, 
evenimentele dramatice care aveau să ducă la 
declinul guvernului laburist nu erau previzibile. Cu 
toate acestea, pentru că studiase singură principiile 
economice, Thatcher era pregătită din punct de 
vedere intelectual să exploateze oportunităţile 
politice atunci când apăreau. Ea a înţeles cauza 
problemelor Marii Britanii şi avea să propună soluţii 
convingătoare, care s-au bucurat de sprijin la 
alegerile generale din mai 1979. 


Judecat în conformitate cu standardele exigente 
ale teoriei lui Hayek, poate că programul economic 
al lui Thatcher a fost lent si incomplet. Totuşi, privită 
în contextul politicii electorale, abordarea ei a fost 
decisivă, neobişnuit de deschisă la experimente şi, în 
cele din urmă, istorică. Hotărât să contracareze 
inflaţia, noul guvern al lui Thatcher a ridicat ratele 
dobânzilor la nivelul de 17%, care provoacă 
recesiune — până în prezent, un maxim istoric. 

Şi recesiunea a venit. în 1980, produsul intern brut 
s-a contractat cu doi la sută. Sute de mii de 
muncitori fara locuri de muncă au primit 
indemnizaţii de şomaj. Cu toate acestea, pe măsură 
ce publicul şi membrii Partidului Conservator - şi 
chiar aî cabinetului său - au devenit din ce în ce mai 
sceptici faţă de reformele sale, Thatcher şi-a 
menţinut hotărârea de fier. Iniţial, ea nu a fost la fel 
de consecventă în privat ca în apariţiile publice, dar, 
treptat, hotărârea ei politică a început să câştige 
teren. A susţinut propunerile de reformă ale 


ministrului de finanţe, Geoffrey Howe, frustrându-i 
pe politicienii adepti ai  consensului, precum 
ministrul muncii, Jim Prior. in ciuda presiunii publice 
intense de a schimba directia, ea a declarat la 
conferinţa anuală a Partidului Conservator din 
octombrie 1980: „Doamna nu se răzgândeşte”. 
Evocând gândirea lui Hayek despre acest subiect - 
dar infuzând-o cu o viziune mai clară, în egală 
măsură morală şi patriotică -, Thatcher a considerat 
inflaţia o ameninţare la adresa interesului naţional: 
„Inflaţia distruge naţiunile şi societăţile la fel de 
sigur ca armatele invadatoare”, le-a spus ea 
conservatorilor. „Inflaţia este părintele şomajului. 
Este tâlharul nevăzut al celor care au economisit/*? 

Thatcher nu şi-a inversat politica monetară nici 
când rezultatele preliminare au fost nepopulare. 
Perseverenta ei a fost remarcabilă cu atât mai cu cât, 
spre deosebire de Statele Unite, unde ratele 
dobânzilor sunt stabilite de o bancă centrală 
independentă, în Marea Britanic responsabilitatea 
finală de a stabili ratele dobânzilor îi revenea 
Trezoreriei (până în 1997), deci decizia îi aparţinea 
direct prim-ministrului.— 

Până în 1982, economia britanică începuse să 
înregistreze creşteri. Dar şomajul a continuat să se 
accentueze şi în 1984, anul în care Thatcher s-a 
confruntat cu o altă criză internă care i-a pus la 
încercare toate abilităţile politice, puterea de 
anticipare şi sângele - rece de care dispunea. 

în martie 1984, Arthur Scargill, liderul Uniunii 
Naţionale a Minerilor (NUM), a declarat o grevă 
împotriva Naţional Coal Board (Consiliul Naţional al 
Cărbunelui), corporatia statutară însărcinată cu 
gestionarea minelor deţinute de stat din Marea 
Britanie. Cât Thatcher a fost prim-ministru, Consiliul 
închisese minele cele mai puţin productive. Deşi 
Scargill nu a solicitat niciodată un vot de susţinere 


din partea membrilor de sindicat, greva a continuat 
timp de un an. în acest răstimp, peste o mie de ofiţeri 
de poliţie au fost răniţi în timpul confruntărilor 
violente cu „pichetele zburătoare” ale minerilor 
grevişti, proteste mobile, menite să-i împiedice pe 
minerii care nu participau la grevă sa meargă la 
muncă. 

Deşi simpatia pentru mineri era larg răspândită în 
rândul publicului, la fel era şi dezaprobarea faţă de 
violenta grevistilor si de faptul cà Scargill nu 
solicitase un vot înainte de a începe greva. Hotărâtă 
să nu cadă în capcană asa cum patise Heath cu un 
deceniu mai înainte, Thatcher a iniţiat o politică de 
stocare a carbunelui, care i-a permis să-şi menţină 
deciziile. Drept urmare, reţeaua de electricitate a 
Marii Britanii nu s-a confruntat cu întreruperile de 
curent suferite în timpul grevelor precedente ale 
minerilor. Odată cu trecerea lunilor, minerii au 
început încet-încet să se întoarcă la muncă. 


La un moment dat în timpul grevei, am luat micul 
dejun cu fostul prim-ministru Harold Macmillan, un 
conservator tradiţional şi descendent al unei familii 
care . f 


deţinea o editură. Macmillan mi-a spus că a aprobat 
curajul lui Thatcher în timpul grevei minerilor, 
adăugând că nu avea o altă opţiune. Cu toate 
acestea, „nu aş fi fost niciodată în stare să fac acest 
lucru”, a recunoscut el, explicând că, pe când era 
tânăr ofiţer în Primul Război Mondial, el i-a trimis pe 
„părinţii şi bunicii [minerilor] la atac” în tranşeele 
din Franta.^ Nu l-ar fi lăsat inima să poarte bătălia 
rezistenţei umane pe care o ducea acum Thatcher. 


În martie 1985, după 26 de milioane de zile de 
muncă pierdute, greva s-a încheiat. în Manualul 
omului de stat de Samuel Taylor Coleridge, o 
„predică laica" pentru cei care fac din politică 
vocaţia lor, poetul romantic observă că „Nu este o 
slăbiciune neobişnuită în rândul celor care au 


onoarea să-i cunoască pe oamenii de seamă să 
atribuie evenimentele nationale unor anumite 
persoane... mai degrabă decât adevăratei cauze 
proxime, starea de spirit predominantă a opiniei 
publice”*’. Totuşi, de cele mai multe ori, Thatcher a 
fost dispusă să provoace opinia publică pentru a 
modela evenimentele şi, în cele din urmă, a-şi atrage 
publicul de partea ei. 

Reformele lui Thatcher au schimbat Marea 
Britanie irevocabil. în timpul mandatului său de 
premier, conservatorii au pus capat controalelor 
privind schimburile valutare, au eliminat 
comisioanele fixe de tranzacţionare şi au deschis 
bursa de valori din Marea Britanie pentru dealerii 
străini în aşa-numitul „Big Bang” — care, până la 
sfârşitul anilor 1980, a transformat Marea Britanie 
într-un centru financiar international. Politicile 
conservatoare au restrâns şi cheltuielile publice, deşi 
nu au reuşit să le reducă de-a dreptul. Impozitele pe 
venit şi pe investiţii au scăzut, iar impozitul pe 
consum a crescut. British Telecom, British Airways, 
British Steel şi British Gas au fost toate privatizate. 
Numărul britanicilor deținători de acţiuni a sporit de 
aproape patru ori.” 

Thatcher a dat dovadă de aceeaşi hotărâre când a 
aplicat logica privatizării în cazul locuinţelor publice. 
Fa a iniţiat un program ce viza „dreptul de 
cumpărare”, prin care peste un milion de chiriaşi 
care ocupau locuinţe publice au devenit proprietari 
de case în condiții favorabile. Transpunand 
sloganurile sale despre ,,democratia proprietăţii” în 
politici operaţionale, ea a ajutat oamenii din clasa 
muncitoare să acumuleze avutie. Multi dintre noii 
proprietari au votat cu Partidul Conservator, 
dovedind maxima sa potrivit căreia o politică bună 
poate clădi noi circumscripţii politice. Când criticii 
au acuzat-o că predică valori victoriene, Thatcher a 


întors acuzaţia împotriva lor: 


Winston [Churchill] a spus-o cel mai bine. Vreti o 
scară, pe care, oricine, indiferent de unde vine, să 
poată urca, dar [si] o plasă de siguranţă 
fundamentală, sub care nimeni nu poate cădea. 
Acesta este caracterul britanic... 

Compasiunea nu depinde de faptul că te ridici şi 
tii un discurs în piaţă despre ce ar trebui să facă 
guvernele. Depinde de modul în care eşti pregătit 
să-ţi duci propria viata si de cat de mult esti 


pregătit să le oferi altora din 

ceea ce ai. 

Thatcher şi-a respectat principiile declarate. 
Sustinátoare a pieţelor libere, era mândră si de 
faptul cá guvernul ei  îmbunătăţise calitatea 
serviciilor sociale. Acest lucru a fost deosebit de clar 
în felul în care a abordat Serviciul Naţional de 
Sanatate (NHS), bijuteria coroanei din pachetul de 
reforme postbelice laburiste initiate de prim- 
ministrul Clement Attlee. în ciuda puternicei sale 
preferinţe pentru soluţii bazate pe piaţă, Thatcher nu 
s-a gândit niciodată serios la privatizarea NHS. în 
schimb, pe măsură ce a redus cheltuielile în altă 
parte, a crescut finanţarea pentru NHS. Nu a ezitat 
să sublinieze că acest lucru a fost facilitat de bogăţia 
creată prin deblocarea iniţiativelor private: 


Serviciul Naţional de Sănătate este în siguranţă cu 
noi.. această performanţă în ce priveşte serviciile 
sociale nu ar fi putut fi realizată fara o industrie 
eficientă şi competitivă, care să creeze bogăţia de 
care avem nevoie. Eficienţa nu este inamicul 
compasiunii, ci aliatul acesteia.“ 


Thatcher preluase mandatul după ani de declin 
naţional vizibil. Inflaţia se cifra la 18% în 1980, dar 
până în 1990, când ea a renunţat la funcţia de 
premier, rata inflaţiei fusese redusă la 8%. Din 1993 


până în 2020, aceasta a rămas în mare parte aproape 
de 2%. Totodată, şomajul a fost redus de la nivelul 
maxim de aproape 12% în 1984 la 7% până în 1990, 
în timp ce, în aceeaşi perioadă, veniturile crescuseră 
cu peste două ori, de la 7 805 dolari pe cap de 
locuitor la 19 095 de dolari (cifrele sunt în dolari, la 
nivelul anului 2020). în 1983, aproape 100 000 de 
muncitori au părăsit Marea Britanie, dar în 1990 
soseau anual mai mult de 200 000.?! Numărul zilelor 
de muncă pierdute din cauza conflictelor de muncă a 
scăzut de la 29,5 milioane în 1979 la 1,9 milioane în 
1990.* Nu numai ca Marea Britanie funcţiona din 
nou, dar schimbarea economică pusă în practică de 
Thatcher si de consilierii saài capabili a restabilit 
poziţia Marii Britanii în lume. 


Succesul reformelor economice i-a oferit lui 
Thatcher nişte atuuri politice puternice, generând 
mai multe resurse şi flexibilitate pentru a atinge 
obiectivele de politică externă şi a creşte cheltuielile 
pentru apărare. Pe măsură ce economia s-a 
îmbunătăţit, ea a condus Partidul Conservator spre 
trei victorii electorale consecutive. Pe de altă parte, 
Thatcher nu a reuşit niciodată să obţină un consens 
larg în favoarea reformelor sale economice, chiar şi 
după ce acestea au început să dea rezultate. A fost 
admirată de mulţi, iubită de unii, dar dezaprobată de 
o mare parte a clasei muncitoare şi a intelectualilor 
de stânga pentru suferinţele din perioada de 
reformă. în 1988, percepţia că Thatcher era o 
persoană fără inimă a fost reînviată de faptul că ea a 
susţinut „taxa comunitară” (o taxă unică impusă 
pentru finanţarea administraţiei locale), care a 
stârnit proteste ample şi a contribuit la declinul său 
politic. 

în schimb, Thatcher a avut un impact durabil 


asupra opiniilor economice ale alegătorilor din clasa 
mijlocie şi ale elitelor politice. în 1997, când a fost 
ales guvernul 

„laburist nou” al lui Tony Blair - la şapte ani după ce 
Thatcher părăsise funcţia —, i-am scris o scrisoare 
prin care o felicitam cà a pus bazele acestei 
importante distantári de stânga: 


Nu m-am gândit niciodată că o să vă felicit pentru 
victoria Partidului Laburist în alegerile din Marea 
Britanie, dar nu-mi pot imagina nimic care să 
confirme revoluţia dumneavoastră mai mult decât 
programul lui Blair. Mi se pare mult mai spre 
dreapta decât cel al guvernului conservator care 1 
- a precedat pe al dumneavoastră.” 


Deşi Thatcher suferea în continuare din cauza 
împrejurărilor în care a fost forţată să plece din 
funcţie, cu această ocazie a reuşit să se bucure. 
„Cred că analiza dumneavoastră este cea corectă”, a 
răspuns ea, „dar eligibilitatea adversarului politic şi 
apoi alegerea acestuia nu au fost tocmai strategia pe 
care am avut-o în vedere!”** 

La două săptămâni după ce Blair a preluat 
mandatul — şi spre consternarea susținătorilor sai 
de stânga —, el a invitat-o pe Thatcher la un ceai la 
reşedinţa din Downing Street.” Aparent, scopul 
întâlnirii a fost să-i ceară sfatul cu privire la un viitor 
summit european, dar a existat clar şi un element de 
admiraţie personală.“ Totodată, zece ani mai târziu, 
succesorul lui Blair, Gordon Brown, a ţinut să-i 
adreseze o invitaţie similară în primele trei luni după 
ce a devenit prim-ministru. Cu acea ocazie, Thatcher 
a fost văzută părăsind reşedinţa premierului cu un 
buchet de flori în mână.” Era dovada cá ea şi-a 
îndeplinit obiectivul pe care şi-l propusese în 
nefericiti! ani 1970: crearea unui nou centru. 


În apărarea suveranităţii: conflictul din 
Insulele Falkland 


Thatcher a considerat că este de datoria ei să apere 
interesele britanice în lume, oricât de aproape sau de 
departe, şi să protejeze capacitatea Marii Britanii de 
a menţine Alianţa Atlantică, Ea a exprimat elocvent 
punctul de vedere al Marii Britanii cu privire la 
aceste subiecte, urmărind neobosită oportunităţi 


pentru afacerile britanice în străinătate şi dând 
dovadă de fermitate în apărarea supusilor britanici. 
în aprilie 1982, dorinţa sa de a acţiona pe baza 
acestor convingeri a fost pusă la încercare când 
Argentina a invadat Insulele Falkland, un teritoriu 
britanic din 1833. Ga noţiunea de suveranitate — 
adică autoritatea supremă într-un teritoriu definit — 
sa-şi pastreze sensul, ea a trebuit să acţioneze. După 
cum avea să scrie mai târziu, atacul din partea 
Argentinei a implicat o „criză a onoarei pentru 
Marea Britanic'^*, 

Dar in cadrul ONU, ale cárei documente 
fondatoare consfintisera egalitatea suverană a 
statelor în sens westfalian, acţiunile lui Thatcher în 
apărarea suveranităţii au fost, totuşi, contestate. în 
viziunea multor membri noi ai ONU, care isi 
obtinusera independenta luptand împotriva 
colonialismului, preluarea Insulelor Falkland de 
câtre Argentina părea doar un episod de 
decolonizare mult aşteptat. Astfel, chiar şi mulţi 
membri ai sistemului westfalian au ezitat să susţină 
punctul de vedere al lui Thatcher privind situaţia 
unor insule slab populate din Atlanticul de Sud. în 
plus, în ciuda respectului deosebit al lui Ronald 
Reagan pentru Thatcher şi a relaţiei de lungă durată 
cu Marea Britanie, administraţia americană s-a 
arătat ambivalentá, iar sprijinul în rândul ţărilor 
NATO a fost relativ. în schimb, preşedintele Franţei, 
Francois Mitterrand, a înţeles validitatea poziţiei lui 
Thatcher si a asigurat-o: „Trebuie să fiti conştientă 


că şi alţii vă împărtăşesc opoziţia faţă de acest tip de 
* < *39 
agresiune . 


Atitudinea lui Thatcher în timpul crizei din Insulele 
Falkland a fost descrisă de critici drept inflexibilă, 
surdă la orice efort în direcţia unui compromis şi 
sângeroasă, dată fiind hotărârea cu care şi-a pus în 
practică voința. De fapt, comportamentul lui 


Thatcher în timpul acestui conflict s-a bazat pe 
hotărârea ei fermă de a nu renunţa la principii, dar a 
reflectat şi o înţelegere perspicace a momentului în 
care realitatea obiectivă a necesitat o doză de 
flexibilitate diplomatică - în special în relaţiile cu 
Washingtonul. 

Insulele Falkland se află la aproximativ 480 de 
kilometri de zona continentală argentiniană. 
Importanţa strategică a acestora rezidă în 
proximitatea faţă de Capul Horn, extremitatea sudică 
a continentului american şi, alături de strâmtoarea 
Magelan, un coridor istoric între Atlantic şi Pacific. 
în secolul al XVIII-lea, controlul insulelor a fost 
subiect de dispută între Franţa, Marea Britanie şi 
Spania; colonia a trecut frecvent de la o ţară la alta, 
în funcţie de rezultatul diferitelor războaie europene. 
La începutul anilor 1830, insulele erau guvernate de 
la - Buenos Aires, capitala statului Argentina, care 
tocmai devenise independent. Marea Britanie le-a 
ocupat în ianuarie 1833, rămânând ulterior în 
posesia acestora fără întrerupere. Prin urmare, la 
începutul anilor 1980, locuitorii Insulelor Falkland 
erau supusii Coroanei britanice in conformitate cu 
dreptul international de aproape 150 de ani, chiar 
dacă Argentina şi-a continuat revendicările 
referitoare la suveranitate. 

Generalul Leopoldo Galtieri, devenit preşedinte al 
Argentinei în decembrie 1981 printr-o lovitură de 
stat militară, pe fondul haosului economic şi al 
violenţelor intense care amenințau să se transforme 
în război civil, a hotărât să-şi sporească sprijinul 
public, legitimând sumar revendicarea de lungă 
durată a ţării privind Insulele Falkland. Pe 2 aprilie 
1982, Argentina a invadat insulele şi le-a cucerit 
rapid, dat fiind că erau slab apărate. 

Vestea invaziei a şocat guvernul britanic. ,,Nu-mi 
venea să cred", a scris mai târziu Thatcher, 


insistând: „Erau cetăţenii noştri, insulele noastre”.*° 
Dar instinctul ei de a acţiona nu prea s-a bucurat de 
susţinere în rândul consilierilor săi. Ministerul de 
Externe nu a identificat nici o soluţie diplomatică, iar 
ministrul apărării, John Nott, a fost de parere cà nu 
era posibilă nici o acţiune militară pentru 
recucerirea insulelor, aflate la peste 11 200 de 
kilometri distanţă. 

Rolul suprem al liderilor este acela de a-şi inspira 
colaboratorii să vadă dincolo de ceea ce ei consideră 
posibil.  Mizând pe încrederea sa interioară 
deosebită, Thatcher şi-a împins guvernul să treacă la 
acţiune. „Va trebui să le recucereşti”, i-a spus ea lui 
Nott. Gând acesta a insistat că nu se poate, ea a 
repetat pur şi simplu: „Va trebui să o faci"*!. 

Refuzul lui Thatcher de a accepta un răspuns 
negativ s- a dovedit justificat atunci când şeful 
Marinei Regale Britanice, Sir Henry Leach, a găsit o 
cale. El a sfătuit-o să alcătuiască o forţă operativă 
navală capabilă să rezolve lucrurile, deşi cu riscuri 
substanţiale. Thatcher l-a instruit să întreprindă 
pregătirile necesare. Deşi nu o obliga în nici un fel să 
recurgă la o soluţie militară, această decizie 
menținea posibilitatea unei astfel de acţiuni, dupa ce 
Thatcher ar fi epuizat opţiunile diplomatice care 
fuseseră propuse de membrii sceptici ai cabinetului 
şi de aliaţii sai americani. 

După ce a stabilit o strategie, Thatcher a trecut 
rapid la implementarea acesteia. Şi-a anunţat public 
principiile şi ajurat solemn că le va apăra. A doua zi 
după invazie, într- o sâmbătă, a fost convocată o 
dezbatere de urgenţă în Camera Comunelor. 
Thatcher şi-a explicat viziunea în termeni clari: 
„Pentru prima dată după mulţi ani, teritoriul suveran 
britanic a fost invadat de o putere straina... Trebuie 
sa spun Camerei că Insulele Falkland şi 
dependentele lor rămân teritoriu britanic”. Pe scurt, 


aceasta nu era o chestiune colonială, ci o provocare 
la adresa respectului de sine şi a suveranităţii 
nationale a Marii Britanii. Sfidatoare, ea a 
concluzionat: ,Nici o agresiune si nici o invazie nu 
pot schimba acest fapt simplu. Obiectivul guvernului 
este să se asigure că insulele sunt eliberate de sub 
ocupaţie şi revin sub administrarea Marii Britanii cât 
mai curând posibil”. 

Thatcher îşi exprimase fără echivoc hotărârea, 
anulând posibilitatea propriei retrageri. 

Thatcher spera că reacţia celui mai puternic şi mai 
important aliat al Marii Britanii, Statele Unite, va fi 
pozitivă. Poziţia Washingtonului s-a dovedit însă mai 
degrabă contradictorie. 

Impulsionată de alegerea preşedintelui Ronald 
Reagan în 1980, relaţia anglo-americană era în stare 
bună la începutul anului 1982. Reagan şi Thatcher s- 
au întâlnit pentru prima dată în 1975, la scurt timp 
după ce ea a devenit lider de partid, iar el se 
pregătea să intre în campanie pentru alegerile 
prezidenţiale republicane din 1976. întrevederea s-a 
dovedit un mare succes. Cei doi lideri aspiranti, care 
avuseseră traiectorii ideologice asemănătoare, şi-au 
dat seama că sunt de acord cu privire la multe 
chestiuni politice. S-a creat şi o legătură la nivel 
personal. „Să ştiţi că aveţi un susţinător entuziast 
aici, în «colonii»,, i-a scris Reagan la scurt timp după 
aceea.“ 

Legăturile transatlantice s-au întărit odată ce 
Reagan a preluat mandatul. în februarie 1981, 
Thatcher a devenit primul aliat european care a 
vizitat Washingtonul în timpul preşedinţiei lui 
Reagan, participând la o elegantă cină oficială la 
Casa Albă; şi, o atenţie diplomatică neobişnuită, 
Thatcher a găzduit în seara următoare o cină în 
onoarea lui Reagan la ambasada britanică. 
Rememorând acea seară în jurnalul său, Reagan a 


notat cà a fost ,cu adevărat o ocazie caldă şi 
frumoasă”, adăugând: „Cred că există o prietenie 
reală între P.M., familia ei si noi - cu siguranţă asa 
simţim si sunt sigur că ei simt la fel"*^*. La începutul 
mandatului sau, Reagan şi-a dovedit susţinerea 
pentru reformele economice ale lui Thatcher şi cei 
doi şi-au exprimat poziţia comună în vederea 
adoptării unei abordări mai curajoase a relaţiilor Est- 
Vest. 

Dar în ciuda reînvierii unor relaţii călduroase între 
Washington si Londra, SUA întreţineau legături 
importante si cu Argentina. Sub conducerea lui 
Reagan, relaţiile cu junta argentiniană  s-au 
ameliorat, iar Buenos Aires si Washingtonul au 
depus împreună eforturi clare — si ulterior, secrete 
— pentru a sprijini fortele de opozitie anticomuniste 
(Contras) împotriva regimului  sandinist din 
Nicaragua, sustinut de sovietici. Unii lideri americani 
se temeau că orice manifestare de sprijin pentru 
Marea Britanie în conflictul din Insulele Falkland va 
compromite această acţiune comună cu Argentina şi 
va slăbi poziţia Americii în ţările subdezvoltate din 
Lumea a Treia. Această imagine a fost complicată şi 
mai mult de avertismentele CIA conform cărora, 
dacă guvernul Galtieri suferea o înfrângere militară, 
avea să fie înlocuit probabil cu „un regim militar 
puternic naţionalist, care va stabili legături militare 
cu URSS’*. 

Gonfruntându-se cu aceste presiuni antagonice, 
administraţia SUA a urmat o direcţie neunitară şi, 
uneori, contradictorie. Sub conducerea lui Gaspar 
Weinberger — un conservator devotat Pentagonul i-a 
furnizat Marii Britanii încă de la începutul 
conflictului provizii substantiale de materiale 
militare de care aceasta avea . mare nevoie. O mare 
parte din acest ajutor a fost furnizat pe ascuns, nu in 
ultimul rând pentru cà Departamentul de Stat, 
condus de secretarul de stat Alexander Haig, se 


opunea sprijinului public al SUA pentru Marea 
Britanie. Căutând să evite ruperea legăturilor cu 
Argentina, Haig a întreprins un efort de mediere. în 
ciuda simpatiilor sale britanice, Reagan a acceptat 
diplomaţia de mediere a lui Haig între Londra şi 
Buenos Aires. 

Când Haig m-a informat despre planurile sale, i-am 
spus între patru ochi că aveam îndoieli serioase, în 
ciuda propriilor mele eforturi anterioare privind 
diplomaţia de mediere în Orientul Mijlociu. în plus, 
deplasările avuseseră loc între capitale care se aflau 
la doar câteva sute de kilometri una de cealaltă; în 
criza din Atlanticul de Sud, capitalele erau la 
depărtare de peste 11 000 de kilometri. în Orientul 
Mijlociu, deciziile nu numai că puteau fi luate peste 
noapte, permiţând ajustări pe fondul unor situaţii 
neprevăzute, dar actorii principali de ambele părţi se 
angajaseră să facă progrese. în schimb, Thatcher şi 
junta deopotrivă îşi mentinusera poziţiile fixe în criza 
din Insulele Falkland, excluzând compromisul. După 
toate probabilitățile, Thatcher era de acord cu 
medierea în principal pentru a satisface dorinţele 
americanilor şi pentru a-i da timp flotei sale să 
ajungă în apele din largul Insulelor Falkland. Dacă 
medierea ameninţa să îi afecteze viziunea privind 
suveranitatea britanică, ea ar fi  respins-o 
neîndoielnic. 

Thatcher se aştepta ca Statele Unite să fie de 
partea Marii Britanii, fara discuţie. Drept urmare, 
eforturile lui Haig au fost un şoc nedorit. Deşi era în 
continuare convinsă de virtutea poziţiei sale, potrivit 
căreia trebuia restabilită suveranitatea britanică în 
Falkland, ea se vedea obligată acum să ia în 
considerare nişte măsuri de compromis. A fost de 
acord să asculte propunerile americane privind un 
rezultat mediat şi să nu insiste public că soluţia 
trebuie să fie de natură militară. Dar, în ciuda unor 


astfel de initiative diplomatice, trimiterea pe 5 
aprilie a forţei operative navale britanice a asigurat 
accentuarea presiunii asupra Argentinei. Conştientă 
din plin de opinia publică americană — ca să nu mai 
vorbim de necesitatea de a-şi păstra un sprijin amplu 
şi aparenţa de flexibilitate pe plan intern —, 
Thatcher a luat în calcul diverse opţiuni în sensul 
transformării Insulelor Falkland în teritoriu sub 
tutela ONU. 

La sfârşitul lunii aprilie, diplomaţia de mediere a 
eşuat din cauza intransigentei Argentinei. Pe măsură 
ce probabilitatea unui conflict militar a sporit, 
presiunea de a găsi o soluţie negociată s-a 
intensificat. într-o vizită la Londra la începutul lunii 
mai, am conştientizat limitele flexibilitatii 
diplomatice a lui Thatcher. 

Cu câteva luni înainte de criza din Insulele 

Falkland, fusesem invitat de ministrul de externe, 
lordul Carrington, să rostesc un discurs care să 
marcheze aniversarea a 200 de ani de la înfiinţarea 
Ministerului de Externe britanic. însă, la data 
stabilită, Carrington nu mai era în funcţie. Faptul că 
Ministerul de Externe nu reuşise să prevadă sau să 
prevină invazia din Insulele Falkland a stârnit o mare 
furie în rândul conservatorilor. 
Reflectând o tradiţie de lungă durată, dar deloc 
respectată în general, Carrington a ales să îşi asume 
responsabilitatea pentru eşecurile guvernului prin 
demisie, protejând astfel premierul şi cabinetul în 
ansamblu. Garrington, chintesenta onoarei, nu era 
vinovat personal. Dar, dat fiind felul în care el 
concepea datoria, demisia era singura soluție 
adecvata.— 

De fapt, in anul premergator crizei, Garrington se 
opusese cu hotărâre deciziei Marii Britanii care, 
după cum s-a dovedit, facilitase agresiunea din 
partea Argentinei: retragerea planificată a 


spărgătorului de gheaţă HMS Endurance din zona 
Insulelor Falkland, care fusese propusa de Nott, 
ministrul apărării, ca măsură de reducere a 
costurilor in scopul economisirii a circa 2,5 milioane 
de dolari pe an. Garrington a sustinut cà Argentina 
va interpreta această decizie „ca o etapă a unei 
politici deliberate a Marii Britanii privind reducerea 
sprijinului pentru Insulele  Falkland"^. într-o 
dezbatere din Camera Comunelor cu privire la HMS 
Endurance din 9 februarie 1982, Thatcher şi-a 
exprimat neintelept sprijinul pentru propunerea lui 
Nott, în defavoarea opiniei lui Garrington. Dar 
decizia diminuării forţei strategice din Atlanticul de 
Sud s-a dovedit extrem de costisitoare, deoarece 
războiul din Insulele Falkland a ajuns să coste peste 
şapte miliarde de dolari în total. Istoricul Andrew 
Roberts a notat referitor la această decizie: „Rareori 
a fost mai clar adevărul cà sumele relativ mari 
cheltuite pentru apărare reprezintă un raport bun 
calitate—preţ, deoarece lupta este întotdeauna mult 
mai costisitoare decât descurajarea”*’. 

Cum  Garrington nu mai era în funcţie, 
Bicentenarul Ministerului de Externe a fost găzduit 
de Francis Pym, noul ministru de externe. Dat fiind 
că nu mai ocupam nici o funcţie publică de cinci ani 
de zile, am efectuat o vizită privată, dar m-am 
bucurat, totuşi, de o atenţie semnificativă din partea 
oficialilor - am luat prânzul cu Pym şi cu alţi înalţi 
demnitari, apoi ceaiul cu Thatcher, după-amiaza. 

în timpul prânzului, discuţia a vizat presupusele 
compromisuri apărute ca urmare a diplomaţiei de 
mediere a lui Haig. Nu exista nici un consens privind 
detaliile, nici un indiciu privind o direcţie alternativă, 
cu excepţia unei forme de compromis. La ceaiul de la 
reşedinţa premierului din Downing Street, am 
întrebat-o pe Thatcher spre care dintre noile 
abordări inclina. „Nu voi accepta nici un 


compromis!" a tunat ea, „Cum poti spune aşa ceva, 
tu, vechiul meu prieten? Cum poti sa spui aceste 
lucruri?” Era atât de furioasă încât nu m-a lăsat 
inima să-i explic că ideea nu era a mea, ci a şefului 
diplomaţiei britanice. 

Poziţia ei, a explicat Thatcher, era o chestiune de 
principiu şi de strategie. De aici dezamăgirea sa că 
aliatul ei cel mai apropiat propusese medierea drept 
răspuns la un atac neprovocat asupra unui teritoriu 
britanic. în discursul meu din acea seară, intitulat 
„Reflecţii asupra unui parteneriat”, am sprijinit 
poziţia lui Thatcher cu privire la criza din Insulele 
Falkland. Ar fi fost neintelept ca Statele Unite să 
abandoneze un aliat apropiat, aşa cum a facut-o în 
cazul Suez în 1956: 


Poziţia strategică sau încrederea în sine a unui 
aliat apropiat într-o chestiune pe care o consideră 
de interes vital nu trebuie să fie subminată. Este 
un principiu cu mare relevanţă contemporană. în 
acest sens, criza din Insulele Falkland va întări în 
cele din urmă coeziunea statelor occidentale.“ 


Totuşi, aşa cum se întâmpla din când în când în 
cazul lui Thatcher, ideile pe care le respinsese la 
început aveau să fie mai târziu aparent acceptate. 
Astfel au stat lucrurile şi în cazul poziţiei sale cu 
privire la Insulele Falkland. Ea a permis ca poziţia sa 
de negociere să evolueze puţin câte puţin, chiar dacă 
Argentina, din nesabuinta, nu prea dădea semne ca 
va răspunde cu aceeaşi monedă. Până la trimiterea 
ofertei finale din partea Marii Britanii, după cum a 
fost descrisă, prin intermediul secretarului general al 
ONU, Javier Pérez de Cuéllar, pe data de 17 mai“, 
Thatcher fusese de acord să permită ca insulele să 
intre sub administrarea ONU în schimbul retragerii 
Argentinei. Suveranitatea Insulelor Falkland în sine 
avea să facă obiectul unor negocieri ulterioare. Prin 


aceste concesii, făcute în mare parte pentru a 
menţine sprijinul american, ea se  depărtase 
considerabil de pretenţiile sale iniţiale privind 
restabilirea status quo ante. 

Era propunerea ei „finală” bazată pe o analiză rece 
şi raţională? Sau a existat un element machiavelic în 
poziţia lui Thatcher? După ce a fost martoră la 
intransigenta Argentinei pe parcursul negocierilor, 
este posibil ca ea să fi ajuns la concluzia că existau 
şanse mici ca Galtieri să-i accepte oferta. Totodată, 
oferta putea fi un plan de rezervă dacă flota care se 
apropia de Insulele Falkland ar fi suferit pierderi 
inacceptabile. în condiţiile unui rezultat incert şi 
urmărind poziţia de superioritate oferită de o soluţie 
intermediată de ONU, ea şi-a asumat un risc 
considerabil. 

Dacă autorităţile de la Buenos Aires i-ar fi acceptat 
propunerea, ea ar fi trebuit sa ducă o luptă 
herculeană pentru a convinge Camera Comunelor să 
accepte un astfel de acord sau pentru a convinge 
ONU să renunţe la administrarea Marii Britanii după 
soluţionarea disputei. Dacă acest lucru s-ar fi 
întâmplat, cred că ea ar fi împins negocierile pe un 
teren care i-ar fi permis forţei operative să-şi atingă 
obiectivul initial de  restabilire a suveranităţii 
britanice în insule. însă, din fericire pentru ea, pariul 
a dat roade: pe 18 mai, argentinienii au respins 
categoric oferta Marii Britanii. Trei zile mai târziu, 
forţele britanice au lansat atacul. 

După ce au început luptele, victoria Marii Britanii 
nu a fost nicidecum un lucru sigur. Cu linii de 
aprovizionare extraordinar de lungi şi resurse 
limitate în teatrul de operaţiuni, forţa operativă 
britanică era destul de vulnerabilă. Mai mult, 
Argentina achizitionase o serie de rachete Exocet din 
Franţa, care au pus la grea încercare navele 
britanice. Dacă oricare dintre portavioanele HMS 


Hermes sau HMS Invincible ar fi fost scoase din joc, 
poziţia Marii Britanii ar fi devenit precară. 

Thatcher era cât se poate de conştientă de aceste 
pericole şi de potenţialul cost în vieţi omeneşti. Deşi 
în public afişa o duritate de neclintit, în privat a 
resimţit intens fiecare pierdere.  Biograful ei 
autorizat consemnează că, după vestea unui atac 
argentinian, Denis Thatcher şi-a găsit soţia stând pe 
marginea patului, plângând: „Oh, nu, oh nu! O altă 
navă! Toti tinerii mei!”% Pana la sfârşitul războiului, 
ea a trimis 255 de scrisori scrise de mână familiilor 
militarilor britanici căzuţi în luptă?! 

în ce priveşte modul său de operare ca lider pe 
timp de război, Thatcher a stabilit parametrii şi apoi 
i-a lăsat pe ofiţerii de rang înalt să gestioneze 
campania după cum credeau de cuviinţă, oferindu-le 
totodată un sprijin politic ferm. Unul dintre aceşti 
parametri a fost zona de excludere de 370 de 
kilometri (200 de mile marine) în jurul Insulelor 
Falkland, declarată de guvernul britanic pe 30 
aprilie. în această zonă, orice navă argentiniană 
putea fi atacată fără avertisment prealabil. Această 
regulă a fost pusă la încercare curând şi a fost 
necesară o decizie: pe 1 mai,  crucisatorul 
argentinian General Belgrano a fost văzut ocolind 
marginea zonei de excludere. A doua zi, Thatcher a 
ordonat scufundarea navei Belgrano, deşi după 
aceea navigase la aproximativ 74 de kilometri în 
afara zonei.” Peste 300 de marinari argentinieni au 
fost ucişi. Deşi decizia sa a atras multe controverse, 
poziţia crucisatorului Belgrano reprezentase o 
amenintare latenta pentru forta operativa britanica 
ce se apropia de Insulele Falkland. 

Pana la finalul zilei de 21 mai, prima zi de lupte pe 
uscat, 5 000 de soldaţi britanici debarcasera pe 
insule. Din acel moment, Thatcher a devenit mai 
ferma pe poziții, indiferent de presiunea 


internaţională în creştere privind încetarea focului. 
Dat fiind că se vărsa sânge britanic şi pe uscat, şi pe 
mare, ea a revenit la poziţia sa iniţială şi a refuzat să 
accepte altceva decât restabilirea completă a 
suveranităţii. 

Această poziție nu a fost bine primită la 
Washington, unde administraţia era supusă unei 
presiuni crescânde din partea aliaţilor din America 
Latină pentru a pune capat luptelor. Pret de o clipă, 
revendicările britanice privind suveranitatea au 
părut să depăşească limitele intereselor nationale ale 
SUA. Pe 31 mai, în timp ce forţele britanice înaintau 
spre Port Stanley, capitala Insulelor Falkland, 
preşedintele Reagan s-a lăsat convins să o sune pe 
Thatcher şi să facă apel la mărinimia ei. Ea a rămas 
pe poziţii. „Nu predau insulele acum”, i-a spus ea lui 
Reagan. „Nu am pierdut unele dintre cele mai bune 
nave şi unii dintre cei mai buni oameni ca să plec în 
linişte în condiţiile unei încetări a focului, fără ca 
argentinienii sa se retragá."? Confruntat cu suvoiul 
retoric, Reagan a ales sà nu conteste argumentul de 
fond. SUA nu au mai facut nici un efort pentru a 
încetini înaintarea britanicilor. Ca un alt indiciu al 
fundaţiei solide pe care se întemeia relaţia dintre 
SUA şi Marea Britanie, fostul secretar al Marinei 
SUA, John Lehman, a dezvăluit mai târziu că Reagan 
chiar fusese de acord ca, în cazul pierderii unui 
portavion al Marinei Regale Britanice, SUA să le 
împrumute USS Iwo Jima, o navă de asalt amfibie 
(sau portelicopter), care putea găzdui avioanele de 
luptă britanice cu decolare verticală Sea Harrier. 
„Daţi-i lui Maggie tot ce are nevoie ca sa continue”, 
i-a spus Reagan secretarului pentru apărare, Caspar 
Weinberger?* 

După lupte grele, forţele de ocupaţie argentiniene 
s-au predat pe 14 iunie. Victoria Marii Britanii a fost 
completă şi a avut o valoare simbolică incalculabilă. 


în tandem cu reformele economice decisive pe care 
Thatcher le-a instituit pe plan intern, victoria din 
Insulele Falkland a transformat efectiv poziţia Marii 
Britanii pe scena mondială. După cum a declarat ea 
însăşi: 
Nu mai suntem o naţiune în retragere. în schimb, 
ne-am regăsit încrederea - născută în bătăliile 
economice de acasă şi pusă la încercare şi 
confirmată la 12 000 de kilometri distantă... ne 
bucurăm ca Marea Britanie şi-a t f 
regăsit acel spirit care a înflăcărat-o timp de 
generaţii în trecut şi care astăzi a început să fie la 
fel de arzător ca înainte.” 
în Statele Unite, reacţia a fost ambivalentà. Faptul 
că Reagan a acceptat politica lui Thatcher a 
deteriorat relaţiile cu Argentina, care a încetat brusc 
cooperarea cu Washingtonul. Dar în cazul altor ţări, 
imaginea de ansamblu a fost favorabilă. 
Demonstrând credibilitate pe câmpul de luptă, 
Thatcher întărise şi poziţia Occidentului în Războiul 
Rece. Politica ei a făcut o distincţie crucială între 
chestiunile coloniale si provocările strategice, 
plasând clar situaţia din Insulele Falkland în cea de-a 
doua categorie. 


Negocieri pentru Hong Kong 


La scurt timp după războiul din Insulele Falkland, 
Thatcher a fost obligată să se confrunte cu o 
provocare apărută din trecutul explicit colonial al 
Marii Britanii: viitorul Hong Kongului. 

Deşi insula Hong Kong propriu-zisă era teritoriu 
britanic din 1842, Noile Teritorii care o înconjurau 
erau guvernate de Marea Britanie doar ca parte a 
unui contract de închiriere de la China, pe durata a 
nouăzeci şi nouă de ani — care urma să expire în 
1997. Respingànd revendicările istorice ale Marii 
Britanii cu privire la aceste aranjamente, Beijingul a 
insistat ca ambele teritorii să revină sub controlul 


Chinei în 1997 — cu doi ani înainte ca Partidul 
Comunist Chinez (PCC) să sarbatoreasca a 
cincizecea aniversare a victoriei sale asupra forţelor 
naţionaliste ale lui Chiang Kai-shek. 

China considera guvernarea britanică din Hong 
Kong şi din Noile Teritorii o aberaţie istorică. Poziţia 
Marii 

Britanii se baza pe trei acorduri: Tratatul de la 
Nanjing (1842), prin care China a cedat insula Hong 
Kong pe viaţă; Convenţia de la Kowloon (1860), prin 
care China a cedat în condiţii similare o peninsulă 
vecină; şi Convenţia pentru extinderea teritoriului 
Hong Kong (1898), prin care Noile Teritorii au fost 
închiriate pentru nouăzeci şi nouă de ani. Ga atare, 
Thatcher considera că revendicările Marii Britanii 
erau bine întemeiate conform dreptului 
internaţional. Totuşi, din perspectiva Chinei, aceste 
tratate fuseseră semnate sub presiune, făcând ca 
pretenţiile Marii Britanii să nu mai aibă legitimitate, 
ca şi cum Londra ar fi luat insulele cu forţa. 

Cunoşteam raţionamentul chinezilor cu privire la 
această chestiune, pentru că fusese exprimat în 
conversațiile cu Zhou Enlai, şeful diplomaţiei şi şef 
titular al guvernului în epoca lui Mao Zedong, din 
1949 până în 1975, şi, mai pe larg, în discuţiile cu 
Deng Xiaoping, liderul suprem al Chinei din 1978 
până în 1989. în timpul acestor discuţii, care au 
vizat, în principal, relaţiile dintre SUA şi China, 
subiectul insulei Hong Kong a fost abordat doar 
tangential. Deng mi-a explicat că tara sa va avea 
răbdare în negocieri, dar nu va face compromisuri în 
chestiunea suveranităţii, pe care o identifica drept 
inviolabilitatea teritoriului chinez. Totuşi, era posibil 
să accepte un anumit grad de autonomie pentru 
Hong Kong, dacă acest lucru facilita reunificarea cu 
Taiwan. 

Până în 1982, când termenul-limită din 1997 


pentru închirierea Noilor Teritorii se arăta la orizont, 
China şi-a comunicat public intenţia de a extinde 
negocierile pentru a include insula Hong Kong 
propriu-zisă. Thatcher, motivată de succesul din 
Insulele Falkland, adoptase o poziţie fermă împotriva 
oricărui pas înapoi privind suveranitatea britanică - 
în special în ce priveşte Hong Kongul propriu-zis. 

Totodată, Thatcher se opunea cu hotărâre 
transferării cetăţenilor britanici sub dominația 
Partidului Comunist. 

Având în vedere convingerea sa că orice sistem 
comunist - chinez, sovietic sau altul - submina 
libertatea individuală, ea a simţit că nu putea avea 
încredere în autorităţile de la Beijing în susţinerea 
drepturile cetăţenilor din Hong Kong. Odată, ea mi s- 
a plâns de cruzimea teribilă de care era capabil Deng 
Xiaoping?*; cu ocazia unei alte întrevederi la Hong 
Kong (care a avut loc într-un avion privat pentru a 
evita să fim auziti de urechi indiscrete), nu mi-a lăsat 
loc de îndoială cu privire la opinia sa negativă despre 
conducătorii chinezi în ansamblu. 

Dar opţiunile politice ale lui Thatcher erau limitate. 
Spre deosebire de situaţia Insulelor Falkland, în 
acest caz nu exista posibilitatea unei soluţii militare; 
Hong Kong nu putea fi apărat împotriva Armatei 
Populare de Eliberare. Trebuia găsită o soluţie prin 
negociere. însă nu putea pierde din vedere faptul că, 
în cazul în care cele două părţi ajungeau într-un 
impas, China avea puterea de a soluţiona chestiunea 
unilateral. 

Tactica lui Thatcher presupunea să păstreze 
flexibilitatea ca rezervă. în primele conversații, ea a 
evitat să discute despre suveranitate, în schimb a 
vizat un angajament din partea Chinei cà Marea 
Britanie va continua să administreze Hong Kongul. 
Acest aranjament, a susţinut ea, era singura 
modalitate de a păstra încrederea companiilor 


internaţionale, care era vitală pentru prosperitatea 
Hong Kongului la acea vreme şi avea să fie esenţială 
şi după 1997. 

Acestea erau sentimentele cu care Thatcher s-a 
deplasat la Beijing în septembrie 1982. Dar la 
întrevederile tensionate cu Deng şi cu prim-ministrul 
Zhao Ziyang (ulterior, secretar general al Partidului 
Comunist), ea a primit o lecţie despre realităţile 
chineze. A fost informată, deopotrivă public şi în 
privat, nu numai că problema suveranităţii nu era 
negociabilă, ci şi că nu intra în discuţie continuarea 
administrării teritoriilor de câtre Marea Britanie. 
Beijingul avea să permită sistemului capitalist din 
Hong Kong să reziste, dar numai sub auspiciile 
Chinei. După cum a remarcat mai târziu un oficial 
britanic, pentru chinezi, „la urma urmei, 
suveranitatea avea prioritate in raport cu 
prosperitatea””! . 

în acest caz, Thatcher nu prea avea soluţii. Când a 
plecat de la întrevederea cu Deng, ea a coborât 
treptele Marii Săli a Poporului. Superstitia chineză a 
văzut în acest lucru un semn rău. Zece zile mai 
târziu, bursa din Hong Kong a scăzut cu aproximativ 
2 5 la sută. 

Reacţia iniţială a lui Thatcher a fost să analizeze 
lucrurile în profunzime, după cum am văzut în 
noiembrie, cu prilejul unei cine de lucru la reşedinţa 
din Downing Street, Ea dorea să-mi ceară părerea 
despre modul în care „ne-am putea juca cel mai bine 
atuurile în negocierile noastre cu chinezii privind 
viitorul Hong Kongului””’. 

Din cáte imi amintesc, totusi, fondul discutiei a fost 
destul de diferit. Desi probabil cà oficialii britanici o 
informaseră anterior pe Thatcher că, în opinia lor, 
trebuia cedatà suveranitatea asupra Hong Kongului, 
ea nu s-a arâtat deloc conştientă de acest lucru. 
Initial, a respins pripit cedarea suveranităţii, 


afirmând categoric că nu va renunţa niciodată la 
Hong Kong. Toate instinctele sale îi spuneau sa 
militeze împotriva predării insulei, cu amestecul său 
unic de stil de viată britanic şi chinez. Această 
poziţie a suferit o primă modificare, ea declarând că 
Marea Britanie va negocia numai cu privire la Noile 
Teritorii, pentru care, spre deosebire de Hong Kong 
pe care îl avea în proprietate, Marea Britanie deţinea 
doar un contract de închiriere a cărui scadentà era 
aproape. 

La cina respectivă, mai erau prezenţi ministrul de 
externe Pym, secretarul adjunct permanent al 
Ministerului de Externe, Sir Antony Acland, şi 
guvernatorul Hong Kongului, Sir Edward Youde. 
Diplomatii au preluat argumentele lui Thatcher, Le- 
am admirat tenacitatea studiată, in timp ce 
premierul îşi revărsa vehementa val după val. Nici 
echipa de la Ministerul de Externe, nici Youde nu au 
avut vreo tresărire. Desi nu am participat la 
dezbaterea internă, am răspuns, totuşi, la întrebarea 
lui Thatcher cu privire la posibilitatea autonomiei. 
Reflectând discuţiile mele cu Deng, am remarcat că 
era posibil ca Beijingul să fie interesat de păstrarea 
unui grad de autonomie în cazul Hong Kongului, 
pentru a stabili credibilitatea principiului o ţară, 
două sisteme privind viitorul Taiwanului. Dar, în 
opinia mea, Deng nu avea să cedeze în privinţa 
principiului suveranităţii. A trecut aproape toată 
seara până când, treptat, premierul a lăsat să se 
întrevadă că ar putea bate în retragere. Până la 
sfârşitul cinei, Thatcher a admis cu mare reticentà că 
va fi pus în discuţie întregul pachet, adică viitorul 
insulei Hong Kong şi al zonei urbane Kowloon putea 
fi negociat împreună cu cel al Noilor Teritorii. 

îmi amintesc această cină ca pe o distilare a 
evoluţiei lui Thatcher în timpul negocierilor Hong 
Kong. Ga şi în cazul crizei din Insulele Falkland, ea a 


căutat să evite concesiile de orice fel, dar în cele din 
urmă a fost de acord să le exploreze. De data 
aceasta, lucrurile stăteau diferit: concesiile sale nu 
erau doar manevre tactice împotriva unui inamic 
stângaci, iar în Hong Kong nici o flotă britanică nu 
putea salva situaţia. 

în martie 1983, Thatcher a ajuns la o decizie. I-a 
adresat o scrisoare personală lui Zhao, informându-l 
că era pregătită sa recomande parlamentului 
britanic ca suveranitatea asupra întregului Hong 
Kong să-i revină Chinei — dacă se putea ajunge la un 
acord între Marea Britanic şi China pe tema unor 
viitoare aranjamente administrative pentru a asigura 
prosperitatea şi stabilitatea Hong Kongului. Această 
corespondenţă a deschis calea unor discuţii oficiale 
care aveau să necesite o succesiune de concesii 
negociate la sânge, inclusiv acceptarea de către 
Marea Britanic a condiţiei puse de China ca legătura 
administrativă britanică cu Hong Kong să fie complet 
întreruptă în 1997. 

în memoriile sale, Thatcher a amintit o conversaţie 
cu Deng Xiaoping, care dezvăluie natura tensionată a 
negocierilor dintre ei: 


El a spus că chinezii ar putea intra în Hong Kong si 
l-ar recuceri chiar astăzi, dacă ar vrea. l-am 
replicat că, într- adevăr, ar putea face acest lucru; 
nu i-am putea opri. Dar aceasta ar duce la 
prăbuşirea Hong Kongului. Şi atunci, lumea ar 
vedea ce urmează după trecerea de la dominaţia 
britanică la cea chineză... Pentru prima dată, a 
părut surprins.” 


în decembrie 1984, Thatcher şi Zhao au semnat 
Declaraţia  chino-britanicá, in temeiul căreia 
transferul de suveranitate avea să aibă loc la 30 
iunie 1997. Tratatul prevedea nu numai condiţiile 
fixe ale suveranităţii, ci şi, lucru unic, un proces de 
cincizeci de ani, prin care teritoriul se va transforma 


dintr-o posesiune britanică intro componentă 
teoretic autonomă a statului chinez. Acordul 
prevedea ca, odată cu finalizarea predării, 
suveranitatea Chinei asupra Hong Kongului va 
coexista cu condiţia contingentà şi subiectivă a 
„autonomiei” timp de cincizeci de ani. Cu toate 
acestea, dacă aceste două aspecte s-ar afla în 
contradicţie, suveranitatea chineză va trebui să 
prevaleze. Astfel, succesul funcţional al acordului de 
cincizeci de ani privind Hong Kongul depindea de 
percepţia ca toate părţile respectă termenii 
înţelegerii. 

însă percepțiile celor două parti erau diferite chiar 
şi în momentul în care a fost redactat acordul, iar 
diferenţele nu au făcut decât să se accentueze odată 
cu trecerea timpului. Armonia tranziţiei definitive de 
la sfârşitul perioadei de autonomie de cincizeci de 
ani depindea de măsura în care evoluţia sub 
administraţie chineză până la acel punct era 
conciliabilă cu moştenirea britanică. Pe de altă parte, 
era puţin probabil ca Beijingul să accepte preluarea 
definitivă a Hong Kongului cu instituţii politice pe 
care le considera vestigii ale colonialismului. 

Păstrarea temporară a instituţiilor din Hong Kong 
asigura un anumit nivel de participare democratică 
pentru rezidenții săi si restabilea încrederea în 
centrul sau financiar, fundamentul bogăției 
teritoriului. Deşi acordul nu era, cu siguranţă, ceea 
ce îşi dorea Thatcher, ea judecase situaţia rezonabil. 
O poziţie mai dură ar fi riscat să-i condamne pe 
britanici la irelevantà; o abordare mai indulgentă ar 
fi subminat probabil toată speranţa de autonomie a 
Hong Kongului. 

Pentru  negociatorii  britanici,  reputatia de 
persoană intransigentă a lui Thatcher a fost un atu 
considerabil. Negociatorii cu experienţă acceptă 
alături de ei o terta parte aparent nerezonabila, 


pentru care orice înţelegere trebuie să fie adecvată. 
Thatcher a jucat acest rol cu pricepere, permitandu- 
le negociatorilor sai să-şi liniştească omologii chinezi 
cu privire la propria lor dorinţă de a cadea de acord 
asupra unor anumite puncte, invocând teroarea de a 
intra în conflict cu un premier de temut — ale cărei 
convingeri pe acest subiect erau binecunoscute. 


Metoda lui Thatcher —  intransigenta publică 
menită să consolideze poziţia negociatorilor săi, în 
combinaţie cu dialogul privat în vederea asigurării 
interesului comun al celor două părţi într-un Hong 
Kong prosper — a menţinut un grad de influenţă 
britanică asupra unei situaţii fragile. Totodată, 
poziţia sa a demonstrat că şi în disputele în care 
Marea Britanie se afla într-o postură mult mai 
precară, exista un punct dincolo de care nu putea fi 
împinsă. în ultimii ani de administraţie britanică, pe 
când nu mai era în funcţie, Thatcher a revenit adesea 
la Hong Kong şi l-a susţinut ferm pe Ghris Patten, 
ultimul guvernator britanic al Hong Kongului, în 
eforturile sale de a încorpora mai multe instituţii şi 
procese reprezentative în colonie înainte ca aceasta 
să fie predată. 

Acordurile diplomatice sunt adesea încheiate în 
contextul unor asigurări privind longevitatea lor. 
Evoluţia autonomiei Hong Kongului nu a îndeplinit 
aşteptările britanicilor. Thatcher şi principalii sai 
negociatori au fost profund implicaţi în păstrarea 
instituţiilor de tip britanic şi a conceptelor privind 
procesul juridic, urmărind aceste obiective cu 
pricepere şi cu determinare tipice pentru Thatcher. 
Au ajuns la o definiţie a autonomiei care a durat 
douăzeci şi doi din cei cincizeci de ani prevăzuţi. 
Aranjamentul privind autonomia a încetat deoarece 
evoluţia internă din China s-a îndepărtat din ce în ce 
mai mult de aşteptările care predominaseră în 
perioada când Deng formulase conceptul o ţară, 


două sisteme. Şi în cazul oricărei predări a unui 
teritoriu colonial, ţara beneficiară se concentrează 
mai mult pe propria sa traiectorie decât pe 
moştenirea de la colonizatori. 

în conflictul dintre suveranitate şi autonomie, 
aceasta din urmă a fost limitată sever. Incertitudinile 
care planează acum cu privire la viitorul Hong 
Kongului amintesc de avertismentul lui Thatcher 
pentru Deng: dacă libertatea este ameninţată, poate 
dinamismul economic să dureze? Urmează inexorabil 
alte întrebări. Gand acordurile sunt abrogate 
prematur, se mai poate menţine încrederea 
strategică? Oare evoluţia Hong Kongului va accentua 
mai mult tensiunile dintre China si democratiile 
occidentale? Sau se va găsi o cale prin care Hong 
Kongul sa îşi găsească loc într-un dialog privind 
ordinea mondială şi coexistenta politica? 


înfruntarea unei mosteniri a violenţei: 
Irlanda de Nord 

Nici o chestiune de stat nu a afectat-o direct într-o 
asemenea măsură pe Margaret Thatcher precum 
conflictul din Irlanda de Nord, cele şase comitate 
rămase parte a Marii Britanii după împărţirea 
Irlandei în 1921. Paradoxal însă, nici o problemă 
majoră din timpul mandatelor sale de premier nu i-a 


provocat la fel de multă îndoială de sine. 
Thatcher a refuzat să se supună tacticilor de 


intimidare ale Armatei Republicane Irlandeze (IRA), 
respingând cererea acesteia ca Irlanda de Nord să 
fie absorbită în 

Republica Irlanda (alcătuită din cele douăzeci şi şase 
de comitate din sud). Prin diplomaţie la nivel înalt, 
ea a reparat într-o mare măsură relaţiile dintre 
Marea Britanic si Republica Irlanda. în 1985, ea a 
incheiat Acordul anglo-irlandez, un document de 
referinţă, care viza colaborarea în vederea încheierii 
asa-numitelor ,Troubles" („Necazuri”) - conflictul 
violent, de decenii, dintre unioniştii majoritar 


protestanți din Irlanda de Nord si nationalistii 
majoritar catolici. 


Actiunile lui Thatcher au fost cu atát mai frapante 
cu cât cu doar câteva săptămâni înainte de a deveni 
prim- ministru, în mai 1979, Airey Neave, cel care 
urma să fie secretar de stat pentru Irlanda de Nord, 
a fost asasinat de un grup desprins din IRA. Uciderea 
acestui prieten apropiat şi erou al celui de-al Doilea 
Război Mondial a reafirmat instinctele de bază ale lui 
Thatcher cu privire la modul de abordare a situaţiei 
din Irlanda de Nord: : 


consolidarea securităţii şi presiuni asupra Republicii 
Irlanda în direcţia combaterii terorismului. Ea a 
înţeles că ; A 


teroriştii urmăreau o logică strategică. Reflectând 
ulterior la această situaţie, ea a definit abordarea 
acestora, in accepțiunea sa, drept „folosirea 
calculată a violenţei - şi a amenințării cu violenta - 
pentru atingerea unor scopuri politice”, precizând: 
„ÎN cazul IRA, aceste scopuri X înseamnă 
constrângerea majorităţii locuitorilor din Irlanda de 
Nord, care şi-au demonstrat dorinţa de a rămâne în 
Marea Britanic, să accepte să formeze un stat în 
totalitate irlandez."99 

În Irlanda de Nord, la fel ca în alte părţi, 
terorismul era metoda celor slabi. Susţinătorii IRA 
erau o minoritate a unei minorităţi, căutând, prin 
folosirea unei violenţe spectaculoase, să provoace 
autorităţile britanice fie să acorde concesii, fie să 
atace reactionand excesiv de brutal, şi astfel să 
împingă minoritatea catolică din Irlanda de Nord mai 
mult în tabăra naționalistă. Uciderea lui Neave nu a 
reuşit să o zguduie pe Thatcher, care era o 
simpatizantă fermă a majorităţii protestante si 
unioniste din Irlanda de Nord - o viziune întărită de 
ranchiuna continuă la adresa Republicii Irlanda din 
pricina neutralității acesteia în timpul celui de-al 


Doilea Război Mondial.?! 

Pe 27 august 1979, IRA a pus-o de două ori la 
încercare pe Thatcher, care abia devenise prim- 
ministru, mai întâi prin uciderea a optsprezece 
soldaţi britanici într-o ambuscadă în afara oraşului 
nord-irlandez Warrenpoint şi apoi prin asasinarea 
lordului Mountbatten, vărul reginei şi fost sef al 
forţelor armate britanice. Nu doar Mountbatten a 
fost victima atacului, ci şi nepotul sau de paisprezece 
ani, un tânăr de cincisprezece ani care conducea 
barca si Lady Brabourne. Desi a plâns morţii, 
Thatcher a refuzat să fie provocată. în schimb, a 
autorizat guvernul să-şi continue întâlnirile regulate 
cu guvernul irlandez în căutarea unui rezultat 
paşnic. 

Un an mai târziu, IRA avea să încerce din nou să 
zădărnicească negocierile în curs. Pe 27 octombrie 
1980, detinutii IRA din închisoarea Maze din Irlanda 
de Nord au declanşat greva foamei. Proteste într-o 
formă sau alta aveau loc încă din 1976, când 
guvernul laburist le suspendase acestor deţinuţi 
„statutul de categorie specială” acordat de Heath cu 
doi ani mai înainte. Poate că aceştia sperau acum că 
Thatcher va urma exemplul predecesorului ei 
conservator, dar ea a înţeles imediat care era miza: 
acceptarea cererii prizonierilor de a fi trataţi ca 
„deţinuţi politici” le-ar fi legitimat cauza şi ar fi 
complicat controlul efectiv al închisorii.“ 

Gând Serviciul de Informaţii Externe al Marii 
Britanii (MI6) şi-a reactivat discret legătura secretă 
cu IRA la începutul lui decembrie 1980, a aflat că 
unii lideri IRA erau în favoarea încetării grevei. 
Această informatie i-a fost transmisă lui Thatcher. 
Desi nu era dispusă să vorbească direct cu IRA, ea a 
declarat că, în cazul în care greva foamei se încheie, 
era pregătită să extindă concesiile „umanitare” — 
cum ar fi libertatea de asociere în weekend şi de a 


purta „imbrăcăminte de tip civil” pe durata zilei de 
lucru — tuturor prizonierilor din Irlanda de Nord, 
indiferent dacă făceau parte din IRA sau nu.9 Pe 18 
decembrie, prizonierii au anulat greva, iar guvernul 
Thatcher a anunţat în replică noile măsuri. Nici un 
prizonier nu murise în urma grevei, iar Thatcher şi-a 
consolidat reputaţia de a nu ceda sub presiune. 

Dar liniştea nu avea să dureze. Pe 1 martie 1981, 
Bobby Sands, liderul de douăzeci şi sase de ani al 
detinutilor IRA din Maze, a anunţat o nouă grevă a 
foamei, reiterându-şi cererea ca deţinuţii IRA să fie 
trataţi ca prizonieri politici. Thatcher nu s-a lăsat 
impresionată. „Nu există crime 
politice, bombardament politic sau violenţă politică”, 
a declarat Thatcher într-un discurs rostit la Belfast 
pe 5 martie, insistând: „Există doar infracţiunea de 
crimă, infracţiunea de bombardament şi infracţiunea 
de ; ] 
violenţă. Nu vom face compromisuri in acest sens. 
Nu va exista statut politic.” Liniile de luptă fuseseră 
trasate. 

Apoi, ca un noroc extraordinar pentru IRA, a 
devenit vacant un loc de parlamentar într-o 
circumscriptie puternic nationalista din Irlanda de 
Nord. Sands si-a depus candidatura si, din celula de 
închisoare, a devenit primul candidat afiliat 
partidului naţionalist Sinn Fein care câştiga un loc în 
Parlamentul Marii Britanii după 1955. După cea 
doua grevă a foamei a culminat cu moartea sa, pe 5 
mai, au izbucnit revolte peste tot în Irlanda de Nord, 
iar presiunea asupra guvernului lui Thatcher a 
sporit. Zeci de mii de oameni au participat la 
funeraliile lui Sands la Belfast. 

Ceilalţi deţinuţi au continuat greva foamei pe tot 
parcursul verii. în ciuda presiunilor suplimentare din 
partea Bisericii Catolice şi a preşedintelui Camerei 
Reprezentanţilor din SUA, Tip O'Neill, Thatcher şi-a 
menţinut poziţia, care s-a bucurat de un sprijin larg 


în rândul publicului britanic. Presată cu întrebări în 
Camera Comunelor cu privire la soarta lui Sands, ea 
a replicat acid: „Domnul Sands a fost un infractor 
condamnat. A ales să-şi ia viata. A fost o alegere pe 
care organizaţia sa nu a permis-o multora dintre 
victimele sale"* în total, zece prizonieri au murit 
înainte ca restul să renunţe, pe 3 octombrie. Cu o 
voinţă de oţel, Thatcher sacrificase compasiunea în 
favoarea datoriei. 

Irlanda, membru nepermanent al Consiliului de 
Securitate al ONU din 1981 până în 1982, îşi 
deteriorase relaţiile cu Marea Britanic criticând 
strident războiul din Insulele Falkland la ONU. Cu 
toate acestea, Thatcher a autorizat oficiali de rang 
înalt să continue negocierile pentru consolidarea 
încrederii. Dermot Nally din Irlanda si Robert 
Armstrong din Marea Britanic, secretari de cabinet 
în ţările respective, s-au aflat în fruntea comitetului 
director al Consiliului Interguvernamental Anglo- 
Irlandez, care fusese înfiinţat de Thatcher şi de 
omologul ei irlandez în 1981. Tenacitatea si 
devotamentul de care au dat dovadă Nally si 
Armstrong au făcut ca relaţia să dureze în ciuda 
situaţiilor dificile. Iniţial nu s-au 


9 fi 


realizat prea multe, dar, după ce alegerile din iunie 
1983 au lărgit majoritatea conservatoare în 
parlament, Thatcher şi taoiseach (prim-ministrul 
irlandez) Garret FitzGerald au comunicat cu 
regularitate, ceea ce le-a permis sa depăşească 
provocări precum evadarea a treizeci si opt de 
prizonieri din închisoarea Maze în septembrie şi 
atacul cu bombă de la magazinul Harrods din centrul 
Londrei organizat de IRA în decembrie, când şi-au 
pierdut viaţa şase persoane, inclusiv trei ofiţeri de 
poliţie, şi au fost rânite alte nouăzeci. 

Gând o altă bombă pusă de IRA a zguduit Grand 
Hotel din Brighton în primele ore ale dimineţii de 12 


octombrie 1984, Thatcher era trează în camera ei de 
hotel şi tocmai terminase de modificat discursul 
pentru conferinţa de a doua zi a Partidului 
Conservator. Neranita, dar plină de praf, ea s-a 
schimbat într-un costum bleumarin şi, la ora 4 
dimineaţa, s-a prezentat în faţa camerelor de luat 
vederi. „Conferinţa va continua, ca de obicei”, a 
informat ea ţara.“ Prezenţa ei la pupitru în după- 
amiaza urmatoare a fost dovada eşecului atacului: 


Nu a fost doar o încercare de a perturba conferinţa 
noastră si de a-i pune capăt; a fost o încercare de a 
paraliza guvernul ales democratic al Majestății 
Sale. Aceasta este amploarea indignării pe care o 
împărtăşim cu toţii, iar faptul că ne-am adunat aici 
acum - socati, dar linistiti şi hotărâti - este un 
semn cà nu numai acest atac a esuat, ci si cà vor 
eşua toate încercările de a distruge democraţia 
prin terorism.“ 


După ce le-a mulţumit lucrătorilor din serviciile de 
urgenţă care interveniseră la faţa locului, Thatcher 
şi-a exprimat compasiunea pentru cei care sufereau 
şi apoi, în stilul ei direct, a anunţat că discursul său 
va face referire la „chestiunile obişnuite”: „una sau 
două probleme de afaceri externe”, precum şi două 
subiecte economice „selectate pentru a fi analizate 
cu atenţie — şomajul şi greva minerilor’®®. Imediat 
după discurs, a vizitat victimele atentatelor care 
fuseseră internate în spital. 

„Astăzi am avut ghinion”, a spus IRA în declaraţia 
prin care şi-a revendicat responsabilitatea pentru 
atac, „dar nu uita, noi trebuie să fim norocoşi doar o 
singură dată. Tu trebuie să ai noroc mereu.” Cinci 
persoane au fost ucise în atac, inclusiv un 
parlamentar, iar treizeci au fost ranite, unele foarte 
grav. Dacă atacatorii ar fi avut informaţii mai precise 
despre locul unde se afla Thatcher, probabil că 
aceasta s-ar fi numărat printre victime. 


Thatcher a refuzat să permită ca atentatul IRA la 
adresa ei să pună în pericol negocierile cu Republica 
Irlanda. După o scurtă pauză, întâlnirile la nivel înalt 
s-au reluat. Pe 25 iulie 1985, cabinetul britanic a 
aprobat un proiect al Acordului anglo-irlandez. 
Formula de bază a fost ca Marea Britanie să-i acorde 
Irlandei un rol consultativ oficial în chestiunile 
privitoare la Irlanda de Nord; în schimb, guvernul de 
la Dublin era de acord să-şi tempereze ambiția de a 
revendica provincia (care fusese înscrisă în articolele 
2 şi 3 din Constituţia Irlandei din 1937). 

Prin semnarea acordului, FitzGerald şi Thatcher au 
recunoscut realitatea. Irlanda a consimţit oficial ca 
„orice schimbare a statutului Irlandei de Nord să 
aibă loc numai cu acordul unei majorităţi a poporului 
Irlandei de Nord”, menţionând că, în prezent, 
majoritatea era în favoarea rămânerii în Marea 
Britanie/ Marea Britanie a consimţit ca, dată fiind 
minoritatea catolică semnificativă din provincie, 
Republicii Irlanda să i se dea ocazia să exercite o 
influenţă semnificativă in Irlanda de Nord. 
Importanţa acordului rezida în direcționarea 
influentei Irlandei câtre canale legitime — cum ar fi 
noua Conferinţă interguvernamentala — fara a 
submina suveranitatea britanică. 

Camera Comunelor a aprobat acordul cu 473 de 
voturi pentru şi 47 împotrivă — demonstrând că 
britanicii sprijineau acordul la fel de puternic pe cât 
il respingeau unionistii din Irlanda de Nord. 
Thatcher şi FitzGerald au semnat oficial documentul 
la castelul Hillsborough din Irlanda de Nord pe 15 
noiembrie 1985. în lunile următoare, în comitatele 
din Ulster, majoritar protestante, au izbucnit 
demonstraţii, protestatarii îndreptându-şi furia mai 
ales în direcţia lui Thatcher.—  Unionistii nord- 
irlandezi din parlamentul britanic au demisionat in 
grup în semn de protest. între timp, susţinătorii 


americani ai autorităţilor de la Dublin au salutat 
concesia britanicilor privind rolul consultativ oficial 
acordat Republicii Irlanda în chestiunile nord- 
irlandeze. Nu degeaba Thatcher i-a spus mai târziu 
lui FitzGerald: „Iu ai parte de glorie, iar eu am parte 
de probleme””'. 

Deşi a dus relaţiile anglo-irlandeze într-o zonă mai 
prietenoasă, acordul nu a reuşit să reducă violenţa 
IRA, care s-a intensificat la sfârşitul anilor 1980 şi a 
continuat fără încetare până la începutul anilor 1990. 
Reflectând pe tema Irlandei în memoriile sale, 
Thatcher a caracterizat abordarea acesteia drept 
„dezamăgitoare”. „Concesiile noastre i-au înstrăinat 
pe unionişti fără a obţine nivelul de cooperare în 
materie de securitate la care aveam dreptul să ne 
aşteptăm”, a scris ea în 1993, concluzionând: „în 
lumina acestei experienţe, este cu siguranţă timpul 
să luăm în considerare o abordare alternativa”/* 

în cele din urmă, pacea a fost restabilită în 
provincie abia în 1998, odată cu Acordul din Vinerea 
Mare. Acest acord succesor al Acordului anglo- 
irlandez încheiat de Thatcher a fost mult mai 
ambițios, dar a stârnit mai puţină ranchiunà în 
rândul unioniştilor, trei dintre cele patru partide 
unioniste importante fiind de acord cu el.— Acordul 
prevedea în Irlanda de Nord un organ legislativ 
descentralizat şi un executiv în care puterea era 
împărţită, garantând ca nationalistii şi unionistii 
deopotrivă vor fi reprezentaţi în guvernul regional. 
Şi, în conformitate cu partea din acord care o privea, 
Republica Irlanda a eliminat din constituție 
revendicările teritoriale privind Irlanda de Nord. 

Mostenirea lui Thatcher în cazul Irlandei de Nord 
este plină de ironii. Ea nu a elaborat niciodată o 
viziune proprie, distinctă, referitoare la Irlanda de 
Nord, permiţând ca negocierile să fie conduse de 
Robert Armstrong, secretarul cabinetului, căruia i-a 


delegat sarcina; totuşi, Acordul anglo-irlandez a fost 
o realizare diplomatică majoră. Acordul nu ar fi fost 
posibil dacă ea nu le-ar fi ascuns liderilor unionisti 


substanţa 
negocierilor — dacă aceştia ar fi ştiut, ar fi dus 
probabil la o grevă a muncitorilor protestanți şi ar fi 
paralizat 

"3 
provincia. 


in cele din urmá, pacea pe care o viza s-a 
materializat ca urmare a discutiilor directe dintre 
factiunile din Irlanda de Nord - eforturile lui 
Thatcher contribuind la stabilirea condițiilor 
necesare pentru aceste negocieri. Astfel, regretul pe 
care l-a exprimat ulterior cu privire la politica pe 
care guvernul sau a dus-o de cealaltă parte a Marii 
Irlandei pare nejustificat. Viziunea ei s-a apropiat de 
limitele posibilului într-o regiune atât de profund 
divizatā pe considerente religioase şi marcatā 
permanent de o moştenire dureroasă de violentă. în 
ciuda provocărilor aparent insurmontabile, ea a pus 
bazele unei păci relative în Irlanda de Nord, care 
durează de o generaţie. 


Adevăruri fundamentale: „relația speciala** 
şi Razboiul Rece 


în epoca lui Thatcher, relaţiile Est—Vest se 
dezbăteau in mare măsură în termeni absoluti. 
Pentru realişti, Războiul Rece avea sa se încheie 
dacă liderii sovietici erau convinşi că eforturile lor de 
a diviza şi de a învinge alianţa NATO erau zadarnice. 
Idealiştii, la rândul lor, au insistat că problema era 
de natură ideologică; comunismul avea să fie învins 
când filosofia sa se va dovedi falimentară intelectual 
şi inutilă politic. 

Thatcher a avut o influenţă majoră asupra 
rezultatului Războiului Rece prin  sintetizarea 


adevarurilor concurente ale realiştilor şi idealistilor. 
Ea a insistat asupra importanţei supreme a apărării 
naţionale, a unei strategii de descurajare nucleară 
independente şi a coeziunii aliaţilor — principii de la 
care nu s-a abatut niciodată —, dar opinia sa a 
evoluat si a inclus convingerea că pacea putea fi 
menţinută cel mai bine, iar valorile occidentale 
validate prin explorarea coexistentei cu URSS. Ea nu 
a fost niciodată tentată de perspectivele concilierii; 
produs al unei generaţii care trăsese invataminte din 
ce se întâmplase la Munchen, ea a căutat să îmbine 
apărarea puternică cu negocierile constructive. Mai 
mult, a înţeles importanţa diplomaţiei publice, fiind 
întâmpinată cu entuziasm de public în vizitele sale 
oficiale în ţări din blocul estic, cum ar fi Ungaria şi 
Polonia. 

Gestionarea relaţiilor Est—Vest — provocarea 
centrală a politicii externe din epoca lui Thatcher - a 
necesitat o abordare mai amplă decât în cazul 
Insulelor Falkland sau Hong Kongului, unde scopul 
său principal ca lider era protejarea intereselor 
britanice. în primele zile ca şef la Partidului 
Conservator, premisa ei principală era că sovieticii 
reprezentau o ameninţare tot mai mare pentru 
Occident. La începutul anului 1976, cu trei ani 
înainte de a deveni prim-ministru, i-a criticat pe 
sovietici într-un manieră care a stârnit o oarecare 
dezaprobare. ,Rusii sunt ferm hotărâți să obţină 
dominaţia mondială”, a insistat ea, „şi dobândesc 
rapid mijloacele pentru a deveni cea mai puternică 
naţiune imperială pe care a văzut-o lumea/' in loc să 
vizeze relaxarea tensiunilor, a susţinut ea, Moscova 
era angajată într-un proces de consolidare militară, 
extinzându-şi influenţa pe tot globul într-o manieră 
care „ameninţă modul nostru de viaţă în întregime”. 
Ea a continuat avertizând că „progresul sovieticilor 
nu este ireversibil, cu condiţia sa luam măsurile 


necesare acum””!. 


în acest vibrant apel la acţiune, Thatcher a 
prezentat un manifest personal privind Războiul 
Rece. Ea a inclus o analiză tranşantă a conducerii 
sovietice: 


Cei din Biroul Politic sovietic nu trebuie să-şi facă 
griji cu privire la fluxul şi refluxul opiniei publice. 
Fi pun armele înaintea nevoilor oamenilor, în 
vreme ce noi punem aproape totul înaintea 
armelor. Ei ştiu că sunt o superputere într-un 
singur sens - cel militar. Au eşuat în termeni umani 
şi economici. ^ 


în replică, Steaua Rosie, ziarul Ministerului 
Sovietic al Apărării, a numit-o pe Thatcher ,,Doamna 
de Fier”. Porecla, care se voia o comparaţie deloc 
măgulitoare cu Bismarck, a avut efectul contrar; într- 
adevăr, în istoria propagandei există puţine 
autogoluri la fel de spectaculoase şi de durabile. 
Thatcher a preluat insulta ca o insignă de onoare, iar 
expresia a devenit un supranume definitoriu. Cu trei 
ani înainte ca ea să fie aleasă prim- ministru, 
Uniunea Sovietică transformase fara să vrea un lider 
obscur al opoziţiei într-o figură de importanţă 
globală. 

Opoziția lui Thatcher fata de Uniunea Sovietică 
deriva nu numai din faptul cà Marea Britanic se 
teama de agresiunea sovietică; era mai adânc 
înrădăcinată într-o obiectie morală, pronunţată faţă 
de controlul statului şi negarea demnităţii umane, 
inerente sistemului comunist, în tinereţe, ea fusese 
profund afectată de impunerea Cortinei de Fier. 
Formarea statelor-satelit, care gravitau în jurul 
Soarelui sovietic, îi întărise viziunea despre relaţiile 
Est—Vest ca o luptă definitorie între tiranie şi 
libertate. Doctrina prezentată public în 1968 de 
liderul Partidului Comunist Sovietic, Leonid Brejnev, 


afirma dreptul URSS de a apăra partidele comuniste 
în dificultate oriunde în lume — şi în special pe 
conducătorii totalitari din Europa de Est - împotriva 
propriului popor.'* După cum obişnuia Thatcher să 
amintească public, Brejnev şi-a descris poziţia cu o 
onestitate brutală, susţinând că „triumful total al 
socialismului în întreaga lume este inevitabil"". 
Thatcher nu a ezitat niciodată să compare această 
ambiţie extrem de arogantă cu istoricul 
Occidentului: 


Nu urmărim dominaţia, hegemonia, în nici o parte 
a lumii... Desigur, suntem gata să purtàm o bătălie 
a ideilor cu toată vigoarea pe care o avem, dar nu 
încercăm să le impunem altora sistemul nostru. ? 


Thatcher a înţeles că simpla retorică nu va pune 
capăt Razboiului Rece şi nici nu va menţine 
Occidentul unit. Relațiile  Est-Vest trebuiau 
remodelate — o sarcină de . 


neconceput fără sprijinul şi conducerea Statelor 
Unite. Aceasta a fost, probabil, cel mai important 
dintre numeroasele motive privind implicarea sa 
fundamentală în revigorarea legăturilor 
transatlantice — nucleul politicii sale externe. 

în septembrie 1975, la scurt timp după ce a 
devenit lider de partid, Thatcher a vizitat Statele 
Unite. Pe teritoriul american, ea a subliniat idealurile 
comune — în special exercitarea libertăţii individuale 
- care i-au susţinut viziunea referitoare la relaţia 
dintre cele două ţări. într-un discurs la Naţional 
Press Club din Washington, ea a căutat să alunge 
pesimismul care ameninţa să paralizeze lumea 
liberă, raliind spiritele cu un mesaj bazat pe 
moralitate şi pe eficacitate deopotrivă: 


Adevăratul motiv pentru care cred în viitorul Marii 
Britanii şi al Americii este că libertatea sub umbrela 


legii, esența  constitutiilor noastre, onoreaza 


demnitatea umană şi oferă, totodată, oportunitatea 
economică de a aduce o mai mare prosperitate 
poporului nostru - o prosperitate personală, bazată 
pe alegere individuală. Pe scurt, funcţionează 
incomparabil mai bine decât alte sisteme.” în 
principal, ,celalalt" sistem la care s-a referit ea era, 
desigur, comunismul. Astfel, viziunea sa despre 
Războiul Rece combina înţelegerea primatului 
puterii americane cu convingerea fermă cà Marea 
Britanie, care furnizase balast caracterului uneori 
fluctuant al politicii externe americane de mai bine 
de patruzeci de ani, putea juca încă un rol 


internaţional esenţial. 

Poziţia internaţională a Marii Britanii fusese mult 
timp definită de o evaluare lucidă a naturii umane în 
stare brută, precum şi de o estimare superioară a 
propriilor contribuţii istorice.“ 

în tradiţia politică britanică, conceptul de echilibru 
de putere a fost considerat axiomatic. Liderii 
britanici din secolul al XIX-lea şi începutul secolului 
XX — punctul culminant al influentei britanice — au 
recunoscut ; 


importanţa menţinerii alianțelor în cel putin o parte 
a continentului european, precum şi a bazelor din 
alte părţi ale lumii. Ei nu au ezitat să intervină acolo 
unde au simţit că este necesar, pentru a-şi justifica 
concepția multipolară privind ordinea 
internationalá.?! Acest lucru, împreună cu puterea 
navală dominantă a Marii Britanii, le-a inculcat 
cetăţenilor sai o perspectivă globală, iar politicienilor 
britanici un etos al implicării permanente în 
străinătate.“ în schimb, perspectiva americana până 
la sfârşitul celui de-al Doilea Război Mondial fusese 
aceea de a considera că realizările în materie de 
politică externă erau , soluţii” practice, deconectate, 
fără valoare prescriptivă pentru viitor. Din această 
convingere au apărut evitarea responsabilitatilor 


permanente şi oscilarea în privinţa implicării 
externe. 

La preluarea mandatului, Thatcher a fost hotărâtă 
sa reafirme tema precedentă a parteneriatului, 
exemplificată cel mai bine de solidaritatea anglo- 
americană în al Doilea Război Mondial. Era pregătită 
să sprijine eforturile diplomatice americane în 
Războiul Rece, dar a insistat, totodată, ca guvernul 
britanic să ofere contribuţii cu privire la direcţia 
politicii SUA. în acest scop, a sprijinit reacţia 
preşedintelui Carter la invazia sovietică din 
Afghanistan în decembrie 1979. Dar un parteneriat 
real s-a dezvoltat şi a înflorit în timpul preşedinţiei 
lui Reagan. 

Abordarea lui Reagan faţă de sovietici a fost esenţa 
simplităţii: „Noi câştigăm, ei pierd"?. Viziunea lui 
Thatcher era mai nuanţată, dar ea admira totuşi 
încrederea, energia şi optimismul cu care Reagan 
contribuia la această luptă. Mai presus de toate, ea 
împărtăşea devotamentul acestuia fata de valorile 
democratice. L-a încurajat cât a putut de bine, iar 
Reagan, la rândul său, a înţeles valoarea sfaturilor 
venite de la o persoană din afară, în care avea 
încredere şi cu care era compatibil ideologic. 

Doctrinele comuniste au continuat să domine 
politica sovietică, invazia  Afghanistanului din 
decembrie 1979 servind drept dovadă a continuării 
acţiunilor riscante. Thatcher a rămas concentrată pe 
importanţa unei apărări naţionale puternice şi pe 
consolidarea coeziunii NATO. Ea a sprijinit eforturile 
lui Reagan de a consolida credibilitatea Alianţei. 

în 1982, Thatcher l-a convins pe Reagan să-i 
furnizeze Marii Britanii noua rachetă balistică cu 
lansare submarină Trident II, în condiţii financiare 
favorabile, sperând că va garanta viitorul strategiei 
nucleare independente a Marii Britanii. Cu aceleaşi 
convingeri, a contribuit la calauzirea reacției NATO 


fată de desfăşurarea de câtre URSS a unor rachete 
SS-20 cu rază medie de acţiune vizând Europa si la 
dezbaterea ulterioară din cadrul Alianţei privind 
acceptarea rachetelor Pershing si a celor de 
croazieră americane ca forţă de contraatac. Pe 14 
noiembrie 1983, rachetele americane de croazieră cu 
rază medie de acţiune soseau în Marea Britanic; 
astfel de arme aveau să fie trimise şi în Germania de 
Vest mai târziu în aceeaşi lună. Sprijinul lui Thatcher 
pentru o forţă de contraatac eficientă în contextul 
desfăşurării rachetelor sovietice dăduse roade. 

Deşi mişcarea antinucleară suferise o înfrângere 
tactică, aceasta şi-a găsit un simpatizant 
surprinzător în persoana lui Reagan; preşedintele, 
care a descris cândva armele nucleare ca „total 
iraționale, total inumane [si] bune pentru nimic 
altceva decât pentru ucidere”, nutrea un dezgust de 
neclintit faţă de acestea. El credea că obligaţia sa 
cea mai mare, ca preşedinte, era să creeze o lume 
fără arme nucleare. în martie 1983, spre uimirea 
lumii, Reagan a anunţat Inițiativa de Apărare 
Strategică (IDS), un plan de dezvoltare a unui scut 
defensiv de arme spaţiale capabile să intercepteze şi 
să dezactiveze rachetele balistice intercontinentale 
(IGBM) sovietice. După cum a declarat Reagan, IDS 
va ajuta lumea „să începem să ne atingem obiectivul 
suprem de eliminare a amenințării reprezentate de 
rachetele nucleare strategice”™. 

Thatcher avea indoieli cu privire la fezabilitatea 
sistemului IDS din punct de vedere tehnologic sau la 
capacitatea acestuia de a atinge marele potential pe 
care Reagan i-l atribuia. Se temea că planul lui 
Reagan depăşea o sferă rezonabilă şi şi-a îndreptat 
eforturile câtre ceea ce ea considera a fi sarcina 
practică de a asigura apărarea Europei. Mai mult, se 
temea că şi un sistem IDS imperfect putea submina 
raţiunea strategiei nucleare independente a Marii 


Britanii. 

Făcând slalom între angajamentul personal al lui 
Reagan şi propriile-i îndoieli, Thatcher a optat, din 
nou, pentru o ambiguitate constructivă. în public, s-a 
străduit sa laude IDS — deşi a vizat ferm doar 
componenta de cercetare, pe care a sustinut-o ca o 
chestiune de principiu. Ea considera cà desfásurarea 
efectiva a IDS, o chestiune mai controversată, va fi 
amânată pentru viitorul îndepărtat si va face obiectul 
unor eventuale negocieri în cadrul Alianţei şi cu 
Uniunea Sovietică. 

în discuţiile sincere cu Reagan de la Câmp David, 
în decembrie 1984, ea şi-a exprimat clar 
preocupările. Deşi Reagan nu avea nici o intenţie să 
renunţe la opinia sa fundamentală, el a făcut o 
concesie crucială. într-o declaraţie de presă la 
încheierea întrevederii, Thatcher a anunţat că 
Reagan a consimţit ca „testarea şi desfăşurarea IDS 
trebuie, având în vedere obligaţiile din tratat, să fie o 
chestiune de negociere*'A Pentagonul s-a opus cu 
înverşunare acestei promisiuni, care depasea tot ce 
administraţia hotărâse anterior. Dar această măsură 
nu numai că i-a liniştit într-o anumită măsură pe 
membrii NATO anxiosi, ci a demonstrat şi apropierea 
durabilă a relaţiei SUA—Marea Britanie. Mai mult 
decât orice alt lider european, Thatcher a considerat 
că îi revenea sarcina să fie intermediar pentru aliaţii 
de pe ambele maluri ale Atlanticului. Totodată, ea a 
continuat să susţină pe plan intern sporirea 
cheltuielilor pentru apărare. 

Atitudinea lui Thatcher fata de IDS a reflectat 
ambivalenta aliatilor europeni in combinatie cu 
situatia deosebita a Marii Britanii. Toti aliatii NATO 
se bazau pe garantia nucleară americană, dar se 
temeau de un război nuclear care le-ar putea devasta 
teritoriile. îi nelinistea orice nou sistem de arme care 
putea limita disponibilitatea americanilor de a-şi 


îndeplini garanţiile sau care putea afecta ecuaţia 
nucleară. Preocuparea deosebită a lui Thatcher 
deriva din angajamentul privind protejarea strategiei 
nucleare independente a Marii Britanii. în timpul 
celui de-al Doilea Război Mondial, dezvoltarea 
armelor nucleare în Statele Unite beneficiase de 
cooperarea comunităţii ştiinţifice britanice. Prin 
urmare, Marea Britanie avea o pretenţie morală în ce 
priveşte ajutorul american, decisă fiind să-şi dezvolte 
propriile arme nucleare sau să achiziţioneze arme 
nucleare din America. în septembrie 1944, Roosevelt 
şi Churchill încheiaseră un acord secret în Hyde 
Park, la New York, pentru a continua cooperarea în 
chestiunile nucleare după razboi. După ce relaţia a 
cunoscut unele turbulente în perioada postbelică 
imediată, în 1958 cele două ţări au încheiat Acordul 
de apărare reciprocă dintre SUA şi Marea Britanie, 
care rămâne standardul de aur privind cooperarea 
între state în domeniul armelor nucleare. SUA au 
fost de acord să le furnizeze arme nucleare Forţelor 
Aeriene Regale până când armamentul nuclear 
britanic va fi suficient de consistent, să coopereze cu 
Marea Britanie în privinţa tehnologiei submarinelor 
nucleare şi să permită transferuri de uraniu şi de 
plutoniu îmbogăţit. Tratatul rămâne în vigoare şi azi. 

Angajamentul Marii Britanii în direcţia unui rol de 
putere nucleară a fost menţinut de toate guvernele 
succesive din ambele ţări, l-a oferit Marii Britanii 
capacitatea de a rezista la şantajul nuclear, aşa cum 
s-a întâmplat când Uniunea Sovietică a ameninţat cu 
folosirea armelor nucleare în timpul crizei privind 
Canalul Suez din 1956. Totodată, i-a oferit Marii 
Britanii capacitatea de a negocia competent în 
discuţiile privind controlul armelor. De partea 
americană, atitudinea nu a fost întotdeauna unanim 
împărtăşită, din cauza preocupărilor SUA cu privire 
la proliferarea nucleară. Cu toate acestea, unii dintre 


noi, o minoritate, am considerat cà existenţa 
capacităţilor nucleare britanice servea intereselor 
americane pe termen lung, deoarece încuraja un 
partener de cealaltă parte a Atlanticului cu obiective 
istorice comune. Totodată, aceasta îngreuna 
tentativa sovieticilor de a descifra sau de a anticipa 
reacţia NATO într-o criză potenţială. 


O problemă în Grenada 


Deşi Thatcher a dorit să aibă relaţii strânse cu 
Statele Unite, ea nu a neglijat apărarea intereselor 
Marii Britanii, chiar şi împotriva lui Reagan, în ciuda 
respectului său deosebit pentru acesta. Un exemplu 
dramatic l-a constituit situaţia din octombrie 1983, 
când Statele Unite au invadat insula Grenada din 
Garaibe. După ce o facțiune marxistă dura a preluat 
puterea pe această insulă, membră a 
Gommonwealthului britanic, administraţia Reagan a 
încercat sa inverseze lovitura de stat printr-o 
intervenţie militară. Dat fiind că primele sondaje 
sugerau că britanicii s-ar opune unei asemenea 
acţiuni, Casa Albă a ales să o excludă pe Thatcher 
din procesul de deliberare. 1 s-a spus despre 
planurile americanilor cu doar câteva ore înainte ca 
acestea să fie executate. 

Grenada renuntase la statutul de colonie britanică 
după ce optase pentru independenţă în februarie 
1974. Totuşi, fiindcă a rămas în Gommonwealth, 
regina era în continuare şef de stat, iar guvernul 
britanic încă avea un sentiment de responsabilitate 
în privinţa suveranităţii insulei. O obiectie mai 
dureroasă a fost umilinţa pe care Thatcher a simtit-o 
cànd a descoperit cà aliatul sáu cel mai apropiat 
actionase împotriva unei naţiuni din Gommonwealth 
fără o consultare semnificativă. Mai rau, invazia a 
avut loc cu doar câteva zile înainte ca rachetele 
nucleare americane cu rază medie de acţiune să fie 


desfăşurate în Marea Britanic. Dacă nu putea avea 
încredere că SUA se vor consulta cu Marea Britanic 
înainte de invadarea unei mici insule din Garaibe, 
cum se putea baza pe americani să discute cu privire 
la utilizarea rachetelor de pe pământ britanic? 

Respingând scuzele şarmante ale lui Reagan, ea a 
şi-a exprimat public dezacordul: „Noi, în ţările 
occidentale, democratiile occidentale, ne folosim 
forţa pentru a ne apăra modul de viata... [nu] pentru 
a pătrunde în ţările altora”, a declarat ea pentru 
BBG, vorbind pe şleau când a explicat: „Dacă 
promulgati o noua lege, potrivit căreia oriunde 
domneşte comunismul [...] Statele Unite pot să 
intervină, atunci vom avea războaie cu adevărat 
îngrozitoare in lume."** Comentariile lui Thatcher au 
ocazionat o notă din partea consilierului american 
pentru securitate naţională, Robert  ,Bud" 
McFarlane, adresată secretarului cabinetului 
britanic, prin care acesta se plângea că declaraţia a 
fost „neobişnuit de dură” şi sublinia „dezamăgirea 
profundă” a administraţiei în privinţa poziţiei lui 
Thatcher.?' 

între timp, evenimentele din Grenada au evoluat 
rapid, în interval de patru zile de la invazia de pe 25 
octombrie, americanii au detronat junta militară care 
guverna Grenada; până în decembrie, SUA se 
retrasesera cu totul de pe insulă. Constituţia de 
dinainte de revoluţie fusese reinstaurată, iar la 
orizont se profilau alegeri democratice. 

După ce i-a reamintit administraţiei americane să 
nu creadă acordul Marii Britanii un lucru garantat, 
Thatcher a decis să nu rămână supărată din pricina 
Grenadei. 

Desfăşurarea de rachete cu rază medie de acţiune pe 
teritoriul britanic a continuat. 


O schimbare strategică: angajarea Est— 
Vest 


În decembrie 1983, cu patru zile înainte de Crăciun, 
Thatcher m-a invitat la cină la reşedinţa oficială din 
Downing Street. Deşi nu ne-am aplecat asupra 
evenimentelor recente din Caraibe, mi s-a părut 
dezamăgită de starea relaţiilor dintre Est şi Vest. Ea 
a spus că Moscova părea „lipsită de direcţie”, 
remarcând că nu prea îşi amintea „o situaţie în care 
să existe atât de multă incertitudine şi atât de puţine 
contacte”®®. 

în septembrie, sovieticii doborasera un avion civil 
sud- coreean (Zborul KAL 007) care se ratacise din 
greseala in spatiul lor aerian. Reactia insensibila a 
Moscovei dupa tragedie a intensificat tensiunile si a 
convins Occidentul ca nu se putea castiga prea mult 
din dialogul cu secretarul general sovietic Iuri 
Andropov, despre care se stia cà are o sănătate 
precară. in noiembrie, când rachetele americane cu 
rază medie de acţiune au început să sosească pe 
teritoriul european, sovieticii au părăsit negocierile 
de la Geneva privind controlul armelor. Izolarea 
URSS era completă, la fel ca intransigenta sovietică. 

în acea seară, la cină, reactionand la nelinistea lui 
Thatcher, am întrebat-o dacă intenţionează să insiste 
asupra unui nou dialog Est—Vest şi, dacă da, cum 
era cel mai bine să-l iniţieze. După cum s-a dovedit, 
mintea ei deja lucra în acel sens. 

în ultimele zile ale erei Brejnev, când gerontocratia 
sovietică atinsese nivelul maxim de rigiditate, 
Thatcher evitase conştient implicarea. Abia după a 
doua victorie electorală, din iunie 1983, ea a început 
o reevaluare oficială a relaţiilor Est—Vest şi a făcut 
paşi în direcţia respectivă. 

în weekendul cu 8 septembrie, Thatcher a găzduit 
un seminar cu specialişti pe probleme sovietice la 
Ghequers, reşedinţa oficială a premierului aflată în 


zona rurală. 


Scopul declarat al întâlnirii era ambițios: „să 
analizeze strategia guvernului în afaceri 
internaţionale în vederea stabilirii unor obiective 

clare pentru următorii câţiva ani 
Externe a încercat iniţial să trimită la reuniune 
propriul personal cu experienţă, dar Thatcher nici n- 
a vrut să audă. După cum a scris ca răspuns la 
propunerea privind lista de participanţi, „Vreau... 
nişte oameni care au studiat cu adevărat Rusia — 
gândirea ruşilor — şi care au trăit cât de cât acolo. 
Mai mult de jumătate dintre oamenii de pe listă ştiu 


"9:9 în cele din urmă, au fost 


mai puţin decât mine 
invitaţi opt specialişti în chestiuni sovietice — toţi, cu 
o singură excepţie, fiind profesori universitari. Unul 
dintre participanţi, Archie Brown, lector la Oxford, 
cunoscător al instituţiilor sovietice, a sugerat ca 
Thatcher să ia legătura cu un lider promiţător din 
eşalonul mai tânăr al conducerii sovietice, precum 
Mihail Gorbaciov, pe care l-a descris drept „cel mai 
bine educat membru al Biroului Politic şi probabil cel 
mai deschis la minte"?!, 

Thatcher a fost receptivă la această propunere; în 
consemnările oficiale ale seminarului s-a menţionat: 
„S-a convenit că scopul ar trebui să fie stabilirea 
lentă a unor contacte în următorii câţiva ani”. 

Gând l-a vizitat pe Reagan la Washington mai 
târziu, în septembrie, Thatcher i-a împărtăşit ideile 
sale. Desi nu ar trebui sa „ne amagim cu privire la 
adevăratul caracter al sovieticilor”, i-a spus ea 
preşedintelui, „totodată, trebuie să trăim pe aceeaşi 
planetă cu sovieticii. Prin urmare, întrebarea-cheie 
este care vor fi relaţiile noastre viitoare”. Ea s-a 
declarat în favoarea stabilirii „relaţiilor normale”. 
Reagan a răspuns că îi împărtăşeşte părerile." 

La fel ca Thatcher, Reagan preluase funcţia 
hotărât să-i înfrunte pe sovietici. Dar, spre deosebire 


de multi dintre susţinătorii sai — si de unii dintre 
angajaţii sai —, aversiunea lui fata de armele 
nucleare La făcut să fie deschis la negocieri pentru 
controlul armelor. încă din martie 1981, la scurt timp 
după ce supravietuise unei tentative de asasinat, 
Reagan îi scrisese lui Brejnev de la spital, pentru a-i 
sugera deschiderea unui dialog. 

George Shultz, care a devenit secretar de stat în 
iulie 1982, a încurajat o astfel de legătură. în luna 
februarie a anului următor, la îndemnul lui Shultz şi 
în ciuda opoziţiei vehemente din partea consilierului 
său pentru securitate naţională şi a ministrului 
apărării, Reagan a fost de acord să se întâlnească cu 
ambasadorul sovietic, Anatoli Dobrinin. „Unii dintre 
angajaţii CNS [Consiliului Naţional de Securitate] 
sunt prea intransigenti si nu cred ca ar trebui să-i 
abordăm în vreun fel pe sovietici”, a notat Reagan în 
jurnalul său în aprilie. „Cred că eu sunt intransigent 
şi nu mă voi schimba niciodată”, a continuat Reagan, 
„dar chiar vreau să încerc şi să le arăt că există o 
lume mai bună, dacă vor demonstra prin fapte că vor 
să se înţeleagă cu lumea liberă. ,,”* 

Thatcher, care era întrutotul în asentimentul lui, a 
căutat sa cultive această atitudine în cadrul 
administraţiei , Reagan. însă o relaţie mai 
constructivă cu Uniunea Sovietică necesita un 
partener dispus la Moscova. Moartea lui Andropov, 
în februarie 1984, l-a propulsat la conducere pe 
Konstantin Gernenko, dar aparatcicul în vârstă de 
şaptezeci şi doi de ani, care suferea de emfizem şi de 
o afecţiune cardiacă, i-a dat prea puţine motive lui 
Thatcher să spere într-o îmbunătăţire imediată a 
relaţiilor. 

Decizia crucială a lui Thatcher a fost să-i lase 
deoparte pe Gernenko şi generaţia lui şi să-i ia în 
considerare, în schimb, pe succesorii potenţiali ai 
acestora. Sub îndrumarea sa, Ministerul de Externe 
britanic a elaborat o listă scurtă, formată din trei 


membri mai tineri ai Biroului Politic — Grigori 
Romanov, Viktor Grişin şi Mihail Gorbaciov. Cel mai 
logic era să-i adreseze o invitaţie lui Gorbaciov, 
despre care i se vorbise deja, având în vedere poziţia 
acestuia de preşedinte al Comisiei pentru Relaţii 
Externe a legislativului sovietic Cum Gernenko era 
încă şef de stat, trebuia respectat protocolul 
diplomatic. Thatcher a aranjat ca Gorbaciov să fie 
invitat în Marea Britanie ca şef al unei delegaţii 
parlamentare sovietice, o deschidere suficient de 
inofensivă, care îi permitea să-l întâlnească şi să-l 
analizeze. 

Gorbaciov a acceptat şi a sosit în Marea Britanie 
împreună cu soţia sa, Raisa, în decembrie 1984. în 
timpul prânzului de la Ghequers, el şi Thatcher au 
intrat într-o dispută serioasă cu privire la beneficiile 
sistemului capitalist în comparaţie cu cel comunist. 
Consemnările conversatiei lor private arată că 
Thatcher „nu dorea să aibă puterea de a dicta unde 
ar trebui să lucreze fiecare si ce ar trebui să 
primească”. Gorbaciov a răspuns că „înţelegea 
sistemul britanic, dar sistemul sovietic era 
superior”. Discutia a continuat în acest fel, fără ca 
vreunul dintre participanţi să cedeze teren. Deşi 
întâlnirea lor se apropia de final, nu au apărut 
iniţiative sau acorduri noi. Totuşi, în ciuda impasului 
aparent, acest prânz avea să se dovedească una 
dintre cele mai importante întrevederi din cariera de 
premier a lui Thatcher. 

După cum a scris mai târziu, Thatcher a 
recunoscut că, deşi remarcile lui Gorbaciov 
reproduceau dogme marxiste  bine-cunoscute, 
„personalitatea lui era cum nu se poate mai diferită 
de atitudinea rigidă, de ventriloc, a aparatcicului 
sovietic obişnuit”. Mai târziu în acea zi, Thatcher „a 
înţeles că stilul mult mai mult decât retorica 
marxistă exprima substanţa personalităţii de 


dedesubt”. Ea a simtit că Gorbaciov era inerent mai 
flexibil decât predecesorii săi. Şi, ca de obicei, ea nu 
a ezitat sa-şi facă publice părerile. „Sunt prudent 
optimistă”, a declarat ea pentru BBG a doua zi, 
adăugând, într-o remarcă care a devenit celebră, 
„imi place domnul Gorbaciov. Putem face afaceri 
împreună”.% 

Dar la o întrevedere cu Reagan de la Câmp David 
în decembrie, ea a adoptat un ton precaut. Da, 
Gorbaciov era fermecător şi „deschis la discuţii si 
dezbateri”, se consemnează în documentele de la 
Casa Albă pe marginea acestei întâlniri, dar potrivit 
lui Thatcher, „cu cât adversarul este mai fermecător, 
cu atât este mai periculosDupă cum a remarcat 
Reagan mai târziu, „Mi-a spus că ea crede că există o 
şansă pentru o deschidere grozavă. Desigur, s-a 
dovedit că avea întrutotul dreptate"!00. 

După ce Gorbaciov a devenit secretar general 
odată cu moartea lui Gernenko în martie 1985, 
sprijinul pentru evaluarea pozitivă a lui Thatcher în 
privinţa noului lider sovietic a sporit — la fel şi 
presiunea asupra lui Reagan pentru a participa la un 
summit cu acesta. Aripa dură din administraţia 
Reagan a pledat ferm împotriva acestei acţiuni. 
Insistând că presiunea neîntreruptă va duce în cele 
din urmă la prăbuşirea sistemului sovietic, ei au 
susţinut că prin dialog s-ar putea pierde o mare 
parte a coeziunii dintre aliaţi. Sustinand contrariul, 
Shultz a căutat să întărească dorinţa instinctivă a lui 
Reagan de a se întâlni cu noul lider sovietic. 

în opinia mea, dupa cum Îi spusesem lui Thatcher, 
eforturile lui Reagan de a consolida puterea SUA şi 
de a le câştiga respectul sovieticilor în timpul 
primului său mandat îl plasau într-o poziţie de 
negociere solidă în al doilea mandat.!! La începutul 
verii, Reagan s-a decis şi a anunţat planurile pentru 
un summit cu Gorbaciov la Geneva în luna 


noiembrie. S-a dovedit a fi un punct de cotitură. în 
cea mai bună tradiţie a „relaţiei speciale”, Margaret 
Thatcher i-a servit drept partener şi consilier de 
încredere, oferind administraţiei o analiza 
independentă şi bine documentată. Reagan şi-a bazat 
o mare parte din abordarea privind negocierile de la 
Geneva pe o scrisoare nesolicitată şi neobişnuit de 
detaliată a lui Thatcher, din data de 12 septembrie 
1985, în care ea i-a oferit sfaturi despre cum să 
interacţioneze cu Gorbaciov.!% Ca mediator efectiv 
între Reagan şi Gorbaciov la acel moment, Thatcher 
se afla la apogeul influenţei sale internaţionale. 

Entuziasmul lui Thatcher privind dialogul cu 
Gorbaciov a sporit la sfârşitul anilor 1980, pe măsură 
ce acesta a început un program amplu de reformă 
internă. Pentru stânga europeană, declaraţiile lui 
Gorbaciov despre reformă şi deschidere - glasnost şi 
perestroika - au fost suficiente pentru a submina 
premisa lui Thatcher privind ameninţarea continuă 
din partea sovieticilor. Mişcarea împotriva armelor 
nucleare a găsit noi motive pentru cauza dezarmării 
complete. Asemenea discuții îi repugnau lui 
Thatcher, care le-a reiterat neobosită colegilor sai 
europeni virtuțile îmbinării flexibilitatii diplomatice 
cu nevoia unei apărări puternice şi a conştientizării 
amenințării sovietice continue. 

Pe acest fond, a izbucnit o criză gravă a relaţiilor 
transatlantice. in octombrie 1986, Reagan şi 
Gorbaciov s- au întâlnit la Reykjavik, în Islanda, unde 
au decis să urmărească viziunea preşedintelui 
american privind o lume fără arme nucleară. 
Catalogată iniţial drept o întâlnire informală în 
scopul pregătirii unui summit la Washington, 
întrevederea s-a transformat în interacțiuni de o 
amploare rar coregrafiată — cu atât mai putin 
improvizată - pe scena internaţională. 

Gorbaciov venise la Reykjavik pregătit să accepte 


reduceri drastice ale arsenalului nuclear sovietic, 
sperând să-l convingă pe Reagan nu numai să-i 
urmeze exemplul, ci şi să abandoneze Iniţiativa de 
Apărare Strategică (IDS). în spatele uşilor închise, 
cei doi lideri au discutat despre reduceri din ce în ce 
mai mari, care au atins punctul culminant odată cu 
sugestia lui Reagan privind un acord pentru 
eliminarea completă a armelor nucleare. „Putem face 
asta”, a confirmat Gorbaciov. „Le putem elimina.”1% 
Dialogul a ajuns până în etapa de pregătire a unei 
schiţe pentru memorandumul de înţelegere în acest 
sens. 

în cele din urmă, discuţiile au eşuat din cauza 
sistemului IDS. Gorbaciov a insistat ca sistemul IDS 
să fie limitat la testarea în laborator timp de zece 
ani. Reagan, convins cà IDS era necesară pentru 
protecţie chiar şi într-o lume fără arme nucleare şi că 
testarea sistemului în spaţiul cosmic era esenţială, a 
refuzat. Preşedintele american a pus capăt impasului 
părăsind brusc întrevederea si anulând, astfel, 
acordul provizoriu de desființare a tuturor armelor 
nucleare, care fusese deja redactat. 

Un deceniu mai târziu, l-am întrebat pe Anatoli 
Dobrinin, care era consilier pentru politică externă al 
lui Gorbaciov la momentul întrevederii de la 
Reykjavik, de ce negociatorii sovietici nu acceptaseră 
principala caracteristică - înghețarea şi apoi 
reducerea reciprocă şi radicală a numărului de arme; 
problema testării în spaţiul cosmic ar fi putut fi 
amânată pentru o conferinţă tehnică ulterioară, de 
exemplu la Geneva. „Pentru ca nu aveam pe nimeni 
în sală care să ştie mai multe despre strategia 
nucleară”, a răspuns el, „şi pentru că nu ne-a trecut 
niciodată prin cap cà Reagan va ieşi din salà."— 

Thatcher era profund nelinistità. îndemnându-l pe 
Reagan să negocieze cu Gorbaciov, nu crezuse cá 
este posibil ca o asemenea interacţiune sa ducă la o 


schimbare completă a politicii de apărare a SUA şi a 
Marii Britanii, întâlnindu-mă cu ea la două luni după 
întrevederea de la Reykjavik, mi s-a părut foarte 
deranjată de cursul evenimentelor. Summitul fusese 
un „cutremur” care avea să pună în pericol „toate 
lucrurile bune făcute de administraţia Reagan” 
pentru a îmbunătăţi relaţiile dintre SUA şi aliaţii săi 
europeni, a spus ea. încercând să submineze acordul 
de lungă durată al ţărilor NATO privind rolul armelor 
nucleare, Reagan aproape că distrusese legitimitatea 
unui pilon al alianţei transatlantice. 

Thatcher şi-a propus să-l convingă pe preşedinte să 
adopte o poziţie mai realistă. Mi-a spus că era 
„hotărâtă sa lase Reykjavik  deoparte”!%. în 
abordarea iniţială, ea şi- a învăluit mesajul în coconul 
celor mai calde laude. L-a sunat pe Reagan la Casa 
Albă a doua zi după summit şi i- a spus nesincer că 
„s-a descurcat minunat la Reykjavik”. Summitul, 
considera ea, „a părut o capcană întinsă de sovietici” 
şi era esenţial „să dăm vina pentru impas pe 
Gorbaciov”. Apoi, a pornit ofensiva, avertizându-l pe 
Reagan că promovarea eliminării totale a armelor 
nucleare ar fi „echivalentă cu capitularea, aşa că 
trebuie să fim foarte, foarte atenţi”. 

Insistentele ei nu l-au clintit pe Reagan. Când 
Thatcher şi-a reiterat îngrijorarea că, odată cu 
eliminarea armelor nucleare, „sovieticii - cu 
superioritatea lor în privința armamentului 
convenţional — ar putea pur şi simplu să ia Europa 
cu asalt”, Reagan a răspuns că „era sigur cà putem 
elabora o strategie pentru a-i învinge pe sovietici”, 
dând de înţeles că, în opinia lui, acest lucru putea fi 
realizat prin mijloace militare convenţionale.!% 

Thatcher nu voia să audă nimic din toate acestea. 
Ea si- a dat seama că, într-o chestiune atât de adânc 
înrădăcinată în mintea lui cum era cazul abolirii 
armelor nucleare, Reagan pur şi simplu nu se va 


retrage - cel puţin nu direct. Aşa că şi-a schimbat 
tactica. Noul ei vehicul de persuasiune a fost o vizită 
stabilită anterior la Câmp David, în noiembrie 1986, 
la o lună după Reykjavik. La îndemnul consilierului 
său cu vechime, Gharles Powell, ea hotărâse să evite 
să-i ceară lui Reagan sa respingă lucrurile cu care 
fusese de acord la Reykjavik. în schimb, scopul ei era 
să „alegem elementele din discuţiile de la Reykjavik 
pe care le-am putea accepta şi sa argumentam că 
acestea ar trebui să aibă prioritate”, mi-a spus ea 
atunci. „Implicit, orice altceva trebuie lăsat 
deoparte, dar nu abandonat explicit.” 106 

Spre marea ei uşurare, Reagan a fost receptiv. Cei 
doi au convenit că se va acorda prioritate unui acord 
privind forţele nucleare cu rază intermediară (ENI), 
care să includă şi o reducere cu 50% a armelor 
ofensive strategice, precum şi interzicerea armelor 
chimice. Nu s-a făcut nici o menţiune despre 
elementele mai cuprinzătoare ale pachetului de la 
Reykjavik, care acum nu mai erau luate în 
considerare activ. 

Această abordare nu a fost lipsită de costuri. 
Sprijinind acordul referitor la FNI, Thatcher a părut 
să-şi dea binecuvântarea pentru scopul suprem al lui 
Reagan de a elimina cu totul armele nucleare din 
Europa — nici pe departe rezultatul dorit de ea. Cu 
toate acestea, aşa cum mi-a explicat ea, „pentru a 
păstra apărarea nucleară, pentru a împiedica SUA 
să-şi negocieze armele nucleare strategice şi ca sa 
ne asigurăm cà vom primi [rachetele] Trident, am 
acceptat raul mai mic al unui acord privind zero 
ENP, 

Thatcher ştia când să apere ferm o convingere 
profundă şi când să accepte o nouă realitate — şi, în 
cuvintele ei, „să- i dea cea mai buna înfăţişare”!%. 
Totodată, declaraţia comună de la sfârşitul vizitei 
sale la Câmp David a reafirmat încrederea NATO în 


apărarea nucleară eficientă şi sprijinul continuu al 
lui Reagan privind sistemul Trident al Marii Britanii. 
Cât despre poziţia publică privind apărarea nucleară, 
această declaraţie a reprezentat, de fapt, o revenire 
retorică la normele de dinainte de întâlnirea de la 
Reykjavik. După cum i-am spus lui Thatcher la acea 
vreme, ea era „singura persoană din afara Statelor 

Unite pe care o asculta preşedintele 
important ca ea să continue să-i ofere sfaturi - cu 
simpatie, dar în nici un caz fiind întotdeauna de 
acord. 

Argumentele lui Thatcher au beneficiat şi de 
slăbirea administraţiei în urma scandalului Iran- 
Contra, când a ieşit la iveală faptul că unii 
funcţionari au folosit veniturile din vânzările 
neautorizate de arme americane câtre Iran pentru a 
finanța insurgenta Contra împotriva regimului 
marxist-leninist sandinist din Nicaragua. Ca prietenă 
şi susținătoare fermă a lui Reagan, Thatcher a 
considerat că rolul ei era să-l ajute să găsească o 
cale de urmat. Totodată, ea a făcut un mare serviciu 
- Occidentului, reafirmând fundamentele doctrinei 
defensive a NATO. Dar episodul de la Reykjavik, pe 
lângă faptul că a arătat intimitatea relaţiilor anglo- 
americane, a dezvăluit şi limitele acestora. în 
chestiunile în care dezechilibrul de forte dintre aliati 
era un factor major - şi convingerile prezidenţiale 
deosebit de puternice - legăturile emoţionale şi 
istorice se puteau rupe, iar America putea insista să- 
şi urmărească preferinţele unilateral. 

În apărarea suveranităţii Kuwaitului: criza 
din Golf 


Sub conducerea lui Thatcher, vocea britanică s-a 
făcut auzită nu numai în chestiunile legate de NATO 
şi de Războiul Rece, ci şi de disputele de pe tot 
globul. Când Irakul condus de Saddam Hussein a 
invadat şi a ocupat ţara vecină, Kuwait, în august 


1990, nu a fost imediat clar cà Marea Britanic va 
juca un rol special. Capacitatea operaţională a Marii 
Britanii scăzuse semnificativ de la un episod similar, 
din 1961, când Abd al-Karim Qasim, generalul de 
brigadă care ajunsese la putere după răsturnarea 
monarhiei irakiene, părea să amenințe integritatea 
teritorială a Kuwaitului devenit de putin timp 
independent. La acea vreme, Marea Britanic 
desfaşurase cu succes trupe şi nave pentru a-l 
descuraja pe Qasim, respectând acordul de a garanta 
apărarea fostei sale colonii. 

în opinia lui Thatcher, Saddam Hussein era un 
dictator nesabuit, după modelul generalului Galtieri; 
la fel ca în cazul liderului argentinian, încercarea de 
a-l tempera nu avea decât să-l impulsioneze pe 
Hussein. Dacă nu era tras la răspundere pentru 
agresiunea sa, integritatea sistemului internaţional 
avea să fie serios pusă la încercare. Nu vedea cu ochi 
buni episoadele din istorie în care Marea Britanic 
preferase să-i tempereze pe agresori. Reflectând 
asupra Acordului de la Munchen din 1938, care a 
contribuit la declanşarea celui de-al Doilea Război 
Mondial, ea a comentat: „Exemplele cele mai proaste 
de politică externă britanică sunt cele în care a cedat 
teritorii care aparţineau altor naţiuni, cum a fost 
cazul Regiunii Sudetilor şi al Cehoslovaciei"'?. De la 
începutul conflictului din Kuwait - la fel ca în cazul 
Insulelor 
Falkland —, Thatcher a stabilit că singura soluţie 
onorabilă era restabilirea status quo ante; claritatea 
morală cu care a acţionat a avut în cele din urmă un 
impact semnificativ asupra procesului decizional al 
administraţiei americane în timpul crizei. 


Prima reacţie a preşedintelui George H.W. Bush la 
criză a fost prudentă. Adresându-se presei de la Casa 
Albă în dimineaţa zilei de 2 august, Bush a părut 
circumspect, declarând că „nu se gândeşte” să 


trimită trupe în regiune, dar că, oricum, nu ar 
„discuta despre nici o opţiune militară chiar dacă 
aceasta ar fi decisă”!!!. Imediat după declaraţiile lui 
Bush, Consiliul de Securitate Naţională s-a reunit 
pentru a discuta chestiunea. Opiniile se îndreptau în 
direcţia acceptării invaziei ca un fapt implinit.!'? 

Ca o întâmplare fericită, cu mult înainte de 
izbucnirea crizei, Thatcher acceptase invitaţia de a 
apărea alături de preşedintele Bush la o conferinţă 
de la Aspen, Colorado, în după-amiaza de 2 august. 
Timpul petrecut împreună la Aspen s-a dovedit 
extrem de important — pentru Orientul Mijlociu, 
pentru relaţia SUA—Marea Britanic si pentru 
principiile ordinii mondiale. Relaţia lui Thatcher cu 
Bush nu a fost la fel de caldă precum cea pe care o 
avusese cu Reagan, dar Bush a înţeles valoarea 
acestei relaţii. Charles Powell, care a Insotit-o pe 
Thatcher la Aspen, a remarcat cà cei doi lideri erau 
„in foarte mare măsură de acord” cu privire la 
Kuwait, deşi Thatcher părea să fie mai conştientă 
decât Bush de nevoia de a pune la cale o acţiune 
militară.!!* 

în acea după-amiază, la conferinţa de presă 
comună cu Thatcher, Bush a vorbit primul. Cu 
sprâncenele încruntate, cu vocea măsurată şi mâinile 
îngropate adânc în buzunarele costumului, 
preşedintele american emana prudenţă. El a relatat 
că a discutat cu lideri din Orientul Mijlociu, şi-a 
exprimat „îngrijorarea” faţă de agresiunea irakiană 
şi a cerut o „soluţie pasnicá".!!^ După ce i-a mulţumit 
lui Bush pentru primirea din Colorado, Thatcher a 
trecut imediat la „chestiunea principală”, la fel cum 
procedase în discursul său inaugural din Parlament, 
cu treizeci de ani înainte: 


Irakul a încălcat şi şi-a însusit teritoriul unei tari 
care era membru cu drepturi depline al Naţiunilor 
Unite. Acest lucru este total inacceptabil. $i daca i 


se va permite să continue, atunci multe alte ţări 
mici nu s-ar putea simţi niciodată în siguranţă.!!? 


Deşi Thatcher a ales aceste cuvinte cu atenţie, nu 
atât substanţa remarcilor sale, cât maniera în care 
le-a rostit a avut un impact imediat. A vorbit în rafale 
sacadate, pe un ton categoric şi cu convingere 
absolută. Pur şi simplu, se simţea în elementul ei, ca 
lider. 

Pe 5 august, când Bush a revenit la Casa Albă, 
punctul său de vedere se consolidase semnificativ 
„Privesc foarte serios hotărârea noastră de a inversa 
această agresiune”, a spus el, declarând: „Această 
situaţie este inacceptabilă”.!!* Gand am discutat cu 
Gharles Parker o săptămână mai târziu, am pus o 
mare parte din schimbarea de ton a preşedintelui pe 
seama prezenţei lui Thatcher. „Locatarul de la Gasa 
Albă a plecat la Aspen, înclinând spre ideea că nu 
mai era nimic de făcut, dar când a revenit, s-a arătat 
pregătit şi hotărât.”1!/ 

Privind retrospectiv, cred că Bush înclina din ce în 
ce mai mult spre un răspuns mai robust înainte de a 
ajunge la Aspen, dar discuţiile sale de acolo cu 
Thatcher i-au întărit puternic intuitiile. Mai târziu în 
aceeaşi lună, ea l-a încurajat din nou pe Bush în 
urma adoptării unei rezoluţii ONU care permitea 
folosirea forţei pentru a interzice petrolierele care 
încercau să încalce sancţiunile împotriva Irakului. 
„Nu era momentul să ezităm”, a insistat ea. Thatcher 
a contribuit la stabilirea unui ton ferm în primele zile 
ale conflictului, ceea ce a fost un factor important 
pentru eliberarea Kuwaitului. 

Deşi Thatcher s-a grăbit să apere suveranitatea 
Kuwaitului, s-a  arátat  reticentă să acorde 
Organizaţiei Naţiunilor Unite un rol important în 
eliberarea ţării. Ea a salutat Rezoluţia 660 a 
Consiliului de Securitate al ONU, adoptată a doua zi 
după invadarea Kuwaitului, care a condamnat 


agresiunea irakiană şi solicita o retragere imediată; 
cu toate acestea, ea a privit cu un scepticism 
accentuat perspectiva unei implicari mai mari a 
ONU. 


Când a devenit limpede cà nu se va ajunge la 
retragerea Irakului prin mijloace pur diplomatice, ea 
s-a opus eforturilor in directia unei noi rezolutii a 
Consiliului de Securitate care sà autorizeze utilizarea 
forţei. Dacă s-ar considera că orice acţiune militară 
necesită un mandat al Consiliului de Securitate, a 
susţinut ea, s-ar crea un precedent care ar submina 
dreptul la autoapărare inerent principiului 
suveranităţii nationale. 

Totodată, sub aspect practic, ea dorea să păstreze 
libertatea maximă de acţiune privind modul de 
eliberare a Kuwaitului. în această privinţă, ea a avut 
iniţial sprijinul preşedintelui Bush. „Nu vrea să se 
adreseze ONU privind utilizarea forţei; nici eu nu 
vreau”, a notat Bush în jurnalul său la începutul lunii 
septembrie.!!? 

însă, in cele din urmă, intenţiile sale au fost 
victime ale situatiei interne din Statele Unite. Bush a 
înţeles că şi Congresul, şi opinia publică se opuneau 
întreprinderii unei acţiuni militare fără sprijinul 
ONU. Thatcher nu s-a confruntat cu constrângeri 
similare în Marea Britanic şi astfel, în privat, ea a 
continuat să pledeze intens împotriva unei rezoluţii 
suplimentare a ONU. Dar nevoile interne ale politicii 
americane au prevalat. La începutul lui noiembrie 
1990, ea a cedat. Totuşi, din motive fără nici o 
legătură cu această situaţie, avea să fie obligată să 
renunţe la funcţie doar câteva săptămâni mai târziu. 


Limitele leadershipului: Germania şi 
viitorul Europei 


Marii conducători acţionează la limitele exterioare a 
ceea ce se crede că este posibil; în loc să repete 


mecanic ideile convenționale definitorii pentru 
epocă, ei sondeazā limitele acestora. De-a lungul 
carierei sale, Thatcher a contestat dictatele gândirii 
convenționale, optând pentru un leadership care a 
schimbat termenii dezbaterii. 

Cu toate acestea, uneori, credința ei În capacitatea 
sa de a realiza ceea ce era aparent imposibil s-a 
dovedit deplasată. După caderea Zidului Berlinului, 
pe 9 noiembrie 1989, Thatcher s-a abătut de la 
prudenta şi flexibilitatea care îi fuseseră, în general, 
de ajutor. în loc să conducă Occidentul către o 
politică de unificare a Germaniei şi să ancoreze 
Germania unită în interiorul NATO, ea a fost din ce 
în ce mai mult în dezacord cu omologii săi din 
Organizaţia Tratatului Atlanticului de Nord. 

Pentru Thatcher, căderea Zidului Berlinului a fost 
cu adevărat un motiv de sărbătoare. La fel, 
prăbuşirea ulterioară a regimurilor comuniste din 
toată Europa de Est a reprezentat punctul culminant 
al dezmembrării colecţiei de state-satelit ale URSS, o 
realizare în direcţia căreia depusese eforturi tot 
timpul în care se aflase în funcţie. Dar a fost profund 
tulburată de corolarul logic al dispariţiei Cortinei de 
Fier: anume că Germania de Est şi de Vest, împărţite 
artificial după al Doilea Război Mondial, trebuiau 
acum să se unească. 

Preocupările lui Thatcher cu privire la reunificarea 
Germaniei aveau o bază legitimă. în 1871, ultima 
dată când Germania recent unificată intrase în 
sistemul internaţional, Benjamin Disraeli declarase 
că acesta era „un eveniment politic mai mare” decât 
Revoluţia Franceză.!!” Profetia liderului britanic a 
fost confirmată de o serie de crize care au izbucnit în 
urma retragerii lui Bismarck din 1890, culminând cu 
izbucnirea Primului Război Mondial în august 1914. 
Germania unită avea să modifice din nou, inevitabil, 
echilibrul de putere în Europa, iar Thatcher nu era 


singura care considera că implicaţiile unei astfel de 
schimbări necesitau o analiză atentă. 

Afectata de experienţele sale din copilărie din 
timpul celui de-al Doilea Război Mondial, Thatcher se 
indoia cà atitudinea asertivă si expansionistă a 
Germaniei se încheiase odată cu înfrângerea lui 
Hitler. Nu avea încredere în ceea ce ea percepea a fi 
caracterul naţional german imuabil; în momentele 
sale de pesimism, se temea că nu au fost exorcizati 
toti demonii din trecutul Germaniei. „Pentru a 
înţelege un om”, se spune că ar fi remarcat 
Napoleon, „vezi cum arăta lumea când acesta avea 
douăzeci de ani.” Thatcher împlinise douăzeci de ani 
în 1945. 

Fa nu s-a sfiit să dea glas acestor sentimente 
sceptice. La o cină la care am participat amândoi la 
Toronto, cu ocazia summitului G7 din iunie 19881%, l- 
am citat pe Bismarck într-un toast în onoarea ei, 
sugerând că lucrul cel mai bun pe care îl putea face 
un lider era să apuce poalele mantiei lui Dumnezeu 
şi să meargă cu El câţiva paşi. Thatcher, care 
ascultase doar pe jumătate, a întrebat pe a cui 
mantie sugerasem să o apuce. Când gazda i-a 
explicat că l-am citat pe Bismarck, ea a întrebat: 
„Bismarck, germanul?” Cand gazda a răspuns 
afirmativ, ea a replicat: „E timpul să plec acasă”. 

Pe măsură ce se intensifica elanul privind 
unificarea rapidă, Thatcher a continuat să se opună 
ferm. Desi alti lideri au ezitat să-şi manifeste 
îndoielile, ea a adoptat o poziţie contrarie. în loc să 
ia în considerare unificarea, ea a susţinut că atenţia 
trebuia să se concentreze pe stabilirea unei 
democraţii autentice în Germania de Est, insistând 
că două state germane democratice puteau exista în 
continuare unul lângă altul o perioadă 
nedeterminată. Si încercând să-şi sublinieze 
îngrijorarea că Germania unită ar putea aspira din 


nou să domine Europa, ea a adăugat un alt 
argument: unificarea germană ar putea zadarnici 
experimentul istoric al lui Mihail Gorbaciov privind 
reformele - încurajând facțiunile dure de la Moscova, 
care l-ar putea înlătura din funcţie. 

Aceste argumente nu au găsit prea multă susţinere 
nici chiar printre aliaţii lui Thatcher. Administraţia 
Bush considera reunificarea rezultatul firesc al 
victoriei Occidentului în Războiul Rece. Cu doar 
câteva zile înainte de căderea Zidului Berlinului, 
Bush nu a lăsat nici o îndoială cu privire la poziţia sa: 
„Nu împărtăşesc îngrijorarea pe care o au unele ţări 
europene cu privire la Germania reunificată”, a 
declarat el pentru New York Times, „deoarece cred 
că angajamentul Germaniei privind Alianţa şi 
recunoaşterea importanţei acesteia este de 
neclintit. 121 

Lideri europeni, precum preşedintele Franţei 
Francois Mitterrand, care împărtăşiseră atitudinea 
ezitantă a lui Thatcher, au început să încline către 
acceptarea reunificării, încercând în continuare să 
modeleze condiţiile în care aceasta avea să aibă loc. 
Când m-am întâlnit cu Thatcher la Londra, pe 10 
ianuarie, am îndemnat-o să urmeze această direcţie. 
Ea s-a dovedit de  neconvins. Consemnarile 
întrevederii noastre li dovedesc pozitia 
inflexibilă: , Prim-ministrul a spus cà în relaţiile 
internationale nimic nu trebuie considerat inevitabil. 
Ea porneste de la stabilirea lucrurilor care ar servi 
intereselor britanice si apoi incearcá sá stimuleze 
realizarea lor".!? 

Acestea erau sentimente laudabile, dar în ianuarie 
1990 nu au înlocuit o politică ferm legată de 
realitatea care se contura în Europa. Stilul său de 
leadership, care a fost atât de des marcat de agilitate 
creativă si de o înţelegere fermă a realităţilor, 
manifesta acum elemente de rigiditate. în absenţa 


impulsului pragmatic care o ajutase atât de mult în 
crizele anterioare, lui Thatcher îi rămânea o politică 
ce echivala mai mult sau mai puţin cu o opoziţie 
ineficientă. Propunerea sa de a menţine forţe 
sovietice pentru a stabiliza Germania de Est după 
reunificare nici nu putea fi luată în calcul.!% 
Germanii, cu sprijinul SUA şi cu acordul francezilor, 
au mers înainte. Thatcher a fost marginalizată şi 
influenţa ei s-a diminuat. 

Apoi, unificarea Germaniei a fost înglobată în 
proiectul mai larg de integrare europeană. Potrivit 
viziunii dominante pe continent, Germania unită era 
gestionată cel mai bine prin conectarea strânsă cu 
Comunitatea Europeană. Cancelarul Helmut Kohl a 
susţinut acest punct de vedere şi a fost pregătit ca 
Germania să facă sacrificii în acest scop; ministrul 
său de externe, Hans- Dietrich Genscher, a evocat 
apelul romancierului Thomas Mann de a „crea nu o 
Europă germană, ci o Germanie europeana”’**. 

Thatcher era fundamental împotriva acestei 
strategii. Populaţia mare şi potenţialul economic al 
Germaniei i-ar fi garantat acesteia o pondere 
substanţială, dacă nu cumva dominantă, în orice 
structură europeană integrată. Ea a înţeles că 
puterea germană de fado nu poate fi neutralizată 
prin mijloace legale sau instituţionale. Cu toate 
acestea, a crezut cu tărie că integrarea Germaniei în 
Europa avea să consolideze puterea acesteia, nu să o 
tina sub control. in cele din urmă, s-a dovedit cà a 
avut parţial dreptate, deoarece progresul economic i- 
a permis Germaniei să aibă o influentă mai mare în 
UE decât oricare alt stat membru. Dar în chestiunea 
fundamentală a caracterului şi a politicii germane, ea 
a greşit; Germania a fost transformată de Adenauer 
şi de moştenirea acestuia şi a rămas un membru de 
bază al Alianţei Occidentale după unificarea din 
octombrie 1990. 


Europa, dificultatea fără sfârşit 


Nu doar reunificarea Germaniei, ci întreaga agendă 
a integrării europene era în contradicţie cu viziunea 
lui Thatcher despre lume. Ca apărătoare a 
suveranităţii parlamentare, ea considera transferul 
de prerogative de la statele-natiune cátre institutiile 
supranationale europene cu birocrati nealesi o 
abrogare a drepturilor democratice si suverane. 

Strategia lui Thatcher a presupus încurajarea 
liberalizării economice in Europa fără a promova 
integrarea politică. încercarea de a menţine acest 
echilibru a devenit ultima ei dilemă de politică 
externă. în 1984, după ani de negocieri minutioase, 
ea cástigase o victorie politică majoră asupra 
Bruxellesului, prin care Marii Britanii i se acorda 
un ,,rabat" anual, reducând contribuţia acestei tari la 
bugetul european cu două treimi. în 1986, acceptase 
Actul Unic European în căutarea unei pieţe unice (de 
fapt, acesta fusese elaborat în principal de britanici). 
Totuşi, ea nu a reuşit să prevadă cà legea va fi 
folosită pentru a extinde „votul cu majoritate 
calificată” în Consiliile Europene, accelerând astfel 
deplasarea puterii dinspre capitalele naţionale. După 
cum a recunoscut mai târziu în memoriile sale: 


acum îmi dau seama că, în perioada din cel de-al 

doilea mandat al meu ca prim-ministru, 

Comunitatea Europeană şi-a schimbat direcţia 

subtil, dar sigur, de la o Comunitate a comerţului 

deschis, a reglementărilor reduse şi a statelor- 

naţiune suverane care cooperează liber către 

etatism si centralism.!^ 

Fusese pregátit cadrul pentru un conflict - intre 
Londra si Bruxelles, dar si în sânul Partidului 
Conservator - care avea sà dureze mai bine de o 
generatie. 

Gestionarea relaţiei dintre Marea Britanii şi 


Europa este o problemă perenă şi, pentru liderul 
Partidului Conservator, o chestiune periculoasă. De 
la Margaret Thatcher în noiembrie 1990 şi până la 
Theresa May în iulie 2019, patru mandate de 
premier ale conservatorilor s-au naruit pe tema 
relaţiei europene.'?9 

Primul semn al dificultăţilor întâmpinare de 
Thatcher privind gestionarea diviziunilor din sânul 
partidului sau pe tema Europei a survenit odată cu 
demisia ministrului apărării, Michael Heseltine, în 
ianuarie 1986. Aparent, controversa a vizat 
Westland, singurul producător de elicoptere rămas în 
Marea Britanic, dar, în esenţă, se baza pe ambiția lui 
Heseltine de a o înlocui pe Thatcher în funcţia de 
prim-ministru. Compania americana Sikorsky isi 
exprimase interesul de a deveni actionar minoritar la 
Westland, sperand sa readuca producator britanic pe 
profit prin infuzie de capital — o optiune atragatoare 
date fiind convingerile lui Thatcher privind piaţa 
liberă, precum şi cele atlantiste. 

Dar Heseltine prefera o soluţie etatistă si 
europeană. Potrivit planului elaborat de Heseltine, 
compania britanică aflată în dificultate s-ar fi 
alăturat unui consorţiu de companii de apărare 
britanice, franceze, germane şi italiene. A urmat o 
dispută in care Downing Street a încercat să îl 
discrediteze pe Heseltine — 


declanşând o scurtă perioadă de turbulente, care 
părea să amenințe controlul lui Thatcher asupra 
Partidului Conservator. în cele din urmă, Heseltine a 
demisionat şi Sikorsky a salvat Westland. 

Carismatic, bogat si extrem de ambițios, Heseltine 
s-a poziţionat ca un succesor proeuropean al lui 
Thatcher. Insurgenta lui deloc subtilă avea să 
mocnească ani de zile în parlament, înainte de a 
izbucni brusc într-o conflagrație în noiembrie 1990. 

între timp, se adunaseră multe paie pe foc. Figuri 


importante ale politicii conservatoare cunoscuseră 
ascensiunea şi declinul datorită poziţiei lor în 
privinţa Europei. Marea Britanic aderase la 
Comunitatea Economică Europeană (CEE) sub 
conducerea Heath în 1973. Dar în 1979, Marea 
Britanic a refuzat să adere la nou apărutul 
Mecanismul European al Ratelor de Schimb (ERM), 
oarecum un precursor al monedei curo, prin care li 
se impunea ţărilor participante să-şi menţină rata de 
schimb valutar într-un anumit interval al valorii 
unităţii monetare europene (ECU) - care era 
determinata prin ponderarea monedelor ţărilor 
membre in funcţie de dimensiunea economiilor 
acestora. 

Luptele dure privind CEE, ERM şi ECU au divizat 
cabinetul britanic şi au subminat constant poziţia de 
lider a lui Thatcher. Ea a respins posibilitatea 
aderării Marii Britanii la ERM în 1985, dar, la 
începutul anului 1987, ministrul de finanţe, Nigel 
Lawson, a găsit o soluţie: fara aprobarea lui 
Thatcher, el s-a asigurat că lira sterlină va ,,urmari” 
marca vest-germană la un curs specificat. Cu toate 
acestea, în noiembrie 1987, Thatcher a aflat de 
acordul tacit şi a anulat politica respectivă la 
începutul anului 1988.17 

În contextul acestor planuri din ce în ce mai 
ambitioase privind integrarea europeană, precum şi 
al unui Partid Conservator divizat incurabil, Thatcher 
a acceptat invitaţia de a susţine un discurs despre 
viitorul continentului la Colegiul Europei de la 
Bruges, în Belgia. Conştientă că publicul format din 
eurocrati aspiranti nu era un destinatar firesc al 
mesajului ei eurosceptic, şi-a înviorat începutul 
discursului cu o glumă. „Dacă e să daţi crezare 
unora dintre lucrurile care se spun şi se scriu pe 
tema opiniilor mele despre Europa”, a spus ea, 
afişând un zâmbet larg, „probabil că e ca şi cum 


Genghis Han ar fi fost invitat sa vorbească despre 
virtuțile coexistentei pasnice!"'^? Cu toate acestea, la 
fel ca Genghis Han, Thatcher venise să cucerească. 
Amabilitatea ei avea să se limiteze la acea glumă. 

în loc să elogieze ideea europeană, Thatcher şi-a 
propus să-i prescrie limitele. în acest fel, „Discursul 
de la Bruges” poate fi interpretat ca o declaraţie de 
independenţă faţă de criticii din cabinetul său. în 
opinia lui Thatcher, Comunitatea Europeană trebuia 
să urmeze cinci „principii directoare”: să se bazeze 
pe „cooperarea voită şi activă între state suverane 
independente”; „să abordeze problemele actuale 
într-o manieră practică”; „să încurajeze activitatea 
antreprenorialà"; „să nu fie protectionista”; şi „să 
menţină o apărare sigură prin intermediul NATO”.!% 

Prin ,practic", Thatcher înţelegea o birocraţie 
europeană simplificată, responsabilă din punct de 
vedere politic, propiata, care să reglementeze discret 
şi să vizeze probleme imediate, nu planuri marete. în 
acest sens, viziunea sa despre Europa se baza pe 
menţinerea unor state naţionale distincte: 


f 


încercarea de a suprima natiunea si de a concentra 
puterea la centru ar fi foarte daunatoare si ar 
periclita obiectivele pe care încercăm să le 
atingem. Europa va fi mai puternică tocmai pentru 
că Franţa e Franţa, Spania e Spania, Marea 
Britanic e Marea Britanic, fiecare cu propriile-i 
obiceiuri şi tradiţii şi cu propria-i identitate. Ar fi o 
nebunie să încercăm să le încadrăm într-un fel de 
personalitate europeană standard.'?? 


Gharles de Gaulle ar fi aprobat cuvânt cu cuvânt 
acest pasaj. 


Scepticismul lui 'Thatcher faţă de centralizare, atât 
de evident în discursul de la Bruges, îşi are 
rădăcinile în lucrările lui Hayek, pe care le-a studiat 
înainte de a deveni prim-ministru. în momentul în 


care a vorbit la Bruges, ea avea experienţa 
implementării unor reforme în Marea Britanic, cum 
ar fi privatizarea industriei şi a locuinţelor publice — 
iniţiative care au reuşit în mare parte pentru că 
prerogative statului au fost redate întreprinderilor 
private. în opinia sa, promotorii proiectului european 
ignorau lecţiile economice importante din epocă. Ea 
i-a vizat direct în discursul ei, remarcând: 


într-adevăr, este ironic că tocmai acum, când ţări 
precum Uniunea Sovietică, care au încercat să 
conducă totul de la centru, învaţă că succesul 
depinde de îndepărtarea de la centru a puterii şi a 
deciziilor, există voci în Comunitate care par că 
doresc să se deplaseze în direcţia opusă. Nu am 
retras cu succes frontierele statului în Marea 
Britanic doar ca acestea să fie impuse din nou la 
nivel european, cu un superstat european care 
exercită o nouă dominație de la Bruxelles.'*' 


Această declaraţie era menită să şocheze şi a avut 
efectul dorit. A constituit respingerea directă a unui 
discurs susţinut cu trei luni înainte de preşedintele 
Comisiei Europene, Jacques Delors, în care 
socialistul francez sugerase că, în decurs de zece ani, 
parlamentele naţionale vor delega până la 80% din 
luarea deciziilor economice către Parlamentul UE.'* 
Thatcher nici că putea fi mai mânioasă. 

Totodată, discursul de la Bruges a fost şi o 
meditaţie inteleaptà, dar mai rar amintită, privind 
semnificaţia civilizaţiei europene şi a locului Marii 
Britanii în ea. A făcut referire la două dintre 
convingerile sale importante — sprijinul pentru cei 
care luptau pentru libertate în Europa de Est şi 
admiraţia sa profunda pentru Statele Unite. 
Comunitatea Europeană era „o manifestare a 
identităţii europene”, a observat ea, dar nu 
„singura. 


Trecând de la o analiză detaşată la un îndemn 
înflăcărat, ea a continuat: 


Nu trebuie să uitam niciodată că, la est de Cortina 
de Fier, oamenii care au făcut parte cândva din 
cultura, libertatea şi identitatea europene au fost 
dezradacinati. Vom considera întotdeauna 
Varşovia, Praga şi Budapesta oraşe europene. Şi nu 
trebuie sa uitam nici că valorile europene au 
contribuit la transformarea Statelor Unite ale 
Americii în apărătorul curajos al libertăţii, cum 


sunt in prezent.!^ 


Cuvintele lui Thatcher au fost profetice. Varsovia, 
Praga, Budapesta si Berlinul de Est au fost curánd 
reprimite in Europa, iar prosperitatea continentului, 
atunci si acum, a depins de securitatea oferita de 
Statele Unite, in sine o prelungire a civilizatiei 
europene. 

Acesta este motivul pentru care discursul lui 
Thatcher de la Bruges avea să-şi câştige în cele din 
urmă un loc in canonul oratoric britanic: nu numai 
pentru rolul său esenţial în biografia acesteia, ci şi 
pentru clarviziunea şi prezentarea coerentă a 
tensiunilor durabile dintre identitatea britanică şi 
integrarea europeană. 


Caderea 


Totuşi, efectul imediat al discursului de la Bruges a 
fost mărirea distanţei dintre Thatcher şi colegii sai 
de cabinet. Nu era o chestiune de mică importantă, 
sugerând o accentuare a diferenţelor privind politica 
economică nu mai puţin de rău augur decât 
episoadele similare privind politica externă şi cea de 
apărare. După cum am menţionat mai înainte, 
sistemul britanic plasează membrii cabinetului la 
cele mai înalte eşaloane ale partidului lor, ceea ce 
înseamnă că autoritatea circulă în ambele direcţii 


între prim-ministru şi cabinet. Prin urmare, 
bunăvoința personală între cele două parti este 
crucială pentru funcţionarea unui guvern eficient. 


În iunie 1989, cu câteva ore înainte ca Thatcher să 
vorbească la un summit al Comunităţii Europene de 
la Madrid, ministrul de finanţe Nigel Lawson şi 
ministrul de externe Geoffrey Howe i-au făcut o 
vizită duminică dimineaţa la reşedinţa din Downing 
Street. A fost un spectacol rar întâlnit în guvernul 
britanic: cei mai puternici miniştri din guvernul lui 
Thatcher au amenintat-o cà vor demisiona dacă prim- 
ministrul refuza să propună un termen-limită pentru 
aderarea oficială la ERM, renunțând, astfel, la 
politica monetară independentă a ţării. Thatcher a 
ascultat cu atenţie solicitările lor — şi şi-a exprimat 
disponibilitatea de a-şi modifica poziţia cu privire la 
acest subiect —, dar a refuzat să adere la un termen- 
limită public. 

La scurt timp după ce a revenit de la Madrid, ea l-a 
retrogradat pe Howe, plasându-l în fruntea Camerei 
Comunelor, dar acordând-i titulatura nebuloasă de 
viceprim-ministru ca să atenueze lovitura. Thatcher 
s-a arătat mai miloasa cu Lawson, permițându-i sa 
rămână în postul său. Totuşi, el a demisionat curând 
din cauza politicii privind rata de schimb valutar, 
precum şi a refuzului lui Thatcher de a-şi demite 
consilierul-şef pe probleme economice, Alan Walters, 
ale cărui declaraţii publice, credea Lawson, ii 
subminau autoritatea. 

Totuşi, în octombrie 1990, Thatcher a fost obligată 
de noul ministru de finanţe, John Major, să accepte 
aderarea Marii Britanii la ERM. într-un discurs rostit 
pe 30 octombrie în Camera Comunelor, ea a apărat 
această decizie, respingând însă „totalmente şi 
categoric” uniunea economică şi monetară, pe care o 
considera „uşa din spate câtre Europa federală”. 
Mânioasă pe cabinetul ei şi ferm hotărâtă să prevină 


provocări suplimentare la adresa politicilor sale, ea a 
părut să-şi ia inspiraţia retorică din cuvintele cu care 
Dumnezeu îl avertizează pe lov: „Până aici să vii, să 
nu treci mai departe”. Plasându-se în antiteză cu 
Jacques Delors, Thatcher a explicat că „el dorea ca 
Parlamentul European să fie organismul democratic 
al Comunităţii, Comisia să fie Executivul şi 

Consiliul de Miniştri să fie Senatul”, Răspunsul ei era 
clar: „Nu, nu, nu!"!?* 

„Nu, nu, nu”, rostit calm, dar categoric, avea să 
devină o altă expresie nemuritoare a lui Thatcher — 
cu toate că, iniţial, a contribuit la răsturnarea 
guvernului său, care şi aşa nu se mai bucura de 
sprijin deoarece ea adoptase nepopulara „taxă 
comunitară” (un impozit direct perceput de 
autorităţile locale). 

Două zile mai târziu, Geoffrey Howe a demisionat 
din funcţia deţinută în cabinet din cauza „unor 
chestiuni de fond, precum şi de stil”, după cum avea 
să explice într-un discurs de pe 13 noiembrie, rostit 
în Camera Comunelor. Politica lui Thatcher privind 
uniunea economică şi monetară, a susţinut el în 
discursul său de demisie, „riscă din ce în ce mai mult 
să-i ducă pe căi greşite şi pe ea însăşi, şi pe alţii”. 
Oratia lui Howe a fost o capodoperă, presărată de 
complimente echivoce. După ce a salutat „curajul şi 
leadershipul” lui Thatcher in fata Camerei 
hipnotizate, el a vizat direct abordarea acesteia, 
invocând credinţa lui Harold Macmillan că Marea 
Britanic 


trebuia să se plaseze şi să se menţină în cadrul CE. 
El a considerat că era esenţial atunci, la fel ca 
astăzi, să nu ne desprindem de realităţile puterii; 
să nu ne retragem într- un ghetou de 
sentimentalitate cu privire la trecutul nostru şi, 
astfel, să ne diminuam propriul control asupra 
destinului nostru. 


Devenind din ce în ce mai înflăcărat, Howe a 
caracterizat retorica lui Thatcher privind Europa 
drept „tragică” şi „îngrijorătoare”. Apoi a adoptat un 
ton mai degrabă îndurerat decât mânios: 


Tragedia este - şi este pentru mine personal, 
pentru partidul meu, pentru întregul nostru popor 
şi chiar pentru stimabila mea prietenă, cu adevărat 
o tragedie - că atitudinea percepută a premierului 
faţă de Europa prezintă riscuri din ce în ce mai 
serioase pentru viitorul naţiunii noastre. Riscă să 
ne minimizeze influenţa şi să ne maximizeze 
şansele de a fi din nou excluşi. Am plătit foarte 
mult în trecut pentru starturile cu întârziere şi am 
irosit oportunităţi în Europa. Nu indraznim să 
permitem să se întâmple din nou acest lucru. Dacă 
ne detasam complet, ca partid sau ca naţiune, de 
centrul Europei, efectele vor fi incalculabile si 
foarte greu de corectat vreodatà.'^? 


Concluzia lui Howe a arătat clar cà nu vedea nici 
un viitor constructiv pentru naţiune sub conducerea 
lui Thatcher. Făcând aluzie la un „conflict” între 
loialitatea lui faţă de prietena sa, premierul 
Thatcher, şi loialitatea faţă de „ceea ce eu percep ca 
fiind adevăratele interese ale naţiunii”, el a 
concluzionat că nu mai era posibil să facă parte în 
continuare din guvern. Sustinand că s-a „luptat” 
îndelung cu această decizie, Howe i-a îndemnat şi pe 
alţi colegi de partid să „se gândească la propriile lor 
reacţii” şi să-i urmeze exemplul, făcând ceea ce este 
„corect pentru partidul meu si pentru tara mea". 
Făcând apel la ,altii" din Partidul Conservator să-şi 
reconsidere loialitatea fată 

de guvernul Thatcher, el şi-a dat implicit 
binecuvântarea pentru înlăturarea ei. Michael 
Heseltine şi-a anunţat candidatura la şefia partidului 
în dimineaţa următoare. 


Momentul a fost cum nu se poate mai prost pentru 
Thatcher. Ea urma să viziteze Irlanda de Nord pe 16 
noiembrie şi apoi să se deplaseze la Paris pentru o 
conferinţă de trei zile (programată pentru 19-21 
noiembrie) a Comisiei pentru Securitate şi 
Cooperare in Europa (CSCE) perioadă care 
coincidea cu ultimele zile din noua campanie pentru 
şefia Partidului Conservator, în ciuda provocării, 
Thatcher a optat să-şi onoreze angajamentele în 
străinătate. 

Observând de departe această surprinzătoare 
(pentru un strain) cursă pentru poziţia de lider, am 
fost uluit de decizia lui Thatcher. Depasind 
întrucâtva limitele anterioare — dat fiind cà îmi 
rezervasem judecatile doar pentru politica externa -, 
l-am sunat pe Charles Powell, care îmi era acum un 
prieten apropiat, şi l-am întrebat de ce Thatcher 
părea să absenteze de pe teren în punctul culminat 
al bătăliei. într-adevăr, conferinţa reprezenta un 
moment foarte promiţător după Războiul Rece: Bush 
şi Gorbaciov urmau să se întâlnească cu omologii lor 
europeni şi să traseze viitorul continentului. Dar, 
pentru Thatcher, ar fi fost cu siguranţă o decizie mai 
prudentă să rămână în Marea Britanic şi să-şi 
pledeze cauza în faţa susținătorilor ezitanti. 

Sugestia mea nu a fost bine primită: Thatcher 
credea că era de datoria ei să se afle pe scena 
mondială. Dacă ar fi renunţat sa participe la 
conferinţă pentru a purta o dispută cu Partidul 
Conservator ar fi indicat, în opinia ei, o periculoasă 
lipsă de încredere. Deşi plină de caracter, decizia ei 
s-a dovedit dezastruoasă. 

Thatcher a lăsat conducerea campaniei sale în 
seama unui grup de nepriceputi, care-i erau doar pe 
jumătate devotați. în seara de 20 noiembrie, 
consilierii i-au adus vestea la ambasada britanică de 
la Paris privind votul din primul tur de scrutin. „Nu 


chiar atât de bun pe cât am sperat şi nu suficient de 
bun."!?? Ea câştigase 204 voturi, iar Heseltine, 152, 
cu 16 abţineri. Totuşi, potrivit regulilor obscure ale 
Partidului Conservator, nu obținuse supermajoritatea 
necesară; dacă doi dintre susţinătorii lui Heseltine ar 
fi sustinut-o pe ea, atunci ea ar fi câştigat. Dar acum 
era necesar un al doilea tur de scrutin. Afişând ;o 
atitudine curajoasă în fata camerelor de filmat, ea le- 
a declarat reporterilor că va contesta scrutinul. 

Evenimentele potrivnice care s-au derulat în 
următoarele patruzeci şi opt de ore au un aer de 
tragedie shakespeariană. Rezervele de bunăvoință 
care se acumulaseră în cabinetul ei de-a lungul 
anilor erau pe terminate; convingerea, spiritul de 
luptă şi farmecul care altădată o ajutaseră să-şi 
câştige aliaţi erau acum dublate de o încăpățânare 
care o costa prieteni şi susţinători. Pe când Heseltine 
se bucura de atenţia presei, unii dintre susţinătorii 
fideli ai lui Thatcher au început să fie ezitanti şi să 
dezerteze. în cabinet se soptea despre recrutarea 
unui candidat „stop Heseltine” - fie John Major, fie 
ministrul de externe Douglas Hurd. 

întreaga noapte şi a doua zi, Thatcher a văzut cum 
norocul îşi întoarce faţa de la ea. A discutat pe rând 
cu membrii cabinetului, care i-au spus cu toţii că, 
deşi, desigur, o susțineau, din păcate, ea nu putea 
câştiga votul următor. La miezul nopţii, pe 21 
noiembrie, după ce a eşuat, a decis să demisioneze. 
La ora 9 dimineaţa în ziua următoare, a anunţat 
oficial cabinetul cu privire la decizia sa. După cum i- 
am spus lui Powell la momentul respectiv, demisia ei 
a fost „mai tragică decât un deces în familie” t°, 

Majoritatea observatorilor americani au fost uluiti 
de înlăturarea lui Thatcher. Amploarea realizărilor ei 
pe scena mondială şi încrederea substanţială de care 
s-a bucurat în America făceau greu de înţeles 
motivul pentru care colegii ei conservatori au 
înlăturat-o. Preşedintele Bush a fost dezamăgit când 


a aflat vestea în timpul unei deplasări în Arabia 
Saudită, unde vizita trupele coaliţiei, reunite pentru 
a alunga forţele irakiene din Kuwait. Generalul 
Norman Schwarzkopf a exprimat părerea multor 
prieteni ai Marii Britanii când l-a întrebat pe 
omologul sau britanic: „Ce fel de tara aveţi voi acolo 
în care prim-ministrul este destituit în toiul unui 
război?”140 
Pentru observatori, distincţia pe care Thatcher a 
reuşit să o afişeze public, în ciuda supărării, a fost 
remarcabilă. Dimineaţa, ea şi-a anuntat intenţia de a 
demisiona; în aceeaşi după-amiază, a fost obligată să 
înfrunte un vot de neîncredere în parlament. 
Laburiştii convocaseră votul pentru a profita de 
dezordinea din rândurile conservatorilor. Dar în acea 
după-amiază Thatcher a oferit, în cuvintele liderului 
liberal-democrat Paddy Ashdown, o „reprezentaţie 
de bravura”. Apárànd cu înflăcărare politicile 
guvernului sau — şi, prin extensie, ale sale ca lider - 
ea a întrebat: „După ce se stinge retorica încâlcită [a 
laburiştilor], care sunt motivele lor reale pentru a 
aduce această moţiune în faţa Camerei?” Răspunsul 
ei a fost necruţător: 
Nu poate fi o plângere cu privire la statutul Marii 
Britanii în lume. Acesta este superior, pe merit, nu 
în ultimul rând datorită contribuţiei noastre la 
încheierea Războiului Rece şi la extinderea 
democraţiei în tot [E]stul Europei si în Uniunea 
Sovietică - realizări care au fost sarbatorite la 
întâlnirea istorică de la Paris de la care m- am 
întors ieri. 

Nu poate fi vorba de finanţele tarii. Ne 
rambursam datoriile, inclusiv datoriile contractate 
de Partidul Laburist... 

Adevărata chestiune care trebuie decisă... este 
găsirea celei mai bune metode de a valorifica 
realizările anilor 1980, de a duce mai departe 
politicile conservatoare în anii 1990 şi de a adăuga 


la cele trei victorii în alegerile generale o a patra 
victorie, pe care cu siguranţă o vom cástiga.!* 


Si în această privinţă Thatcher a dat dovadă de 
clarviziune. John Major avea să-l învingă pe 
Heseltine la următorul vot pentru şefia partidului şi 
avea să câştige a patra victorie consecutivă pentru 
conservatori la alegerile generale din 1992. 

Săptămâna următoare, Thatcher a răspuns pentru 
ultima oară la întrebările adresate de parlament. 
Ceea ce impresionează cel mai mult pe oricine 
revede această sesiune este felul în care a fost 
lăudată de politicieni din afara Partidului 
Conservator. De exemplu, politicianul unionist nord- 
irlandez James Molyneaux a profitat de ocazie pentru 
a reflecta cu o atitudine oarecum penitentā la 
disputa lor anterioara pe tema Acordului anglo- 
irlandez: 


isi aminteşte doamna prim-ministru de o dezbatere 
importantă din noiembrie 1985, când relaţiile 
dintre noi erau cam încordate? îşi aminteşte că am 
interpelat-o astfel: „Milioane de  concetaàteni 
britanici din această naţiune simt că prim-ministrul 
işi va aduce o contribuţie durabilă la destinul 
naţiunii”? Doamna prim-ministru este conştientă 
acum de faptul că marea majoritate a acelor 


oameni doresc ca această contribuţie să continue? 

Renuntand la ocazia de a marca un punct în fata 
unui adversar, Thatcher a răspuns cu eleganţă: 
„Stimabilul coleg este, într-adevăr, foarte generos”. 

A doua zi, 28 noiembrie 1990, Margaret si Denis 
Thatcher au părăsit reşedinţa din Downing Street. 
Tipic pentru ea, ultima sa declaratie in calitate de 
prim- ministru a fost sa mulţumească personalului 
care se ocupa cu întreţinerea resedintei. 


f > > 


Epilog 


Renaşterea Marii Britanii înfăptuită de Thatcher a 
fost o realizare deopotrivă economică şi spirituală. 
Gând a devenit prim-ministru, declinul naţional nu 
avea de-a face doar cu problema economiei distruse. 
Declinul era o chestiune de convingere colectivă, 
accentuată de la sine şi, în final, debilitantă. Semnele 
distinctive ale acestuia erau inflaţia ridicată, 
creşterea lentă şi conflictele de muncă paralizante. 
Centrul politic al Marii Britanii din anii 1970 pur şi 
simplu nu funcţiona. 

Respingând consensul epuizat, Thatcher a evocat o 
viziune pozitivă asupra viitorului ca lider al opoziţiei. 
Şi, mai târziu, după ce a devenit prim-ministru, şi-a 
dus societatea la un nivel pe care nu-l mai atinsese 
niciodată. Acest lucru a necesitat atât curaj, cât şi 
caracter: curaj, pentru a se îndepărta spectaculos de 
convingerile vremii, şi caracter, pentru a menţine 
direcţia cu consecvență, chiar dacă tratamentul sau 
dur a generat plângeri vehemente din partea 
pacientului. 

în nenumărate ocazii, Thatcher a dat dovadă de 
tărie de spirit si de devotament neclintit fata de 
convingerile sale - chiar şi atunci când împrejurările 
erau ambigue, riscurile neajunsurilor se profilau la 
orizont şi sprijinul public părea să scadă. Strategia 
de la începutul mandatului său de prim-ministru de a 
restrânge masa monetară pentru a reduce inflaţia nu 
a cunoscut nici un pas înapoi. Ea a urmărit o reacţie 
robustă la agresiunea din Insulele Falkland. Şi a 
asigurat resursele energetice ale Marii Britanii în 
timpul grevei minerilor, susţinându-şi politicile chiar 
şi atunci când opinia publică ameninţa să se întoarcă 
împotriva lor. 

Desigur, nu este nevoie doar de tenacitate pentru a 
reuşi. Pentru a-şi susţine strategia de reînnoire a 
Marii Britanii, Thatcher a trebuit să-şi adune 


susţinători în sânul Partidului Conservator - în 
special în scopul reformelor de pe plan intern, care 
sunt inerent mai polarizante decât mobilizarea 
împotriva unui inamic extern. Retorica sa a avut un 
impact asupra susținătorilor ei, reamintind de felul 
în care Isaiah Berlin a caracterizat cuvintele lui 
Churchill care înflăcăraseră națiunea în „timpul celui 
de-al Doilea Război Mondial: 


Atât de hipnotică era forţa cuvintelor lui, atât de 
puternică era convingerea sa, încât prin 
intensitatea pură a elocventei sale el şi-a ţesut 
vraja asupra lor, până când li s-a părut că rosteşte 
cu adevărat ceea ce era în inimile şi în minţile lor. 
Fără îndoială că aceste lucruri erau acolo; dar erau 
în mare parte latente până când el le-a trezit în 


ei. 


La fel, in epoca lui Thatcher, consternarea faţă de 
disfunctionalitatea Marii Britanii era deja palpabilă; 
ea a reusit sà o canalizeze in directia reformelor 
interne. Retorica ei a mobilizat suficient sprijin din 
partea aripii sale din Partidul Conservator pentru a-i 
sustine obiectivele ambitioase, reusind sà realinieze 
centrul politic pentru deceniile următoare. Ea a 
contrabalansat prezenţa puternică a statului în 
societate cu libertatea individuală în economie — 
poate că nu era neapărat programul susţinut de 
majoritatea conservatorilor din epoca sa, dar, cu 
siguranţă, erau idealurile pe care partidul le urmase 
în perioadele anterioare ale istoriei sale.!^* Totodată, 
ea a câştigat noi grupuri de alegători care, de obicei, 
nu votau cu Partidul Conservator, permițându-i sa 
câştige trei runde de alegeri la rând şi punând bazele 
unei a patra victorii la scurt timp după retragerea sa. 
Ea văzuse viitorul - şi îl pusese în practică. 

Nu a dus lipsă de duşmani; chiar şi conservatorii 
au acuzat-o uneori pe Thatcher că a tradat principiile 
de bază ale partidului sáu. Ea era, desigur, un 


outsider: era o femeie cu formare ştiinţifică şi 
provenea din clasa de mijloc, tatăl ei fiind bacan. Cu 
toate acestea, acţiunile sale, deşi cu siguranţă 
perturbatoare, erau dovada unui devotament total 
faţă de partid. în loc să-şi trădeze principiile, ea a 
acţionat neabatut pentru a le reinstaura. 

Idealurile lui Thatcher au evocat idealurile celor 
mai mari lideri conservatori de la Disraeli încoace: 
menţinerea Marii Britanii, implicarea internaţională 
pe baza principiilor democratice şi guvernarea 
internă bazată pe autosuficienta individuală — 
completată de conştientizarea consensului postbelic 
din Marea Britanic privind necesitatea unor servicii 
de sănătate fiabile şi a statului social. 

în afacerile internaţionale, deşi iniţial nu a 
conştientizat valoarea relațiilor diplomatice cu 
Uniunea Sovietică, ea şi-a schimbat părerea când l-a 
întâlnit pe Mihail Gorbaciov şi a considerat că era 
momentul potrivit pentru a face progrese. Vizând 
ferm realizările pe termen lung, ea a interactionat cu 
Gorbaciov pe chestiuni de fond, fiind de părere că 
deschiderea unui astfel de dialog va întări în cele din 
urmă poziţia Occidentului democratic. 

Thatcher nu a considerat cà exista vreo 
contradicţie între principiile sale privind piaţa liberă 
şi obligaţia de ocrotire a mediului. O mare 
susținătoare a Protocolului de la Montreal, unul din 
rarele tratate internaţionale care au fost deopotrivă 
laudate de toată lumea si extrem de eficiente, 
Thatcher isi are partea sa de merit pentru refacerea 
remarcabilà a stratului de ozon din ultimele decenii. 
Spre sfârşitul mandatului său de premier, a devenit 
unul dintre primii lideri mondiali care au vorbit cu 
fermitate despre pericolele schimbărilor climatice, 
într-un discurs de la Societatea Regală, din 1988, ea 
a recunoscut că, în ciuda tuturor beneficiilor 
Revoluţiei Industriale, era, totodată, adevărat că 


omenirea „începuse fără să vrea un amplu 
experiment cu însuşi sistemul acestei planete”!%. 
Deşi rezolvarea acestei probleme complicate şi din 
ce în ce mai pregnante a fost lăsată pe seama 
generaţiilor mai tinere, Thatcher a încercat cel puţin 
să arate calea de urmat. 

Politica externă a lui Thatcher a fost o dovadă 
crucială a importanţei parteneriatului dintre Marea 
Britanic si SUA în cadrul Alianţei Atlantice. 
Revigorarea „relaţiei speciale” i-a asigurat influenţa 
pe scena globală. în anii 1980, nimic din resursele 
naturale, performanţa economică sau priceperea 
militară a Marii Britanii nu făcea din această ţară un 
candidat pentru statutul de superputere. Cu toate 
acestea, prin personalitatea ei puternică, sprijinul 
său abil în momentele importante şi relaţia sa 
crucială cu preşedintele Reagan, Thatcher s-a 
comportat ca şi cum Marea Britanic era la egalitate 
cu Statele Unite. Si de cele mai multe ori, 
administraţia Reagan şi-a arátat cu bucurie 
disponibilitatea să creadă acest lucru. 

Unii lideri se adaptează la retragerea din politică 
cu relativă uşurinţă şi eleganţă. Ei pot chiar sa 
acceadă la un statut superior, scriind cu succes un 
nou capitol convingător din povestea vieţii lor. Lady 
Thatcher, un titlu primit la scurt timp după 
retragere, nu a fost unul dintre aceşti lideri. Ea a 
trăit pentru viziunea ei şi, odată retrasă din funcţie, 
s-a străduit să găsească ceva la fel de semnificativ ca 
provocările cu care se confruntase în anii petrecuţi 
la reşedinţa din Downing Street. 

Am continuat să o vizitez cu ocazia fiecărei 
călătorii la 
Londra, chiar şi în anii când boala îi întunecase 
mintea, în ciuda reputației sale infricosatoare, 
dobândită în mare parte datorită atitudinii sale în 
dezbaterile de principii, în relaţia cu mine ea a fost 


întotdeauna întruchiparea amabilitatii. Inclusiv la 
ultima noastră vizită, mi s-a părut nespus de amabilă, 
atentă şi demnă. 

În acele ultime ocazii, când şedeam fată în fata cu : 
prietena pe care o pretuiam de peste trei decenii, am 
văzut un lider care înfruntase încercările vieţii cu 
elegantă şi : oii 
curaj. Deşi devenise un simplu observator în politică, 
pentru milioane de conationali — şi nenumărați 
admiratori din strainatate — ea avea să fie 
întotdeauna o figură de importanţă istorică: o 
reformatoare a economiei cu semnificaţii de durată, 
un premier înnobilat de hotărârea şi de îndrăzneala 
sa când suveranitatea britanică a fost ameninţată, 
Doamna de Fier a lumii occidentale. Toţi cei care au 
avut de-a face cu ea i-au recunoscut asprimea 
exterioară; toti puteau simţi forţa interioară care a 
ajutat - o să facă faţă provocarilor poziţiei de lider. 
în prezenţa ei, puţini puteau rămâne imuni la 
farmecul şi la căldura sa. 

Pentru criticii sai, tăria de caracter a lui Thatcher 
i-a eclipsat uneori calităţile umane. Dar hotărârea sa 
excepţională a coexistat cu atributul omis, care a fost 
nucleul stilului său de leadership: dragostea de ţară. 
Convingerea şi ambiția exceptional de puternice au 
ajutat-o, cu siguranţă, pe Margaret Thatcher să 
câştige puterea; disciplina şi chibzuinţă au ajutat-o 
să o păstreze. Dar numai dragostea pentru ţara şi 
pentru poporul ei poate explica modul în care a 
gestionat puterea şi tot ceea ce a realizat cu ajutorul 
acesteia. Faptul cà regina Elisabeta a Il-a a luat 
decizia de a participa personal la înmormântarea sa - 
o onoare care i-a fost acordată doar lui Winston 
Churchill, dintre foştii premieri - dovedeşte impactul 
istoric al lui Lady Thatcher. 

Ultimul imn intonat la slujba sa de înmormântare 
de la catedrala St Paul pe 17 aprilie 2013 i-a surprins 
viziunea: 


iti jur, patria mea, mai presus de toate 
lucrurile pământeşti întreagă, deplină şi 
perfectă, dragostea mea: Dragostea care nu 
întreabă, dragostea care rezistă, Care jertfeşte 
tot ce are mai drag si mai bun.!^? 


59Vederile proamericane ale lui Thatcher coexistau in 
acel moment cu o poziţie mai entuziastă faţă de Europa 
decât cea pe care ea o va avea ulterior în carieră. De 
exemplu, a susţinut rămânerea Marii Britanii în Piaţa 
Comună la referendumul din 1975. 


soBanca Angliei a dobândit controlul asupra politicii 
monetare în 1997 — însemnând că putea stabili ratele 
dobânzilor şi folosi relaxarea cantitativă autonom — şi 
a devenit oficial independentă în 1998, în mandatul 
de prim-ministru al lui Tony Blair. 

eiLuni mai târziu, l-am întrebat de ce nu le povestise 
niciodată, nici măcar prietenilor sai, despre starea de 
lucruri tensionată. El a răspuns: „Nu are rost să 
accepti responsabilitatea daca apoi le şopteşti 
prietenilor tài că nu esti cu adevărat responsabil”. 

62Ian Paisley, liderul Unioniştilor Democrati din Ulster, 
a comparat - o public cu „o Izabela care a căutat sa 
distruga Israelul intr-o zi” si s-a rugat cu voce tare: 
„O, Doamne, răzbună-te cu mânie pe această femeie 
rea, perfidă şi mincinoasă!” Chiar şi Enoch Powell, 
care admirase foarte mult poziţia lui Thatcher în 
conflictul din Insulele Falkland şi a cârui părere bună 
conta pentru ea, a întrebat - o dacă înţelege „că 
pedeapsa pentru trădare este să aibă parte de dispreţ 
public”. (Vezi Moore, Margaret Thatcher: At Her 
Zenith, pp. 333-338.) 

63Al patrulea partid unionist, Unioniştii Democrati ai lui 
Paisley, s-a opus oficial Acordului din Vinerea Mare, 
dar a continuat să participe la alegeri şi a fost 
partidul cu cel mai mare succes electoral din Irlanda 
de Nord. Două partide naţionaliste, inclusiv Sinn 
Fein, au semnat acordul. 

64 Sovieticii din sală erau Gorbaciov şi ministrul de 
externe, Eduard Sevarnadze; din partea SUA erau 
prezenţi Reagan şi George Shultz. 


Concluzie. EVOLUTIA 
LEADERSHIPULUI 


De la aristocrație la meritocratie 


în aceste pagini am urmărit impactul reciproc al celor 
şase lideri asupra împrejurărilor istorice şi al 
împrejurărilor istorice asupra rolului fiecăruia dintre ei. 
Konrad Adenauer, Charles de Gaulle, Richard Nixon, 
Anwar Sadat, Lee Kuan Yew şi Margaret Thatcher: 
fiecare a transformat societatea în care a trait şi toti au 


contribuit la naşterea unei noi ordini mondiale. 

Cei şase lideri au fost profund afectaţi de jumătatea 
de secol dramatică în care Europa, după ce timp de 
400 de ani a modelat desfăşurarea istoriei dominând o 
porţiune din ce în ce mai vastă a globului, a început să 
consume o mare parte din propria sa substanţă în două 
războaie mondiale, care au fost, de fapt, un război civil 
european. Apoi au contribuit la modelarea 
consecinţelor războiului, o perioadă în care economiile 
trebuiau reorganizate, structurile interne redefinite şi 
relaţiile internaţionale ; , f 
reordonate. Cei şase s-au confruntat şi cu provocările 
Războiului Rece, precum si cu perturbarile aduse de 
decolonizare şi de globalizare - toate acestea continuă 
Sa reverbereze în prezent. 

Aceşti lideri au crescut într-o perioadă 
transformatoare în sens cultural: structurile politice şi 
sociale ale Occidentului s-au modificat irevocabil, 
trecând de la un model de leadership ereditar şi 
aristocratic la unul meritocratic şi dominat de clasa de 
mijloc. Pe măsură ce au devenit adulţi, reziduurile 
persistente ale aristocrației s-au combinat cu 
paradigma emergenta a meritului, largind totodată 
baza creativității societale şi extinzându-i sfera de 
aplicare. 

Astāzi, principiile şi instituțiile meritocratice sunt 
atât de familiare, încât ne domină limba şi gândirea. Să 


luăm cuvântul „nepotism”, care implică favorizarea 
rudelor şi prietenilor, mai ales privind numirea în 
posturi de responsabilitate. În lumea premeritocratică, 
nepotismul era omniprezent - de fapt, era modul de 
viaţă obişnuit —, dar practica nu implica un avantaj 
nedrept: dimpotrivă, relaţiile de sânge erau o sursă de 
legitimitate. 

Aşa cum a fost concepută iniţial de filosofii Greciei 
antice, aristocrația însemna „domnia celor mai buni”. O 
astfel de regulă, evident neereditară, era justificată 
moral considerând ca dat un aspect al vieţii umane — 
inegalitatea naturală a înzestrărilor — şi valorificându-l 
pentru binele public. „Mitul metalelor” al lui Platon 
descrie o ordine politică aristocratică bazată pe ceea ce 
numim acum „mobilitate socială”. Potrivit acestuia, 
tinerii (inclusiv fetele) cu suflete de ,aur", chiar daca s- 
au născut din părinţi de ,alama” sau de ,argint", ar 
putea evolua în funcţie de talentele lor naturale.! 


f 


Cu toate acestea, ca sistem social care a modelat 
istoria Europei de-a lungul secolelor, aristocrația a 
capatat o cu totul altă semnificaţie: o nobilime 
ereditară, care şi-a înzestrat liderii cu putere şi cu 
statut. Defectele aristocrației în sens ereditar — cum ar 
fi riscul de a aluneca în corupţie sau ineficienta — sunt 
mereu amintite astăzi. Nu la fel de frecvent amintite 
sunt virtuțile sale. 

în primul rând, aristocrații nu considerau că şi-au 
dobândit statutul prin eforturi individuale. Poziţia era 
inerentă, nu câştigată. Ca atare, deşi unii au fost 
risipitori si  incompetenti, aspectul creator al 
aristocrației a fost subsumat eticii noblesse oblige, ca 
în expresia „de la cei cărora li se dă mult, se aşteaptă 
multe”. Dat fiind că aristocrații nu şi-au câştigat 
statutul, cei mai buni dintre ei au simţit obligaţia de a 
se dedica serviciului public sau îmbunătăţirii condiţiilor 
sociale. 

în domeniul relaţiilor internaţionale, din această 


clasă socială faceau parte lideri din diverse ţări, care 
împărtăşeau o sensibilitate ce trecea dincolo de 
graniţele naţionale. Prin urmare, ei au convenit, în 
mare, asupra unei ordini internaţionale legitime. Acest 
lucru nu a prevenit conflictele, dar a contribuit la 
limitarea gravitatii acestora si a facilitat rezolvarea lor. 
Conceptele de suveranitate, echilibru, egalitate juridică 
a statelor şi echilibru de putere — care erau elementele 
distinctive ale sistemului westfalian — s-au dezvoltat 
într-o lume a practicilor aristocratice. 

Flagelurile politicii externe aristocratice au fost 
excesul de încredere în intuiţie şi respectul de sine 
care predispunea la stagnare. Totuşi, la negocieri, dat 
fiind că poziţia era considerată un drept din naştere, 
respectul reciproc între participanţi şi chiar adversari 
era subinteles (desi nu întotdeauna garantat), iar 
flexibilitatea era dezinhibata de un angajament 
prealabil în direcţia succesului perpetuu, chiar dacă 
doar pe termen scurt. Politicile puteau fi judecate mai 
degrabă în sensul unei concepţii comune privind 
viitorul decât al unei constrângeri de a evita eşecurile, 
fie ele şi temporare. 

în consecinţă, în momentele sale cele mai bune, 
aristocrația putea întreţine un sentiment de excelenţă, 
în antiteză cu ispitele demagogice care afectează 
uneori democraţia populară. Când aristocrația şi-a 
respectat valorile, precum moderatia şi serviciul public 
dezinteresat, liderii aristocrați au respins arbitrariul 
domniei personale, guvernând, în schimb, prin statut şi 
prin persuasiune morală. 

De-a lungul secolului al XlX-lea şi la începutul 
secolului XX, premisele care stăteau la baza 
aristocrației ereditare au fost eliminate treptat de 
slăbirea credinței religioase, de mişcările pentru 
egalitate politică declanşate de Revoluţia Franceză şi 
de schimbările privind avutia şi statutul, generate de 
economia de piaţă care lua avânt. Apoi, brusc şi 
neaşteptat, Primul Război Mondial a scos la iveală 


incongruenta dintre valorile politice aristocratice în 
declin, pe de o parte, şi realităţile tehnologice 
emergente, pe de altă parte. Dacă primele subliniau 
imperativul moderatiei şi evoluţia pasnica, cele din 
urmă au sporit caracterul distructiv al războiului. 
Sistemul a eşuat în 1914, când pasiunile naţionale în 
creştere au înlăturat garanţiile anterioare, permiţând 
tehnologiei să furnizeze mijloacele pentru un nivel de 
conflict în continuă escaladare, care în mai bine de 
patru ani de război de uzură a subminat instituţiile 
existente. 

Winston Churchill a remarcat în The Gathering Storm 
(1948) (Calmul dinaintea furtunii) că Primul Razboi 
Mondial nu a fost un conflict „al guvernelor, ci al 
popoarelor”, în care sângele Europei „s-a vărsat în 
mânie si măcel”?. La sfârşitul războiului, Churchill avea 
să scrie: 


Au apus vremurile Tratatelor de la Utrecht şi de la 
Viena, când oamenii de stat şi diplomaţii aristocrați, 
învingători şi învinşi deopotrivă, se întâlneau în 
dispute politicoase si  curtenitoare şi, fără 
trancaneala si babilonia democrației, puteau 
remodela sistemele cu ale căror principii 
fundamentale erau toti de acord. Popoarele, mânate 
de suferinţele lor şi de învăţăturile de masă din care 

inspiraseră cu toate, stăteau acum cu zecile de 
milioane cerând ca răzbunarea să fie înfăptuită pe 
deplin.? 


Deoarece liderii Europei nu  reusiserà să 
preîntâmpine catastrofa care se apropia sau să o ţină 
sub control după ce a lovit, Primul Război Mondial a 
erodat încrederea în elita politică - lăsând în urmă o 
conducere slăbită, care, în tari-cheie, avea să fie 
înlăturată de conducători totalitari. Totodată, acordul 
de pace din 1918 s-a dovedit insuficient de congruent 
cu valori larg răspândite pentru a induce un 
angajament faţă de noua ordine si nefondat din punct 


de vedere strategic, dat fiind cà nu a reuşit să 
slăbească tabăra învinşilor, eliminându-le capacitatea 
de răzbunare. Acest lucru a avut multe consecinţe; cea 
mai importantă dintre acestea a fost al Doilea Război 
Mondial. 

în ambele războaie mondiale, mobilizarea totală a 
popoarelor, consumându-le energiile şi exploatându-şi 
antipatiile reciproce, a reprezentat cea mai timpurie şi 
mai sumbră consecinţă a ascensiunii clasei mijlocii. Cu 
toate acestea, după ce frământările celui de-al Doilea 
Război de Treizeci de Ani (1914—1945) au trecut, 
această transformare socială s-a dovedit compatibilă cu 
stabilitatea internaţională şi cu abilitatea politică. O 
lume de state naţionale încrezătoare în sine, în care 
clasa de mijloc deţine cea mai mare parte a puterii 
politice şi culturale, s-a dovedit capabilă să producă 
lideri care au dus o politică responsabilă şi creativă. 

Două forte sociale conexe,  meritocratia şi 
democratizarea, au permis şi au institutionalizat 
ascensiunea liderilor din clasa de mijloc. Unul dintre 
apelurile de raliere ale Revolutiei Franceze fusese 
,cariere deschise talentelor". De la mijlocul secolului al 
XIX-lea, adoptarea principiilor şi instituţiilor 
meritocratice în Occident - precum examene de 
admitere, licee şi universităţi selective şi politici de 
recrutare si promovare bazate pe standarde 
profesionale — a creat noi oportunităţi ca oameni 
talentaţi din clasa de mijloc să între în politică. 
Concomitent, extinderea francizei a mutat centrul de 
greutate social şi pe cel politic spre clasa de mijloc. 

Nici unul dintre cei sase lideri descrişi în acest volum 
nu provenea din clasa superioară. Tatal lui Konrad 
Adenauer fusese subofițer în armata prusacă şi apoi 
funcţionar; fiul său a parcurs nivelurile standard de 
învăţământ din Imperiul German. Bunicii lui Charles de 
Gaulle fuseseră deopotrivă educati şi prosperi, dar tatăl 
sau a fost profesor de şcoală; fiul a devenit primul din 


familia sa care a ajuns în cele mai înalte eşaloane 
guvernamentale. Richard Nixon a primit educaţia 
specifică segmentului inferior al clasei mijlocii din 
sudul Californiei. Anwar Sadat, fiu de funcţionar, s-a 
zbătut să obţină o referinţă în sprijinul candidaturii 
sale la academia militară din Egipt. Lee Kuan Yew, din 
părinţi de etnie chineză, scapatati, s-a bazat pe burse 
pentru a-şi urma studiile în Singapore şi în Marea 
Britanic. Margaret Thatcher a fost absolventă de liceu 
şi fiică de bácan - al doilea premier din clasa de mijloc 
(după Edward Heath) şi prima femeie care a devenit 
liderul Partidului Conservator din Marea Britanic. în 
cazul nici unuia dintre ei nu au existat premisele 
succesului de mai târziu. 

Originile lor umile le-au permis să sfideze categoriile 
politice convenţionale de „insider” şi „outsider”. Sadat 
şi de Gaulle au fost ofiţeri în armată şi au ajuns la 
putere în contextul crizelor din ţările lor; Nixon şi 
Adenauer au fost politicieni experimentați şi cunoscuţi, 
care totuşi au petrecut ani de zile în zona sălbatică a 
politicii. Dintre cei şase, Thatcher şi Lee au ajuns în 
funcţie în manieră convenţională - prin politica de 
partid dintr-un sistem parlamentar —, dar au contestat 
cu consecvență gândirea prevalentă. La fel ca 
predecesorii lor aristocrați din secolul al XIX-lea, dar 
spre deosebire de mulţi dintre contemporanii lor din 
secolul XX, ei nu au fost preocupaţi în principal de 
avantajul tactic pe termen scurt. în schimb, originile şi 
experienţele lor departe de coridoarele puterii le-au 
oferit o altă perspectivă, permițându-le să exprime 
interesul national si sa depăşească gândirea 
convenţională a epocii lor. 

Instituţiile din ce în ce mai pronunţat meritocratice 
care le-au permis să-şi valorifice talentele încă de la o 
vârstă fragedă au apărut sub umbra aristocrației — si 
adesea ca o consecinţă a războiului. Statul major şi 
birocraţia eficientă, lipsită de nepotism, din Germania 
işi aveau rădăcinile în reformele prusace, adoptate 


după socul înfrângerilor pe câmpul de luptă din 
războaiele napoleoniene. De Gaulle a urmat Saint-Cyr, 
academia militară fondată de Napoleon în 1802 pentru 
a dezvolta un corp de ofiţeri profesionist. O altă grande 
école, selectivă şi de elită, Institut d'études politiques— 
(„Sciences Po”), a fost fondată după ce Războiul 
Franco- Prusac (1870-1871) a scos la iveală deficienţele 
conducerii politice şi administrative franceze - care 
urmau să fie remediate prin cultivarea talentelor 
generaţiei următoare. 

La rândul său, Revoluţia Industrială a avut un rol în 
ce priveşte accentul sporit pus pe educaţie, după cum 
susţine David Landes, specializat în istoria economiei: 
„toate vechile avantaje — resurse, bogăție, putere — au 
fost devalorizate, iar mintea a prevalat asupra materiei. 
Din acel moment, viitorul era deschis tuturor celor cu 
caracter, mâini şi creier”. Dat fiind că succesul era 
atribuit din ce în ce mai mult inteligenţei şi efortului 
mai degrabă decât dreptului din naştere, educaţia a 
devenit calea esenţială câtre progres. 

Datorită acestor schimbări, cei şase lideri au putut să 
urmeze şcoli riguroase (majoritatea selective şi toate 
cu spirit public, chiar dacă nu administrate de 
autorităţi publice). Concurența pentru note mari la 
examene şi 


burse era un aspect important al vietii. începând din 
liceu şi, în unele cazuri, şi la facultate, li s-a predat o 
gamă largă de materii, cu accent pe ştiinţele umaniste, 
ca şi cum i-ar fi pregătit pentru provocările rolului de 
conducător, pentru care simţul istoriei şi capacitatea 
de a face faţă tragediei sunt indispensabile. Mai presus 
de toate, au primit o educaţie care să-i ajute să 
înţeleagă lumea, psihologia celorlalţi şi pe ei înşişi. 
Revoluţia meritocratică a afectat aproape fiecare 
aspect al vieţii, valorificând reuşita şi aspiraţia către o 
carieră care să depăşească mediul de proveniența? 
Idealul de excelenţă din epoca aristocratică anterioară 


a fost păstrat si chiar i s-a conferit un accent nou mai 
puternic, mai individualist. După cum a remarcat 
Thatcher în 1975, „oportunitatea nu înseamnă nimic 
dacă nu include dreptul de a fi inegal şi libertatea de a 
fi diferit”S. Treptat (desi nu cu totul), universităţile si 
carierele au fost accesibile femeilor, minorităţilor 
etnice şi rasiale şi celor care nu proveneau din rândul 
elitelor. Societăţile au beneficiat de diversitatea 
intelectuală care a rezultat şi de deschiderea câtre 
stiluri de conducere diferite. 

Aceşti factori le-au permis liderilor descrişi în acest 
volum să îmbine calităţile aristocratice cu ambițiile 
meritocratice. Sinteza acestor calităţi a consfințit 
serviciul public drept o carieră demnă, ceea ce le-a 
încurajat aspiraţiile privind funcţiile de conducere. 
Deopotrivă sistemul şcolar şi societatea în care au fost 
crescuţi au 

încurajat din plin performanţa şcolară, dar ambele, mai 
presus de toate, au pus un accent puternic pe caracter. 
Drept urmare, cei şase lideri au fost crescuţi în spiritul 
unor priorităţi care nu se limitau la note si la 
rezultatele de la examene; deşi importante, acestea nu 
erau considerate un scop în sine. De aici trimiterile 
repetate ale lui Lee la junzi, gentlemanul confucianist, 
şi strădania lui de Gaulle de a deveni „un om de 
caracter”. Educaţia nu era doar o diplomă care trebuia 
obţinută în tinereţe şi pusă deoparte: era un efort 
necontenit, cu dimensiuni intelectuale si morale 
deopotrivă. 

Valorile specifice clasei de mijloc pe care cei şase 
lideri şi le-au însuşit inca din copilărie includ disciplina 
personală, autoperfectionarea, compasiunea, 
patriotismul si încrederea în sine. Credinţa în 
societăţile lor, inclusiv recunoştinţa pentru trecut şi 
încrederea în viitor, era luată ca atare. Egalitatea în 
faţa legii devenea o aşteptare legitimă. 

Spre deosebire de înaintaşii lor aristocrați, aceşti 


lideri au avut un simţ al identităţii naţionale adânc 
înrădăcinat, ceea ce le-a inspirat convingerea că 
ambiția cea mai nobilă era să-şi servească concetatenii 
devenind conducători ai statului. Fi nu s-au 
autodenumit „cetăţeni ai lumii”. E adevărat că Lee a 
urmat studii universitare în Marea Britanic, iar Nixon 
se mândrea cu amploarea călătoriilor sale dinainte de a 
deveni preşedinte, dar nici unul nu a adoptat o 
identitate cosmopolită. 

Pentru ei, privilegiul cetăţeniei implica 
responsabilitatea de a exemplifica virtuțile specifice 
propriilor naţiuni. Faptul de a fi în slujba poporului şi 
de a întruchipa cele mai importante tradiţii din 
societatea lor a fost o mare onoare. Efectele pozitive 
ale acestui sistem de valori, asa cum se manifestă în 
contextul american, au fost bine descrise de istoricul şi 
criticul social Ghristopher Lasch: 


Oricare ar fi defectele sale, naționalismul din clasa 
de mijloc a oferit un teren comun, standarde 
comune, un cadru comun de referinţă fara de care 
societatea se dizolvă in nimic altceva decât facţiuni 
rivale, după cum au înţeles atât de bine Părinţii 

Fondatori ai Americii - un război al tuturor împotriva 

tuturor.” 

Un alt aspect pe care l-au avut în comun aceşti lideri 
(cu excepţia lui Lee) a fost educația religioasă - 
catolică în cazul lui Adenauer şi de Gaulle, quakerism 
în cazul lui Nixon, sunnită în cazul lui Sadat şi 
metodistă în cazul lui Thatcher. în ciuda diferenţelor 
dintre aceste culte, toate au servit anumitor scopuri 
seculare: învăţarea autocontrolului, reflectia asupra 
greşelilor şi orientarea câtre viitor.— Aceste obiceiuri 
religioase au contribuit la inculcarea stăpânirii de sine 
şi a preferintei pentru o viziune pe termen lung — două 
atribute esenţiale pentru conducători, pe care le-au 
exemplificat aceşti lideri. 


Adevaruri dure 


Care au fost punctele comune în ce priveşte 
conducerea meritocratică a acestor şase lideri? Ce 
învăţăminte se pot trage din experienţele lor? 

Toţi erau cunoscuţi pentru sinceritatea lor şi spuneau 
adesea adevăruri dure. Ei nu au încredinţat soarta 
ţărilor lor unei retorici testate în sondaje şi grupuri de 
discuţii. „Cine credeţi că a pierdut războiul?” Adenauer 
i-a întrebat fără compromisuri pe colegii săi din 
parlament care se plângeau de condiţiile impuse de 
Aliati în timpul ocupaţiei postbelice a Germaniei. 
Nixon, unul dintre primii care au folosit tehnicile 
moderne de marketing în politică, se mândrea cu faptul 
Ca nu avea nevoie de notițe pentru a tine un discurs, 
dat fiind că stăpânea subiectul afacerilor internaţionale 
direct si clar. Priceputi în menţinerea ambiguitatii 
politice, Sadat şi de Gaulle au vorbit, totuşi, cu claritate 
şi intensitate excepţionale atunci când au încercat să-şi 
calauzeasca popoarele către scopurile supreme — la fel 
şi Thatcher. 

Aceşti lideri aveau toti un simţ al realităţii 
pătrunzător si o viziune puternică. Liderii mediocri 
sunt incapabili să distingă ceea ce este semnificativ de 
ceea ce este banal; tind să fie coplesiti de aspectul 
inexorabil al istoriei. Marii lideri intuiesc exigenţele 
atemporale ale conducerii statului şi le identifică, 
dintre numeroasele elemente ale realităţii, pe cele care 
contribuie la un viitor nobil şi trebuie promovate de 
altele în detrimentul celor care trebuie gestionate şi, în 
cazuri extreme, poate doar suportate. Astfel, Sadat şi 
Nixon deopotrivă, moştenind războaie dureroase de la 
predecesorilor, au cautat să depăşească rivalitatile 
internaţionale înrădăcinate şi să iniţieze diplomaţia 
creativă. Thatcher si Adenauer au descoperit cà o 
alianţă puternică cu America avea să fie un mare 
avantaj pentru ţările lor; Lee şi de Gaulle au ales un 
grad mai mic de aliniere, care era potrivit pentru 


adaptarea la împrejurări în schimbare. 

Toţi cei sase au dat dovadă de îndrăzneală. Ei au 
acţionat decisiv în chestiuni de importanţă naţională 
primordială, chiar şi atunci când împrejurările - de pe 
plan intern sau internaţional - păreau de-a dreptul 
nefavorabile. Thatcher a trimis o forţă operativă a 
Marinei Regale Britanice sa recupereze Insulele 
Falkland de la Argentina, chiar dacă mulţi specialişti s- 
au îndoit de fezabilitatea expediției, iar Marea Britanic 
era în continuare afundată într-o criză economică 
devastatoare. Nixon a întreprins o deschidere 
diplomatică în direcţia Chinei şi negocieri pentru 
controlul armelor cu Uniunea Sovietică înainte de 
finalizarea retragerii din Vietnam şi în opoziţie cu 
gândirea convenţională. Refrenul lui de Gaulle, după 
cum a remarcat biograful sau Julian Jackson, a fost „M- 
am comportat întotdeauna ca şi cum...” — adică, de 
parcă Franţa ar fi fost mai mare, mai unită şi mai 
încrezătoare decât era în realitate. 

Fiecare a înţeles importanţa solitudinii.? Sadat şi-a 
amplificat obiceiul de a reflecta în perioada în care s-a 
aflat în închisoare, la fel cum a făcut şi Adenauer la o 
mănăstire în timpul exilului său intern. Thatcher a luat 
unele dintre cele mai importante decizii în timp ce 
analiza documentele singură, la primele ore ale 
dimineţii. Casa lui de Gaulle din satul îndepărtat 
Golombey-les- Deux-Eglises a devenit o parte intrinsecă 
a vieţii sale. Nixon s-a separat deseori fizic de Casa 
Albă, retrăgându- se în clădirea Eisenhower, la Câmp 
David sau în San Clemente. Departe de lumini, de 
camerele de luat vederi şi de inconvenientele de zi cu 
zi ale funcţiei supreme, aceşti lideri au beneficiat de 
linişte şi de reflecţie - mai ales înaintea deciziilor 
majore. 

O asemănare izbitoare între cei sase lideri — şi un 
paradox — a fost capacitatea de a diviza. Ei doreau ca 
popoarele lor să-i urmeze pe calea pe care le 
conduceau, dar nu s-au străduit să obţină un consens şi 


nici nu au avut aşteptări în această privinţă; 
controversa a fost rezultatul inevitabil al 
transformărilor pe care le-au vizat, lată un exemplu 
ilustrativ din preşedinţia lui de Gaulle. în timpul 
revoltelor din ianuarie 1960, din Algeria, cunoscute sub 
numele de ,,saptamana baricadelor", m- am întâlnit la 
Paris cu membri ai forţelor de apărare franceze. 
Referindu-se la modul în care de Gaulle gestiona 
situaţia, un ofiţer mi-a spus: „De câte ori apare, el 
dezbină ţara”. Cu toate acestea, în cele din urmă, de 
Gaulle a fost cel care avea să surmonteze criza din 
Algeria şi să readucă ţara sa la o viziune comună 
privind scopul national, la fel cum ajutase națiunea 
franceză să-şi revină după umilinţa capitulării din cel 
de-al Doilea Război Mondial. 

în mod similar, un lider nu întreprinde reforme 
economice fundamentale asa cum a făcut Thatcher sau 
nu caută pacea cu adversarii istorici precum Sadat, sau 
nu construieşte de la zero o societate multietnică de 
succes ca Lee fără a ofensa interese înrădăcinate şi 
fără a înstrăina segmente importante de alegători. 
Acceptarea de câtre Adenauer a restricţiilor care au 
însoţit ocupaţia postbelică a Germaniei i-a făcut pe 
criticii săi politici să vitupereze. De Gaulle a câştigat — 
şi a provocat — nenumărate confruntări, dar ultimul 
său mare act public a fost calmarea protestelor 
studenţilor şi ale sindicatelor care au adus Franţa în 
pragul revoluţiei în mai 1968. Sadat a fost martirizat 
nu numai pentru că a adus pacea între poporul său şi 
cel israelian, ci, mai presus de toate, deoarece a 
justificat-o prin principii pe care unii le-au considerat 
eretice. Cât au fost în funcţie, dar şi ulterior, nu toată 
lumea i-a admirat pe aceşti şase lideri sau nu a subscris 
politicilor lor. în fiecare caz, ei s-au confruntat cu 
rezistenţă — adesea izvorâtă din motive onorabile şi 
uneori din partea unor opozanți distinşi. Acesta este 
preţul scrierii istoriei. 


Meritocratie sovaitoare 


în Occident cel puţin, există semne că acele condiţii 
care au contribuit la apariţia celor şase lideri descrişi 
în această carte se confruntă cu propria decădere 
evolutivă. Patriotismul civic care altădată a conferit 
prestigiu serviciului public pare să fi fost depasit de 
fractionismul bazat pe identitate si de cosmopolitismul 
rival. in America, un număr tot mai mare de absolvenţi 
de facultate aspiră să devină directori de corporaţii sau 
activişti profesionişti; semnificativ mai puţini îşi 
imaginează un rol de lideri la nivel regional sau 
naţional în politică sau în serviciul public. Ceva este în 
neregulă când relaţia dintre clasa conducătoare şi o 
mare parte din public este definită de ostilitate şi de 
suspiciune reciprocă. 


Şcolile si universităţile din Occident sunt în 
continuare ; T 


foarte bune pentru educarea activiştilor şi 
tehnicienilor; dar şi-au uitat misiunea de a forma 
cetăţeni - printre ei, potențiali oameni de stat. Activiştii 
şi tehnicienii deopotrivă joacă roluri importante în 
societate, atrăgând atenția asupra defectelor acesteia 
şi asupra diferitelor mijloace prin care acestea ar putea 
fi corectate, dar educaţia umanistă amplă şi riguroasă 
care a modelat generaţiile anterioare de lideri nu mai 
este la modă. Educaţia tehnicienilor tinde să fie 
preprofesională şi cantitativă; cea a activiştilor, 
hiperspecializată şi politizată. Nici unii nu studiază 
prea multă istorie sau filosofic — izvoarele tradiţionale 
ale imaginaţiei omului de stat. 

Rezultatele excelente la teste şi CV-urile remarcabile 
determină elitele de astăzi „să creadă că şi-au câştigat 
puterea şi o deţin prin drepturi, mai degrabă decât prin 
privilegii”, potrivit lui Yuval Levin, teoretician al 
politicii şi un observator perspicace al meritocratiei 
şovăitoare de astăzi.— înlocuim „înţelegerea caldă şi 
plină de spirit a caracterului ca măsură a valorii cu 
noţiunea rece şi sterilă , f 


de intelect"'?, Cea mai profundă problemă, în opinia sa, 
are de-a face cu comportamentul elitelor: 


Americanii au devenit sceptici faţă de pretenţiile de 
legitimitate ale elitei noastre, nu atât pentru că este 
prea greu să accezi la nivelul superior al societăţii 
americane (chiar dacă este), cât pentru că celor din 
acel nivel pare să li se permită să facă tot ce doresc 
[...] Cu alte cuvinte, nu este neapărat o problemă 
standardul de acces, ci lipsa standardelor /a acces. 
Tocmai pentru că elitele noastre nu se consideră o 
aristocrație, ei nu cred că au nevoie de standarde sau 
de constrângeri.!! 


Dacă aristocrații din secolul al XIX-lea au înţeles cà 
se f > 


aşteptau multe de la ei, iar meritocratii din secolul XX 
au urmarit valorile datoriei, elitele de astăzi vorbesc 
mai puţin despre obligaţie decât despre autoexprimare 
sau despre propria avansare. Mai mult, ele sunt 
formate într- un mediu tehnologic care contestă tocmai 
caracterul şi intelectul, calităţi care i-au ajutat pe lideri 
să creeze conexiuni cu popoarele lor de-a lungul 
istoriei. 


Alfabetizare profunda şi cultură vizuala 


Lumea contemporană se află în toiul unei transformări 
a conştiinţei umane atât de răspândite încât este 
aproape imperceptibilă. Această schimbare — stimulată 
de noile tehnologii care mediază experienţa noastră 
despre lume şi dobândirea informaţiilor — s-a dezvoltat 
în mare măsură fără o înţelegere a efectelor sale pe 
termen lung, inclusiv a implicatiilor sale în leadership. 
în aceste condiţii, citirea cu atentie a unei cărţi 
complexe şi interacţiunea critică cu aceasta au devenit 
acte contraculturale, la fel ca memorarea unui poem 
epic în epoca anterioară, bazată pe cuvântul tipărit. 


Deşi internetul şi inovațiile aferente sunt, iară 


îndoială, minuni tehnice, trebuie acordată o atenţie 
deosebită echilibrului dintre obiceiurile mentale 
constructive şi cele corozive, încurajate de noua 


* La fel cum tranziţia anterioară de la 


tehnologie.! 
cultura orală la cea scrisă a adus beneficiile 
alfabetizarii şi, totodată, diminuarea artelor poeziei şi 
povestirii orale, trecerea contemporană de la cultura 
tipărită la cultura vizuală aduce atât pierderi, cât şi 
câştiguri. 

Ce riscă să se piardă într-o epocă dominată de 
imagine? Calitatea poartă multe nume — erudiție, 
învăţătură, gândire serioasă şi independentă —, dar cel 
mai bun termen pentru aceasta este „alfabetizare 
profundă”, definită de eseistul Adam Garfinkle drept 
,linteractiunea cu] o scriere extinsă într-o asemenea 
manieră încât să se anticipeze direcţia şi mesajul unui 
autor”!*. O alfabetizare omniprezentă şi pătrunzătoare, 
dar invizibilă, profundă a fost „radiaţia de fond” a 
perioadei în care cei şase lideri descrişi în această 
carte au ajuns la vârsta adultă. 


Pentru cei cu interese politice, alfabetizarea 
profundă oferă calitatea numită de Max Weber 
,proportie" sau „capacitatea de a lăsa realităţile să và 
influenţeze, păstrându-vă totodată calmul interior şi 
stăpânirea de sine". Lectura intensă poate ajuta 
liderii să-şi cultive distanta mentală fată de stimuli 
externi şi personalităţi care susţin simţul proportiei. în 
combinaţie cu reflectia şi » »XX» >» » 

> 
cu antrenarea memoriei, lectura ofera, totodata, un 


depozit de cunostinte amanuntite si granulare pe baza 
carora liderii pot rationa analogic. Mai profund, cartile 
oferă o realitate rezonabilă, secventiala şi ordonată — o 
realitate care poate fi stăpânită, sau cel puţin 
gestionată, prin reflecţie si planificare.!* Si, poate cel 
mai important pentru leadership, lectura creează o 
„buclă de conversaţie între generaţii”, încurajând 
învăţarea cu simţul perspectivei.'? în cele din urmă, 
lectura este o sursă de  inspiratie.— Cărţile 


consemnează faptele conducătorilor care au îndrăznit 
foarte mult cândva, precum şi ale celor care au 
îndrăznit prea mult, ca avertisment. 

Insă, cu mult înainte de sfârşitul secolului XX, tiparul 
îşi pierduse dominaţia anterioară. Acest lucru a avut ca 
rezultat, printre altele, „un alt tip de persoană aleasă 
ca lider, o persoană care se poate prezenta pe sine şi 
programele sale într-o manieră cizelată”, aşa cum a 
remarcat Lee Kuan Yew în 2000, adăugând: 


Televiziunea prin satelit mi-a permis să urmăresc 
campania prezidenţială americană. Sunt uimit de 
modul în care profesioniştii media pot oferi unui 
candidat o nouă imagine şi îl pot transforma, cel 
puţin superficial, într-o altă personalitate. Câştigarea 
unei alegeri devine în mare măsură un concurs de 
ambalare şi de publicitate.!” 


Aşa cum beneficiile şi costurile epocii tiparului s-au 
îmbinat inextricabil, la fel se întâmplă şi cu epoca 
vizuală. Cu ecrane în fiecare casă, divertismentul este 
omniprezent, iar plictiseala o raritate. Mai important, 
nedreptatea  vizualizatà este mai viscerală decât 
nedreptatea descrisă; televiziunea a jucat un rol crucial 
în mişcarea americană pentru drepturi civile. Cu toate 
acestea, costurile televiziunii sunt substantiale, 
privilegiind afişarea emoţională in detrimentul 
stăpânirii de sine, schimbând tipurile de oameni şi de 
argumente care sunt luate în serios în viaţa publică. 

Trecerea de la cultura tipărită la cultura vizuală 
continuă odată cu înrădăcinarea contemporană a 
internetului şi a reţelelor sociale, care aduc cu ele 
patru prejudecăţi din pricina cărora liderilor le este 
mai greu să- şi dezvolte capacităţile decât în era 
tiparului. Acestea sunt: imediatetea, intensitatea, 
polaritatea şi 
conformitatea. 

Deşi internetul face ştirile şi datele mai imediat 
accesibile ca niciodată, aceasta abundență de 


informaţii nu ne-a facut mai cunoscători individual - si 
cu atât mai putin înţelepţi. Pe măsură ce ,,costul" 
accesării informaţiilor devine neglijabil, cum este cazul 
internetului, pare să slăbească motivaţia de a ne aminti 
care este acesta. Dacă uitarea oricărui fapt poate că nu 
mai contează, eşecul sistematic de a interioriza 
informaţiile aduce o schimbare de percepţie şi o slabire 
a capacităţii analitice. Informaţiile sunt rareori de la 
sine înţelese; semnificaţia şi interpretarea lor depind 
de context şi de relevantă. Ca informaţiile să fie 
transmutate în ceva ce se 


> f 


apropie de înţelepciune, ele trebuie plasate într-un 
context mai larg de istorie şi de experienţă. 

Ca regulă generală, imaginile „vorbesc” într-un 
registru de intensitate mai emoţional decât cuvintele. 
Televiziunea şi reţelele sociale se bazează pe imagini 
care aprind pasiuni, amenințând să-i copleseascà pe 
lideri cu o combinaţie de emoție personală şi de masa. 
Rețelele sociale, în special, au încurajat utilizatorii să 
devină agenţi de publicitate, conştienti de imagine. 
Toate acestea generează o politică mai populistă, care 
pretuieste enunturile percepute a fi autentice în 
defavoarea mesajului cizelat al erei televiziunii, ca să 
nu mai vorbim de producţia mai analitică a tiparului. 

Arhitectii internetului şi-au gândit invenţia ca un 
mijloc ingenios de conectare a lumii; în realitate, 
acesta a produs, totodată, o nouă modalitate de a 
împărţi omenirea în triburi care se războiesc. 
Polaritatea şi conformitatea se bazează una pe cealaltă 
şi se accentuează reciproc; o persoană este încadrată 
într-un grup, iar apoi grupul îi controlează gândirea. 
Nu e de mirare că pe multe platforme de socializare 
contemporane, utilizatorii sunt împărţiţi în „followeri” 
si ,influenceri"; nu există „lideri”. 

Care sunt consecinţele pentru leadership? În 
contextul actual, este relevantă maniera sumbră în 
care Lee a evaluat efectele mediilor vizuale: „Dintr-un 


asemenea proces, mă îndoiesc că poate apărea un 
Ghurchill, un Roosevelt sau un de Gaulle".? Nu 
înseamnă că schimbările aduse de tehnologia 
comunicaţiilor au făcut imposibile existenţa liderilor 
inspirați şi gândirea profundă despre ordinea mondială, 
dar într-o epocă dominată de televiziune şi de internet, 
liderii rationali trebuie să lupte împotriva curentului. 


Valori fundamentale 


Astăzi, meritul tinde să aibă o acceptie limitată, de 
intelect combinat cu efort. Dar anterior, concepția lui 
Thomas Jefferson despre o „aristocrație naturală” avea 
o bază diferită şi poate mai durabilă: fuziunea „virtuţii 


"^19 Pentru ca elita politică să aibă 


şi talentelor 
performanţe semnificative în serviciul public, sunt 
esenţiale educaţia şi caracterul deopotrivă. 

După cum am văzut, liderii cu impact istoric mondial 
au beneficiat de o educaţie riguroasă şi umanistă. O 
astfel de educaţie începe într-un cadru formal şi 
continuă toată viaţa, prin lectură şi discuţii cu ceilalţi. 
Această etapă iniţială este rar parcursă astăzi - puţine 
universităţi oferă o educaţie în domeniul guvernării, fie 
explicit, fie implicit, iar efortul de-a lungul vieţii este 
îngreunat, deoarece  prefacerile din tehnologie 
erodează alfabetizarea profundă. Astfel, ca 
meritocratia să fie revigorată, educaţia umanistă ar 
trebui să-şi recapete semnificația, imbratisand 
discipline precum filosofia, politica, geografia umană, 
limbile moderne, istoria, gândirea economică, 
literatura şi chiar, poate, Antichitatea clasică, al cărei 
studiu a fost mult timp pepiniera oamenilor de stat. 

Şi întrucât caracterul este esenţial, o concepţie mai 
profundă a conducerii meritocratice ar imbrátisa şi 
definiţia virtuţii propusă de politologul James Q. 
Wilson: „obiceiul de a acţiona cu moderație; mai precis, 
comportament reţinut, lipsit de impulsivitate, respectul 
cuvenit pentru drepturile celorlalţi şi preocuparea 


rezonabilă privind consecinţele îndepărtate în timp”%. 


De la tinereţe până la senectute, rolul central al 
caracterului - calitate indispensabilă — este o 
provocare constantă deopotrivă pentru lideri şi pentru 
cei care studiază leadershipul. Caracterul bun nu 
asigură succesul în societate sau triumful la 
conducerea unui stat, dar oferă o ancoră solidă în caz 
de victorie şi consolare în caz de eşec. 


Aceşti sase lideri vor fi amintiţi pentru calităţile cu 
care au fost asociaţi şi care au definit impactul lor: 
Adenauer, pentru integritatea şi tenacitatea sa, de 
Gaulle, pentru determinarea sa şi pentru viziunea 
istorică, Nixon, pentru felul in care a înţeles 
interconexiunile contextului internaţional şi pentru 
deciziile ferme, Sadat, pentru noblețea spirituală cu 
care a făurit pacea, Lee, pentru imaginaţia sa în 
întemeierea unei noi societăţi multietnice, Thatcher, 
pentru guvernarea şi tenacitatea principiale. Toţi au 
dat dovadă de un curaj extraordinar. Nimeni nu ar 
putea poseda toate aceste virtuţi concomitent; cei şase 
conducători le-au îmbinat în proporţii diferite. 
Leadershipul lor s-a identificat cu atributele şi cu 
realizările lor deopotrivă. 


Leadership şi ordine mondiala 


De la sfârşitul celui de-al Doilea Război de Treizeci de 
Ani (1914-1945), aşa cum a fost numit în aceste pagini, 
îmbinarea dintre comunicarea instantanee şi revoluţia 
tehnologică a acordat o nouă semnificaţie şi prioritate 
celor două întrebări cruciale cu care se confruntă 
liderii: ce este imperativ pentru securitatea naționala? 
Şi ce este necesar pentru coexistenta internaţională 
pasnica? 

Aceste întrebări au primit răspunsuri diferite de-a 
lungul istoriei. Deşi au existat o multitudine de imperii, 
aspiraţiile privind ordinea mondială au fost limitate de 
geografie şi de tehnologie la anumite regiuni; acest 
lucru a fost valabil şi pentru imperiile roman şi chinez, 


care cuprindeau o paletă largă de societăţi şi de 
culturi. Erau ordini regionale care se prezentau drept 
ordini mondiale. 

începând cu secolul al XVI-lea, explozia inovatiilor în 
tehnologie, medicină, precum si în organizarea 
economică şi politică a extins capacitatea Occidentului 
de a-şi proiecta puterea şi sistemele de guvernare în 
întreaga lume.” De la mijlocul secolului al XVII-lea, în 
Europa s- a dezvoltat sistemul westfalian bazat pe 
respect pentru suveranitate şi drept internaţional. Acel 
sistem, care a fost ulterior integrat la nivel mondial 
după sfârşitul colonialismului, a permis ascensiunea 
statelor care — eliminând dominaţia occidentală — au 
insistat să definească şi, uneori, să conteste regulile 
ordinii mondiale stabilite. 

Cu trei secole în urmă, filosoful Immanuel Kant a 
scris în eseul său Spre pacea eternă că omenirea era 
destinată păcii universale, fie prin înţelegere umană, 
fie prin conflicte de o amploare şi distrugere care nu ar 
lăsa nici o alternativă. Perspectivele descrise erau 
absolute; problema ordinii internationale nu putea fi 
exprimată ca un enunţ de tipul fie/fie. Atât cât poate 
cuprinde memoria recentă, omenirea a trăit într-un 
echilibru între securitatea relativă şi legitimitatea 
stabilită de lideri şi interpretată de aceştia. 

în nici o perioadă anterioară din istorie, consecinţele 
unor greşeli în privinţa acestui echilibru nu au fost într- 
o mai mare măsură îngrijorătoare sau catastrofale. 
Perioada contemporană a adus cu sine un nivel de 
distrugere care i- a permis omenirii să nimicească 
civilizaţia însăşi. Acest lucru se reflectă în strategiile 
importante stabilite în această perioadă, abreviate şi 
conceptualizate în sintagma celebră „distrugere 
reciprocă asigurată”. Acestea au fost promovate nu 
atât pentru urmărirea unei victorii în stil tradiţional, 
cât pentru prevenirea războiului şi, aparent, au fost 
concepute mai puţin pentru conflicte — înţelese ca 


potenţial sinucigaşe — şi mai mult pentru descurajare. 
La scurt timp după Hiroshima şi Nagasaki, riscurile 
lansării armelor nucleare au devenit incalculabile, 
mizele s-au deconectat de la consecinţe. 

Timp de mai bine de şapte decenii, pe măsură ce 
armele avansate au sporit ca putere, complexitate şi 
precizie, nici o ţară nu s-a autoconvins să le folosească, 
nici măcar în conflicte cu ţări non-nucleare. După cum 
am specificat anterior, atât Uniunea Sovietică, cât şi 
Statele Unite au acceptat înfrângerea în faţa unor ţări 
non-nucleare, fara a recurge la armele lor cu cea mai 
mare putere letală. Aceste dileme ale strategiei 
nucleare nu au dispărut; în schimb, au suferit mutații 
pe măsură ce mai multe state au conceput arme 
avansate si pe măsură ce distribuţia esențialmente 
bipolară a capacităţilor distructive din Războiul Rece a 
fost înlocuită cu un caleidoscop mai complicat şi 
probabil mai puţin stabil de opţiuni de înaltă 
tehnologie. 

Armele cibernetice si aplicaţiile IA (bunăoară 
sistemele de arme autonome) exacerbează gama de 
pericole existentă. Spre deosebire de armele nucleare, 
armele cibernetice si inteligenţa artificială sunt 
omniprezente, relativ ieftine ca dezvoltare şi tentante 
ca utilizare. Armele cibernetice combină capacitatea de 
impact masiv cu posibilitatea de a ascunde atribuirea 
atacurilor. Inteligența artificială este capabilă sa 
depăşească şi nevoia de operatori umani, permitandu- 
le, în schimb, armelor să se lanseze pe baza propriilor 
calcule şi a capacităţii lor de a alege ţinte cu o 
discriminare aproape absolută. Deoarece pragul de 
utilizare a acestora este atât de scăzut şi capacitatea 
lor distructivă atât de mare, recurgerea la astfel de 
arme - sau chiar ameninţarea lor formală — poate 
transforma o criză într-un război sau poate transforma 
un război limitat într-unul nuclear printr-o escaladare 
neintentionata sau incontrolabilă. Impactul tehnologiei 


revoluţionare face utilizarea deplină a acestor arme să 
fie un cataclism, în vreme ce utilizarea limitată a 
acestora este dificilă sau chiar aproape imposibil de 
gestionat. Nu s-a inventat încă diplomaţia pentru 
ameninţarea explicită cu utilizarea acestor arme, fără 
riscul unei replici preventive. Explorările privind 
controlul armelor par să fi fost diminuate de aceste 
enormitati. 

Fste un paradox al erei inaltei tehnologii faptul ca 
operatiunile militare efective au fost limitate la arme 
conventionale sau la desfasurarea tactica a armelor de 
înaltă tehnologie la scară mica, de la lovituri cu drone 
până la atacuri cibernetice. Totodată, este de aşteptat 
ca arme avansate să fie ţinute sub control de 
distrugerea reciprocă asigurată. Acest model este prea 
precar pentru viitorul pe termen lung. 

Istoria rămâne un stăpân necruţător, deoarece 
revoluţia tehnologică a fost însoţită de o transformare 
politică. La momentul scrierii acestei carti, lumea este 
martora unei recrudescente a rivalitatii dintre marile 
puteri, amplificate de răspândirea şi de progresul 
tehnologiilor uluitoare. La începutul anilor 1970, când 
China a început să reintre în sistemul internaţional, 
potenţialul uman şi economic era vast, dar tehnologia 
şi puterea sa reale erau relativ limitate. între timp, 
sporirea capacităţilor economice şi strategice ale 
Chinei a obligat Statele Unite să se confrunte, pentru 
prima dată în istoria sa, cu un concurent geopolitic ale 
cărui resurse sunt potenţial comparabile cu ale sale - o 
sarcină inedită deopotrivă pentru Washington şi 
Beijing, acesta din urmă considerând de-a lungul 
istoriei că naţiunile strâine sunt tributare puterii şi 
culturii chineze. 

Fiecare parte se consideră excepţională, dar în 
manieră diferită. Statele Unite acţionează pe baza 
premisei că valorile sale sunt universal aplicabile şi, în 
cele din urmă, vor fi adoptate peste tot. China se 
aşteaptă ca unicitatea sa civilizationalà şi performanţa 


economică impresionantă să inspire alte societati să 
arate respect faţă de priorităţile sale. Deopotrivă 
impulsul misionar al Statelor Unite şi sentimentul de 
eminentă culturală al Chinei implică un fel de 
subordonare a uneia faţă de cealaltă. Prin natura 
economiilor şi a tehnologiei înalte, fiecare dintre cele 
două naţiuni are un impact - parţial ca elan, mai mult 
ca intenţie — asupra a ceea ce cealaltă a considerat 
până acum interesele sale principale. 

China din secolul XXI pare să se angajeze într-un rol 

international la care se crede indreptatita prin 
realizările sale de-a lungul mileniilor. Statele Unite 
acţionează pentru a proiecta puterea, scopul şi 
diplomaţia în întreaga lume în vederea menţinerii unui 
echilibru global înrădăcinat în experienţa sa postbelică, 
răspunzând provocărilor tangibile şi conceptuale ale 
acestei ordini. Pentru liderii fiecărei părţi, aceste 
cerinţe de securitate par de la sine înţelese. Şi sunt 
susţinute de opinia publică. 
Cu toate acestea, securitatea este doar o parte a 
ecuaţiei. Problema-cheie pentru viitorul lumii este dacă 
cei doi giganţi pot învăţa să îmbine rivalitatea 
strategică inevitabilă cu un concept şi o practică de 
coexistenta. 

Cat despre Rusia, este evident ca nu are puterea de 
piaţă, ponderea demografică si baza industrială 
diversificată ca în cazul Chinei. Cuprinzând unsprezece 
fusuri orare si având puţine demarcatii naturale 
defensive, Rusia acționează conform propriilor 
imperative geografice si istorice. Politica externă a 
Rusiei transformă un patriotism mistic într-un drept 
imperial, cu o percepţie constantă a insecurităţii, 
derivată în principal din vulnerabilitatea îndelungată a 
ţării la invazii din câmpia est-europeana. Timp de 
secole, liderii săi autoritarişti au încercat să izoleze 
vastul teritoriu al Rusiei cu o centură de securitate 
impusă în jurul graniţelor sale difuze; astăzi, aceeaşi 
prioritate se manifestă din nou, prin atacul asupra 


Ucrainei. 

Impactul reciproc al acestor societăţi a fost modelat 
de evaluările lor strategice, care decurg din istoria lor. 
Conflictul ucrainean ilustrează acest lucru. După 
dezintegrarea statelor-satelit sovietice din Europa de 
Est şi afirmarea lor ca naţiuni independente, întregul 
teritoriu de la linia de securitate stabilită în centrul 
Europei până la graniţa naţională a Rusiei a devenit 
deschis pentru un nou design strategic. Stabilitatea 
depindea de măsura în care noul sistem putea să 
calmeze temerile istorice ale europenilor cu privire la 
dominaţia rusă şi să ia în calcul îngrijorarea 
tradiţională a Rusiei faţă de ofensivele din Occident. 

Geografia strategică a Ucrainei simbolizează aceste 
preocupări. Dacă Ucraina ar adera la NATO, linia de 
securitate dintre Rusia şi Europa s-ar găsi la 480 de 
kilometri de Moscova — de fapt, eliminând zona- 
tampon istorică ce a salvat Rusia atunci când Franţa şi 
Germania au căutat să o ocupe în secole succesive. 
Dacă graniţa de securitate ar fi stabilită în partea de 
vest a Ucrainei, forţele ruse s-ar afla la o distanţă 
scurtă de Budapesta şi de Varşovia. Invazia Ucrainei 
din februarie 2022, o încălcare flagrantă a dreptului 
internaţional, este, prin urmare, în mare măsură, 
rezultatul unui dialog strategic eşuat sau al unui dialog 
întreprins inadecvat. Experienţa a două entitati 
nucleare care se confruntă militar — chiar dacă nu au 
recurs la armele lor supreme — subliniază urgenţa 
problemei fundamentale. 

Relaţia triunghiulară dintre America, China şi Rusia 
se va relua în cele din urmă — deşi Rusia va fi slăbită 
de demonstrarea limitelor sale militare în Ucraina, de 
respingerea pe scară largă a comportamentului său şi 
de amploarea şi impactul sancţiunilor împotriva sa. Dar 
va păstra capabilitățile nucleare şi cibernetice pentru 
scenarii apocaliptice. 

în relaţiile dintre SUA şi China, problema este dacă 
două concepte diferite de măreție naţională pot învăţa 


să coexiste paşnic unul lângă altul şi cum. în cazul 
Rusiei, provocarea este daca aceasta tara isi poate 
reconcilia viziunea despre ea însăşi cu 
autodeterminarea şi securitatea ţărilor din strainatatea 
apropiată, potrivit definiţiei pe care o utilizează de mult 
timp (în principal, Asia Centrală şi Europa de Est), şi să 
facă acest lucru ca parte a unui sistem internaţional 
mai degrabă decât prin dominație. 


f 


Acum pare posibil ca o ordine liberală şi universală, 
bazată pe reguli, oricât de demnă în concepţia ei, să fie 
înlocuită în practică, pentru o perioadă nedeterminată, 
de o lume cel puţin parţial decuplată. O astfel de 
diviziune încurajează o căutare la marginea sferelor de 
influenţă. Dacă da, cum vor putea nişte ţări care nu cad 
de acord asupra regulilor de conduită globală să 
funcţioneze într- un sistem convenit, caracterizat de 
echilibru? Oare încercarea de dominație va coplesi 
analiza coexistentei? 

într-o lume a tehnologiei din ce în ce mai 
amenințătoare, care poate înălța sau dezintegra 
civilizaţia umană, nu există o rezoluţie finală, ca să nu 
mai vorbim de una militară, în competiţia dintre marile 
puteri. O cursă tehnologică neîngrădită, justificată de 
ideologizarea politicii externe, în care fiecare parte 
este convinsă de intenţia rauvoitoare a celeilalte, riscă 
să creeze un ciclu catastrofic de suspiciune reciprocă, 
precum cel care a dus la Primul Război Mondial, dar cu 
consecinţe incomparabil mai mari. 

Astfel, toate părţile sunt acum obligate să-şi 
reexamineze primele principii de comportament 
internațional şi să le raporteze la posibilităţile de 
convietuire. Pentru liderii societăţilor înalt 
tehnologizate, în special, există un imperativ moral şi 
strategic de a desfăşura, atât în propriile ţări, cât şi cu 
potenţialii adversari, o discuţie permanentă asupra 
implicatiilor tehnologiei si ale modului în care ar putea 
fi restrânse aplicaţiile sale militare. Subiectul este prea 


important pentru a fi neglijat până când apar crize. Ga 
şi în cazul dialogurilor privind controlul armelor care 
au contribuit la reţinere în timpul erei nucleare, 
explorările la nivel înalt ale consecinţelor tehnologiilor 
emergente ar putea cultiva reflectia şi promova 
obiceiurile de autocontrol strategic reciproc. 

O ironie a lumii contemporane este că una dintre 
gloriile sale - explozia revoluţionară a tehnologiei — a 
apărut atât de repede şi cu un asemenea optimism, 
încât a depăşit gândul la pericolele sale, iar eforturile 
de a-i înţelege capacităţile au fost inadecvate. 
Specialişti în tehnologie concep dispozitive uimitoare, 
dar au avut puţine ocazii să exploreze şi să evalueze 
implicaţiile lor relative în cadrul istoriei. Liderilor 
politici le lipseşte prea des o înţelegere adecvată a 
implicatiilor strategice şi filosofice ale aparatelor şi 
algoritmilor de care dispun. Totodată, revoluţia 
tehnologică afectează conştiinţa şi percepțiile 
oamenilor asupra naturii realităţii. Ultima mare 
transformare comparabilă, Iluminismul, a înlocuit 
epoca credinței cu experimente repetabile si deductii 
logice. Acum este înlocuit de încrederea în algoritmi, 
care funcționează în direcția opusă, oferind rezultate în 
cāutarea unei explicații. Explorarea acestor noi 
frontiere va necesita un efort angajat din partea 
liderilor pentru a restrânge şi, ideal, pentru a elimina 
decalajele existente între lumile tehnologiei, politicii, 
istoriei şi filosofici. 

în primul capitol al acestei cărți, testul leadershipului 
a fost descris ca fiind capacitatea pentru analizā, 
strategie, curaj şi caracter. Provocările cu care s-au 
confruntat liderii infatisati aici au fost complexe, la fel 
şi cele contemporane, deşi de anvergură mai mică. 
Criteriul după care se judecă un lider în istorie rămâne 
neschimbat: depăşirea situaţiilor prin viziune şi 
dăruire. 

Nu este necesar ca liderii marilor puteri 
contemporane să dezvolte o viziune detaliată a modului 


în care să rezolve imediat dilemele descrise aici. Cu 
toate acestea, trebuie să ştie clar ce trebuie evitat şi ce 
nu poate fi tolerat. Liderii înţelepţi trebuie să-şi 
anticipeze provocările înainte ca acestea să se 
manifeste drept crize. 

Lipsită de o viziune morală şi strategică, epoca 
actuală este neancorată. Amploarea viitorului nostru 
sfidează încă înţelegerea. înălţimea din ce în ce mai 
periculoasă şi mai derutantă a valurilor, adâncimea 
canalelor, pericolele bancurilor — toate acestea 
necesită navigatori care să aibă creativitatea şi forţa de 
a călăuzi societăţile către destinaţii încă necunoscute, 
dar mai pline de speranţă. 


Viitorul leadershipului 


Cele două întrebări pe care mi le-a adresat Konrad 
Adenauer în timpul ultimei noastre întâlniri din 1967, 
cu trei luni înainte de moartea sa, au căpătat o nouă 
relevanţă: mai există lideri capabili să ducă o politică 
autentică, pe termen lung? Leadershipul autentic este 
posibil şi astăzi? 

După ce a explorat vieţile a şase figuri importante din 
secolul XX şi condiţiile care au făcut posibile realizările 
lor, oricine studiază leadershipul se întreabă firesc 
dacă mai pot fi posibile performanţe similare. Mai apar 
lideri cu caracterul, intelectul şi rezistenţa necesare 
pentru a face faţă provocarilor cu care se confruntă 
ordinea mondială? 


întrebarea a mai fost pusă şi au apărut lideri care au 
fost la înălţime. Gând Adenauer mi-a adresat acele 
întrebări, Sadat, Lee şi Thatcher erau în mare parte 
necunoscuţi. Totodată, puţini dintre cei care au asistat 
la ocuparea Franţei în 1940 şi-au putut imagina 
reînnoirea acesteia sub de Gaulle de-a lungul unei 
cariere de trei decenii. Gând Nixon a deschis dialogul 
cu China, puţini contemporani şi-au dat seama despre 
posibilele consecinţe ale acestuia. 


în Comentarii la prima decadă a lui Titus Livius, 
Machiavelli a pus slăbirea conducerii pe seama 
lasitudinii sociale induse de perioade lungi de linişte. 
Gând societăţile sunt binecuvântate cu vremuri paşnice 
şi permit coruperea lentă a standardelor, oamenii pot 
urma „fie un om care este considerat bun prin 
autoamágire comună, fie pe cineva propus de oameni 
care sunt mai inclinati să dorească favoruri speciale 


"7 Dar mai târziu, sub impactul 


decât binele comun 
„vremurilor grele” — care dezvăluie mereu realităţile 
„această amagire este scoasă la iveală si, din 
necesitate, oamenii se îndreaptă câtre cei care, în 
vremuri de linişte, erau aproape uitati"^. 

Situaţiile grave descrise aici trebuie, in cele din 
urmă, să ofere un impuls ca societăţile să insiste 
asupra unui leadership relevant. La sfârşitul secolului 
al XIX-lea, Friedrich Engels a prezis că „guvernarea 
persoanelor” va fi înlocuită de „administrarea 
lucrurilor".^ Dar măreţia în istorie rezidă în refuzul de 
a abdica în faţa unor vaste forţe impersonale; 
elementele sale definitorii sunt — şi trebuie să fie în 
continuare — create de fiinţe umane. Max ; 

Weber a descris calitatile esentiale, necesare pentru un 


leadership transformator: 


Singurul om care are o ,vocatie" pentru politicà este 
acela care este sigur că nu se va lăsa învins dacă 
lumea, privită din punctul sau de vedere, se 
dovedeşte prea proastă sau prea imorală pentru a 
accepta ceea ce acesta doreşte să-i ofere, şi care, 
atunci când se confruntă cu toată această obstinatie, 
mai poate spune „lotuşi!”, în ciuda tuturor 
lucrurilor.2 


Cei sase lideri dezbatuti aici au dobândit calităţi 
asemănătoare, în ciuda diferenţelor profunde dintre 
societăţile lor: capacitatea de a înţelege situaţia în care 
se aflau societăţile lor, abilitatea de a concepe o 
strategie pentru gestionarea prezentului şi modelarea 


viitorului, deprinderea de a-şi calauzi societăţile spre 
scopuri înalte şi disponibilitatea de a remedia 
deficienţele. Credinţa în viitor le era indispensabilă. Şi 
continuă să fie aşa. Nici o societate nu îşi poate păstra 
măreţia dacă îşi pierde încrederea în sine sau dacă Îsi 
contestă sistematic percepţia de sine. Acest lucru 
impune mai presus de toate dorinţa de a lărgi sfera 
preocupărilor dinspre sine către societate, în general, 
şi de a evoca generozitatea spiritului public, care 
inspiră sacrificiu şi îndatoriri. 

Liderii de seamă rezultă din ciocnirea intangibilului 
cu maleabilul, din ceea ce este dat şi ceea ce se 
exercită. Rămâne spaţiu pentru efortul individual — 
pentru aprofundarea înţelegerii istorice, perfecţionarea 
strategiei şi îmbunătăţirea caracterului. Filosoful stoic 
Epictet a scris cu mult timp în urmă: ,,Nu ne putem 
alege condiţiile externe, dar putem alege întotdeauna 
cum să reactionam la ele"^?. Liderilor le revine rolul de 
a contribui la calauzirea alegerii si de a-i inspira pe 
oameni să o pună în practică. 


65 Institutul pentru Studii Politice (n.tr.) 

66 După cum a observat Alexis de Tocqueville, cei 
evlavioşi au obiceiul ,,sà reflecteze o lungă succesiune de 
ani la un obiect nemişcat spre care avansează constant şi 
învaţă prin evoluţii imperceptibile să reprime o mie de 
mici dorinţe trecătoare... Acest lucru explică de ce 
oamenii cu o credinţă religioasă puternică au realizat 
adesea lucruri atât de durabile. Preocupându-se de 
cealaltă lume, au cunoscut marele secret al reuşitei în 
lumea aceasta”. Vezi Alexis de Tocqueville, Democracy in 
America, trad. Harvey C. Mansfield şi Delba Winthrop 
(Chicago: The University of Chicago Press, 2000, p. 522). 
67 Virtutile si neajunsurile meritocratiei, aga cum se 
manifestă in prezent, au făcut recent obiectul unei 
dezbateri pe scară largă. The Tyranny of Merit (Tirania 
meritului) de Michael Sandei si The Meritocracy Trap 
(Capcana meritocratiei) de Daniel Markovits 
argumentează cà meritocratia — fie inerent, fie ca urmare 
a evoluţiei — este dezumanizanta si exclusiva. The 
Aristocracy of Talent (Aristocratia talentului) de Adrian 
Wooldridge sustine contrariul, cà meritocratia rămâne un 
mod admirabil, cu adevărat transformator, de organizare 


a societăţilor, dar a devenit sclerotic şi trebuie revigorat. 

Virtue Politics (Politica virtuţii) a lui James Hankins şi 

eseurile lui Ross Douthat şi Helen Andrews subliniază 

importanţa caracterului, a valorilor şi a codurilor de 
comportament în modelarea performanţei elitelor. 

68 Charles Hill, diplomat american cu state vechi şi 
consilier al unor secretari de stat, a scris o carte 
întreagă despre semnificația literaturii pentru 
guvernare. „Libertatea literaturii de a explora detalii 
nesfarsite sau rafinate, de a portretiza gândurile 
personajelor imaginare şi de a dramatiza teme mari prin 
intrigi complexe o apropie cel mai mult de realitatea 
«felului în care funcţionează lumea cu adevărat). 
Această dimensiune a ficţiunii este indispensabilă 
pentru un strateg care nu poate, prin natura muncii, să 
cunoască toate faptele, considerentele şi consecinţele 
potenţiale ale unei situaţii în momentul în care trebuie 
luată o decizie inevitabilă.” Vezi Charles Hill, Grand 
Strategies: Litera ture, Statecraft, and Wbrld Order, 
New Haven: Yale University Press, 2010, p. 6). 

